
Prefaţă. 

Viaţa lui Isus prezintă momentele principale din viața Acestui personaj ilustru, a Cărui 
existență, exemplu şi învăţătură au marcat nu doar pe contemporanii Săi, ci întreaga posteritate. 
Învățăturile Umilului Galilean şi-au aflat ecoul în inimile a milioane de oameni din toate 
timpurile şi locurile, ajungând la fel de proaspete, de actuale şi de dătătoare de pace până în zilele 
noastre. Naşterea, copilăria, activitatea Sa de educare şi vindecare, minunile şi ilustrațiile Sale 
educative, precum şi suferinţele, moartea şi învierea Lui glorioasă, urmate de înălţarea Sa la cer, 
sunt toate descrise cu un talent greu de egalat de către autoarea inspirată. Spre deosebire de 
majoritatea celorlaltor biografii cărora nu le rămâne decât valoarea istorică sau documentară, 
Viaţa lui Isus nu este doar istorie, ci continuă să reprezinte pentru nenumărați creştini un model 
de jertfire de sine şi de viețuire altruistă, pe care aceştia — înțelegându-i valoarea — încearcă să-l 
imite cu cea mai mare fidelitate. 

Viaţa Celui care a trăit, a murit şi a înviat pentru noi, deschide noi perspective asupra 
existenței omeneşti, dându-i un sens şi o valoare care nu se pierd pe marginea mormântului, ci 
depăşesc limitele morţii, ajungând până dincolo, în minunata veşnicie pe care le-a pregătit-o 
Dumnezeu acelora care au ales să imite Modelul Divin. 

Viaţa lui Isus este o poveste de dragoste adevărată, care descrie iubirea Creatorului 
Universului pentru copiii Săi căzuţi în păcat, o iubire care a mers atât de departe, „încât a dat pe 
singurul Său Fiu, ca oricine crede în El să nu piară, ci să aibă viaţa veşnică”. 

Lecturând Viaţa lui Isus, cititorul poate afla, cât de mult este iubit de Dumnezeu, care a 
plătit un preţ nespus de mare pentru a-i oferi şansa mântuirii şi poate înțelege că are valoare în 
ochii lui Dumnezeu, care i-a rezervat un viitor minunat şi care îl doreşte şi îl aşteaptă cu o iubire 
părintească, în speranţa că va fructifica măreaţa şansă — pe care i-a oferit-o cu prețul unui 
sacrificiu atât de mare — viața veşnică. 


Editorii. 

Viaţa lui Isus. 

Privind la RĂscumpăĂrătorul răstignit. 

Iubirea pentru om este manifestarea pe pământ a iubirii lui Dumnezeu. Tocmai pentru a 
sădi această iubire, pentru a ne face copii ai unei singure familii, Împăratul slavei S-a făcut una cu 
noi. Şi când se împlinesc cuvintele Lui de rămas bun „să vă iubiţi unii pe alţii cum v-am iubit 
Eu”, când noi iubim lumea aşa cum a iubit-o El, atunci misiunea Lui pentru noi s-a împlinit. 
Suntem pregătiţi pentru cer deoarece avem cerul în inima noastră. 

Mântuitorul Şi-a dat scumpa Sa viaţă ca să întemeieze o biserică în stare de a îngriji de 
sufletele întristate şi ispitite. O grupă de credincioşi poate fi săracă, needucată şi necunoscută; dar 
în Hristos ea poate face în familie, între vecini, în localitate şi chiar în locurile mai depărtate, o 
lucrare ale cărei urmări să ţină cât veşnicia. 

Dar iubirea lui Hristos nu este restrânsă la o anumită clasă de oameni. 

El Se face una cu fiecare copil. Pentru ca noi să putem deveni membri ai familiei cereşti, 
El a devenit membru al familiei pământeşti. El este un Fiu al omului şi în felul acesta frate cu 
fiecare fiu sau fiică a lui Adam. Urmaşii Lui nu trebuie să se simtă despărțiți de lumea care piere 
în jurul lor. Ei sunt o parte din marea țesătură a omenirii; şi cerul priveşte asupra lor ca la nişte 
fraţi cu păcătoşii şi cu sfinții în acelaşi Privind la Răscumpărătorul răstignit timp. Iubirea lui 
Hristos îmbrățişează pe cel decăzut, rătăcit şi păcătos; şi fiecare faptă de bunătate săvârşită pentru 
a înălța un suflet căzut, fiecare faptă de îndurare, este primită ca fiind făcută pentru El. 

În înţelepciunea Lui nemărginită, Dumnezeu a ales piatra de temelie şi a aşezat-o El 
Însuşi. El a numit-o „temelie sigură”. Întreaga lume poate aşeza pe ea poverile şi durerile ei; ea le 
suportă. Cu deplină siguranță ei pot clădi pe ea. Hristos este „o piatră încercată”. Cei care se 
încred în El, nu vor fi dezamăgiți. El a suportat toate probele. A suportat apăsarea, vinovăția lui 
Adam şi vinovăția urmaşilor acestuia şi a ieşit mai mult decât biruitor de sub puterile răului. El a 
dus poverile aruncate pe El de toţi păcătoşii ce s-au pocăit. În Hristos inima vinovată a aflat 
odihnă. El este temelia sigură. Toţi cei care se sprijină pe El, se odihnesc în deplină siguranță. 

Tot ceea ce Dumnezeu şi Hristos au putut să facă pentru mântuirea păcătoşilor s-a făcut. 
Păcătuirea a pus lumea în primejdie de moarte. 

Dar din cer s-a auzit glasul salvator: „Am găsit un preţ de răscumpărare”. 

Isus Hristos care n-a cunoscut nici un păcat S-a făcut păcat pentru omul căzut. „Fiindcă 
atât de mult a iubit Dumnezeu lumea, că a dat pe singurul Lui Fiu, pentru ca oricine crede în El să 
nu piară, ci să aibă viaţa veşnică.” (loan 3:16). Hristos S-a dat pe Sine Însuşi ca preţ de 
răscumpărare. El Şi-a dezbrăcat haina Sa împărătească; Şi-a lăsat la o parte coroana regală, a 
coborât de pe scaunul Său de Comandant suprem al tuturor cerurilor şi Şi-a îmbrăcat 
dumnezeirea cu omenirea pentru ca să poarte toate slăbiciunile noastre şi să fie ispitit în toate ca 
şi ceilalți oameni. 

Ispăşirea lui Hristos nu a fost săvârşită pentru a îndupleca pe Dumnezeu să iubească pe 
acei pe care altfel i-ar fi urât şi nu a fost făcută nici pentru a produce o dragoste care nu ar fi 
existat; ci a săvârşit-o pentru a da pe faţă iubirea care era deja în inima lui Dumnezeu, ca 
exponent al grației divine în fața inteligenţelor cereşti, a lumilor necăzute şi înaintea neamului 
omenesc căzut. Noi nu trebuie să întreținem ideea că Dumnezeu ne iubeşte pentru că a murit 
Hristos pentru noi; ci pentru că ne-a iubit, de aceea a dat pe singurul Său Fiu să moară pentru noi. 

Fiul lui Dumnezeu unic născut a luat asupra Lui firea omenească şi a ridicat crucea Sa 
între cer şi pământ. Prin cruce omul a fost atras către Dumnezeu şi Dumnezeu către om. Justiţia a 
coborât de pe scaunul ei cel mai înalt şi din poziţia ei înfricoşată şi oștile cereşti şi armatele 
sfinţeniei s-au apropiat de cruce cu respect, căci justiția — dreptatea — a fost satisfăcută la cruce. 


Pe cruce păcătosul a fost smuls din robia păcatului, din confederația celui rău şi la fiecare pas 
către cruce inima lui se îmblânzeşte şi strigă în căință: „Păcatele mele au pironit pe cruce pe Fiul 
lui Dumnezeu”. El îşi lasă la cruce păcatele şi caracterul lui este transformat prin harul lui 
Hristos. Mântuitorul ridică pe păcătos din pulbere şi-l pune sub călăuzirea Duhului Sfânt. 

Crucea arată oştirilor cerului, lumilor necăzute şi celor căzute, valoarea pe care 
Dumnezeu a pus-o asupra omului şi marea Lui dragoste cu care ne-a iubit. Ea dă mărturie lumii, 
îngerilor şi oamenilor despre imutabilitatea legii divine. Moartea Fiului unic născut al lui 
Dumnezeu pe cruce pentru păcătoşi este argumentul de netăgăduit despre caracterul neschimbător 
al legii lui Iehova. 

Crucea lui Hristos dă păcătosului mărturie că legea nu se schimbă să întâmpine pe păcătos 
în păcatele lui şi că Hristos S-a jertfit pentru a da călcătorilor legii încă o ocazie să se pocăiască. 
După cum Hristos a purtat păcatele fiecărui călcător al legii, tot astfel şi păcătosul care nu crede 
în Hristos ca Mântuitor al său personal, care leapădă lumina care vine de la El şi refuză să 
respecte şi să asculte de poruncile lui Dumnezeu, va suferi pedeapsa pentru păcatul său. 

Moartea lui Hristos a trebuit să fie argumentul convingător şi pentru că legea lui 
Dumnezeu este tot aşa de neschimbătoare ca şi scaunul Său de domnie. Agonia lui Hristos în 
grădina Ghetsimani, insultele, cuvintele batjocoritoare, maltratările Fiului scump al lui 
Dumnezeu, torturile şi ocările răstignirii, demonstrează îndeajuns şi mişcător că dreptatea lui 
Dumnezeu face o lucrare radicală când pedepseşte pe călcător. Faptul că nici Fiul Său propriu, 
Garantul omenirii, nu a fost cruțat este un argument care va sta în toată eternitatea înaintea 
sfinților şi a păcătoşilor şi a universului lui Dumnezeu, ca o dovadă că El nu va scuza sau scuti 
nici pe călcătorul legii Sale. 

Privind la Răscumpărătorul răstignit. 

Lucrarea Fiului scump al lui Dumnezeu de a uni lumea căzută cu cea necăzută, pe cea 
mărginită cu Cel Nemărginit; în propria Sa persoană dumnezeiască este un subiect care cere 
angajarea cugetării noastre. 

Această lucrare a lui Hristos a avut de scop să confirme şi să întărească ființele din alte 
lumi de nevinovăția şi credincioşia lor, cât şi pentru salvarea celor pierduţi şi pe cei ce sunt pe 
calea pierzării în această lume. El a deschis calea pentru cei neascultători de a se întoarce la 
ascultarea de Dumnezeu în timp ce prin acelaşi act El a pus o gardă în jurul celor care erau deja 
curaţi, ca să nu se murdărească. 

Crucea trebuie să ocupe locul central, pentru că ea este mijlocul prin care s-a săvârşit 
ispăşirea omului şi pentru că influenţa ei se exercită în orice parte din guvernarea lui Dumnezeu. 

Ispăşirea săvârşită de Hristos nu este doar o metodă iscusită pentru iertarea păcatelor 
noastre, ci ea este un remediu pentru vindecarea urmărilor călcărilor de lege şi pentru 
restatornicirea sănătății spirituale. 

Ea este mijlocul rânduit de cer prin care dreptatea lui Hristos să ne fie atribuită nouă şi 
trebuie să fie introdusă în inimi şi în caracter. 

Fără vărsare de sânge nu există iertare de păcate. El a trebuit să sufere agonia morții pe 
cruce în public pentru ca mărturia ei să fie vestită fără nici o umbră de îndoială. 

Privind la Răscumpărătorul răstignit, noi înțelegem mai bine măreția şi însemnătatea 
sacrificiului făcut de Maiestatea cerului, planul mântuirii e slăvit înaintea noastră şi gândul la 
Golgota deşteaptă în inima noastră emoţii vii şi sfinte. În inima noastră şi pe buzele noastre vor fi 
laude pentru Dumnezeu şi pentru Miel; deoarece mândria şi adorarea de sine nu pot să crească în 
sufletul care păstrează o proaspătă amintire a celor petrecute pe Golgota. 

Planul de mântuire. 

Căderea omului în păcat a umplut întreg cerul de întristare. 


Cântările de laudă ale îngerilor au amuţit, harfele lor au încetat de a mai răsuna şi ei şi-au 
luat de pe cap coroanele lor. Mizerie şi boală trebuia să fie de aici încolo soarta fiinţelor pe care 
Dumnezeu le pusese în Universul creat de El. Ei au căzut sub vină şi „nu le mai rămânea nici o 
cale de scăpare”. Moartea a venit acum asupra întregii familii a lui Adam şi toți urmaşii săi 
păreau a fi osândiţi la pieire. 

Atunci Fiul lui Dumnezeu, Prinţul glorios al cerului, a fost umplut de milă pentru neamul 
decăzut. Iubirea dumnezeiască a pus la cale un plan, prin care omenirea să poată fi răscumpărată. 
Isus Însuşi, luă apărarea păcătosului înaintea Tatălui, oferindu-Şi viaţa Sa ca preţ de răscumpărare 
şi luând asupră-Şi osânda de moarte, pentru ca prin meritele sângelui Său şi prin ascultare de 
legea lui Dumnezeu să dobândească iarăşi grația Creatorului pentru Adam şi urmaşii săi şi să le 
dea posibilitatea de a se reîntoarce la paradisul cel pierdut. Nu fără luptă a dat Dumnezeu pe 
Unicul Său Fiu la moarte. Chiar pe Împăratul Universului L-a costat o luptă şi o biruire, înainte 
de a decide, dacă neamul vinovat să fie lăsat pradă pieirii sau să dea pe Fiul Său ca să sufere 
pentru aceasta. Neschimbătoare este şi rămâne legea lui Dumnezeu! Nici măcar pentru salvarea 
omenirii căzute nu se putea ocoli; dar Dumnezeu a iubit lumea atât de mult, încât a acceptat jertfa 
Fiului Său. 

Îngerii însă nu s-au putut bucura, când Suveranul lor le-a făcut cunoscut planul de 
mântuire. Cu o durere tainică şi cu uimire ei au ascultat la cuvintele Sale, care indicau la cărarea 
pe care El avea să se coboare de la bucuria, măreţia şi viața nemuritoare a cerului la strâmtorarea, 
ocara şi moartea de pe pământ. El trebuia să stea ca mijlocitor între Tatăl Său mâniat şi între omul 
păcătos şi totuşi puţini avea să-L primească ca Fiu al lui Dumnezeu. Pentru a veni pe pământ, El 
a trebuit să părăsească înalta Sa poziţie de Suveran al cerului şi să ia chip de rob şi prin propria 
Sa experienţă să facă cunoştinţă cu diferitele încercări la care omul este expus, aşa încât să poată 
ajuta celor ispitiţi. După terminarea misiunii Sale ca Învățător, El avea să fie dat în mâinile 
nelegiuiților şi să fie expus la orice înfruntare şi chinuri pe care Satana avea să le insufle acestora. 
El avea să fie răstignit între cer şi pământ ca un păcătos vinovat şi să sufere cea mai crudă 
moarte. 

Ceasurile lungi ale chinurilor Sale de moarte aveau să fie atât de grozave, încât îngerii, 
neputând a mai suferi să privească, aveau să-şi ascundă fețele lor din faţa acestei scene. 

El avea să sufere nu numai dureri corporale ci şi chinuri sufleteşti, care aveau să întreacă 
cu mult pe cele dintâi; asupra Sa avea să apese povara păcatelor întregii lumi. Îngerii s-au aruncat 
la picioare Suveranului lor şi şi-au oferit viaţa lor ca jertfă pentru oamenii căzuţi. 

Dar Hristos îi asigură că viaţa unui înger nu poate plăti vina păcatului, ci numai Fiul lui 
Dumnezeu este în stare să răscumpere mântuirea oamenilor. Totuşi şi îngerii aveau să participe 
împreună cu Hristos la lucrarea de mântuire. Prin aceea că El avea să ia asupră-Şi natura 
omenească, puterea Sa avea să devină mai mică decât a lor, de aceea ei aveau să aibă însărcinarea 
de a alina durerile Sale şi de a-L întări. De asemenea ei aveau să păzească pe copiii lui Dumnezeu 
de influenţa îngerilor răi şi de întunericul, cu care Satan caută mereu să-i înconjoare. 

Deoarece îngerii aveau să fie martori ai chinurilor sufleteşti grozave şi ai umilinței 
Domnului lor, atunci ei aveau să fie umpluţi de durere şi de indignare şi aveau să dorească a-L 
elibera din mâinile omorâtorilor Săi; dar nu avea să li se permită să se amestece spre a împiedica 
vreo faptă oarecare, din cele ce aveau să vadă. Făcea parte din planul de 8 mântuire, ca Fiul lui 
Dumnezeu să sufere batjocura şi maltratările oamenilor nelegiuiți şi El se învoi la toate acestea, 
când se hotărî să devină Salvatorul lumii. 

Cu o duioşie divină mângâie Isus pe îngeri, asigurându-i că prin moartea Sa, El avea să 
răscumpere pe mulți şi să smulgă puterea aceluia, care avea stăpânirea morţii. El avea să câştige 
iarăşi împărăția, pe care omul o pierduse prin fărădelegea sa şi că, în viitor, cei mântuiţi vor locui 


întotdeauna şi pe veci cu El. Satana şi păcătoşii aveau să fie nimiciţi, aşa încât nu vor mai fi 
niciodată în stare să mai tulbure pacea cerului şi a pământului. Isus rugă oştirile cereşti, să se dea 
mulțumite cu planul pe care Tatăl Său îl primise şi să se bucure, că prin moartea Sa omul cel 
căzut va putea să recâștige din nou graţia lui Dumnezeu. 

Atunci o bucurie nespusă umplu cerul, iar îngerii intonară o cântare de laudă. Ei cântau 
din harpele lor şi înălţau glasurile lor în imnuri înalte spre onoarea marii milostiviri şi coborâri a 
lui Dumnezeu, de a da pe scumpul şi iubitul Său Fiu pentru salvarea unui neam de răsculați. 

Laudă şi adoraţie au fost aduse pentru tăgăduirea şi jertfirea de sine a lui Isus, care Se 
învoi ca să părăsească pe Tatăl Său şi să sufere şi să moară pentru un neam pierdut. Nimeni afară 
de Fiul lui Dumnezeu nu era în stare a face pod peste prăpastia, pe care o adusese păcatul. Numai 
prin moartea Sa, omul putea fi salvat şi în acelaşi timp să satisfacă dreptatea lui Dumnezeu. 
Hristos era cel dintâi după marele Legiuitor. 

Viaţa Sa era singura jertfă de o valoare suficientă, spre a satisface în totul pretențiile legii 
desăvârşite a lui Dumnezeu şi să răscumpere pe oameni din starea lor decăzută. 

Sângele animalelor nu putea da nici o compensație pentru călcarea legii dumnezeeşti. 
Viaţa acestora era de o valoare mai mică decât viaţa păcătosului şi prin urmare neîndestulătoare 
spre a fi preţ de răscumpărare pentru păcat. Ea nu putea fi primită de Dumnezeu, decât ca un 
simbol al jertfei Fiului Său. 

Omul nu era în stare să facă ispăşire pentru sine. Starea sa decăzută şi păcătoasă făcea ca 
jertfa sa să apară numai ca un dar de jertfă nedesăvârşit. 

Îngerii erau fără păcate, dar aveau o valoare mai mică decât legea Planul de mântuire lui 
Dumnezeu şi sunt supuşi acesteia ca ființe create. Ei erau solii destinaţi a împlini voinţa lui 
Hristos şi a se închina înaintea Lui. 

Hristos însă, deşi în chip dumnezeiesc fiind, nu socoti ca un lucru de apucat de a fi 
deopotrivă cu Dumnezeu. El era emblema desăvârşită a Tatălui Său, nu numai în înfăţişarea Sa 
exterioară, ci şi în privința desăvârşirii caracterului Său. Asupra lui Hristos nu se afla nici o 
obligație; El era superior legii şi cu aceasta şi superior îngerilor. Pe om însuşi El îl întrecea în 
valoare datorită caracterului Său nobil şi neprihănit şi din cauza înaltei Sale poziţii ca Suveran al 
oştirilor cereşti, El era superior caracterului şi poziţiei omului. Hristos conlucrase împreună cu 
Tatăl la creerea omului şi când neamul omenesc căzu prin neascultare, El avea puterea de a da 
satisfacţie pentru păcatele acestuia, de a ridica iarăşi pe oameni şi a-i readuce înapoi la poziţia lor 
originală. 

Hristos avea puterea de a-Şi da viaţa Sa şi a Şi-o lua iarăşi; totuşi El nu era deloc obligat, 
ca să ia asupră-Şi lucrarea de ispăşire. Jertfa adusă de El era adusă de bunăvoie. O iubire 
nemărginită şi o milă vrednică de admirat L-au mişcat să facă acea jertfă, care deschidea iarăşi 
uşa speranţei unui neam decăzut. 

Darurile de jertfă şi preoția sistemului iudaic erau simboluri, rânduite a preînchipui 
moartea şi lucrarea de mijlocire a lui Hristos. Toate aceste ceremonii nu aveau sens sau valoare 
decât în legătura lor cu Hristos, care era însăşi temelia şi Întemeietorul întregului sistem. De la 
Adam şi până la timpul când națiunea iudaică deveni un popor deosebit şi separat, adoratorii lui 
Dumnezeu au fost instruiți cu privire la Salvatorul aşteptat, care era preînchipuit prin darurile lor 
de jertfă. Domnul făcuse cunoscut lui Adam, lui Abel, Enoh, Noe, Avraam şi altor bărbaţi 
credincioşi din vechime şi mai cu seamă lui Moise, că sistemul ceremonial de jertfă şi preoția nu 
este suficientă în sine şi prin sine pentru salvarea păcătoşilor. Acele simboluri şi semne indicau 
numai la Hristos. 

Printr-însele bărbaţii credincioşi de pe vremuri vedeau, pe Hristos şi credeau într-Însul. 
Ele aveau să dureze însă numai până când jertfa desăvârşită avea să fie adusă. Sistemul darurilor 


de jertfă fusese rânduit de către cer, spre a păstra neîncetat în fața poporului grozava despărțire 
provocată prin păcat între Dumnezeu şi oameni şi marea necesitate a 10 unei preoții mijlocitoare. 
Păcătosul împovărat de vina păcatului, lipsindu-i meritele necesare, nu se poate înfățişa în propria 
sa persoană înaintea lui Dumnezeu. Dar o cale a fost pregătită acum, pe care el avea să câştige — 
prin mijlocirea altuia — iarăşi intrare la Dumnezeu. 

Preoţia pământească preînchipuia preoţia lui Hristos, care avea să fie Însuşi ca Mijlocitor 
între Cel Prea Sfânt şi între poporul Său. Hristos era desăvârşit, fără pată şi fără greşeală, curat de 
păcate. Numai El singur dintre toţi cei care au locuit vreodată pe pământ, puteau zice: „Care 
dintre voi Mă poate învinui pentru păcat?” Legătura dintre Dumnezeu şi oameni care a fost 
întreruptă prin căderea lui Adam în păcat, nu putea fi restabilită decât prin Hristos. Misiunea şi 
lucrarea Sa avea să întreacă în demnitate şi măreție cu mult preoția pământească, tipică. 

Întreaga greutate a urmărilor grozave ale păcatului nu ar fi fost cunoscută niciodată pe 
deplin, dacă medicamentul hotărât pentru aceasta nu ar fi fost de o valoare nemărginită. Prețul 
extraordinar, care a fost plătit pentru răscumpărarea omului căzut. 

— Prin faptul că Prinţul Cerului, Cel deopotrivă cu Tatăl, Şi-a dat viaţa pentru un neam 
răsculător — rămâne o taină, asupra căreia chiar îngerii se minunează şi pe care ei nu o pot 
pătrunde pe deplin. 

Naşterea lui Hristos. 

NaŞterea lui Hristos, Când timpul pentru prima venire a Mântuitorului sosise, Sa tan 
depunea cele mai mari sforțări, spre a învârtoşa inimile poporului iudeu împotriva dovezilor, că 
Isus este Mesia. 

Iudeii deveniseră mândri şi lăudăroşi. Preoţimea lor se stricase în gradul cel mai înalt. În 
timp ce preoții îşi continuau mereu formele şi ceremoniile serviciului lor divin şi respectau cu 
stricteţe prescripţiile exterioare ale legii, inimile lor erau în altă parte; ei nu se sârguiau după o 
evlavie personală şi nici după un caracter virtuos. Şi cu cât le lipseau mai mult acele calităţi 
necesare pentru sfânta lor chemare ca preoți ai Celui Prea Înalt, cu atât mai mare era îndărătnicia, 
cu care apărau înfăţişarea exterioară a evlaviei, a zelului şi a rugăciunii. 

Preoţii lor erau făţarnici. Ei iubeau ştiinţa lumească şi se străduiau după onoarea pe care o 
dă bogăția. Pentru satisfacerea dorințelor lor ei se foloseau de orice ocazie spre a exploata pe cei 
nevoiaşi — şi printre aceştia mai cu seamă pe văduve şi pe orfani. Ei erau aspri, fără milă şi 
compătimire faţă de cei săraci şi nenorociţi. În timp ce se rugau în locurile publice şi făceau 
milostenie, spre a fi văzuţi de oameni, ei mâncau casele văduvelor prin dările grele pe care le 
impuneau. Sub diferite pretexte pentru a strânge bani pentru tezaurul lui Dumnezeu, ei pretindeau 
sume mari de la sufletele conştiincioase şi mijloacele primite într-un mod atât de necinstit ei le 
întrebuințau spre folosul lor propriu. 

În legile, pe care Dumnezeu le dăduse iudeilor, El a avut în vedere cu o grijă deosebită 
interesele străinilor, sărmanilor, orfanilor şi văduvelor. 

Venitul câmpului din al şaptelea an, în care el rămânea necultivat, era destinat pentru 
aceştia. Afară de aceasta, la fiecare al treilea an, întreaga naţiune întrebuința a zecea parte din tot 
venitul lor pentru scopuri de binefacere — o zecime cu totul deosebită de aceea care era destinată 
pentru serviciul Sanctuarului. Pentru cei lipsiţi se întreținea o casă a săracilor. Dumnezeu 
intenționa, ca această măsură să fie un mijloc pentru înfrânarea lăcomiei şi a zgârceniei. Dărnicia 
era poruncită ca o datorie religioasă. „Atunci să vină. Străinul, orfanul şi văduva, care vor fi în 
cetățile tale şi să mănânce şi să se sature, pentru ca Domnul, Dumnezeul tău să te binecuvânteze 
în toate lucrările pe care le vei face cu mâinile tale.” (Deut. 14:29). Israeliților le era de asemenea 
interzis să ia camătă de la fraţii lor. O nerespectare a acestor prescripții precise era cauza, pentru 
care Dumnezeu retrăgea binecuvântarea Sa de la Israel. 


Mai marii preoților, cărturarii şi fruntaşii impuneau poporului prescripții, datini şi 
ceremonii inutile, ca ordine a lui Dumnezeu, deşi ele nu proveneau decât dintr-un izvor pur 
omenesc. Corectitudinea lor aparentă în respectarea formelor exterioare provenea din dorința de 
aşi câştiga mare vază înaintea poporului. În timp ce ei prădau zilnic pe Dumnezeu însuşindu-şi 
pentru ei darurile închinătorilor Săi, ei doreau totuşi să aibă un nume bun pentru râvna şi 
punctualitatea lor în respectarea scrupuloasă a datoriilor religioase. Pretinsul lor respect pentru 
datini şi prescripții era o politică, spre a-şi procura bani de la popor şi spre a-şi satisface propria 
lor ambiţie. 

Preoţii nu aveau mustrări de conştiinţă, pentru că comiteau cele mai necinstite fapte şi 
chiar crime, pentru a-şi împlini intențiile lor. Bărbaţii, care îşi însuşiseră serviciul de mare preot 
pe timpul primei veniri a lui Hristos, nu erau puşi de Dumnezeu în acea sfântă lucrare. Străduinţa 
lor zeloasă după acest post provenea din dorinţa după putere şi mărire. 

Ei tindeau după o poziție, prin care să domnească şi sub aparenţa evlaviei să poată înşela 
fără a se teme de a fi descoperiți. Bărbaţi cu inimi stricate tindeau după această poziție înaltă de 
mare preot şi o şi câştigau adesea prin mituire şi ucideri mişeleşti. 

Pe acea vreme, iudeii se aflau sub stăpânirea romanilor. Preoţii nu 13 

Naşterea lui Hristos mai aveau împuternicirea oficială, de a da sentinţe de moarte, căci 
acest drept era rezervat stăpânitorilor străini; totuşi, serviciul de mare preot mai avea încă o mare 
însemnătate. El nu era numai un sfătuitor şi mijlocitor, ci şi un judecător şi sentinţa sa era 
definitivă. Îmbrăcat în veşmintele sale preţios împodobite, cu pietre scumpe scânteietoare pe 
pieptăraşul său, el avea o înfăţişare impozantă, care trezea admirația, respectul şi o sfială sfântă a 
tuturor adoratorilor sinceri şi conştiincioşi ai lui Dumnezeu. Marele preot reprezenta pe Hristos 
într-un mod deosebit. Preoţia lui Aaron era însă numai o umbră nedesăvârşită a preoţiei măreţe a 
lui Hristos. Fiul lui Dumnezeu avea să fie însă „preot după rânduiala lui Melhisedec”. După 
această rânduială, preoția nu mai putea fi trecută de la o persoană la alta şi Hristos nu mai putea fi 
înlocuit cu nimeni altul. 

Datinile şi ceremoniile nefolositoare, cu care națiunea iudaică îşi stricase religiunea, 
impuneau poporului dări grele, mai cu seamă claselor sărmane. Şi fiindcă gemeau sub jugul 
romanilor, ei trebuia să plătească şi acestora tribut. ludeilor le era insuportabilă această servitute 
şi ei aşteptau plini de speranţă venirea în curând a triumfului naţiunii lor, pe care avea să-l aducă 
Mesia, puternicul Liberator prezis prin profeți. 

Dar vederile lor erau foarte strâmte în această privinţă. Ei nădăjduiau, că acest Salvator va 
primi onoruri împărăteşti şi va înfrânge prin puterea armelor pe apăsătorii lor, spre a ocupa apoi 
tronul lui David. Dacă ei ar fi studiat profeţiile cu o adevărată umilinţă şi cu o pricepere 
spirituală, atunci n-ar fi căzut în marea rătăcire, de a trece cu vederea acele profeţii, care vorbesc 
despre prima Sa venire în înjosire şi a înțelege greşit pe cele care se refereau la venirea Sa în 
putere şi mărire. Dar ei erau mândri şi corupți, pătimaşi după onoruri lumești şi năzuind după 
putere, nu mai aveau nici o pricepere pentru lucrurile sfinte. Din această pricină ei nu erau în 
stare să facă deosebire între acele profeții care se refereau la prima Sa venire şi între acelea, care 
se refereau la a doua apariţie a Sa. Ei aşteptau, ca prima Sa apariţie să aibă loc cu puterea şi 
mărirea, care după mărturia profeților vor însoţi a doua Sa venire. 

Renumele național era năzuinţa lor cea mai înaltă. Obiectul dorinţei lor ambiţioase era o 
împărăție lumească, care după părerea lor avea să 14 subjuge împărăția romană şi pe ei înşişi să-i 
facă nişte suverani cu o putere nemărginită. Iudeii se lăudaseră cu mândrie înaintea apăsătorilor 
lor, că nu vor mai sta mult în servitute, ci că împărăţia lor va începe în curând cu o mărire şi 
glorie, mult mai mare decât a lui Solomon. Ei aşteptau un domn puternic, care să domnească pe 
tronul lui David şi a cărui împărăție avea să dureze pururea. Ideile lor mândre despre venirea lui 


Mesia nu erau însă în armonie cu profețiile, pe care ei susțineau că le pot tâlcui. Ei erau orbi 
spirituali şi conducători de orbi. 

Când timpul s-a împlinit se ştia în cer, că venirea Mântuitorului în lume va avea loc în 
curând. Îngerii părăsesc strălucirea lor, spre a fi martorii primirii Sale din partea acelora, pe care 
El venise să-i binecuvânteze şi să-i mântuiască. Știind ce poziţie solemnă avusese El în cer, 
îngerii se aşteptau, ca pe pământ să I se facă o primire cu toate onorurile corespunzătoare 
caracterului Său nobil şi al demnităţii misiunii Sale. La coborârea lor către pământ ei au venit mai 
întâi la poporul, pe care Dumnezeu îl deosebise de toate celelalte națiuni şi îl primise ca pe o 
proprietate a Sa deosebită. Dar la Iudei nu se observa nici un interes deosebit, nici o aşteptare şi 
veghere zeloasă, spre a fi cei dintâi, care să primească pe Mântuitorul şi să salute venirea Sa. 

Îngerii din cer priveau cu uimire indiferența poporului, cum şi neştiinţa lor cu privire la 
venirea Prințului vieţii. În templul, care era sfinţit prin jertfele aduse zilnic, care simbolizau 
venirea şi moartea Sa, nu se făcea nici o pregătire, pentru a zice bun-venit Mântuitorului lumii. 

Fariseii continuau să-şi rostească pe străzi rugăciunile lor lungi şi lipsite de însemnătate, 
spre a fi auziţi de oameni. În evlavia lor sfântă în aparență, ei pretindeau a fi poporul ales al lui 
Dumnezeu, proclamând legea şi înălțând tradițiile, în timp ce oamenii din celorlalte națiuni se 
ocupau cu fabule şi se închinau la zei falşi. Cu toţii erau în aceeaşi neştiinţă cu privire la acest 
mare eveniment, care fusese prezis de mai înainte prin profeție. 

Îngerii văd pe Iosif şi Maria, cum pornesc pe cale către oraşul lui David, spre a fi înscrişi 
conform ordinului cezarului August. Ei sunt conduşi aici de providenţa lui Dumnezeu, căci acesta 
era locul, unde Hristos avea să fie născut potrivit profeției. Ei caută un loc în casele de Naşterea 
lui Hristos poposire, dar pentru ei n-a mai fost găsit nici un loc şi au fost respinşi pretutindeni. 
Celor bogaţi şi cu vază li se oferise cu bunăvoință găzduire şi găsiseră şi răcorire, în timp ce 
aceşti călători obosiţi au fost nevoiţi să caute refugiu într-o colibă simplă, care era destinată ca 
adăpost pentru vite. Aici a fost născut Mântuitorul lumii. Împăratul măririi care umpluse întregul 
cer cu admiraţie şi cu podoabă, era culcat într-o iesle. În cer a fost înconjurat de îngerii cei sfinți; 
iar pe pământ El sălăşluieşte într-o iesle cu vitele împreună. O, ce coborâre! Minunaţi-vă 
cerurilor şi fi uimit, o, pământule! 

Şi oare acest pruncuşor slab şi neputincios este într-adevăr Fiul lui Dumnezeu? Mărirea şi 
maiestatea Sa divină sunt ascunse sub natura Sa omenească şi totuşi îngerii anunță venirea Sa. În 
timp ce mai marii pământului nu ştiu nimic despre aceasta, vestea îmbucurătoare despre naşterea 
Sa este dusă cu strigăte de bucurie către locuinţele cereşti. 

Fariseii cei mândri şi cărturarii cu ceremoniile lor de o sfinţenie aparentă şi cu pretinsul 
lor zel pentru lege, nu ştiu nimic despre copilul din Betleem. Cu toată ştiinţa şi înţelepciunea lor 
lăudăroasă în explicarea legii şi a profeţiilor, ei nu ştiu totuşi nimic despre felul venirii Sale. Ei 
aleargă după metodele cele mai cu succes, pentru a-şi dobândi bogăţia şi onorurile lumești, iar în 
privinţa descoperirii lui Mesia sunt cu totul nepregătiți. 

Deoarece nimeni dintre fiii oamenilor nu vesteşte venirea Sa, trebuie să aducă îngerii la 
îndeplinire aceea, ce mai întâi oamenilor le fusese dată ocazia să facă, ca un privilegiu onorabil. 
Dar îngerii însărcinați să ducă vestea îmbucurătoare sunt trimişi mai întâi la nişte păstori simpli şi 
nu la Iudeii cei învăţaţi, care pretindeau a fi tâlcuitorii profeţiilor şi ale căror inimi nu erau 
accesibile pentru aceasta. „În ţinutul acela erau nişte păstori, care stăteau afară în câmp şi făceau 
de strajă noaptea împrejurul turmei lor. Şi iată că un înger al Domnului s-a înfățișat înaintea lor şi 
slava Domnului a strălucit împrejurul lor. Ei s-au înfricoşat foarte tare.” Luca 2:8-9. Nişte păstori 
simpli care îşi păşteau oile noaptea, sunt acei care aud cu bucurie vestea îngerilor. 


Deodată cerul este luminat de strălucirea Domnului. Păstorii se înspăimântă; ei nu pot 
distinge imediat miliardele de îngeri, care sunt 16 adunaţi pe cer şi nu ştiu nimic despre cauza 
acestui fenomen grandios. 

Strălucirea cetelor cereşti luminează întreaga împrejurime. În timp ce păstorii sunt plini de 
spaimă, îngerul Domnului li se arată şi le linişteşte teama, zicându-le: „“Nu vă temeţi că vă aduc 
o veste bună, care va fi o mare bucurie pentru tot norodul: astăzi în cetatea lui David, vi s-a 
născut un Mântuitor, care este Hristos, Domnul. Iată semnul, după care-L veţi cunoaşte: veţi găsi 
un prunc înfăşat în scutece şi culcat într-o iesle?. Şi deodată, împreună cu îngerul s-a unit o 
mulţime de oaste cerească, lăudând pe Dumnezeu şi zicând: “Slavă lui Dumnezeu în locurile prea 
înalte şi pace pe pământ între oamenii plăcuţi Lui'.” Luca 2:10-14. 

Consternarea şi spaima făcu loc bucuriei. Măreţia strălucitoare, care însoțea oștile cereşti, 
nu ar fi putut să fie suportată de păstorii veghetori, dacă ea ar fi venit deodată pe neaşteptate 
asupra lor. De aceea le apăru mai întâi un înger, spre a le risipi teama, a le face cunoscut misiunea 
sa şi a-i pregăti pentru o măreție mai mare a oştilor cereşti. 

Păstorii au fost umpluţi de bucurie pentru acea veste bună şi după ce strălucirea dispăru şi 
îngerii se înapoiară iarăşi la cer, ei alergară ca să caute pe Mântuitorul de curând născut. Ei ÎL 
găsiră, aşa după cum li se mărturisise de către solii cereşti, înfăşat în scutece şi culcat într-o iesle 
strâmtă. 

Aceste evenimente care s-au petrecut în faţa lor au făcut o impresie nespusă asupra 
sufletelor şi inimilor lor şi au fost umpluţi cu uimire, iubire şi recunoştinţă pentru marea coborâre 
a lui Dumnezeu faţă de oameni, de a trimite pe Fiul Său în lume. Ei au răspândit pretutindeni 
vestea îmbucurătoare, au istorisit în orice loc despre măreția minunată pe care au văzut-o şi 
despre cântările de laudă ale oştirilor cereşti. 

Conducătorii iudeilor s-au despărțit atât de mult de Dumnezeu prin faptele lor nelegiuite, 
încât îngerii nu le puteau vesti solia despre naşterea Mântuitorului. Dumnezeu alese pe magii 
(învățații) din Răsărit, spre a atrage atenția națiunii asupra apariției Fiului Său. 

„După ce S-a născut Isus în Betleemul din Iudea, în zilele împăratului Irod, iată că au 
venit nişte magi din Răsărit la Ierusalim şi au întrebat: “Unde este Împăratul de curând născut al 
iudeilor? Fiindcă I-am văzut Naşterea lui Hristos steaua în Răsărit şi am venit să ne închinăm 
Lui.” Matei 2:1-2. Aceşti bărbaţi nu erau iudei, dar ei aşteptau pe Mesia cel făgăduit. Ei 
cercetaseră în profeții; şi ştiau că timpul s-a apropiat, când Isus avea să vină şi ei vegheau cu 
îngrijire ca să vadă un semn al acestui mare eveniment, pentru ca să fie printre cei dintâi, care să 
salute şi să se închine noului Împărat ceresc de curând născut. Aceşti magi erau filosofi şi 
studiaseră operele lui Dumnezeu în natură. În minunile cerului, în splendoarea soarelui, a lunii şi 
a stelelor, ei au recunoscut degetul Creatorului. Ei nu erau închinători la idoli ci trăiau după 
lumina slabă, pe care ei o primiseră. Aceşti bărbaţi erau priviţi ca păgâni de către ludei, dar în 
ochii lui Dumnezeu ei erau mai curați decât iudeii, care au fost binecuvântaţi cu mai multă 
lumină şi care se lăudau că ar avea o mai mare cunoştinţă, dar care nu trăiau conform luminii pe 
care le-o dăduse Dumnezeu. Magii au văzut cerul luminat de mărirea, care a înconjurat oştile 
cereşti la vestirea primei veniri a lui Hristos. După întoarcerea îngerilor la cer a apărut o stea 
luminoasă care a rămas pe cer. Această lumină pornea de la o grupă îndepărtată de îngeri 
luminoşi. 

Acest fenomen supranatural al acelei stele mari şi strălucitoare, pe care ei nu l-au mai 
văzut niciodată până atunci şi care atârna ca un semn pe cer a trezit atenţia magilor. Ei nu se 
bucurau de privilegiul de care s-au împărtăşit păstorii şi anume ca să audă vestirea naşterii 
Mântuitorului; dar Spiritul lui Dumnezeu i-a mişcat, ca să pornească în cercetarea acestui 
vizitator ceresc al unei lumi căzute. Ei îşi îndreptară paşii într-acolo, unde părea că duce steaua. 


Când s-au apropiat de Ierusalim, steaua a fost ascunsă într-o întunecime şi nu i-a condus mai 
departe. Ei gândeau că un astfel de eveniment atât de mare ca venirea lui Mesia nu putea fi 
ascuns față de Iudei şi începură a face cercetări în jurul sfintei cetăți. 

Magii rămân însă uimiţi că nu găsesc aici nici un interes deosebit pentru venirea Celui 
Făgăduit. Ei se tem că poate n-au citit bine profețiile. Nesiguranţa puse stăpânire pe sufletele lor 
şi devin foarte îngrijorați. Ei aud pe preoți repetându-şi prescripțiile lor, tâlcuind legea şi lăudând 
religiunea şi evlavia lor. Ei aud pe de altă parte cum Romanii şi Grecii erau caracterizați ca 
păgâni. Ei văd, cum preoții indică la 18 prescripţiile de amintire puse pe frunte şi pe mână şi pe 
poalele veşmintelor lor, ca dovadă că sunt supuşi legilor şi prescripţiilor divine. În cele din urmă 
magii părăsesc Ierusalimul mai puţin încrezători ca la intrarea în el. Ei se miră că iudeii nu au mai 
mult interes şi bucurie pentru marele eveniment al venirii lui Hristos. 

Ca şi iudeii de pe acea vreme, tot astfel şi creştinii din zilele noastre nutresc speranţe mari 
pentru viitor. Iudeii priveau înainte la împărăţia vremelnică şi triumfătoare a lui Mesia în 
Ierusalim. Tot astfel şi creştinii din vremea noastră aşteaptă prosperitatea bisericii prin 
convertirea lumii şi o viețuire în desfătare într-un mileniu pământesc. Ei sunt tot aşa de puţin 
înclinați a vedea lumina profeților şi a primi mărturiile împlinirilor lor ca dovezi despre 
revenirea lui Hristos, după cum refuzau iudeii să primească profeţiile cu privire la prima Sa 
venire. 

Prima venire a lui Hristos era cel mai mare eveniment, care a avut loc vreodată de la 
creațiunea lumii. Dar în timp ce naşterea Mântuitorului producea bucurie îngerilor din cer, 
împăraților pământului nu le era binevenită. Magii au făcut cunoscut scopul călătoriei lor la 
Ierusalim declarând, că ei caută pe Isus, Împăratul iudeilor, pe a cărui stea ei au văzut-o în răsărit 
şi că au venit să I se închine. Din cauza aceasta oraşul este provocat la o mare agitaţie. Vestea a 
fost dusă repede la împăratul Irod, care a devenit foarte tulburat prin aceasta. Bănuiala şi invidia 
sa au fost trezite, iar inima sa nelegiuită a făurit planuri rele pentru viitor. În timp ce iudeii arătau 
o mare nepăsare faţă de cele raportate de magi, Irod a dat pe față un mare interes şi a fost foarte 
tulburat. El a chemat la el pe mai marii preoţilor şi pe cărturari şi le-a poruncit să cerceteze cu 
îngrijire în profeţii şi să-i raporteze, unde va trebui să se nască Împăratul lor. Indiferenţa lor 
nepăsătoare şi neştiinţa lor bătătoare la ochi, când cercetau în cărți după cuvintele profetice au 
făcut pe rege să se înfurie. El se temea, că ei ar intenţiona să ascundă în fața lui faptele pozitive 
cu privire la naşterea lui Mesia şi de aceea le porunci mai cu asprime ca să facă cercetări mai 
amănunțite cu privire la Împăratul lor aşteptat: „A adunat pe toţi preoţii cei mai de seamă şi pe 
cărturarii norodului şi a căutat să afle de la ei unde trebuia să Se nască Hristosul. “În Betleemul 
din Iudea”, i-au răspuns ei, “căci iată ce 19 

Naşterea lui Hristos a fost scris prin prorocul: “Şi tu Betleeme, ţara lui Iuda, nu eşti nici de 
cum cea mai neînsemnată dintre căpeteniile lui Iuda; căci din tine va ieşi o Căpetenie, care va fi 
Păstorul poporului Meu Israel.” Matei 2:4-6. 

Irod a primit pe aceşti străini din răsărit cu un respect aparent, dar menționarea de către ei 
a naşterii unui Împărat, care avea să domnească în Ierusalim, trezi invidia şi ura sa contra 
pruncului, care — după cum gândea el — avea să devină rivalul său şi care avea să-i îndepărteze de 
la tron atât pe el cât şi pe urmaşii săi. O furie diabolică se aprinse în inima lui şi se hotărî să 
piardă pe acest prunc de curând născut. Dar la înfăţişare el se arătă liniştit şi, într-o consfătuire 
secretă cu magii, se interesă de timpul exact, când apăruse steaua. El se prefăcea a primi cu 
bucurie vestea despre naşterea lui Hristos şi rugă pe magi, să-l pună în cunoştinţă despre tot ce ei 
aveau să afle în această privință, aşa ca şi el să poată fi printre cei dintâi care să-i dea onoare. 

Magii nu erau în stare să citească inima tiranului, dar Dumnezeu nu putea fi înşelat prin 
fățărnicia purtării sale. Puterea lui Dumnezeu avea să apere şi să păzească pe Mântuitorul scump, 


de curând născut față de planurile infernale ale lui Satan, până ce misiunea Sa avea să fie 
împlinită pe pământ. 

După ce magii au părăsit Ierusalimul, spre marea lor bucurie, au văzut iarăşi steaua lor 
conducătoare pe cer şi au fost conduşi astfel la locul de naştere al Mântuitorului. „Au intrat în 
casă şi au văzut Pruncul cu Maria, mama Lui, s-au aruncat cu faţa la pământ şi I s-au închinat; 
apoi şi-au deschis visteriile şi I-au adus daruri: aur, tămâie şi smirnă.” Matei 2:11. Magii nu au 
găsit nici o gardă împărătească, care să le împiedice intrarea la Mântuitorul. Mai marii 
pământului nu aşteptau venirea Sa. Nici-o mulțime nu se afla acolo, care să aştepte cu încordare 
ca să primească cu omagii multumitoare pe Prințul Vieţii. 

După îndeplinirea misiunii lor, magii s-au gândit să se întoarcă înapoi ca să ducă lui Irod 
vestea îmbucurătoare despre mersul călătoriei lor. 

Dar Dumnezeu le-a trimis prin îngerul Său, într-o viziune de noapte, solia, de a nu se mai 
întoarce pe la Irod. Ei au dat ascultare poruncii cereşti şi s-au înapoiat pe o altă cale în ţara lor. 

„După ce au plecat magii, un înger al Domnului se arătă în vis lui 20 

Iosif, şi-i zise: “Scoală-te, ia Pruncul şi pe mama Lui, fugi în Egipt şi rămâi acolo până îţi 
voi spune eu; căci Irod are să caute Pruncul, ca să-L omoare.” Iosif s-a sculat, a luat pruncul şi pe 
mama lui, noaptea şi a plecat în Egipt.” Matei 2:13-14. 

Irod aştepta cu îngrijorare reîntoarcerea magilor; căci era nerăbdător în hotărârea sa, de a 
înlătura din cale pe Regele lui Israel. Acest monarh credea că Hristos avea să domnească peste o 
împărăție lumească şi el se împotrivea cu toată puterea urmării la tron a unui rege iudaic. Mai 
marii preoților şi cărturarii, care susțineau că înțeleg Scripturile, atrăgeau adesea atenția 
poporului asupra profeţiilor care se refereau la revenirea lui Hristos cu putere şi mărire mare, 
când avea să ridice orice domnie şi să împărăţească peste tot pământul. Ei au susținut într-un mod 
dornic de revanşă şi lăudăros, că Hristos ar fi un domn pământesc şi că orice împărăție şi naţiune 
avea să se plece în supunere înaintea Lui. Ei nu au studiat profeţiile cu singura dorință de a 
preamări pe Dumnezeu sau de a-şi aduce viaţa lor în de acord cu înalta linie de conduită arătată 
de profeți. Ei cercetaseră scripturile ca să găsească profeţii vechi, prin a căror tâlcuire ei să poată 
fi în stare în vreun chip oarecare, să-şi susțină mândria lor deşartă şi să arate poporului, cu cât 
dispreț priveşte Dumnezeu toate celelalte naţiuni afară de națiunea iudaică. Ei declarau că puterea 
şi autoritatea străină, căreia ei erau atunci constrânşi să i se supună şi s-o respecte, va lua sfârşit 
în curând; căci Mesia va ocupa tronul lui David şi va recâştiga prin puterea armelor libertatea şi 
întâietatea lor de altădată. Priceperea iudeilor era întunecată şi le lipsea lumina cea adevărată. Ei 
tâlcuiau profețiile după propria lor concepţie sucită. Satan îi ducea la prăpastie. Totuşi Irod era 
hotărât să zădărnicească intenţiile Iudeilor, nimicind pe Hristos, îndată ce ar da de El. 

După ce a aşteptat mult timp în zadar reîntoarcerea magilor cu informații, s-a temut că 
intenţiile sale ar putea fi zădărnicite. Nu cumva acei bărbaţi au ghicit fapta infernală pe care el şi- 
o pusese în gând şi să-l fi ocolit în mod intenționat? Aceasta el o privea ca pe o înfruntare şi 
ocară. Nerăbdarea, invidia şi ura sa creşteau; Satan îl aţâţa mereu, ca să-şi împlinească intenţia sa 
printr-o faptă de foarte mare cruzime. Pentru Naşterea lui Hristos că nu reuşise să-şi aducă la 
îndeplinire intenţia lui ucigaşă, prin prefăcătorie şi viclenie, el voia acum ca să umple cu groază 
inimile tuturor iudeilor, făcând uz de puterea şi autoritatea sa. Trebuia să le arate printr-un 
exemplu, ce-l aşteaptă pe regele lor, în cazul că ei ar încerca să-l ridice pe tron în Ierusalim. 

Aici i se oferise o ocazie de a da ludeilor o lovitură atât de mare, încât să renunţe la 
planurile lor ambițioase — despre o împărăție independentă, care să cuprindă întreaga lume cu 
strălucirea ei. Irod a dat poruncă unui detaşament de soldaţi — ale căror inimi se împietriseră prin 
crime, război şi vărsări de sânge — ca să meargă la Betleem şi în împrejurimile sale şi să omoare 
pe toți copiii, de la doi ani în jos. Prin această faptă tirană el urmărea un scop îndoit, întâi ca să-şi 


arate puterea şi autoritatea sa asupra poporului ludeu şi al doilea, ca să aducă la tăcere lauda lor 
cu privire la regele lor şi apoi să-şi întărească şi mai mult puterea sa proprie, prin omorârea Fiului 
împărătesc de care el se temea şi pe care ÎL invidia. Ordinul său nemilos a fost executat. Sabia 
soldaţilor lipsiţi de orice simțământ uman a adus pierzare în toate părțile. 

Groaza şi jalea părinților era de nedescris. Glumele şi injuriile brutale ale soldaţilor au 
fost întrecute de strigătele de jale ale mamelor prădate, când îşi strângeau la piept pruncuşorii lor 
muribunzi şi implorau cerul pentru răzbunare contra tiranului rege. 

Acest blestem înfiorător a fost îngăduit de Dumnezeu, pentru a umili mândria naţiunii 
iudaice. Nelegiuirea lor era atât de mare, încât Dumnezeu lăsă să vină asupra lor această pedeapsă 
prin tiranul Irod. 

Dacă ei, în loc să fie lăudăroşi şi ambiţioşi, ar fi fost curaţi, sinceri şi modeşti în 
obiceiurile lor, atunci Dumnezeu i-ar fi scutit de o astfel de umilire şi strâmtorare din partea 
vrăjmaşilor lor. Dacă acest popor ar fi umblat desăvârşit şi credincios înaintea Lui, atunci El ar fi 
făcut ca furia regelui contra lor să fie nevătămătoare. Dar aşa El nu putea să intervină pentru ei 
într-un mod deosebit, pentru că faptele lor erau urâciune înaintea Lui. 

Iudeii aţâțaseră invidia şi ura lui Irod contra lui Hristos prin tâlcuirile lor false a 
profeților. Ei înfățişau pe Hristos şi misiunea Sa pe pământ într-o lumină cu totul falsă. Ambiţia 
lor înfumurată şi laudele lor trufaşe 22 nu-şi ajunseseră însă scopul intenţionat la început de către 
Satan — adică uciderea lui Mesia cel de curând născut — ci se întoarse asupra capului lor, umplând 
casele lor cu jale. Într-o viziune profetică, Ieremia strigă: „Un țipăt se aude la Rama, plângeri şi 
lacrimi amare: Rahela îşi plânge copiii; şi nu vrea să se mângâie pentru copiii ei, căci nu mai 
sunt!” Jeremia 31:15. Irod nu mai supravieţui mult timp la această faptă firească. El trebui să 
cedeze în faţa unei puteri, cu care el nu se putea măsura şi muri de o moarte îngrozitoare. 

După ce Irod a fost şters de pe pământ, Iosif a fost avertizat de către îngerii lui Dumnezeu 
să se întoarcă înapoi în pământul lui Israel. El dorea să se aşeze în Betleemul din Iudea; dar când 
auzi că Arhelau din Iudea era rege în locul tatălui său, se temu că intenţia tatălui său de a ucide pe 
Hristos, ar putea fi adusă la îndeplinire de fiul său. 

Iosif fiind în nedumerire şi neştiind unde să găsească un loc sigur, Domnul alese iarăşi 
pentru el prin îngerul Său. „A venit acolo şi a locuit într-o cetate, numită Nazaret, ca să se 
împlinească ce fusese vestit prin proroci: că El va fi chemat Nazarinean.” Matei 1:23. 

Aceasta a fost primirea care s-a făcut Mântuitorului, când a venit în această lume pierdută. 
El a părăsit patria Sa cerească, maiestatea Sa, bogăţiile Sale şi înalta Sa autoritate şi a luat asupră- 
Şi firea omenească, pentru ca să salveze neamul căzut. Domnul arată oamenilor marea onoare, de 
a trimite pe propriul Său Fiu în corp omenesc pe acest pământ. 

Şi totuşi ei n-au dat mărire lui Dumnezeu, pentru că n-au voit să primească pe Hristos în 
inimile lor. Se părea ca şi când pentru copilul Isus nu avea să existe pace şi nici siguranță pe 
pământ. El, care venise să dea oamenilor viață, nu întâmpină decât insultă, ură şi maltratare 
tocmai de la acei, pe care El voia să-i facă fericiţi. Dumnezeu nu putea încredința pe Fiul Său 
iubit oamenilor, în timpul când Îşi îndeplinea buna Sa lucrare pentru răscumpărarea lor şi în cele 
din urmă ridicarea lor până la propriul Său tron. El a trimis îngeri care să slujească Salvatorului şi 
să-l apere viaţa, până ce misiunea Sa de pe pământ avea să fie împlinită şi El avea să fie omorât 
tocmai de mâinile acelor oameni, la care El venise ca să-i mântuiască. 

Copilăria lui Isus. 

Copilăria lui Isus. 

Mântuitorul Îşi petrecu copilăria şi tinereţea Sa în Nazaretul cel sărman şi puţin prețuit. 
Orice loc s-ar fi putut considera fericit, dacă Isus ar fi petrecut în el măcar un an; chiar şi curțile 
domneşti s-ar fi simţit fericite şi onorate prin prezenţa unui asemenea oaspete, dar El trecu totuşi 


pe lângă locuinţele bogate, pe lângă palatele regilor, spre a-Şi alege ca loc de locuit un sat modest 
de munte. 

Timp de treizeci de ani, pe care Salvatorul lumii îi petrecu la munte, El umbla adesea pe 
potecile înguste, care duceau la câmpiile întinse. 

Ochii Săi priveau cu admirație minunile măreţe ale naturii. Florile frumoase, arborii cei 
înalți, stâncile prăpăstioase şi munţii falnici, totul avea atracţie pentru El. Cu adoraţie şi bucurie 
privea El măreția firmamentului. El admira aurora dimineţii, podoaba serii şi maiestatea 
sărbătorească a nopții. El era răpit de auzul cântăreților fericiți, ai pădurii, cum ei proclamau 
laudă Creatorului şi adesea El Îşi unea glasul Său cu al lor în cântări de laudă. El Îşi aduna 
felurite cunoştinţe din cartea cea măreaţă a naturii. 

De pe munţii Nazaretului El privea în jos asupra unei ţări, care aşteptase venirea Sa timp 
de mii de ani şi care totuşi nu era pregătită să-L primească. În singurătatea liniştită a colinelor şi a 
dumbrăvilor, neobservat de vreun ochi omenesc, El comunica cu Tatăl Său şi Îşi întărea sufletul 
cu meditație şi rugăciune pentru lucrarea vieții Sale, pe care o avea de îndeplinit. 

Puţinul, pe care Sfintele Scripturi îl raportează despre copilăria lui Isus, este de o mare 
însemnătate. „lar Pruncul creştea şi se întărea; era plin de înţelepciune şi harul lui Dumnezeu era 
peste El.” „Şi Isus creştea în înţelepciune, în statură şi era tot mai plăcut înaintea lui Dumnezeu şi 
înaintea oamenilor.” Luca 2:40, 52. 

Timp de aproape treizeci de ani n-au avut loc decât puţine întâmplări în, care să atragă 
atenţia poporului asupra Lui. Încă din copilărie El respecta cu exactitate legile iudaice. EI n-a dat 
pe faţă în public naşterea Sa dumnezeiască şi nici nu căută să se distingă față de alții. Amicii şi 
rudele Sale nu vedeau la El nici un semn deosebit al Divinităţii Sale, în timpul vieţuirii Lui 
printre ei. Dar deşi evita ca să trezească vreo atenţie, totuşi El era neclintit ca o stâncă în a urma 
ce este drept. 

Viaţa lui Hristos se distingea prin simplitatea şi curăția Sa; Spiritul Său liniştit şi fără 
pretenţii, lipsa Sa de vanitate şi mândrie ÎI făcea să câştige bunăvoință la Dumnezeu şi la oameni. 
Încă de copil El dădea pe faţă o blândeţe şi o amabilitate deosebită. Mâinile şi picioarele Sale 
erau întotdeauna gata să ajute altora şi să uşureze sarcina părinţilor Săi. Ei poseda o răbdare pe 
care nimic n-o putea tulbura şi o iubire de adevăr, care ÎI însoțea cu credincioşie în tot timpul. 
Deşi întotdeauna serios şi tăgăduitor de sine, El era totuşi bun şi vesel. Frumuseţea caracterului 
Său consta în viaţa Sa cumpănită. Deşi dădu încă de timpuriu dovezi despre o înțelepciune 
remarcabilă, totuşi El era în totul ca orice copil, dezvoltându-se treptat atât în ce priveşte 
facultățile Sale spirituale, cât şi în cele corporale, care creşteau o dată cu anii. 

Tăcerea Sfintei Scripturi cu privire la copilăria şi tinereţea lui Hristos este de foarte mare 
însemnătate pentru noi. Hristos este modelul nostru în toate lucrurile. Cu cât această perioadă a 
vieții este mai liniştită şi mai neobservată, cu atât mai mult este ea în armonie cu natura şi cu atât 
mai liberă de orice ațâțare artificială şi cu atât mai rodnică pentru propăşirea curăției, a simplităţii 
naturale şi a adevăratei valori morale. 

Isus nu era scutit de ispite. Satan era zelos şi stăruitor în sforțările sale, de a birui pe Fiul 
lui Dumnezeu. Faptul că există pe pământ o Fiinţă liberă de mânjitura păcatului neliniştea în 
gradul cel mai înalt pe Copilăria lui Isus autorul păcatului şi nu-i scăpa nici un mijloc neîncercat, 
pentru a-L amăgi şi încurca. Totuşi Isus primea de la Tatăl Său ceresc înţelepciune şi putere, spre 
a birui pe ispititor. 

Nelegiuirea locuitorilor Nazaretului devenise proverbială. Chipul josnic cu care acest loc 
era privit, a determinat pe Natanael să pună întrebarea: „Poate ieşi ceva bun din Nazaret?” loan 
1:46. Isus nu-Şi alesese singur acea societate de oameni. Tatăl Său ceresc a găsit ca potrivit, de a- 
L lăsa în tinereţea Sa să fie expus adesea la ispite. Acestea aveau de scop, a-l pune caracterul la 


încercare şi la probă, şi-L făceau să fie neîncetat atent, pentru păzirea curăției Sale. El a trebuit să 
fie expus la lupte grele, spre a servi ca exemplu pentru oameni în copilărie, în tinereţe şi în 
bătrânețe. 

Nu o viaţă de prisosinţă şi de trândăvie a fost partea lui Isus. Părinții Săi erau săraci şi 
întreţinerea lor depindea de munca lor zilnică. În chipul acesta Isus a fost deprins cu sărăcia, cu 
tăgăduirea de sine şi cu lipsurile. 

Dar tocmai această experienţă se dovedi ca un scut în anii de mai târziu. 

Fiind deprins cu sârguinţă şi cu viaţă retrasă, El închidea uşa multor ispite şi stătea 
departe de orice societate, a cărei influenţă era stricăcioasă. 

Astfel El a dezvoltat un adevărat caracter nobil în mijlocul unor influenţe tocmai contrarii. 
Nici câştigul, nici plăcerile, nici lauda şi nici mustrările nu-L puteau mişca, ca să comită o 
nedreptate. El avea înțelepciunea, de a deosebi răul de bine şi tărie de a rezista ispitei. 

Nimeni nu este chemat vreodată să dezvolte un caracter creştin în împrejurări mai 
defavorabile ca Mântuitorul nostru. Faptul că El a trăit timp de treizeci de ani într-un loc — privit 
de mulți ca ceva de mirare, a ieşi ceva bun din acel loc — este o impută pentru acei care gândesc 
că a duce o viaţă neprihănită ar depinde de loc, de fericire sau de bogăţie. 

Ispita, sărăcia şi greutăţile sunt tocmai şcoala necesară pentru cultivarea curăției şi tăriei 
de caracter. 

Potrivit legii iudaice, Iosif şi Maria mergeau în fiecare an la Ierusalim, spre a lua parte la 
sărbătoarea paştelui. Când Isus era de doisprezece ani, părinţii Săi L-au luat cu ei, după cum se 
obişnuia la iudei. Această călătorie la sfânta cetate, pentru a lua parte la sărbătoare, ei o făceau 
într-o societate mare. 

Atunci a văzut Isus templul pentru prima dată. Umblând prin încăperile sale, El vedea pe 
preoţi ocupați, vedea altarul plin de sânge şi fumul sfânt al tămâiei, care se înălța sus la 
Dumnezeu şi perdeaua cea lucrată în mod artistic, care acoperea misterele Sfintei Sfintelor. 

Lui îi era lămurită însemnătatea acestor ceremonii solemne şi ştia că ele aveau să fie 
împlinite prin propria Sa jertfă pentru păcatele lumii. 

Pentru mintea omenească este imposibil, a-şi face o idee despre cugetele Fiului lui 
Dumnezeu la această ocazie. 

După ce au trecut cele şapte zile de sărbătoare, societatea din Galilea, cu care Iosif şi 
Maria trebuia să plece înapoi, porni la drum spre casă. 

În confuzia primelor zile de călătorie, părinţii lui Isus nu au observat lipsa Sa; numai când 
au trebuit să caute gazdă pentru noapte, au observat lipsa acelei mâini întotdeauna voioasă şi gata 
de ajutor a Fiului lor ascultător. Închipuindu-şi că va fi la cineva din societatea lor, ei nu-şi făcură 
deocamdată nici o grijă pentru El. Principiile Sale erau atât de curate, purtarea Sa atât de 
prevăzătoare, încât ei au avut destulă încredere spre a-L lăsa singur. Ei nu se îndoiau câtuşi de 
puţin, că atunci când vor avea nevoie de El, le va fi oricând de ajutor. Dar acum ei erau foarte 
îngrijoraţi şi ÎI căutau cu multă trudă. Toate cercetările lor au fost însă fără succes; ei nu puteau 
da de nici o urmă a mult iubitului lor Fiu. 

Plini de presimțţiri îngrozitoare ei s-au întors înapoi la Ierusalim. Ei îşi aminteau cu groază 
de măcelul, pe care l-a pus la cale tiranul Irod, spre a pierde pe Împăratul lui Israel şi își făceau 
multe reproşuri pentru neglijarea preţiosului lor odor, care le-a fost încredințat de Dumnezeu. 

Iosif şi Maria şi-au continuat toată ziua cercetările lor zadarnice în Ierusalim. După 
aceasta urmă o noapte de neodihnă şi nesiguranţă — o noapte, care a fost petrecută în veghere cu 
rugăciuni Şi lacrimi. Ziua următoare ei şi-au reînnoit sforțările lor, totuşi fără succes. O altă 
noapte se apropia, când au ajuns în apropiere de templu şi au observat, cum o mare mulțime de 
oameni mergeau într-acolo. Se ataşară atunci şi ei la această mulțime şi la intrarea în templu, 


atenţia lor a fost atrasă de glasul Lui. Deşi nu-L puteau vedea din cauza mulțimii, totuşi ei ştiau, 
că El trebuie să fie, căci nici un alt glas nu poseda o astfel de solemnitate şi un astfel de răsunet. 

Pătrunzând prin mulţime, ei s-au aflat în curând într-o încăpere a templului, care era 
folosită ca şcoală a profeților. Acolo în mijlocul mai marilor, al preoților şi al cărturarilor, ei au 
văzut pe Fiul lor. 

EI sta plin de respect şi umilinţă la picioarele acestor bărbaţi serioşi şi învățați, ca şi când 
ar fi voit să primească instrucțiuni despre venirea lui Mesia, în timp ce El îi făcea atenţi asupra 
evenimentelor de pe acea vreme, care potrivit profețiilor aveau să însoțească venirea Celui 
Făgăduit. Preoţii şi învățații pe de altă parte, Îi puneau întrebări grele, privitoare la adevăr, pe 
care ei nu le înțelegeau. Isus însă pricepea întrebările lor şi prin răspunsurile Sale date într-o 
simplitate de copil, dar într-o limpezime completă, El rectifica teoriile şi prescripțiile lor false şi 
răspândea un val de lumină nouă asupra adevărurilor, care erau preînchipuite în simboluri şi 
profeții. 

Toţi ascultau cu cel mai mare interes, când a fost explicată sărbătoarea paştelor. În orbirea 
lor, ei au pierdut aproape în totul din vedere însemnătatea sărbătorii, pe care ei o sărbătoriseră 
chiar atunci cu un fast atât de mare. Isus ştia că ei nu aveau nici o idee despre Mesia ca o jertfă 
pentru păcatele lumii şi că erau în totul nepregătiți ca să-L primească în adevăratul Său caracter. 
De aceea intenția Sa era, ca prin întrebări şi lămuriri să-i aducă la o înţelegere mai limpede a 
misiunii Sale, aşa încât ei să fie pregătiți ca să-L creadă atunci, când El avea saŞi înceapă pe față 
misiunea Sa de Învățător. 

Rabinii au observat cu uimire judecata matură, înțelepciunea, agerimea şi concluziile 
logice ale băiatului străin. Ei ştiau că el nu a fost instruit în şcoala profeților şi totuşi El avea o 
mai bună înţelegere a profețiilor decât ei, cu toate că ei îşi petrecuseră întreaga lor viaţă cu studiul 
acestora. Ei erau nu numai uimiţi, ci chiar răpiți. Inimile lor erau atrase în iubire către El. Pentru 
ei era lămurit, că acest băiat galilean poseda un talent extraordinar şi ei doreau să-l aibă ca elev în 
şcoala lor, spre a fi pregătit ca să ocupe o poziție însemnată şi un post înalt de învăţător în Israel. 
Niciodată până aici nu au auzit aceşti bărbaţi învățați o explicaţie atât de simplă şi de 
convingătoare a Sfintelor Scripturi cu privire la venirea mult aşteptatului Mesia, la adevăratul 
scop al venirii Sale şi la natura Împărăției Sale. 

E de mirat, că ei au rămas uimiţi de înţelepciunea acestui băiețaş liniştit şi serios, care le 
da lămuriri într-un mod atât de copilăros şi modest asupra marilor adevăruri ale profeţiilor şi că 
inimile lor au fost atât de mişcate, cum nici o artă de vorbire înaltă sau vreo elocvenţă scolastică 
nu le-ar fi putut mişca vreodată! Deşi necunoscut de ei, totuşi băieţaşul de la picioarele lor era 
Tâlcuitorul divin al profeţiilor. 

Dumnezeu căuta să lumineze pe conducătorii lui Israel şi pentru acest scop El întrebuință 
unicul mijloc prin care ei puteau fi câştigaţi. 

În mândria lor ei nu ar fi acceptat niciodată ca ei să primească de la cineva învățătură, 
oricât de mare ar fi fost înţelepciunea sa şi oricât de înaltă poziția sa. Ei se considerau pe ei înşişi 
ca tâlcuitori ai profețiilor rânduite de Dumnezeu. Dacă le-ar fi trecut prin minte că Isus căuta săi 
înveţe, atunci ar fi defăimat şi n-ar fi voit să-L asculte. Dar ei se măguleau cu închipuirea că ar da 
învățătură, pe când în realitate ei nu erau decât ascultători şi primeau învățătură. Modestia 
copilărească şi grațiozitatea lui Isus dezarmau prejudecățile lor. Minţile lor se deschideau în mod 
conştient la mărturia Sfintei Scripturi. Puterea adevărului convingea mintea lor. Şi aceasta nu era 
totul. O putere dumnezeiască însoțea cuvintele lui Isus. Spiritul lui Dumnezeu căuta să planteze 
adevărul în inimile lor. Ei au fost convinşi că aşteptările lor cu privire la felul şi scopul venirii lui 
Mesia nu erau în de acord cu profeţiile; totuşi convingerile lor nu au fost urmate de credință. Ei 
nu erau voioşi să renunţe la teoriile, care măguleau ambiția lor şi care serveau ca temelie a 


mândriei lor de puterea şi strălucirea viitorului lor rege. Ei nu voiau să recunoască că concepția 
lor despre Sfânta Scriptură, pe care pretindeau a o învăţa, era cu totul greşită. Adevărul era deci 
în contrazicere cu dorințele lor. Rabinii se întrebau între ei: Cum se poate ca acest băiat să 
dobândească o astfel de învăţătură, când n-a învăţat nicăieri în vreo şcoală? Mândria şi interesul 
i-a făcut să lepede lumina din cer. 

Părinţii lui Isus priveau cu uimire la Fiul lor. Ei au fost umpluţi de bucurie, când L-au 
văzut în siguranţă şi au fost foarte mulțumiți pentru onoarea care I se dă. Dar Maria nu putea uita 
aşa de uşor necazul pe care-l suferise din cauza Lui. Când auzi, că El n-a fost reţinut aici contrar 
Copilăria lui Isus voinţei Sale, ci că a fost atât de adâncit în conversaţie cu înțelepţii lui Israel, 
încât după părerea ei îşi uitase datoriile Sale de copil, ea îi zise cu un ton pe jumătate mustrător: 
„Fiule, pentru ce Te-ai purtat aşa cu noi? lată că tatăl Tău şi eu Te-am căutat cu îngrijorare.” El 
le-a zis: “De ce M-aţi căutat? Oare nu ştiați că trebuie să fiu în casa Tatălui Meu?”” Luca 2:48-49. 

Aceste cuvinte rostite în nevinovăție şi simplitate conţineau un reproş pentru părinții Săi. 
El le-au amintit cu modestie, că dacă şi-ar fi făcut datoria lor, ar fi fost scutiți de osteneala de a-L 
căuta. Dar în timp ce ei îşi neglijau datoria lor, pe care le-o încredinţase Tatăl, El Însuşi Se ocupa 
cu lucrarea, pentru împlinirea căreia El se coborâse din cer. 

Iosif şi Maria au fost onoraţi de Dumnezeu într-un mod deosebit, încredinţându-le 
îngrijirea Fiului Său. Îngerii au vestit naşterea Sa păstorilor din Betleem şi magii din răsărit i-au 
adus omagii. Dumnezeu a condus pe Iosif astfel, încât viața copilului Isus a fost păstrată. Dar la 
reîntoarcerea lor de la Ierusalim, părinţii lui Hristos erau atât de ocupați cu conversații şi vizite, 
încât şi-au neglijat sfânta lor datorie. Toată ziua de dimineaţă şi până seara, ei nu s-au sinchisit de 
Fiul lor Isus, pe care nu trebuia să-L piardă din vedere nici o clipă. 

După ce îngrijorarea lor se linişti prin găsirea lui Isus, ei căutau să arunce vina asupra Lui, 
în loc să-şi recunoască neglijența lor. El respinse însă aceasta cu blândeţe dar hotărât. 

Cu această ocazie Isus a făcut cunoscut pentru prima dată adevăratul Său raport faţă de 
Dumnezeu. Cuvintele, pe care El le-a adresat Mariei, arată că El era conştient de misiunea Sa 
cerească încă de copil. Deşi părinţii nu puteau înţelege pe deplin însemnătatea cuvintelor lui Isus, 
totuşi mintea Mariei se lumină în cea mai mare parte. Ea ştia că Isus nu Se referea la tatăl Său 
pământesc, ci la Iehova şi ea nu numai că păstră în minte toate, câte a zis El, spre a medita asupra 
lor în viitor, ci şi luă la inimă învăţătura ce era cuprinsă în cuvintele Sale şi o puse în practică. 

Pentru părinții lui Isus era atât de firesc de a-L privi ca fiu al lor propriu, încât erau uşor 
expuşi primejdiei, de a pierde din vedere binecuvântarea de care era însoţită prezenţa Salvatorului 
lumii. Fiind zilnic pe lângă ei şi cum viaţa Sa semăna în multe privinţe cu viaţa 30 altor copii, era 
greu pentru ei de a păstra în ochii lor misiunea Sa sfântă şi a-şi aminti mereu că Dumnezeu 
încredințase pe Fiul Său supravegherii şi grijii lor părinteşti; pe Acela a Cărui dumnezeire era 
ascunsă sub chipul omenesc. O petrecere mai lungă în Ierusalim a fost folosită de El ca un mijloc 
blând de amintire a datoriei lor, pentru ca să nu mai fie nepăsători şi să piardă din vedere înalta 
onoare, pe care Dumnezeu le-o arătase. 

Sărbătoarea paştelor a fost instituită, pentru ca iudeii să păstreze în amintire eliberarea lor 
minunată din Egipt. Această întocmire a fost destinată, pentru a abate sufletele lor de la treburile 
lor lumești şi a le readuce în amintire faptele lui Dumnezeu. Ei trebuiau să-şi aducă aminte de 
minunile, de îndurările şi de marea Sa bunătate față de ei, aşa încât iubirea şi adoraţia lor faţă de 
El să sporească. Prin aceasta ei trebuiau să fie provocaţi, a privi la El în toate greutăţile lor şi a se 
încrede în El, în loc să se întoarcă către alţi zei. 

Respectarea Paştelui făcea o impresie întristătoare asupra Fiului lui Dumnezeu. El vedea 
în mielul cel junghiat un simbol al morţii Sale. 


Acei care sărbătoreau această întocmire, au fost învăţaţi să aducă în legătură junghierea 
mielului cu viitoarea moarte a lui Hristos. Sângele cu care erau stropiți uşiorii caselor lor, era un 
simbol al sângelui lui Hristos, care avea să aducă curăţire de păcate pentru creştinul credincios. 

Acesta avea să-l ocrotească faţă de mânia viitoare a lui Dumnezeu, care va veni peste 
lumea necredincioasă şi nepocăită, aşa după cum a venit asupra egiptenilor pe vremuri. Dar 
numai prin îndeplinirea lucrării, pe care Domnul le-o încredinţase ca s-o facă, jertfa lui Hristos le 
putea servi spre mântuire. Ei aveau înşişi de conlucrat, spre a dovedi credinţa lor în planul rânduit 
pentru salvarea lor. 

Foarte mulți veneau dintr-o mare depărtare, pentru ca să ia parte la sărbătoarea Paştelor. 
Isus, care cunoştea toate inimile, ştia că mulțimea care se întorcea de la Ierusalim avea să uite pe 
Mântuitorul şi misiunea Sa prin vorbiri uşuratice şi vizite nefolositoare. De aceea El a preferat să 
Se înapoieze singur cu părinții Săi, spre a le da în felul acesta ocazie, să mediteze asupra 
profeților, care se refereau la suferințele Sale viitoare şi la moartea Sa. El dorea ca evenimentele 
dureroase, prin care ei aveau să treacă în timpul jertfei Sale necesare, să nu fie pentru ei ceva nou 
şi Copilăria lui Isus neaşteptat. La întoarcerea lor de la Ierusalim, după terminarea Paştelor, El a 
fost despărțit de ei şi ei L-au căutat cu inimile îndurerate timp de trei zile. Când El avea să sufere 
moartea pentru păcatele lumii, El avea să fie de asemenea despărțit şi pierdut pentru ei trei zile. 
Dar după aceea El avea să li se arate şi credinţa lor avea să se prindă de El ca Mântuitor al 
neamului omenesc căzut şi ca un Mijlocitor al lor la Tatăl. 

Aceasta este o învăţătură importantă pentru toţi urmaşii lui Hristos. 

Niciuna din aceste învățături nu avea să fie pierdută; toate au fost scrise pentru binele 
generaţiilor viitoare. Iosif şi Maria au pierdut pe Hristos prin neglijenţa unei singure zile; trei zile 
de căutare îngrijorată au fost necesare pentru regăsirea Lui. Tocmai aşa se petrec lucrurile şi cu 
creştinii; când devin nepăsători şi neglijează rugăciunea şi vegherea, pot pierde într-o zi pe 
Hristos; şi adesea e nevoie de multe zile de căutare îngrijorată şi de întristare pentru a-L regăsi şi 
a dobândi din nou pacea sufletească, care a fost pierdută prin vorbiri, glume şi discuţii deşarte sau 
prin neglijarea rugăciunii. 

Când creştinii se adună împreună trebuie să fie foarte atenți la toate cuvintele şi acțiunile 
lor, pentru ca să nu uite pe Isus şi să nu umble încoace şi încolo, fără să observe lipsa Sa. 

Când oamenii nu se sinchisesc de prezenţa Salvatorului, când pierd din vedere în 
conversaţia lor pe Acela, în care potrivit mărturisirii lor, se concentrează toate speranţele lor 
despre viaţă veşnică — atunci evită şi Isus societatea lor şi tot astfel fac şi îngerii, care execută 
ordinele Sale. Aceste fiinţe curate şi sfinte nu pot rămâne într-un loc, unde prezenţa lui Isus nu 
este dorită şi unde lipsa Sa nu este observată. O societate al cărei spirit este abătut de la lucrurile 
cereşti, nu are nici o putere de atracţie pentru locuitorii cerului. Din acest motiv domneşte mare 
tristețe, amărăciune şi descurajare printre acei care pretind a fi urmaşi ai lui Hristos. Pentru că nu 
se deprind cu meditaţia, vegherea şi rugăciunea, ei pierd tot ce este de preţ pentru ei. Razele de 
lumină dumnezeiască care pornesc de la Isus, nu-i mai înviorează cu influențele lor sfinte şi 
înnobilatoare. Ei sunt învăluiți în întuneric, pentru că prin spiritul lor neglijent şi lipsit de respect, 
Isus este înstrăinat şi îngerii cei sfinți sunt ținuți departe de ei. 

Mulţi vizitează adunări religioase, primesc instrucțiuni de la servii lui Dumnezeu şi sunt 
astfel reînvioraţi şi binecuvântaţi; şi totuşi, pentru că la înapoierea lor acasă nu simt necesitatea 
rugăciunii şi a vegherii, adesea ei nu se întorc mai buni, de cum erau mai înainte. Văzându-şi apoi 
marea lor lipsă, sunt înclinați adesea, de a se plânge de alții sau a murmura contra lui Dumnezeu, 
în loc să se întoarcă în ei înşişi şi să se acuze pe ei înşişi pentru întunericul şi neliniştea lor 
spirituală. Asemenea persoane nu trebuie să caute vina la alții. Greşeala se află în ei înşişi; ei fac 
glume şi vizite, până ce spiritul ceresc este gonit prin propria lor neglijență. Este privilegiul 


fiecărui om, de a păstra pe Isus la el. Pentru a ne asigura însă societatea Sa, cuvintele noastre 
trebuie alese şi sărate cu har. Cugetele inimii trebuie îndreptate cu preferință către lucrurile 
dumnezeieşti. 

De la Ierusalim Isus a însoţit pe părinții Săi şi a mers în Nazaret, „fiindu-le ascultător”. 
Prima Sa vizită în templu trezise noi cugetări în El şi raportul Său față de Dumnezeu făcuse o 
impresie atât de adâncă asupra Lui, încât pentru câtva timp El pierduse din vedere relațiile Sale 
pământeşti. Totuşi autoritatea părinților îi era încă mereu sfântă. La dorinţa lor, El Se întoarse 
împreună cu ei acasă şi le ajută la munca lor obositoare. El îngropă în inima Sa taina misiunii 
Sale viitoare, aşteptând cu răbdare timpul când avea să-Şi înceapă în public misiunea, înainte de a 
se descoperi lumii ca Mesia. Timp de optsprezece ani după declarația Sa, că El este Fiul lui 
Dumnezeu, S-a supus sub ocrotirea părintească, trăind în toată simplitatea în Galilea şi lucrând ca 
teslar împreună cu tatăl Său. 

Cu toată misiunea Sa sfântă şi înalta Sa poziţie faţă de Dumnezeu — care îi era lămurită pe 
deplin — Isus nu neglijă cu nimic datoriile obişnuite ale vieţii zilnice. El era Creatorul lumii şi 
totuşi recunoscu obligația Sa faţă de părinții Săi pământeşti şi îşi împlinea cu politeţe plină de 
respect datoriile de fiu, de frate, de amic şi de cetățean. Suveranul cerului, Căruia îngerii 1-au dat 
ascultare cu bucurie, era acum un serv voios şi un fiu credincios în împlinirea datoriilor. 

loan Botezătorul. 

În timpul naşterii lui Ioan, Iudeii se aflau într-o stare vrednică de plâns. Spre a împiedica 
o răscoală generală, li se permise, să aibă o aşa zisă guvernare proprie; totuşi ei vedeau că puterea 
şi libertatea lor era restrânsă şi că în realitate se aflau sub jugul roman. 

Romanii pretindeau dreptul de a numi pe preoți şi a-i îndepărta iarăşi din postul lor, după 
plăcere. În acest fel s-au strecurat abuzuri în serviciul preoţesc. Astfel preoţii nefiind numiţi pe 
cale divină, făceau abuzuri în serviciul lor şi la îndeplinirea chemării lor se lăsau conduşi de fapte 
necinstite. Prin bani şi influență, oameni cu un caracter josnic câştigau favoarea celor puternici şi 
în acelaşi chip şi preoţia. Întreaga ţară simțea această povară. Aşa încât dezbinare şi răscoală erau 
urmarea la aceasta. 

Dumnezeu nu putea descoperi lui Israel mărirea şi puterea Sa printr-o preoțime atât de 
stricată. Din cauza abaterii lor de la Domnul, învăţătura iudaică a fost întunecată. Mulți dintre 
conducători puneau prescripțiile lor proprii pe treapta întâi şi le impuneau poporului ca ordine ale 
lui Dumnezeu. Dar timpul hotărât, când Dumnezeu voia să aducă poporului Său mântuire, sosise 
în cele din urmă. ludeii cei pioşi aşteptau cu rugăciuni stăruitoare sosirea lui Mesia. Ei se 
încredeau în Dumnezeu, că El va interveni pentru poporul Său în această situaţie critică, pentru ca 
să nu ajungă de batjocura păgânilor. În timpurile trecute, întotdeauna când erau în nevoie şi când 
ÎI chemaseră, EI le trimisese câte un salvator. Din profeție, ei au concluzionat că timpul stabilit 
pentru venirea lui Mesia sosise şi că după apariţia Sa ei vor 34 avea o descoperire şi mai lămurită 
a voinţei dumnezeieşti, prin care învăţăturile lor vor fi liberate de prescripţiile şi ceremoniile 
nefolositoare, care le-a întunecat mintea timp atât de îndelungat. Iudeii bătrâni şi evlavioşi 
aşteptau ziua şi noaptea venirea lui Mesia şi se rugau, ca să le fie îngăduit de Dumnezeu, ca să-L 
vadă înainte de moartea lor. Ei aşteptau cu dor, ca să vadă luminându-se întunericul neştiinţei şi 
al bigoției, care învăluise atâta timp sufletele poporului. 

Din această clasă făcea parte Zaharia şi Elisaveta; „Amândoi erau neprihăniți înaintea lui 
Dumnezeu şi păzeau fără pată toate poruncile şi toate rânduielile Domnului.” Luca 1:6. Zaharia 
făcea parte din clasa preoţimii sfinte. „Dar, pe când slujea Zaharia înaintea lui Dumnezeu, la 
rândul cetei lui, după obiceiul preoţiei, a ieşit la sorți să intre să tămâieze în Templul Domnului.” 
Luca 1:8-9. 


În timpul jertfei zilnice a tămâierii slujeau întotdeauna doi preoți; unul ducea tămâia, iar 
celălalt un vas cu cărbuni aprinşi de pe altarul arderii de tot, pe care îi turna pe altarul din Sfânta. 
Primul preot punea apoi tămâie pe cărbunii aprinşi. Acesta era privit ca un serviciu ce era în 
legătură cu o sfințenie şi onoare desăvârşită, deoarece preotul era adus prin aceasta într-o 
comuniune mai directă cu Dumnezeu, decât prin oricare alt act din slujba zilnică. Nimănui nu-i 
era permis, ca să tămâieze a doua oară, căci preotul era ales în fiecare zi dintre acei, care nu 
făcuseră încă acest serviciu. Timpul aducerii darului de tămâie dimineaţa şi seara era de un 
interes deosebit pentru închinătorii din sălile templului. Înainte ca ei să poată ajunge în prezenţa 
lui Dumnezeu prin serviciul preoţilor lor, ei trebuiau să se pregătească printr-o examinare sinceră 
a inimii şi prin mărturisirea păcatelor. Apoi se uneau în rugăciune tăcută, îndreptându-şi privirea 
către locul prea sfânt. În felul acesta cererile lor se ridicau împreună cu fumul de tămâie către cer. 

În timp ce preoții intrau dimineaţa şi seara în locul sfânt, unde cele şapte candele ardeau 
ziua şi noaptea — o amintire neîncetată despre Acela, care fusese Ocrotitorul lui Israel în chip de 
stâlp de foc — jertfa zilnică era pregătită deja ca să fie adusă pe altarul din curte. În felul acesta 
Jertfa de ispăşire era adusă în mintea întregului Israel într-o strânsă loan Botezătorul legătură cu 
norii binemirositori ai fumului de tămâie — simbolul rugăciunii poporului. Orele stabilite pentru 
aceste jertfe, care erau cunoscute ca jertfele de dimineaţă şi de seară, erau privite ca ore sfinte şi 
erau respectate de întreaga naţiune iudaică ca timp hotărât pentru meditaţie şi rugăciunea de 
dimineaţă şi de seară. În timp ce preotul sta la altarul tămâierii, iar fumul jertfei arderii de tot de 
afară se urca către cer, rugăciunile aduse de credincioşii din curțile templului erau repetate pe 
întreg pământul, oriunde se aflau Iudei pioşi. 

În această rânduială noi găsim autoritatea pentru serviciul divin creştin familial de 
dimineaţă şi de seară. Dumnezeu iubeşte ordinea. 

Deşi El leapădă o slujire ceremonială goală fără adevăratul spirit de meditație, El priveşte 
totuşi cu bună plăcere asupra acelora, care ÎI iubesc şi se tem de EI şi Îi aduc închinare dimineaţa 
ŞI seara pe întreg pământul, înălțând cereri pentru iertarea păcatelor lor săvârşite şi adresându-se 
Lui pentru binecuvântările necesare. 

Asupra lui Zaharia căzuse sorțul, ca să aducă jertfa zilnică de tămâie. 

În veşmântul său preoţesc alb el tămâia în Sfânta, aşa încât norii de fum de tămâie să se 
urce la Dumnezeu împreună cu rugăciunile credincioşilor, spre a pregăti calea pentru fumul 
jertfei arderii de tot. 

Într-un loc atât de sfânt, care numai printr-o perdea se despărțea de Sfânta Sfintelor, unde 
prezența sublimă a lui Dumnezeu se descoperea, Zaharia a fost umplut de sentimentul 
solemnităţii şi însemnătății poziției sale. 

La răsunetul clopoţeilor care dă semnalul când jertfa trebuia pusă pe altarul arderii de tot, 
toți preoții şi Leviţii îşi ocupau posturile lor hotărâte în curțile templului. Zaharia şi ajutoarele 
sale încep sfânta slujbă. Cărbunii se pun pe altar, ajutorul preotului se retrage, iar Zaharia rămâne 
singur la lumina mereu arzândă şi la altarul luminător. El presară apoi tămâie pe flacăra 
cărbunilor şi un nor plăcut mirositor se ridică spre cer ca un simbol al rugăciunilor aduse din toate 
părțile lumii de către credincioşii lui Israel. Ca unul care era ales ca mijlocitor pentru poporul său, 
el îşi uneşte rugăciunile sale cu acelea ale lui Israel. El îşi mărturiseşte păcatele sale proprii, 
păcatele familiei sale, cum şi pe ale naţiunii întregi şi imploră pe Dumnezeu ca să primească prin 
harul Său 36 jertfa adusă pentru ispăşire. Zaharia aşteptase mult timp Mângâierea lui Israel. El 
ştia că, potrivit profeţiilor, timpul pentru venirea lui Mesia sosise. El compătimea împrăştierea şi 
starea de degenerare a poporului său, cum şi retragerea scutului lui Dumnezeu ca urmare a 
abaterii lor de la El şi el înălța cereri stăruitoare pentru apariția mult aşteptatului Salvator. 


Pe când rugăciunile sale se înălțau la cer, i se arătă deodată un înger al Domnului, stând 
de partea cea dreaptă a altarului, o poziţie care indica la faptul că Dumnezeu simpatiza cu poporul 
Său. Solul ceresc veni ca răspuns la rugăciunea sa şi totuşi milostivirea şi coborârea lui 
Dumnezeu i se părea aproape de necrezut. Acest bărbat conştiincios şi temător de Dumnezeu 
tâlcui această apariție ca o dovadă a dizgrației divine asupra păcatelor sale şi se temea, că va auzi 
cuvinte de reproş şi de mustrare din gura îngerului. 

Totuşi îngerul îl salută cu asigurarea plină de îmbărbătare: „Nu te teme Zaharia; fiindcă 
rugăciunea ta a fost ascultată. Nevastă-ta Elisaveta îţi va naşte un fiu, căreia îi vei pune numele 
Ioan. El va fi pentru tine o pricină de bucurie şi veselie şi mulţi se vor bucura de naşterea lui. 

Căci va fi mare înaintea Domnului. Nu va bea nici vin, nici băutură ameţitoare şi se va 
umple de Duhul Sfânt încă din pântecele maicii sale. El va întoarce pe mulţi din fiii lui Israel la 
Domnul, Dumnezeul lor. 

Va merge înaintea lui Dumnezeu, în duhul şi puterea lui Ilie, ca să întoarcă inimile 
părinţilor la copii şi pe cei neascultători la umblarea în înțelepciunea celor neprihăniți, ca să 
gătească Domnului un norod bine pregătit pentru El. Zaharia a zis îngerului: ‘Din ce voi cunoaşte 
lucrul acesta? Fiindcă eu sunt bătrân şi nevastă-mea este înaintată în vârstă.” Luca 1:13-18. 

Inima nu se deschide decât încet speranţei şi bucuriei, după un timp îndelungat de griji şi 
cercări şi numai cu timpul credința apucă făgăduințele lui Dumnezeu, spre a se bucura de ele. 
Zaharia putea să creadă solia despre naşterea lui Mesia, dar profeția că şi lui 1 se va naşte un fiu, i 
se părea de neîmplinit. Ea era contrară legilor firii. 

Necredinţa sa se dădu pe faţă prin cererea unui semn. Pentru un mo-loan Botezătorul ment 
el pierdu din vedere puterea nemărginită a lui Dumnezeu; el uită, că Creatorul legilor naturale 
poate lucra şi în afară de aceste legi şi că El a făcut aceasta pentru poporul Său de pe vremuri, cu 
diferite ocazii. 

Zaharia primi o confirmare a soliei îngerului: „Eu sunt Gavril, care stau înaintea lui 
Dumnezeu; am fost trimis să-ţi vorbesc şi să-ți aduc această veste bună. Iată că vei fi mut şi nu 
vei putea vorbi, până în ziua când se vor întâmpla aceste lucruri, pentru că n-ai crezut cuvintele 
mele, care se vor împlini la vremea lor.”” Luca 1:19-20. El avea să afle în curând adevărul 
făgăduinţelor lui Dumnezeu. De abia l-a părăsit îngerul şi bătrânul preot a fost răpit de darul 
vorbirii şi nu a mai putut scoate nici un sunet, când încerca să se roage. 

Poporul aşteptă mult timp apariţia sa, ca să afle, dacă Dumnezeu 1-a dat un semn vizibil al 
harului Său. Din cauza lungii sale întârzieri ei începură a se teme, că Domnul Şi-a dat pe față 
nemulțumirea Sa. Când Zaharia ieşi în cele din urmă din templu, faţa sa era luminată de 
strălucirea care rămăsese asupra lui de la solul ceresc. El nu putea vorbi către popor, totuşi îi făcu 
să înţeleagă prin semne, că un înger al Domnului i se arătase în templu şi că din cauza necredinţei 
sale a fost răpit de darul vorbirii până ce profeția îngerului avea să fie împlinită. 

Curând după naşterea lui loan „i s-a deschis gura, i s-a dezlegat limba şi el vorbea şi 
binecuvânta pe Dumnezeu. Pe toți vecinii i-a apucat frica şi în tot ţinutul acela muntos al Iudeii, 
se vorbea despre toate aceste lucruri. Toţi cei ce le auzeau, le păstrau în inima lor şi ziceau: “Oare 
ce va fi pruncul acesta?” Şi mâna Domnului era într-adevăr cu el. Zaharia, tatăl lui, s-a umplut de 
Duhul Sfânt şi a prorocit.” Luca 1:64-67. „lar pruncul creştea şi se întărea în duh. Şi a stat în 
locuri pustii până în ziua arătării lui înaintea lui Israel.” Luca 1:80. 

Îngerul Gavril accentuase lui Zaharia, că loan trebuia crescut într-o cumpătare strictă, 
pentru că lui i se va da misiunea însemnată, de a pregăti Domnului un popor. Spre a putea aduce 
la îndeplinire această mare lucrare, pe lângă eforturile sale proprii el avea nevoie de ajutorul lui 
Dumnezeu şi Spiritul Domnului avea să lucreze cu el, pe măsură ce avea să dea ascultare 
instrucțiunilor date de înger. Era nevoie de o constituţie sănătoasă, de o putere spirituală şi morală 


şi pentru 38 dobândirea acestor însuşiri esenţiale, pornirile şi patimile lăuntrice trebuiau ținute în 
frâu. 

Ioan trebuia să pregătească calea ca un reformator şi prin viaţa sa castă şi prin 
îmbrăcămintea sa simplă avea să fie o mustrare pentru obiceiurile necumpătate şi ale risipei 
păcătoase a poporului. Hrănirea cu mâncăruri alese şi întrebuințarea de vinuri tari sunt dăunătoare 
puterilor corporale şi slăbesc mintea, aşa încât chiar crimele şi păcatele grele nu mai pot fi 
socotite ca păcătoase. De aceea îngerul a dat părinţilor lui loan prescripţii anumite cu privire la 
felul său de viaţă. O învăţătură însemnată despre abstinență a fost dată aici de către unul dintre 
acei îngeri străluciți care înconjoară tronul lui Dumnezeu. 

Misiunea lui loan era, de a întoarce la Domnul pe fiii lui Israel şi el avea promisiunea, că 
Dumnezeu îl va sprijini în această lucrare. El trebuia „să întoarcă inimile părinților la copii şi pe 
cei neascultători la umblarea în înțelepciunea celor neprihăniți, ca să gătească Domnului un norod 
bine pregătit pentru EI”. 

loan era un reprezentant al poporului lui Dumnezeu din zilele din urmă, căruia i s-au 
încredinţat adevăruri solemne şi importante. Lumina se revarsă în acest timp asupra poporului lui 
Dumnezeu, pentru ca să vadă necesitatea, de a stăpâni poftele şi patimile prin puterile spirituale 
superioare. Acest lucru este necesar pentru a dobândi putere şi limpezime spirituală, spre a 
recunoaşte alcătuirea strânsă a adevărului dumnezeiesc şi să se întoarcă de la rătăcirile 
amăgitoare şi de la fabulele plăcute, de care este inundată lumea. Lucrarea lor este, de a vesti 
poporului adevărurile curate ale Bibliei. De aceea cumpătarea ocupă o poziţie însemnată în 
lucrarea de pregătire pentru a doua venire a lui Hristos. 

Părinții lui loan l-au consacrat servirii lui Dumnezeu, încă din copilăria sa. El sta departe 
de amicii şi de rudele sale şi alese pustiul ca loc de petrecere al său. El renunţă la lucrurile 
obişnuite care înlesnesc o viaţă comodă. Hrana sa era simplă, îmbrăcămintea sa consta dintr-o 
manta de păr de cămilă şi coapsele lui erau încinse cu o curea. 

Deşi loan îşi petrecea viaţa în pustie, totuşi el nu stătea în nelucrare. 

Retragerea sa din societate nu-l făcea să fie melancolic şi supărăcios, loan Botezătorul sau 
nemulțumit cu viața sa singuratică de trudă şi de lipsă. Din propria sa alegere el trăia departe de 
luxul vieţii şi de societatea stricată. Poporul părea a sta în totul sub puterea mândriei, a invidiei, a 
geloziei şi a patimilor rele. Ioan trăia departe de toate aceste influenţe şi cu o putere de pătrundere 
extraordinară citea caracterul oamenilor. Din singurătatea liniştită a pustiului el mergea din când 
în când în societate; dar nu rămânea mult timp acolo când atmosfera morală părea a se fi 
necurățit. 

El se temea, că ceea ce vede şi aude în acest loc, îi va strica sufletul atât de mult încât va 
pierde în cele din urmă din vedere urâciunea păcatului. 

Dumnezeu nu voia ca poporul Său să se familiarizeze cu păcatul, aşa încât să ajungă apoi 
a-l privi cu nepăsare. El dorea ca ei să nutrească un simţ ager pentru recunoaşterea păcatului şi să 
privească întotdeauna cu scârbă asupra lui. Cu cât stăm mai mult în legătură cu Dumnezeu şi 
medităm la caracterul şi faptele Sale minunate, cu atât mai mult vom avea oroare şi față de păcat. 

loan ştia, că o mare lucrare îi sta în faţă şi că avea de format un caracter independent de 
influenţele care îl înconjurau. Starea sa fizică, spirituală şi morală trebuia să fie fără prihană. 
Onestitatea şi neprihănirea sa avea să-i dea posibilitatea, ca la păşirea sa în public să poată călăuzi 
sufletele poporului pe căi noi şi să-i poată convinge de necesitatea unui caracter onest. El dorea 
ca ascultătorii săi să ia ca model desăvârşirea divină. Prin studierea particularităților diferitelor 
suflete, el căuta să potrivească instrucțiunile sale după necesităţile poporului. 

El nu se simţea destul de tare, de a rezista influențelor puternice ale ispitelor, care l-ar fi 
amenințat în societate. El se temea că obiceiurile care domneau printre Iudei vor influența 


caracterul său. În pustie era mult mai uşor pentru el, a-şi ţine în frâu poftele sale şi a îmbrăca o 
simplitate naturală. De asemenea în pustie nu se afla nimic, care să abată sufletul său de la 
meditaţiile şi rugăciunile evlavioase. Chiar după ce a făcut tot ce-i sta în putință, ca să țină 
departe de sine pe Satana, totuşi ispititorul putea încă să se apropie oricând de el. Totuşi modul 
său de vieţuire şi obiceiurile sale erau atât de curate şi atât de fireşti, încât era în stare a cunoaşte 
pe vrăjmaş şi poseda destulă putere spirituală şi tărie de caracter, pentru a-i rezista. 

Ioan îşi alese pustiul ca şcoală a sa. Aici, cartea lui Dumnezeu cea mare a naturii, cu 
comorile de nesecat ale învățăturilor ei multiple sta mereu deschisă înaintea lui. Prin studiul 
acestora spiritul său a fost format şi deprins cu ordinea. Prin meditare zilnică la operele creațiunii, 
el primea impresii mai vii despre înțelepciunea, dreptatea şi bunătatea lui Dumnezeu. Aici el făcu 
de asemenea cunoştinţă cu învățăturile patriarhilor şi profeților şi primi astfel din partea revelației 
o cunoştinţă despre caracterul şi poruncile lui Dumnezeu. Astfel el înălțând cereri pentru harul lui 
Dumnezeu, Spiritul Sfânt repauză asupra lui şi trezi în inima sa o râvnă arzătoare, de a chema 
poporul la pocăință şi la o viață mai înaltă şi mai sfântă. Printr-o viață plină de trudă şi de lipsă în 
pustiul singuratic, el deveni în măsură, de a-şi stăpâni puterile sale corporale şi spirituale în aşa 
fel, încât putea sta în mijlocul poporului şi în orice împrejurare tot aşa de nestrămutat, ca şi 
stâncile şi munţii pustiului din patria sa. 

Când Ioan şi-a început lucrarea, stările de lucruri din societate erau în mare dezordine. În 
mijlocul discordiilor şi răsculării, glasul profetului se ridică din pustie ca sunetul unei trâmbiţe. 
Cu o putere misterioasă, vocea sa captiva inimile tuturor celor care ascultau. Astfel loan privind 
în viitor la preoţia şi la minunile lui Hristos se adresă poporului zicând: „Pocăiţi-vă căci s-a 
apropiat împărăţia cerurilor”. În spiritul şi puterea lui Ilie, el mustră corupția iudeilor şi păcatele 
care predominau. La glasul său poporul venea în mase ca să-l asculte. În înfăţişarea şi 
îmbrăcămintea ciudată a acestui profet, poporul vedea o asemănare cu descrierea vechilor 
văzători şi se răspândise în general părerea, că el ar fi unul din profeții vechi, care ar fi înviat. 

Planul lui loan era, de a trezi pe ascultătorii săi din nepăsarea lor şi a le insufla teamă din 
cauza nelegiuirii lor. Cuvântările sale erau simple, fără ocolişuri şi convingătoare. El nu linguşea 
pe nimeni şi cu atât mai puţin îngăduia să fie linguşit de alţii. O putere dumnezeiască însoțea 
eforturile lui şi cu toate că poporul nu ascultă decât cu neplăcere, când îi certa pentru viaţa lor 
nelegiuită, totuşi nu puteau să se împotrivească cuvintelor sale. 

Regi şi domnitori veneau în pustie, ca să audă pe profet şi toţi erau loan Botezătorul 
mişcați şi se simțeau loviți, pentru că mustra fără teamă şi da la iveală păcatele lor deosebite. 
Darul său de a cunoaşte pe oameni şi puterea sa de pătrundere spirituală îi dădea posibilitatea, să 
citească intenţiile şi inimile acelora, care îl vizitau şi fără sfială el vestea la bogaţi şi săraci, la cei 
de sus şi de jos, că fără pocăință şi fără o convertire deplină nu vor putea fi părtaşi harului lui 
Dumnezeu şi nu vor avea parte la împărăţia viitorului Mesia. 

Întreaga naţiune iudaică părea a fi mişcată de predica lui loan. 

Amenințările pentru păcatele lor, pe care le vestea profetul, i-a făcut să se înspăimânte 
pentru câtva timp. Persoane din orice clasă, de sus şi de jos, bogaţi şi săraci se supuneau la 
prescripțiile profetului, spre a fi astfel părtaşi la împărăția pe care el venise s-o vestească. Poporul 
venea la el ca şi când ar fi avut o înţelegere cu toții, se pocăia şi îşi mărturisea păcatele; şi ca 
dovadă a pocăinţei lor, mulţi dintre ei se lăsau a fi botezați de el în Iordan. Aceasta era lucrarea 
de pregătire pentru misiunea lui Hristos. Mulţi se simțeau loviți de cuvintele simple ale acestui 
profet credincios; dar prin lepădarea luminii, ei căzură într-un întuneric cu atât mai mare, prin 
care ei au fost pregătiți pe deplin, pentru a-şi închide inimile la dovezile, că Hristos este Mesia. 

Mulţi dintre cărturari şi farisei veneau la loan, îşi mărturiseau păcatele şi se botezau. Când 
ei dădeau pe față tainele vieții lor, profetul era uimit, că ei se înălțaseră peste ceilalți oameni şi 


dusese poporul în eroare, de a nutri o părere înaltă despre evlavia lor. Prin luminarea Spiritului 
Sfânt, omul lui Dumnezeu recunoscu totuşi, că mulţi dintre fariseii şi saducheii care doreau să fie 
botezați, nu aveau nici o cunoştinţă adevărată despre păcatele lor. Faptele lor erau determinate de 
motive egoiste nădăjduind că prin dobândirea prieteniei lui loan se vor bucura de o deosebită 
favoare la venirea Prințului viitor. De aceea loan văzând că mulți dintre aceştia veneau la el ca să 
se boteze, zise: „Pui de năpârci, cine v-a învăţat să fugiți de mânia viitoare? Faceţi dar roade 
vrednice de pocăința voastră. Şi să nu credeți că puteţi zice în voi înşivă: “Avem ca tată pe 
Avraam!” Căci vă spun că Dumnezeu din pietrele acestea poate să ridice fii lui Avraam.” Matei 
3:7-9. 

Iudeii se înşelaseră, tâlcuind greşit acele cuvinte ale Domnului, în 42 care El declarase 
prin profeti, că grația Sa va fi pururea cu Israel. Ei luau aceste făgăduinţe ca fiind pentru ei şi îşi 
închipuiau că nu vor pierde niciodată graţia lui Dumnezeu întrucât ar fi seminţie a lui Avraam. 

Dar loan le explică totuşi, că ei n-au împlinit condițiile legământului, care i-ar face copii 
ai lui Avraam şi moştenitorii făgăduinţelor date părintelui credincioşilor. Mândria, trufia, gelozia, 
egoismul şi tirania lor îi caracteriza mai mult, ca pe nişte pui de viperă, decât ca pe copii ai 
dreptului şi ascultătorului Avraam. În multe privințe, purtarea lor era mai rea chiar decât a 
păgânilor, deşi ei se simțeau atât de superiori acestora. Aşa dar ei nu aveau nici un drept asupra 
lui Avraam ca părinte al lor sau asupra făgăduințelor făcute lui. 

În afară de aceasta Ioan le mai explică, că Dumnezeu nu are nevoie de ei, pentru aducerea 
la îndeplinire a planurilor Sale. Lucrarea Sa trebuia îndeplinită prin curăție şi credincioşie şi că El 
era în stare să ridice chiar din pietre pe aceia, care aveau să facă voia Sa şi față de care El putea să 
împlinească făgăduinţele Sale. 

Apoi loan adăugă: „lată că securea a şi fost înfiptă la rădăcina pomilor: deci, orice pom 
care nu face roadă bună, va fi tăiat şi aruncat în foc.” El voia să le pună la inimă, că valoarea unui 
pom depinde de roadele sale. Dacă pomul nu aduce roade, sau dacă roadele nu se potrivesc cu 
numele său, atunci acesta nu va scăpa de pieire, oricât de falnic ar fi. 

În timp ce iudeii pretindeau pentru ei binecuvântările, pe care Dumnezeu le făgăduise 
celor ascultători, în acelaşi timp ei trebuiau să sufere urmările blestemului de care erau amenințați 
din cauza neascultării lor. Fără să ţină socoteala de aceasta ei nu s-au pocăit de păcatele lor ca 
popor şi nu s-au umilit în fața Domnului. Deoarece Dumnezeul cel atotputernic le arătase în 
timpurile trecute atât de mult har şi milă, se măguleau şi acum cu aparenţa, că cu toate păcatele şi 
fărădelegile lor, El îi va privi mereu ca popor al Său favorizat şi Îşi va revărsa asupra lor 
binecuvântarea Sa deosebită. 

Aceasta a fost întotdeauna primejdia poporului lui Dumnezeu şi la fel este cazul mai ales 
cu acei, care trăiesc, aproape de timpul sfârşitului. 

Apostolul prezintă necredinţa, orbia şi păcatele repetate ale iudeilor ca Ioan Botezătorul 
un avertisment pentru noi. Pavel ne spune: „Aceste lucruri li s-au întâmplat ca să ne slujească 
drept pilde şi au fost scrise pentru învăţătura noastră, peste care au venit sfârşiturile veacurilor.” 1 
Cor. 10:11. 

Dumnezeu nu poate ajuta acelora, care tâlcuiesc fals binecuvântările Sale şi gândesc, că ei 
ar fi favorizați de El pentru vreun bun oarecare ce s-ar afla în ei. 

loan instrui pe ascultătorii săi în evlavia practică. Spre a deveni supuşi ai împărăției lui 
Hristos, ei trebuie să dea dovezi de o adevărată pocăință şi de o adevărată credinţă, prin fapte de 
iubire, de milă şi de binefacere. În viaţa lor zilnică trebuie a se da pe faţă o adevărată bunătate, 
cinste şi credincioşie; ei trebuie să fie călăuziți de motive lipsite de egoism, căci altfel nu pot avea 
nici un avantaj mai mult decât păcătoşii de rând. Bogăția lor nu trebuie întrebuințată pentru 
scopuri egoiste. Ei trebuie să ajute celor lipsiţi în nevoia lor şi să aducă lui Dumnezeu daruri de 


jertfă de bunăvoie, pentru propăşirea intereselor cauzei Sale. Datoria lor este să ocrotească pe cei 
fără ajutor şi să mai dea îndeosebi un exemplu de virtute şi milă față de acei, care se află într-o 
stare subordonată şi dependentă de alții. Dacă prin viaţa lor nu vor aduce binecuvântare altora, 
atunci soarta lor va fi asemenea pomului neroditor. 

Aceste învățături îşi găsesc aplicarea lor şi astăzi. Urmaşii lui Hristos trebuie să dea lumii 
dovezi despre o deplină schimbare a inimii. Prin faptele lor bune, ei trebuie să dea pe față 
influenţa transformatoare a Spiritului lui Dumnezeu în inimile lor. Dacă în viaţa zilnică nu se dă 
pe faţă dreptatea, mila şi iubirea lui Dumnezeu, atunci mărturisirile lor nu au o valoare mai mare 
decât pleava, care se dă pradă focului distrugător. 

Purtarea lui loan Botezătorul era o oglindă continuă a adevărurilor, pe care el le propaga. 
El nu năzuia după demnități şi onoruri lumeşti. 

Viaţa sa era lipsită de egoism şi se caracteriza prin umilință şi abnegaţie. 

Învățăturile, sfaturile şi mustrările sale erau din inimă, sincere şi lipsite de orice teamă. În 
misiunea sa, el nu s-au abătut nici la dreapta, nici la stânga, pentru a câştiga aplauzele vreunei 
persoane oarecare. 

Gloate întregi urmau acestui învăţător ciudat din loc în loc şi mulți jertfeau totul, pentru a 
pune în practică prescripţiile sale. Regii şi mai 44 marii pământului erau atraşi de profetul lui 
Dumnezeu şi îl ascultau cu evlavie. Nu puţini sperau chiar că el ar fi Mesia cel făgăduit. Dar 
acum loan pricepea cugetele poporului şi îi asigură, că nu el este Hristosul cel aşteptat şi căuta la 
orice ocazie să atragă atenția asupra Unuia, care era mai tare decât el. 

Ca profet, loan sta ca un reprezentant al lui Dumnezeu, spre a face legătura între 
dispensațiunea mozaică şi cea creştină. În misiunea sa, el îndreaptă privirea poporului înapoi 
asupra legii şi a profeților, indicând în acelaşi timp şi înainte la viitorul Mesia. Misiunea sa consta 
în aceea, de a face pe popor atent asupra „Mieluşelului lui Dumnezeu care ridică păcatele lumii”. 

Botezul lui Isus. 

Isus locuia în Nazaretul din Galilea, iar loan Botezătorul din contră îşi petrecea timpul în 
pustiul Iudeii. Amândoi duceau astfel o viață retrasă în diferite împrejurări şi cu toate că erau 
veri, ei nu se cunoşteau personal unul pe altul. Providența divină întocmise astfel felul lor de 
vieţuire, ca loan să nu intre în legătură cu Isus înainte de a păşi în public ca Mesia. În felul acesta 
nu a fost dată necredinţei nici o ocazie de a susține, că amândoi ar fi fost înțeleşi şi uniţi între ei, 
ca să-şi sprijine pretențiile unul altuia. 

loan cunoştea împrejurările naşterii lui Hristos şi a fost de asemenea pus în cunoştinţă 
despre prima Sa vizită în Ierusalim, cum şi despre înțelepciunea şi priceperea, pe care El o dăduse 
pe faţă în conversaţia Sa cu cărturarii. Deşi el credea, că Isus este Cel Făgăduit, totuşi îi lipsea 
asigurarea temeinică despre aceasta. Faptul că Isus a petrecut timp de treizeci de ani în chip retras 
şi n-a dat nici o dovadă însemnată, că El ar fi Mesia, trezi în loan oarecare îndoieli, dacă El este 
într-adevăr Acela, pentru venirea Căruia profetul pregătea calea. Totuşi se îmbărbătă cu 
încrederea, că la timpul potrivit i se va lămuri totul; şi în acelaşi timp 1 se făgăduise şi un semn 
deosebit, după care El putea cunoaşte pe Mieluşelul lui Dumnezeu, spre a-L prezenta poporului 
ca pe Mesia cel aşteptat deja atât de mult. 

loan auzise de caracterul neprihănit al lui Isus, de asemenea şi de mărturisirea Sa că este 
Fiul lui Dumnezeu. Viaţa Sa corespundea la toate câte Dumnezeu îi făcuse cunoscut lui loan 
despre Acela care s-ar 46 găsi printre ei fără păcat. loan era de asemenea lămurit, că El avea să 
fie modelul desăvârşit al fiecărui păcătos pocăit. Astfel, atunci când Isus i s-a adresat spre a fi 
botezat, loan a recunoscut imediat în El pe Cel descoperit lui. În persoana şi puterea Salvatorului, 
el observă un caracter care întrecea cu mult caracterul oricărui om, pe care îl văzuse până atunci. 


Deşi el nu-L recunoscu pe Mesia cu toată siguranţa, avea totuşi convingerea lăuntrică, că El era 
Acela, despre care au scris Moise şi profeţii. Chiar atmosfera prezenţei Sale era sfântă şi sublimă. 
Niciodată până aici nu simţise loan o astfel de influenţă cerească şi el nu se simţea 
vrednic, ca să împlinească actul botezului asupra Unuia pe care el Îl recunoștea că e fără de păcat. 

Mulţi veniseră la loan mărturisindu-şi păcatele lor, pentru a primi botezul pocăinței, dar 
profetul nu înțelegea, de ce Isus, care nu avea pe conştiinţă nici un păcat şi nici nevoie de 
pocăință, dorea după îndeplinirea unei rânduieli, care presupunea mai întâi vina păcatului şi a 
recunoaşte deci o mânjitură care trebuia spălată. De aceea el a făcut obiecții şi a refuzat, să 
îndeplinească actul botezului față de Isus strigând: „Eu am trebuinţă să fiu botezat de Tine şi Tu 
vii la mine?” Cu o autoritate blândă dar fermă, Isus respinse obiecțiile, pe care loan le-a făcut 
despre nevrednicia sa şi zise: „Lasă-Mă acum, căci aşa se cade să împlinim tot ce trebuie 
împlinit”. În cele din urmă Ioan a trebuit să cedeze la dorința lui Hristos. În prezenţa unei mulţimi 
mari de oameni, el conduse pe Mântuitorul lumii în Iordan şi-L îngropă sub apă. 

Hristos nu veni ca să-Şi mărturisească propriile Sale păcate, dar El a fost socotit vinovat 
ca reprezentant al păcătosului. Omul a călcat legea lui Dumnezeu, Hristos avea să împlinească 
orice obligație a acestei legi şi astfel să dea un exemplu de o desăvârşită ascultare. „Iată-Mă, vin 
să fac voia Ta, Dumnezeule.” Hristos a onorat actul botezului, supunându-Se Însuşi acestui rit. 
Prin acest act El se identifică cu poporul Său, ca reprezentant şi cap al său. Ca reprezentant al lor, 
El ia păcatele lor asupra Sa, punându-se pe aceeaşi treaptă cu călcătorii de lege şi face Însuşi, 
ceea ce i se cere unui păcătos să facă. Viaţa Sa plină de suferinţe după botezul Său şi suportarea 
lor cu răbdare, dă păcătoşilor pocăiţi un exemplu despre ceea ce ei înşişi trebuiau să suporte cu 
răbdare ca urmare a păcatelor lor. 

După ce Isus a ieşit din apă, după botezarea Sa, El Se plecă în rugăciune pe malul 
Iordanului. O perioadă nouă şi însemnată începea acum pentru El. Anii Săi de linişte şi de pace se 
sfârşiseră. În decursul anilor Săi de muncă sârguitoare de până aici, El a fost fericit şi prin 
împlinirea datoriilor Sale de Fiu, El a dat un exemplu strălucit pentru generaţiile viitoare, atât în 
copilărie, în tinereţe cât şi la vârsta de bărbat. 

Dar acum EI era gata să înceapă o muncă nouă şi grea. Osteneli, ispite, suferințe grele şi 
în cele din urmă moartea ÎL aşteptau pe cărarea pe care El apucase. 

El simţea însemnătatea şi solemnitatea ceasului şi greutatea răspunderii, care avea să 
apese asupra Sa. Voind a-Şi începe marea Sa lucrare, El imploră pe Tatăl Său ceresc pentru 
întărire şi sprijin. 

Mâinile Salvatorului erau ridicate şi privirea Sa părea a pătrunde cerul, când îşi revărsă 
sufletul Său în rugăciune. Conştiinţa despre păcătoşenia oamenilor şi învârtoşarea inimilor lor 
apăsa greu asupra Lui şi El ştia bine, că numai puţini aveau să recunoască misiunea Sa miloasă şi 
să primească răscumpărarea, pentru aducerea căreia El Se coborâse din cer. El Se ruga cu căldură 
către Tatăl pentru putere, pentru ca să poată da piept cu necredinţa şi corupția oamenilor, să 
zdrobească puterea lui Satan şi să-l biruie pentru ei. El se ruga pentru o mărturie, că Dumnezeu 
va primi neamul omenesc decăzut în persoana Fiului Său. 

Niciodată până aici nu auziseră îngerii o astfel de rugăciune. Ei voiau să aducă 
Salvatorului lumii o solie de asigurare şi de iubire. Dar nu, ci Tatăl Însuşi vrea să răspundă la 
rugăciunea Fiului Său. Lumina măreției Sale vine direct de la tronul Său. Cerurile se deschid şi 
razele Măririi se coboară în chip de porumbel şi străluceşte asemenea aurului poleit deasupra 
Fiului lui Dumnezeu. Chipul de porumbel, este un simbol pentru blândeţea şi umilinţa lui Hristos. 

Poporul sta înmărmurit de teamă şi de uimire, cu ochii îndreptaţi către Hristos. Figura 
Salvatorului rugător a fost scăldată în lumina, care înconjoară pururea tronul lui Dumnezeu. Faţa 
Sa îndreptată către cer fu strălucită, cum niciodată mai înainte nu s-a văzut fața vreunui muritor. 


Tunetul se rostogolea, fulgerul străluci din cerul deschis şi 48 din el răsună un glas cu o maiestate 
înfricoşată, care zise: „Acesta este Fiul Meu prea iubit, în care Îmi găsesc plăcerea.” Aceste 
cuvinte de confirmare au fost date pentru a inspira credinţă celor de faţă şi a întări pe Mântuitorul 
pentru misiunea Sa. Deşi păcatele lumii vinovate au fost puse asupra lui Hristos şi fără să se țină 
seama de înjosirea Sa, pentru că luase asupra-Şi natura omenească, glasul din cer Îl declară ca Fiu 
al Celui Etern. Prin aceasta Dumnezeu arată că El primeşte omenirea prin mijlocirea lui Hristos şi 
acceptă să deschidă iarăşi cerul la rugăciunile lor prin mijlocirea Fiului Său. 

loan a fost mişcat până în profunzime, când văzu pe Isus îngenuncheat în rugă, cerând cu 
lacrimi aprobarea Tatălui Său. Când mărirea cerească Îl înconjură şi glasul de sus vesti caracterul 
Său dumnezeiesc, loan recunoscu semnul, pe care Dumnezeu 1-l făgăduise şi era acum convins, 
că Salvatorul lumii primise botezul prin mâna sa. 

Adânc mişcat el îşi întinse mâna indicând spre Isus şi strigă în fața mulțimii: „lată Mielul 
lui Dumnezeu care ridică păcatele lumii!” loan nu mai avea acum nici o îndoială, că Isus este 
adevăratul Mesia. 

Iubirea lui Dumnezeu, aşa cum ea a fost descoperită prin Jertfirea Fiului Său iubit pentru 
oamenii căzuţi, umplu pe îngeri cu uimire. 

„Fiindcă atât de mult a iubit Dumnezeu lumea, că a dat pe singurul Lui Fiu, pentru ca 
oricine crede în El, să nu piară, ci să aibă viaţa veşnică”. 

Fiul era strălucirea măririi Tatălui Său şi emblema Fiinţei Sale. El poseda o desăvârşire şi 
maiestate divină şi era asemenea cu Dumnezeu. 

Aşa a fost bunăvoința Tatălui, ca în El să locuiască toată plinătatea şi totuşi „S-a 
dezbrăcat pe Sine Însuși şi a luat un chip de rob, făcându-Se asemenea oamenilor. La înfăţişare a 
fost găsit ca un om, S-a smerit şi S-a făcut ascultător până la moarte şi încă moarte de cruce.” 
Filipeni 2:7-8. 

În Hristos era unită firea dumnezeiască cu cea omenească. Misiunea Sa consta în aceea, 
de a împăca pe Dumnezeu cu oamenii şi pe cele trecătoare cu cele veşnice. Numai prin meritele 
sângelui lui Hristos, omul căzut putea deveni iarăşi părtaş de fire dumnezeiască. Îngerii, neavând 
cunoştinţă de păcat, nu puteau simți nici o compătimire pentru om în încercările sale; dar Hristos 
luând asupră-Şi firea omenească, Botezul lui Isus deveni în stare, de a pricepe încercările şi 
ispitele cărora omul le era expus. 

Înainte de a părăsi cerul şi a se cobori pe pământ, Isus întrecea în exteriorul Său pe toți 
ceilalți îngeri; totuşi când Îşi începu misiunea Sa de preot pe pământ, El nu era decât cu puţin mai 
înalt decât oamenii care trăiau pe atunci. Dacă El ar fi apărut în statura Sa nobilă, cerească şi în 
adevărata Sa maiestate şi graţiozitate, atunci chiar înfăţişarea Sa exterioară ar fi atras atenția 
poporului şi ei L-ar fi primit atunci fără a avea nevoie să pună în lucrare credinţa. 

A fost potrivit voinţei lui Dumnezeu, că Hristos a luat asupră-Şi chipul şi firea omului 
căzut şi a ajuns astfel să Se desăvârşească prin suferințe. EI avea să suporte Însuşi ispitele 
furioase ale lui Satan, aşa încât să poată fi apoi în stare să ajute acelor ce aveau să fie ispitiți. 

Credinţa în Hristos ca Mesia nu trebuia să se întemeieze pe înfăţişarea Sa exterioară; 
oamenii nu trebuiau să creadă în El pentru privilegiile Sale personale, ci pentru caracterul Său 
sublim, care nu putea fi găsit la alţii şi nici nu va putea fi găsit. Toţi cei ce iubeau virtutea, 
nevinovăția şi sfințenia, aveau să fie atraşi către Hristos, la care aveau să găsească dovezi 
îndestulătoare, că El este în realitate Mesia cel anunţat prin profeții. Acei, care îşi puneau astfel 
încrederea în cuvântul lui Dumnezeu, aveau să devină părtaşi ai binefacerilor învățăturilor 
Salvatorului şi în cele din urmă şi ai jertfei Sale de moarte. 

Hristos veni ca să îndrepte atenţia tuturor oamenilor asupra Tatălui Său, predicând 
pocăință față de Dumnezeu. Deşi apariţia Sa nu corespundea aşteptărilor iudeilor, totuşi El veni 


tocmai aşa după cum au prezis profeții. Acei ce voiau să creadă, aveau destul motiv pentru 
credinţa lor, căci puteau indica la acele profeții, care au anunţat venirea Celui Drept şi au descris 
felul şi chipul cum El avea să apară. 

Poporul Israel, pe care Dumnezeu l-a scos din Egipt, a fost foarte mult favorizat de El şi 
recunoscut ca proprietate a Sa. Multe făgăduinţe, peste măsură de mari şi mărețe, pe care 
Dumnezeu le-a dat iudeilor ca popor al Său, erau speranţa şi încrederea bisericii iudaice. Pe 
acestea se întemeiau iudeii şi mântuirea lor li se părea a fi sigură. 

Nici un alt popor nu pretindea a fi guvernat după ordinele lui 50 

Dumnezeu. Mântuitorul a venit mai întâi la propriul Său popor, dar acesta nu L-a primit. 
Iudeii cu îndreptăţirea lor de sine şi cu necredinţa lor aşteptau, ca Mântuitorul şi Regele lor să 
vină în lume cu maiestate şi putere, spre a constrânge pe toate neamurile la credință. Ei nu se 
aşteptau să găsească umilință şi suferinţă în viața Sa. Dacă El ar fi apărut cu strălucirea şi cu 
autoritatea unuia dintre mai marii pământului 

— lar nu în chip de rob — atunci ei L-ar fi primit cu bucurie şi I s-ar fi închinat; dar pe 
Isus cel blând şi modest ei nu voiau să-L recunoască ca Mântuitor al lumii. 

Profetul Isaia descrie misiunea şi lucrarea lui Hristos şi indică la purtarea de grijă a lui 
Dumnezeu pentru Fiul Său şi pentru misiunea Sa pe pământ, aşa încât ura insuflată şi 
înrădăcinată de Satana n-a putut să zădărnicească marele plan de mântuire. „lată Robul Meu, pe 
care-L sprijinesc, Alesul Meu, în care îşi găseşte plăcerea sufletul Meu. Am pus Duhul Meu peste 
EI; El va vesti neamurilor judecata. El nu va striga, nu-Şi va ridica glasul şi nu-l va face să se 
audă pe uliţe. 

Trestia frântă n-o va zdrobi şi mucul care mai arde încă, nu-l va stinge. 

Va vesti judecata după adevăr. El nu va slăbi, nici nu se va lăsa, până nu va aşeza 
dreptatea pe pământ.” Is. 42:1-4. 

Glasul lui Isus nu a fost auzit pe străzi în discuții aprinse cu aceia, care se împotriveau 
învățăturilor Sale. Tot aşa de puțin Se adresa El în rugăciune către Tatăl Său acolo, spre a fi auzit 
de oameni. Glasul Său nu a fost auzit într-o veselie destrăbălată, nici în înălţare de Sine, pentru a 
câştiga aplauzele mulțimii. Când învăţa pe ucenicii Săi, El Se retrăgea cu ei din zgomotul şi 
confuzia oraşelor de afaceri şi mergeau într-un loc singuratic, care sta în armonie mai mult cu 
învățăturile Sale de umilință, de evlavie şi de virtute, pe care voia să le întipărească în inimile lor. 

El evita lauda oamenilor şi pentru a ocoli zbuciumul vieţii de afaceri, El căuta adesea 
singurătatea. El înălța multe cereri serioase de mijlocire activă către Tatăl Său, totuşi pentru 
contactul Său cu Dumnezeu, El alese liniştea munților şi adesea El petrecea toată noaptea în 
rugăciune către Dumnezeu, pentru a primi puterea necesară pentru o rezistență victorioasă contra 
ispitelor şi pentru aducerea la îndeplinire a lucrării Botezul lui Isus de mântuire. Cererile Sale 
erau adesea amestecate cu strigăt tare şi lacrimi. Şi cu toate că sufletul Său lucrase toată noaptea, 
totuşi El nu Se odihnea nici ziua. Dimineaţa îşi relua liniştit din nou lucrarea Sa de milă şi de 
bunăvoință. 

Viaţa lui Hristos era atât de opusă vieţii iudeilor, încât tocmai din această cauză ei căutau 
să-L omoare. Preoţii, cărturarii şi mai marii preferau a se ruga în locuri publice, nu numai în 
sinagogi în plină adunare, ci şi pe la colțurile străzilor pentru a fi lăudați pentru evlavia şi 
meditarea lor religioasă. Milosteniile lor erau împărțite într-un aşa mod, spre a atrage atenția 
poporului asupra lor. Glasurile lor erau auzite pe străzi nu numai în laudă de sine, ci şi în certuri 
cu alţii care nu împărtăşeau aceleaşi vederi religioase cu ei. Ei erau răzbunători, neîmpăciuitori, 
mândri şi de o sfinţenie prefăcută. Viaţa lui Hristos ne este descrisă prin profeţii Săi credincioşi 
într-un contrast izbitor față de a preoților, cărturarilor şi fariseilor. 

Ispitirea în pustie. 


După botez „Isus. A fost dus de Duhul în pustie unde a fost ispitit de diavolul” Luca 4:1. 
Misiunea Mântuitorului trebuia să înceapă acum în curând; mai întâi El trebuia să Se retragă din 
viaţa de activitate, spre a suporta o întreită ispitire, pentru binele acelora, la care El venise ca să-i 
răscumpere. 

După ce Satan a dus pe Adam şi pe Eva la cădere, s-a lăudat, că ar fi stăpânitorul lumii şi 
este adevărat, că el a avut în toate timpurile mulți urmaşi. Totuşi intenţia sa, de a uni pe omul 
căzut cu sine şi de a domni astfel cu o putere nemărginită peste întreg pământul, nu a fost 
împlinită. 

Deşi omul în starea sa decăzută a avut de suferit urmările neascultării sale, totuşi el nu a 
rămas în totul fără speranță. Din cauza vinei sale, el nu era în stare să prezinte cauza sa direct în 
fața lui Dumnezeu; dar planul de mântuire, aşa cum el a fost hotărât în cer, transmise osânda de 
moarte de la credinciosul ascultător asupra unui Înlocuitor. Era nevoie de vărsare de sânge, căci 
moartea era urmarea păcatelor omului. În jertfa ucisă, omul din acel timp trebuia să recunoască 
împlinirea cuvintelor lui Dumnezeu: „Veţi muri”. Sângele vărsat însemna o ispășire şi indica la 
cer către un Salvator, care avea să vină odată în această lume, ca să moară pentru păcatele 
oamenilor şi prin aceasta avea să îndreptăţească în totul legea Legiuitorului ceresc. Speranţa 
răscumpărării prin Hristos mişcă pe oamenii căzuţi, ca să fie foarte credincioşi în aducerea de 
jertfe. Satan supraveghea cu cel mai mare interes orice chestiune care era în legătură cu aceste 
jertfe ceremoniale, Ispitirea în pustie şi observă în curând, că ele simbolizau o viitoare jertfă 
ispăşitoare pentru neamul omenesc. Aceasta i-a produs o mare tulburare, căci ameninţa să 
zădărnicească planul său favorit, de a dobândi stăpânire asupra întregii lumi şi a locuitorilor ei. 
Totuşi în loc să renunţe la planurile sale rele, el dublă eforturile sale, pentru a-şi ajunge scopurile 
sale şi diferitele epoci din istoria acestui pământ sunt caracterizate prin triumfurile sale demonice. 
Poftele şi patimile, războaiele, beţia şi crimele se răspândesc pe pământ pe măsură ce locuitorii se 
înmulţesc. Dumnezeu nimici pe oameni printr-un potop mare de apă şi a făcut să plouă foc şi 
pucioasă peste oraşele nelegiuite; totuşi împotrivitorului i-a fost încă mereu îngăduit, să-şi 
urmărească planurile sale de nimicire. 

Satan este un cercetător sârguincios al Bibliei şi este mult mai bine familiarizat cu 
profeţiile decât mulţi învățători religioşi. El a căutat întotdeauna să facă cunoştinţă cu intenţiile 
descoperite ale lui Dumnezeu, spre a putea zădărnici planurile Celui Prea-Înalt. Satan recunoștea, 
că darurile de jertfă preînchipuiau pe un Salvator viitor, care avea să elibereze pe om din 
stăpânirea întunericului şi că acest Răscumpărător va fi Fiul lui Dumnezeu. De aceea el a făcut tot 
ce 1-a stat în putere pentru a aduce inimile oamenilor din toate timpurile sub puterea sa şi în 
acelaşi timp să întunece înțelegerea profeților, pentru ca la timpul când Hristos avea să apară, 
poporul să nu-L primească ca Salvator al său. 

Încă de la timpul când Hristos a fost născut în Betleem, Satan nu L-a pierdut niciodată din 
vedere. El a căutat să-L nimicească pe toate căile, totuşi fără succes, deoarece Fiul lui Dumnezeu 
a fost ocrotit de braţul cel puternic al Tatălui Său. Satan cunoscând foarte bine poziţia înaltă a lui 
Hristos în cer, a fost cuprins de îngrijorare, când acest Prinţ puternic al luminii părăsi curțile 
cereşti, spre a veni pe pământ în chip de om. Cel rău se temea acum, nu numai că planul său 
favorit, de a stăpâni cu o putere suverană pe pământ, va fi zădărnicit, ci că i se va smulge din 
mână chiar puterea, pe care a posedat-o până acum. Când a mers în pustie pentru a ispiti pe 
Hristos, el a pus în mişcare, pentru ajungerea intenţiei sale, toată puterea şi viclenia care-i sta la 
îndemână, spre a-L face să-şi calce legământul. 

Marea lucrare de răscumpărare nu putea fi adusă la îndeplinire, decât dacă Salvatorul avea 
să ia locul omului căzut. Încărcat de păcatele lumii, El trebui să umble pe aceeaşi cale, pe care 
căzuse Adam. El a trebuit să reia lucrarea de acolo de unde căzuse Adam şi să treacă printr-o 


încercare de acelaşi caracter, totuşi nemărginit mai mare decât încercarea lui Adam. Pentru om 
este imposibil a pricepe pe deplin puterea ispitelor, la care a fost expus Hristos. Orice tentație 
spre păcat, căreia omului îi vine atât de greu să i se împotrivească, Fiul lui Dumnezeu a trebuit s- 
o sufere şi aceasta într-o măsură cu atât mai mare, cu cât caracterul Său era mai presus de al 
omului căzut. 

Înainte de a fi ispitit de către vrăjmaş, Adam era fără de păcat. EI sta înaintea lui 
Dumnezeu într-o putere de bărbat desăvârşit, având toate organele şi mintea sa dezvoltate pe 
deplin şi în mod proporțional egal; anturajul său era în totul măreț şi el putea comunica zilnic cu 
îngerii cei sfinţi. Ce contrast găsim noi însă la această ființă desăvârşită, în al doilea Adam, când 
a mers în pustie spre a duce singur lupta cu Satan! Timp de 4000 de ani, neamul omenesc a 
scăzut mereu în mărimea şi puterea sa corporală, întocmai după cum şi starea morală s-a 
înrăutățit din ce în ce mai mult. Spre a ridica iarăşi pe omul căzut, Hristos trebui să Se coboare în 
totul la el. De aceea El luă chip de rob şi purtă slăbiciunile şi degenerarea acestui neam. El se 
cobori pe Sine la aceste adâncuri ale mizeriei omeneşti, spre a se pune în totul pe aceeaşi treaptă 
cu oamenii şi a-i putea salva din înjosirea, în care îi trântise păcatul. 

„Se cuvenea, în adevăr, ca Acela pentru care şi prin care sunt toate şi care voia să ducă pe 
mulți fii la slavă, să desăvârşească, prin suferințe, pe Căpetenia mântuirii lor.” Evrei 2:10. „Şi 
după ce a fost făcut desăvârşit, S-a făcut pentru toți cei ce-L ascultau, urzitorul unei mântuiri 
veşnice.” Evrei 5:9. „Prin urmare, a trebuit să se asemene fraților Săi în toate lucrurile, ca să 
poată fi, în ce priveşte legăturile cu Dumnezeu, un mare preot milos şi vrednic de încredere, ca să 
facă ispăşire pentru păcatele norodului. Şi prin faptul că El Însuşi a fost ispitit în ceea ce a suferit, 
poate să vină în ajutorul celor ce sunt ispitiți.” Evrei 2:17. „Căci n-avem un Mare Preot, care să n- 
aibă milă de slăbiciunile noastre; ci unul care în toate lucrurile a fost ispitit ca şi noi, dar fără 
păcat.” Evrei 4:15. 

Când Hristos a mers în pustie, fața Sa a fost schimbată şi seninătatea Sa a dispărut; 
greutatea păcatelor lumii apăsau asupra sufletului Său şi trăsăturile feței Sale exprimau o tristeţe 
nespusă, un chin sufletesc, pe care nici un om nu-l simţise vreodată. Poftele senzuale au sporit de 
la căderea lui Adam cu fiecare generație, până ce puterea morală a oamenilor a fost atât de 
slăbită, încât ei nu le puteau birui în propria lor putere. Hristos trebuia să biruie foamea pentru 
neamul păcătos, fiind Însuşi supus la cea mai grea încercare în această privinţă. În acest scop El 
trebuia să stea singur pe cărarea ispitei, fără să aibă pe cineva, care să-L poată ajuta sau să-L 
întărească. El trebui să lupte singur cu puterile întunericului şi să dea pe faţă o astfel de stăpânire 
de sine, care era mai tare decât foamea şi moartea. Durata acestui post este dovada cea mai 
puternică despre marea păcătoşenie a unui apetit degenerat şi despre marea putere, pe care acesta 
o exercită asupra omenirii. 

Prin excitarea apetitului, Satan a provocat căderea lui Adam şi Eva şi prin toate generațiile 
de mai târziu, aceasta a fost arma cea mai puternică, pe care el a folosit-o pentru coruperea 
neamului omenesc. 

Deoarece Hristos luase chip de rob şi era astfel supus slăbiciunilor omeneşti, Satan 
nădăjduia că va putea să-L biruiască prin acest mijloc puternic şi a început astfel să-şi pună 
planurile în aplicare. Îndată ce Hristos a început să postească, el a fost imediat prezent cu 
ispitirile sale. El veni la Domnul îmbrăcat ca înger de lumină, pretinzând că ar fi trimis de la 
tronul lui Dumnezeu, spre a-şi arăta compătimirea sa pentru Hristos şi a-L elibera din starea Sa de 
suferință. El invoca obiecția că Dumnezeu n-ar cere, ca Hristos să treacă prin toate suferinţele şi 
lipsurile, ci că ar voi să pună numai la încercare dorința Fiului Său de a fi ascultător. 


Satan îi zise că e îndeajuns pentru El a călca pe calea sângerată, dar că n-ar avea nevoie să 
umble pe ea, ci că va fi pus numai la încercare, ca şi Avraam, spre a dovedi ascultarea Sa 
desăvârşită. 

El susţinea, a fi îngerul care a oprit mâna lui Avraam, când acesta era gata să înjunghie pe 
Isac şi că acum ar fi venit, ca să salveze viaţa Fiului lui Dumnezeu, să-L păzească de moartea 
dureroasă prin foame şi să-l dea ajutor la lucrarea mântuirii. 

Satan amăgeşte astăzi pe mulți, întocmai după cum căuta şi atunci să înşele pe Hristos, 
pretinzând a fi trimis din cer, ca să facă o lucrare bună pentru omenire. Şi masele poporului sunt 
atât de orbite prin vicleşugurile sale, încât ei nu pot recunoaşte adevăratul său caracter şi îl adoră 
ca pe un sol dumnezeiesc, pe când el nu urmăreşte decât ruina lor veşnică. 

Totuşi Hristos se întoarse de la toate aceste ispitiri viclene şi rămase credincios intenţiei 
Sale de a executa planul dumnezeiesc. Satan căuta acum pe altă cale ca să-şi ajungă scopul său. 
Crezând că simulând caracterul îngerilor, va sfida orice demascare, se prefăcu că ar pune la 
îndoială divinitatea lui Hristos din cauza feţei Sale slăbite şi a mediului Său nepotrivit. 

Îmbrăcat cu natura omenească, Hristos se deosebea în înfăţişarea Sa de îngerii cerului; 
totuşi aceasta era o coborâre necesară, căreia El se supuse cu plăcere, când deveni Salvatorul 
omului. Satan pretindea de la El o dovadă despre caracterul Său divin şi pretexta, că Dumnezeu 
n-ar lăsa desigur pe Fiul Său într-o asemenea stare vrednică de plâns. 

El mai declară că unul dintre îngerii cereşti ar fi fost aruncat pe pământ şi că Hristos ar 
semăna la înfăţişare mai mult cu acest înger căzut decât cu Regele Cerului. Indicând în acelaşi 
timp la chipul Său strălucit, plin de lumină şi putere, compară în batjocură mizeria lui Hristos cu 
propria sa strălucire. 

El susținea că ar fi trimis de Dumnezeu, ca să ceară de la Hristos o dovadă, dacă este Fiul 
lui Dumnezeu. EI ÎI batjocorea că ar fi un reprezentant amărât al îngerilor, iar nicidecum înălțatul 
lor Suveran, Regele recunoscut al cerului. El căuta să-L facă să creadă, că înfăţişarea Sa 
exterioară ar dovedi, că ar fi părăsit de Dumnezeu şi de oameni. El declară că dacă El este într- 
adevăr Fiul lui Dumnezeu şi de o ființă cu Tatăl, atunci trebuie să dovedească aceasta, 
satisfăcându-şi foamea printr-o minune. El stărui apoi pe lângă El ca să schimbe în pâine piatra 
de la picioarele lui şi dacă avea să facă aceasta, el făgădui că va renunţa la pretenţiile sale de 
întâietate şi cu aceasta se va încheia pentru totdeauna lupta dintre ei. 

Satan nădăjduia să zdruncine încrederea lui Hristos în Tatăl Său, Ispitirea în pustie care a 
îngăduit ca El să fie adus în această stare de suferinţă extraordinară în pustie, pe unde nici un om 
n-a călcat vreodată. Prin puterea descurajării şi a foamei îngrozitoare arhivrăjmaşul nădăjduia să 
poată mişca pe Hristos, ca să folosească puterea Sa de a face minuni pentru avantajul Său propriu 
şi cu chipul acesta să Se smulgă din mâinile Tatălui Său. 

Împrejurările şi locul în care Se afla Hristos erau de aşa natură, încât făceau ca o ispitire 
în acest punct să fie deosebit de puternică. 

Postirea îndelungată ÎI slăbise corporal, chinurile foamei mistuiseră puterea Sa de viaţă şi 
corpul Său slăbit pretindea hrană. El ar fi putut săvârşi o minune, spre a-Şi satisface foamea Sa 
chinuitoare, dar aceasta n-ar fi fost conform cu planul lui Dumnezeu. Nu era în misiunea Sa de a 
folosi puterea dumnezeiască pentru avantajul Său propriu. El nu a făcut aceasta niciodată în 
timpul viețuirii Sale pământeşti; toate minunile Sale au fost săvârşite pentru binele altora. 

Deşi coborârea lui Isus, L-a făcut să sufere foame şi dispreţ, totuşi El respinse pe Satan cu 
aceleaşi cuvinte, pe care le-a rostit prin Moise către poporul Israel răsculat: „Omul nu trăieşte 
numai cu pâine ci cu orice cuvânt care iese din gura lui Dumnezeu”. Atât prin această declaraţie, 
cât şi prin exemplul Său, Hristos a arătat că lipsa de hrană pământească este de o însemnătate 
mult mai mică, decât retragerea grației divine. 


Astfel Hristos devenind reprezentantul omului spre a birui acolo unde omul a cedat, nu 
trebuia să-Şi arate puterea Sa dumnezeiască în alinarea propriei Sale suferinţe, căci omul cel 
căzut nu putea săvârşi nici o minune, spre a se libera de dureri şi Hristos ca reprezentant al său 
trebuia să suporte suferinţele Sale tocmai ca un om, spre a da astfel, un model desăvârşit de 
credinţă şi de încredere în Tatăl Său ceresc. 

Hristos recunoscu pe Satan imediat şi era nevoie de o mare stăpânire de sine, pentru a 
asculta propunerile acestui amăgitor insultător şi a-l mustra pentru încumetarea sa îndrăzneață. 
Totuşi Salvatorul lumii nu putea fi amăgit, ca să-i dea o dovadă despre puterea Sa dumnezeiască, 
nici a se lăsa într-o ceartă cu unul, care a fost izgonit din cer din cauza unei răsculări contra 
Suveranului cel mai înalt al lumii şi a cărui crimă 58 consta tocmai în aceea, că nu a vrut să 
recunoască poziţia înaltă a lui Hristos în cer. Încrezându-Se în Tatăl Său ceresc şi păstrând în 
amintire cuvintele rostite din cer la botezul Său, Isus a stat neclintit în pustiul singuratic în fața 
uriaşului vrăjmaş al sufletelor. 

Nu era potrivit pentru Fiul lui Dumnezeu, de a se cobori din înalta Sa misiune, pentru a 
dovedi lui Satan dumnezeirea Sa şi cu atât mai puţin a vrut El ca să explice motivele coborârii 
Sale din prezent, sau chipul şi modul, cum El avea să procedeze ca Salvator al omului. Dacă fiii 
oamenilor ar urma exemplul Salvatorului lor şi ar rupe orice legătură cu Satana, atunci ei ar fi 
scutiți de multe înfrângeri. Şase mii de ani, acest arhivrăjmaş a dus război contra guvernării lui 
Dumnezeu şi practica lui continuă îl face mai dibaci pentru a înşela şi amăgi. 

Totuşi Satan pusese prea mult pus în joc şi nu voia să renunţe aşa de uşor la luptă; el ştia, 
că în cazul în care Hristos va ieşi biruitor, influența sa proprie va fi micşorată. Spre a insufla lui 
Hristos respect prin puterea sa mai mare, el L-a dus în acest scop la Ierusalim şi L-a pus pe aripa 
templului. Ajunşi aici el pretinse de la El, că dacă este într-adevăr Fiul lui Dumnezeu, să Se 
arunce jos de la acea înălțime ameţitoare, spre a da astfel pe faţă încrederea Sa desăvârşită în 
purtarea de grijă a Tatălui Său. 

Păcatul încumetării este înrudit de aproape cu virtutea credinței desăvârşite şi a încrederii 
în Dumnezeu; de aceea Satana căuta să tragă foloase din omenescul ce se afla în Hristos şi să-L 
treacă peste linia încrederii până la încumetare. El admise acum, că Hristos a avut dreptate în 
pustie ca să se încreadă în Tatăl şi Îl mâna acum să mai dea încă o dovadă despre încrederea Sa 
desăvârşită în Dumnezeu, aruncându-Se jos de pe templu. EI ÎL asigură, că dacă e într-adevăr Fiul 
lui Dumnezeu, nu trebuie să se teamă de nimic, căci îngerii ÎI vor purta pe braţe. Satan îşi da bine 
seama că dacă Hristos ar putea fi mişcat, să se arunce jos de pe templu, spre a-şi dovedi 
încrederea Sa în scutul Tatălui Său ceresc, prin această faptă El ar fi arătat tocmai slăbiciunea 
naturii omeneşti. 

Totuşi Isus a ieşit biruitor şi din a doua ispită, respingând păcatul încumetării. Deşi El 
avea o încredere desăvârşită în Tatăl Său, totuşi El nu voia să Se aducă de bunăvoie într-o 
situație, care să facă necesară Ispitirea în pustie intervenţia puterii dumnezeieşti a Tatălui, ca să 
scape pe Fiul Său din moarte. Prin aceasta providenţa ar fi fost constrânsă să vină să-L salveze, 
iar Isus nu ar mai fi fost în stare să dea un exemplu desăvârşit de credință şi de încredere în 
Dumnezeu. 

Salvatorul nostru arătă o încredere desăvârşită, că Tatăl Său ceresc nu va permite, ca să fie 
ispitit peste puterile Sale. Hristos nu S-a dus dinadins în primejdie şi El ştia că dacă îşi va păzi 
integritatea Sa, va fi trimis un înger din cer, pentru a-L scăpa de puterea amăgitorului, în caz de 
nevoie. 

Văzând Satana, că nici în a doua ispitire mare nu putu să câştige nimica, începu să se 
tulbure cu privire la succesul sforțărilor sale. 


Statornicia Fiului lui Dumnezeu îl făcu să se îngrijoreze, căci nu se aşteptase la o 
rezistență atât de puternică. De aceea el recurse la tot felul de mijloace pentru ultima sa încercare 
mare, de a seduce şi amăgi pe Mântuitorul. În primele două ispitiri, el îşi ascunsese adevăratul 
său caracter, pretinzând a fi un trimis din curțile cereşti. Dar acum el dă la o parte toate 
prefăcătoriile, mărturiseşte că este stăpânitorul întunericului şi pretinde pământul ca proprietate a 
sa. 

El a dus pe Isus pe un munte înalt şi îi arătă împărăţiile lumii şi mărirea lor. Lumina 
soarelui lumină oraşele mărețe, palatele de marmură, câmpurile şi viile încărcate de fructe, 
aruncau o aureolă peste cedrii cei întunecaţi ai munților şi ai apei albastre a mărilor. Isus, care cu 
puțin timp mai înainte fusese înconjurat de întunecime şi de pustietate privea cu admirație la o 
scenă de o graţiozitate neîntrecută. Apoi el auzi vocea ispititorului: „ie îți voi da toată stăpânirea 
şi slava acestor împărăţii; căci mie îmi este dată şi o dau oricui voiesc. Dacă dar, Te vei închina 
înaintea mea, toată va fi a Ta.” Luca 4:6-7. 

Pentru ultimul său efort, Satana şi-a concentrat toate puterile sale, căci de succesul acestei 
încercări depindea soarta sa. El susținea a fi stăpânitorul lumii şi oferi lui Hristos toate împărățiile 
fără altă suferință sau primejdie, cu singura condiție, ca El să-l recunoască de superior şi să-i 
aducă omagii. Această ultimă ispitire era destinată să fie cea mai atrăgătoare dintre toate. Înaintea 
lui Hristos nu sta numai o viață plină de întristare şi de necazuri, care avea să se încheie cu o 
moarte de 60 ocară, ci povara păcatelor întregii lumi — mânia Tatălui pentru abaterile omului 
apăsau asupra Lui. Toate acestea trebuiau suportate pentru a recâștiga Împărăţia cea pierdută prin 
căderea în păcat. Acum ispititorul se oferă să renunțe la puterea câştigată prin înşelăciune, 
puterea asupra pământului şi să elibereze prin aceasta pe Hristos de viitorul îngrozitor şi aceasta 
în schimbul unei simple recunoaşteri a supremaţiei lui Satan. 

Ochii lui Hristos au rămas pentru o clipă atraşi de scena ce se desfăşura în faţa Sa; apoi Se 
întoarse în mod hotărât înapoi şi nu a vrut să aibă mai departe de a face cu ispititorul; când Satan 
îndrăzni în cele din urmă să ceară închinare de la El, mânia Sa dumnezeiască a fost aprinsă şi nu 
a mai putut îngădui semețiile sale hulitoare de Dumnezeu. 

El întrebuință acum autoritatea Sa dumnezeiască şi porunci lui Satan să-L părăsească, 
zicându-i: „Pleacă, Satano’, i-a răspuns Isus. ‘Căci este scris: Domnului, Dumnezeului tău să te 
închini şi numai Lui să-l slujeşti.”” Matei 4:10. 

Satan ceruse de la Hristos o dovadă, dacă este într-adevăr Fiul lui Dumnezeu şi cu chipul 
acesta o şi primi. El nu avea puterea să se împotrivească poruncii hotărâte a Fiului lui Dumnezeu. 
Aprins de furie şi de ură, capul răsculătorilor se îndepărtă de prezenţa Salvatorului lumii. Lupta 
se terminase. Biruinţa lui Hristos a fost tot atât de deplină, după cum şi înfrângerea lui Adam a 
fost deplină. 

Totuşi din cauza luptei Sale îndelungate Hristos era istovit şi căzu la pământ fără putere şi 
cu faţa palidă de moarte. În acel moment îngerii cerului, care altădată I se închinaseră la curtea 
împărătească din ceruri şi care acum au fost martori ai luptei Sale cu un interes dureros, au apărut 
pe lângă El. Aceştia ÎI serviră şi ÎI întăriră cu hrană. Cu admiraţie şi uimire priviră ei cum 
Suveranul lor ceresc a suportat suferinţe nespuse, spre a aduce la îndeplinire răscumpărarea 
omenirii. El rezistase la o probă mult mai grea, decât se poate cere de la oameni ca să suporte 
vreodată. Dar când El zăcea la pământ istovit şi suferind de foame, îngerii I-au adus solii de 
iubire şi de mângâiere de la Tatăl şi o asigurare, că întreg cerul a triumfat din cauza biruinței 
Sale. Astfel inima cea mare a lui Hristos a fost reînviorată şi întărită pentru viitoarea Sa lucrare. 

Preţul răscumpărării neamului omenesc nu poate fi recunoscut Ispitirea în pustie niciodată 
de către oameni, până ce mântuiții vor sta împreună cu Mântuitorul înaintea tronului lui 
Dumnezeu. Când valoarea nespusă a fericirii veşnice li se va descoperi şi când ochii lor vor privi 


strălucirea măreaţă a vieţii veşnice, atunci ei vor intona următoarea cântare de biruinţă: „Vrednic 
este Mielul care a fost junghiat, să primească puterea, bogăția, înțelepciunea, tăria, cinstea, slava 
şi lauda!” Apoi loan adaugă: „Şi pe toate făpturile, care sunt în cer, pe pământ, sub pământ, pe 
mare şi tot ce se află în aceste locuri, le-am auzit zicând: A Celui ce şade pe scaunul de domnie şi 
a Mielului să fie lauda, cinstea, slava şi stăpânirea în vecii vecilor!” Apoc. 5:12, 13. 

Deşi cele mai puternice ispitiri ale lui Satan au dat greş, el nădăjduia totuşi că în viitor va 
avea mai mult succes. El privea înainte la timpul serviri lui Hristos ca preot şi gândea că în acel 
timp îşi va putea pune mai departe la încercare spiritul său de viclenie. Mai întâi el îşi făcea 
planul, să ducă în rătăcire priceperea iudeilor, a poporului ales de Dumnezeu aşa încât să nu 
recunoască pe Hristos ca Salvator al lumii. 

El se hotărî să umple inimile lor cu invidie, gelozie şi ură contra Fiului lui Dumnezeu, aşa 
încât să nu-L primească, ci să-i amărască cât de mult viaţa Sa de pe pământ. 

Satan se consfătui cu îngerii săi cu privire la măsurile necesare, ce trebuiau luate, pentru a 
împiedica pe popor, de a primi pe Hristos ca pe Mesia cel aşteptat atât de mult. El a fost înşelat şi 
plin de mânie, pentru că diferitele sale ispite contra lui Isus au rămas fără succes. Acum el se 
gândea să sădească necredinţă în inimile poporului cu privire la caracterul Său mesianic, 
nădăjduind prin aceasta să descurajeze pe Hristos în misiunea Sa. El căuta deci să folosească pe 
iudei ca unelte pentru aducerea la îndeplinire a planurilor sale infernale şi printr-o cale indirectă 
să aducă la îndeplinire, ceea ce nu reuşise să facă prin sforțările sale personale. 

Mărturia lui loan. 

După ce a terminat timpul Său lung de postire, Isus S-a întors iarăşi pe malurile 
Iordanului, intrând în legătură cu ucenicii lui loan, fără a-Şi da pe față înalta Sa misiune prin 
semne exterioare. 

De la autorităţile cele mai înalte de la Ierusalim au fost trimişi soli pentru a strânge 
informații despre mişcarea pe care loan a provocat-o. 

Deoarece oraşe şi sate întregi se adunau, ca să asculte la avertizările sale, mai marii 
poporului doreau să afle, pe ce autoritate se sprijină el în lucrarea sa. Aceşti soli au somat pe 
Ioan, să le spună, dacă este el Mesia. Ioan le-a mărturisit: Eu nu sunt Hristosul. Iar ei l-au 
întrebat: „“Dar cine eşti? Eşti Ilie? Şi el le-a zis: “Nu sunt!” “Eşti prorocul?” Şi el a răspuns: 
“Nu!” Atunci i-au zis: “Dar cine eşti? Ca să dăm un răspuns celor ce ne-au trimis. Ce zici tu 
despre tine însuți?” “Eu”, a zis el, “sunt glasul celui ce strigă în pustie: Neteziţi calea Domnului”, 
cum a zis prorocul Isaia.” loan 1:21-23. 

loan a fost apoi întrebat, cu a cui autoritate botează el şi agită poporul, întrucât el 
mărturiseşte că nu e nici Hristos, nici Ilie, nici Acel Profet. 

Sub „Profetul” ei înțelegeau pe Moise. Iudeii au sperat că Moise va fi înviat şi apoi luat la 
cer. Ei nu ştiau, că el a fost înviat deja. 

Când loan a venit să boteze cu apă, ei gândeau, că poate o fi Moise cel înviat din morți, 
mai ales că el dădea pe față o cunoştinţă exactă a profeţiilor şi cunoştea foarte bine istoria 
israeliților şi a umblării lor prin pustie. 

Poporul îşi amintea de asemenea de împrejurările ciudate de la naşterea lui Ioan, de 
apariția îngerului în templu, de pedepsirea bătrânului preot Zaharia, pentru că nu a vrut să creadă 
cuvintele îngerului şi de dezlegarea limbii sale la naşterea lui loan. Pe la sfârşitul ultimilor 
treizeci de ani, aceste fapte minunate au fost în parte uitate. 

Totuşi acum, când loan păşi ca profet, mulţi şi-au amintit de acele manifestări ale 
Spiritului lui Dumnezeu. 

Când solii de la Ierusalim au cerut de la Ioan lămuriri cu privire la misiunea şi lucrarea sa, 
el ar fi putut pretinde cu uşurinţă onoarea pentru sine, dacă ar fi dorit aceasta. Totuşi el nu voia 


să-şi însuşească onoarea, care nu-i aparținea. Vorbind însă cu aceşti soli, fața sa a fost luminată 
deodată şi întreaga sa ființă a fost cuprinsă de o emoție puternică, când zări pe Isus în mijlocul 
mulțimii. Profetul ridică mâna sa şi indicând către Isus a zis: „în mijlocul vostru stă Unul, pe care 
voi nu-L cunoaşteţi.” El este Mesia. „EI este Acela care vine după mine. 

— ŞI care este înaintea mea; eu nu sunt vrednic să-l dezleg cureaua încălțămintei Lui.” 
Ioan 1:26-27. 

„A doua zi Ioan a văzut pe Isus venind la el şi a zis: “Iată, Mielul lui Dumnezeu, care 
ridică păcatul lumii! El este Acela despre care ziceam: ‘După mine vine un Om, care este Înaintea 
mea, căci era înainte de mine. Eu nu-L cunoşteam, dar tocmai pentru aceasta am venit să botez cu 
apă: ca El să fie făcut cunoscut lui Israel.” loan a făcut următoarea mărturisire: “Am văzut Duhul 
pogorându-Se din cer ca un porumbel şi oprindu-Se peste El. Eu nu-L cunoşteam; dar Cel ce m-a 
trimis să botez cu apă, mi-a zis: “Acela peste care vei vedea Duhul pogorându-Se şi oprindu-Se, 
este Cel ce botează cu Duhul Sfânt.” Şi eu am văzut lucrul acesta şi am mărturisit că El este Fiul 
lui Dumnezeu.” loan 1:29-34. 

„A doua zi, loan stătea iarăşi cu doi din ucenicii lui. Şi, pe când privea pe Isus umblând, a 
zis: “lată Mielul lui Dumnezeu!” Cei doi ucenici l-au auzit rostind aceste vorbe şi au mers după 
Isus. Isus S-a întors; şi, când i-a văzut că merg după El, le-a zis: ‘Ce căutaţi?”” loan 1:35-38. 
Ucenicii au mărturisit că doresc să găsească pe Hristos şi să ştie unde găzduieşte, spre a primi 
acolo instrucțiuni de la El. Ei erau uimiţi de învăţăturile Sale pătrunzătoare dar simple şi practice. 
Niciodată 64 mai înainte nu au fost inimile lor atât de adânc mişcate. Andrei, fratele lui Simon 
Petru, era unul dintre aceşti ucenici. El dorea fierbinte, în interesul amicilor şi rudelor sale, ca şi 
ei să vadă pe Hristos şi să poată auzi învățăturile Sale preţioase. De aceea Andrei căută pe fratele 
său Simon şi-i comunică plin de încredere, că a găsit pe Mesia, Salvatorul lumii. Apoi a dus pe 
fratele său la Isus, care cum îl văzu zise: „Tu eşti Simon. Fiul lui lona, tu te vei numi Chifa (care, 
tălmăcit, înseamnă Petru).” 

A doua zi Isus chemă pe un alt ucenic, pe Filip, ca să-l urmeze. Filip era convins pe deplin 
că Isus este Mesia şi el căută apoi pe alţii, pe care îi putea mişca, să vină şi să asculte cuvintele lui 
Hristos. El găsi apoi pe Natanael. Acesta a fost în mijlocul mulțimii care a auzit declaraţia lui 
loan: „Acesta este Mielul lui Dumnezeu, care ridică păcatele lumii!” Prin aceasta el a fost adânc 
mişcat şi s-a retras într-o dumbravă, unde ascuns de orice ochi omenesc, el medita la cuvintele lui 
loan şi repeta studiul profeţiilor care se refereau la apariția lui Mesia. 

El se întrebă: Să fi fost oare acesta Mesia într-adevăr, pe care ei îl aşteptaseră atât de mult 
şi pe care ei doreau cu plăcere să îl vadă? 

Speranţa a fost trezită în inima sa că Isus trebuie să fie într-adevăr Salvatorul lui Israel. El 
se plecă în rugăciune către Dumnezeu, cerând cu stăruință, că dacă cel declarat de loan ca 
Salvator al lumii este într-adevăr Liberatorul făgăduit, să-i facă cunoscut aceasta. Spiritul 
Domnului lumină pe Natanael în aşa fel, încât a fost convins că Isus este Mesia. 

Pe când Natanael se ruga, a auzit glasul lui Filip, care îi striga: „Noi am găsit pe Acela, 
despre care a scris Moise în Lege şi proroci: pe Isus din Nazaret, fiul lui Iosif. Natanael i-a zis: 
“Poate ieşi ceva bun din Nazaret?” “Vino şi vezi!” 1-a răspuns Filip. Isus a văzut pe Natanael 
venind la El şi a zis despre el: “Iată cu adevărat un Israelit în care nu este vicleşug”. “De unde mă 
cunoşti?” 1-a zis Natanael. Drept răspuns Isus i-a zis: “Te-am văzut mai înainte ca să te cheme 
Filip, când erai sub smochin”.” loan 1:45-48. 

Credinţa clătinândă a lui Natanael a fost prin aceasta întărită şi el răspunse: „Rabi, Tu 
eşti Fiul lui Dumnezeu, Tu eşti Împăratul lui Israel!” Drept răspuns, Isus i-a zis: “Pentru că ţi-am 
spus că te-am văzut sub smochin, crezi? Lucruri mai mari decât acestea vei vedea.” Apoi i-a zis: 


‘Adevărat, adevărat vă spun, că, de acum încolo, veți vedea cerul deschis şi pe îngerii lui 
Dumnezeu suindu-se şi pogorându-se peste Fiul omului.”” loan 1:49, 51. 

Cu chemarea acestor bărbaţi, puţini la număr, a fost pusă temelia pentru biserica creştină 
prin eforturi personale. loan îndreptă mai întâi pe doi dintre ucenicii săi către Isus. Unul dintre 
aceştia aduce apoi pe fratele său la Mântuitorul. După aceea Isus cheamă pe Filip şi acesta 
porneşte la drum ca să caute pe Natanael. În aceasta noi găsim o învăţătură însemnată pentru toți 
urmaşii lui Hristos. Aici li se aduce în fața ochilor importanța, de a face eforturi personale pentru 
mântuirea rudelor, amicilor şi cunoscuţilor lor şi a-i aduce la Domnul. Mulţi creştini lasă toată 
lucrarea pentru suflete pe seama predicatorului. Acesta poate fi destoinic pentru lucrarea sa; 
totuşi el nu poate face aceea, ce Dumnezeu a lăsat pe seama membrilor bisericii ca să facă. Mulți 
sunt egoişti, mulțumiți cu binefacerile date lor prin harul lui Dumnezeu, fără a face vreun efort, 
de a aduce şi pe alţii la Mântuitorul. În via Domnului este de lucru pentru toţi şi lucrătorii 
dezinteresaţi, zeloşi şi credincioşi vor fi părtaşi harului Său atât aici pe pământ, cât şi ai răsplătirii 
din viaţa viitoare. Credinţa trebuie să se dea pe față prin fapte bune şi curajul şi nădejdea o vor 
însoți. Motivul pentru care atât de mulți pretinşi urmaşi ai lui Hristos nu au nici o experienţă vie, 
constă în aceea, că ei nu fac nimic spre a o dobândi. Dacă ei s-ar ocupa cu lucrarea, pe care 
Dumnezeu o cere de la ei, atunci şi credinţa lor ar creşte şi ei ar prospera în viața dumnezeiască. 

Isus s-a bucurat de credinţa sinceră a lui Natanael, care nu a cerut nici o altă dovadă, decât 
puţinele cuvinte pe care le auzise. Mântuitorul privi în acelaşi timp cu bucurie înainte la lucrarea, 
pe care El Însuşi avea s-o întreprindă pentru uşurarea celor apăsaţi, pentru vindecarea celor 
bolnavi şi pentru înfrângerea lui Satan. Având în faţa ochilor binecuvântările pe care El venise să 
le dea, Hristos zise lui Natanael în prezenţa celorlalţi ucenici: „De acum încolo, veţi vedea cerul 
deschis şi pe îngerii lui Dumnezeu suindu-se şi pogorându-se peste Fiul omului.” 66 

Cu acestea Hristos vrea să spună: Pe malurile Iordanului, cerul se deschise înaintea Mea şi 
Spiritul Sfânt se coborî acolo în chip de porumbel asupra Mea. Acea scenă era numai un semn 
văzut, că Eu sunt Fiul lui Dumnezeu. Dacă voi veți crede în Mine, atunci veţi vedea neîncetat 
cerul deschis şi nu-l veți mai vedea niciodată închis. Eu l-am deschis pentru voi şi îngerii lui 
Dumnezeu, care lucrează în unire cu Mine la împăcarea dintre cer şi pământ, unind pe 
credincioşii de jos cu Tatăl de sus, se vor urca la cer ca să aducă la Tatăl rugăciunile săracilor şi 
nenorociţilor şi se vor cobori iarăşi ca să aducă fiilor oamenilor binecuvântare şi speranță, curaj, 
sănătate şi viaţă. 

Îngerii lui Dumnezeu se urcă şi se coboară de la pământ la cer şi de la cer la pământ. 
Toate minunile lui Hristos pentru cei întristați şi suferinzi au fost săvârşite prin puterea 
dumnezeiască cu ajutorul îngerilor. Hristos S-a înjosit atât de mult, încât luă asupră-Şi natura 
omenească şi El uneşte astfel interesele Sale cu acelea ale fiilor şi fiicelor căzute ale lui Adam, în 
timp ce, pe de altă parte, Dumnezeirea apucă tronul lui Dumnezeu. În acest fel Hristos reface 
legătura dintre oameni şi Dumnezeu. Toate binecuvântările pe care Dumnezeu le trimite 
oamenilor, sunt transmise prin lucrarea îngerilor sfinți. 

Caracterul lui loan. 

Numărul ucenicilor lui Isus se înmulţea din zi în zi, iar poporul curgea la El din oraşe şi 
sate, ca să-L asculte. Mulţi veneau ca să fie botezați; totuşi Hristos personal nu boteza pe nimeni, 
ci îndeplinirea acestei întocmiri era lăsată pe seama ucenicilor Săi. Pe când aceştia botezau o 
mare mulțime, printre Iudei şi printre ucenicii lui loan se discuta chestiunea, dacă botezul curăță 
pe păcătos de păcatele sale. Ucenicii lui loan au răspuns că loan botează numai spre pocăință, dar 
ucenicii lui Hristos botează spre o nouă viață. Ucenicii lui loan au devenit geloşi pentru simpatia 
ce Şi-a câştigat-o noul Învățător şi îi ziceau lui Ioan despre Hristos: „Cel ce era cu tine dincolo de 


Iordan şi despre care ai mărturisit tu, iată că botează şi toți oamenii se duc la El. Drept răspuns 
Ioan le-a zis: “Omul nu poate primi decât ce îi este dat din cer."” Ioan 3:26-27. 

Cu aceste cuvinte loan vrea să spună: De ce să fiți voi geloşi pentru mine? „Voi înşivă îmi 
sunteți martori că am zis: “Nu sunt eu Hristosul, ci sunt trimis înaintea Lui. Cine are mireasă, este 
mire; dar prietenul mirelui, care stă şi-i ascultă, se bucură foarte mult când aude glasul mirelui: şi 
această bucurie, care este a mea, este deplină.” loan 3:28-29. 

Departe de a fi gelos pentru prosperitatea lucrării lui Hristos, loan din contră se bucura, 
când vedea succesul pe care îl avea Isus. El asigură pe ucenicii săi că misiunea sa nu consta decât 
în aceea, de a îndrepta atenţia generală la Hristos. „Trebuie ca El să crească, iar eu să mă 
micşorez. Cel ce vine din cer, este mai pe sus de toţi; cel ce este de pe 68 pământ, este pământesc 
şi vorbeşte ca de pe pământ. Cel ce vine din cer este mai pe sus de toți. El mărturiseşte ce a văzut 
şi a auzit şi totuşi nimeni nu primeşte mărturia Lui.” loan 3:30-32. 

Cu aceasta loan asigură pe ucenicii Săi, că Isus este Mesia cel promis, Salvatorul lumii. 
Lucrarea lui fiind terminată, el îndreaptă pe ucenicii săi, să privească spre Isus şi să-l urmeze ca 
Marelui Învățător. 

Afară de bucuria, pe care loan o simţea pentru succesul misiunii sale, viaţa sa era plină de 
strâmtorări şi de tăgăduire de sine. El, care vestea prima venire a lui Hristos, n-a putut asculta 
personal învăţăturile Sale şi nici să fie martor al minunilor Sale. Glasul lui Ioan nu era auzit decât 
rar în afară de pustie. Viaţa sa era retrasă şi totuşi oamenii curgeau cu miile în pustie, ca să 
asculte la cuvintele acestui profet minunat. El a pus securea la rădăcina pomului şi a mustrat 
păcatul, fără a ține seama de consecinţele ce-ar putea urma şi a pregătit astfel calea pentru 
lucrarea lui Hristos. 

Irod a fost adânc mişcat, când a ascultat la mărturia tăietoare a lui loan şi întreba cu mare 
interes, ce ar putea să facă, pentru a putea deveni ucenicul său. Adevărul simplu al omului lui 
Dumnezeu a făcut o impresie adâncă asupra lui. Conştiinţa sa îl osândea, căci o femeie plină de 
patimi josnice îi câştigase simpatia şi îi stăpânea sufletul. Această femeie lipsită de conştiinţă, 
năzuia după putere şi vază şi gândea, că devenind femeia lui Irod, va putea mai bine să-şi aducă 
planurile ei la îndeplinire. Dar Irod, ascultând marile adevăruri rostite de loan, când auzi 
amenințările pedepsei viitoare a nelegiuiților, tremura şi dorea să rupă lanţurile poftei, care îl 
legase. El deschise predicatorului inima sa. Acesta îi declară, că este imposibil a avea parte la 
împărăția lui Mesia, până nu rupe legătura ilegală cu femeia fratelui său şi nu ascultă din toată 
inima de poruncile lui Dumnezeu. 

Irod era înclinat să urmeze sfatul lui loan şi a făcut cunoscut Irodiadei, că el nu o poate 
lua în căsătorie împotriva legii lui Dumnezeu. 

O ură înverşunată contra lui loan a fost stârnită în inima ei. Irod nu avea principii şi era 
foarte şovăielnic, aşa încât Irodiadei nu-i veni greu, să dobândească iarăşi graţia sa şi să exercite 
asupra lui influenţa ei de mai înainte. Irod a preferat să cedeze păcatului, decât să se supună 
Caracterul lui loan hotărârilor legii lui Dumnezeu. După ce lrodiada şi-a câştigat iarăşi puterea, s- 
a hotărât să se răzbune pe profet pentru îndrăzneala lui. Ea a reuşit să-l influenţeze pe Irod să îl 
aresteze pe loan. 

Pe când predicatorul lâncezea în închisoare, a auzit prin ucenicii săi despre faptele 
supranaturale ale lui Isus. Ioan şi-a petrecut cea mai mare parte din viaţa sa sub cerul liber, într-o 
muncă activă şi sârguitoare, el suportase lipsuri şi necazuri, dar niciodată mai înainte nu a trecut 
prin neplăcerile unei vieţi închise. De aceea el deveni foarte abătut şi chinuit chiar de îndoială, 
dacă Isus este într-adevăr Mesia. Ucenicii săi îi raportaseră despre faptele minunate ale lui 
Hristos, la care ei au fost martori oculari; loan însă deducea că dacă Isus ar fi într-adevăr 
Salvatorul aşteptat, ar trebui atunci să Se dea pe față în public ca Mântuitor al lumii. 


loan avea idei nelămurite despre împărăția pe care Hristos venise s-o întemeieze. Chiar şi 
ucenicii Mântuitorului gândeau, că El va ridica un imperiu mondial şi va domni pe tronul lui 
David la Ierusalim. loan a devenit nerăbdător, că Isus nu S-a descoperit imediat şi nu a luat 
autoritatea împărătească pentru a-i supune pe romani. El nădăjduia că atunci când Mesia avea să- 
Şi întemeieze împărăţia, el va putea părăsi închisoarea şi gândea că Isus va face cu siguranță uz 
de autoritatea Sa şi îl va elibera, dacă El ar fi într-adevăr Fiul Dumnezeului atotputernic. 

De aceea loan a trimis pe ucenicii săi la Hristos cu întrebarea: “Tu eşti acela care are să 
vină sau să aşteptăm pe altul?” Ucenicii căutau să se apropie de Isus, dar nu puteau decât cu mare 
greutate din cauza mulțimii, care aduceau pe bolnavii lor la puternicul Salvator. La întrebarea lor 
Isus le răspunse: „Duceţi-vă de spuneţi lui loan ce auziţi şi ce vedeţi: Orbii îşi capătă vederea, 
şchiopii umblă, leproşii sunt curățiţi, surzii aud, morţii învie şi săracilor li se propovăduieşte 
Evanghelia. Ferice de acela pentru care Eu nu voi fi un prilej de poticnire.” Matei 11:3-6. 

Mustrarea blândă care se cuprindea în aceste cuvinte, nu a rămas fără efect asupra lui 
Ioan. El a înţeles acum mai bine însemnătatea misiunii lui Hristos; şi plin de supunere şi credință, 
el s-a încrezut de aici înainte în Dumnezeu, spre a trăi sau muri în serviciul Său, după 70 buna Sa 
plăcere. După ce ucenicii lui loan au plecat, Isus a vorbit către mulțime despre loan şi a zis: „Ce- 
ați ieşit să vedeți în pustie? O trestie clătinată de vânt?” 

Isus ştia că o trestie clătinată de vânt era tocmai contrariu față de caracterul lui loan. loan 
nu putea fi clătinat de nici o linguşire şi nici amăgit de rătăcirile dominante. Nici răsplătirile şi 
nici onorurile lumești nu erau în stare să-l abată de la chemarea vieții sale. Profetul lui Dumnezeu 
sta neclintit ca o stâncă, pentru a mustra păcatul şi crimele în orice formă ar fi ele, la regi şi la mai 
mari, cât şi la cei de jos şi necunoscuţi. 

„Dacă nu, atunci ce aţi ieşit să vedeţi? Un om îmbrăcat în haine moi? lată că cei ce poartă 
haine moi sunt în casele împăraţilor. Atunci ce aţi ieşit să vedeţi? Un prooroc? Da, vă spun şi mai 
mult decât un prooroc; căci el este acela despre care s-a scris: “lată trimit înaintea feţei Tale pe 
solul Meu, care Îţi va pregăti calea înaintea Ta.” Adevărat vă spun că dintre cei născuţi din femei, 
nu s-a sculat niciunul mai mare decât loan Botezătorul. Totuşi, cel mai mic în împărăţia cerurilor 
este mai mare decât el. Din zilele lui loan Botezătorul până acum, Împărăţia cerurilor se ia cu 
năvala şi cei ce dau năvală, pun mâna pe ea.” Matei 11:7-12. 

Poporul către care vorbea Hristos, ştia că hainele pe care le purta loan erau tocmai 
contrariul, faţă de cele purtate în palatele împărăteşti. 

Hristos voia prin urmare să întrebe: Din ce motiv alergaţi voi în pustie, ca să ascultați la 
predicile lui loan? Pustiul nu este un loc unde să găseşti pe aceia, care se împodobesc cu costume 
preţioase şi moi. Hristos voia să-i facă atenți asupra deosebirii dintre îmbrăcămintea lui loan şi 
cea a preoţilor iudei. Profetul purta un veşmânt simplu şi aspru, care corespundea în totul 
scopului, dar era într-un contrast izbitor cu veşmintele luxoase ale preoților şi mai marilor iudei. 

Aceşti fruntaşi credeau că vor fi prețuiți după înfăţişarea lor exterioară şi de aceea 
desfăşurau un mare lux în veşminte scumpe şi în tunici scânteietoare. Ceva mai mult, ei urmăreau 
să trezească admiraţia oamenilor, în loc să caute să dobândească aprobarea lui Dumnezeu printr-o 
curăţie neprihănită a caracterului şi sfințenie a vieţii. 

Hristos îndruma pe ucenicii Săi cum şi mulțimea, să urmeze ceea ce era bun în 
învățăturile cărturarilor şi ale fariseilor, dar să nu imite exemplul lor rău, sau să se lase amăgiți 
prin semeţiile lor ambiţioase. 

El a zis: „Deci toate lucrurile, pe care vă spun ei să le păziţi, păziți-le şi faceţi-le; dar după 
faptele lor să nu faceți. Căci ei zic, dar nu fac. Ei leagă sarcini grele şi cu anevoie de purtat şi le 
pun pe umerii oamenilor, dar ei nici cu degetul nu vor să le mişte. Toate faptele lor le fac pentru 
ca să fie văzuţi de oameni. Astfel îşi fac filacteriile late, îşi fac poalele veşmintelor cu ciucuri 


lungi; umblă după locurile dintâi la ospeţe şi după scaunele dintâi în sinagogi; le place să le facă 
oamenii plecăciuni prin pieţe şi să le zică: “Rabi! Rabi!” Matei 23:3-7. 

loan vedea, că aceşti iudei mândri se înălţau şi se lăudau pe ei înşişi, făcând multă paradă 
înaintea poporului cu evlavia lor prefăcută. Ei legau părți din lege pe frunțile şi mâinile lor, aşa 
încât toţi să poată recunoaşte şi admira pretinsa lor sfinţenie. Într-adevăr Dumnezeu poruncise 
fiilor lui Israel, să poarte o bandă albastră la poalele veşmintelor lor, pe care să fie brodate cele 
zece porunci. Aceasta trebuia să le reamintească neîncetat datoria de a iubi pe Dumnezeu mai 
presus de toate şi pe aproapele ca pe ei înşişi. Dar cu cât ei s-au abătut mai mult de la curăția şi 
simplitatea originală şi cu cât umblarea vieţii lor era mai mult în contrazicere cu legea lui 
Dumnezeu, cu atât mai sârguitori erau ei în a purta benzi late ca amintire (filacterii) şi a adăuga la 
cuvintele care Dumnezeu rânduise să fie scrise pe banda cea albastră. 

Pe dinafară ei dau pe faţă cea mai adâncă evlavie, în timp ce faptele lor stau în cea mai 
mare contrazicere cu mărturisirea lor. 

Moartea lui loan. 

Spiritul reformațiunii lucra cu putere în loan. Lumina înțelepciunii şi a puterii lui 
Dumnezeu plana asupra lui. Un entuziasm ceresc înflăcăra zelul său sfânt, care îl mâna, să 
învinuiască pe faţă pe preoţii iudei şi să rostească blestemul lui Dumnezeu asupra lor. Ei 
pretindeau a avea multă evlavie, în timp ce binefacerea, mila şi iubirea lui Dumnezeu le erau 
străine. Ei căutau să impună respect şi să fie văzuți bine de oameni prin înfăţişarea lor falnică şi 
prin spiritul lor îngâmfat, în timp ce acestea nu erau decât urâciuni în faţa Celui Prea Înalt. 

Deşi inimile şi umblarea lor erau contrare voinţei lui Dumnezeu, ei se amăgeau pe ei 
înşişi cu iluzia deşartă, că i-ar aştepta binecuvântări veşnice, pe temeiul făgăduințelor lui Avraam, 
părintele credincioşilor. 

Ei nu erau îmbrăcaţi cu umilinţă şi le lipsea credinţa şi evlavia lui Avraam. Ei nu 
dobândiseră prin lămurirea şi curățirea vieţii, valoarea morală care i-ar fi făcut într-adevăr copii ai 
lui Avraam şi cu toate acestea nădăjduiau a fi părtaşi făgăduinţelor, pe care Dumnezeu le-a dat lui 
Avraam. Curajul cu care loan acuzase pe farisei şi le demascase nelegiuirea şi fățărnicia, a pus în 
uimire pe acei care au fost obişnuiţi să-i privească cu onoare şi cinste. 

Predica sa a trezit un adânc interes pretutindeni. Avertismentele sale serioase şi învinuirile 
sale fără sfială au trezit conştiinţa oamenilor. 

Poporul se aduna în cete din oraşe şi sate. Ei se simțeau atraşi către pustie prin astfel de 
îndrumări serioase şi stăruitoare, prin astfel de avertismente şi reproşuri curajoase aşa cum ei nu 
au mai auzit niciodată. 

Nici-o podoabă exterioară din îmbrăcămintea lui loan nu putea să-i atragă sau să deştepte 
atenţia lor. Prin îmbrăcămintea sa aspră şi prin modul său de viețuire simplu, loan semăna cu 
profetul Ilie. El se hrănea cu lăcuste şi miere sălbatică, aşa cum îi oferea pustiul şi bea din apa 
limpede, care curgea din stâncile veşnice. Cu toate acestea gloatele care ascultau la el au fost atât 
de numeroase, încât faima sa s-a răspândit prin întreaga țară. Şi acum, când el era arestat, poporul 
aştepta cu încordare rezultatul tuturor acestor lucruri, căci ei nu s-au gândit niciodată că pe unul 
ca acesta, a cărui viaţă a fost atât de neprihănită, îl poate aştepta ceva rău. Intenţia lui Irod, de a 
da drumul lui loan, era amânată din zi în zi, de teamă să nu cadă în dizgrația Irodiadei, care s-a 
hotărât în inima ei ca loan să fie ucis. În timp ce el şovăia, ea era la lucru, de a făuri planuri, cum 
să se poată răzbuna mai bine contra profetului, pentru că acesta cutezase să spună adevărul şi să 
mustre umblarea ei contrară legii. Ea ştia bine, că deşi Irod ținea pe Ioan în închisoare, avea totuşi 
intenţia de a-i da drumul, pentru că el avea respect şi teamă de el şi credea, că era un profet 
adevărat a lui Dumnezeu. 


loan demascase secretul inimii şi al vieţii sale şi mustrările sale au umplut cu spaimă 
conştiinţa vinovată a regelui. 

În multe privinţe Irod îşi corijase viaţa lui destrăbălată. Totuşi iubea ospeţele cu petreceri 
şi băuturi tari care paralizau neîncetat puterile sale morale şi corporale şi se lupta contra 
avertismentelor Spiritului lui Dumnezeu, care convinseseră inima sa şi-l îndemna să renunţe la 
păcate. 

Irodiada cunoştea părțile slabe din caracterul lui Irod şi ştia, că în împrejurări obişnuite, 
cât timp Irod va avea mintea limpede, ea nu va putea să aducă la îndeplinire moartea lui loan. 

Ea încercase deja, deşi fără succes, să câştige aprobarea lui pentru uciderea lui loan. 
Spiritul ei răzbunător lucra acum în direcţia de a-şi aduce la îndeplinire intenția ei prin viclenie. 
Ea ştia bine, că singura cale, pentru ajungerea scopului ei, se întemeia pe satisfacerea patimilor 
desfrânate ale regelui. De aceea ea, şi-a ascuns ura cât a putut, punânduşi speranţa în ziua naşterii 
regelui, despre care ştia că va fi o ocazie de desfrânare şi beţie. Dragostea regelui pentru 
mâncăruri şi vinuri fine i-a dat o ocazie să îl facă să uite prudenţa sa. Ea voia să-l facă să cedeze 
74 în totul poftelor sale, până ce şi alte patimi mai josnice aveau să fie trezite în el, sentimentul 
cel nobil să fie înăbuşit şi el avea să devină nepăsător cu privire la urmările purtării sale şi 
incapabil, de a aprecia şi hotărî bine o chestiune. Ea cunoştea efectele, pe care aceste orgii le 
produceau asupra spiritului şi a purtării. Ea ştia că veselia nefirească, provocată prin 
necumpătare, slăbeşte simţurile morale în om şi face cu neputinţă pătrunderea impresiilor sfinte 
în inimă, spre a stăpâni patimile aţâţate şi că serbările, petrecerile, jocurile şi beţia întunecă 
simțurile şi înăbuşă temerea de Dumnezeu. De aceea, ea a pregătit totul spre a măguli mândria şi 
vanitatea sa şi a satisface patimile sale. Ea a luat măsurile cele mai grandioase pentru serbare şi 
pentru petreceri destrăbălate. 

Marea zi sosi şi regele cu mai marii curţii sale erau în culmea petrecerii şi a beţiei în sala 
de mese, iar lrodiada, îmbrăcând pe fiica ei grațios, a trimis-o înăuntru la rege. Salomea era 
împodobită cu cununi şi flori, cu pietre scumpe strălucitoare şi cu brățări scânteietoare. Şi cu 
puţină învelire şi cu mai puțină modestie, ea a dansat pentru distrarea oaspeților regali. Asupra 
senzualității aţâțate a acestora ea făcu impresia frumuseţii şi a grațiozităţii şi le răpi prin aceasta şi 
ultimul rest de stimă de sine şi de bună-cuviinţă. În locul unei minţi luminate, al unui sentiment 
fin de bună-cuviinţă şi al unei conştiinţe simțitoare, patimile josnice au pus în totul stăpânire 
asupra regelui. Virtutea şi spiritul de dreptate nu mai aveau nici o putere stăpânitoare în conştiinţa 
lui. 

Totul se învârtea în creierul lui Irod. El nu-şi mai dădea seama, judecata şi stăpânirea sa 
de sine dispăruseră. El nu mai vedea decât sala plină de oaspeți în culmea veseliei, masa 
ospăţului cu vinul scânteietor şi cu luminile strălucitoare şi pe tânăra fată care juca înaintea lui 
într-o frumuseţe orbitoare. În acel moment de neglijență, el nu se mai gândea decât la o faptă de 
laudă, care să-l facă şi mai mare în ochii fruntaşilor regatului său, şi, fără să-şi dea seama, el 
promise şi împuternici promisiunea cu un jurământ, că va da fiicei lrodiadei, orice ar vrea să 
ceară. 

Acum scopul pentru care a fost trimisă în faţa regelui a fost ajuns. 

După ce a primit o astfel de promisiune măreaţă, ea alergă la mama ei, Moartea lui loan 
dornică de a şti ce trebuie să ceară. Răspunsul mamei era deja pregătit: capul lui loan Botezătorul 
pe un disc. Salomea a fost îngrozită. Ea nu pricepea spiritul de răzbunare ascuns în inima mamei 
sale şi refuză la început să prezinte această cerere neomenoasă. Dar hotărârea nestrămutată a 
mamei ei nelegiuite câştigă supremație. În afară de aceasta, ea stărui ca cererea să fie îndeplinită 
imediat, înainte ca Irod să aibă timp să se reculeagă. Ca urmare la aceasta, Salomea se întoarse la 
Irod cu cererea îngrozitoare: „Vreau să-mi dai îndată, într-o farfurie, capul lui loan Botezătorul.” 


Împăratul se întristă foarte mult; dar, din pricina jurămintelor sale şi din pricina oaspeţilor, n-a 
vrut să zică nu.” Marcu 6:25-26. 

Irod a fost uimit şi încremenit. Veselia zgomotoasă a încetat, căci oaspeții au fost umpluți 
de groază la o astfel de dorință neomenoasă. O tăcere plină de fiori urmă scenelor de petrecere. 
Regele deşi îmbătat şi zăpăcit, încercă să cheme mintea în ajutor. 

El a fost proslăvit întotdeauna pentru calmul său şi pentru judecata sa sănătoasă şi el nu 
dorea să dea pe faţă o fire şovăielnică şi necugetată. El întărise votul său prin jurământ în onoarea 
oaspeţilor şi dacă vreunul dintre dânşii ar fi ridicat vreo obiecţie contra împlinirii promisiunii 
sale, Irod ar fi cruțat cu plăcere viaţa lui Ioan. El le dădu ocazie ca să vorbească în favoarea 
prizonierului. El a străbătut distanțe mari până la munţii pustiului, ca să asculte la cuvântările sale 
puternice şi ei ştiau că loan era un om lipsit de vicii şi un profet al lui Dumnezeu. Irod se exprimă 
față de ei, că a făcut acest vot în onoarea lor şi că dacă ei nu ar privi aceasta ca o nesocotire, el nu 
s-ar mai considera legat prin acest vot. 

Dar, deşi ei s-au îngrozit la început de cerința nefirească a fetei, totuşi ei se aflau încă într- 
o stare de beție. Ei stau într-o consternare mută lipsiţi de orice minte şi judecată. Deşi ei au fost 
somaţi cu toţii să dezlege pe monarh de votul său, totuşi limbile lor erau ca paralizate. 

Nici un glas din toată societatea nu s-a ridicat, ca să salveze viaţa unui bărbat, care nu le-a 
făcut niciodată vreun rău. Dar Irod, care se afla încă mereu sub amăgirea că şi pentru a-şi păstra 
demnitatea trebuia saşi țină votul făcut sub influenţa beţiei, dacă nu era dezlegat oficial de acesta, 
aşteptă în zadar să audă o voce care să-l oprească de la această 76 faptă. Viaţa profetului lui 
Dumnezeu se afla în mâinile unei societăți de oaspeţi beţi. Aceşti bărbaţi ocupau posturi de 
încredere, înalte, în popor şi răspunderi serioase zăceau asupra lor, dar ei aveau stomacurile 
supraîncărcate cu mâncăruri alese şi cu băuturi îmbătătoare, de aceea facultățile lor spirituale au 
fost îngropate în beţia simţurilor, creierul lor se învârtea după muzica şi jocurile ameţitoare, iar 
conştiinţa lor le era întunecată. Prin tăcerea lor, ei au rostit sentința de moarte asupra unsului lui 
Dumnezeu, pentru a satisface gustul oribil al unei femei. 

Nu de puţine ori se pun răspunderi grele asupra acelora, care prin obiceiurile lor 
desfrânate nu sunt în stare a-şi împlini datoriile lor cu o chibzuinţă liniştită şi cu o pătrundere 
ageră între dreptate şi nedreptate, aşa după cum au fost dotați de Creator. Păzitorii poporului, 
bărbaţi cu poziţii înalte, în mâinile cărora se află viața semenilor lor, ar trebui să fie pedepsiţi cu 
asprime, când se dedau la băutură. Acei care mânuiesc legile trebuie şi să țină legile. Aceştia 
trebuie să fie bărbaţi cu o mare stăpânire de sine şi să trăiască într-o desăvârşită armonie cu 
legile, pe care le reclamă natura lor fizică, spirituală şi morală, pentru ca să fie întotdeauna în 
posesia deplină a facultăților lor spirituale şi a unui sentiment fin pentru dreptate. 

În martirajul lui loan Botezătorul avem un exemplu de necumpătare printre acei, care au 
în mâna lor puteri suverane. Această sărbătoare fatală de ziua naşterii lui Irod, ar trebui să fie un 
avertisment pentru iubitorii de plăceri şi să conţină o învăţătură pentru un calm creştin. 

Irod a aşteptat în zadar să fie dezlegat de votul său, ezitând dădu apoi ordinul pentru 
decapitarea lui loan Botezătorul. Capul profetului a fost adus repede la rege şi la oaspeţii săi. 
Acele buze, care au arătat cu credincioşie lui Irod — la întrebarea sa — de ce nu poate deveni 
ucenicul său şi schimbarea pe care trebuia s-o facă în umblarea vieții sale, au fost închise acum 
pentru totdeauna. Niciodată acest glas nu avea să mai răsune ca o trâmbiţă ca să îndemne pe 
păcătoşi la pocăință. Uşurătatea morală şi destrăbălarea unei singure nopți, au costat jertfirea 
celui mai mare profet, care a vestit vreodată oamenilor solia lui Dumnezeu. 

Irodiada a primit capul însângerat cu o satisfacție diabolică. Ea triumfă asupra răzbunării 
ei şi îşi închipuia că Irod nu va mai fi neliniştit acum de nimeni. Dar socotelile ei s-au dovedit 
total greşite; din această Moartea lui loan crimă nu a izvorât nici o fericire pentru ea. Numele ei a 


devenit renumit şi hidos pentru această faptă oribilă, iar inima lui Irod era apăsată şi mai greu de 
mustrări de conştiinţă, decât atunci când loan îl osândea. 

Şi tocmai fapta, despre care ea credea, că va zdrobi influența profetului, îl înconjură cu o 
aureolă sfântă, nu numai în inimile ucenicilor săi, ci şi în ale acelora, care mai înainte nu au 
îndrăznit, să se mărturisească pe faţă ca urmaşi ai săi. Mulţi dintre acei care au auzit solia sa de 
avertizare şi care erau convinşi în inima lor de învăţătura sa, au fost mânaţi acum de groaza 
acestei crime de o cruzime barbară, să ia poziţie pe față pentru cauza sa şi s-au declarat ca ucenici 
ai săi. Insuccesul Irodiadei de a înăbuşi influenţa învățăturilor lui Ioan a fost dovedit în totul. 
Acele învățături trebuiau să treacă prin toate generațiile până la sfârşitul zilelor, pe când viaţa ei 
păcătoasă şi răzbunarea ei diabolică a adus o recoltă de ocară pentru ea însăşi. 

După ce sărbătoarea lui Irod a fost terminată şi ameţeala băuturii a dispărut, mintea urcă 
iarăşi tronul ei şi regele a fost cuprins de căinţă. 

Crima pe care el a săvârşit-o îi sta mereu în faţă şi el căuta neîncetat uşurare de chinul, pe 
care i-l aducea o conştiinţă vinovată. Credinţa sa în loan, ca profet trimis de Dumnezeu a rămas 
nestrămutată. Când medita la viaţa de tăgăduire de sine a acestuia şi la cuvântările sale uriaşe, la 
avertismentele sale solemne şi serioase, la judecata sa sănătoasă ca sfătuitor şi îşi aducea apoi 
aminte că el a fost cel care l-a condamnat la moarte, îl cuprindeau mustrări de conştiinţă 
îngrozitoare. 

Aglomerat de afacerile regatului şi fiind în mare cinste înaintea oamenilor, el arăta totuşi 
o față zâmbitoare şi o înfăţişare demnă, în timp ce în el se ascundea o inimă îndurerată şi 
stăpânită de temeri, înspăimântată neîncetat de o presimţire înfricoşată, că blestemul lui 
Dumnezeu zace asupra lui. 

Auzind Irod despre faptele minunate ale lui Hristos, că vindecă bolnavi, scoate afară pe 
demoni şi învie pe morţi a fost tulburat şi consternat foarte tare. Convingerea sa era, după cum 
predicase şi loan, că Dumnezeu este în realitate de față pretutindeni şi că El a fost martor la 
petrecerea destrăbălată şi la orgia nelegiuită de la ospăţul regelui şi că urechea Sa a auzit acel 
ordin, pe care el l-a dat călăilor pentru 78 decapitarea lui Ioan şi că ochiul Său a văzut triumful 
Irodiadei, râsul şi batjocurile cu care ea privea capul despărțit de trunchi al vrăjmaşului ei. Multe 
lucruri, pe care el le auzise altă dată de pe buzele profetului, vorbeau acum conştiinţei sale cu un 
glas mai tare, decât predica sa din pustie. El aflase de asemenea de la Ioan că înaintea lui 
Dumnezeu nu rămâne nimic nedescoperit, de aceea el tremura la gândul, că va fi lovit de vreo 
pedeapsă îngrozitoare pentru păcatul ce-l săvârşise. 

Auzind despre cuvintele lui Hristos, Irod se gândea că Dumnezeu a înviat pe loan şi l-ar fi 
îmbrăcat cu o mai mare putere de a osândi pe păcătoşi. El era stăpânit de o frică continuă, că loan 
îşi va răzbuna moartea sa, rostind sentinţa de pedepsire asupra lui şi a casei sale. „Împăratul Irod 
a auzit vorbindu-se despre Isus, al cărui nume ajunsese vestit; şi a zis: “loan Botezătorul a înviat 
din morţi şi de aceea lucrează aceste puteri prin el.” Alţii ziceau: “Este Ilie.” Iar alții ziceau: “Este 
un proroc ca unul din proroci.’ Dar Irod, când a auzit lucrul acesta zicea: “loan acela, căruia i-am 
tăiat capul, a înviat din morți.” Marcu 6:14-16. 

Domnul a urmărit pe Irod, întocmai după cum este scris în a cincia carte a lui Moise: 
„Domnul îţi va face inima fricoasă, ochii lâncezi şi sufletul îndurerat. Viaţa îți va sta nehotărâtă 
înainte, vei tremura zi şi noapte, nu vei fi sigur de viaţa ta. În groaza care-ţi va umple inima şi în 
fața lucrurilor pe care ţi le vor vedea ochii, dimineaţa vei zice: “O, de ar veni seara!” şi seara vei 
zice: “O de ar veni dimineața!” Deut. 28:65-67. 

Aceste cuvinte cuprind o descriere vie a vieţii criminalului. Propriile sale cugete erau 
învinuitorii săi şi nici un chin nu putea să fie mai rău, decât mustrările de conştiinţă, care nu-l 
lăsau în pace ziua şi noaptea. 


Profetul Ioan era mijlocul de legătură dintre cele două dispensaţiuni. 

El era o lumină mai mică după care urma alta mai mare. El trebuia să zdruncine 
încrederea poporului în tradițiile sale, spre a le rechema în amintire păcatele lor şi a-i conduce la 
pocăință, pentru ca să fie pregătiți să preţuiască lucrarea lui Hristos. Dumnezeu a comunicat cu 
Ioan prin inspiraţia care a luminat priceperea profetului, ca să îndepărteze superstiția şi 
întunericul, care din cauza învățăturilor false întunecaseră din ce în ce mai mult chiar sufletele 
iudeilor temători de Dumnezeu. 

Totuşi cel mai mic dintre urmaşii lui Hristos, care era martor al faptelor Sale minunate şi 
care se putea bucura de sfaturile cereşti ale acestuia şi de cuvintele de mângâiere, care ieşeau de 
pe buzele Sale, era mai favorizat decât loan Botezătorul. Nici o lumină n-a luminat vreodată 
spiritul omenirii căzute, sau îl va lumina vreodată, ca lumina care străluceşte din învățăturile şi 
exemplele lui Hristos. Hristos şi misiunea Sa, preînchipuite prin jertfele care indicau la aceasta, 
nu era înţeles decât într-un mod nelămurit. Chiar loan a fost câtva timp în nedumerire şi pentru că 
nu înțelegea pe deplin viaţa viitoare nemuritoare prin Mântuitorul, gândea că Hristos va deveni 
un Suveran pământesc care să domnească peste supușii drepți şi sfinți. „Şi lumina a răsărit în 
întuneric şi întunericul n-a cuprins-o.” 

Deşi niciunul dintre profeți n-a avut de îndeplinit vreo misiune mai înaltă sau vreo lucrare 
mai mare, ca aceea a lui loan, totuşi acestuia nu i-a fost îngăduită favoarea, să vadă însuşi 
succesul propriei sale lucrări. 

El nu a avut privilegiul de a fi cu Hristos şi de a vedea puterea dumnezeiască care însoțea 
acea lumină mai mare. El nu putea fi martor ocular al minunilor lui Isus, cum El da orbilor 
vedere, vindeca pe bolnavi şi învia pe morţi. El nu a văzut lumina, care lumina prin acel cuvânt al 
lui Hristos şi îşi arunca razele sale glorioase pe făgăduinţele profeților. 

Lumea a fost luminată prin splendoarea măririi Tatălui în persoana Fiului, totuşi 
profetului singuratic nu i-a fost îngăduită favoarea de a vedea şi pricepe înțelepciunea şi 
milostivirea lui Dumnezeu printr-o cunoştinţă personală a slujirii lui Hristos. 

În acest sens mulţi care au avut favoarea de a se bucura de învățăturile lui Hristos şi a 
vedea minunile Sale, erau mai mari decât loan. 

Toţi acei, care erau cu Hristos, când El umbla ca om printre oameni şi acei care ascultau 
la învățăturile Sale în împrejurări diferite — fie când predica în templu, sau când umbla pe străzi şi 
învăța mulțimea pe cale, sau pe malul mării; sau când şedea ca oaspete invitat la masa cuiva, 
având mereu cuvinte de învățătură pe buze, spre a face faţă la toate trebuinţele acelora, care 
aveau nevoie de ajutorul Său — vindecând, mângâind şi mustrând, după cum cerea împrejurarea — 
toți aceştia erau puşi mai pe sus decât loan. 

Nunta din Cana. 

După ce Isus a părăsit Iordanul, S-a îndreptat spre Galilea. 

Acum El Şi-a început marea lucrare a vieţii Sale şi caracterul dumnezeiesc al misiunii 
Sale a fost dovedit prin descoperirea puterii supranaturale. 

În Cana, un oraş din Galilea, trebuia să aibă loc sărbătorirea unei nunţi printre rudele lui 
Iosif şi Maria. Hristos ştia despre aceasta; de asemenea îi era cunoscut, că acolo vor fi de faţă 
multe persoane cu influenţă; de aceea El a pornit împreună cu ucenicii Săi pe cale spre Cana. 
Îndată ce s-a ştiut că Isus Se afla în acel loc, a fost invitat în mod special El şi ucenicii Săi să 
participe la nuntă, ceea ce au acceptat cu bunăvoință. 

El a fost mult timp despărțit de mama Sa. În decursul acestui timp, El a primit botezul de 
la loan şi a suportat ispitirea în pustie. Diferite zvonuri despre Fiul ei şi suferințele prin care El 
trecuse, au ajuns la Maria. loan, unul dintre cei nouă ucenici, căutase pe Isus şi L-a găsit în starea 
Sa înjosită, slăbit şi cu semne de mare suferință corporală şi spirituală. Isus, care nu dorea ca loan 


să fie martor al umilinţei Sale, îl îndepărtase cu blândeţe dar cu hotărâre din prezenţa Sa. El dorea 
să fie singur; nici un ochi omenesc nu trebuia să privească la chinurile Sale; El nu a dorit 
compătimire în suferințele Sale de la nici o inimă omenească. 

Ucenicul căutase pe Maria în locuinţa ei, şi-i povestise de întâlnirea lui cu Isus, cum şi 
despre evenimentele de la botezul Său, când glasul lui Dumnezeu a fost auzit recunoscând pe Fiul 
Său şi pe loan indicând asupra lui Isus şi strigând: „lată Mielul lui Dumnezeu care ridică păcatele 
lumii.” Timp de trei ani de zile, a strâns Maria cu îngrijire în inima ei toate dovezile, că Isus este 
Fiul lui Dumnezeu, Salvatorul cel făgăduit al lumii. Iosif murise acum, iar ea nu mai avea pe 
nimeni, căruia să-i mai poată încredința cugetările ei. Ea şchiopătase între nădejde şi îndoială 
chinuitoare, dar nutrea mai mult sau mai puţin încrederea că Fiul ei este într-adevăr Cel Făgăduit. 

În timpul celor două luni din urmă ea a fost întristată, îndeosebi pentru că a fost silită să 
trăiască separată de Fiul ei atât de credincios şi ascultător întotdeauna. Mama care rămase văduvă 
era îndurerată de asemenea pentru suferințele, pe care Hristos a trebuit să le suporte în 
singurătate. Mesianitatea Sa i-a produs atât o durere adâncă, cât şi o bucurie mare. Dar acum iată 
că ÎI întâlneşte într-un mod ciudat, după cum i se părea ei, la ospăţul unei nunţi, pe acel Fiu 
simţitor şi plin de sentimentul datoriei şi totuşi nu mai era Acela, căci faţa 1-a fost schimbată; ea 
recunoaşte urmele luptei Sale violente din pustie şi dovada misiunii Sale înalte este evidentă în 
expresia sfântă a feței Sale şi în înfăţişarea dulce a demnităţii Sale. Ea ÎI vede însoţit de o 
mulţime de tineri, care ÎI numesc cu mult respect „Învăţătorul” lor. Aceştia îi povestesc Mariei 
despre lucrurile minunate, pe care ei le-au văzut la botezul Său şi la multe alte ocazii şi ei zic în 
cele din urmă: „Noi am găsit pe Acela despre care a scris Moise în lege şi în profeti, pe Isus din 
Nazaret, pe Mesia cel mult aşteptat”. 

Inima Mariei a fost umplută de bucurie prin asigurare, că nădejdea pe care o nutrise atât 
de mult trebuie să fie adevărată. Ar fi fost desigur ceva destul de ciudat, dacă odată cu această 
bucurie sfântă nu s-ar fi amestecat şi o urmă de mândrie de mamă. În cele din urmă oaspeţii s-au 
adunat şi timpul a trecut repede. S-a întâmplat însă un eveniment care a provocat atât consternare, 
cât şi neplăcere. S-a constatat că dintr-un motiv oarecare vinul s-a terminat. Acest vin era must 
curat de struguri şi la o aşa oră târzie era cu neputinţă a se mai procura aşa ceva. De aceea mama 
lui Isus, care ca rudă avea un mare rol la nuntă, se adresă Fiului ei şi-l zise: „Nu mai au vin.” În 
această comunicare se 82 afla o cerere ascunsă, sau mai bine zis un îndemn, ca El, căruia toate 
lucrurile Îi erau cu putinţă, să le ajute în nevoia lor. Isus însă îi răspunse: „Femeie, ce am a face 
Eu cu tine? Nu Mi-a venit încă ceasul.” Atitudinea Sa a fost plină de respect, dar totuşi fermă şi 
hotărâtă; El intenţiona să dea Mariei o învăţătură, că timpul ei de supraveghere maternă a trecut. 
În faţa Lui sta acum uriaşa Sa lucrare şi nimeni nu trebuia să-l poruncească în ce priveşte 
exercitarea puterii dumnezeieşti. 

Exista primejdia, ca Maria sprijinindu-se pe Fiul ei Isus, să pretindă o întâietate deosebită. 
Dar ca Fiu al Celui Prea Înalt şi ca Mântuitor al lumii, E1 nu trebuia să fie împiedicat de nici-o 
legătură pământească în aducerea la îndeplinire a misiunii Sale cereşti, sau să influenţeze calea 
vieții Sale. Era necesar, ca El să se prezinte liber de orice consideraţie personală, gata a îndeplini 
voința Tatălui Său ceresc. 

Isus iubea cu gingăşie pe mama Sa. Timp de treizeci de ani El a stat sub autoritatea 
părintească, dar acum timpul a sosit şi El trebuia să se devoteze în mod exclusiv lucrării Tatălui 
Său. Mustrând pe mama Sa, El mustră de asemenea o mare clasă de oameni, care nutresc o 
dragoste idolatră pentru familia lor şi din cauza legăturii familiare, se lasă împiedicaţi de la 
servirea lui Dumnezeu. Iubirea omenească este o însuşire sfântă; totuşi noi nu trebuie să tolerăm, 
ca aceasta să stea în calea experienţelor noastre religioase, sau ca inimile noastre să fie abătute 
prin aceasta de la Dumnezeu. 


Isus era pe deplin conştient despre chemarea viitoare a vieții Sale. 

Puterea Sa dumnezeiască a fost ascunsă şi timp de treizeci de ani El a aşteptat cu răbdare 
în întuneric şi apăsare, fără a porni înainte de timp la lucru. Maria însă dorea în mândria inimii ei, 
ca Isus să dovedească societăţii adunate originea Sa dumnezeiască. După părerea ei se şi oferise o 
ocazie favorabilă de a dovedi printr-o minune adevăratul Său caracter la toți cei de față, pentru a-i 
oferi poziţia pe care El avea s-o ia în fața iudeilor. El a răspuns însă că ceasul Său nu a venit încă. 

Mai înainte de a fi onorat şi preamărit ca Rege, El trebuia să umble pe acest pământ ca om 
al durerilor şi obişnuit cu suferința. 

Relaţiile pământeşti ale lui Hristos cu mama Sa erau acum terminate. El care a fost Fiul 
lor supus, era acum Stăpânul lor dumnezeiesc. 


Singura lor nădejde consta, ca şi la întreaga omenire, în a crede în El ca Salvator al lumii 
şi a-l da o ascultare necondiționată. O biserică abătută de la Sfintele Scripturi pune pe mama lui 
Hristos pe aceeaşi treaptă cu Fiul Dumnezeului nemărginit. Mântuitorul, din contră, pune 
chestiunea într-o lumină cu totul deosebită şi arată în mod precis, că legătura de rudenie nu-i 
ridică nicidecum la înălțimea Sa şi nici nu le asigură viitorul. Simpatiile pământeşti nu trebuiau să 
influențeze mai departe pe Acela, a cărui misiune cuprindea întreaga lume. 

Mama lui Hristos pricepea caracterul Fiului ei şi se pleca cu supunere în faţa voinţei Sale. 
Ea ştia, că El ar accepta dorința ei, dacă ar fi bine să facă aceasta. Procedeul ei dovedi deplina ei 
încredere în înţelepciunea şi puterea Sa şi la această încredere Isus răspunse prin minunea care 
urmă. 

Maria a zis numai la cei ce serveau la masă: „Să faceți orice vă va zice”. 

În acest mod ea a făcut ce putea pentru a pregăti calea. La intrarea în casă se aflau şase 
vase de apă făcute din piatră. Isus a zis slujitorilor să le umple cu apă. Ei au împlinit îndată 
această cerinţă ciudată. La cererea de a se aduce vin pentru întrebuințarea neapărată, Isus porunci: 
„Scoateţi acum şi aduceți nunului”. Slujitorii au observat cu uimire, că în locul apei cristaline, cu 
care ei au umplut vasele, era acum vin. Atât nunul cât şi majoritatea oaspeţilor nu au observat că 
s-a terminat vinul; de aceea nunul se miră când gustă, căci acesta era cu mult mai bun decât orice 
vin, pe care îl băuse el mai înainte şi cu totul deosebit de cel pe care l-au adus la începutul mesei. 

El a chemat pe mire şi i-a zis: „Orice om pune la masă întâi vinul cel bun; şi, după ce 
oamenii au băut bine, atunci pune pe cel mai puţin bun; dar tu ai ţinut vinul cel bun până acum.” 
În această minune Isus luminează adevărul, că deşi lumea oferă mai întâi darurile ei cele mai 
bune, pentru a desfăta simţurile şi a plăcea ochilor, El ne dăruieşte mereu binecuvântările Sale noi 
şi reînsufleţitoare până la sfârşit. De ele nu ne vom scârbi niciodată; şi nici inima nu se va obosi 
de ele. Plăcerile lumii ne lasă nemulțumiți, vinul ei se transformă cu timpul în amărăciune şi 
bucuriile în întristare. Ceea ce se începe cu cântece şi cu chefuri, se încheie de multe ori în 
plictiseală şi scârbă. Din contră Isus ne oferă pentru suflet un ospăț, care ne aduce pururea 
mulțumire şi bucurie. 

Acel nou dar majorează capacitățile primitorului, de a preţui şi a folosi mai bine 
binecuvântările Domnului. El nu ne măsoară cu zgârcenie, ci ne dă peste dorinţa şi aşteptarea 
noastră. 

Acest dar al lui Hristos pentru acea sărbătoare a nunţii era un simbol al mijloacelor de 
mântuire. Apa reprezenta botezul în moartea Sa, iar vinul vărsarea sângelui Său pentru curățirea 
păcatelor lumii. Măsurile luate pentru oaspeţii de la nuntă erau îndestulătoare şi nu mai puțin 
suficiente sunt şi mijloacele pentru ştergerea fărădelegilor omeneşti. 

Isus tocmai Se înapoiase de la lunga Sa postire în pustie, unde suferise, pentru a zdrobi 
stăpânirea poftelor rele asupra oamenilor. 


Printre alte rele, aceste fapte, au dus la satisfaceri necumpătate cu băuturi îmbătătoare. 
Hristos nu a pregătit oaspeților de la nuntă un vin fermentat sau falsificat, care să îmbete, ci un 
must de struguri curat şi sterilizat. 

Prin acesta gustul este adus în armonie cu un apetit sănătos. 

Oaspeţii au recunoscut calitatea superioară a vinului şi la întrebările lor, slujitorii au 
raportat despre fapta minunată a tânărului Galilean. 

Societatea a ascultat cu o uimire fără margini şi cuvinte de îndoială şi surprindere se 
auzeau tare. În cele din urmă au căutat pe Isus, ca să-l dea cinstea cuvenită şi ca să afle, cum a 
prefăcut El într-un aşa mod minunat apa în vin. El nu a mai putut fi găsit. Cu o simplitate plină de 
demnitate El a făcut această minune şi apoi S-a îndepărtat în linişte. 

Când s-a aflat că Isus într-adevăr a plecat, atenţia societăţii a fost îndreptată asupra 
ucenicilor, care au rămas în urmă. Pentru prima dată au avut aceştia ocazia să-şi mărturisească 
credinţa lor în Isus din Nazaret ca Mântuitor al lumii. loan povesti, despre cele ce a auzit şi văzut 
în învăţăturile Sale. El le vorbi despre întâmplările minunate de la botezarea lui Isus prin profetul 
Ioan în Iordan; cum lumina şi strălucirea s-au coborât atunci din cer asupra Lui în chip de 
porumbel, în timp ce un glas care venea din cerul senin şi deschis Îl declară ca Fiu al Tatălui cel 
nemărginit. loan le-a istorisit aceste fapte cu o limpezime şi exactitate convingătoare. 
Curiozitatea tuturor celor de față a fost trezită şi mulți care au aşteptat cu dor venirea lui Mesia, 
credeau că acesta va fi poate Cel Promis încă de mult lui Israel. 

Vestea despre această minune a lui Isus s-a răspândit în toate împrejurimile şi a ajuns 
chiar până la Ierusalim. Preoţii şi bătrânii au auzit despre aceasta cu uimire. Ei au cercetat cu un 
nou interes profețiile referitoare la venirea lui Hristos. Cu cea mai mare lăcomie şi îngrijorare se 
urmărea a se afla intenţiile şi misiunea acestui nou învăţător, care a păşit în mijlocul poporului 
într-un mod atât de modest şi de fără pretenţii şi totuşi El făcea ceea ce nimeni înainte de El nu a 
fost în stare să facă. 

În contrast cu purtarea fariseilor şi a celorlalți demnitari, care au respectat o rezervă 
strictă, El a luat parte la ospăţul unei nunţi şi cu chipul acesta El a aprobat prin prezenţa Sa 
întrunirile sociale, fără a rămâne asupra Lui vreo umbră de uşurătate lumească. 

În aceasta noi găsim o învățătură pentru urmaşii lui Hristos din toate timpurile şi anume: 
de a nu se izola de societate şi a se abține de la orice relaţie socială, sau de a năzui după o 
completă despărțire de ceilalți oameni. Pentru a câştiga toate clasele poporului, noi trebuie să 
mergem acolo, unde se găsesc ei, deoarece numai rar se întâmplă ca ei să ne caute din propria lor 
dorință. Nu numai de la amvon se pot mişca inimile oamenilor pentru adevărul dumnezeiesc. 
Hristos a trezit interesul lor, mergând între ei, ca unul care dorea binele lor. El îi vizita la ocupația 
lor zilnică şi le dovedea simpatia Sa sinceră pentru interesele lor vremelnice. El introducea 
învăţăturile Sale în cercul familiar şi familii întregi se bucurau astfel de influenţa prezenţei Sale 
divine. 

Compătimirea Sa puternică, personală, a făcut ca multe inimi să fie câştigate pentru cauza 
Sa. 

Acest exemplu al marelui Maestru ar trebui să fie urmat în mod conştiincios de toți servii 
Săi. Oricât de pline de învățăminte şi de folositoare ar fi cuvântările lor publice, totuşi n-ar trebui 
să uite niciodată, că mai există şi un alt câmp de lucru, care deşi modest, promite totuşi un succes 
tot atât de mare. Acesta se află atât în păturile de jos ale poporului, cât şi în locuinţele 
pretențioase ale mai marilor, la masa ospitalieră şi la întrunirile pentru scopuri de distracții 
sociale nevinovate. 

Comportarea lui Isus în această privință sta într-un contrast izbitor față de aceea a 
conducătorilor de frunte ai iudeilor. Ei se deosebeau de popor, pentru care nu aveau nici o milă şi 


nu se gândeau nici la avantajele acestuia şi nici nu căutau să câştige prietenia sa. Totuşi Hristos se 
uni 86 cu interesele poporului şi acelaşi lucru trebuie să-l facă şi acei, care predică cuvântul Său; 
aceasta însă nu pentru a satisface înclinația lor la plăceri, distracții sau petreceri personale, ci 
pentru a prinde orice ocazie de a face bine şi de a vărsa lumina adevărului în inimile oamenilor; 
în acelaşi timp, ei trebuie să ducă o viață curată şi nemânjită de teoriile şi deşertăciunea societăţii. 

Prin prezenţa Sa la ospăţul acestei nunţi, Isus voia mai pe sus de toate să se opună 
spiritului de izolare al societăţii iudaice şi să pregătească calea pentru un mod de viață mai 
sociabil. El nu a venit numai ca Mesia a ludeilor, ci ca Salvator al lumii. Fariseii şi mai marii 
poporului se abţineau de la relația cu celelalte clase şi comunicau numai între ei; ei nu se ţineau 
departe numai de contactul cu păgânii, ci chiar cu majoritatea propriului lor popor şi învățăturile 
lor făceau ca iudeii să se izoleze în totul față de cealaltă lume, prin care deveneau mândri în 
îndreptăţirea lor de sine, egoişti şi intoleranţi. Această izolare strictă şi sfinţenia prefăcută a 
fariseilor le mărginise mult influenţa şi provocase o prejudecată, pe care Hristos voia s-o 
îndepărteze, pentru ca influenţa soliei Sale să fie simțită de toate clasele. 

Acei care caută a-şi apăra religia lor printr-o izolare completă de ceilalți de altă religie, 
spre a scăpa astfel de mânjirea lumii, pierd ocazii de aur pentru a lumina omenirea şi a o face 
fericită. Mântuitorul căuta pe oameni pe străzi, în casele lor, la bordul corăbiilor, în sinagogi, pe 
malul mării şi la ospăţul nunților. El petrecea mult timp în munţi în rugăciuni zeloase, pentru a 
dobândi întărire pentru lucrul Său obositor printre oameni, în străduinţa Sa, de a aduce uşurare 
celor sărmani, celor bolnavi, celor neştiutori şi la toți cei legaţi cu lanţurile lui Satan şi a instrui 
de asemenea pe cei bogaţi şi cu vază cu privire la datoria lor. 

Lucrarea lui Hristos stătea într-un contrast izbitor cu aceea a bătrânilor iudei. Aceştia nu 
aveau nici o legătură cu omenirea suferindă; considerându-se pe ei înşişi ca favoriţi ai lui 
Dumnezeu, ei îşi luau o aparenţă nepotrivită de dreptate şi de demnitate. Iudeii s-au abătut atât de 
mult de învăţăturile lui Iehova, încât gândeau, că în ochii lui Dumnezeu ei vor fi priviţi ca drepți 
şi vor dobândi împlinirea profeţiilor Sale, dacă vor respecta cu stricteţe litera legii lui Moise. 


Zelul, cu care ei se conformau învățăturilor fruntaşilor lor, le dădea o aparenţă de mare 
evlavie. Nemulțumiţi cu respectarea poruncilor prescrise lor de Dumnezeu prin Moise, ei căutau 
neîncetat după datorii mai stricte şi mai grele. Măsura de conduită a sfinţeniei lor, ei o puneau pe 
mulțimea ceremoniilor lor, în timp ce inimile lor erau pline de fățărnicie, mândrie şi zgârcenie. 
Blestemul lui Dumnezeu apăsa asupra lor din cauza nelegiuirii lor, pe când ei pretindeau a fi 
singura naţiune dreaptă pe pământ. 

Ei au primit tâlcuiri ale legii nesfințite şi confuze, au adăugat prescripții după prescripții, 
au restrâns libertatea cugetării şi a umblării până ce poruncile, rânduielile şi serviciul lui 
Dumnezeu s-au pierdut într-o mulțime nemărginită de obiceiuri şi ceremonii fără însemnătate. 

Religia lor era un jug de sclavie. Ei au devenit atât de strâmţi la inimă, încât le era cu 
neputinţă să-şi împlinească datoriile esențiale ale vieții lor, fără a recurge la ajutorul păgânilor 
pentru serviciile, pe care ei înşişi erau opriți să le facă de teamă ca să nu se mânjească. Ei erau în 
continuu stăpâniți de o teamă chinuitoare, de a nu se necurăți. Având neîncetat privirea aţintită 
asupra acestor obiecte, cercul lor de vedere a devenit din ce în ce tot mai strâmt. 

Isus Şi-a început lucrarea Sa de îndreptare, începând a da pe față milă pentru omenire. El 
era iudeu şi intenţiona să trăiască ca un model desăvârşit pentru oricine, care era cu adevărat 
iudeu cu inima. Deşi a mustrat pe farisei pentru evlavia lor prefăcută şi a căutat să elibereze 
poporul de pretențiile iraționale, pe care ei le puneau asupra lui, totuşi El a arătat cel mai mare 
respect pentru legea lui Dumnezeu şi învăţa ascultarea de prescripțiile acesteia. 


Isus a mustrat necumpătarea, destrăbălarea şi nebunia; totuşi El era sociabil din fire. El 
primea invitaţiile la masă, atât de la învăţaţi şi fruntaşi, cât şi de la cei sărmani şi întristați. La 
aceste ocazii, conversaţia Sa era înălțătoare şi instructivă şi de un efect surprinzător asupra 
ascultătorilor Săi. El nu-Şi permitea nici o petrecere destrăbălată sau chefuri, pe când o distracţie 
nevinovată era aprobată de El. O nuntă iudaică era o ocazie solemnă şi plină de însemnătate, ale 
cărei petreceri şi bucurii nu erau ceva urâcios pentru Fiul omului. Minunea săvârşită 88 avea 
scopul să risipească prejudecățile iudeilor şi să dea ucenicilor lui Isus o învăţătură despre mila şi 
iubirea de oameni. Rudele Sale au fost atrase către El printr-o simpatie adâncă şi când El a părăsit 
acel loc spre a merge la Capernaum, ei L-au însoțit. În acelaşi timp, Isus a sfinţit căsătoria ca pe o 
întocmire dumnezeiască şi în tot timpul lucrării Sale de mai târziu, El a dat un deosebit respect 
legăturii de căsătorie, luând aceasta ca pildă pentru a explica multe adevăruri însemnate. 

Al doilea pas al lui Isus, consta în aceea, de a se arăta propriului Său popor în adevăratul 
Său caracter. El a mers la Nazaret unde era cunoscut ca un meseriaş fără pretenţii şi a intrat în 
Sabat în sinagogă. 

Potrivit obiceiului, bătrânul adunării citea un paragraf din profeții şi îndemna poporul, ca 
să stăruie în credinţă în Cel ce avea să vină, care avea să aducă cu Sine o domnie atât de glorioasă 
şi care avea să-i elibereze de toate apăsările. El căuta să reînsufleţească credinţa şi curajul 
iudeilor, repetând dovezile despre venirea în curând a lui Mesia şi accentuând îndeosebi puterea 
împărătească şi maiestatea glorioasă, care avea să însoțească venirea Sa. El explica în fața 
ascultătorilor săi caracterul vremelnic al domniei lui Hristos pe un tron pământesc în Ierusalim şi 
susținea că împărăția Sa va fi pământească, că Mesia va apărea în fruntea armatelor, pentru a 
înfrânge pe păgâni şi a elibera pe Israel de apăsarea vrăjmaşilor săi. 

La sfârşitul serviciului divin, Isus S-a ridicat în picioare cu o demnitate liniştită şi a rugat 
pe prezbiter, să-i aducă cartea profetului Isaia. Şi a deschis cartea şi a găsit locul unde era scris: 
„Duhul Domnului este peste Mine, pentru că M-a uns ca să vestesc săracilor Evanghelia; M-a 
trimis să tămăduiesc pe cei cu inima zdrobită, să propovăduiesc robilor de război slobozirea şi 
orbilor căpătarea vederii; să dau drumul celor apăsați şi să vestesc anul de îndurare al Domnului.” 

În urmă, a închis cartea, a dat-o înapoi îngrijitorului şi a şezut jos. Toţi cei ce se aflau în 
sinagogă, aveau privirile pironite spre El. Atunci a început să le spună: “Astăzi s-au împlinit 
cuvintele acestea din Scriptură, pe care le-aţi auzit.” Şi toţi ÎI vorbeau de bine şi se mirau de 
cuvintele pline de har, care ieşeau din gura Lui.” Luca 4:18-22. 

Textul pe care L-a citit Isus era tâlcuit ca referindu-se la viitorul Mesia şi la lucrarea Sa. 
Şi când Mântuitorul a explicat cuvintele citite şi le-a lămurit că ele se referă la lucrarea cea 
sfântă a lui Mesia — ca un Ajutor al celor apăsaţi, ca un Liberator al celor închişi, ca un 
Vindecător al celor suferinzi, ca Unul care reda orbilor vederea, care descoperă lumii lumina 
adevărului, poporul a fost captivat cu putere de înţelepciunea şi puterea cuvintelor Sale şi 
răspundea cu ardoare zicând “Amin” şi proslăvind pe Dumnezeu. Isus nu a fost format în şcoala 
profeților şi totuşi nici chiar cel mai învăţat rabin nu putea vorbi cu o atât de mare putere şi 
autoritate ca acest tânăr Galilean. 

Maniera Sa impresionantă, cuvintele Sale pătrunzătoare şi pline de însemnătate şi lumina 
dumnezeiască ce strălucea de pe faţa Sa influenţa asupra poporului cu o putere pe care ei 
niciodată nu au simțit-o până aici, când Isus sta în faţa lor, ca un Tâlcuitor viu al cuvintelor 
profeților cu privire la El Însuşi. Dar când EI le-a făcut cunoscut că „astăzi s-au împlinit cuvintele 
acestea din Scriptură, pe care le-aţi auzit”, sufletele ascultătorilor Săi au fost silite să 
cumpănească pretențiile Sale ca Mesia. 

Interesul celor adunaţi a fost trezit pe deplin, iar inimile lor au fost umplute de bucurie, 
totuşi Satan a fost la îndemână ca să insufle îndoială şi necredință şi ei şi-au amintit, cine era 


Acela care le vorbea ca la nişte orbi şi ca la nişte captivi în robie, care aveau nevoie de un ajutor 
deosebit. Mulţi dintre cei prezenţi cunoşteau bine viața modestă a lui Isus, ca a unui fiu de teslar, 
care a lucrat cu tatăl Său Iosif la meseria sa. 

El nu a pretins niciodată vreo distincţie sau mărire şi locuinţa Sa făcea parte dintre cele 
simple şi de jos. 

Dar Mesia cel aşteptat al iudeilor era înfățişat de ei într-un contrast desăvârşit față de acest 
bărbat modest. Ei credeau că El va veni cu onoare şi mărire şi va ridica iarăşi tronul lui David 
prin puterea armelor. 

Şi ei au început să murmure: Acesta nu poate fi cel aşteptat, care va izbăvi pe Israel. 
„Oare nu este acesta Isus, fiul lui Iosif, pe al cărui tată şi mamă îi cunoaştem?” Ei refuzau să 
creadă într El, până ce avea să dea un semn deosebit. Inimile lor au fost deschise astfel 
necredinţei şi prejudecata a pus stăpânire asupra lor şi le-a orbit puterea lor de judecată, aşa încât 
ei au lăsat la o parte dovada, pe care o primiseră deja. Când au auzit cuvintele lui Isus inimile lor 
au fost cuprinse de conştiinţa că numai Salvatorul putea vorbi astfel către ei. 

Dar Isus le-a dat acum încă un semn despre lucrarea Sa dumnezeiască, dând pe faţă 
secretele gândurilor lor: „Fără îndoială Îmi veţi spune zicala aceea: “Doctore vindecă-te pe tine 
însuţi”; şi Îmi veţi zice: “Fă şi aici în patria Ta, tot ce am auzit că ai făcut în Capernaum.” “Dar” a 
adăugat El “adevărat vă spun că, nici un proroc nu este primit bine în patria lui. Ba încă, adevărat 
vă spun că, pe vremea lui Ilie, când a fost încuiat cerul să nu dea ploaie trei ani şi şase luni şi 
când a venit o foamete mare peste toată ţara, erau multe văduve în Israel; şi totuşi Ilie n-a fost 
trimis la niciuna din ele, afară de o văduvă din Sarepta Sionului. Şi mulți leproşi erau în Israel, pe 
vremea prorocului Elisei; şi totuşi niciunul din ei n-a fost curățit, afară de Naaman, Sirianul.” 
Luca 4:23-27. 

Isus citea cugetele cele mai secrete ale acelora, care stăteau în faţa Lui şi a răspuns la 
întrebările lor cu această istorisire a evenimentelor din viaţa profeților. Acei bărbaţi pe care 
Dumnezeu i-a ales la o lucrare deosebită şi importantă nu aveau să lucreze pentru un popor 
învârtoşat şi necredincios. Dar acei care aveau inimi simţitoare şi o credinţă statornică, au fost 
favorizați într-un mod deosebit cu dovezile puterii dumnezeieşti descoperite prin mijlocirea 
profeților sfinți. 

Prin amintirea apostaziei lui Israel de pe vremea lui Ilie, Isus a demonstrat şi starea 
adevărată a poporului către care el vorbea. Necredinţa şi înălțarea vechii națiuni iudaice, a avut ca 
urmare că Dumnezeu a trecut cu vederea pe multe văduve, pe mulți săraci şi lipsiți, pentru a găsi 
pentru servul Său un loc de refugiu la un popor păgân şi să-l lase sub adăpostul unei femei 
păgâne. Dar această femeie, care a fost favorizată într-un mod deosebit prin aceasta, a trăit în 
armonie cu lumina, pe care ea o poseda. De asemenea, Dumnezeu a trecut cu vederea pe mulţi 
leproşi din Israel, deoarece necredința şi abuzarea de privilegiile dumnezeieşti i-a pus într-o 
situație, în care Dumnezeu nu putea manifesta puterea Sa în favoarea lor. Pe de altă parte s-a 
întâmplat că un fruntaş păgân, care trăia potrivit convingerilor sale cu privire la ceea ce este drept 
şi ce este nedrept, dar care totuşi îşi recunoștea starea sa lipsită de ajutor şi îşi deschise inima la 
învățăturile lui Hristos, a fost găsit vrednic de o deosebită favoare a lui Dumnezeu şi nu numai că 
a fost curăţit de lepra sa, dar a fost şi luminat cu privire la adevărul dumnezeiesc. 


Prin aceasta Isus a dat o învățătură importantă, care trebuie bine luată în seamă de toți 
aceia, care mărturisesc numele Său până la sfârşitul timpului. Această învăţătură era, că chiar 
păgânii care trăiesc în conformitate cu cea mai bună lumină, pe care ei au primit-o şi fac ce este 
drept, atât pe cât ei sunt în stare să facă deosebire de ce este nedrept, sunt priviţi de Dumnezeu cu 


o mai mare bunăvoință, decât acei care sunt binecuvântaţi cu o lumină mai strălucitoare şi au 
mari pretenţii de evlavie, dar a căror viață zilnică este în contrazicere cu mărturisirea lor. 

În felul acesta a stat Isus în faţa iudeilor, descoperindu-le în mod calm cugetele lor 
ascunse şi punându-le în față adevărul dureros al nedreptăților lor. Fiecare din cuvintele Sale tăia 
ca un cuţit ascuţit, punându-le în față umblarea lor stricată şi necredinţa lor nelegiuită. Ei 
batjocoreau acum credinţa şi respectul, pe care Isus li-l insuflase la început, ei refuzau să 
recunoască, că acest om, care provenea din sărăcie şi din pătura de Jos, era altceva decât un om 
obişnuit. Ei nu voiau să aibă un împărat, care venea fără bogății şi onoruri şi care nu sta în fruntea 
unor legiuni puternice. 

Necredinţa lor s-a transformat în ură. Satan controla mințile lor şi ei au strigat cu mânie şi 
ură contra Mântuitorului. Adunarea s-a întrerupt şi oamenii nelegiuiți s-au ridicat şi au pus mâna 
pe El, L-au gonit afară din sinagogă, L-au dus afară din oraş şi L-ar fi omorât chiar, dacă aceasta 
ar fi stat în puterea lor. Toţi păreau a urmări pieirea Sa. Ei L-au îmbrâncit până la marginea unei 
prăpăstii şi intenționau să-L împingă acolo. 

Strigătele şi blestemele umpleau văzduhul. Unii aruncau cu pietre şi cu bulgări după EI; 
dar El dispăru brusc din mijlocul lor, fără ca ei să ştie cum şi când. Îngerii lui Dumnezeu 
supravegheau pe Isus în mijlocul acelei gloate înfuriate şi ocroteau viaţa Sa. Solii cereşti au stat 
de partea Sa în sinagogă pe când vorbea; şi ei L-au însoțit, când era prigonit de iudeii 
necredincioşi, înfuriați. Aceşti îngeri au orbit ochii gloatei turbate şi au dus pe Isus într-un loc 
sigur. 

Curăţirea templului. 

În timpul sărbătorii paştelui, când poporul curgea la Ierusalim din toate părţile, spre a 
participa la această sărbătoare anuală, Isus cu ucenicii Săi s-au amestecat şi ei prin mulțime. Era 
încă dimineaţa devreme şi totuşi cete întregi de oameni erau în drum spre templu. Când a intrat 
Isus a observat cu indignare, că curtea templului a devenit un târg de vite şi un mare loc de negoț. 
Acolo nu se aflau doar adăposturi pentru vite, ci erau şi mese la care preoții înşişi stăteau ca 
schimbători de bani. Potrivit obiceiului dominant pe atunci, fiecare om care participa la 
sărbătoare dăruia preoților la intrarea în templu o monedă. 

Din simpla schimbare a banilor străini şi a diferitelor monezi, care se făcea pentru străini, 
se dezvoltase un comerț ruşinos, care da loc la un izvor de mare câştig pentru preoți. Mulţi iudei 
veneau de la mari depărtări şi nu puteau aduce cu ei un dar de jertfă. Sub pretextul, că fac un 
serviciu unor astfel de persoane, erau oferite în curtea templului spre vânzare vite, oi, boi, 
porumbei şi vrăbii pe un preţ exagerat. 

Confuzia care provenea din aceasta da mai mult înfăţişarea unui obor de vite gălăgios, 
decât a templului sfânt al lui Dumnezeu. Pretutindeni se puteau auzi tocmeli la cumpărare, 
zbieretul oilor, ciripitul porumbeilor, amestecat cu sunetul monezilor şi al certurilor supărătoare. 

Un mare număr de animale se sacrificau anual de paşti, aşa că vânzătorii din templu aveau 
un mare câştig din aceasta şi împărțeau câştigul cu Curăţirea templului preoţii cei lacomi şi cu 
mai marii iudeilor. Aceşti speculanţi care se dădeau drept sfinți, se făceau vinovaţi de tot felul de 
şantajuri şi aceasta sub mantaua sfintei loc chemări, transformând acest sfânt serviciu într-un 
izvor de venituri personale. 

Mugetul vacilor şi zgomotul animalelor provocau o astfel de confuzie tocmai înaintea 
Sfintei, încât închinătorii erau tulburaţi şi rugăciunile adresate către Cel Prea-Înalt de abia se mai 
auzeau de gălăgia din curte. 

Şi totuşi iudeii erau mândri peste măsură pentru evlavia lor şi ţineau cu cea mai mare 
îndărătnicie la formele şi obiceiurile lor exterioare. 


Templul lor îi umplea cu o bucurie deosebită şi orice cuvânt rostit contra acestuia era 
privit ca o defăimare adusă lui Dumnezeu. Ei erau stricți în respectarea ceremoniilor, care erau în 
legătură cu acesta şi totuşi permiteau ca lăcomia lor după bani şi putere să treacă, peste conştiinţa 
religioasă, până ce ei de abia mai puteau observa marele contrast, care îi deosebea de curăția 
originală a ceremoniilor de jertfă instituite de Însuşi Dumnezeu. 

Când Domnul se cobori pe muntele Sinai, acel loc a fost sfințit prin prezenţa Sa. Moise a 
primit porunca dumnezeiască, să facă un gard în jurul muntelui şi să-l sfințească, iar vocea lui 
Dumnezeu a fost auzită în următorul avertisment: „Să nu cumva să vă suiți pe munte sau să vă 
atingeți de poalele lui. Oricine se va atinge de munte, va fi pedepsit cu moartea. Nici o mână să 
nu se atingă de el; ci pe oricine se va atinge să-l omoare cu pietre, sau să-l străpungă cu săgeți: 
dobitoc sau om, nu va trăi.” Exodul 19:12-13. Întregul popor a fost curăţit şi sfințit prin prezenţa 
Domnului. Într-un contrast izbitor faţă de acest exemplu, templul cel sfânt care a fost consacrat 
Celui Atotputernic a devenit acum un târg de vite şi o piaţă comercială. 

Când tânărul Galilean intră înăuntrul templului, a luat în mână un bici, care a fost folosit 
pentru a mâna vitele. Isus a urcat treptele templului şi cu o privire liniştită şi plină de demnitate a 
privit asupra spectacolului şi a privit şi auzit cuvintele de tocmeală şi de târg. Faţa Sa a primit o 
expresie aspră şi înfricoşată. Ochii multora s-au îndreptat fără a vrea către acest Străin; privirile 
lor nu au putut fi abătute de la El. Alţii au urmat exemplul lor, până ce, în cele din urmă, privirile 
94 întregii mulțimi au fost fixate asupra Lui, cuprinse de teamă şi uimire. 

Ei au simțit imediat că acest bărbat a pătruns cugetele lor cele mai adânci şi motivele cele 
mai ascunse ale faptelor lor. Unii dintre ei au căutat să-şi acopere feţele ca şi când faptele lor rele 
ar fi fost scrise pe obrazul lor, spre a fi citite de acei ochi pătrunzători. Gălăgia şi confuzia 
provocate de vânzători şi schimbători a încetat. Se lăsă o tăcere înspăimântătoare şi un sentiment 
de respect a pus stăpânire pe adunare. 

Era ca şi când ei ar fi fost chemaţi înaintea tronului de judecată al lui Dumnezeu, spre a da 
socoteală de faptele lor. Maiestatea cerului sta acum acolo, aşa cum judecătorul va apare la ziua 
de apoi şi întreaga mulțime s-a plecat în fața Lui ca înaintea Stăpânului lor. Privind asupra 
mulțimii El observă pe fiecare în parte. Chipul Său părea a se ridica deasupra lor într-o demnitate 
maiestuoasă şi o autoritate poruncitoare şi o lumină dumnezeiască a strălucit pe faţa Sa. El vorbea 
şi glasul Său limpede şi răsunător, care îşi repeta ecoul în arcul şi bolta templului se auzea 
asemenea acelui glas, care zdruncinase pe vremuri muntele Sinai: „Casa Mea se va chema o casă 
de rugăciune. Dar voi aţi făcut din ea o peşteră de tâlhari.” 

El a coborât încet treptele şi cu biciul ridicat, care putea să se schimbe în mâna Sa într-un 
sceptru împărătesc, porunci mulțimii târguitoare, să părăsească spațiul sfânt al templului şi să 
îndepărteze marfa de acolo. Cu o râvnă sfântă şi cu o asprime pe care nu o arătase niciodată mai 
înainte, El răsturnă mesele schimbătorilor, aşa încât monezile cu răsunetul lor limpede se 
rostogoleau pe pardoseala de marmură. Niciunul, nici chiar cel mai împietrit şi mai cerbicos, nu a 
cutezat să pună la îndoială autoritatea Sa, ci atât demnitarii templului, preoţii speculanți, cât şi 
negustorii de vite şi schimbătorii de bani I-au dat imediat ascultare şi s-au grăbit să fugă. Cei mai 
lacomi de bani n-au mai aşteptat să-şi mai adune banii, pe care ei îi adorau, ci au fugit fără să se 
mai gândească la câştigul lor dobândit prin nedreptate. 

Animalele au fost îndepărtate în cea mai mare grabă din locul cel sfânt. O spaimă 
înfricoşată a cuprins mulțimea care simţea puterea divinității lui Hristos. Strigăte de spaimă 
izbucneau de pe buzele palide a sute de oameni, când toată gloata fugea plină de groază. Deşi 
Isus nu Curăţirea templului a atins pe nimeni cu biciul, totuşi pentru conştiinţa lor vinovată acel 
instrument simplu părea a fi ca o sabie, cu nişte săbii strălucitoare şi ascuţite, care fulgerau în 
toate direcțiile, amenințându-i cu uciderea. 


Chiar ucenicii tremurau de frică şi au fost cuprinşi de o înmărmurire sfântă la cuvintele şi 
poziţia poruncitoare a lui Isus, care se deosebea atât de mult de procedarea obişnuită a blândului 
şi modestului bărbat din Galilea. Totuşi ei şi-au amintit, că despre El stă scris: „Râvna pentru 
casa Ta Mă mănâncă”. Curând mulțimea cu vitele, cu oile, porumbeii şi vrăbiile ei a fost gonită 
departe de templu. Curtea a fost eliberată de orice negustorie profană şi o tăcere şi solemnitate 
adâncă plana acum pe locul scenei de confuzie de mai înainte. Dacă prezența Domnului a sfințit 
muntele, apoi şi acum prezenţa Lui a sfințit templul ridicat spre onoarea Sa. 

Cât de uşor ar fi putut rezista acea mare gloată la autoritatea unui singur om. Puterea 
dumnezeirii Sale i-a umplut de zăpăceală şi cu un simțământ al vinovăției lor. Ei nu au fost în 
stare să se împotrivească autorității dumnezeieşti a Salvatorului lumii. Profanatorii templului cel 
sfânt al lui Dumnezeu au fost izgoniți din el de Însăși Maiestatea cerească. 

După ce templul a fost curățit, purtarea lui Isus S-a schimbat, maiestatea plăcută a feței 
Sale a dat loc unei expresii plină de cea mai gingaşă milă. El privea după mulțimea pusă pe fugă 
cu ochii plini de durere şi de compătimire. Unii au rămas însă pe loc legaţi de puterea de atracție 
de neîmpotrivit a prezenţei Sale. Demnitatea Sa sublimă nu i-a înspăimântat; inimile lor se 
simțeau atrase către El de iubire şi de speranţă. Aceşti oameni nu erau însă dintre cei mari şi 
puternici, care ar fi voit să-L intimideze prin mărimea lor, ci erau cei sărmani, bolnavi şi întristați. 

După ce cumpărătorii şi vânzătorii, împreună cu gloata de adunătură au fost izgoniți afară 
cu marfa lor, Isus i-a mângâiat pe cei zdrobiţi cu inima, care se adunaseră în jurul Său. Durerile 
bolnavilor au fost alinate, orbii au dobândit vederea, iar cei muţi preamăreau pe Dumnezeu cu 
limbile dezlegate, ologii săreau de bucurie şi spiritele rele erau izgonite din oameni. Mamele 
palide de multă grijă şi de multă veghere de noapte, 96 aduceau la El pe copiii lor muribunzi, 
pentru ca să-i binecuvânteze. El îi strângea cu gingăşie la pieptul Său şi-i da înapoi sănătoşi şi 
întăriți părinților lor. 

Această scenă era demnă pentru templul Domnului. Acela, care cu puțin timp mai înainte 
a stat pe treptele scării de la templu asemenea unui înger răzbunător, devenise acum un sol de 
milostivire, aducând uşurare celor prigoniți şi apăsaţi, îmbărbătând pe cei în deznădejde şi 
sprijinind pe cei suferinzi. Sute de suflete, care veniseră slabe şi deznădăjduite, se întorceau acum 
cu un corp sănătos şi cu un suflet mulțumit de la sărbătoarea paştelui înapoi la căminele lor. 

Între timp poporul s-a întors treptat înapoi. Ei îşi reveniseră în parte de spaima lor, dar 
feţele lor exprimau o nehotărâre şi o frică, pe care ei nu puteau s-o ascundă. Ei nu au îndrăznit să 
reînceapă afacerea lor de mai înainte, ci priveau cu uimire la faptele lui Isus şi erau martori la un 
număr mai mare de vindecări minunate, decât fuseseră săvârşite mai înainte. Iudeii ştiau că 
această curăţire a templului făcută de Isus, nu era manifestarea unei puteri omeneşti. Autoritatea 
dumnezeiască pe care Isus o da pe faţă şi care ÎI ridică mult deasupra omenirii, a fost simțită şi 
recunoscută de ei şi ar fi fost îndeajuns spre a-i face să devină adepţii adoratori ai Săi. Totuşi ei 
erau hotărâți să persiste în necredinţa lor. Ei se temeau că acest Galilean modest le va smulge din 
mână puterea asupra poporului prin faptele Sale măreţe şi prin autoritatea Sa supraomenească. În 
îngâmfarea lor, ei aşteptaseră un rege, care să vină cu putere şi cu paradă, pentru a supune 
națiunile pământului şi pentru a le ridica la o treaptă mult mai înaltă, decât aceea pe care o 
ocupau atunci. Acest Om însă care venea să înveţe umilinţa şi iubirea, nu trezea acum decât ură şi 
dispreţ. 

Când El S-a ridicat în maiestatea trimiterii Sale dumnezeieşti, ei au fost cuprinşi deodată 
de spaimă. După ce au trecut totuşi aceşti fiori, ei se mirau în împietrirea inimi lor, pentru că se 
speriaseră atât de mult fugind din faţa unui singur om. Cu ce drepturi se amestecă acest tânăr 
Galilean în afacerile mai marilor sanctuarului? După câtva timp ei s-au întors înapoi, totuşi nu au 
îndrăznit imediat să-şi înceapă afacerea lor de mai înainte. 


Mulțimea era întrucâtva nevinovată, căci din ordinele mai marilor sanctuarului, curtea 
fusese transformată într-o piață comercială. Păcatul cel mare al profanării zăcea asupra clerului, 
care îşi profanase sfânta lor chemare. Mai marii preoților şi bătrânii se consfătuiseră, ce fel de 
măsuri să ia contra lui Isus şi să afle însemnătatea procedeului Său — pentru că Îşi însuşise o 
autoritate asupra lor şi le dăduse o mustrare pe faţă. 

Ei s-au prezentat la Isus foarte politicoşi, având încă teamă de EI; pentru că ei deduseră că 
El trebuie să fie un profet, trimis de Dumnezeu pentru a restabili sfințenia templului. Ei ÎL 
întrebară: „Prin ce semn ne arăţi că ai putere să faci astfel de lucruri?” Isus le dăduse deja cea mai 
puternică dovadă despre trimiterea Lui dumnezeiască. El ştia că nici o faptă nu-i putea convinge 
de caracterul Său mesianic, dacă săvârşirea curățirii templului nu era în stare să o facă. De aceea 
El a răspuns la somaţia lor cu cuvintele: „Stricaţi Templul acesta şi în trei zile îl voi ridica”. Ei 
gândeau, că El vorbeşte despre templul din Ierusalim şi erau uimiţi de încumetarea Sa aparentă. 
În necredinta lor, ei nu puteau recunoaşte, că El vorbea despre propriul Său corp, templul 
pământesc al Fiului lui Dumnezeu. Atunci ei au răspuns pe un ton revoltat: „Au trebuit patruzeci 
şi şase de ani, ca să se zidească Templul acesta şi Tu îl vei ridica în trei zile?” 

Isus nu intenţiona, ca Iudeii plini de necredinţă voită să cunoască înţelesul ascuns al 
cuvintelor Sale; nici chiar ucenicilor Săi nu le explică El în acel timp. De abia după învierea Sa 
îşi amintiră de aceste cuvinte şi se lămuriră cu privire la însemnătatea lor. Ei îşi mai amintiră de 
asemenea că El a zis, că are putere, ca să-Şi dea viaţa Sa şi să Şi-o ridice iarăşi. Isus cunoştea 
până la sfârşit cărarea pe care El pornise. 

Cuvintele Sale aveau o însemnătate dublă: se refereau atât la templul din Ierusalim, cât şi 
la propriul Său corp pământesc. 

Hristos era temelia şi viața acestui templu. Prin răstignirea Sa, acesta avea să fie distrus 
într-adevăr, deoarece serviciul din el nu simboliza decât jertfa viitoare a lui Hristos. Jertfele 
indicau la Hristos, marele Prototip. Începând de la acea dată, când iudeii aveau să-şi aducă la 
îndeplinire planurile lor ucigaşe, darurile de jertfă şi serviciul ce era în 98 legătură cu acestea 
aveau să fie fără valoare în ochii lui Dumnezeu, căci tipul avea să-şi găsească antitipul în jertfa 
desăvârşită a Fiului lui Dumnezeu. 

Întreaga preoţie a fost rânduită, pentru a preînchipui lucrarea de mijlocire a lui Hristos; 
cum şi întregul plan al serviciului de jertfă era o umbră a morții Salvatorului, care avea să aibă 
loc pentru salvarea omenirii. Nici jertfele arderii de tot, nici sângele animalelor nu avea să mai fie 
necesar, după ce a avut loc marele eveniment, pe care ele îl preînchipuiseră timp de secole. Ce 
simțăminte trebuie să-l fi stăpânit deci atunci, când acel loc devenise o piață de negustorie şi 
comerţ, prin spiritul lăcomiei şi al apucării! 

Când Hristos a fost răstignit, catapeteasma dinăuntrul templului a fost ruptă în două de sus 
până jos, prin care a fost arătat, că serviciul preînchipuitor al jertfelor s-a sfârşit pentru totdeauna, 
întrucât marea şi ultima jertfă fusese adusă prin Mieluşelul lui Dumnezeu, care a suferit moartea 
pentru păcatele lumii. 

În profanarea şi curățirea templului după aceea, vedem o învăţătură şi pentru timpul 
nostru. Acelaşi spirit, care exista între Iudei şi care i-a făcut să pună câştigul în locul loialității şi 
podoabele din afară în locul curăției lăuntrice, formează blestemul şi pentru creştinătatea de 
astăzi. Aceasta se răspândeşte asemenea unei lepre printre pretinşii închinători ai lui Dumnezeu. 
Lucrurile sfinte sunt puse pe aceeaşi treaptă cu lucrurile deşarte, lumeşti. Viciul este considerat 
adesea ca virtute şi buna credinţă ca o crimă. Afacerile lumești sunt amestecate cu adorarea lui 
Dumnezeu. Apucăturile şi speculațiile nelegiuite le găsim şi la acei, care se pretind a fi servi ai 
Celui Prea Înalt. Apostolul luminat de Dumnezeu zice: „Nu ştiţi că voi sunteţi Templul lui 
Dumnezeu şi că Duhul lui Dumnezeu locuieşte în voi? Dacă nimiceşte cineva Templul lui 


Dumnezeu, pe acela îl va nimici Dumnezeu; căci Templul lui Dumnezeu este sfânt: şi aşa sunteți 
voi.” 1 Cor. 3:16-17. Este necesar ca Isus să pună stăpânire în fiecare zi pe templul Său din inima 
omenească şi să-l curețe de mânjitura păcatului. 

Nicodim vine la Isus. 

Fariseii, preoții şi mai marii se consfătuiră între ei cu privire la marea autoritate pe care 
Isus o dăduse pe faţă în templu prin osândirea procedurii demnitarilor iudei. Poziţia pe care o luă 
El şi tonul vocii Sale, în legătură cu puterea irezistibilă, pe care El o exercitase asupra mulțimii, 
făcu pe mulți să creadă, că acesta este de fapt Mesia cel de mult aşteptat. 

O parte dintre iudei erau deprinşi încă de pe vremuri a se feri de cineva, care părea a 
poseda o atât de mare putere sau care era influenţat de Spiritul lui Dumnezeu. Multe solii şi 
avertismente fuseseră date deja lui Israel prin gura profeților. Şi totuşi mulți dintre aceşti bărbaţi 
sfinți au fost omorâţi din ordinul conducătorilor lui Israel, pentru că ei expuneau pe față păcatele 
celor sus-puşi. Captivitatea iudeilor sub o naţiune păgână era pedeapsa pentru indignarea pe care 
au simţit-o când au fost făcuţi atenţi cu privire la nelegiuirea lor. În loc să ia seama la 
avertismentele lui Dumnezeu, ei se dedau şi mai mult la vieţuirea lor păcătoasă. 

Iudeii se plângeau pe vremea lui Hristos pentru umilirea şi servitutea romană sub care 
suspinau. Într-adevăr ei condamnau modul de comportare al părinţilor lor, care uciseseră cu pietre 
pe profeţii care fuseseră trimişi pentru îndreptarea lor; şi totuşi preoţii şi mai marii lor erau 
însuflețiți de acelaşi spirit, care dusese la comiterea acestor crime. 

Demnitarii templului se consfătuiră cu privire la procedeul lui Isus şi la măsurile pe care 
ei trebuiau să le ia. Unul dintre ei cu numele de 100 

Nicodim, îi sfătui să fie mai moderați atât în sentiment, cât şi în faptă. 

El conchise, că în cazul că Isus ar fi îmbrăcat într-adevăr cu autoritate de la Dumnezeu, ar 
fi primejdios, a nesocoti avertismentele şi descoperirile puterii Sale. El nu putea să privească pe 
Domnul ca pe un amăgitor şi nici să-L facă subiect de batjocură ca ceilalți farisei. El văzuse şi 
auzise personal pe Isus şi sufletul său era neliniştit din această cauză. El dorea serios după lumină 
în această privință şi cu cât cerceta mai mult, cu atât mai puternică devenea convingerea lui, că 
acesta este Cel descris de profeţi. Şi dacă El va fi Hristos într-adevăr, atunci aceasta va fi o epocă 
plină de însemnătate din istoria lumii şi mai cu seamă a naţiunii iudaice. 

În tot cursul zilei după curățirea curţii profanate a templului, Isus vindecă pe bolnavi şi 
ajută celor întristați. Nicodim observase, cu câtă compătimire miloasă proteja El pe săraci şi 
întristați. După cum un tată iubitor caută să ajute copiilor săi suferinzi, tot aşa reda El bolnavilor 
sănătatea şi transforma tristețea în bucurie. Nici un rugător nu a fost respins fără ajutor. Mamele 
au fost făcute fericite prin restabilirea copiilor lor şi glasuri de mulțumire au venit în locul 
plânsului şi al suspinului. 

De dimineaţa până seara instruise Isus poporul neliniştit şi dornic de învățătură şi 
rezolvase chițibuşurile cărturarilor şi ale conducătorilor mândri prin înţelepciunea cuvintelor 
Sale. Astfel Nicodim văzând şi auzind toate aceste lucruri minunate şi după ce cercetase 
profețiile, care indicau la Isus ca Mesia cel făgăduit, nu mai îndrăzni să mai pună la îndoială, că 
El este trimis într-adevăr de Dumnezeu. 

Când noaptea îşi întinse umbrele sale, Isus Se retrase palid şi istovit de la munca Sa 
obositoare şi merse înapoi la muntele măslinilor, pentru a găsi odihnă. Aici Nicodim merse la EI, 
ca să-L roage pentru o convorbire. Acest bărbat era bogat şi se bucura de stima iudeilor. 

Bogăția, erudiţia, binefacerea şi mai cu seamă darurile bogate pe care el le făcea pentru 
serviciul Sanctuarului erau cunoscute pretutindeni. 


Afară de aceasta el era şi unul dintre membrii cei mai cu vază ai marelui sfat iudaic. Şi 
totuşi când s-a văzut în faţa lui Isus, a fost cuprins de o emoție şi o sfială ciudată, pe care el căută 
s-o ascundă printr-o aparenţă de demnitate şi prezenţă de spirit. 

Nicodim a căutat să facă vizita sa la un tânăr străin pentru convorbire, la o astfel de oră 
înaintată să apară ca un gest de coborâre din partea unui mai mare şi învăţat al iudeilor. El I se 
adresă mai întâi cu cuvinte plăcute: „Învăţătorule, ştim că eşti un Învățător venit de la Dumnezeu; 
că nimeni nu poate face semnele pe care le faci Tu, dacă nu este Dumnezeu cu el.” Luca 3:2. Dar 
în loc să răspundă la acest salut linguşitor, Isus fixă pe vorbitor cu ochii Săi liniștiți şi cercetători, 
ca şi cum ar fi dorit să citească în sufletul său; apoi i-a vorbit cu un glas blând şi solemn, 
descoperind lui Nicodim adevărata situație în care el se găsea: „Adevărat, adevărat îți spun că, 
dacă un om nu se naşte din nou, nu poate vedea Împărăţia lui Dumnezeu.” Fariseul pierdu 
stăpânirea sa de sine la aceste cuvinte, al căror înţeles el îl pricepea în parte; căci el auzise pe 
loan Botezătorul predicând pocăinţa şi botezul, cum şi apropiata venire a Aceluia, care avea să 
boteze cu Spirit Sfânt. Nicodim simțise de mult că ludeilor le lipsea viaţa spirituală şi în mare 
parte motivaţia pentru practicile lor religioase şi se aşteptase la o schimbare în aceste lucruri la 
timpul apariţiei lui Mesia. Totuşi el nădăjduia într-un Salvator, care avea să ridice în Ierusalim un 
tron lumesc, să pună națiunea iudaică sub stindardul Său şi să supună împărăţia romană prin 
puterea armelor. 

Acest demnitar învăţat era un fariseu strict şi se mândrise cu faptele sale cele bune şi cu 
marea sa evlavie. El considera umblarea Sa zilnică, desăvârşită înaintea lui Dumnezeu şi a fost 
neliniştit auzind pe Isus vorbind despre o împărăție, aşa de curată, încât el nu putea s-o 
recunoască în starea sa actuală. El a fost cuprins de îngrijorare şi totuşi aplicarea cuvintelor lui 
Isus la cazul său personal îi produse neplăcere şi răspunse, ca şi când el le-ar fi înţeles într-un 
sens literar: „Cum se poate naşte un om bătrân?” 

Isus repetă cu accentuare solemnă: „Adevărat, adevărat îți spun, că, dacă nu se naşte 
cineva din apă şi din Duh, nu poate să intre în Împărăţia lui Dumnezeu.” Cuvintele lui Isus nu 
mai puteau rămâne neînţelese. 

Ascultătorul Său îşi dădu acum bine seama, că El se referea la botezul cu apă şi la harul 
lui Dumnezeu. Puterea Spiritului Sfânt preschimbă întreg omul şi această schimbare înseamnă 
naştere din nou. 

Mulţi iudei recunoscuseră pe loan ca profet al lui Dumnezeu şi primiseră de la El botezul 
pocăinţei; între timp el arăta însă mereu, că lucrarea şi trimiterea sa consta în aceea, de a pregăti 
calea pentru Hristos; că aceasta este cea mai mare lumină şi că Hristos va aduce la îndeplinire 
lucrarea începută de el. Nicodim meditase la aceste cuvinte şi era acum convins că se află în fața 
celui vestit de Ioan. 

Isus continuă zicând: „Ce este născut din carne, este carne şi ce este născut din Duh, este 
duh. Nu te mira că ţi-am zis: “Trebuie să vă naşteţi din nou. Vântul suflă încotro vrea, şi-i auzi 
vuietul; dar nu ştii de unde vine, nici încotro merge. Tot aşa este cu oricine este născut din 
Duhul.”” Aici Isus caută să facă pe Nicodim să înțeleagă necesitatea înrâuririi Spiritului lui 
Dumnezeu asupra inimii omeneşti, prin care aceasta trebuie curățită, înainte de a fi posibilă 
dezvoltarea unui caracter loial şi temător de Dumnezeu. „Căci din inimă ies gândurile rele, 
omorurile, adulterul, desfrânarea, furturile, mărturiile mincinoase, defăimările.” Când acest izvor 
al inimii va fi curățit, atunci tot ce va curge din el va fi nou. 

Această nouă naştere părea a fi plină de mister pentru Nicodim. El întrebă: „Cum se poate 
face aşa ceva?” Isus 1-a spus lui Nicodim să nu se mire şi s-a folosit de vânt pentru a lămuri 
cuvintele Sale. Vântul se aude prin ramurile pomilor şi prin freamătul frunzelor şi totuşi el este 


nevăzut ochilor şi nimeni nu ştie, de unde vine el şi unde se duce. La fel se petrec lucrurile şi cu 
experienţa oricărui om născut din Spirit. 

Spiritul este puterea nevăzută, prin care Dumnezeu produce rezultate văzute. Influenţa sa 
este puternică şi guvernează acțiunile omeneşti. 

Când acesta este curăţit de tot răul, el devine o putere conducătoare spre bine. Punând 
stăpânire Spiritul reînnoitor al lui Dumnezeu asupra lui, aduce o schimbare desăvârşită a vieţii; 
cugetele nelegiuite sunt izgonite, faptele rele sunt lăsate şi iubirea, pacea şi umilinţa iau locul urii, 
al invidiei şi al spiritului de ceartă. Acea putere pe care nici un ochi omenesc n-o poate vedea, a 
creat o ființă nouă după chipul lui Dumnezeu. 

Necesitatea renaşterii a fost prezentată înaintea ochilor lui Nicodim cu mai puţină 
insistență, ca modul împlinirii ei. Isus l-a mustrat Nicodim vine la Isus întrebându-l cum se poate 
ca să fie neştiutor asupra acestor lucruri, el care este maestru şi învăţător în Israel şi tâlcuitor al 
profeților. A citit în zadar acele Scripturi sfinte, dacă n-a învăţat din ele, că inima trebuie mai 
întâi să fie curățită prin Spiritul lui Dumnezeu de mânjitura ei naturală, înainte de a fi pregătită 
pentru Împărăţia cerurilor. Aici Hristos nu Se referă la învierea corpului din mormânt, când o 
națiune va fi născută într-o zi, ci El vorbea cu privire la activitatea lăuntrică a harului asupra 
inimii nerenăscute încă. 

El săvârşise tocmai curățirea templului şi gonise din halele cele sfinte pe acei care ÎL 
înjosiseră făcându-l un loc de negustorie şi cămătărie. Niciunul dintre acei, care au fugit în acea 
zi din prezenţa lui Isus, nu a fost pregătit prin harul lui Dumnezeu, ca să fie în legătură cu sfânta 
slujbă a lui Dumnezeu. În orice caz existau printre farisei bărbaţi respectuoşi, care deplângeau cu 
toată inima relele care duceau pe poporul iudeu la pieire şi profanau serviciul divin. Ei 
recunoşteau de asemenea prescripţiile şi slujba formelor goale şi nefolositoare în locul adevăratei 
sfințiri, totuşi erau neputincioşi a pune stavilă acestor rele care luau proporții. 

Isus începuse această lucrare, atacând spiritul de zgârcenie şi egoism al iudeilor şi 
arătându-le, că deşi ei se considerau ca şi copii ai lui Avraam, totuşi nu voiau să urmeze exemplul 
său. În realitate ei se sârguiau după o înfăţişare a temerii de Dumnezeu, în timp ce sfințenia 
lăuntrică adevărată o neglijau. Ei erau zeloşi numai pentru litera legii, în timp ce spiritul ei îl 
violau zilnic. Legea interzicea ura şi furtul şi totuşi Hristos declară, că iudeii făcuseră casa Tatălui 
Său o peşteră de tâlhari. Ceea ce trebuia poporului mai presus de toate, era o naştere nouă 
spirituală, o lepădare a păcatelor care îl necurăţea şi o reînnoire a adevăratei înțelepciuni şi a 
sfinţeniei curate. 

Această curățire a templului lămureşte lucrarea care trebuie să aibă loc în fiecare, care 
doreşte să devină părtaş vieţii veşnice. Isus desfăşură cu răbdare planul de mântuire lui Nicodim, 
arătându-i, cum Spiritul Sfânt umple inima fiecărui om născut din Spirit cu o putere 
transformatoare. La fel ca şi vântul care deşi este nevăzut, totuşi efectele sale se pot cunoaşte — 
aşa se întâmplă şi cu botezul Spiritului lui 104 

Dumnezeu asupra inimii, descoperindu-se în orice faptă a aceluia, care simte puterea Sa 
salvatoare. 

Spiritul Sfânt lămureşte, cum Isus în milostivirea Sa ridică povara de pe sufletul apăsat, 
şi-l face fericit prin lhberarea din sclavie. Bucuria vine în locul întristării şi fața reflectă lumina 
cerească. Şi totuşi, nimeni nu vede mâna care ridică povara, nici lumina, care îşi aruncă razele 
sale din curtea cerească a lui Dumnezeu. Binecuvântarea vine când sufletul se predă prin credință 
Domnului în totul. Această taină întrece cunoştinţa omenească; cu toate acestea, acela care trece 
de la moarte la viață simte în inima sa, că aceasta este un adevăr sfânt. 

Pocăinţa sufletului prin credinţa în Hristos n-a fost pricepută de Nicodim decât în mod 
nelămurit, deoarece el fusese deprins a privi formalismul şi respectarea cu stricteţe a ceremoniilor 


ca adevărata religie. Marele Învățător declară, că trimiterea Sa pe pământ nu consta în aceea, de a 
întemeia o împărăție pământească cu pompă şi mărire lumească, ci să restabilească Împărăţia 
păcii şi a iubirii şi să conducă pe oameni la Tatăl ceresc prin lucrarea de mijlocire a Fiului lui 
Dumnezeu. 

Nicodim a fost foarte încurcat. Isus i-a zis: „Dacă v-am vorbit despre lucrurile pământeşti 
şi nu credeţi, cum veți crede când vă voi vorbi despre lucrurile cereşti?” Dacă Nicodim nu 
înțelegea învăţăturile Sale cu privire la efectul harului asupra inimii omeneşti, aşa cum el este 
explicat prin exemplul vântului, cum avea să fie el în stare să înţeleagă caracterul Împărăției Sale 
Cereşti şi glorioase? Incapabil a înțelege natura lucrării lui Hristos de pe pământ, fireşte că nici 
lucrarea Lui din cer nu o putea înţelege, Isus atrase atenţia lui Nicodim asupra profeților lui 
David şi ale lui Ezechiel: „Şi le voi da o inimă neîmpărțită”, „Le voi da o altă inimă şi voi pune 
un duh nou în voi. Voi lua din trupul lor inima de piatră şi le voi da o inimă de carne, ca să 
urmeze poruncile Mele, să păzească şi să împlinească legile Mele; şi ei vor fi poporul Meu, iar Eu 
voi fi Dumnezeul lor.” „Şi când vor veni în ea, vor scoate de acolo toți idolii şi toate urâciunile.” 
Ezec. 11:19-20, 18. „De aceea vă voi judeca pe fiecare după căile lui, casă a lui Israel, zice 
Domnul, Dumnezeu. Întoarceţi-vă şi abateţi-vă de la toate fărădelegile voastre, Nicodim vine la 
Isus pentru ca să nu vă ducă nelegiuirea la pieire. Lepădaţi de la voi toate fărădelegile, prin care 
ați păcătuit, faceţi-vă rost de o inimă nouă şi un duh nou.” Ezec. 18:30-31. 

„Zideşte în mine o inimă curată Dumnezeule, pune în mine un duh nou şi statornic! Nu 
mă lepăda de la Faţa Ta şi nu lua de la mine Duhul Tău cel Sfânt. Dă-mi iarăşi bucuria mântuirii 
Tale şi sprijineşte-mă cu un duh de bunăvoință! Atunci voi învăţa căile Tale pe cei ce le calcă şi 
păcătoşii se vor întoarce la Tine.” Ps. 51:10-13. „Vă voi da o inimă nouă şi voi pune în voi un duh 
nou; voi scoate din trupul vostru inima de piatră şi vă voi da o inimă de carne.” Ezec. 36:26. 

Învăţatul Nicodim citise mai înainte aceste profeţii, dar nu le înțelesese cum trebuie; acum 
însă i-a fost descoperită adevărata însemnătate a lor şi el recunoscu, că chiar un om cu o umblare 
dreaptă în viaţă are nevoie de a fi renăscut prin Isus Hristos, ca singura posibilitate prin care el 
poate să-şi procure salvare şi să devină părtaş la Împărăţia cerească. Isus declara într-un mod 
precis, că Împărăţia, pe care El venise s-o întemeieze, nu poate fi recunoscută decât de acei, care 
vor fi renăscuţi. Chiar cea mai strictă respectare a legii nu dă nici unui om dreptul, de a intra în 
împărăția cerurilor. 

Trebuie să aibă loc mai întâi o naştere din nou şi o zidire a unui spirit nou, prin înrâurirea 
Spiritului lui Dumnezeu, care să sfințească umblarea în viaţă şi să înnobileze caracterul. Numai 
această legătură cu Dumnezeu dă omului posibilitatea de a intra în Împărăţia glorioasă a cerurilor. 
Nici-o invenţie omenească nu va fi vreodată în stare a găsi un remediu propriu pentru sufletul său 
păcătos. Numai prin pocăință şi umilinţă şi prin respectarea prescriptiilor dumnezeieşti, poate 
urma lucrarea harului. Viciul este atât de urâcios înaintea lui Dumnezeu, pe care păcătosul L-a 
insultat şi L-a întristat atât de mult, încât o pocăință, care să fie de o mărime corespunzătoare cu 
păcatul, produce adesea un chin spiritual greu de suportat. 

Nimic altceva nu deschide omului Împărăţia lui Dumnezeu decât desăvârşita primire şi 
practicarea activă a adevărului dumnezeiesc. 

Numai o inimă curată şi umilită, care este plină de ascultare şi de statornicie în credință şi 
care stăruie în serviciul Celui Prea Înalt, poate 106 intra acolo. Mai departe Isus declară: „Şi, 
după cum a înălțat Moise şarpele în pustie, tot aşa trebuie să fie înălțat şi Fiul omului, pentru ca 
oricine crede în El să nu piară, ci să aibă viaţa veşnică.” loan 3:14. Şarpele a fost înălțat în pustie 
pe o prăjină înaintea poporului, pentru ca toţi cei ce au fost muşcaţi de şerpi înfocați, să privească 
la şarpele de aramă — un simbol al lui Hristos — şi să poată fi vindecaţi. Totuşi ei trebuiau să 
privească înainte în credință, altfel şi aceasta ar fi fost fără efect. Întocmai la fel trebuie să 


privească oamenii la Fiul Omului ca Mântuitor al lor. Omul a fost despărțit de Dumnezeu prin 
păcat. Hristos a venit pe pământ cu dumnezeirea Sa — care fusese acoperită prin natura Sa 
omenească — pentru a salva pe oameni din starea lor pierdută. Caracterul omenesc stricat de la 
natură trebuie a fi transformat, înainte de a putea armoniza cu sfinţenia şi curăţia din Împărăția 
cea veşnică a lui Dumnezeu. Această transformare este renaşterea necesară. 

Când un om va intra prin credință în posesia iubirii sfinte a lui Dumnezeu, atunci devine 
prin Isus Hristos o creatură nouă. Lumea va fi biruită, natura omenească subjugată, iar Satan va fi 
înfrânt. În această convorbire cu Nicodim, Isus desfăşură în faţa nobilului fariseu, întregul plan de 
mântuire şi misiunea Sa în această lume. În niciuna din predicile Sale de mai târziu nu a explicat 
Mântuitorul, într-un mod atât de lămurit, lucrarea din inima omenească — în diferitele ei stadii — 
necesară pentru dobândirea Împărăției Cerurilor. El i-a arătat că mântuirea omului se sprijină pe 
iubirea Tatălui, care L-a făcut să dea pe Fiul Său morţii, pentru a salva pe oameni. 

Isus ştia în ce fel de teren semăna El sămânţa adevărului. Timp de trei ani de zile nu au 
fost văzute multe roade la Nicodim. El nu a fost niciodată un vrăjmaş al lui Hristos, totuşi el nu-L 
mărturisi pe față. El cântărea bine cuvintele auzite cu propria sa scrupulozitate şi urmărea opera 
vieţii lui Hristos cu cel mai mare interes. Învierea lui Lazăr din morți deveni în ochii învățatului 
Judeu o dovadă pozitivă despre trimiterea Sa dumnezeiască. 

Odată, când marele sfat se consfătuia spre a găsi calea cea mai eficace pentru osândirea şi 
uciderea lui Isus, el invoca cu un glas poruncitor următoarea apărare: „Legea noastră osândeşte 
ea pe un om înainte ca Nicodim vine la Isus să-l asculte şi să ştie ce face?” Drept răspuns, ei i-au 
zis: “Şi tu eşti din Galilea? Cercetează bine şi vei vedea că din Galilea nu s-a ridicat nici un 
proroc”.” loan 7:51-52. Totuşi adunarea se dizolva căci ei nu erau în stare a hotărî în unanimitate 
osândirea lui Isus. 

Iudeii aveau bănuiala că atât pe Iosif, cât şi pe Nicodim ar fi în bună înţelegere cu 
Învățătorul din Galilea şi de aceea aceşti bărbaţi n-au mai fost invitaţi, când adunarea (marele 
sfat) dădu osânda definitivă asupra lui Isus. Dar cuvintele rostite noaptea în singurătatea munţilor 
către un om singur n-au fost pierdute. Când Nicodim văzu pe Isus pe cruce, spânzurat ca un 
făcător de rele între cer şi pământ şi care totuşi Se ruga pentru omorâtorii Săi; când el fu martor 
ocular al acelui ceas înfricoşat de zguduire a firmamentului, când soarele fu întunecat, pământul 
se cutremură, stâncile se despicară şi catapeteasma din templu se rupse în două de sus până jos — 
în acel ceas el îşi aminti de cuvintele solemne de pe munte: „Şi după cum a înălțat Moise şarpele 
în pustie, tot aşa trebuie să fie înălțat şi Fiul Omului.” 

Atunci solzii căzură de pe ochii lui, iar credința luă locul îndoielii şi al nesiguranței. Raze 
de lumină se înălţară din convorbirea sa secretă de pe munte şi luminară crucea Salvatorului. În 
acest timp de descurajare şi de primejdie, când inimile ucenicilor fură umplute de îndoială şi de 
spaimă, Iosif din Arimatea, un ucenic în secret al lui Isus, merse pe față la Pilat şi primi corpul 
Domnului, în timp ce Nicodim cumpără şi aduse smirnă şi aloe ca la o sută de litri. Aceşti doi 
bărbați săvârşită cu propriile lor mâini ultimele datini sfinte şi puseră corpul Salvatorului în 
mormântul în care nimeni nu fusese pus până aici. Aceşti bărbaţi cu demnitate ai ludeilor 
plânseră împreună asupra sfântului chip mort al lui Isus. 

În timp ce ucenicii erau împrăștiați şi descurajaţi, Nicodim se ridică cu zel şi cu curaj 
(pentru a onora pe Mântuitorul în moartea Sa). El era bogat şi îşi întrebuinţă averea pentru 
sprijinirea comunităţii lui Hristos la întemeierea sa, pe care iudeii credeau că au nimicit-o odată 
cu moartea Întemeietorului ei. El care fusese atât de prevăzător şi îndoielnic, deveni în acest timp 
de primejdie tare ca o stâncă, îmbărbătând credinţa zdruncinată a urmaşilor lui Hristos şi 
pregătind mijloacele pentru a duce sfânta lucrare mai departe. El fu batjocorit acum de cei care îl 
108 respectaseră mai înainte, fu prigonit şi suspectat; el pierdu bunurile acestei lumi şi totuşi nu 


se clătină în credinţa, care îşi avea originea în acea convorbire secretă din timpul nopţii, cu 
tânărul din Galilea. 

Nicodim povesti lui loan istoria acelei întâlniri şi condeiul inspirat al ucenicului favorit o 
scrise (în evanghelie) ca învățătură pentru milioane de suflete. Acele mari adevăruri exprimate 
aici, au aceeaşi însemnătate şi pentru noi astăzi, ca şi în acea noapte solemnă, când marele şi 
puternicul conducător al iudeilor, căută să afle calea vieții de la simplul Teslar din Nazaret în 
munții singuratici. 

„Domnul a aflat că fariseii au auzit că El face şi botează mai mulţi ucenici decât Ioan. 
Însă Isus nu boteza F1 Însuşi, ci ucenicii Lui. Atunci a părăsit Iudea şi S-a întors în Galilea.” loan 
4:1-3. 

Deoarece ucenicii lui Isus nu se serveau la săvârşirea botezului de aceleaşi cuvinte ca şi 
loan Botezătorul, fură trezite între iudei prejudecăţi. 

loan boteză spre pocăință, ucenicii lui Isus din contră botezau pe mărturisirea credinţei în 
numele Tatălui, al Fiului şi al Sfântului Spirit. 

Învățăturile lui loan erau în deplină armonie cu ale lui Isus, cu toate acestea ucenicii celui 
dintâi deveniră geloşi de teamă, că influenţa sa va scădea poate. Între ei şi între ucenicii lui Isus 
se ridică o discuţie cu privire la alegerea expresiilor potrivite la săvârşirea botezului şi în cele din 
urmă şi cu privire la dreptul celor din urmă de a boteza. 

Ucenicii lui Ioan veniră la El cu plângerea următoare, zicând: „Învăţătorule, Cel ce era cu 
tine dincolo de Iordan şi despre care ai mărturisit tu, iată că botează şi toţi oamenii se duc la El.” 
Ioan 3:26. loan poseda slăbiciunile deosebite ale naturii omeneşti. În această chestiune el fu 
supus la o grea încercare. Influenţa sa ca profet al lui Dumnezeu fusese mai mare decât a oricărui 
alt om dinainte de timpul când Isus îşi începu misiunea Sa de Învățător. Dar renumele noului 
Învățător atrase atenţie întregii lumi asupra Sa şi urmarea la aceasta fu, că simpatia poporului 
pentru loan dispăru cu timpul. Ucenicii săi îi făcură o descriere reală a chestiunii: Isus boteză şi 
tot poporul alerga la El. 

loan se afla într-o situație primejdioasă; dacă el ar fi îndreptățit gelozia ucenicilor săi prin 
vreun cuvânt oarecare de milă sau de compătimire la murmurele lor, atunci ar fi provocat o 
dezbinare serioasă. 

Dar sentimentul nobil şi dezinteresat al profetului iese în evidenţă din răspunsul, pe care 
el îl dă urmaşilor săi: „Omul nu poate primi decât ce-i este dat din cer. Voi înşivă îmi sunteți 
martori că am zis: “Nu sunt eu Hristosul, ci sunt trimis înaintea Lui. Cine are mireasă, este mire; 
dar prietenul mirelui, care stă şi-l ascultă se bucură foarte mult când aude glasul mirelui: şi 
această bucurie care este a mea este deplină. 

Trebuie ca El să crească, iar eu să mă micşorez.” loan 3:27-30. 

Dacă loan ar fi exprimat o decepţie sau o întristare pentru faptul că Isus l-a întrecut, dacă 
ar fi îngăduit să se trezească compătimire în favoarea sa, când a observat că influenţa sa asupra 
poporului a scăzut: dacă în această oră de ispită ar fi pierdut din vedere pentru un moment scopul 
misiunii sale, atunci rezultatul pentru întemeierea bisericii creştine ar fi fost fatal. Sămânţa 
dezbinării s-ar fi semănat şi dezordinea ar fi urmat aşa încât cauza lui Dumnezeu ar fi lâncezit din 
lipsă de lucrători potriviți. 

Dar loan luă poziție pentru apărarea lui Isus, cu riscul de a pierde toate avantejele 
personale, mărturisind pe față despre puterea superioară a Aceluia, ca Cel Făgăduit al lui Israel, a 
Cărui cale el venise să o pregătească. El făcu cauza lui Isus cauza sa proprie şi declară, că cea mai 
mare bucurie a sa consta în prosperarea acestei cauze. Şi apoi, ridicânduse deasupra tuturor 
considerațiilor lumeşti dădu mărturia sa plină de însemnătate — aproape un ecou la ceea ce Isus a 
zis lui Nicodim la acea convorbire secretă cu El. 


„Cel ce vine din cer, este mai presus de toţi; cel ce este de pe pământ, este pământesc şi 
vorbeşte ca de pe pământ. Cel ce vine din cer este mai presus de toți. El mărturiseşte ceea ce a 
văzut şi a auzit şi totuşi nimeni nu primeşte mărturia Lui. Cine primeşte mărturia Lui, adevereşte 
prin aceasta că Dumnezeu spune adevărul. Căci Acela, pe care L-a trimis Dumnezeu, vorbeşte 
cuvintele lui Dumnezeu, pentru că Dumnezeu nu-l dă Duhul cu măsură. Tatăl iubeşte pe Fiul şi a 
dat toate lucrurile în mâna Lui. Cine crede în Fiul, are viață veşnică; dar cine nu crede în Fiul, nu 
va vedea viaţa, ci mânia lui Dumnezeu rămâne peste el.” loan 3:31-36. 

Ce predică era aceasta pentru farisei şi cum trebuia să pregătească ea calea pentru lucrarea 
lui Hristos! Acelaşi spirit, care lucra în Isus, stăpânea şi sufletul lui loan Botezătorul. Mărturia lor 
era îndeacord 110 una cu alta; viaţa la amândoi era devotată aceleiaşi lucrări de reformă. 

Profetul îndreptă atenția oamenilor la Isus ca la Soarele Dreptăţii, care răsărea cu 
splendoare şi care avea să întunece în curând propria sa lumină, aşa încât va apare slabă şi 
înceţoşată față de măreția unei lumi mai mari. 

Prin bucuria sa dezinteresată pentru succesul activităţii lui Hristos, loan a arătat lumii 
chipul cel mai fidel de nobleţe, care a putut fi oferit vreodată de oamenii muritori. Aceasta 
conţine o învățătură de supunere şi jertfire de sine pentru acei, pe care Dumnezeu i-a pus în 
posturi cu răspunderi. Ea îi învaţă să nu-şi asume niciodată vreo cinste nemeritată şi nici să 
defăimeze cauza lui Dumnezeu prin spiritul geloziei. Creştinul adevărat trebuie să apere ce este 
drept, chiar cu riscul oricărei consideraţii personale. 

Vestea despre succesul lui Isus, pe care o primise Ioan, ajunse şi până la Ierusalim şi ațâță 
gelozie, invidie şi ură contra Lui. Isus cunoştea inimile împietrite şi sufletele întunecate ale 
fariseilor şi ştia că ei nu vor da înapoi de la nici-o osteneală, pentru a provoca o despărțire între 
ucenicii Săi şi cei ai lui loan, care avea să aducă lucrării o mare vătămare, de aceea El încetă 
liniştit de a mai boteza şi Se retrase înapoi în Galilea. El ştia că se pregătea furtuna, care avea să 
smulgă dintre cei vii pe cel mai nobil dintre profeţii, pe care Dumnezeu i-a trimis lumii vreodată. 
El dorea ca în lucrarea care îi stă în faţă, să evite orice deosebire de sentimente şi părăsi pentru 
câtva timp această împrejurime, spre a aplana prin aceasta orice ațâţare care ar fi fost fatală 
pentru cauza lui Dumnezeu. 

În aceasta se află pentru urmașii lui Hristos o învăţătură, ca ei să ia orice măsură posibilă 
de prevedere, când este vorba de a evita dezbinarea; căci la orice despărțire egoistă, care provine 
din lupte de cuvinte şi din deosebiri nenorocite în comunitate, se pierd suflete, care altfel ar fi 
putut să fie câştigate pentru împărăţia Cerurilor. Ori de câte ori are loc vreo criză religioasă, 
bărbaţii care se află în fruntea comunităţii, care mărturisesc a fi unelte ale lui Dumnezeu, trebuie 
să urmeze exemplul marelui Maestru şi pe acela al nobilului profet Ioan. Ei trebuie să intervină 
împreună în mod hotărât pentru apărarea adevărului, căutând în acelaşi timp a evita cu grijă orice 
discordii care aduc vătămare. 

Samariteanca. 

În călătoria Sa către Galilea, a fost necesar ca Isus să treacă prin Samaria. El a folosit 
această ocazie pentru a învăţa poporul, mergând pe jos din loc în loc. Mântuitorul obosise şi S-a 
aşezat lângă fântâna lui Iacob, spre a se odihni, în timp ce ucenicii erau duşi în oraş, ca să 
cumpere alimente pentru ei înşişi şi pentru Maestrul lor. 

Pe când El şedea singur acolo a venit o femeie din Samaria, care părea a nu-L observa. 
Dar Isus o observă totuşi numaidecât şi după ce ea scoase apă, El o rugă să-l dea să bea. Femeia 
samariteancă rămase uimită la această cerință din partea unui ludeu şi zise: „“Cum, Tu, ludeu, 
ceri să bei de la mine, femeie Samariteancă?” Iudeii, în adevăr, n-au legături cu Samaritenii. 
Drept răspuns Isus i-a zis: “Dacă ai fi cunoscut tu darul lui Dumnezeu şi Cine este Cel ce-ţi zice: 
‘Dă-Mi să beau! Tu singur ai fi cerut să bei şi El ţi-ar fi dat apă vie.”” loan 4:9-10. Cu aceste 


cuvinte, El indică la harul dumnezeiesc, pe care numai El îl poate da şi care — asemenea unei ape 
de viaţă — curăţă sufletul, îl înviorează şi-l întăreşte. 

Puterea de pricepere a femeii nu recunoscu însă însemnătatea cuvintelor lui Hristos; ea 
gândea, că El vorbea despre puţul care sta în faţa lor şi de aceea răspunse: „“Doamne”, I-a zis 
femeia, ‘n-ai cu ce să scoţi apă şi fântâna este adâncă; de unde ai putea să ai dar această apă vie? 
Eşti Tu oare mai mare decât părintele nostru Iacov, care ne-a dat fântâna aceasta şi a băut din ea 
el însuşi şi feciorii lui şi vitele lui?” Ea nu vedea în el decât un simplu călător obosit şi însetat şi 
ea compară pe acest străin modest în spirit cu marele şi vrednicul de cinste Iacov. 

Isus nu dădu femeii numaidecât informaţii cu privire la persoana Sa proprie, ci zise cu o 
seriozitate solemnă: ,„“Oricui bea din apa aceasta, îi va fi iarăşi sete. Dar oricui va bea din apa, pe 
care i-o voi da Eu, în veac nu-i va fi sete; ba încă apa, pe care i-o voi da Eu, se va preface în el 
într-un izvor cu apă, care va țâşni în viaţa veşnică.” Femeia ÎI privi cu o atenţie uimitoare; El 
trezise interesul ei şi-i insuflase respect. Ea recunoscu acum, că Isus nu Se referea la apa fântânii 
lui Iacob, căci din aceasta ea se folosea continuu şi totuşi înseta încă mereu. Cu o credință 
vrednică de remarcat, ea ÎI rugă, să-i dea apa, pe care EI i-o promisese, aşa încât ea să nu mai aibă 
nevoie să mai înseteze. 

Nu era în intenția lui Isus de a zice, că o simplă băutură din apa vieţii va satisface pentru 
totdeauna pe primitor, ci că oricine este unit cu Hristos, va avea în sufletul său un izvor viu, din 
care să poată scoate destulă întărire şi har pentru toate circumstanţele vieții. Din el ies cuvinte şi 
fapte de onestitate, care înviorează atât inima altora, precum şi sufletul din care ele curg. Isus 
Hristos, Izvorul care niciodată nu seacă, dă seninătate vieții şi luminează cărarea tuturor, care vin 
la El pentru ajutor. 

Iubirea lui Dumnezeu şi speranța satisfăcătoare a cerului rodeşte în fapte bune spre viața 
veşnică. 

Isus schimbă deodată tema discuţiei şi o rugă să aducă şi pe bărbatul ei. Femeia mărturisi 
pe faţă că nu are bărbat. Ocazia dorită pentru Isus sosise acum, când El o putea convinge, că în 
puterea Sa stă de a citi istoria vieții ei, deşi ea I se înfățişase ca necunoscută. El îi zise: „Bine ai 
zis că nu ai bărbat. Pentru că cinci bărbaţi ai avut; şi acela, pe care-l ai acum, nu-ţi este bărbat. 
Aici ai spus adevărul.” Isus urmărea un îndoit scop: mai întâi, El voia s-o facă atentă la 
păcătoşenia vieții ei şi apoi să-i dovedească, că un ochi atotpătrunzător în gândurile inimii a citit 
secretele vieţii ei. Deşi femeia nu-şi da încă seama pe deplin de felul ei păcătos de viețuire, ea a 
fost uimită foarte tare de faptul că acest străin poseda o astfel de cunoştinţă. Pătrunsă de un mare 
respect sfânt, ea zise: „Doamne,. Văd că eşti proroc.” Sentimentele ei personale au fost date acum 
la o parte, fiind cuprinsă de dorinţa fierbinte, de a primi învăţătura cu privire la chestiuni 
religioase. Dar ea continuă: „Părinții noştri s-au închinat pe muntele acesta; şi voi ziceţi că în 
Ierusalim Samariteanca este locul unde trebuie să se închine oamenii”. 

Tocmai în faţa ochilor lor se afla muntele Garizim, al cărui templu fusese distrus până la 
altar. Iudeii şi Samaritenii erau de multă vreme în ceartă, cu privire la adevăratul loc de închinare. 
Poporul samaritean făcuse odată parte din Israel, dar din cauza călcării poruncilor dumnezeieşti, 
Domnul făcu ca un popor păgân să-i subjuge şi să trăiască la un loc cu închinătorii la idoli timp 
de multe generații, aşa încât religia lor pierdu mult din curăţia ei originală. Deşi ei mărturiseau 
încă mereu pe adevăratul Dumnezeu, totuşi şi-L înfăţişau prin chipuri făcute din lemne şi paie, în 
fața cărora se închinau până la pământ. 

Când templul din Ierusalim a fost zidit iarăşi, samaritenii doreau să ajute iudeilor la 
clădirea acestuia. Dar această dorinţă le-a fost refuzată şi din cauza aceasta s-a născut o vrăjmăşie 
înverşunată între cele două popoare, care duse acolo, ca samaritenii să-şi ridice templul lor 
propriu pe muntele Garizim, în care ei îşi întocmiră serviciul lor divin potrivit ceremoniilor, pe 


care Dumnezeu le dăduse lui Moise, dar legară cu aceasta şi câteva obiceiuri idolatre. Samaritenii 
fură loviți mai târziu de mari nenorociri; templul lor fu distrus de vrăjmaşi şi ei înşişi păreau a sta 
sub blestemul lui Dumnezeu. 

Ei reuşiră să recunoască, că Dumnezeu îi pedepsea pentru apostazia lor. De aceea au 
făgăduit să se îndrepte şi au cerut învăţători de la iudei, spre a fi instruiți de aceştia în adevărata 
religie. Prin învăţătura pe care au primit-o astfel, vederile lor cu privire la Dumnezeu şi la 
poruncile Sale au fost lămurite şi serviciul lor a devenit din ce în ce mai asemănător cu al 
iudeilor. Până la un anumit grad ei mai aduceau omagii şi idolatriei şi de aceea nu s-a putut stabili 
o armonie desăvârşită între ei şi iudei. 

Samaritenii nu voiau să aprobe, că templul din Ierusalim ar fi adevăratul loc de a aduce lui 
Dumnezeu închinare. 

Isus a răspuns femeii, spunându-i că va veni timpul, când ei se vor închina Tatălui, nu pe 
acest munte şi nici la Ierusalim. Apoi El adăugă: „Voi vă închinați la ce nu cunoaşteţi; noi ne 
închinăm la ce cunoaştem, căci Mântuirea vine de la Iudei. Dar vine ceasul şi acum a şi venit, 
când închinătorii adevăraţi se vor închina Tatălui în duh şi în adevăr; fiindcă astfel de închinători 
doreşte şi Tatăl. Dumnezeu este Duh; şi cine se 114 închină Lui, trebuie să I se închine în duh şi 
în adevăr.” loan 4:22-24. 

Prin aceasta a fost declarat cu precizie, că felul iudaic de închinare către Dumnezeu merita 
întâietate peste al tuturor celorlalte națiuni. Isus a făcut aluzie şi la închinarea la chipurile idolilor 
din partea Samaritenilor. 

Deşi acele chipuri erau făcute ca să amintească numai de viul Dumnezeu, de Stăpânul 
Universului, poporul a fost totuşi amăgit să se închine acestor idoli fără viaţă. 

Isus confirmă părerile iudaice despre Dumnezeu şi stăpânirea Sa ca temelie a vechiului 
legământ. Dar în acelaşi timp El descoperi femeii adevăruri mari şi importante. El declară că 
timpul a sosit, când adevărații închinători nu vor mai avea nevoie să mai caute nici un munte şi 
nici un templu sfânt pentru închinare, ci se vor închina Tatălui în spirit şi adevăr. 

Religia nu avea să se mulţumească cu forme exterioare şi ceremonii, ci îşi va avea 
reşedinţa în inimă, va lămuri umblarea vieţii şi va îndruma la fapte bune. 

Cuvintele adevărului care curgeau de pe buzele Învăţătorului dumnezeiesc, au făcut o 
adâncă impresie asupra inimilor ascultătorilor. 

Niciodată mai înainte nu auzise ea astfel de cuvinte, nici de la preoți şi nici de la propriul 
ei popor. Învățăturile pline de însemnătate ale acestui Străin îi călăuziră în spirit mintea la 
profeţiile despre Mesia cel Făgăduit; căci atât samaritenii, cât şi iudeii aşteptau apariţia acestuia. 
„ Ştiu” i-a zis femeia, “că are să vină Mesia (căruia I se zise Hristos); când va veni El are să ne 
spună toate lucrurile.” Isus i-a zis: “Eu, Cel care vorbeşte cu tine, sunt Acela”.” O binecuvântată 
femeie! În timpul convorbirii ea presimţea prezenţa lui Dumnezeu; dar acum ea mărturiseşte cu 
bucurie pe Domnul ei. Ea nu ceru vreo minune de la El, după cum cereau Iudeii, spre a-Şi dovedi 
dumnezeirea Sa, ci primi în credinţă declaraţiile Sale, încrezându-se pe deplin în cuvintele Sale şi 
nu puse la îndoială influenţa sfântă a acestora. 

Ucenicii care se înapoiară de la cumpărături fură uimiţi când ÎI găsi pe Maestrul lor 
discutând cu Samariteanca, dar nu ÎI întrebară pe Isus despre motivul discuţiei Lui cu ea. Femeia 
lăsă ulciorul ei acolo şi uitând în totul scopul venirii ei la fântână, alergă în oraş, unde spuse la 
toţi pe care îi întâlni: „Veniţi de vedeţi un om, care mi-a spus tot ce am făcut; nu Samariteanca 
cumva este acesta Hristosul?” 

Această femeie, deşi atât de păcătoasă, totuşi fu mai uşor pregătită a deveni moştenitoare 
a Împărăției lui Hristos, decât iudeii care depuneau mărturii solemne, în timp ce mântuirea lor o 


căutau în respectarea ceremoniilor exterioare. Pe când iudeii nu simțeau necesitatea unui 
Mântuitor şi Învățător, această femeie sărmană flămânzea după dreptate. 

Ea dorea cu sete după învățătură şi era gata să primească pe Salvator, îndată ce El avea să 
Se arate. Isus, care nu-Şi declară adevăratul Său caracter în fața fariseilor mândri şi a mai marilor 
necredincioşi, Se descoperi însă acestei persoane umilite, care era gata să creadă în El. 

Până acum El nu primise nici o băutură răcoritoare şi nici alimentele, pe care le aduseră 
ucenicii nu le căutase. Salvarea sufletelor în primejdie îi stăpânea atât de mult atenția, încât 
trebuinţele Sale corporale le uitase cu totul. Ucenicii Săi însă căutau să-L facă să mănânce. Dar 
având încă mereu înaintea ochilor marele scop al trimiterii Sale, El răspunse: „Eu am de mâncat o 
mâncare pe care voi n-o cunoaşteţi.” Ucenicii Săi se uimiră şi se minunau, cine să-i fi adus de 
mâncare în lipsa lor. Dar Isus le declară: „Mâncarea Mea este să fac voia Celui ce M-a trimis şi 
să împlinesc lucrarea Lui.” 

Nu numai mâncarea pământească era care ÎL întărea în viaţa Sa plină de osteneli; 
împlinirea marii Sale lucrări de mântuire ÎI întărea în activitatea Sa şi ÎI ridica mai presus de 
trebuinţele obişnuite, omeneşti. 

A ajuta unui suflet, care flămânzea şi înseta după adevăr, aducea Fiului Omului o mai 
mare satisfacție, decât mâncarea şi băutura. El era plin de milă pentru păcătoşi; inima Sa bătea în 
compătimire pentru sărmanii samariteni, care îşi recunoşteau neştiința şi mizeria lor şi aşteptau cu 
dor venirea lui Mesia, care să-i lămurească şi să-i înveţe adevărata religie. 

Iudeii se simțeau siguri în îndreptăţirea lor de sine; ei nu doreau să fie lămuriţi în această 
privinţă; Salvatorul lor trebuia să-i libereze numai de jugul roman şi să-i ridice deasupra 
apăsătorilor lor de acum. Ei nu puteau să primească pe Unul, care avea să le pună în față păcatele 
şi să osândească umblarea lor egoistă şi făţarnică. Mesia lor trebuia să stăpânească cu putere şi 
mărire lumească, să constrângă pe romani şi să ridice pe iudei ca o naţiune de prinți. 

Isus văzu la samariteni un mare câmp de lucru. În faţa Lui se aflau lanuri de grâu, un 
verde gingaş luminat de lumina aurie a soarelui. El Se folosi de această scenă frumoasă ca de un 
simbol şi zise: „Nu ziceţi voi că mai sunt patru luni până la seceriş? lată, Eu vă spun: Ridicaţi-vă 
ochii şi priviţi holdele, care sunt albe acum, gata pentru seceriş.” El indică prin aceasta la câmpul 
Evangheliei, la răspândirea învățăturilor Sale printre sărmanii samariteni dispreţuiţi. El Îşi întinse 
mâna spre a-i strânge în hambarele Sale; ei erau pregătiți pentru seceriş. 

Mântuitorul a fost ridicat mai presus de toate prejudecățile naţionale şi a fost gata a 
împărți binecuvântările şi privilegiile iudeilor la toți cei ce voiau să primească lumina, pe care El 
a adus-o lumii din cer. Aceasta îi aducea mare bucurie, de a ajuta la orice suflet, care se îndrepta 
către El din noaptea orbirii spirituale. Ceea ce Isus ţinuse ascuns faţă de iudei şi chiar ucenicilor 
Săi, nu le comunicase decât sub sigiliul tăcerii, fu descoperit femeii samaritence setoase după 
cunoştinţă; căci El, înaintea Căruia nimic nu era ascuns, ştia că ea îşi va întrebuința spre bine 
cunoştinţa ei şi prin influenţa ei vor fi conduşi şi alții la credinţa cea adevărată. 

Dar nu numai faptul, că Isus vorbise către ea despre secretele vieţii ei trecute, întări 
încrederea acestei femei, ci ceea ce o convingea mai mult de caracterul Său suprapământesc, era 
îndeosebi înfăţişarea Sa sublimă şi cuvintele Sale solemne. În același timp ea simţea în inima ei, 
că El este amicul ei, compătimitor şi iubitor. În aceasta se descopere caracterul Salvatorului 
lumii; deşi El osândea viețuirea ei păcătoasă, totuşi o îndrepta în acelaşi timp către harul Său 
divin ca mijloc de vindecare sigur şi desăvârşit. Iubirea îndurătoare a Mântuitorului nu este 
mărginită numai la o sectă sau partidă. 

Femeia samariteancă alergă la prietenii ei, ducând pretutindeni vestea minunată. La 
aceasta mulțimi părăsiră străzile şi oraşul, spre a merge la Domnul şi a se convinge de adevărul 
declarațiilor ei. O mare mulțime îşi părăsiră ocupațiile lor obişnuite şi alergară la fântâna lui 


Iacob, ca să vadă şi să audă pe acest om ciudat. Ei înconjurară pe Isus, ascultând cu atenţie la 
cuvintele Sale pline de învățătură, şi-L năpădiră cu întrebări despre lucrurile care erau încă 
nelămurite priceperii lor. Ei erau asemenea unui popor într-un mare întuneric, care vede deodată 
o rază de lumină, Samariteanca care împrăştie întunericul lor şi pe care voiau cu zel s-o 
urmărească până la izvorul său, spre a se putea lumina şi încălzi la lumina şi căldura zilei. 

Samaritenii au fost atraşi şi entuziasmați de învăţăturile lui Isus. Totuşi ei n-au fost 
mulțumiți numai cu această scurtă convorbire, ci doreau cu sete să primească şi mai departe 
învățături. De aceea ei Îl rugară, să rămână la ei şi să-i înveţe. Atunci Isus a rămas două zile în 
Samaria şi mulți crezură în El şi primiră cuvintele Sale. Deşi ludeu, El comunică totuşi cu 
samaritenii, dând prin aceasta pe faţă dezaprobarea față de sfințenia prefăcută a naţiunii Sale. El 
începuse deja să dărâme zidul de despărțire dintre iudei şi păgâni şi să predice mântuirea întregii 
lumi. 

Aceşti ascultători samariteni viețuiau în întuneric şi superstiție; totuşi ei nu erau mulțumiți 
cu starea lor, iar cuvintele lui Isus i-a liberat de multe îndoieli, care chinuiseră sufletele lor. 
Foarte mulți, care mai mult din curiozitate voiau să vadă şi să audă pe acest bărbat ciudat, au fost 
convinşi de adevărurile învăţăturii Sale şi L-au mărturisit ca Mântuitor al lor. Ei ascultau cu zel la 
cuvintele Sale, care erau rostite cu privire la Împărăţia lui Dumnezeu. În marea lor bucurie ei 
ziseră către femeie: „Acum nu mai credem din pricina spuselor tale, ci din pricină că le-am auzit 
noi înşine şi ştim că acesta este în adevăr Hristosul, Mântuitorul lumii.” 

Încă de la începutul misiunii Sale, Hristos a mustrat pe faţă moralitatea superficială şi 
evlavia lăudăroasă a iudeilor. Viaţa Sa şi faptele Sale nu erau în armonie cu obiceiurile şi 
prescripțiile lor. El nu a fost influențat de prejudecățile lor iraționale contra păgânilor. Din contră, 
El combătu serios îngâmfarea lor spirituală şi izolarea lor egoistă. Fariseii lepădară pe Hristos. Ei 
nesocotiră minunile Sale şi simplitatea nobilă a caracterului Său şi cereau în batjocură un semn de 
la El, după care ei să poată cunoaşte că este într-adevăr Fiul lui Dumnezeu. 

Samaritenii din contră nu cereau nici un semn şi Isus nu făcu nici o minune între ei; şi 
totuşi ei primiră învăţăturile Sale, au fost convinşi de necesitatea unui Salvator şi I-au dat cinste 
ca unui Mântuitor al lor. Pentru aceasta ei au fost socotiți în ochii lui Dumnezeu mai pe sus decât 
națiunea ludaică cu mândria lor oarbă, cu deşertăciunea, cu micimea lor de suflet 118 şi cu ura lor 
înverşunată față de toate celelalte națiuni de pe pământ. Cu toate prejudecățile, Isus primi 
ospitalitatea acestui popor disprețuit, dormi sub acoperişul lor, mâncă cu ei — Se hrăni cu 
alimentele pregătite de ei — învăţă în străzile lor şi-i trată cu cea mai mare bunătate şi grație. 

În templul din Ierusalim se afla un zid de despărțire între curtea dinăuntru şi curtea din 
afară; dar în apartamentul dinăuntru nu aveau voie să intre decât iudeii. Dacă un samaritean ar fi 
trecut peste această sfântă linie de hotar, atunci ar fi profanat templul şi această necurăţire trebuia 
s-o plătească cu sângele său. Dar Isus, care era în realitate temelia şi autorul templului — căci 
toate simbolurile din acesta nu erau decât o preînchipuire a marii Sale jertfe şi indicau la El ca 
Fiul al lui Dumnezeu 

— Cuprinse cu braţele Sale omeneşti pline de milostivire şi pe păgâni, în timp ce cu braţul 
Său dumnezeiesc, plin de har şi de putere, le aduse mântuirea, pe care iudeii nu voiau s-o 
primească. 

Isus petrecuse în ludea mai multe luni şi dăduse conducătorilor iudei ocazia, să se 
convingă de caracterul Său mesianic. El săvârşise acolo printre ei, mult mai multe fapte şi totuşi 
El era tratat mereu cu bănuieli şi cu gelozie. Primirea Sa din partea samaritenilor şi zelul, cu care 
aceştia ascultau la cuvintele Sale, stau într-un contrast izbitor cu independenţa iudeilor, care 
tâlcuiseră profețiile din Daniel, Zaharia şi Ezechiel şi confundaseră prima venire a lui Hristos cu 
a doua Sa venire în mărire şi glorie. 


Orbirea lor a fost urmarea marii lor mândrii şi semeții, pentru că năzuiau numai după 
onoruri şi avantaje pământeşti. Ei căutau să impună samaritenilor tâlcuirile lor în privinţa 
profeţiilor, dar samaritenii aşteptau pe Mesia ca Mântuitor nu numai al iudeilor, ci şi al întregii 
lumi. Aceasta provocă o mare vrăjmăşie între aceste două popoare, iar samaritenii lepădară, ca 
urmare a tâlcuirilor sucite ale profeţiilor din partea iudeilor, nu numai pe acestea, ci toate 
Scripturile sfinte, oprind numai cărțile lui Moise. Totuşi sufletele lor erau dornice de învăţătură şi 
ei primiră cu bucurie instrucţiunile Mântuitorului şi ÎL recunoscură ca pe Mântuitorul lor promis. 

Fiul servului împărătesc. 

După o petrecere de două zile printre samariteni, Isus Îşi continuă călătoria Sa spre 
Galilea, fără să se mai oprească în Nazaret, locul unde Îşi petrecuse copilăria. Primirea Sa în 
sinagoga de acolo, unde se declarase ca Uns al Domnului, fusese atât de nefavorabile, încât El S- 
a hotărât, să caute câmpuri mai rodnice, spre a predica la urechi care să audă şi la inimi care 
voiau să primească solia Sa. El declară ucenicilor Săi, că un profet nu este prețuit în patria sa. Cu 
aceasta El voia să indice la acea antipatie naturală a multor oameni, de a recunoaşte vreo 
dezvoltare minunată într-o persoană, care a trăit modestă în mijlocul lor şi pe care ei o cunoşteau 
de aproape din copilărie. Dar în acelaşi timp, aceiaşi oameni pot ajunge la cea mai mare 
înflăcărare la îngâmfarea vreunui străin sau aventurier. 

Minunea pe care Isus o săvârşise în Galilea, pregătise calea pentru primirea Sa cordială. 
Poporul care se înapoiase de la sărbătoarea Paştelor, adusese acasă vestea despre curățirea 
minunată a templului profanat; ei povestiseră despre vindecările bolnavilor care urmaseră după 
aceasta şi raportaseră cum orbilor li se dăduse vederea şi surzilor auzul. Sentința pe care 
demnitarii templului o dăduseră asupra faptelor Sale, îi deschise calea în Galilea, căci foarte mulți 
din popor se plângeau despre abuzurile din templu şi despre aroganţa preoților; şi nădăjduiau, că 
acest bărbat care pusese pe fugă pe mai marii poporului, este într-adevăr Liberatorul aşteptat. 

Vestea, că Isus S-ar fi înapoiat de la Iudea la Cana, se răspândi 120 repede prin toată 
Galilea şi prin împrejurimi. Ea ajunse de asemenea şi la urechile unui funcționar de la curtea 
împărătească din Capernaum, care era un iudeu bine văzut. El ascultase cu cel mai mare interes la 
istorisirea despre puterea minunată a lui Isus, de a vindeca pe bolnavi, căci fiul său zăcea lovit de 
o boală grea. Cei mai învăţaţi doctori dintre iudei, pe care el îi consultase, declaraseră boala ca 
incurabilă şi nu-i mai rămăsese nici o speranță. 

Dar când el auzi că Isus este în Galilea, dobândi curaj; căci credea, că Acela care putuse 
să transforme apa în vin într-un mod atât de minunat şi să pedepsească pe profanatorii templului, 
era în stare să dea sănătate şi fiului său, care se afla la marginea mormântului. Capernaumul se 
afla la o depărtare bunicică de Cana şi slujbaşul împărătesc se temea, că copilul său va muri până 
să facă acea călătorie la Isus. Şi totuşi el nu îndrăzni să încredințeze solia unei slugi; el nădăjduia 
ca cererile unui tată iubitor să umple mai repede inima Marelui Doctor cu milostivire şi să-L 
determine să meargă cu el până la patul fiului său bolnav pe moarte. 

De aceea el porni repede la drum spre Cana, temându-se mereu, ca să nu ajungă prea 
târziu. Făcându-şi drum prin mulțimea, care înconjura pe Isus, ajunse în cele din urmă în faţa Lui. 
Totuşi credinţa sa se clătină, când nu văzu în fața sa decât un om îmbrăcat simplu şi plin de praf. 
El se îndoi că această persoană va putea să-i îndeplinească dorința inimii sale; totuşi s-a hotărât să 
facă o încercare. El atrase atenţia lui Hristos asupra sa, îi povesti despre motivul venirii sale acolo 
şi-L rugă să meargă cu el la Capernaum ca să vindece pe fiul său. Dar Isus cunoştea deja necazul 
său. Chiar înainte ca acest om greu încercat să-şi fi părăsit casa, Salvatorul milos ştia despre 
durerea tatălui şi inima Sa iubitoare a fost umplută de milă pentru copilul suferind. 

Lui nu-i era ascuns nici faptul, că tatăl copilului îşi pusese în minte condiții pentru a crede 
în Isus ca Salvator. Numai în cazul în care cererea sa avea să fie împlinită, voia el să creadă în El 


ca Mesia. În timp ce tatăl stătea în faţa Lui într-o nesiguranţă chinuitoare, Isus îi zise: „Până nu 
veţi vedea semne şi minuni nu veţi crede.” Prin aceste cuvinte, El Se referea la credința 
superficială a slujbaşului împărătesc, care îl ducea sau la primirea sau la lepădarea lui Hristos, în 
funcție de săvârşirea minunii. 

Fiul servului împărătesc. 

Isus intenţiona nu numai ca să vindece pe copil, ci şi să lumineze sufletul nelămurit al 
tatălui său. El vedea lupta dintre credinţă şi necredinţă. Ştia că acest om căutase ajutorul Său ca 
singura şi ultima sa speranță. În acest fruntaş al iudeilor, El vedea starea multora dintre 
conaționalii Săi. Aceştia, atraşi de Isus din motive egoiste; aşteptau binefaceri deosebite prin 
mijlocirea Sa, fără a-şi da seama de boala lor spirituală; şi în loc să recunoască marea necesitate a 
harului dumnezeiesc, ei făceau credinţa lor dependentă de dobândirea vreunui avantaj pământesc. 
Această necredință întrebătoare Isus o puse în contrast cu credința samaritenilor, care L-au primit 
cu bucurie ca pe un Învățător trimis de Dumnezeu şi s-au încrezut în El ca Mesia cel făgăduit, 
fără să ceară vreun semn sau vreo minune ca dovadă despre dumnezeirea Sa. 

Sufletul tatălui a fost adânc mişcat la gândul, că îndoiala sa ar putea costa viaţa fiului său. 
Cuvintele lui Isus au avut efectul dorit; slujbaşul curții împărăteşti recunoscu, că motivele sale 
proveneau numai din egoism; credinţa sa îndoielnică 1-a fost înfăţişată în adevărata ei lumină; el 
ajunse să-şi dea seama, că se află în prezența unei Fiinţe, care putea citi în inimile oamenilor şi 
căreia nu-i era nimic cu neputinţă. Acest cuget îi înfăţişă în minte pe copilul său suferind într-un 
mod şi mai viu şi el strigă în durerea sa: „Doamne, vino până nu moare micuțul meu.” El se 
temea că în timpul îndoielilor şi întrebărilor sale, moartea şi-ar fi putut săvârşi lucrarea ei. În 
deznădejdea sa, tatăl se apucă de meritele lui Isus, Mântuitorul său, ca singura sa speranță. 
Credinţa sa deveni atât de imperioasă, ca şi acea a lui Iacob, când, luptându-se cu îngerul 
puternic, strigă: „Nu Te voi lăsa să pleci până nu mă vei binecuvânta.” Geneza 32:26. 

Isus răspunse la cererea slujbaşului împărătesc cu cuvintele: „Du-te, fiul tău trăieşte”. 
Cuvintele scurte şi simple umplură inima tatălui cu bucurie; el simţea în fiecare ton puterea cea 
sfântă a Vorbitorului. În loc să meargă personal la Capernaum, Isus trimise o solie de vindecare, 
repede, ca un curent electric, la patul unde zăcea copilul bolnav. El dădu drumul rugătorului, care 
cu inima plină de recunoştinţă şi cu o credință statornică în cuvintele Salvatorului aleargă înapoi 
acasă, plin de bucurie şi de pace ca niciodată până aici. 

Pe la acel timp copilul din casa îndepărtată a mult cercatului bărbat era înconjurat de cei 
ce-l îngrijeau. Chipul său atât de puternic şi bine format mai înainte, era acum slăbit, iar obrajii 
săi traşi ardeau de focul frigurilor. Dar deodată frigurile dispar, priceperea străluceşte în ochii săi, 
spiritul său se limpezeşte şi sănătatea şi puterea se reîntorc iarăşi în corp. Frigurile părăsesc pe 
copil chiar în timpul căldurii de la amiază. 

Cei din jurul lui privesc cu uimire această transformare şi o bucurie generală umple casa. 
Nici un semn de boală nu se mai observa la el; pielea aprinsă a copilului devine fragedă şi moale 
şi el se adânceşte iarăşi în visul paşnic al copilăriei. 

Între timp tatăl vine cu paşi grăbiţi şi plini de speranță. El venise la Isus, întristat şi 
tremurând, dar acum el Îl părăseşte cu bucurie şi încredere în inima sa. El simte asigurarea, că a 
vorbit cu Unul, a Cărui putere este nemărginită şi nu mai nutreşte nici o îndoială cu privire la 
vindecarea fiului său din Capernaum. Pe când era încă la oarecare depărtare de casă, slugile sale 
îi ies înainte cu vestea îmbucurătoare, că fiul său s-a făcut sănătos şi ajungând acasă, copilul 
însuşi îi iese în întâmpinare sărind şi strălucind de sănătate şi frumuseţe. El îl stânge în brațe şi 
mulţumeşte lui Dumnezeu neîncetat pentru această minunată însănătoşire. 

Slujbaşul împărătesc şi toată familia sa au devenit urmaşi ai lui Hristos. În felul acesta 
întristarea lor a fost sfințită prin convertirea întregii familii. Ei vestiseră această minune prin tot 


Capernaumul şi pregătiseră astfel calea pentru lucrarea mai departe a lui Hristos şi multe din 
faptele Sale minunate au fost săvârşite mai târziu în acest oraş. 

Acest caz al slujbaşului împărătesc trebuie să slujească spre învăţătură la toți urmaşii lui 
Hristos. Mântuitorul doreşte ca ei să aibă o încredere nețărmurită în El ca Salvator al lor, care este 
doritor şi gata, să mântuiască pe toţi cei ce vin la El. Dar câteodată EI întârzie cu distribuirea 
darurilor Sale preţioase, spre a întipări în inimile noastre marea necesitate a acelei evlavii 
adevărate, singura care ne îndreptățește să cerem de la El har şi milă. Trebuie să dăm la o parte 
egoismul care foarte adesea este singura cauză, pentru care noi Îl căutăm şi să recunoaştem 
nevrednicia şi amărăciunea noastră şi să ne încredem în făgăduințele Sale. El invită pe toți cei 
istoviţi şi împovăraţi să vină la El şi El le va da odihnă. 

Isus la Betesda. 

După aceea era o sărbătoare a Iudeilor şi Isus S-a suit la Ierusalim. Şi în Ierusalim se 
găsea o scăldătoare lângă poarta oilor, care se numea pe evreieşte Betesda şi avea cinci foişoare, 
în care zăceau o mulțime mare de bolnavi, orbi, ologi şi uscați, care aşteptau mişcarea apei. Căci 
un înger se cobora la anumite vremi la scăldătoare şi tulbura apa. Şi acela care intra întâi în 
scăldătoare, după mişcarea apei, se făcea sănătos de orice boală era cuprins. 

Isus nu stătea departe de cei sărmani, suferinzi şi păcătoşi. Inima Sa plină de iubire se 
deschidea într-o bunătate miloasă către toţi cei nenorociţi, care aveau nevoie de ajutorul Său. El 
cunoştea pe cei suferinzi, care învățaseră să dorească după timpul, când apa avea să fie tulburată 
printr-o putere supranaturală. Foarte mulţi oameni care sufereau de diferite boli, vizitau 
scăldătoarea şi la timpul nimerit mulțimea era atât de mare, încât în năvala lor călcau în picioare 
pe bărbaţii, femeile şi copiii nevoiaşi. 

Sute erau respinşi şi nu puteau să pătrundă până la apă. Mulţi suferinzi dezamăgiţi, care 
ajungeau până la apă prin sforțări şi dureri mari, mureau la marginea acesteia, fără a fi în stare să 
intre cei dintâi în apă. În apropiere de acel loc erau ridicate adăposturi, pentru a ocroti pe bolnavi 
de arşița soarelui şi de răceala nopții. Mulţi suferinzi nenorociţi îşi petreceau nopţile aici şi îşi 
târau corpurile lor uscate de boală zi după zi până la locul favorabil, în speranța deşartă de a fi 
vindecați. 

Un om era chinuit deja de treizeci şi opt de ani de o boală incurabilă şi vizitase adesea 
acea scăldătoare. Mulţi, din cei ce se îndurau de neputinţa sa, îl duceau dintr-un loc în altul la 
timpul, când apa părea a se tulbura. Dar acei care erau mai tari decât el năvăleau în apă înaintea 
lui, aşa că sărmanul paralitic suferind aştepta ziua şi noaptea în zadar lângă scăldătoare după un 
moment favorabil. Sforţările Sale continue şi îndoiala şi necazul sufletului său, îi răpiră repede 
puţina putere, pe care o mai avea. 

Isus vizita acest loc de refugiu al nenorociţilor, iar ochii Săi plini de compătimire se opriră 
asupra neputinciosului suferind. Sărmanul era slab şi deznădăjduit, iar când momentul dorit 
sosea, el îşi concentra toate puterile sale, ca să ajungă la apă, dar tocmai pe când se credea a fi 
ajuns ținta dorită, un altul i-o lua înainte. După aceea, el se târa încet înapoi la locul său. Deodată 
însă o privire miloasă se plecă asupra lui cu cuvintele: „Vrei să fii sănătos?” Bărbatul privi cu 
deznădejdea sa, gândind că e poate cineva, care venise ca să-l ajute până la apă; dar raza slabă de 
speranță dispăru iarăşi din inima sa, când îşi aminti că ocazia trecuse pentru data aceea şi în afară 
de asta, în starea lui de boală şi lipsă de abia mai putea nădăjdui, că va mai trăi până să i se ofere 
o nouă ocazie. 

De aceea se întoarse la o parte cu cuvintele: „Doamne, n-am pe nimeni să mă bage în 
scăldătoare când se tulbură apa; şi, până să mă duc eu, se pogoară altul înaintea mea.” Bietul om! 
Cum mai putea el nădăjdui, s-o mai scoată la cale cu gloata egoistă şi lipsită de indulgență! 


De la acest suferind nenorocit Isus nu pretinse ca să-şi dea pe față credința sa în EI, ci îi 
zise cu un glas poruncitor: „Scoală-te, ridică-ţi patul şi umblă.” Deodată o putere de viaţă a fost 
transmisă paraliticului neputincios prin aceste cuvinte şi întreaga sa ființă a fost umplută de o 
nouă viaţă. El sări în picioare şi se aplecă să-şi ia patul, care consta dintr-o rogojină şi o pătură. 
Apoi sculându-se iarăşi, căută să vadă pe Salvatorul său, dar nu-L mai putu vedea nicăieri. Isus 
Se pierduse prin mulțime, iar paraliticul restabilit se temea, că nu-L va mai putea recunoaşte, 
dacă Îl va vedea mai târziu. De aceea a fost dezamăgit, căci dorea să-şi exprime recunoştinţa faţă 
de acel Străin, care îi făcuse acest Isus la Betesda mare bine. Pornind la Ierusalim cu paşi siguri şi 
liberi şi cu inima plină de mulțumire, el întâlni pe farisei şi le povesti îndată despre vindecarea sa 
minunată. El a fost uimit de răceala, cu care ei au primit relatarea sa. 

În cele din urmă ei l-au întrerupt cu întrebarea, de ce îşi duce patul în Sabat şi îi amintiră, 
că lui nu îi era permis să poarte sarcini în ziua Domnului. În marea lui bucurie, omul uitase că era 
Sabat şi totuşi el simţea că nu a comis nici o nedreptate, ascultând de Acela, care avea de la 
Dumnezeu puterea să facă o astfel de minune. De aceea le răspunse cu curaj: „Cel ce m-a făcut 
sănătos mi-a zis: “Ridică-ţi patul şi umblă”.” Fariseii nu se bucurau de vindecarea acestui sărman 
paralitic de treizeci şi opt de ani. Ei nu aveau ochi pentru marea minune şi susțineau cu o bigoţie 
caracteristică, că fapta ar cuprinde în sine o violare a legii Sabatului. 

Pe bărbatul vindecat l-au scutit într-adevăr de osândă, dar ura lor se îndrepta contra 
Aceluia, care Îşi luase asupră-Şi răspunderea, de a porunci unui om să-şi ducă patul Sâmbăta. Ei 
îl întrebară, cine a făcut aceasta; dar el nu le putea da nici o lămurire în această privință. Aceşti 
conducători ştiau foarte bine, că nu exista decât un singur om care era în stare să facă o asemenea 
faptă; totuşi doreau să aibă o dovadă directă, pentru a-L putea osândi pe Mântuitorul ca 
profanator al Sabatului. Ei socoteau ca păcat nu numai vindecarea bolnavului în Sabat, ci şi 
porunca lui Isus de a duce patul în această zi sfântă o considerau ca defăimare de Dumnezeu. 

Isus nu a venit în lume pentru a micşora însemnătatea legii, ci pentru a o înălța. Iudeii o 
suciseră prin prescripţiile şi tâlcuirile lor false şi o transformaseră într-un jug de sclavie. 
Obiceiurile şi prescripţiile lor fără însemnătate deveniseră proverbiale printre celelalte națiuni. 
Mai cu seamă Sabatul era îngrădit cu o mulțime de restricţii stupide, prin care acea zi sfântă, 
devenise aproape insuportabilă. Unui iudeu nu-i era permis, să facă focul în Sabat, sau să aprindă 
măcar o lumânare. 

Îngustimea inimii lor avusese ca urmare, recurgerea la păgâni pentru multe servicii, pe 
care ei nu le puteau săvârşi personal, fiind opriți de principii. 

Ei nu judecau că dacă aceste servicii necesare pentru viaţă constituiau 126 pentru ei un 
păcat, atunci erau tot aşa de vinovaţi când puneau pe alții să le facă, ca şi când le-ar fi săvârşit ei 
înşişi. Ei credeau că mântuirea e numai pentru iudei şi că soarta celorlalte naţiuni, fiind lipsită cu 
totul de orice nădejde, nu s-ar mai putea nici îndrepta, nici înrăutăți. 

Dar, Dumnezeu cel drept nu a dat nici o poruncă, care să nu poată fi ţinută de toţi în mod 
conştiincios. Legile Sale nu cuprind nici un obicei stupid sau restricții copilăreşti. 

Curând după aceasta, Isus întâlni pe cel vindecat în templu, unde se dusese să aducă o 
jertfă de ispăşire şi de mulțumire pentru marea milostivire pe care o primise. Văzându-l printre 
închinători, Isus îi zise: „lată, te-ai făcut sănătos; de acum să nu mai păcătuieşti, ca să nu ţi se 
întâmple ceva mai rău.” Timp de treizeci şi opt de ani, el suferise în parte ca urmare a viețuirii 
sale destrăbălate şi acum a fost avertizat în mod serios să evite păcatele, care îi aduseseră astfel 
de suferinţe. 

Vindecatul era plin de bucurie, de a vedea pe Salvatorul său şi — necunoscând ura 
fariseilor față de Isus — le aduce la cunoştinţă că acesta ar fi bărbatul, care a săvârşit vindecarea sa 
minunată. Demnitarii iudei nu aşteptară decât o dovadă directă, că Isus este acel bărbat; ei erau 


însă convinşi de la început, că nu putea fi altul. Aceasta provocă o mare răscoală în curtea 
templului; ei căutau pe Isus ca să-L omoare, dar au fost împiedicaţi de la aceasta de popor, căci 
foarte mulţi recunoşteau în El pe un prieten, care îi vindecase de relele lor şi le alinase necazurile. 

O discuţie se aprinse acum cu privire la adevăratele obligații față de legea Sabatului. Isus 
Şi-a ales intenționat Sabatul ca zi pentru săvârşirea minunii de la scăldătoare, căci El putea 
vindeca pe bolnav tot aşa de bine şi în altă zi oarecare din săptămână. Ar fi stat de asemenea în 
puterea Sa de a da bolnavului sănătate iarăşi, fără a trezi indignarea iudeilor prin porunca de a-şi 
lua patul cu sine. Totuşi, o intenţie înţeleaptă se afla la baza fiecărei fapte a lui Hristos în timpul 
alergării Sale pământeşti; tot ceea ce El făcea, era plin de însemnătate. El veni ca să justifice 
legea Tatălui Său, s-o facă sublimă şi măreaţă. Prin prescripțiile adăugate de iudei, după găsirea 
lor cu cale, Sabatul devenise un blestem, în loc să fie o binecuvântare, după cum fusese destinat. 

Isus dorea să-l libereze de aceste poveri şi să restabilească iarăşi ziua Isus la Betesda de 
repaus în vechea ei demnitate sfântă. 

De aceea a ales Sabatul pentru săvârşirea acestei minuni deosebite. 

El alese cazul cel mai grav dintre suferinzii de la Betesda şi dădu celui vindecat porunca, 
de a-şi purta patul prin oraş, pentru ca atenția poporului să fie atrasă asupra cazului, cum şi asupra 
împrejurărilor care erau în legătura cu vindecarea şi în cele din urmă asupra Sa Însuşi, ca Autor al 
minunii. Aceasta avea să aducă la întrebarea, ce este permis după lege să se facă în Sabat şi El 
avea să aibă astfel ocazia, ca să demaşte prejudecățile fanatice şi restricțiile iudeilor cu privire la 
ziua Domnului şi să dea pe faţă urâţenia bigoţiei şi a prescripțiilor lor. 

Isus le-a explicat că a alina suferinţele celor nenorociţi nu era o violare a legii Sabatului, 
fie că această lucrare se referea la mântuirea sufletelor lor sau la eliberarea lor de durerile 
corporale. O astfel de lucrare de iubire e în armonie cu activitatea îngerilor sfinți, care zboară 
între cer şi pământ, ca să vină în ajutorul omenirii suferinde. Isus răspunse învinuirilor lor cu 
declarația: „Tatăl Meu lucrează până acum; şi Eu de asemenea lucrez.” Dumnezeu este ocupat în 
fiecare zi, cu aducerea la îndeplinire a marilor Sale planuri ce privesc neamul omenesc. Dacă 
tâlcuirea iudaică a legii ar fi fost dreaptă, atunci Iehova ar fi fost nedrept, că ține în mişcare 
lucrarea creaţiunii încă de la întemeierea pământului, când stelele dimineţii cântau în cor şi toți 
fiii lui Dumnezeu scoteau strigăte de bucurie. Atunci Iehova, care a declarat ca foarte bună opera 
creațiunii Sale şi care a rânduit Sabatul ca amintire a încheierii acestei lucrări ar fi trebuit să-Şi 
mărginească lucrarea Sa numai la un anumit timp din săptămână şi să oprească rotația neîncetată 
a Universului. 

Oare Dumnezeu să interzică soarelui, de a-şi îndeplini lucrarea sa în Sabat şi să oprească 
razele sale dătătoare de viaţă de a încălzi pământul şi a întreține vegetaţia în acea zi? Oare 
întregul firmament să stea nemişcat în acea zi sfântă? Să nu permită El râurilor murmurânde, ca 
să ude în acea zi câmpurile şi pădurile şi să oprească valurile uriaşe ale mării în fluxul şi refluxul 
lor neîncetat? Oare holdele să înceteze de a mai creşte în acea zi şi fructele pârguite să se 
oprească în dezvoltarea lor? Oare pomii cu freamătul frunzelor lor şi florile gingaşe să nu 128 
îmbobocească sau să înflorească în Sabat? 

În acest caz omul ar duce cu siguranță dorul roadelor pământului şi binecuvântărilor, care 
fac viaţa vrednică de dorit. Natura trebuie să-şi continue mersul ei neîncetat, Dumnezeu nu poate 
să-ŞI tragă mâna Sa nici-o clipă de la ea, altfel omul ar seca şi ar muri. Şi tot în felul acesta are şi 
omul de săvârşit o lucrare în această zi. Datoriile vieţii trebuie îndeplinite, bolnavii trebuiesc 
îngrijiţi şi trebuie să se aibă grijă de cei lipsiți. În ochii lui Dumnezeu nu e fără vină acela, care în 
Sabat nu-şi întinde mâna sa ca să ajute celor suferinzi. Sabatul cel sfânt a fost instituit pentru om 
şi fapte de milă şi de bună-voinţă sunt potrivite întotdeauna în acea zi. Dumnezeu nu doreşte ca 
făpturile Sale să suporte o oră de suferinţe, care ar putea fi alinate în Sabat sau în orice altă zi. 


Isus căuta să lămurească pe iudei cu vederile lor strâmte, cât de nebuneşti erau vederile 
lor despre Sabat. El le arătă, că lucrarea lui Dumnezeu nu încetează niciodată. Ba în Sabat ea este 
mai cuprinzătoare decât în celelalte zile, căci în acel timp, poporul Său nu mai merge la 
ocupațiile sale obişnuite şi petrece timpul în meditații evlavioase şi serviciu divin. Credincioşii 
cer de la El mai mult har în Sabat decât în vreo altă zi oarecare; ei pretind atenţia Sa deosebită şi 
imploră binecuvântările cele mai alese. Dumnezeu nu aşteaptă, până ce să treacă Sabatul, ci 
dăruieşte rugătorilor, în plinătatea înțelepciunii Sale, tot ce le ajută mai bine în viaţa lor 
religioasă. 

Lucrarea cerului nu încetează nici o clipă şi tot aşa şi oamenii nu trebuie să obosească în a 
face bine. Legea Sabatului interzice munca în ziua cea sfântă de repaus a Domnului. Orice 
ocupaţie de afaceri trebuie să înceteze în acea zi, tot astfel şi ocupațiile pentru distracțiile şi 
avantajele lumeşti; din contră lucrarea lui Hristos care constă din vindecarea bolnavilor, onora 
Sabatul cel sfânt. Isus pretindea aceleaşi drepturi cu Dumnezeu, săvârşind o lucrare, care era 
deopotrivă de sfântă cu cea a Tatălui Său. Dar fariseii erau cu atât mai indignaţi contra Lui, 
pentru că, după concepţia lor, El nu numai că călca legea, ci comisese şi păcatul cel grav, 
punându-Se pe Sine deopotrivă cu Dumnezeu. Numai intervenția poporului opri pe demnitarii 
iudei, de a-L omori imediat. 

„Isus a luat din nou cuvântul şi le-a zis: “Adevărat, adevărat vă spun, Isus la Betesda că, 
Fiul nu poate face nimic de la Sine, El nu face decât ce vede pe Tatăl făcând; şi tot ce face Tatăl, 
face şi Fiul întocmai. Căci Tatăl iubeşte pe Fiul, şi-l arată tot ce face; şi-l va arăta lucruri mai 
mari decât acestea ca voi să vă minunaţi. În adevăr, după cum Tatăl învie morții şi le dă viaţă, tot 
aşa şi Fiul dă viaţă cui vrea.” Aici Isus se ridică în fața iudeilor la adevărata Sa poziție şi se 
declară ca Fiul al lui Dumnezeu. Apoi îi instrui cu cuvinte dulci şi pline de demnitate cu privire la 
Sabat. El le zise, că ziua de repaus, pe care Iehova a sfințit-o după terminarea operei Sale de 
creaţiune şi a deosebit-o pentru un scop înalt nu trebuie să fie un timp de inactivitate 
nefolositoare. După cum Dumnezeu a încetat lucrarea Sa de creațiune şi S-a repauzat în acea zi şi 
a binecuvântat-o, tot astfel şi omul, trebuie să părăsească ocupația sa zilnică şi să întrebuințeze 
acele ore sfinte pentru o odihnă înviorătoare, pentru serviciu divin şi pentru a săvârşi fapte bune. 

Mai marii poporului nu puteau întâmpina aceste adevăruri solemne, care răsunau tare în 
conştiinţa lor, cu nici un argument. Datinile şi tradiţiile, singurele pe care ei le puteau cita, păreau 
slabe şi fără însemnătate în comparaţie cu dovezile puternice pe care Isus le prezenta din operele 
lui Dumnezeu şi din mersul neîncetat al naturii. Dacă ei ar fi fost însuflețiți de intenția, de a primi 
lumina, atunci inimile lor s-ar fi convins de adevărul cuvintelor lui Isus. Totuşi ocoleau dovezile 
Sale despre Sabat şi căutau să aţâţe poporul contra Lui, pentru că susținea a fi deopotrivă cu 
Dumnezeu. Furia conducătorilor nu mai cunoştea margini şi numai cu mare greutate erau 
împiedicaţi de a pune mâna pe Isus şi a-L omori. 

Totuşi poporul nu putea fi aţâţat la violenţă şi i-a lăsat ruşinaţi pe conducători prin dorința 
lui de a asculta de învățăturile lui Isus. 

Vindecarea suferindului de treizeci şi opt de ani în Sabat a fost aprobată şi lăudată de 
mulţime. De aceea fariseii şi mai marii erau constrânşi de această dată, să-şi modereze ura şi să 
aştepte o ocazie mai favorabilă, când să-şi poată duce la îndeplinire intenția lor nelegiuită. 

Isus declară că de la Sine însuşi nu poate face nimic, „decât ceea ce vede pe Tatăl 
făcând.” Raportul Său față de Dumnezeu nu-l permite să lucreze independent de El şi El n-ar 
putea face nimic contra voinţei 130 

Sale. Ce mustrare conțineau aceste cuvinte mai cu seamă contra acelora, care pun la 
îndoială pe Fiul lui Dumnezeu cu privire la lucrarea pe care El era trimis s-o aducă la îndeplinire! 
Prin răutatea lor, ei se despărțiseră de Dumnezeu şi în mândria şi vanitatea lor, acționau 


independenţi de El, fără a simţi nevoia unei înțelepciunii mai înalte decât a lor proprie, care să-i 
ajute la direcționarea faptelor lor. 

Numai foarte puţini înțeleg marea însemnătate a cuvintelor lui Hristos cu privire la 
raportul Său față de Dumnezeu. Ele învaţă pe om, că ar trebui să se considere legat inseparabil de 
Tatăl Său ceresc, că orice poziție ar ocupa, el este responsabil înaintea lui Dumnezeu, care ține 
toate destinele în mâinile Sale. Cel Atotputernic a dat omului aici pe pământ lucrarea sa, El l-a 
înzestrat, cu capacități şi mijloace pentru aducerea la îndeplinire a acesteia şi atât timp cât omul 
îşi îndeplineşte cu credincioşie îndatoririle sale, el poate pretinde binecuvântările şi făgăduinţele 
Maestrului său. Dar dacă apoi, după ce este ridicat la poziţii înalte, începe a se încrede — a se 
bizui pe propria sa înțelepciune şi putere şi ia în mâna sa rezolvarea problemelor şi se desparte de 
Acela, Căruia pretinde a-l servi — atunci El îl va trage la răspundere pentru faptele sale nelegiuite, 
căci nu a umblat în armonie cu voinţa Maestrului său. 

Isus stătea acum în fața iudeilor în adevăratul Său caracter. El declară, că tot ceea ce face 
Tatăl, face şi Fiul întocmai, prin aceeaşi putere şi cu aceleaşi efecte. El mai făgădui acelora care 
Îl ascultau că îi va face martori la fapte şi mai mari, decât săvârşise El până acum prin vindecarea 
bolnavilor, ologilor şi orbilor. Saducheii combăteau pe farisei cu privire la învierea morților. Cei 
dintâi susțineau că nu există învierea corpului. Isus însă le zise, că una din lucrările cele mai mari 
ale Tatălui constă tocmai în învierea morţilor şi tot astfel are şi Fiul putere în Sine să învie morții. 
„Nu vă miraţi” zise El, „Pentru că vine ceasul când toți cei din morminte vor auzi glasul Lui şi 
vor ieşi afară din ele. Cei ce au făcut binele, vor învia pentru viață; iar cei ce au făcut răul, vor 
învia pentru judecată.” 

Modestul Nazarinean se arătă aici în adevărata Sa maiestate. El se ridică deasupra 
omenescului, lepădă haina păcatului şi a ocării şi sta ca onorat între îngeri, ca Fiul al lui 
Dumnezeu, deopotrivă cu Creatorul Isus la Betesda Universului. Mai marii iudeilor şi mulțimea 
ascultătoare rămâneau captivați de puterea cuvintelor Sale. Nici un om nu vorbise vreodată 
asemenea cuvinte sau să fi păşit cu o astfel de maiestate împărătească. 

Pretenţiile Sale erau simple şi convingătoare şi explicau pe deplin misiunea Sa şi datoriile 
lumii. „Tatăl nu judecă pe nimeni, ci toată judecata a dat-o Fiului, pentru ca toți să cinstească pe 
Fiul cum cinstesc pe Tatăl. Cine nu cinsteşte pe Fiul, nu cinsteşte pe Tatăl care L-a trimis. 

Adevărat, adevărat vă spun, că cine ascultă cuvintele Mele şi crede în Cel ce M-a trimis, 
are viață veşnică şi nu vine la judecată, ci a trecut din moarte la viaţă. Adevărat, adevărat vă spun, 
că vine ceasul şi acum a şi venit, când cei morţi vor auzi glasul Fiului lui Dumnezeu şi cei ce-l 
vor asculta, vor învia. Căci, după cum Tatăl are viaţa în Sine, tot aşa a dat şi Fiului să aibă viața 
în Sine. Şi I-a dat puterea să judece, întrucât este Fiul al omului.” loan 5:22-27. 

Cu aceste cuvinte, Isus întoarce acuzațiile mai marilor contra lor înşişi şi condamnă 
încumetarea lor, de a face prescripţii cu privire la lucrarea Sa şi a-l aprecia faptele Sale de 
milostivire şi de bunăvoință potrivit bigoției lor strâmte. El Se declară ca judecător al lor şi al 
întregii lumi. Deoarece El venise ca Mântuitor pe pământ, lumea a fost dată în mâna Lui şi toți 
oamenii sunt obligaţi a da socoteala înaintea Lui. El luă asupră-Şi povara omenirii, pentru ca să 
poată scăpa pe oameni de urmările păcatelor lor. El este în acelaşi timp şi Mijlocitor şi Judecător. 

Bând până la drojdii paharul suferințelor şi cercărilor omeneşti, El deveni în stare să 
înțeleagă slăbiciunile şi păcatele oamenilor şi să dea sentinţa asupra lor. De aceea a dat Tatăl 
această lucrare în mâna Fiului Său, deoarece ştie că Acela, care a rezistat victorios ispitirilor lui 
Satana, va fi şi atotânţelept, drept şi milostiv în judecarea oamenilor. 

Cuvintele lui Isus deveniseră cu atât mai cuprinzătoare, cu cât discuţia se întinsese mai 
mult. Într-adevăr, El era chemat înaintea mai marilor iudeilor, unde soarta Sa avea să fie hotărâtă. 
EI, care era Domn al Sabatului, a fost adus înaintea unui tribunal pământesc, spre a fi judecat ca 


profanator al Sabatului. Dând astfel cu îndrăzneală pe faţă misiunea şi lucrarea Sa, judecătorii 
priveau umiliți şi plini de furie asupra Lui, totuşi cuvintele Sale erau irezistibile şi ei nu reuşiseră 
ca 132 să-L osândească. 

El n-a recunoscut dreptul fariseilor, de a-L cerceta sau a-L împiedica în lucrarea Sa. 
Sistemul iudaic nu-i îmbrăca cu o astfel de autoritate; pretenţiile lor se sprijineau numai pe 
propria lor mândrie şi aroganță. 

După ce le explică marile adevăruri despre lucrarea şi legătura Sa cu Tatăl, El confirmă 
declarațiile Sale cu mărturiile, care au fost depuse despre EI: „Eu nu pot face nimic de la Mine 
însumi: judec după cum aud; şi judecata Mea este dreaptă, pentru că nu caut să fac voia Mea, ci 
voia Tatălui, care M-a trimis. Dacă Eu mărturisesc despre Mine însumi, mărturia Mea nu este 
adevărată. Este un Altul, care mărturiseşte despre Mine; şi ştiu că mărturisirea pe care o face El 
despre Mine, este adevărată. Voi aţi trimis la loan şi el a mărturisit pentru adevăr. Nu că mărturia 
pe care o primesc Eu, vine de la un om; dar spun lucrurile acestea pentru ca să fiți mântuiți. El era 
lumina care ardea şi lumina şi voi ați vrut să vă bucuraţi puţină vreme la lumina lui.” De sus din 
înălțimea Sa solemnă El citeşte secretele inimilor lor şi le aminteşte, că ei au recunoscut pentru 
un scurt timp pe loan ca profet al lui Dumnezeu şi s-au bucurat de solia lui. El declară, că, 
misiunea lui loan consta numai în a pregăti calea pentru venirea Sa şi că profetul L-a recunoscut 
ca Hristos şi ca Salvator al lumii. 

Nici un om însă nu putea da mărturie cu privire la legătura tainică a lui Isus cu Tatăl Său; 
înțelepciunea omenească nu poate pătrunde până în halele cereşti. 

Isus îi asigură, că El nu Se sprijină pe mărturia lui loan, pentru a-Şi dovedi poziția Sa, ci 
numai ca prigonitorii Săi să fie convinşi despre orbirea şi nepotrivirea lor, împotrivindu-se cu 
încăpățânare Aceluia, pe care Ioan ÎI declarase ca Fiu al lui Dumnezeu. Ei cunoşteau mărturia lui 
Ioan, căci trimiseseră la acesta un sol, care le adusese înapoi vestea despre botezul lui Isus şi 
despre revelația minunată a lui Dumnezeu, care avusese loc cu această ocazie. 

Isus vorbeşte despre Ioan, ca ei să vadă că lepădându-L pe El, ei lepădau şi pe profetul, pe 
care îl primiseră cu bucurie. Mai departe, El le declară: „Dar Eu am o mărturie mai mare decât a 
lui loan, căci lucrările, pe care Mi le-a dat Tatăl să le săvârşesc, tocmai lucrările Isus la Betesda 
acestea, pe care le fac Eu, mărturisesc despre Mine că Tatăl M-a trimis.” Nu s-a deschis oare 
cerul şi nu s-au coborât asupra Lui raze de lumină de la tronul lui Dumnezeu, pe când glasul 
Celui Prea Înalt a făcut cunoscut: „Acesta este Fiul Meu prea iubit, în care Îmi găsesc plăcerea.” 
Afară de aceasta, propriile Sale fapte dovedesc originea Sa dumnezeiască. El care era învinuit ca 
profanator al Sabatului, sta acum în fața învinuitorilor Săi îmbrăcat cu harul dumnezeiesc, iar 
cuvintele Sale îi străpungeau asemenea săgeţilor adevărului. În loc să Se scuze, sau să explice 
intenţia faptelor Sale, El se adresează mai marilor şi acuzatul devine acuzator. 

El îi mustră pentru învârtoşarea inimii lor şi pentru neştiinţa lor oarbă, cu care citeau 
Sfânta Scriptură, deşi se mândreau cu superioritatea lor față de toate celelalte popoare. Acei, care 
se semețeau a fi învăţători ai Sfintelor Scripturi şi tâlcuitori ai legii, sunt ei înşişi în necunoştință 
față de pretenţiile ei. El mustră sentimentul lor profan, năzuința lor lacomă după laudă şi putere, 
zgârcenia şi învârtoşarea inimii lor. El îi învinuieşte de necredință cu privire la Sfânta Scriptură, 
pe care ei pretindeau a o adora, deşi nu ţineau decât la formele şi ceremoniile ei, în timp ce marile 
principii ale adevărului, care formau temelia legii, le nesocoteau. El declară, că ei au lepădat 
cuvântul lui Dumnezeu, lepădând pe Trimisul Lui şi le dă sfatul: „Cercetaţi Scripturile, pentru că 
socotiți că în ele aveți viața veşnică, dar tocmai ele mărturisesc despre Mine.” 

Adevărul expus lor de către Isus sta în contrazicere cu prejudecățile şi datinile lor şi de 
aceea ei îşi învârtoşau inimile contra lui. Ei refuzau să asculte de învăţăturile lui Hristos, pentru 
că aceste învățături osândeau tocmai păcatele pe care ei le simpatizau. Dacă Fiul omului ar fi 


măgulit mândria lor, atunci ei s-ar fi grăbit să-l dea onoare. Isus zicea: „Eu am venit în numele 
Tatălui Meu; şi nu Mă primiţi; dacă va veni un altul în numele lui însuşi, pe acela îl veţi primi.” 
Amăgitorii, care nu sunt în stare să aducă nici o dovadă despre autoritatea lor dumnezeiască, 
puteau totuşi să câştige aplauzele lor, prin profetizarea de lucruri plăcute şi prin satisfacerea 
vanităţii celor bogaţi şi profani. Aceşti profeți mincinoşi aveau să aducă pe urmaşii lor la pieire 
veşnică. 

Isus declară mai departe, că nu e nevoie ca El să-i învinuiască la Tatăl Său, căci Moise, a 
cărui mărturie ei pretind a o crede, îi învinuia deja. El zicea: „Căci, dacă ați crede pe Moise, M- 
ați crede şi pe Mine, pentru că El a scris despre Mine. Dar dacă nu credeţi cele spuse de el, cum 
veți crede cuvintele Mele?” Isus ştia că iudeii erau hotărâți să-l răpună viaţa şi totuşi El le explică 
în predica Sa raportul Său față de Tatăl Său şi că El este de o ființă cu Acesta. Cu aceasta nu le-a 
fost lăsată nici o scuză pentru prigonirea lor oarbă şi pentru furia lor turbată contra Salvatorului. 
Dar, deşi intenţiile lor au fost zădărnicite şi ei nu puteau să se sustragă de sub influenţa elocvenţei 
Sale dumnezeieşti şi a adevărului, totuşi ura lor ucigaşe rămase încă în inimile preoţilor şi mai 
marilor. Ei au fost cuprinși de frică, căci nu puteau să-şi închidă conştiinţa în faţa puterii 
convingătoare a misiunii de învățător a lui Hristos. Dar ei erau legați atât de mult de legăturile 
mândriei şi ale aroganţei, încât lepădară dovezile trimiterii Sale dumnezeieşti, se împotriviră 
avertismentelor Sale şi au preferat întunericul în locul luminii. 

Totuşi ei n-au izbutit să înăbuşe autoritatea lui Isus, sau să abată atenția şi respectul 
poporului de la El. Mulţi au fost adânc mişcaţi şi convinşi de predica Sa pătrunzătoare. Faptele 
Sale puternice treziră mai întâi interesul şi uimirea lor şi când misiunea Sa avea să descopere în 
cele din urmă caracterul Său şi ei aveau să fie gata să recunoască autoritatea Sa dumnezeiască. Pe 
de altă parte Isus trezise în conştiinţa mai marilor simțământul vinovăţiei lor şi prin aceasta ei au 
fost şi mai mult stârniți împotriva Lui, aşa încât au fost ferm hotărâți, ca să-l ia viața. Ei trimiseră 
soli prin întreaga țară, ca să avertizeze poporul contra lui Isus, înfierându-L ca pe un Amăgitor. 
Spionii au fost însărcinaţi, ca să-L supravegheze şi să raporteze despre cele ce El va zice şi va 
face. Mântuitorul prețios se afla acum desigur sub umbra crucii. 

Isus în Capernaum. 

După vindecarea săvârşită la Betesda în ziua Sabatului, ura celor mai de frunte dintre 
iudei se aprinse contra lui Isus până într-atât încât îşi făceau planul cum să-L piardă şi El nu mai 
putea rămâne în Ierusalim în siguranță. De aceea merse în Galilea şi alese Capernaumul ca scenă 
a activităţii Sale. În acest loc învăţă EI şi în fiecare Sabat se adunau gloate multe, ca să asculte la 
cuvântările sale. Aici părea a nu I se mai pune nici o piedică în cale, deşi spionii ÎL urmăreau de 
aproape, ca să găsească un punct de sprijin pentru învinuirile aduse contra Lui. 

Inimile poporului de rând se deschideau cu bucurie în faţa instrucțiunilor Sale 
dumnezeieşti. Inima Sa se revărsa de compătimire pentru omenirea suferindă şi El privea cu 
bucurie cum oamenii ascultau la învățăturile Sale de iubire şi de bunăvoință. Ascultătorii Săi erau 
uimiți de elocvența simplă, cu care El vestea adevărul. Toate exemplele le-a luat din viaţa zilnică 
şi Îşi potrivea vorbirea după toate clasele şi toate circumstanţele vieţii. 

Isus nu a mers la Capernaum, ca să evite societatea, sau să Se odihnească de ostenelile 
Sale. Capernaum era un mare centru de comunicaţie; oamenii din multe ţări diferite treceau prin 
oraş sau se opreau pentru a se recrea din călătoria lor. Marele Învățător putea întâlni aici 
reprezentanţi din toate naţiunile şi din toate clasele sociale. 

Învățăturile pe care EI le da aici, erau primite nu numai de cei ce erau de faţă, ci erau duse 
de aceştia la toate ţările şi la multe familii. În felul 136 acesta oamenii au fost treziti să facă 
cercetări în privinţa profeţiilor şi să-şi îndrepte din toate părțile atenția asupra Salvatorului, aşa 
încât lucrarea şi solia Sa să fie vestită în lung şi-n lat. 


Aici I se oferi o mai bună ocazie, decât în vreo altă parte oarecare, de a întâlni 
reprezentanţi din toate clasele, deoarece toţi comunicau unii cu alții în acest loc, urmărindu-şi în 
acelaşi timp fiecare ocupaţia sa deosebită. 

Cei bogaţi care erau onoraţi pentru banii lor, puteau fi câştigaţi tot aşa de bine ca şi cei 
săraci şi lipsiţi. Hristos se arătă poporului ca Mântuitor al lumii. Îndată ce veni ştirea că El este în 
Capernaum, cete de oameni curgeau spre El, ca să asculte cuvintele Sale de înțelepciune cerească. 

Isus se retrăsese pentru un scurt timp împreună cu ucenicii Săi la un munte, dar când văzu 
poporul curgând în aşa mulțime, nu-L răbdă inima ca să-i lase să plece înapoi. 

Sărbătoarea iudeilor era aproape şi mulţi erau în drum spre Ierusalim, ca să caute pe Isus, 
despre ale Cărui minuni auziseră. Bolnavii şi suferinzii erau aduşi la El şi El îi vindeca. La 
priveliştea bucuriei acelora, pe care îi vindecase, Se bucura împreună cu toți acei, care se 
împărtăşiseră de binecuvântările Sale. Pe multe familii le făcea fericite, însănătoşind pe suferinzii 
lor. Lumina răsărea iarăşi în multe cămine, care până aici au fost scufundate în umbrele întristării. 
Cei îndureraţi au fost mângâiaţi, cei neştiutori îndrumați şi speranțe noi au fost trezite în inimile 
deznădăjduiților. 

Poporul primi solia, pe care El i-o aducea şi crezu cuvintele Sale. 

Nimeni nu primea adevărul cu atâta voioşie, ca cei săraci şi de Jos, pe care vanitatea, 
mândria, comorile lumești şi lauda omenească, nu-i despărțea de Salvatorul lor. Niciunul nu era 
respins de El. Cu o milă gingaşă îngrijea El de cei nenorociţi, care doreau după ajutorul Său şi 
toți cei ce plecau din prezenţa Sa, duceau cu ei în propria lor persoană dovezile puterii Sale 
vindecătoare şi dătătoare de viaţă. Inimile poporului băteau de o iubire plină de adorație pentru 
Binefăcătorul lor şi El Însuşi lua parte la bucuria lor. Lucrarea Sa în Capernaum aduse roade bune 
şi mulți au fost mişcaţi să creadă în El şi se simțeau atraşi la El prin faptele Sale pline de 
milostivire nemaivăzută. 

Cărturarii şi fariseii recunoscură spre ruşinea lor, că intențiile lor cu privire la Isus 
fuseseră zădărnicite. Ei ascultaseră la învăţăturile Isus în Capernaum. 

Mântuitorului, ca să-L prindă în cuvintele Sale proprii şi ca să atragă atenţia poporului 
asupra Sa Însuși. Ei ştiau că de la începutul misiunii de învățător a lui Hristos, influenţa lor 
proprie asupra poporului scăzuse. 

Inimile compătimitoare ale mulțimii preferau învăţăturile de iubire şi de bunăvoință 
amabilă ale lui Isus în locul formelor reci şi a ceremoniilor moarte ale preoților. 

Deşi fariseii erau uimiţi de minunile săvârşite de Isus, totuşi ei urmăreau cu atât mai mult 
să îndepărteze pe Acela, care prin puterea Sa cea mare se dovedea a fi atât de primejdios 
pretențiilor şi aroganței lor. 

Bolile corporale, oricât de grave şi de incurabile ar fi fost în aparenţă, erau vindecate prin 
puterea Sa dumnezeiască; din contră boala sufletelor legate cu legăturile necredinţei şi ale 
prejudecăților oarbe prindea tot mai mult rădăcină la aceia care îşi închideau ochii în fața luminii. 
Cele mai puternice dovezi, care puteau fi aduse, îi întăreau şi mai mult în împotrivirea lor. Nici 
chiar lepra şi paralizia nu erau atât de primejdioase ca bigotismul şi necredinţa. Isus Se întoarse 
de la învățătorii lui Israel şi ei au fost învăluiţi din ce în ce mai mult de norii necredinţei şi ai 
întunericului. 

Locuitorii Capernaumului au fost uimiți peste măsură de vindecarea momentană şi 
durabilă, pe care un simplu cuvânt al lui Isus o săvârşise asupra fiului slujbaşului împărătesc şi 
aceasta de la o depărtare de aproape şapte ore de drum. Ei erau plini de bucurie, că Acela, care 
poseda o putere atât de minunată, Se afla în mijlocul lor. În Sabat sinagoga era plină de lume şi 
totuşi mulți nu erau în stare, să poată intra înăuntru. Ca de obicei, mulţi veneau numai de 


curiozitate, erau însă unii de față, care doreau în mod serios ca să capete lămuriri mai de aproape 
despre Evanghelia Împărăției lui Dumnezeu. 

Toţi cei ce ÎI auzeau, erau uimiți, „căci El predica cu putere, nu ca cărturarii”. Cuvintele 
Sale dovedeau ungerea Spiritului lui Dumnezeu şi lucrau asupra sufletelor oamenilor cu o putere 
cerească. Învățătura cărturarilor şi a bătrânilor, din contră, era lipsită de iubire şi formalistă, ca o 
lecție învățată pe de rost. Ei explicau legea după obicei, dar nici o autoritate dumnezeiască nu 
confirma declarațiile lor, nici o inspiraţie sfântă nu mişca inimile lor, sau pe acelea ale 
ascultătorilor lor. 

Isus nu Se ocupa cu diferitele puncte de neînțelegere dintre iudei. 

Cuvintele Sale erau atât de lămurite, încât şi un copil le putea pricepe şi totuşi erau destul 
de înălțătoare în simplitatea lor, încât captivau şi spiritele cele mai nobile cu adevărurile lor 
dumnezeieşti. El vorbea despre o nouă împărăție, pe care El venise s-o întemeieze între oameni, 
în contrast cu împărăţia lumii acesteia şi despre puterea Sa, de a smulge stăpânirea din mâna lui 
Satan şi a libera pe cei încătuşaţi de el. 

În sinagogă se afla un om, care era posedat de un spirit necurat. EI întrerupse pe Isus în 
cuvântarea Sa cu un strigăt tare şi pătrunzător, încât cei de față au fost cuprinși de spaimă şi de un 
fior rece. ,„. şi care a strigat cu glas tare: “Ah! Ce avem noi a face cu Tine, Isuse din Nazaret? 

Ai venit să ne prăpădeşti? Te ştiu cine eşti: Sfântul lui Dumnezeu.” Chiar demonii 
credeau şi se cutremurau, iar Israel îşi închisese ochii şi urechile față de adevărul dumnezeiesc şi 
nu recunoştea timpul cercetării sale. Satana duse sărmana sa victimă în sinagogă, ca prin 
tresăririle sărmanului suferind să abată atenţia poporului de la Isus şi să împiedice ca cuvintele 
adevărului să ajungă la inima poporului. Dar chiar mintea întunecată a acestui om a putut pricepe, 
că învăţătura lui Isus era de origine cerească. Apropierea puterii dumnezeieşti insuflă o mare 
spaimă spiritului rău care îi întunecase mintea şi astfel se născu o luptă între el şi restul rațiunii 
ce-i mai rămăsese. 

Când victima observă apropierea Salvatorului, care voia s-o libereze, demonizatul dori să 
fie mântuit de puterea lui Satan. Dar spiritul cel rău opuse rezistenţă şi cu toate sforțările victimei 
el nu voia să-i dea drumul. Sărmanul suferind voia să se adreseze lui Isus, dar când deschise 
buzele sale ca să vorbească, cel rău îi puse în gură astfel de cuvinte, încât el strigă: „Ah! Ce avem 
noi a face cu Tine, Isuse din Nazaret?” Cu toată priceperea sa întunecată, nenorocitul recunoscu 
în parte, că se afla în prezenţa Aceluia, care putea să dezlege lanţurile care îl ţinuseră legat atât de 
mult; dar când încercă să se apropie de mâna Sa puternică, voința altuia îl reţinu înapoi şi el rosti 
cuvintele altuia. 

Acest om ajunsese sub stăpânirea vrăjmaşului prin propria sa umblare păcătoasă, aşa încât 
Satana pusese stăpânire pe toate facultăţile sale. Când întunericul minţii sale a fost pătruns de 
câteva raze slabe de lumină din Isus în Capernaum prezenţa Salvatorului, lupta dintre dorința sa 
după liberare şi puterea diavolului îi provocă spaime îngrozitoare, şi-l făcu să izbucnească în 
strigăte de durere monstruoase. Cel rău îşi puse în joc toate puterile sale demonice, ca să-şi 
menţină stăpânirea asupra victimei sale; căci el îşi dădu seama, că prin înfrângerea sa în cazul 
acesta va contribui la biruinţa cauzei lui Isus. Mântuitorul, care biruise pe prinţul întunericului în 
pustie, se afla acum iarăşi față în faţă cu vechiul său vrăjmaş. 

Se părea, ca şi cum chinuitul om îşi va pierde viaţa în lupta sa grozavă cu cel rău, care îi 
distrusese toată bărbăţia. Numai o singură putere era în stare să înfrângă pe acest tiran crud. Isus 
vorbi cu vocea Sa poruncitoare şi dădu captivului sărman iarăşi libertatea. Spiritul cel rău făcu 
ultima sforțare ca să răpească viaţa victimei sale, înainte de a ceda suveranității cuvântului lui 
Isus. Cel vindecat se ridică apoi în faţa mulțimii uimite, vesel şi fericit pentru libertatea sa 
redobândită. 


Astfel stăpânitorul întunericului a fost biruit şi în sinagogă, Sâmbăta, în fața întregii 
adunări. Chiar şi cel rău mărturisi despre puterea dumnezeiască a Salvatorului cu cuvintele: „Ah! 
Ce avem noi a face cu Tine, Isuse din Nazaret? Ai venit să ne prăpădeşti? Te ştiu cine eşti: 
Sfântul lui Dumnezeu.” 

Omul, a cărui minte se restabilise deodată, proslăvea pe Dumnezeu pentru liberarea sa. 
Ochii care cu puțin mai înainte exprimau trăsături de nebunie şi priveau sălbatic în toate părțile, 
erau luminaţi acum de pricepere şi vărsau lacrimi de mulţumire. Îndată ce graiul le reveni iarăşi, 
după înmărmurirea lor, ziseră unii către alţii plini de uimire: „Ce înseamnă lucrul acesta? El 
porunceşte cu stăpânire şi cu putere duhurilor necurate şi ele ies afară!” 

Nu era voinţa lui Dumnezeu ca acest om să fie lovit de o suferință atât de grozavă şi ca el 
să fie predat în totul sub puterea lui Satan. 

Cauza ascunsă a nenorocirii sale, care îl făcuse să devină o privelişte îngrozitoare pentru 
amicii săi şi o povară pentru el însuşi, se afla în propria sa umblare. Plăcerile păcatului îl 
ademeniseră, cărarea desfrânării i se păruse plăcută şi atractivă şi toată străduința sa era, să-şi 
petreacă viaţa într-o desfătare destrăbălată. El nu visă niciodată că va ajunge să fie de scârba şi de 
spaima lumii şi spre ocară propriei 140 sale familii. El gândea, că-şi va putea petrece timpul într- 
o nebunie nevinovată; dar după ce apucă o dată pe calea greşită nu se mai putu opri, până ce călcă 
legile sănătăţii şi legile morale. Necumpătarea şi uşurătatea captivară simțurile sale; sentimentele 
mai bune ale sufletului său au fost înăbuşite, iar Satana a fost în cele din urmă în stare, de a 
câştiga deplină stăpânire asupra lui. 

Căinţa veni prea târziu şi atunci ar fi voit cu plăcere să jertfească bogăţie şi plăceri, spre a- 
şi putea redobândi puterea bărbătească pierdută, dar nu mai putea, căci căzuse victimă 
neputincioasă în mâinile celui rău. Satan ademenise pe acest tânăr cu multe iluzii atrăgătoare; el 
acoperise viciul cu o manta de flori, pentru ca victima să-l îmbrăţişeze cu plăcere; dar după ce îşi 
ajunse scopul şi omul nenorocit se afla în puterea sa, cel rău deveni despotic în tirania sa şi 
grozav în loviturile sale demonice. Aşa se întâmplă întotdeauna cu aceia, care sunt subjugați de 
cel rău; distracțiile fermecătoare ale anilor tinereţii lor se termină în întunericul disperării, sau cu 
înnebunirea unui suflet pierdut. 

Dar Acela, care a biruit pe arhivrăjmaşul în pustie, smulse pe acest captiv nenorocit din 
ghearele lui Satana. Isus ştia bine, că acest spirit rău, deşi într-o altă formă, totuşi este acelaşi 
care-L ispitise pe El în pustie. Satan caută să-şi ajungă scopul prin diferite chipuri. Acelaşi spirit, 
care recunoscu pe Mântuitorul de la cea dintâi privire şi care-l strigă: „Ah! Ce avem noi a face cu 
Tine, Isuse din Nazaret?” stăpânea şi pe iudeii nelegiuiţi, care lepădau pe Hristos şi disprețuiau 
învățătura Sa. Dar la ei el avea înfăţişarea evlaviei şi a erudiţiei, căutând a-i duce în eroare cu 
privire la adevăratele pricini pentru lepădarea Mântuitorului. 

În timp ce poporul sta încă plin de uimire şi admiraţie, Isus Se retrase din sinagogă şi făcu 
o vizită la casa lui Petru, spre a găsi aici pentru un scurt timp repausul cel atât de necesar; totuşi 
Fiul omului nu Se putu bucura de nici o recreație. O altă minune aproape tot atât de mare trebui 
să aibă loc şi aici. Mântuitorul află, că soacra lui Petru zăcea prinsă de friguri şi inima Sa plină de 
compătimire a fost imediat gata să procure alinare femeii suferinde. El porunci frigurilor şi ele au 
părăsit-o. Ea se ridică din patul ei de boală, cu o inimă plină de bucurie şi mulţumire şi servea pe 
Mântuitorul şi pe ucenicii Săi. 

Vestea despre aceste minuni şi vindecări se răspândi în tot oraşul; totuşi vrăjmăşia 
fariseilor crescu cu atât mai mult pentru aceste fapte de milostivire. Ei supravegheau cu atenţie 
mişcările lui Isus, pentru a găsi o pricină de învinuire contra Lui. Influenţa lor împiedică pe mulți, 
de a veni la El în Sabat pentru vindecarea bolilor lor, căci se temeau să nu fie considerați călcători 
de lege. Dar îndată ce soarele se ascundea la apus, avea loc o mare mişcare în oraş. Bolnavii 


curgeau la El din toate părțile oraşului şi se adunau în jurul lui Isus. Acei care posedau destulă 
putere corporală, veneau singuri, dar majoritatea erau aduşi la Marele Doctor de către amicii lor. 

Aceşti nenorociţi se aflau în toate stadiile de neputinţă şi aproape de moarte. Unii erau 
istoviţi de friguri, alţii erau paralitici, alții orbi, surzi sau şchiopi. Şi din depărtare se auzea 
strigătul de jale al leprosului: „„Necurat, necurat!” care îşi întindea mâinile sale putrede către 
Marele Salvator. Lucrarea lui Isus începea îndată ce primul suferind era adus în faţa Sa. Rugătorii 
erau vindecaţi printr-un cuvânt de pe buzele Sale sau printr-o atingere a mâinii Sale. Cu inimile 
pline de mulțumire şi sănătoşi la corp şi suflet, ei se întorceau apoi la ai lor, pe care cu puţin mai 
înainte îi părăsiseră ca invalizi neputincioşi. 

Acei care aduseră la Isus pe suferinzi cu toată îngrijirea de pe patul lor de boală, se 
înapoiau acum împreună cu ei, vărsând lacrimi de bucurie şi dând laudă Mântuitorului. Copiii 
micuți primeau aceeaşi considerație amabilă şi gingaşii suferinzi erau redați înapoi într-o sănătate 
înfloritoare mamelor lor fericite. Aceste dovezi vii ale puterii dumnezeieşti a lui Isus provocară o 
mare agitaţie în acel ţinut. Niciodată până aici nu mai văzuse Capernaumul asemenea zile. 
Pretutindeni se auzeau numai glasuri de triumf şi de veselie pentru binecuvântările primite. 

Salvatorul divin, care săvârşea vindecări aşa de minunate, participa la bucuria, pe care El 
o trezise în sufletele omenirii suferinde. El vindecase pe orice om, care venise la El să ceară 
ajutor. Marea Sa iubire de oameni era mişcată până în profunzime, când vedea suferințele 
acelora, care veniseră la El şi se simţea fericit, de a le putea reda iarăşi sănătatea şi fericirea. 

Chemarea ucenicilor. 

Ucenicii nu se uniseră încă pe deplin cu Isus ca să fie conlucrători cu El. Ei au fost într- 
adevăr martori ai multora din minunile Sale şi sufletele lor se luminaseră prin învățăturile primite 
de pe buzele Sale; totuşi ei nu renunțaseră încă în totul la ocupaţia lor ca pescari. Inimile lor au 
fost umplute de întristare când au auzit despre soarta lui loan şi cugete contradictorii le 
nelinişteau sufletele. Dacă activitatea lui loan avuse un astfel de sfârşit tragic, care avea să fie 
soarta Maestrului lor, când cărturarii şi fariseii aveau atâta ură pentru El? Pentru ei, în îndoielile 
şi temerile lor, era încă mereu o uşurare de a se întoarce iarăşi la pescuit, pentru a uita pentru un 
scurt timp, în ocupația lor obişnuită, îngrijorarea lor. 

Isus le-a dat drumul adesea şi le-a dat ocazia de a se recrea în cercul lor familiar; totuşi, El 
Însuşi refuza cu blândeţe dar hotărât cererile lor, de a-şi lua şi El timp de recreaţie. Numai 
noaptea îşi găsea El timpul necesar pentru rugăciune, căci ziua era consacrată în întregime 
învăţăturii şi faptelor de milostivire. Pe când lumea, pe care El venise să o răscumpere, era 
afundată în somn, Mântuitorul înălța Tatălui cereri de mijlocire pentru oameni, în tăcerea 
solemnă a munţilor. El petrecea adesea nopţi întregi în rugăciune şi meditație, pentru ca în zorii 
zilei să-Şi înceapă iarăşi lucrarea Sa activă. 

Pentru Mântuitorul părea imposibil de a se retrage măcar pentru un timp scurt. Era încă de 
dimineaţă lângă marea Galileii şi mulțimea se adunase deja grămadă în jurul Său, iar bolnavii şi 
nenorociții erau aduşi Chemarea ucenicilor la EI pentru vindecare. În cele din urmă gloatele s-au 
îngrămădit atât de mult în jurul Său, încât nu mai avea nici loc unde să stea. De aceea ceru lui 
Petru ca să-L ia în vas şi îndată ce se sui, zise ucenicilor să se depărteze puțin de la mal. După ce 
se află la o oarecare depărtare faţă de popor, El putea fi văzut şi auzit cu mai multă uşurinţă de 
mulţime; şi de aici de pe vas El predica despre tainele Împărăției lui Dumnezeu. 

Vorbirea Sa era simplă şi serioasă şi făcu o impresie adâncă asupra sufletelor 
ascultătorilor. 

După ce îşi termină astfel predica, Isus se adresă lui Petru şi îi ceru să vâslească mai 
departe şi să îşi arunce plasele pentru pescuit. Totuşi Petru era complet descurajat; el era trist nu 
numai din cauza sorții lui loan Botezătorul şi inima sa îl chinuia cu necredință, ci el mai era 


amărât şi din cauza perspectivelor sale pământeşti. El nu avusese succes la pescuit şi noaptea 
trecută se muncise tot timpul în zadar. Cu un ton descurajat el răspunse la porunca lui Hristos: 
„Învăţătorule, toată noaptea ne-am trudit şi n-am prins nimic; dar, la cuvântul Tău, voi arunca 
mrejele!” 

El chemă pe fratele său să-i ajute şi amândoi lăsară plasele la adânc, după porunca lui 
Isus. Când au încercat să le tragă afară, ei nu au fost în stare să le ridice singuri, din cauza marii 
mulţimi de peşti şi se văzură nevoiţi să cheme pe Iacob şi pe Ioan ca să le dea ajutor. Când plasa 
plină de peşti se găsea în cele din urmă pe vas, acesta era încărcat aşa de mult, încât se aflau în 
primejdie de a se scufunda. 

Petru văzuse pe Isus săvârşind minuni uimitoare, dar niciuna nu făcuse o impresie atât de 
adâncă asupra lui, ca această pescuire minunată după o noapte de decepție. Necredinţa şi 
descurajarea, care chinuiseră pe ucenici în tot timpul acelei nopți lungi şi obositoare, făcură acum 
loc adoraţiei şi uimirii. Petru a fost umplut de conştiinţa puterii dumnezeieşti a Maestrului şi a 
fost ruşinat din cauza necredinţei sale păcătoase de până acum. El îşi dădu seama că se găsea în 
fața Fiului lui Dumnezeu şi se simţea nevrednic a fi într-o astfel de societate. De aceea el se 
aruncă repede la picioarele lui Isus cu cuvintele: „Doamne, pleacă de la mine, căci sunt un om 
păcătos.” Dar pe când vorbea astfel, el strângea în braţe picioarele lui Isus şi dacă Mântuitorul ar 
fi încercat 144 să facă cum zicea Petru, atunci cu siguranță că n-ar fi fost voios să-L lase să plece. 

Isus înţelegea însă sentimentele contradictorii din inima impetuosului ucenic şi zise către 
el: „Nu te teme; de acum încolo vei fi pescar de oameni.” Cuvinte asemănătoare au fost adresate 
apoi şi celorlalți trei pescari, când se aflau toți pe mal. Pe când ei îşi dregeau cu zel plasele, care 
se rupseseră din cauza marii greutăți de peşte, Isus le zise: „Veniţi după Mine şi vă voi face 
pescari de oameni.” Şi îndată ei au părăsit plasele şi vasele lor şi au urmat Salvatorului. Pescarii 
modeşti au recunoscut autoritatea dumnezeiască a lui Isus şi au renunţat la ocupaţia lor obişnuită 
şi au părăsit bunurile pământeşti, pentru a da ascultare poruncii Domnului lor. 

Aceşti patru ucenici au fost în viitor legaţi mult mai strâns cu Isus în umblarea sa 
pământească, decât oricare altul. Hristos, Lumina lumii, era pe deplin în stare, să facă pe aceşti 
pescari neînvățaţi din Galilea destoinici pentru înalta lor chemare, la care El îi hotărâse. 
Cuvintele, pe care El le rostise către aceşti bărbați simpli erau de cea mai înaltă însemnătate; ele 
trebuiau să influenţeze lumea pentru totdeauna. Deşi chemarea din partea lui Isus a acestor 
pescari sărmani şi descurajați, părea a fi o faptă cu totul fără însemnătate, totuşi acesta era un 
eveniment, care era însoţit de efectele cele mai grandioase şi era destinat să zguduie întreaga 
lume. Puterea înviorătoare a lui Dumnezeu lumină sufletele acelor pescari neînvăţați, şi-i făcu 
destoinici, a răspândi învăţăturile lui Hristos în lung şi-n lat. Alţii trebuiau să continue lucrarea, 
până ce avea să ajungă la toate ţările; să fie auzită în orice epocă şi multe suflete să fie câştigate 
prin aceasta. Galileenii avea să devină într-adevăr „pescari de oameni”. 

Isus nu era împotriva unei adevărate culturi. Cea mai înaltă cultură, dacă este sfințită prin 
iubire şi temere de Dumnezeu, primeşte aprobarea Sa. Faptul chemării pescarilor învățați ca 
ucenici ai săi, este întrebuințat adesea ca pretext contra culturii. Dar aceşti bărbaţi au fost supuşi 
influenţei Sale înnobilatoare timp de trei ani de zile şi Mântuitorul era Educatorul cel mai 
desăvârşit pe care L-a cunoscut lumea vreodată. 

Prinţul vieţii nu alese pe cărturari şi pe mai mari ca ucenici ai Săi, Chemarea ucenicilor 
pentru că n-au voit să-L urmeze; de aceea El cheamă oameni modeşti de la ţară ca ajutoare ale 
Sale. Cei bogaţi şi învățați dintre iudei se simțeau superiori tuturor celorlalți oameni, pentru 
înțelepciunea lor lumească şi îndreptăţirea lor de sine şi nu simțeau o necesitate deosebită după 
un Mântuitor. Caracterul lor nu putea fi schimbat şi nu voiau să primească învățăturile lui Hristos. 
Din contră pescarii modeşti se bucurau, a fi în legătură cu Mântuitorul şi a deveni lucrători ai Săi. 


În drumul Său către Ierusalim, Isus văzu pe Matei ocupat cu încasarea taxelor de vamă. El 
era iudeu, dar de când se făcuse vameş, frații săi îl disprețuiau. Jugul roman nutrea neîncetat 
spiritul de mânie în inimile poporului iudeu; faptul că o naţiune dispreţuită, păgână încasa biruri 
de la ei, era o neîncetată amintire, că puterea şi mărirea lor ca națiune independentă dispăruseră. 
Indignarea lor era deci fără margini, când unul din propriul lor popor uita atât de mult 
superioritatea neamului său, încât primea postul de vameş. 

Toţi acei care sprijineau în felul acesta autoritatea romană, erau priviţi ca răsculători. 
Iudeii priveau ca o înjosire a avea vreo împărtăşire oarecare cu un vameş. Chiar postul însuşi era 
considerat deopotrivă cu împilarea şi stoarcerea de bani. Totuşi Isus nu Se lăsă influenţat de 
prejudecățile fariseilor. El nu privea la suprafaţă, ci înăuntrul inimii. 

Ochiul Său dumnezeiesc recunoscu în Matei pe unul pe care îl putea folosi la întemeierea 
comunității Sale. Acest bărbat ascultase la învățăturile lui Hristos şi se simţea atras către EI; 
inima sa bătea în adorație pentru Salvatorul Său, dar nu ajunsese niciodată la gândul, că acest 
mare Învățător îl va găsi demn de vreo atenţie şi cu atât mai puţin, să-l aleagă ca ucenic al Său. 
De aceea mare fu uimirea lui, când Isus i Se adresă cu cuvintele: „Urmează-M'”. 

Fără cea mai mică opunere sau întrebare cu privire la paguba bănească care ar rezulta din 
aceasta, Matei se ridică, urmă Maestrului său şi îşi uni străduinţele sale cu ale celorlalți câtorva 
ucenici ai lui Isus. Vameşul disprețuit simţea că Salvatorul îi arătase o onoare, de care el nu era 
vrednic. El nu se sinchisea de afacerea care îi aducea venit, pe care o schimbase cu sărăcie şi 
lipsă. Pentru el era îndeajuns, că avea să fie în prezența lui Isus, că era în stare să învețe 
înțelepciune 146 şi bunătate de pe buzele Sale, că putea fi martor la faptele Sale minunate şi avea 
favoarea să participe la lucrarea Sa obositoare. 

Matei era bogat şi totuşi era voios a jertfi totul pentru Maestru. El avea mulţi amici şi 
cunoscuţi, care dorea ca să devină urmaşi ai lui Hristos şi cărora el căuta să le ofere o ocazie, 
pentru a-L întâlni. El era convins, că ei vor fi răpiți de învăţătura Sa curată şi simplă. 

Pentru acest motiv el organiză în casa sa un ospăț spre onoarea lui Isus şi invită la acesta 
pe amicii şi rudele sale, printre care se aflau mulți vameşi. Isus cu ucenicii Săi primiră invitaţia sa 
amabilă şi El onoră acel ospăț cu prezenţa Sa. Cărturarii şi fariseii, care supravegheau neîncetat 
mişcările Sale, nu lăsară să le scape această ocazie, de a osândi lucrarea lui Hristos. 

Ei erau foarte revoltați că unul, care se chema iudeu, întreținea relaţii cu vameşii. Deşi ei 
nu voiau să-L recunoască drept Mesia şi lepădau învățătura Sa, totuşi nu puteau a-şi închide ochii 
față de faptul, că El exercita o mare influență asupra poporului; şi erau tare supăraţi, că El ar 
nesocoti prin exemplul Său prejudecățile şi prescripţiile lor. Pentru că Isus poruncise lui Matei, ca 
să-l urmeze, furia lor nu mai cunoştea margini. Pentru ce să dea El atâta onoare unui vameş urât? 
De aceea ei atacară pe ucenici şi le imputară, că mănâncă cu vameşii şi păcătoşii. 

„Pe când şedea Isus la masă, în casă, iată că au venit o mulțime de vameşi şi păcătoşi şi au 
şezut la masă cu el şi cu ucenicii Lui. Fariseii au văzut lucrul acesta şi au zis ucenicilor Lui: 
“Pentru ce mănâncă învățătorul vostru cu vameşii şi cu păcătoşii?"” această întrebare a fost pusă 
cu un dispreţ răutăcios. Isus nu aşteptă răspunsul ucenicilor Săi, ci ripostă El Însuşi la atacul lor 
ironic: „Nu cei sănătoşi au trebuință de doctor, ci cei bolnavi. Duceţi-vă de învăţaţi ce înseamnă: 
“milă voiesc iar nu jertfă!” căci n-am venit să chem la pocăință pe cei neprihăniți, ci pe cei 
păcătoşi.” Cu aceste cuvinte El explică modul Său de procedare, comparându-Se cu un doctor, a 
cărui lucrare nu este printre cei sănătoşi, ci printre bolnavi. El, care venise să vindece sufletele 
bolnave de păcate, trebuia să meargă la acei, care aveau nevoie de milostivirea Sa iertătoare şi de 
iubirea Sa compătimitoare. 

Aceşti vameşi sărmani şi păcătoşi, cu toată păcătoşenia lor, simțeau Chemarea ucenicilor 
totuşi nevoia de pocăință şi de iertare şi aparținea misiunii Sale cereşti, de a întâmpina asemenea 


trebuinţe. Deşi aceşti oameni nesocoteau în aparenţă ceremoniile religioase, totuşi în inimile şi 
viața lor erau mai bine pregătiți, a deveni creştini sinceri, decât fariseii şi preoții, care priveau cu 
dispreţ asupra lor. Mulţi dintre aceştia posedau un caracter nobil şi nu erau în stare, a umbla 
contra glasului conştiinţei lor şi să lepede o învățătură, pe care mintea lor o recunoştea ca 
adevărată. 

Isus venise să vindece rănile păcatului din mijlocul propriului Său popor; totuşi iudeii 
respinseră de la ei mâna Sa ce li se oferea ca ajutor: ei călcară în picioare învățăturile Sale şi n-au 
luat seama la faptele Sale puternice. De aceea Domnul se întoarse către aceia, care voiau să 
asculte la cuvintele Sale. Matei şi tovarăşii săi au ascultat somaţia Maestrului şi-L urmară. 
Vameşul disprețuit deveni mai târziu unul dintre cei mai devotați vestitori ai Evangheliei. Inima 
sa lipsită de egoism se simţea atrasă către sufletele care aveau nevoie de lumină. El nu respingea 
pe păcătoşi prin preamărirea propriei sale evlavii, sau prin comparaţia acesteia cu starea lor 
păcătoasă; ci îi atrăgea prin compătimirea sa adâncă, ducându-le solia prețioasă a lui Hristos. 
Sforțările sale au fost încununate de succes. Mulţi dintre acei, care au luat parte la acel ospăț şi 
care au ascultat la învăţătura dumnezeiască a lui Isus deveniră unelte pentru luminarea poporului. 

Cuvintele potrivite, pe care Isus le adresă fariseilor din timpul ospățului, îi aduse la tăcere, 
totuşi fără să înlăture prejudecățile lor, sau să înmoaie inimile lor. Ei se depărtară spre a se plânge 
la ucenicii lui loan despre felul de procedare al lui Isus şi al urmaşilor Săi. Ei accentuară 
îndeosebi influenţa vătămătoare, pe care El o exercita asupra poporului, sfidând vechile lor 
tradiţii şi vestind lumii o învățătură de milostivire şi de iubire. 

Nemulțumirea urmaşilor lui loan a fost trezită şi ei se plânseră la ucenicii lui Isus asupra 
Maestrului lor, a Cărui umblare, ar fi fost, după părerea lor, în opoziție cu învățătura lui loan. 
Dacă loan era trimis de Dumnezeu şi învăţa prin Spiritul Său, atunci cum putea fi dreaptă 
umblarea lui Isus? Astfel urmaşii Mântuitorului nefiind în stare a răspunde la aceste întrebări, 
aduseră chestiunea în fața Maestrului lor. 

„Ei I-au zis: “Ucenicii lui loan, ca şi ai Fariseilor, postesc des şi fac rugăciuni, pe când ai 
Tăi mănâncă şi beau.” El le-a răspuns: “Oare puteţi face pe nuntaşi să postească în timpul când 
mirele este cu ei? Vor veni zile când va fi luat mirele de la ei; atunci vor posti în acela zile.” Luca 
5:33-35. 

Prin venirea lui Isus pe acest pământ, a fost adusă lumina cerească. 

El a venit ca luminător şi salvator al omenirii, ca să înfrâneze puterea lui Satan şi să 
libereze pe captivi. La naşterea Sa solii cereşti au adus păstorilor modeşti de pe câmpiile 
Betleemului solia îmbucurătoare care le vestea „bucurie mare”: „Slavă lui Dumnezeu în locurile 
prea înalte şi pace pe pământ între oamenii plăcuți Lui.” Cel mai mare dar al cerului a fost dat 
lumii, bucurie celor sărmani, căci Hristos a venit, ca să-i facă moştenitori ai Împărăției Sale! 
Bucurie pentru cei bogați căci El îi va învăţa, cum să se folosească de comorile pământeşti, spre 
a-şi procura bogății veşnice în ceruri! Bucurie pentru cei neştiutori, căci El a venit, să le aducă 
înțelepciunea dătătoare de mântuire! Bucurie pentru învăţaţi, căci El vrea să descopere priceperii 
lor taine mult mai adânci, decât au putut pătrunde ei mai înainte! 

Mântuitorul zice: „Dar ferice de ochii voştri că văd; şi de urechile voastre că aud! 
Adevărat vă spun că mulţi proroci şi oameni neprihăniţi au dorit să vadă lucrurile pe care le 
vedeți voi şi nu le-au văzut; şi să audă lucrurile pe care le auziţi voi şi nu le-au auzit.” Prin 
trimiterea lui Hristos au fost descoperite oamenilor adevăruri, care fuseseră ascunse de la 
întemeierea lumii. 

Orice alt eveniment pământesc pare fără însemnătate, când este pus în comparaţie cu 
venirea lui Hristos pe pământ. Ce ocazie de bucurie au avut ucenicii, căci li s-a dat favoarea să 


umble şi să vorbească cu Maiestatea Cerului! Fericiţi erau acei care aveau în mijlocul lor pe 
Prințul Vieţii şi primeau zilnic de la El binecuvântări şi milostiviri noi. 

Pentru ce trebuie să fie ei trişti şi să postească? Era mult mai potrivit ca aceia să fie trişti, 
care lepădau pe Mântuitorul şi îşi închideau ochii şi urechile la învățăturile Sale dumnezeieşti şi 
se întorceau astfel de la pacea şi bucuria iubirii şi adevărului veşnic. Tezaurul cerului le era 
încredinţat lor pentru câtva timp şi totuşi ei preferară sclavia şi Chemarea ucenicilor întunericul 
în locul libertăţii şi luminii venite prin Hristos. 

În sinagoga din Nazaret, Isus Se proclamase ca Mântuitor al omenirii. 

El zicea: „Duhul Domnului este peste Mine, pentru că M-a uns să vestesc săracilor 
Evanghelia; M-a trimis să tămăduiesc pe cei cu inima zdrobită, să propovăduiesc robilor de 
război slobozirea şi orbilor căpătarea vederii; să dau drumul celor apăsaţi şi să vestesc anul de 
îndurare al Domnului.” 

Cum puteau posti nuntaşii, pe când Mirele petrecea încă în mijlocul lor? Dar când El avea 
să Se întoarcă iarăşi la cer şi să lase pe ucenicii Săi să ducă singuri lupta cu necredința şi 
întunericul lumii, atunci avea să fie potrivit pentru comunitate, de a posti şi a se întrista, până ce 
Domnul avea să vină pentru a doua oară. 

Fariseii invidioşi tâlcuiau în rău, toate faptele Domnului. Tocmai acele lucruri, care ar fi 
trebuit să le mişte inimile şi să trezească admiraţia lor, ei le foloseau cu pretext, de a-L acuza de 
imoralitate. Totuşi aceşti bărbaţi care se îndreptăţeau pe ei înşişi erau mustraţi de atâtea ori de 
Isus pentru nelegiuirea lor şi le demascase de atâtea ori planurile lor rele, încât ei nu îndrăzneau 
să-i adreseze Lui plângerea lor, ci mergeau la acei, la care nădăjduiau să trezească mai cu 
uşurinţă prejudecăţi şi necredință. Dacă ucenicii ar fi luat în seamă aceste şoptiri, atunci ar fi 
încetat de a mai urma Mântuitorului. Totuşi aceştia n-au luat în seamă aceste învinuiri lipsite de 
nobleţe ridicate contra Maestrului lor, cum că El ar fi lipsit de religiozitate şi s-ar asocia cu o 
societate rea. Ei ştiau că aceste pâre rele veneau de la nişte persoane, care erau pline de ură şi de 
răutate contra Lui. 

Mântuitorul mânca cu păcătoşii. EI le vorbi cuvinte de viaţă şi mulţi ÎL primeau ca 
Mântuitor al lor. Ospăţul lui Hristos era sfânt; iar fariseii cu postirea lor, din contră, îşi vor avea 
plata lor cu fățarnicii şi necredincioşii, când Hristos va veni în mărirea Sa, pe când cei dispreţuiți 
de ei vor fi adunaţi atunci în Împărăţia Sa. 

Vindecarea leprosului. 

Isus Se vedea adesea constrâns a se ascunde de popor; căci în dorinţa lor de a fi martori 
oculari ai minunilor Sale, mulțimea se înghesuia de obicei atât de mult în jurul Său şi entuziasmul 
general creştea într-o măsură atât de mare, încât era nevoie de măsuri de prevedere, spre a nu da 
preoților şi mai marilor nici o ocazie, de a trezi în autoritățile romane teama de vreo răscoală. 

Niciodată nu mai cunoscuse lumea o aşa mişcare. Cerul se coborâse jos la oameni. Toţi 
cei ce se apropiau de Isus pentru a primi învățătură, recunoşteau harul şi înțelepciunea Domnului 
şi primeau instrucțiuni prețioase de la izvorul primordial a toată cunoştinţa. Multe suflete, 
flămânzite şi însetate, care doriseră de mult timp după Mântuirea lui Israel, au fost făcute acum 
fericite prin darul unui Mântuitor îndurător. 

Învățătorul mult aşteptat sosise acum şi un popor privilegiat trăia sub splendoarea deplină 
a luminii Sale şi cu toate acestea mulţi n-o recunoşteau, sau se întorceau cu nepăsare sau chiar cu 
necredinţă de la razele dumnezeieşti. 

Isus vindeca multe şi diferite cazuri de boală corporală, în timp ce sufletelor bolnave le 
vestea Evanghelia. Foarte multe inimi au fost eliberate prin El de sclavia tirană a păcatului. 
Credinţa, nădejdea şi fericirea, luau locul necredinţei, descurajării şi deznădejdii. Totuşi când cei 
bolnavi şi nenorociţi se adresau Mântuitorului pentru ajutor, El le vindeca mai întâi corpurile 


bolnave, înainte de a încerca să lumineze sufletul întunecat. După ce suferinţele corporale ale 
bolnavului erau Vindecarea leprosului înlăturate, atunci cugetele sale puteau mai cu uşurinţă să 
fie călăuzite pe calea luminii şi adevărului. 

Lepra era boala cea mai oribilă şi mai urâcioasă dintre toate bolile răsăritului. Ea era 
privită de toate clasele cu mare groază atât din pricina caracterului ei molipsitor, cât şi din cauza 
efectului ei grozav asupra victimei. Se lua orice măsură posibilă de prevedere, pentru a împiedica 
răspândirea în popor a acestei molime. Cel lepros era declarat ca necurat la Evrei, izolat de ai săi 
şi exclus de la orice societate sau serviciu divin. 

El era osândit a comunica numai cu aceia, care sufereau de aceeaşi boală. 

Departe de amicii şi rudele sale, el trebuia să suporte blestemul acestei boli înfricoşate. 
Nici o mână iubitoare nu putea alina durerile sale. El era obligat, să anunţe nenorocirea sa, să-şi 
sfâşie veşmintele şi să dea strigăt de avertizare, pentru ca toţi să poată evita corpul său necurat şi 
putred de răni. Cuvintele, „necurat, necurat!” rostite pe un ton plângător de pe buzele exilatului 
singuratic era un semnal, care era auzit cu frică şi spaimă. 

În ținutul pe unde lucra Hristos erau multe asemenea făpturi nesuferite. Vestea despre 
Marele Salvator pătrunse chiar şi până la ei, în pustiul singuratic şi o rază de speranţă a fost 
trezită în inimile lor, că ar exista mântuire chiar şi pentru ei, dacă ar putea ajunge până în 
prezenţa lui Isus. Dar pentru că intrarea în oraşe şi sate le era interzisă, se părea cu neputinţă a se 
apropia de Marele Doctor, al cărui cerc de activitate era de fapt în mijlocul poporului obişnuit. 

Unul dintre leproşi era un bărbat din clasa de sus. Cu cea mai mare durere ajunse el şi 
familia sa la convingerea, că devenise victima acestei boli oribile. Cei mai de seamă doctori, după 
o examinare amănunțită a cazului, au fost siliți în cele din urmă să mărturisească, că dibăcia lor 
nu e în stare să-l ajute şi că boala sa e incurabilă. Potrivit legii el a fost cercetat apoi şi de preoți, 
care au declarat de asemenea, că el e bolnav de lepră în forma cea mai gravă. Aceste declarații îl 
osândiră la moarte de viu, departe de amicii săi şi de societatea în care el jucase un rol atât de 
însemnat. Acei care mai înainte au căutat favoruri la el şi care se bucuraseră de ospitalitatea sa, 
fugeau acum cu spaimă din fața sa şi el se văzu silit să părăsească patria ca un exilat. 

Isus învăţa la marginea mării afară din raza oraşului şi mulți erau adunaţi ca să asculte la 
cuvintele Sale. Leprosul care auzise din singurătatea sa despre lucrările puternice ale lui Isus, se 
apropie, atât cât îi era permis, de locul unde era Mântuitorul, dorind să-L vadă. De la exilarea sa 
această boală făcuse pustiiri îngrozitoare în corpul lui. El oferea acum o privelişte nesuferită şi 
corpul său deteriorat era îngrozitor la privire. Oprindu-se apoi la o oarecare depărtare, auzi câteva 
din cuvintele lui Isus şi vedea, cum Mântuitorul îşi punea mâinile pe bolnavi, spre a-i vindeca. El 
observa cu uimire cum ologii, orbii, paraliticii şi alții, care zăceau loviți de cele mai diferite boli, 
erau făcuţi iarăşi sănătoşi şi preamăreau pe Dumnezeu pentru scăpare. El se uita la propriul său 
corp mizerabil şi se gândea dacă nu cumva Marele Doctor ar fi în stare să-l vindece chiar şi pe el. 
Cu cât auzea, vedea şi medita mai mult la acest lucru, cu atât mai mare deveni convingerea sa, că 
Acesta este cu adevărat Salvatorul cel făgăduit al lumii, căruia toate lucrurile îi sunt cu putință. 
Nimeni nu putea săvârşi asemenea minuni, ca El, care era împuternicit de Dumnezeu şi de aceea 
leprosul dorea să ajungă în prezența Sa, pentru a găsi vindecare. 

El nu intenţionase să pună poporul în primejdie prin apropierea sa; dar acum sufletul său 
era mişcat atât de puternic, încât trecu în totul cu vederea restricţiile, care îi erau puse, siguranţa 
poporului şi spaima pe care el o insufla. El nu se mai gândea decât la posibilitatea de a fi eliberat 
de plaga sa prin puterea lui Isus. Credinţa sa se apucă cu tărie de braţul Salvatorului şi el înaintă 
fără să țină seama de mulțimea înspăimântată, care la apropierea sa fugi, dând loc la cea mai mare 
confuzie. 


Unii au încercat să-l ţină departe de Isus, dar fără succes. Expresiile de scârbă şi privirile 
înspăimântate, pe care le provocase apariția sa, rămaseră fără efect asupra lui. El nu vedea decât 
pe Fiul lui Dumnezeu şi nu auzea nimic decât glasul, care aducea vindecare şi fericire celor 
suferinzi şi nenorociți. Ajungând în cele din urmă lângă Isus, nenorocitul îşi exprimă 
simțămintele care până aici le ţinuse ascunse în inimă, căzând înaintea Lui şi strigând: „Dacă 
vrei, poți să mă curăţeşti.” El nu vorbi decât puţine cuvinte, dar acestea exprimau pe deplin marea 
sa nevoie şi credea că Hristos este în stare, să-i dea viaţă şi sănătate. 

Isus nu căută să fugă de el, ci îi ieşi în întâmpinare. Totuşi poporul fugi înapoi şi chiar 
ucenicii au fost umpluţi de spaimă şi ar fi vrut cu plăcere să păzească pe Maestrul lor de a se 
atinge de lepros; căci după legea lui Moise, toţi cei ce se atingeau de un lepros deveneau ei înşişi 
necuraţi. Totuşi Isus puse liniştit şi fără teamă mâinile Sale pe rugător şi rosti cuvintele: „Fii 
curățit”. 

Doar au fost rostite aceste cuvinte dătătoare de viaţă şi corpul muribund şi intrat în 
putrefacție a fost preschimbat într-o ființă cu carne sănătoasă, cu nervi simțitori şi cu muşchi tari. 
Suprafaţa pielii aspră, cojită şi plină de lepră dispăru acum şi o culoare rumenă, ca şi pielea unui 
copil sănătos, apăru în locul celei dintâi. Mulțimea agitată îşi reveni din spaima ei şi se îngrămădi 
acum, ca să admire această nouă dovadă a puterii dumnezeieşti. 

Isus porunci celui curăţit, să nu facă cunoscut minunea săvârşită față de el, şi-i zise: „Vezi 
să nu spui nimănui nimic; ci du-te de te arată preotului şi adu pentru curățirea ta ce a poruncit 
Moise, ca mărturie pentru ei.” Fericitul om merse astfel către aceiaşi preoți, care îl cercetaseră 
înainte şi a căror hotărâre îl exilase departe de familia şi amicii săi. 

Cu inima plină de bucurie jertfi el preoţilor, preamărind numele lui Isus, care îi dăduse 
iarăşi sănătate. Această mărturie de netăgăduit dovedea preoţilor puterea dumnezeiască a lui Isus, 
deşi ei refuzau încă mereu să-L recunoască de Mesia. Fariseii susținuseră, că învățătura Sa ar sta 
în contrazicere cu legea lui Moise şi că ar urmări numai glorificarea Sa proprie; sfatul lui Isus 
către leprosul curăţit, de a duce preoţilor o jertfă conform legii lui Moise, dovedi totuşi poporului, 
că aceste învinuiri erau false. 

Preoților nu le era permis să primească o jertfă din mâinile unuia care mai înainte fusese 
plin de lepră, până ce nu-l cercetau cu deamănuntul şi declarau poporului, că el este curățit în 
totul de boala molipsitoare şi că poate intra iarăşi în sânul familiei sale şi al amicilor săi fără vreo 
primejdie de molipsire. Cu toată neplăcerea preotului, de a atribui lui Isus această vindecare 
minunată, totuşi nu putea ocoli o examinare şi o decizie. Mulțimea era nerăbdătoare ca să afle 
rezultatul 154 acestei cercetări şi când omul a fost declarat curăţit de boală şi a primit 
permisiunea să se întoarcă înapoi la familia şi la amicii săi, vâlva deveni generală, căci aşa ceva 
nu se mai văzuse niciodată. 

Dar cu tot îndemnul lui Isus dat celui lepros, el vesti acest lucru pretutindeni. 
Presupunând că numai marea modestie a lui Isus i-ar fi pus această restricție, el făcu cunoscut în 
tot locul puterea dumnezeiască a acestui mare Salvator. El nu ştia, că orice nouă dovadă despre 
trimiterea Sa cerească nu făcea decât să întărească şi mai mult pe preoti în intenția lor de a omori 
pe Isus. Bărbatul reînsănătoşit îşi da seama de valoarea sănătății. Sângele curat care curgea acum 
prin venele Sale, făcea din el un om nou. El se simţea fericit în deplina sa putere de bărbat în 
cercul familiei sale din nou recâştigate şi nu se putea abţine de a da onoarea cuvenită Doctorului 
care îi dăruise iarăşi viața. 

Totuşi publicarea acestei vindecări a avut ca urmare o astfel de mişcare, încât Isus S-a 
văzut silit să părăsească oraşul. „Şi ei se adunau la El din toate părțile”. Aceste minuni nu erau 
făcute pentru vaza oamenilor, faptele lui Isus stăteau într-un contrast direct cu acelea ale 
fariseilor, a căror ambiţie mare consta în dobândirea laudei de la oameni şi a onorurilor 


pământeşti. Isus ştia bine, că dacă minunea curățirii leprosului va deveni cunoscută pretutindeni, 
alte persoane în aceeaşi situaţie ÎI vor căuta pentru vindecare. Aceasta ar fi putut da loc la 
pretextul, că El ar expune poporul la molipsire. Vrăjmaşii Săi ar fi folosit cu plăcere o astfel de 
ocazie, pentru a-L învinui şi condamna. 

Isus ştia de asemenea că mulţi leproşi care aveau să vină la El spre a fi curățiți, nu meritau 
această binefacere a însănătoşirii şi n-ar fi folosit aceasta spre onoarea şi preamărirea lui 
Dumnezeu. Ei nu aveau o adevărată credinţă şi nici principii nobile, ci numai o dorință puternică, 
ca să fie scăpaţi de pieirea care-i aştepta. Mântuitorul cunoştea de asemenea că vrăjmaşii Săi 
tindeau mereu să restrângă activitatea Sa şi să abată poporul de la El. Dacă ei ar fi putut folosi în 
acest scop cazul curățirii leprosului, ar fi făcut-o. Dar prin faptul că El dădu leprosului sfatul să 
aducă jertfa sa preotului, după cum prescria legea lui Moise, El voia să-i convingă, dacă ei voiau 
într-adevăr să se lase convinşi, că El nu sta în contrazicere cu legea iudaică. 

Paraliticul. 

Misiunea lui Isus Îl conduse iarăşi la Capernaum. Acolo ducându-se vestea că El este în 
gazdă la Petru, bărbați, femei şi copii curgeau la El din toate părțile, ca să audă pe minunatul 
Învățător. În vecinătate se afla un om care devenise cu totul neputincios din cauza unei paralizii 
incurabile şi el renunţase la orice speranță de vindecare. Amicii şi rudele sale însă auziseră 
învățătura plăcută a lui Isus; ei fuseseră martori ai minunilor Sale uimitoare şi ştiau, că El nu 
respingea pe nimeni, ba chiar şi leproşii nesuferiți se puteau apropia de El spre a se înapoia 
curățiţi. De aceea ei începură a nădăjdui, că şi paraliticul va putea fi restabilit, dacă ar reuşi să 
pătrundă în faţa lui Isus. 

Ei încercară să îmbărbăteze pe suferind, povestindu-i despre puterea minunată a lui Isus, 
de a vindeca orice boală, despre cuvintele Sale pline de grație, pe care le adresa celor 
deznădăjduiţi şi despre mulți, care au fost eliberaţi prin autoritatea Sa înaltă, din puterea lui 
Satan. 

Atunci slăbănogul auzind această veste îmbucurătoare, speranţa a fost trezită iarăşi în 
inima sa, că şi el va putea fi eliberat de suferinţele sale grozave. El dorea cu sete să vadă pe Isus 
şi să se încreadă în El. Totuşi aducându-și aminte că pricina principală a suferințelor sale fusese 
viața sa destrăbălată, nădejdea îi scăzu de teamă, că nu va putea fi suferit în prezenţa acelui 
Doctor curat şi sfânt. El iubise plăcerile păcătoase; viaţa sa fusese o continuă călcare a legii 
dumnezeieşti şi suferinţele sale 156 corporale erau o pedeapsă dreaptă pentru nesocotirea 
poruncilor lui Dumnezeu. 

Cu mult timp mai înainte cărturarii şi fariseii se ocupaseră de cazul său, pentru că el 
solicitase interesul şi înţelegerea lor în speranța, că îi vor aduce alinare spiritului său chinuit şi 
corpului său suferind. Totuşi ei declaraseră cu sânge rece şi fără inimă că boala sa e incurabilă şi 
măriseră chinurile sale şi mai mult prin declaraţia, că el ar suferi dreapta pedeapsă a lui 
Dumnezeu pentru fărădelegile sale. Era în obiceiul fariseilor, de a se ţine departe de cei bolnavi şi 
lipsiţi. Ei presupuneau că boala şi mizeria ar fi întotdeauna o dovadă a mâniei lui Dumnezeu 
contra păcătosului. Şi totuşi, aceşti bărbaţi, care se considerau pe ei înşişi ca sfinţi şi că ar sta sub 
graţia deosebită a lui Dumnezeu, erau adesea, în inimile şi umblarea lor, mai stricaţi, decât 
suferinzii sărmani, pe care ei îi osândeau. 

Slăbănogul se lăsase pradă disperării, pentru că nu mai vedeau nici un ajutor din nici o 
parte, până ce vestea despre minunile îndurătoare ale lui Hristos trezi iarăşi speranţa în pieptul 
său. Totuşi el se temea că nu i se va permite să pătrundă până la El; simţea că numai dacă Isus îl 
va vedea şi prin iertarea păcatelor sale i se va reda iarăşi pacea sufletului, va fi mulțumit a trăi sau 
a muri, întocmai după cum va fi sfânta voinţă a lui Dumnezeu. Amicii săi îl asigurau, că Isus a 


vindecat încă pe mulți alţii, care în orice privinţă au fost tot aşa de păcătoşi ca şi el însuşi şi prin 
aceasta a fost îmbărbătat în cele din urmă la credinţa, că şi propria sa cerere va fi ascultată. 

El simţea că nu e nici un timp de pierdut; carnea sa stricată începuse deja să putrezească. 
Dacă putea fi făcut ceva spre a-l scăpa de la moarte, atunci trebuia să se facă fără întârziere. 
Strigătul disperat al sărmanului muribund era: O de aş putea pătrunde până la El! Amicii săi se 
străduiau cu zel, ca să-l ajute la împlinirea dorințelor sale şi au fost propuse mai multe planuri, 
pentru ajungerea rezultatului dorit, dar niciunul din acestea nu părea a fi realizabil. Bolnavul, deşi 
era torturat de dureri corporale, totuşi îşi păstra priceperea sa spirituală încă întreagă şi propuse 
amicilor săi, ca să-l ducă pe patul său la Isus. Ei se învoiră cu plăcere la aceasta. 

Dar când s-au apropiat cu el de mulțimea deasă, care se adunase atât înăuntrul, cât şi în 
afara casei în care învăţa Isus, se păru aproape cu neputinţă de a-şi ajunge scopul. Totuşi ei 
înaintară cu povara lor prin mulțime, până ce calea a fost închisă cu totul şi ei se văzură 
constrânşi să se oprească, înainte de a fi ajuns la distanţa de unde să poată auzi glasul lui Hristos. 
Isus se afla înăuntrul casei şi era ca de obicei înconjurat de ucenicii Săi; căci era de mare 
însemnătate ca ei să audă cuvintele şi adevărurile Sale, pe care ei aveau să le vestească mai târziu 
prin cuvânt şi scris în toate țările şi pentru toate timpurile. 

Fariseii, doctorii şi cărturarii îngâmfați erau adunaţi de asemenea în apropierea Sa. Inimile 
lor erau pline cu scopuri nelegiuite şi erau însufleţite de dorinţa, de a încurca şi intimida pe 
sfântul Învățător, spre a-L putea osândi la moarte sub învinuirea că ar fi un amăgitor al poporului. 
Geloşi pe El pentru puterea şi înţelepciunea Sa, ei îşi ascundeau ura lor adâncă, pentru a putea 
urmări de aproape cuvintele Sale şi pentru a-L întreba cu privire la cele mai ciudate chestiuni, în 
speranţa că vor găsi la El contraziceri sau păreri eretice, care să le dea un pretext de învinuire 
contra Lui. Ei fuseseră de faţă când Isus vindecă mâna cea uscată în Sabat şi aceşti bărbaţi, care 
pretindeau a fi în mod deosebit sub favoarea lui Dumnezeu, erau plini de furie, pentru că El Se 
încumetase să facă această bună lucrare în ziua Domnului. 

În spatele acestor demnitari ai poporului se înghesuia mulţimea care se adunase aici din 
diferite motive. Unii simțeau o atracţie irezistibilă de a asculta la cuvintele lui Isus, deşi nu 
pricepeau însemnătatea lor decât în mod întunecos. Ei nu voiau să piardă nici o silabă din rostirile 
sfinte şi în multe cazuri, sămânța adevărului şi a vieţii prindea rădăcină în inimile lor, pentru a 
răsări mai târziu şi a aduce roade binecuvântate. Alţii veneau din curiozitate sau din dorinţa după 
senzațional, cu singura intenţie de a vedea şi auzi ceva nou. Aici erau reprezentate toate clasele 
societăţii şi diferite naționalități. 

Prin această gloată îngrămădită căutau să-şi facă drum purtătorii paraliticului; totuşi 
sforțările lor erau zadarnice. Ei arătară poporului necesitatea urgentă a cazului lor, pentru a-i 
mişca să le facă loc, totuşi fără succes. Durerile bolnavului deveniră şi mai mari din cauza acestei 
158 agitații şi amicii săi se temeau că el avea să moară în această scenă de tulburare. Bolnavul 
privi în dreapta şi în stânga cu groază nespusă. Să renunţe oare acum la orice speranță, când 
ajutorul mult dorit era atât de aproape? El simţi că o decepție amară ar fi fost pentru el cu 
neputinţă de suportat, de aceea propuse ca să-l ducă în spatele casei, spre a sparge acolo 
acoperişul şi să-l lase jos prin spărtură în prezenţa imediată a lui Isus. 

Văzând amicii lui că aceasta este ultima perspectivă de prelungire a vieții şi că nu mai 
putea fi dus cu viață până acasă, i-au ascultat sfatul. Ei destupară un loc prin acoperiş şi coborâră 
pe bolnav jos la picioarele lui Isus. Prin aceasta, cuvântarea lui Isus a fost întreruptă şi 
Mântuitorul privi în faţa tristă a suferindului şi văzu în ochii săi rugători îndreptaţi către EI cu o 
cerere mută. El înțelege cazul, că El atrăsese la Sine acest suflet confuz şi disperat. Căci de aceea 
venise în lume, ca să insufle speranţa celor vinovaţi şi nenorociţi. loan Botezătorul indicase 
asupra Lui, ca „Miel al lui Dumnezeu care ridică păcatele lumii”. Spiritul dumnezeiesc al lui Isus 


mişcase inima acestui păcătos sărman şi pe când era încă acasă, sufletul său era convins. El 
văzuse, cum prima licărire de credinţă se transformase încetul cu încetul într-o convingere 
puternică, că Isus este singura sa salvare şi cum această speranţă devenea din ce în ce mai tare cu 
orice sforțare făcută de a se apropia de El. 

Cel suferind poseda averi materiale; dar acestea nu puteau elibera sufletul său de povara 
vinovăţie sale şi nici a-i aduce vindecare corpului său bolnav. Totuşi o putere dumnezeiască îl 
atrăgea către Amicul păcătoşilor, singurul care putea să-i ajute. Isus recunoaşte credinţa care se 
dovedise prin sforțările bolnavului de a pătrunde până în prezenţa Domnului său prin atâtea mari 
greutăţi, şi-i zise: „Fiule, păcatele îți sunt iertate!” Aceste cuvinte ridicară povara întunericului şi 
a deznădejdii de pe sufletul bolnavului; pacea iubirii desăvârşite şi a iertării se repauzează asupra 
spiritului său şi se oglindeşte pe faţa sa. 

Durerile sale corporale au dispărut şi întreaga sa ființă pare schimbată în faţa mulțimii 
uimite. Paraliticul neputincios este vindecat, păcătosul vinovat a dobândit iertare. El primise 
mărturia, după care dorise atât de adânc. Şi nu numai aici, ci chiar acasă, pe când se căise de 
păcatele Paraliticul sale şi se încrezuse în puterea lui Isus, de a-l face sănătos, harul dătător de 
viață al Mântuitorului binecuvântase deja inima sa dornică. 

Credinţa simplă a paraliticului primi cuvintele Maestrului ca un dar al unei noi vieți. El nu 
mai exprimă prin cuvinte nici o altă dorință, simțindu-se prea fericit, într-o tăcere mulțumită. O 
lumină cerească strălucea pe fața sa şi poporul privea cu admiraţie la această scenă minunată. 
Hristos stătea în mijlocul lor, cu o maiestate, care Î ridica mult mai presus de demnitarii 
sinagogii şi de legiuitori. Fariseii şi mai marii aşteptaseră cu îngrijorare, ca să vadă, ce va face 
Isus în acest caz. 

Ei îşi aminteau, că suferindul ceruse mai întâi de la ei ajutor şi că ei se ascunseseră în 
dosul sfințeniei chemării lor şi-i refuzaseră orice rază de speranţă. Ei merseră chiar atât de 
departe, încât îşi exprimaseră indignarea, că nu pot să se ostenească cu o chestiune atât de 
neplăcută. Ei priviseră cu oroare la chipul său gârbovit şi-i ziseră: „Noi nu putem scăpa pe nimeni 
de la moarte, descompunerea corpului a şi început deja”. 

Nemulţumiţi cu chinul pe care i-l provocaseră prin aceasta, ei declaraseră, că el ar suferi 
dreapta pedeapsă a lui Dumnezeu pentru păcatele sale. Toate acestea au fost trezite iarăşi în 
amintirea lor, când au văzut în faţa lor pe omul vindecat. Ei observară de asemenea, că poporul 
care cunoştea în majoritate aceste fapte, contemplau această scenă cu cel mai viu interes şi 
uimire. Ei se temeau că-şi vor pierde influenţa nu numai asupra mulțimii de față, ci şi asupra 
tuturor celor ce aveau să audă de acest eveniment minunat. 

Aceşti bărbaţi mândri nu schimbau nici un cuvânt între ei; dar privindu-se unii pe alţii, 
citeau acelaşi gând exprimat pe faţa fiecăruia. 

Trebuia să facă ceva spre a opri curentul interesului general. Isus spusese, că păcatele 
paraliticului sunt iertate. Fariseii declaraseră aceste cuvinte ca o arogare a puterii nemărginite, ca 
o hulă împotriva lui Dumnezeu şi gândeau că ar putea înfăţişa aceasta înaintea poporului, ca o 
crimă, care numai cu moartea ar putea fi ispăşită. Ei nu-şi exprimau aceste cugetări prin cuvinte, 
dar aceşti adoratori ai formelor şi simbolurilor ziceau în inimile lor: „Acesta este un hulitor de 
Dumnezeu. 

Cine poate ierta păcatele afară de Dumnezeu singur?” Ei folosiră cuvintele lui Hristos, 
prin care El făcea cunoscut iertarea divină, ca un 160 mijloc de învinuire contra Sa. Totuşi Isus 
citea gândurile lor şi îndreptând o privire mustrătoare contra lor, de care se simțeau pătrunşi până 
în adâncul sufletului lor, EI le zise: „Pentru ce aveţi astfel de gânduri în inimile voastre? Ce este 
mai lesne a zice slăbănogului: “Păcatele îți sunt iertate”, sau a zice: “Scoală-te, ridică-ți patul şi 


umblă?” dar, ca să ştiţi că Fiul omului are putere pe pământ să ierte păcatele, “Ţie îți poruncesc”, a 
zis El slăbănogului, “scoală-te, ridică-ți patul şi du-te acasă”.” Marcu 2:8-11. 

Atunci, acel care a fost adus la Isus pe patul său de boală şi ale cărui membre erau 
incapabile de orice serviciu, se ridică pe picioarele sale cu puterea şi agerimea unui tânăr. Sângele 
înviorător începu să pulseze prin arterele sale, căutându-şi canalele sale naturale cu o exactitate 
desăvârşită. Organismul omenesc amortit intră deodată în activitate; culoarea rumenă a sănătății 
luă locul palorii morţii. „Şi îndată slăbănogul s-a sculat, şi-a ridicat patul şi a ieşit afară în faţa 
tuturor; aşa că toţi au rămas uimiţi şi slăveau pe Dumnezeu şi ziceau: “Niciodată n-am văzut aşa 
ceva!” 

O, iubire minunată a lui Hristos, care se coboară ca să vindece pe cei nevinovaţi şi 
suferinzi! Dumnezeirea care se îndură de omenirea suferindă şi-i alină durerile! O, ce putere 
minunată s-a descoperit cu aceasta fiilor oamenilor! Cine poate pune la îndoială solia mântuirii! 

Cine poate nesocoti milostivirea unui Mântuitor îndurător! 

Efectul acestei minuni asupra poporului, era ca şi când s-ar fi deschis cerul şi mărirea unei 
lumi mai bune s-ar fi descoperit. Când paraliticul vindecat trecu prin mulțime preamărind pe 
Dumnezeu la orice pas şi ducând cu uşurinţă sarcina sa, poporul se dădu la o parte şi privea cu o 
sfială sfântă asupra lui, şoptind unii către alții. „Lucruri minunate am văzut azi”. Fariseii erau 
amuțiți de consternare şi covârşiți de înfrângerea lor. Ei vedeau, că aici nu li se oferea nici o 
ocazie, de a ațâța mulțimea cu prejudecățile şi gelozia lor. Lucrarea minunată pentru bărbatul, pe 
care ei în aroganta lor îl predaseră morții şi mâniei lui Dumnezeu, făcu o astfel de impresie 
asupra poporului, încât influenţa acestor mai mari ai iudeilor a fost uitată pentru câtva timp. Ei 
vedeau, că Hristos poseda o putere şi pretindea că Îi aparţine Lui, dar pe care ei o atribuiau numai 
Paraliticul lui Dumnezeu. Demnitatea blândă a purtării Sale, în legătură cu faptele Sale minunate, 
stătea într-un contrast izbitor cu propria lor înfăţişare trufaşă şi plină de îndreptăţirea de sine, 
încât au fost dezorientați şi umiliti, fără totuşi a recunoaşte prin aceasta prezenţa unei Fiinţe 
superioare. 

Dacă fariseii şi cărturarii ar fi fost sinceri înaintea lui Dumnezeu, atunci ar fi cedat acestei 
dovezi hotărâtoare, la care ei au fost martori, că Isus era cel Făgăduit al lui Israel. Dar ei erau 
ferm hotărâți, ca nimic să nu-i convingă despre acest lucru. Ei stau într-un contrast hotărât cu 
acest Învățător blând şi modest, care venise din atelierul din Nazaret şi care totuşi, prin faptele 
Sale minunate, amenința să distrugă demnitatea şi poziţia lor. De aceea ei persistară în ura şi 
răutatea lor şi se retraseră pentru a făuri noi planuri, prin care nădăjduiau să osândească şi să 
aducă la tăcere pe Fiul lui Dumnezeu. 

Aceşti bărbaţi primiseră multe şi repetate dovezi, că Isus este Mântuitorul făgăduit; totuşi 
niciuna din acestea nu era atât de convingătoare şi atât de verosimilă ca această minune a 
milostivirii. 

Dar cu cât erau mai mari dovezile, ce li se ofereau, că Isus posedă pe pământ puterea de a 
ierta păcatele şi de a vindeca pe bolnavi, cu atât mai mult se înarmau ei cu ură şi cu necredinţă, 
până ce Dumnezeu Se întoarse în cele din urmă de la ei, iar ei se încătuşară cu lanţuri făurite de ei 
înşişi şi se aruncară în întunericul lipsit de speranţă. Nu mai există nici un mijloc pentru 
câştigarea unor astfel de inimi împietrite prin răutate şi necredință. 

Foarte mulți sunt astăzi care calcă pe urmele iudeilor necredincioşi. 

Dumnezeu le-a dat lumină; dar ei nu vor s-o primească. Spiritul Său i-a avertizat; dar ei au 
făcut mustrările Sale ca pietre de poticnire, de care se vor împiedica şi cădea. Ei au lepădat 
milostivirea Sa oferită şi au refuzat să creadă adevărul Său, până ce în cele din urmă au fost lăsați 
de capul lor şi pot urma neîmpiedicaţi pe calea care-i duce la pieire. 


În casa paraliticului vindecat a fost o mare bucurie, când el s-a întoars la ai săi, purtând cu 
uşurinţă pe umerii săi patul pe care zăcuse şi pe care fusese purtat cu puțin mai înainte. Ei se 
adunară în jurul lui cu lacrimi de bucurie pe obrajii lor şi de abia credeau cele ce vedeau cu 162 
ochii. El sta în faţa lor în deplina sa putere de bărbat. Aceleaşi braţe, pe care le ştiau fără viaţă, 
erau acum gata să asculte de voinţa sa; carnea care fusese zbârcită şi palidă, exprima acum 
sănătate prin culoarea sa rumenă. Speranţa se putea citi în orice trăsătură a feţei sale; orice 
întristare şi descurajare dispăruseră acum şi expresia păcii şi a fericirii luă locul semnelor 
păcatului şi suferinţei. Rugăciuni vesele de mulțumire se ridicau din acea casă şi Dumnezeu era 
preamărit prin Fiul Său, care dăduse speranţă celui deznădăjduit şi putere celui zdrobit. Acest om 
era gata cu întreaga sa familie să-şi pună viaţa la picioarele lui Isus. 

Nici o îndoială nu mai putea tulbura credinţa lor, nici o necredință nu mai putea zdruncina 
devotamentul lor faţă de Hristos, care aduse lumină în întunericul casei lor. 

Sabatul. 

Nimic nu deosebea pe iudei atât de mult de naţiunile învecinate şi nu-i caracteriza atât de 
hotărât ca adevărați închinători ai Creatorului, ca întocmirea Sabatului. 

Respectarea acestuia era neîncetat un semn vizibil al legăturii lor cu Dumnezeu şi al 
despărțirii lor de celelalte popoare. Orice muncă obişnuită pentru întreţinerea vieții, sau pentru 
câştig lumesc, era oprită în ziua a şaptea. Potrivit poruncii a patra, Sabatul era consacrat odihnei 
şi serviciului divin. Numai faptele de milă şi de iubire erau îndeacord cu intenția Domnului în 
această zi. Acestea nu trebuie legate nici de timp nici de loc. A ajuta celor suferinzi şi a mângâia 
pe cei întristaţi este o faptă de iubire, care face cinste zilei sfinte a lui Dumnezeu. 

Lucrarea preoţilor pe care ei o săvârşeau la aducerea de sacrificii, era majorată în Sabat şi 
totuşi prin lucrarea ce se făcea la serviciul lui Dumnezeu, ei nu se făceau vinovaţi de nici o 
călcare a poruncii a patra. 

Dar prin depărtarea de Dumnezeu, Israeliţii pierdură din ce în ce mai mult din vedere 
adevăratul scop al întocmirii Sabatului. Ei deveniră neglijenți în ținerea Sabatului şi nu respectară 
prescripțiile date în această privință. Profeții le vesteau dizgrația lui Dumnezeu din cauza 
profanării zilei Sale sfinte. Neemia zice: „Pe vremea aceea am văzut în Iuda nişte oameni călcând 
la teasc în ziua Sabatului, aducând snopi, încărcând măgari cu vin, struguri şi smochine şi cu tot 
felul de lucruri şi aducându-le la Ierusalim în ziua Sabatului. Şi i-am mustrat chiar în ziua când îşi 
vindeau mărfurile.” Neemia 13:15. 

Şi leremia le porunceşte: „Luaţi seama în sufletele voastre, să nu purtaţi nici o povară în 
ziua Sabatului şi să n-o aduceți înăuntru pe porţile Ierusalimului. Să nu scoateţi din casele voastre 
nici o povară în ziua Sabatului şi să nu faceți nici o lucrare, ci sfințiți ziua Sabatului, cum am 
poruncit părinţilor voştri.” Ieremia 17:21-22. 

Totuşi ei nu au luat seama la avertismentele profeților inspirați şi s-au depărtat din ce în 
ce mai mult de credinţa părinţilor lor. În cele din urmă izbucniră asupra lor nenorociri, prigoniri 
şi sclavie, ca urmare a nesocotirii prescripțiilor dumnezeieşti. 

Îngroziţi prin aceste lovituri ale pedepsei divine, ei s-au întors apoi la respectarea cea mai 
aspră a tuturor formelor exterioare prescrise de legea cea sfântă. Nemulțumiţi numai cu atâta, ei 
au făcut chiar adăugări împovărătoare la aceste ceremonii. Mândria şi bigoţia lor i-a dus la o 
tâlcuire mărginită a ordinelor lui Dumnezeu. Cu timpul urmaşii lor s-au învăluit într-un gard 
formalist de tradiții şi de datini strămoşeşti, care au ajuns în curând să fie privite cu aceeaşi 
sfinţenie, ca şi legea originală. 

Această încredere de sine şi aceste dispoziţii făcute de ei înşişi, în legătură cu 
prejudecățile lor faţă de celelalte națiuni, i-au făcut să se împotrivească Spiritului lui Dumnezeu 
şi să se depărteze din ce în ce mai mult de harul Său. 


Aceste pretenții şi restricții erau atât de împovărătoare, încât Isus declară: „Ei leagă 
sarcini grele şi anevoie de purtat şi le pun pe umerii oamenilor”. Conduita falsă a datoriei lor şi 
semnele superficiale de recunoaştere a evlaviei şi sfinţeniei lor întunecaseră pretențiile adevărate 
şi precise ale lui Dumnezeu. Adevăratul serviciu al inimii a fost neglijat prin respectarea 
riguroasă a ceremoniilor exterioare. Îngrămădind prescripţii peste prescripţii, iudeii au sucit 
poruncile lui Dumnezeu până într-atât, încât pe vremea lui Hristos, când Mântuitorul săvârşea în 
Sabat fapte de milostenie, ei au fost gata să-L învinuiască că ar profana Sabatul. 

Grânele erau coapte pentru seceriş, când Mântuitorul şi ucenicii Săi treceau odată într-un 
Sabat prin lanurile de grâu. Ucenicii erau flămânzi, căci Maestrul lor îşi continuase lucrarea Sa de 
învățătură şi de vindecare până la o oră înaintată şi ei au fost un timp îndelungat fără mâncare. De 
aceea ei au început să culeagă spice şi să mănânce, Sabatul în armonie cu legea lui Moise, care 
prescria măsura de prevedere, zicând: „Dacă intri în holdele aproapelui tău, vei putea să culegi 
spice cu mâna, dar secera în holdele aproapelui tău să n-o pui.” Deut. 23:25. 

Spionii erau totuşi mereu pe urmele lui Isus şi căutau o ocazie de a-L învinui şi osândi. 
Văzând această faptă a ucenicilor, ei se plânseră chiar Domnului cu cuvintele: „Uite că ucenicii 
Tăi fac ce nu este îngăduit să facă în ziua Sabatului.” Matei 12:2. Cu aceasta ei dovedeau 
îngustimea vederilor lor cu privire la legea lui Dumnezeu. Totuşi Isus 1-a apărat pe ucenicii Săi 
după cum urmează: „Oare n-aţi citit ce a făcut David, când a flămânzit, el şi cei ce erau împreună 
cu el? Cum a intrat în Casa lui Dumnezeu şi a mâncat pâinile pentru punerea înaintea Domnului, 
pe care nu-i era îngăduit să le mănânce nici lui, nici celor ce erau cu el, ci numai preoților?” Şi le- 
a zis: „Căci Fiul omului este Domn şi al Sabatului.” Matei 12:2-4, 8. 

Dacă chiar profanarea Sanctuarului din partea lui David a fost scuzată, pentru că era 
flămând tare şi dacă fapta sa nu i s-a socotit ca păcat, atunci cu cât mai scuzabilă, era simpla 
comportare a ucenicilor, că rupeau spice în Sabat şi le mâncau. Isus voia să întipărească, atât 
ucenicilor cât şi vrăjmaşilor Săi, învăţătura că servirea lui Dumnezeu este cea dintâi dintre toate 
datoriile şi dacă cineva e obosit şi flămând din cauza lucrului, atunci îi este permis chiar şi în 
Sabat a-şi satisface necesitățile firii sale omeneşti. Această întocmire sfântă nu a fost făcută 
pentru a provoca durere şi indispoziţie, în loc de binecuvântare. „Sabatul a fost făcut pentru om”, 
spre a-i aduce odihnă şi pace şi spre a-i aminti despre opera Creatorului Său, iar nu spre a deveni 
pentru el o povară apăsătoare. 

Lucrarea care se săvârşea în templu în ziua Sabatului, era îndeacord cu legea jertfelor şi 
totuşi acelaşi lucru dacă ar fi fost săvârşit într-o împrejurare obişnuită de afaceri, ar fi fost o 
violare a poruncii dumnezeieşti. Culegerea şi mâncarea din produsele câmpului, pentru a întreţine 
puterile corporale, care erau necesare pentru a servi lui Dumnezeu, era permisă conform cu legea. 
Isus încoronă argumentaţia Sa, declarându-Se pe Sine ca „Domn al Sabatului” — mai presus de 
orice întrebare şi de orice lege. Acest Judecător nemărginit scuteşte pe 166 ucenici de orice 
mustrare, sprijinindu-Se tocmai pe prescripţiile, de a căror violare ei erau învinuiți. 

Dar Isus n-a considerat ca închisă chestiunea, până ce n-a făcut şi vrăjmaşilor o mustrare. 
El declară, că ei în orbia lor pierduseră din vedere adevăratul scop al Sabatului şi le zise: „Dacă 
ați fi ştiut ce înseamnă: “Milă voiesc, iar nu jertfe”, n-aţi fi osândit pe nişte nevinovaţi.” Matei 
12:7. El compară apoi multele lor obiceiuri fără inimă cu adevărata credincioşie şi iubire miloasă, 
care trebuie să caracterizeze pe închinătorii cei sinceri ai lui Dumnezeu: „Căci bunătate voiesc, 
nu jertfe şi cunoştinţă de Dumnezeu mai mult decât arderi de tot! Dar ei au călcat legământul ca 
oricare om de rând; şi nu Mi-au fost credincioşi atunci.” Osea 6:6-7. 

Isus fusese crescut în mijlocul acestui popor, care era plin atât de mult de bigotism şi de 
prejudecăţi; de aceea El ştia că pentru vindecarea în Sabat va fi considerat călcător al legii. El îşi 
dădea bine seama că fariseii vor folosi aceste fapte, spre a ațâța poporul. El ştia, că ei vor folosi 


aceste fapte de îndurare ca pe nişte motive puternice, de a influenţa sufletul mulţimii, care în 
toată viaţa lor fuseseră legaţi de îngrădirile şi pretenţiile iudaice. Deşi El ştia toate acestea, totuşi 
nu-L împiedicară de a dărâma zidul lipsit de rațiune al superstiţiei, cu care era înconjurat Sabatul 
şi de a învăţa pe oameni, că iubirea şi binefacerea sunt permise în orice zi. 

El a intrat în sinagogă şi văzu acolo pe un om cu mâna uscată. Fariseii Îl pândeau, ca să 
vadă, ce va face El în cazul acesta, dacă va vindeca pe acel om în Sabat sau nu. Singura lor 
străduinţă era, de a găsi o pricină de învinuire contra Lui. Isus a privit la omul cu mâna uscată şi 
i-a poruncit să treacă în față. Apoi întrebă: „Este îngăduit în ziua Sabatului să faci bine sau să faci 
rău? Să scapi viaţa cuiva sau s-o pierzi? Dar ei tăceau. 

Atunci, rotindu-şi privirile cu mânie peste ei şi mâhnit de împietrirea inimii lor, a zis 
omului: “Întinde-ţi mâna!” el a întins-o şi mâna i s-a făcut sănătoasă.” Marcu 3:4-5. 

El justifică această lucrare de vindecare a celui cu mâna uscată ca fiind în desăvârşită 
armonie cu principiile poruncii a patra. Totuşi ei ÎL întrebară: „Este îngăduit a vindeca în zilele de 
Sabat?” Atunci Isus le dădu un răspuns lămurit şi hotărât: „Cine este omul acela dintre voi, 
Sabatul care, dacă are o oaie, şi-i cade într-o groapă, în ziua Sabatului, să n-o apuce şi s-o scoată 
afară? Cu cât mai de preţ este deci un om decât o oaie? De aceea este îngăduit a face bine în 
zilele de Sabat!” Spionii care erau de faţă n-au îndrăznit să răspundă la această întrebare în faţa 
mulțimii, de teamă, ca să nu se încurce, pricinuindu-şi greutăți. Ei ştiau, că deşi pe un om îl lăsau 
mai bine să sufere şi să moară, decât să-i procure o alinare în ziua Domnului; unui animal îi 
ajutau totuşi imediat, când se afla în primejdie, căci altfel stăpânul ar fi suferit o pagubă. În felul 
acesta animalul lipsit de rațiune era ridicat mai presus de omul, care era creat totuşi după chipul 
lui Dumnezeu. 

Isus dorea să îndrepte învăţăturile false ale iudeilor despre Sabat şi să întipărească şi 
ucenicilor Săi adevărul că faptele de milostenie sunt permise în această zi. Prin vindecarea 
omului cu mâna uscată în Sabat, El dădu la o parte datina iudeilor şi lăsă porunca a patra să apară 
în forma sa originală. Prin această faptă Sabatul a fost înălțat dându-se la o parte restricțiile 
nefolositoare, care fuseseră îngrămădite asupra lui. Fapta Sa de milostivire onoră această zi, pe 
când aceia, care se plângeau din pricina Lui, profanau ei înşişi Sabatul prin obiceiurile şi 
ceremoniile lor nefolositoare. 

Există în zilele noastre predicatori, care învaţă, că Fiul lui Dumnezeu ar fi călcat Sabatul 
şi că ar fi îndreptățit şi pe ucenicii Săi să facă la fel. 

Ei se folosesc de aceleaşi pretexte ca şi iudeii criticoşi, deşi în aparenţă pentru alt scop, 
susținând că Hristos ar fi desființat Sabatul. 

Isus adresându-Se fariseilor cu întrebarea, dacă se cuvine a face bine în Sabat sau a face 
rău, a scăpa un suflet sau a omori, le puse prin aceasta în față propriile lor intenţii nelegiuite. 

Ei Îl urmăreau îndeaproape pretutindeni, spre a găsi prilej de învinuire falsă contra Lui; ei 
urmăreau viața Sa cu o ură şi răutate înverşunată, pe când El scăpa la mulţi viaţa, umplându-le 
inima de fericire şi mulțumire. 

Ce era mai bine a face sâmbăta, a omor? un suflet, după cum ei intenționau, sau a vindeca 
pe bolnavi, după cum făcea El? Era oare mai drept a nutri cugete ucigaşe în inimă în ziua cea 
sfântă a lui Dumnezeu, decât iubire față de toți oamenii, care se dă pe față prin fapte de milă şi 
iubire? 

Predica de pe munte. 

Salvatorul lumii căuta să simplifice învățăturile Sale cât de mult posibil, aşa ca toți 
ascultătorii Săi să poată fi în stare a-L înţelege. Că învăţa adesea în oraşe şi temple, aceasta o 
făcea numai, pentru că voia să câştige o clasă, pe care nu ar fi întâlnit-o aşa de uşor sub cerul 


liber; altfel Isus Îşi alegea ca temple ale Sale câmpurile, dumbrăvile şi malurile mării. Acestea 
erau şi cele mai plăcute locuri ale Sale de meditaţie şi rugăciune. 

El avea motive însemnate, că se retrăgea în acest templu sublim al naturii, spre a instrui 
acolo poporul. În faţa Sa se întindeau privelişti cu scene bogate şi cu obiecte bine cunoscute atât 
pentru cei de sus, cât şi pentru cei de jos. Din acestea El îşi trăgea parabolele Sale, care 
simplificau învățăturile Sale şi le întipărea adânc în sufletul ascultătorilor Săi. Păsările cântând pe 
crengile stufoase, florile măreţe ale văilor, crinul cel nepătat din sânul mării, arborii cu vârfurile 
lor falnice înălțate spre cer, câmpiile fructifere, holdele legănânde, pământul neroditor, pomul 
fără roade, munţii cei înalți, râurile murmurânde, soarele la apus, care face cerul auriu cu razele 
sale de foc; toate acestea erau folosite ca mijloc de educaţie, ca simboluri pentru descrierea 
frumuseţilor adevărului dumnezeiesc. El lega operele vizibile ale Creatorului cu cuvintele vieții, 
pe care el le vorbea şi călăuzea astfel sufletele de la contemplarea naturii către Autorul acesteia. 

Ura iudeilor devenise atât de mare din cauza minunii săvârşite în Sabat, cu vindecarea 
omului cu mâna uscată, încât Isus Se retrase cu Predica de pe munte ucenicii Săi într-un alt câmp 
de lucru mai favorabil. Ei merseră la ţărmul mării Galileii şi gloate multe Îl urmară, căci această 
nouă minune săvârşită în Sabat devenise cunoscută în tot ţinutul acela. Pe când Isus învăţa, mulți 
bolnavi şi posedați de spirite rele erau aduşi la El şi El îi vindeca. Inima Sa cea mare şi iubitoare a 
fost plină de o milă divină pentru sărmanii suferinzi, dintre care mulți căutau să se apropie cel 
puţin de El şi să se atingă de veşmântul Lui, crezând că prin aceasta vor fi vindecaţi. Şi ei nu au 
fost înşelați în aşteptările lor, căci atingerea făcută în credinţă atrase puterea vindecătoare a 
Marelui Doctor asupra lor şi suferinţele şi descuraţările lor erau transformate în bucurie şi 
rugăciuni de mulțumire. El da afară şi multe spirite rele, care la părăsirea victimelor lor 
recunoşteau pe Hristos, zicând: „Tu eşti Fiul lui Dumnezeu”. 

Poporul din Galilea a fost trezit atât de puternic, încât venea cu grămada la Mântuitorul. 
În cele din urmă gloata s-a înmulţit atât de mult, încât El abia mai avea loc să stea în picioare; de 
aceea S-a urcat într-un mic vas, care era ancorat la țărm şi de aici El predică mulțimii adunate pe 
țărm. În felul acesta EI lucra neîncetat, învățând poporul şi vindecând pe bolnavi. După ce ziua se 
termină, El Se ascundea în singurătatea munților, spre a comunica cu Tatăl Său în linişte. Isus 
petrecea toată noaptea în rugăciune, pe când ucenicii Săi dormeau la poalele muntelui. Cu 
revărsarea zorilor, El venea ca să-i deştepte. 

Ucenicii trebuiau să primească o însărcinare cu răspunderi sfinte, care era deopotrivă 
numai cu misiunea lui Hristos. Ei aveau să fie deosebiți pentru lucrarea Evangheliei şi să fie uniți 
cu Isus, aveau să fie părtaşi la bucuriile şi suferinţele Sale, să primească învăţăturile Sale şi să fie 
martori credincioşi ai faptelor Sale puternice, spre a deveni destoinici ca să vestească lumii cele 
ce ei învăţaseră. Ei trebuiau să fie familiarizați atât de mult cu adevărul, încât Isus să-i poată 
trimite adesea singuri, ca să înveţe şi să lucreze, întocmai după cum EI lucra şi învăţa. 

Isus dorea, ca ucenicii Săi să dobândească în serviciul Evangheliei o experiență — cât timp 
El umbla încă pe pământ şi-i putea mângâia şi întări personal — încât după moartea Sa să fie în 
stare, a continua cu succes lucrarea şi a pune temelia bisericii creştine. 

Pe când Isus pregătea pe ucenicii Săi spre a fi întăriți prin binecuvântare şi le dădea 
instrucțiuni despre datoria lor în marea lucrare care le sta în faţă, se introduse şi Iuda între ei. El 
asigură pe Isus în modul cel mai solemn de devotamentul său şi se oferi ca ucenic al Său zicând: 
„Doamne, Te voi urma oriunde vei merge.” Isus nu-l primi nici cu bucurie, dar nici nu-l respinse, 
ci îi vorbi mişcat fiind de durere: „Vulpile au vizuini şi păsările cerului au cuiburi; dar Fiul 
omului nare unde-Şi odihni capul.” Iuda era egoist şi scopul său principal, pentru care voia să 
intre în legătură cu Hristos, era speranţa că va câştiga avantaje pământeşti, care i-ar proveni din 
aceasta; dar aluzia lui Hristos la propria Sa sărăcie şi comparația situației Sale cu acea a vulpilor 


şi a păsărilor, avea de scop să taie lui Iuda orice speranță de câştig pământesc, prin unirea sa cu 
Hristos. Iuda era un bărbat cunoscut cu capacităţi practice şi poseda o influență însemnată. Din 
aceste motive ucenicii doreau ca el să fie luat între ei. Ei îl recomandară lui Isus în modul cel mai 
călduros, ca pe cineva, care va putea contribui mult la propăşirea lucrării Sale. De aceea ei erau 
uimiți de primirea rece, pe care i-o făcu Mântuitorul; dar Domnul citea inima lui Iuda şi-i 
cunoştea caracterul. Şi totuşi Isus dorea să lege pe acest bărbat cu Sine, ca să facă cunoştinţă cu 
solia Sa dumnezeiască şi să câştige putere morală, spre a-şi îndrepta defectele caracterului său şi 
a dobândi o completă schimbare a inimii, care avea să-i asigure mântuirea veşnică. Cu ajutorul lui 
Hristos, el ar fi putut dobândi aceasta. 

Dacă Isus ar fi respins pe luda, atunci ucenicii, care îl priveau cu atâta simpatie ar fi pus la 
îndoială înțelepciunea Maestrului lor. Dar, primindu-l, Isus evită aceasta şi aduse pe Iuda cel 
egoist şi zgârcit în cea mai favorabilă situație, de a dezvolta acele însuşiri ale sufletului şi ale 
inimii, care i-ar fi putut asigura în cele din urmă un loc în împărăția cerurilor. Dar cu toate aceste 
ocazii prețioase, Iuda îşi alese un drum, care îl acoperi cu ocară veşnică. 

Isus adună pe ucenici în jurul Său, Se plecă în genunchi în mijlocul lor şi punând mâinile 
pe capul lor, Se rugă şi-i binecuvântă pentru sfânta lor lucrare. Astfel ucenicii Domnului au fost 
confirmaţi prin binecuvântare ca vestitori ai Evangheliei. După ce a avut loc aceasta, Isus Se 
întoarse cu cei ce-L însoțeau înapoi la țărm, unde mulțimea se adună deja ca să-L asculte. Mulţi 
dintre cei adunaţi acolo veniseră ca să fie vindecaţi de o boală sau alta. Aici Isus vindecă pe 
bolnavi şi mângâie pe cei întristaţi, până ce mulțimea crescu atât de mult, încât malul îngust nici 
nu-i mai încăpea. De aceea Isus Se urcă pe un platou de pe muntele din apropiere, unde poporul 
se putu aşeza. Isus chemă la Sine pe ucenicii Săi, pentru ca marile adevăruri, pe care El le vestea 
să fie întipărite în mod de neşters în mintea lor şi pentru ca nimic să nu abată atenţia lor de la 
cuvintele Sale. 

Deşi ucenicii Săi se aflau strânşi lângă El şi cuvintele Sale păreau a fi adresate mai mult 
lor, totuşi ele erau destinate de asemenea să pătrundă inimile şi conştiinţa mulțimii adunate acolo 
din toate clasele. 

La fiecare adunare mare de acest fel, poporul aştepta încă mereu, ca Isus să Se declare 
suveran al unei noi împărăţii, despre care El vorbea, care avea să desfăşoare o mare putere. Iudeii 
credincioşi aşteptau de la El, să-i elibereze de jugul sclaviei lor şi să-i ducă iarăşi la gloria lor de 
mai înainte. În predica Sa de pe munte, Hristos zădărnici însă speranţele lor într-o mărire 
pământească. El Îşi începu predica Sa cu stabilirea principiilor care aveau să hotărască în 
Împărăţia harului Său divin, aşa cum sunt ele exprimate în diferitele fericiri. 

„Ferice de cei săraci în duh, căci a lor este Împărăţia cerurilor!” Săraci cu spiritul sunt 
acei, care nu au nici o pretenţie în meritele lor personale şi nu se mândresc cu propriile lor virtuți. 
Recunoscându-şi totala lor nevrednicie şi fiind convinşi până în profunzime de păcătoşenia lor, ei 
nu-şi pun încrederea în ceremoniile exterioare, ci se încred în Isus, care este drept şi îndurător. 
Adevăratul creştin nu se poate înălța decât prin umilință. Inimile mândre se străduiesc în zadar să 
dobândească mântuirea prin fapte bune, totuşi acestea nu sunt îndeajuns, pentru dobândirea vieţii 
veşnice. După ce omul a făcut tot ce-i stă în putere, Hristos trebuie totuşi să-i socotească propria 
Sa îndreptăţire. 

În Hristos, Dumnezeu a dat cel mai preţios dar al cerului, pentru a răscumpăra pe om şi 
după cum darul este desăvârşit şi nemărginit, tot astfel şi harul salvator este fără margini şi 
atotândestulător. Această declaraţie a lui Hristos lovi îndreptăţirea de sine a fariseilor la rădăcină, 
172 pe când ei se credeau deja bogaţi în înțelepciune spirituală şi nu mai simțeau nici o nevoie de 
mai multă luminare. Asemenea oameni, cu astfel de simţăminte nu puteau avea nici o parte la 
Împărăţia cerurilor. 


„Ferice de cei ce plâng, căci ei vor fi mângâiați!” Prin rostirea unei binecuvântări asupra 
celor îndureraţi, Isus nu intenţiona să înveţe pe oameni, că ar fi o virtute în aceea, de a fi stăpâniți 
neîncetat de tristețe, sau că o întristare şi jeluire egoistă ar avea în sine meritul de a îndepărta 
măcar o mânjitură a păcatului. Plângerea despre care vorbeşte Hristos, este o întristare 
dumnezeiască pentru păcatele săvârşite, ce dă naştere unei pocăinţe, care duce la viaţa veşnică. 
Mulţi se întristează când vina lor este descoperită, pentru că urmările umblării lor rele i-a adus 
într-o situație neplăcută. Aşa a plâns Esau pentru păcatul de a fi disprețuit şi vândut dreptul său 
de întâi-născut; totuşi plângerea sa era pricinuită de urmările neaşteptate ale acelui păcat. Aşa se 
căi Faraon de răscularea sa contra lui Dumnezeu, când se rugă ca plăgile să fie îndepărtate de la 
el; totuşi inima sa rămase neschimbată şi el a fost gata să repete fărădelegea sa la cea dintâi ispită. 
O astfel de întristare nu duce la pocăință. 

Cel ce este convins într-adevăr de păcătoşenia sa, simte că el şi-a petrecut toată viaţa într- 
o continuă lipsă de recunoştinţă. El simte că a răpit pe cel mai bun prieten al său de timpul şi 
puterea, care au fost răscumpărate pentru dânsul pe un preţ nemărginit de mare. Tot sufletul îi 
este plin de întristare nespusă, că a nesocotit şi întristat pe Salvatorul său milos. O astfel de 
întristare este prețioasă, căci ea pregăteşte rodul paşnic al dreptăţii. Cel lumesc poate considera, 
din punctul său de vedere, această întristare ca o slăbiciune; totuşi ea este puterea, care leagă pe 
cel pocăit de Cel Nemărginit printr-o legătură de nedespărțit. 

Ea dovedeşte că îngerii lui Dumnezeu aduc sufletului său înapoi virtuțile, care fuseseră 
pierdute prin învârtoşarea inimii şi prin fărădelegi. A-şi mărturisi greşelile şi a se căi dă dovadă 
despre excelența unui caracter, care este de asemenea destoinic de a le recunoaşte şi îndrepta. 
Lacrimile celor pocăiţi nu sunt decât norii şi picăturile de ploaie, după care se arată lumina 
soarelui vindecător,; este tristețea, care vesteşte o bucurie, care va fi în suflet un izvor dătător de 
viaţă. 


Oamenii seamănă în marele câmp al lui Dumnezeu, cu osteneală şi lacrimi, dar şi cu o 
aşteptare răbdătoare; şi vor fi binecuvântaţi, căci cerurile se vor deschide, ploaia va cădea şi va 
asigura o recoltă bogată. 

Şi când secerătorul va veni, îşi va aduna cu bucurie snopii în grânarul său. 

„Ferice de cei blânzi, căci ei vor moşteni pământul!” Greutățile de pe cărarea creştinului 
pot fi micşorate foarte mult prin acea blândeţe a caracterului, care se ascunde în Hristos. El invită 
pe toţi cei osteniți şi împovăraţi ca să vină la El, căci este blând şi smerit cu inima şi le 
făgăduieşte repaus. Când creştinul posedă umilința Maestrului său, atunci el va trece cu vederea 
orice dispreţuire, orice refuz şi orice împotrivire, la care este expus zilnic şi acestea nu vor mai fi 
în stare să arunce o umbră pe sufletul său. Acea blândeţe, pe care Isus o fericea, îşi are înrâurirea 
ei în cercul familiar; ea, face căminul fericit, evită certurile, nu dă riposte furioase, ci linişteşte un 
spirit iritat şi se manifestă printr-o amabilitate, care va fi simțită de toți în cercurile lor 
desfătătoare. Ea linişteşte spiritul revoltat şi răzbunător şi reflectă caracterul sublim al lui Hristos. 

Pentru creştini ar fi cu mult mai bine a suferi învinuiri false, decât a se lăsa torturați de 
gândul răzbunării contra vrăjmaşilor lor. Ura şi răzbunarea sunt infiltrate de Satan şi nu aduc 
decât remuşcări acelor ce se ocupă cu ele. Smerenia inimii este puterea, care dă creştinului 
biruința. Răsplătirea sa este moştenirea măririi. 

„Ferice de cei flămânzi şi însetați după neprihănire, căci ei vor fi săturaţi!” după cum 
corpul simte necesitatea de hrană vremelnică pentru a înlocui puterile consumate şi pentru 
întreţinerea tăriei corporale, tot astfel trebuie să dorească sufletul după acea hrană spirituală, care 
înmulțeşte acea putere morală şi satisface dorinţa sufletului şi a inimii. 

După cum corpul primeşte neîncetat acea hrană, care întreţine viaţa şi puterea, tot astfel şi 
sufletul trebuie să dorească neîncetat după acea hrană cerească, care împrumută omului muşchi şi 
nervi spirituali. După cum călătorul în pustie cercetează cu zel după un izvor şi după ce l-a găsit 
îşi potoleşte setea sa arzătoare cu apa sa răcoritoare şi cristalină, tot aşa trebuie să înseteze şi 
creştinul şi să caute după apa cea curată a 174 vieţii, al cărei izvor este Hristos. Acolo sufletul 
poate fi satisfăcut, acolo agitația furioasă, provocată de lupta vieţii zilnice, se calmează, iar 
spiritul va găsi o înviorare continuă. Dar majoritatea ascultătorilor lui Hristos nu înseta decât 
după avantaje şi onoruri lumești; mai cu seamă fariseii, a căror înălțare de sine le îngrădea calea, 
şi-i împiedica să tindă după o desăvârşire mai mare, decât aceea după care ei năzuiseră mai 
înainte. 

După propria lor părere ei credeau că ar fi ajuns punctul culminant al dreptăţii desăvârşite. 
Totuşi printre ascultători erau mulți, care ascultau cu mulțumire învățăturile lui Isus şi căutau din 
acel timp să-şi pună viaţa în armonie cu învățăturile Sale. 

„Ferice de cei milostivi, căci ei vor avea parte de milă!” Cu aceasta Isus combătea 
aroganța şi intoleranţa tirană a iudeilor. Atât preoţii cât şi poporul, tindeau de obicei după 
dominație, certându-se cu toți cei de altă părere şi dădeau pe faţă o mare sensibilitate faţă de orice 
criticare a faptelor lor. De aceea Isus zicea fariseilor: „Dar vai de voi, Fariseilor! 

Pentru că voi dați zeciuială din izmă, din rută şi din toate zarzavaturile şi dați uitării 
dreptatea şi dragostea de Dumnezeu.” Luca 11:42. 

Mântuitorul voia să întipărească în urmaşii Săi o învățătură de milă, aşa încât ei să nu aibă 
lipsă de acea compătimire, care sufere împreună cu cei suferinzi şi-i sprijină şi care evită în 
acelaşi timp a exagera greşelile altora. 

„Ferice de cei cu inima curată, căci ei vor vedea pe Dumnezeu!” Iudeii erau atât de 
riguroşi cu privire la curăția ceremonială, încât prescripțiile lor în această privinţă deveniseră o 
povară de nesuferit. 

Sufletele erau atât de umplute cu prescripții, cu opriri şi cu frică de necurăţirea exterioară, 
încât pierdură din vedere necesitatea curăţirii intenţiilor şi a înnobilării sentimentelor. Ei nu 
observară mânjitura, pe care egoismul, nedreptatea şi răutatea o lăsaseră în urmă asupra 
sufletului. 

Isus declară, că acei care sunt curaţi cu inima, vor vedea pe Dumnezeu. Ei aveau să-L 
cunoască pe El în persoana Fiului Său, care fusese trimis în lume pentru mântuirea neamului 
omenesc. Sufletele lor, curăţite şi ocupate cu cugete nobile, vor descoperi mai lămurit pe Creator 
în operele făcute de mâna Sa puternică, în lucruri frumoase şi măreţe care alcătuiesc Universul. 
Atunci ei vor trăi în prezenţa Celui Atotputernic, în tot timpul hărăzit lor de El, în lumea 
creațiunii Sale. Ei vor vedea însă pe Dumnezeu şi în starea lor viitoare, nemuritoare, după cum 
avea Adam favoarea de a umbla şi vorbi cu Creatorul său în grădina Eden. Cei curaţi cu inima 
văd chiar acum pe Dumnezeu, deşi ca „printr-o oglindă în chip întunecos; dar atunci, ÎI vom 
vedea faţă în față”. 

„Ferice de cei împăciuitori, căci ei vor fi chemaţi fii ai lui Dumnezeu!” Tatăl nostru 
ceresc este un Dumnezeu al păcii. Când El a creat pe om, îi destină un loc de pace şi siguranță. 
Totul era fericire şi armonie în grădina Eden. Acei care vor deveni părtaşi de fire dumnezeiască, 
vor iubi pacea şi mulțumirea; ei vor practica virtuțile, care le asigură acele succese. Ei vor căuta 
să îmblânzească mânia şi să evite sensibilitatea, spiritul de critică şi toate patimile rele, care aduc 
gâlceavă şi ceartă. Cu cât oamenii se unesc mai mult cu lumea şi primesc căile ei, cu atât mai 
puţin vor avea ei din adevăratele elemente ale păcii în inima lor şi cu atât mai plini vor fi de 
amărăciunea certurilor pământeşti, de gelozie şi de cugete rele unii faţă de alţii, cărora nu le 
trebuie decât anumite împrejurări, pentru a se dezvolta spre fapte rele. 


Acei, a căror supărare e provocată de cele mai neînsemnate pricini şi care pândesc 
cuvintele şi faptele altora, spre a le face cunoscut în ascuns acolo, unde pot provoca duşmănie, 
sunt tocmai contrariul celor iubitori de pace, care sunt numiţi fii ai lui Dumnezeu. 

În relaţiile sale cu oamenii, adevăratul creştin va evita toate cuvintele, care dau loc la 
supărări şi certuri nefolositoare. Întreg cerul trăieşte în pace, iar acei, care sunt strâns legaţi cu 
Hristos, vor fi în armonie cu cerul. Isus declară: „În lume veţi avea necazuri” dar „în Mine veţi 
avea pace”. Toţi acei ce se țin de Mântuitorul, nu vor fi nici neliniştiți, nici nemulțumiți. Ei vor 
deveni părtaşi naturii lui Hristos şi se vor strădui după modelul Său în viața lor. 

Mulțimea a fost uimită de această învățătură, care se abătea atât de mult de la prescripţiile 
şi exemplul cărturarilor şi fariseilor. Poporul primise de la ei ideea, că fericirea ar consta în 
posedarea lucrurilor acestei lumi şi că renumele şi onoarea oamenilor ar fi foarte vrednice de 
dorit. Le plăcea foarte mult să fie numiţi „Rabi” şi să fie lăudați de 176 popor ca fiind foarte 
înţelepţi şi evlavioşi şi să facă paradă în public cu virtuțile lor. Căci aceasta era privită ca 
încoronare a fericirii. Isus însă declară în fața acelei mari adunări, că avantajul pământesc şi 
onoarea pământească sunt singura răsplătire, pe care asemenea persoane o vor primi vreodată. 
Isus vorbea cu precizie şi o putere convingătoare însoțea cuvintele Sale. Poporul a fost adus la 
tăcere şi un simțământ de teamă îl cuprinse. Ei priveau îndoielnici unii la alţii. Care va putea fi 
mântuit dintre ei, dacă învăţătura acestui om va fi adevărată? Mulţi au fost convinşi în inimile lor, 
că acest învățător ciudat era însuflețit de Spiritul lui Dumnezeu şi că cuvintele rostite erau de 
origine dumnezeiască. 

Aceste instrucțiuni erau date îndeosebi spre binele ucenicilor, a căror vieţi trebuiau să fie 
călăuzite de principiile învăţate prin acestea. 

Misiunea lor avea să fie, de a transmite lumii cunoştinţa dumnezeiască, pe care 
Mântuitorul le-o făcuse cunoscut lor. Ei au fost însărcinaţi a vesti Evanghelia în lung şi-n lat 
printre popoarele tuturor țărilor; de aceea era de cea mai mare însemnătate, ca toate învățăturile 
lui Hristos să le fie lămurite mai întâi lor, să le fie întipărite în minte şi să fie exprimate prin 
umblarea lor. Orice adevăr trebuie păstrat în inimile şi simţurile lor pentru a fi folosite în viitor. 

După ce Isus declară poporului, în ce constă adevărata fericire şi cum poate fi dobândită, 
le vorbi apoi şi mai lămurit despre datoria ucenicilor Săi, ca învăţători aleşi de a conduce pe alții 
pe cărarea dreptăţii şi a vieţii veşnice. El ştia, că ei aveau să fie adesea înşelaţi şi descurajaţi, că 
aveau să întâmpine împotriviri şi insulte şi mărturia lor avea să fie lepădată. Ochiul Său 
pătrunzător privea înainte în viitor la anii lor de activitate şi vedea suferințele şi maltratările, de 
care aveau să fie însoţite eforturile lor, de a duce oamenilor mântuirea. El ştia foarte bine că 
aceşti bărbaţi simpli, care ascultau cu atenţie la cuvintele Sale, aveau să sufere calomnii, chinuri, 
închisoare şi chiar moarte şi de aceea continuă zicând: „Ferice de cei prigoniți din pricina 
neprihănirii, căci a lor este Împărăţia cerurilor! Ferice va fi de voi când, din pricina Mea, oamenii 
vă vor ocări, vă vor prigoni şi vor spune tot felul de lucruri rele şi neadevărate împotriva voastră! 
Bucuraţi-vă şi veseliți-vă, pentru că răsplata voastră este mare în ceruri; căci tot aşa au prigonit 
pe prorocii, care au fost înainte de voi.” Isus le arătă cu aceasta, că chiar în timpul când ei vor 
avea să sufere mult pentru cauza Sa, ei trebuie să se bucure şi să recunoască, că strâmtorarea lor 
le va fi spre bine, pentru că cugetele şi pornirile lor vor fi prin aceasta abătute de la pământ şi 
îndreptate către cer. El îi învăţă, că pierderile şi decepțiile lor vor fi schimbate în adevărate 
câştiguri, că cercările grele ale credinţei şi răbdării lor trebuie primite cu bucurie, iar nu temute şi 
evitate. Aceste întristări sunt mijloace active ale lui Dumnezeu, de a-i face destoinici pentru 
lucrarea lor caracteristică şi vor contribui la o răsplătire prețioasă, care îi aşteaptă în cer. El le 
accentuă că nu trebuie să-şi piardă încrederea din cauza prigonirilor oamenilor, să nu cadă în 
deznădejde şi să nu se plângă pentru soarta lor aspră, ci să-şi amintească neîncetat că şi alți 


oameni drepți au suferit pentru credinţa lor în trecut. Ei trebuie să vestească cu credincioşie solia 
ŞI s-o trăiască, fiind conştienţi de datoriile lor faţă de lume şi neurmărind altceva decât numai 
aprobarea lui Dumnezeu, fără teamă de oameni şi fără dorința după favoruri lumeşti. 

Acele lucruri care par cele mai greu de purtat pentru creştini se dovedesc foarte adesea de 
cea mai mare binecuvântare pentru el. 

Imputele şi calomniile au fost încă de pe vremuri soarta acelora care sunt credincioşi în 
împlinirea datoriilor lor. Un caracter neprihănit, chiar dacă renumele său va fi atacat prin 
calomnii şi denaturări, îşi va păzi totuşi curăția virtuţii sale şi valoarea sa morală. Fie că e călcat 
în pulbere, fie ridicat la cer, purtarea creştinului trebuie să rămână aceeaşi şi conştiinţa mândră a 
nevinovăţiei sale va fi adevărata sa răsplătire. 

Prigonirile din partea vrăjmaşilor pun la încercare fundamentul, pe care se întemeiază 
într-adevăr chemarea. Mai curând sau mai târziu se va descoperi în fața lumii, dacă vorbirile sale 
se întemeiază pe adevăr, sau dacă sunt săgeți otrăvite ale răutăţii şi ale răzbunării. Statornicia în 
serviciul lui Dumnezeu este calea cea mai sigură pentru rezolvarea unor astfel de chestiuni. De 
aceea Isus dorea, ca poporul Său să fie cu prevedere şi să nu dea vrăjmaşilor cauzei Sale nici un 
motiv pentru a condamna sfânta lor credință. Nici-o faptă rea să nu mânjească curăția ei. Dacă 
toate dovezile sunt fără succes, calomniatorii recurg adesea la atacuri personale asupra servilor 
lui Dumnezeu, dar limbile lor 178 mincinoase aduc în cele din urmă blestemul tot asupra lor 
înşişi. La sfârşit, Dumnezeu va îndreptăți pe ai Săi, va onora pe cei fără vină şi-i va ascunde în 
coliba Sa față de atacurile limbilor clevetitoare. 

Servii lui Dumnezeu au avut de suferit întotdeauna ocări; dar marea lucrare va fi 
continuată, în mijlocul prigonirilor, captivității, a loviturilor şi chiar a morţii. Caracterul 
prigonitorilor s-a schimbat în decursul diferitelor timpuri, dar spiritul care se află la baza lor este 
acelaşi, care, cu câteva secole mai înainte, biciuia, chinuia şi omora pe aleşii lui Dumnezeu. 

Niciodată n-a fost vreun om calomniat cu atâta tiranie de oameni, ca Fiul lui Dumnezeu. 
La orice pas era întâmpinat cu reproşuri amare, El era urât fără motiv. Fariseii aveau chiar 
oameni plătiți care răspândeau din oraş în oraş minciunile, pe care ei înşişi le născociseră, spre a 
distruge influenţa lui Hristos. Şi totuşi El stătea liniştit în faţa lor, declarându-le că şi calomniile 
sunt o parte din moştenirea unui creştin şi arătând urmaşilor Săi cum să se poarte față de săgețile 
răutăţii. El îi îndeamnă să nu se descurajeze în prigoniri şi le zice: „Bucuraţi-vă şi veseliți-vă, 

căci tot aşa au prigonit pe prorocii, care au fost înainte de voi.” Isus continuă apoi, să 
întipărească în minţile ucenicilor Săi răspunderea raportului lor față de lume. El zice: „Voi sunteți 
sarea pământului. Dar dacă sarea îşi pierde gustul, prin ce îşi va căpăta iarăşi puterea de a săra? 
Atunci nu mai este bună la nimic decât să fie lepădată afară şi călcată în picioare de oameni.” 
Poporul putea vedea sarea cea albă şi sclipitoare, care era aruncată pe stradă, pentru că îşi 
pierduse puterea ei şi de aceea devenise nefolositoare. Isus luă sarea ca exemplu pentru a ilustra 
viaţa creştină şi influența învățăturilor Sale asupra lumii. Dacă n-ar mai fi fost puţini drepți care 
să locuiască pe pământ, atunci mânia lui Dumnezeu nu s-ar mai fi reţinut nici o clipă de la 
pedepsirea imediată a nelegiuiţilor. Totuşi rugăciunile şi faptele bune ale poporului lui Dumnezeu 
păstrează lumea; ei sunt „un miros de viață”. Dar dacă creştinii poartă numai numele de 
mărturisitori ai lui Hristos, dacă ei nu posedă nici caractere virtuoase şi nu duc nici o viață 
temătoare de Dumnezeu, atunci ei se aseamănă cu sarea, care şi-a pierdut puterea. 

Influenţa lor este rea, ei sunt mai răi decât necredincioşii. Era obiceiul lui Isus de a lua 
obiectele care se aflau sub ochii ascultătorilor şi a le folosi ca simboluri pentru vestirea 
adevărurilor Sale. Poporul se adunase încă dis de dimineaţă, soarele strălucitor, care se urca tot 
mai sus şi mai sus pe cerul albastru, gonea ultimele umbre ale văilor şi ale cărărilor adânci şi 
înguste ale munţilor. Lumina soarelui inundă câmpiile cu strălucirea sa; suprafața liniştită a mării 


reflecta lumina aurie şi oglindea norii trandafirii ai dimineţii. Orice floare îmbobocită şi înflorită 
şi orice ramură înfrunzită scânteia de picături de rouă. Natura zâmbea sub binecuvântarea unei 
noi zile, iar păsărelele făceau să răsune cântările lor dulci dintre crengile pomilor. Mântuitorul 
privea mulțimea adunată în fața Sa şi apoi la soarele dimineţii şi zise ucenicilor Săi: „Voi sunteţi 
lumina lumii”. Acest tablou era cât se poate de potrivit. După cum soarele luminează câmpul cu 
razele sale înviorătoare şi împrăştie umbrele nopţii, tot astfel şi ucenicii trebuiau să răspândească 
lumina adevărului şi prin aceasta să împrăştie întunericul moral, care zăcea asupra lumii. În 
lumina strălucitoare a dimineţii, oraşele şi satele, care erau situate pe colinele învecinate ieşeau 
lămurit în evidență şi contribuiau la înfrumusețarea tabloului plăcut. Îndreptându-le atenţia la 
aceste lucruri, Isus zice: „o cetate aşezată pe un munte nu poate să rămână ascunsă. Şi oamenii n- 
aprind lumina ca s-o pună sub obroc, ci o pun în sfeşnic şi luminează tuturor celor din casă. Tot 
aşa să lumineze şi lumina voastră înaintea oamenilor, ca ei să vadă faptele voastre bune şi să 
slăvească pe Tatăl vostru, care este în ceruri.” Cu aceste cuvinte, Isus învăţă pe ucenicii Săi, că 
dacă vor să conducă pe alții pe cărarea dreptăţii, atunci exemplul lor trebuie să fie bun, iar faptele 
lor să reflecte lumina adevărului. 

Pretutindeni în jurul nostru, corupția morală ia proporții şi întunericul acoperă lumea; 
totuşi ucenicii lui Hristos sunt înfățişați ca nişte lumini aprinse, care luminează în noaptea 
întunecoasă. Aceste raze dau pe față primejdiile, care stau în calea păcătosului şi indică la calea 
cea adevărată spre dreptate şi siguranță. Dar dacă acei, care pretind a fi urmaşi ai lui Hristos şi 
care posedă lumina adevărului, nu se străduiesc a prezenta şi altora marile adevăruri într-un mod 
potrivit, atunci cei care lâncezesc în întunericul rătăcirii nu pot vedea nici o frumuseţe în 180 ele. 
Dacă într-o noapte întunecoasă cineva luminează cuiva calea cu o lumină oarecare şi mergând 
înainte devine neglijent şi pune propria sa persoană între lumină şi între acela, pe care el îl 
conduce, atunci, prin lumina sustrasă deodată, întunericul devine cu atât mai mare pe cale. 
Tocmai aşa se întâmplă cu mulţi care caută să expună altora adevărul lui Dumnezeu; ei întunecă 
lumina prețioasă cu propria lor umblare păcătoasă, care bate la ochi cu urâciunea ei şi din acest 
motiv se întorc mulți de la adevăr. Caracterele mărturisitorilor lui Hristos trebuie să fie atât de 
vrednice de admirat şi faptele lor atât de fără prihană, încât lumea să se simtă atrasă la o religie, 
care aduce astfel de roade ale dreptăţii. În felul acesta mulţi vor fi provocaţi, a cerceta principiile 
învățăturilor lor şi a le primi, pentru că umblarea vieții reprezentanţilor ei luminează cu atâta 
sfinţenie, încât ei stau într-un anumit grad ca păzitori însărcinaţi să dea alarma de incendiu pentru 
fiii acestei lumi. 

Fariseii se izolau de lume şi de aceea le era imposibil a exercita vreo influență asupra 
poporului, din contră Isus numea pe ucenicii Săi „fii luminii”. Învățăturile şi exemplul lor au 
destinația de a îndepărta rătăcirea şi toate naţiunile şi popoarele vor trebui să simtă influența lor. 
Religia Bibliei nu este destinată a sta închisă între două scoarţe de carte sau între zidurile unei 
biserici. Ea nu trebuie amintită numai ocazional, câteodată, când convine intereselor noastre 
proprii şi apoi să fie pusă iarăşi cu grijă la o parte, ci ea trebuie să sfințească viaţa zilnică şi să fie 
manifestată în orice acţiune de afaceri, cum şi în toate relaţiile sociale de viaţă. O astfel de religie 
stă într-un contrast izbitor cu aceea a fariseilor, care constă numai în respectarea exterioară a 
regulilor şi formelor, dar care nu exercită nici o influenţă înnobilatoare asupra vieții lor. 

Isus era supravegheat în ascuns de spioni, care erau gata a întoarce contra Lui orice 
cuvânt, pe care El l-ar fi rostit fără chibzuinţă. 

Mântuitorul cunoaşte foarte bine prejudecățile din mintea multora dintre ascultătorii Săi. 
De aceea El nu zise nimic, din ceea ce ar fi putut zdruncina credinţa iudeilor în religia şi 
întocmirile lui Moise. Acelaşi glas, care a făcut cunoscut legea morală şi ceremonială, care forma 
temelia întregului sistem iudaic, a rostit şi instrucţiunile de pe munte. 


Marele respect ce-l avea față de lege şi profeţi făcea pe Isus să caute să rupă zidurile 
prescriptiilor superstițioase, cu care iudeii se înconjurau. 

El dorea ca ei nu numai să respecte legea, ci să-şi dezvolte mai departe principiile acestei 
legi şi învăţăturile profeților. 

Isus mustră cu asprime tâlcuirile false cu care iudeii explicau legea; dar în acelaşi timp 
păzi cu îngrijire pe ucenicii Săi față de primejdia, de a renunţa la adevărurile principale, care 
fuseseră încredințate iudeilor. 

Isus nu venise ca să distrugă încrederea în instrucţiunile pe care El Însuşi li le dăduse prin 
Moise în pustie. În timp ce le accentua totuşi respectul cuvenit faţă de acea lege, El dorea în 
acelaşi timp să-i conducă la adevăruri mai înalte şi la o cunoştinţă mai bună, aşa încât ei să umble 
într-o lumină mai strălucitoare. 

Când Isus explică ucenicilor Săi datoria cu privire la faptele de dreptate, fariseii 
recunoscură că învăţăturile Sale osândeau umblarea vieții lor şi, pentru ca să poată trezi în popor 
o prejudecată contra Marelui Învățător, ei şopteau unul la altul, că învățăturile lui Isus ar fi în 
contrazicere cu legea lui Moise, căci El, n-ar fi amintit niciodată despre acea lege. Astfel, ei 
căutau să trezească indignarea poporului contra lui Hristos. Dar Isus recunoscu imediat intenția 
lor, şi, în prezența mulțimii colosale şi cu un glas şi mai limpede şi mai sonor, El le declară spre 
marea indispoziție a vrăjmaşilor Săi: „Să nu credeți că am venit să stric Legea sau Prorocii; am 
venit nu să stric, ci să împlinesc. Căci adevărat vă spun, câtă vreme nu va trece cerul şi pământul, 
nu va trece o iotă sau o frântură de slovă din Lege, înainte ca să se fi întâmplat toate lucrurile.” 
Matei 5:17-18. Cu aceste cuvinte Isus răstoarnă învinuirea fariseilor. 

Misiunea Sa în lume consta din aceea, de a îndreptăți pretenţiile acestei legi sfinte, de a 
cărei călcare ei ÎI învinuiau. 

Dacă ar fi fost posibil ca legea lui Dumnezeu să fie schimbată sau desfiinţată, atunci 
Hristos n-ar fi avut nevoie să vină la o lume căzută, ca să suporte urmările călcării acestei legi din 
partea oamenilor. Isus veni, ca să explice raportul dintre om şi legea lui Dumnezeu şi în acelaşi 
timp să lămurească prescripțiile acesteia prin modelul Său de ascultare. 

Mai departe El declară: „Aşa că oricine va strica una din cele mai mici 182 din aceste 
porunci şi va învăţa pe oameni aşa, va fi chemat cel mai mic în Împărăţia cerurilor; dar oricine le 
va păzi şi va învăţa pe alții să le păzească, va fi chemat mare în împărăția cerurilor.” Prin aceasta 
Isus explică valabilitatea legii. Isus osândeşte pe acei, care nesocotesc poruncile lui Dumnezeu şi 
prin exemplul şi învățătura lor provoacă şi pe alţii să facă la fel. Aceştia sunt fii ai celui rău, care 
a fost cel dintâi răsculător contra legii lui Dumnezeu. În felul acesta Isus Îşi dovedi în modul cel 
mai precis adoraţia pe care El o are faţă de legea Tatălui Său şi osândeşte umblarea exterioară a 
fariseilor, care deşi erau riguroşi în respectarea exterioară a acelei legi, totuşi în inimile şi viaţa 
lor erau stricaţi;, de aceea El le adresează următoarele cuvinte: „Căci vă spun că, dacă 
neprihănirea voastră nu va întrece neprihănirea cărturarilor şi a fariseilor, cu nici un chip nu veţi 
intra în Împărăţia cerurilor.” Dreptatea pretinsă aici consta în armonizare inimii şi a vieţii cu 
voinţa descoperită a lui Dumnezeu. Isus învaţă că legea lui Dumnezeu trebuie să guverneze 
cugetele şi intențiile sufletului. Adevărata temere de Dumnezeu înnobilează cugetele şi faptele; 
dar numai când am ajuns această țintă, formele exterioare ale religiei vor fi îndeacord cu curăția 
lăuntrică a creștinului; numai atunci ceremoniile cerute de serviciul lui Dumnezeu, nu vor fi nişte 
obiceiuri fără însemnătate, cum erau acelea ale fariseilor cu sfințenia lor prefăcută. 

Mulţi învăţători religioşi din zilele noastre calcă ei înşişi poruncile lui Dumnezeu şi învață 
şi pe alţii să facă la fel. În locul acestor sfinte porunci ei învaţă cu îndrăzneală obiceiurile şi 
tradițiile oamenilor, fără a ţine seama de mărturia directă a lui Hristos, că unii ca aceştia vor fi cei 
mai mici în Împărăţia cerurilor. Isus declară mulţimii adunate, fariseilor, care căutau să-L tragă la 


răspundere pentru nerespectarea legii şi poporului din toate timpurile, că prescripțiile lui Iehova 
sunt neschimbătoare şi veşnice. 

Zvonul despre un omor tâlhăresc în ținutul muntos al Capernaumului se răspândise 
pretutindeni şi ca urmare la aceasta se observă o indignare şi o groază generală printre ascultătorii 
adunaţi aici. Învățătorul divin se folosi de această împrejurare, spre a expune o învățătură 
importantă. 

El zise: 

„Aţi auzit că s-a zis celor din vechime: ‘Să nu ucizi; oricine va ucide, va cădea sub 
pedeapsa judecății.” Dar Eu vă spun că ori şi cine se mânie pe fratele său, va cădea sub pedeapsa 
Judecăţii; şi oricine va zice fratelui săi: “Prostule!” va cădea sub pedeapsa Soborului; iar oricine îi 
va zice: “Nebunule”, va cădea sub pedeapsa focului gheenei.” Cu aceasta Isus descrie omorul ca 
existând mai întâi în cuget. Acea răutate şi dorinţă de răzbunare, care simte plăcere în fapte de 
violență, este deja în sine un omor. Isus merge încă mai departe şi zice: „ori şi cine se mânie pe 
fratele său, va cădea sub pedeapsa judecății”. 

Totuşi există o mânie care nu este de natură păcătoasă. O anumită indignare sfântă este 
îndreptățită în anumite împrejurări chiar şi la urmaşii lui Hristos. Când văd că Dumnezeu este 
dezonorat, făcându-se abuz de numele Său; când văd că cei ce pretind a servi Lui aduc ruşine 
asupra cauzei adevărului Său şi când văd pe cei nevinovaţi că sunt apăsaţi şi prigoniți, atunci 
sufletul lor este cuprins de o indignare dreaptă; o astfel de mânie, care provine dintr-un sentiment 
fin moral, nu este păcat. Printre ascultători se aflau unii, care doreau să fie salutați ca fericiți 
pentru dreptatea lor, pentru că nu comiseseră nici o crimă ordinară, în timp ce în inimile lor 
nutreau simțţăminte care nu se deosebeau de cele care duc pe omorâtor la fapta sa oribilă. Şi totuşi 
aceşti oameni fac paradă de evlavia lor şi se conformează pretențiilor exterioare ale religiei. 
Acestora li se adresează Isus mai întâi cu cuvintele: „Aşa că, dacă îţi aduci darul la altar şi acolo 
îți aduci aminte că fratele tău are ceva împotriva ta, lasă-ţi darul acolo înaintea altarului şi du-te 
întâi şi împacă-te cu fratele tău; apoi vino şi adu-ți darul.” El arată deci că crimele îşi au originea 
în inimă, iar acei care dau loc urii şi răzbunării înăuntrul lor, au călcat deja cu picioarele lor pe 
calea omorului, iar darurile lor nu mai sunt plăcute lui Dumnezeu. Singura salvare constă în 
aceea, de a stârpi orice amărăciune şi orice ură din inimă. Dar Mântuitorul merge încă mai 
departe, declarând că, dacă cineva are ceva împotriva noastră, noi trebuie să ne dăm osteneala, 
spre a-i uşura inima şi dacă e posibil să izgonim din sufletul lui acele simțăminte, căci altfel darul 
nostru de jertfă nu este plăcut lui Dumnezeu. 

Această învățătură este de o însemnătate deosebită pentru poporul 184 lui Dumnezeu din 
timpul nostru. Foarte mulți sunt zeloşi în serviciul lor religios, în timp ce între ei şi frații lor 
există certuri nenorocite, pe care le-ar putea aplana; a căror împăciuire le-o cere chiar Dumnezeu, 
înainte de a primi serviciul lor. Mântuitorul a lămurit atât de limpede datoria creştinului în 
această privinţă, încât în niciunul n-ar trebui să se mai ridice vreo îndoială cu privire la 
îndatorirea sa. 

În timp ce Isus era ocupat cu predarea învățăturilor Sale, câteva bărci de petrecere pluteau 
pe apă şi fiecare dintre cei de faţă ştia, că acei trândavi ce erau în ele nu aveau nume bun. Poporul 
care asculta se aştepta acum că Isus va ameninţa cu asprime această clasă de oameni, dar aude cu 
uimire declaraţia Sa: „Aţi auzit că s-a zis celor din vechime: “Să nu preacurveşti”. Dar Eu vă spun 
că ori şi cine se uită la o femeie, ca s-o poftească, a şi preacurvit cu ea în inima lui.” Acei care 
priviseră acele persoane, dedate la petreceri necuviincioase, ca fiind foarte păcătoase, se uimesc 
de declaraţia lui Isus, că toţi cei ce nutresc cugete desfrânate în inimile lor, sunt în fond tot aşa de 
vinovaţi, ca şi cei ce calcă fără conştiinţă porunca a şaptea. Isus mustră obişnuinţa rea a bărbaților 
de pe atunci, de a se despărți de femeile lor pentru cauze neînsemnate. Asemenea despărțiri 


aduseseră foarte adesea mari mizerii şi chiar crime. Isus combate cauza principală a relaţiilor prea 
slabe dintre soţi, osândind patimile păcătoase, care privesc căsătoria ca o piedică a satisfacerii 
voluptăţii lor. Hristos dorea să îngrădească căsătoria cu restricții drepte, aşa încât nici o despărţire 
legală dintre bărbat şi femeie să nu mai fie posibilă, afară numai pentru motiv de desfrânare. 

Mulţi dintre cei ce gândeau că poruncile lui Dumnezeu ar interzice numai crimele comise 
în faptă, recunoscură acum, că legea lui Dumnezeu trebuie urmată atât după spirit, cât şi după 
literă. Isus trece astfel în revistă fiecare poruncă, lămurind însemnătatea adâncă şi adevărată a 
cerințelor lor şi demască rătăcirea fatală a iudeilor, în respectarea lor pur exterioară. Isus zice în 
privința pământului: „Felul vostru de vorbire să fie: “Da, da; nu, nu”; ce trece peste aceste 
cuvinte, vine de la cel rău.” Porunca a treia osândeşte jurământul nelegiuit, dar spiritul acestei 
prescripții se întinde mai departe, interzicându-se prin aceasta, ca numele lui Dumnezeu să fie 
întrebuințat în mod nerespectuos în conversații. Foarte mulți chiar pretinşi urmaşi ai lui Hristos, 
sunt obişnuiţi a întrebuința cu uşurinţă numele lui Dumnezeu şi chiar în rugăciunile şi 
îndrumările lor, Numele Cel Prea Înalt este rostit adesea fără respectul cuvenit. 

Un detaşament de soldaţi romani era tăbărât în apropiere de malul mării şi Isus a fost 
întrerupt printr-un sunet puternic de trompetă, care da soldaţilor semnalul de adunare pe câmpie. 
Ei se adunară în ordinea obişnuită, plecându-se respectuos în fața drapelului roman, care era 
înfipt în faţa lor. Iudeii priveau cu amărăciune la această scenă, care le amintea despre propria lor 
umilire naţională. Soli cu ordine de armată, se trimit la diferitele posturi îndepărtate. Având a 
urca dealul cel înalt, care se întindea până la malul mării, ei vin în apropiere de mulțimea care 
asculta pe Isus şi silesc pe câţiva dintre ţăranii iudei, de a duce în locul lor poverile până deasupra 
dealului. Țăranii caută să se apere faţă de această apăsare şi se întorc cu cuvinte aspre contra 
prigonitorilor lor; în cele din urmă ei sunt constrânşi a asculta de soldaţi şi să îndeplinească 
serviciul umil pretins de la ei. Această paradă a autorităţii romane umple poporul de indignare şi 
ei sunt setoşi să audă, ce va rosti marele Învățător cu privire la această faptă tirană a apăsătorilor. 

Isus privi acea întâmplare ruşinoasă cu mâhnire, pentru păcatele, care aduseseră pe iudei 
la o astfel de robie. El observă de asemenea ura şi răzbunarea care era exprimată pe fețele lor şi 
ştiau cât de mult doreau ei după puterea, de a nimici pe apăsătorii lor, de aceea zise plin de 
tristețe: „Aţi auzit că s-a zis: “Ochi pentru ochi şi dinte pentru dinte.” 

Dar Eu vă spun: Să nu vă împotriviţi celui ce vă face rău. Ci, oricui te loveşte peste 
obrazul drept, întoarce-i şi pe celălalt. Orişicui vrea să se judece cu tine să-ți ia haina, lasă-i şi 
cămaşa. Dacă te sileşte cineva să mergi cu el o milă de loc, mergi cu el două. Celui ce-ţi cere, dă- 
i; şi nu întoarce spatele celui ce vrea să se împrumute de la tine.” Exemplul lui Isus era o 
confirmare practică a învățăturilor expuse; înfruntarea şi prigonirea nu L-au făcut niciodată să 
recurgă la răzbunare. 

Totuşi aceasta era o cuvântare aspră pentru iudeii răzbunători şi ei murmurau între ei 
contra Lui. Dar Isus Se exprimă apoi şi mai lămurit, 186 zicând: „Aţi auzit că s-a zis: “Să iubeşti 
pe aproapele tău şi să urăşti pe vrăjmaşul tău.” Dar Eu vă spun: lubiţi pe vrăjmaşii voştri, 
binecuvântaţi pe cei ce vă blastămă, faceţi bine celor ce vă urăsc şi rugaţi-vă pentru cei ce vă 
asupresc şi vă prigonesc, ca să fiți fii ai Tatălui vostru care este în ceruri; căci El face să răsară 
soarele Său peste cei răi şi peste cei buni şi dă ploaie peste cei drepți şi peste cei nedrepți. Dacă 
iubiţi numai pe cei ce vă iubesc, ce răsplată mai aşteptaţi? Nu fac aşa şi vameşii? Şi dacă 
îmbrățişaţi cu dragoste numai pe frații voştri, ce lucru neobişnuit faceţi? Oare păgânii nu fac la 
fel?” Manifestarea urii nu va birui niciodată răutatea vrăjmaşilor noştri. 

Totuşi iubirea şi bunătatea dau naştere iar la iubire şi bunătate. Deşi Dumnezeu răsplăteşte 
cu credincioşie virtutea şi pedepseşte viciul, totuşi El nu retrage deocamdată binecuvântările Sale 
de la cei nelegiuiți, deşi ei dezonorează numele Său zilnic. El lasă soarele şi ploaia peste cei 


drepți şi peste cei nedrepţi şi le dă prosperitate pământească la fel şi la unul şi la altul. Dacă 
Dumnezeu Cel prea sfânt arată atâta indulgență şi atâta bunăvoință față de cei răsculători şi 
idolatri, cu cât este deci mai necesar, ca omul păcătos să dea pe față acelaşi sentiment faţă de 
semenul său. În loc să blesteme pe insultătorii săi, din contră datoria sa este, să-i întoarcă de la 
calea lor cea rea, tratându-i cu o bunătate şi indulgență, care să se asemene cu cea a lui Hristos, 
față de prigonitorii Săi. Isus învăţă pe urmaşii Săi, să stăruie a da pe faţă o bunăvoință creştină 
față de toți cei cu care vin în contact; ei nu trebuie să uite faptele de milostenie, ci să fie față de 
cei lipsiţi mai binefăcători decât cei din lume. Copiii lui Dumnezeu trebuie să dea pe față acel 
spirit, care domneşte în cer, iar nu caracterul cel strâmt şi egoist al spiritului lumesc. Numai 
desăvârşirea singură corespunde conduitei creştine. După cum Dumnezeu Însuşi este desăvârşit 
în sfera Sa înălţată, tot astfel şi copiii Săi trebuie să fie desăvârşiți în cercul lor modest, în care se 
află. Numai în felul acesta, ei vor putea fi găsiți vrednici de a se bucura de împărtăşirea cu fiinţele 
neprihănite din Împărăţia cerurilor. De aceea Hristos adresează urmaşilor Săi următoarele 
cuvinte, care stabilesc măsura de conduită a caracterului creştin: „Voi fiți dar desăvârşiți, după 
cum şi Tatăl vostru cel ceresc este desăvârşit.” 

Parabola semănătorului. 

Isus petrecuse toată noaptea în rugăciune, în dimineaţa următoare devreme, El merse la 
țărmul mării, ca să caute pe ucenicii Săi, care pescuiau aproape de țărm. Totuşi El nu a putut sta 
mult nederanjat, căci îndată ce se făcut cunoscut, că Isus se află la ţărmul mării, mulțimea curgea 
la El. Numărul crescu atât de mult, încât El a fost înghesuit din toate părțile. Pe când învăţa 
mulțimea se îngrămădise atât de des, încât El Se văzu silit să se urce într-un vas, pe care îl lăsă să 
se depărteze puţin de la mal şi apoi continuă cu învățăturile Sale. 

Poporul avea acum ocazia de a-L vedea şi auzi mai bine. 

El Se servea adesea de acest procedeu, spre a scăpa de îngrămădirea mulțimii zeloase, 
care căuta să pătrundă până la Fl. În felul acesta El putea să le comunice fără întrerupere 
învățăturile însemnate pe care ei trebuiau să le audă. Dintr-o barcă simplă de pescar, Mântuitorul 
învăţă astfel pe poporul care asculta pe mal cuvintele vieții. El era răbdător faţă de toţi cei care 
luptau cu ispitele, milos şi bun față de cei întristaţi şi descurajaţi. Cuvintele Sale găseau răsunet în 
multe inimi, iar lumina îndrumărilor Sale divine fericea pe multe suflete care până aici 
lânceziseră în întuneric. 

O, ce privelişte era aceasta pentru contemplarea îngerilor! Suveranul lor ceresc, stând într- 
o barcă modestă de pescar, legănat încoace şi încolo de apa neliniştită, predicând mântuirea unei 
mulțimi ascultătoare, care se înghesuise până la marginea apei! Adoratul Cerului, stând sub cerul 
liber, vestea poporului de rând sublima Sa învăţătură despre 188 mântuire. Şi totuşi El nu putea 
găsi un anturaj mai măreț pentru ostenelile Sale. Lacul, munţii, câmpiile întinse, lumina soarelui 
care inundă pământul 

— Toate acestea le folosea marele Învățător spre a întipări adevărurile preţioase în inima 
omenească. 

În faţa ochilor mulțimii se afla semănătorul şi secerătorul la un loc, unul aruncând 
sămânţa iar celălalt secerând recolta timpurie. Văile roditoare şi coastele colinelor erau pline de 
frumuseţe plăcută. La țărm se văd stâncile goale şi păsărelele cântătoare umplu atmosfera cu 
cântările lor melodice. Peştişorii se joacă pe deasupra apei. Isus foloseşte această ocazie, pentru a 
trage învățătură din natura ce-L înconjoară, care trebuia să pătrundă în inimile ascultătorilor. El 
întrebuințează scena ce se desfăşoară în faţa ochilor pentru ilustrarea învățăturilor Sale, aşa ca în 
viitor privirea acestor obiecte să le aducă tot mereu în amintire marile adevăruri, pe care Isus le 
trăgea din ele. De aici înainte, ele trebuiau să-i îndrume zilnic la instrucțiunile preţioase, pe care 
ascultătorii le primiseră de la El. 


Stând astfel şi privind la scena cea vie din faţa Lui, Isus spune acea pildă, care ne-a fost 
transmisă prin toate timpurile şi care şi astăzi sună încă tot aşa de curat şi de frumos în 
simplitatea ei nealterată, ca şi pe vremuri, cu optsprezece (acum douăzeci) secole mai înainte, 
când a fost rostită în acea dimineaţă la marea Galileii. 

„Ascultaţi! Iată, semănătorul a ieşit să semene. Pe când semăna, o parte din sămânță a 
căzut lângă drum: au venit păsările şi au mâncat-o. 

O altă parte a căzut pe un loc stâncos, unde n-avea mult pământ: a răsărit îndată, pentrucă 
n-a dat de un pământ adânc; dar, când a răsărit soarele, s-a pălit; şi, pentru că n-avea rădăcină, s-a 
uscat. O altă parte a căzut între spini; spinii au crescut, au înecat-o şi n-a dat roadă. O altă parte a 
căzut în pământ bun: a dat roadă, care se înălța şi creştea; şi a adus: una treizeci, alta şaizeci şi 
alta o sută”. Apoi a zis: cine are urechi de auzit, să audă.” Marcu 4:3-9. 

Această ilustrare potrivită a răspândirii Evangheliei Fiului lui Dumnezeu trezi cel mai viu 
interes în popor. Vorbitorul captivă mințile ascultătorilor Săi. Sufletele lor au fost aţâţate şi foarte 
multe inimi erau pline de entuziasm pentru o ţintă nouă în viață. Toţi erau răpiți de Parabola 
semănătorului învățătura Sa care în acelaşi timp era atât de înnobilatoare în principiile ei şi totuşi 
atât de uşor de înţeles. Înalta ţinută spirituală, pe care Isus le-o punea în față, spre a fi ajunsă, 
părea în cel mai înalt grad vrednică de dorit. Dar cât de repede aveau să dispară impresiile primite 
astfel din sufletele multora, când aveau să vină iarăşi în contact cu lumea. 

Păcatele, care sub lumina sfântă a prezenţei Maestrului păreau atât de urâcioase, se 
întorceau iarăşi în inimile lor rătăcitoare. Anturajul defavorabil şi grijile şi ispitele lumeşti îi face 
să se scufunde iarăşi în indiferență. 

Alţi ascultători din contră, începură încă din acel moment să ducă o viaţă sfântă, punând 
zilnic în practică principiile învăţăturii lui Hristos. 

Obiectul de bază al cuvântării Sale, pe care El îl ilustra prin exemple luate din natură, nu 
avea să fie şters niciodată din sufletul lor. Țarina cu diferitele ei soiuri de pământ, care în multe 
locuri nu produceau decât spini şi buruieni, şirul de stânci care nu avea decât o scoarță subțire de 
pământ pe deasupra, semănătorul cu sămânţa sa, toate acestea care stau toate în fața lor, 
imprimau cuvintele Sale în mintea lor, cum nimic altceva n-ar fi fost în stare să facă. 

Împrejurările amintite provocară pe Isus să spună parabola despre semănător. Poporul 
care Îl urma, se simţea înşelat, că El nu întemeia nici o împărăție nouă. Ei aşteptaseră mult timp 
un Mântuitor, care să-i facă o naţiune măreaţă şi acum când au văzut că aşteptările lor nu se 
împlinesc, ei refuzară să-l primească pe Isus ca Mântuitor al lor. Chiar ucenicii Săi aleşi deveniră 
nerăbdători, pentru că El nu-Şi însuşea nici o autoritate lumească şi chiar rudele Sale erau înşelate 
şi ÎI lepădau. Ei îi ziseră: „Pleacă de aici şi du-Te în Iudea, ca să vadă şi ucenicii Tăi lucrările, pe 
care le faci. Nimeni nu face ceva în ascuns, când caută să se facă cunoscut: dacă faci aceste 
lucruri arată-Te lumii.” loan 7:3, 4. 

Urmaşii Săi erau întristați, că cei învățați şi bogaţi, nu se arătau cei mai voioşi, de a 
recunoaşte pe Isus ca Salvator al lor. Ei simțeau pata de ruşine, de care era mânjit Maestrul lor, 
pentru că numai cei săraci şi amărâți, cum şi clasele de jos în general deveneau urmaşi ai Săi. 
Pentru ce, se întrebau ei, cărturarii şi fariseii — tâlcuitorii din şcolile profetice 

— Nu-L recunoşteau ca pe mult aşteptatul Mesia? Pilda Sa trebuie să 190 servească ca 
răspuns acestei îndoieli şi necredințe? După ce mulțimea se împrăștie, cei doisprezece se adunară 
în jurul Lui împreună cu alți credincioşi, şi-L rugară să le explice această pildă: „“ Vouă”, le-a zis 
EL, “v-a fost dat să cunoaşteţi taina Împărăției lui Dumnezeu; dar pentru cei ce sunt afară din 
numărul vostru, toate lucrurile sunt înfăţişate în pilde; pentru ca, “măcar că privesc, să privească 
şi să nu vadă şi măcar că aud, să audă şi să nu înţeleagă, ca nu cumva să se întoarcă la Dumnezeu 
şi să li se ierte păcatele.” El le-a mai zis: “Nu înţelegeți pilda aceasta? Cum veți înțelege atunci 


toate celelalte pilde?” Marcu 4:11-13. Cu aceste cuvinte El declară, că pildele Sale au scopul să 
trezească inimile ascultătorilor la cugetare. Dacă ei ar fi dorit o explicaţie mai de aproape a 
cuvintelor Sale, atunci ei ar fi putut să ceară de la El lămuriri, cum făceau ucenicii şi ar fi primit. 

Fariseii înțelegeau pilda, dar se făceau că nu ar pricepe însemnătatea ei. Ei îşi închideau 
ochii, ca să nu vadă şi urechile, ca nu cumva să audă; de aceea inimile lor nu puteau fi câştigate. 
Ei aveau să-şi primească răsplata pentru neştiinţa lor voită şi pentru orbia lor intenționată. Un 
motiv pentru care Mântuitorul învăţa adesea în pilde, consta în aceea, că spionii iudeilor ÎI 
supravegheau neîncetat, pentru a găsi o pricină de învinuire contra Lui. Isus intenționa să demaşte 
sfinţenia lor prefăcută şi păcătoşenia lor, fără a Se expune la primejdia, de a fi arestat şi încarcerat 
de ei şi de a fi întrerupt astfel de la lucrarea, pe care El venise s-o îndeplinească. 

Cu ajutorul parabolelor, El putea vesti adevăruri tăietoare şi să dea pe faţă nelegiuirea lor 
fără a se teme de legile lor. Ei puteau cu uşurinţă trage singuri concluzia şi să cunoască părerea 
Sa şi totuşi nu puteau să-L osândească pentru că Se folosise în predica Sa de un simplu simbol. 

Cuvintele lui Isus conţineau un reproş împotriva ucenicilor Săi, din cauza spiritului lor 
greoi, de a înţelege sensul cuvântărilor Sale; căci prin parabola despre semănător, El ilustră 
învățătura, pe care El venise s-o dea lumii. Dacă ei nu pricepeau nişte lucruri atât de uşor de 
înțeles, cum aveau să fie ei în stare să pătrundă acele adevăruri, pe care El avea să le expună încă 
în pilde? El zise mai departe, că acelora, care ÎI urmau cu credincioşie şi ascultau de EI, le va 
descoperi taine şi mai mari cu Parabola semănătorului privire la Împărăţia lui Dumnezeu, decât 
acelora, care nu făceau parte din societatea lor. Ei trebuiau să deschidă sufletele lor la 
instrucțiunile Sale şi să fie gata ca să creadă. 

Acei, care îşi împietreau inimile din iubire de podoabe şi ceremonii, nu doreau să 
înțeleagă învăţăturile Sale şi nici nu simțeau necesitatea, de a lăsa harul lui Dumnezeu ca să 
lucreze în inimile lor. Această clasă a rămas în neştiințţă din propria lor alegere. Acei care 
primeau pe Hristos, Izvorul luminii şi al adevărului, înțelegeau cuvintele Sale şi dobândeau o 
cunoştinţă practică cu privire la Împărăţia lui Dumnezeu. Dar toţi acei care din vreun motiv 
oarecare neglijau ocazia lor prezentă, de a face cunoştinţă cu adevărul şi nu făceau eforturi 
mintale de a pătrunde lucrurile cum trebuie, ci lepădau mărturia propriilor lor ochi şi urechi, 
rămâneau în întuneric; căci deşi vedeau, nu recunoşteau şi cu toate că auzeau, totuşi nu 
înțelegeau. Adevărul lui Dumnezeu pretindea prea multă tăgăduire de sine şi curăție personală şi 
de aceea inimile lor fireşti nu se simțeau atrase şi se lăsau încuiate într-o evlavie formalistă şi în 
necredință. 

Marele Învățător binecuvântă pe ucenicii Săi, pentru că vedeau şi auzeau cu ochii şi cu 
urechile credinţei. El zise: „Mulţi proroci şi oameni neprihăniți au dorit să vadă lucrurile pe care 
le vedeţi voi,. şi să audă lucrurile pe care le auziți voi.” Isus explică apoi ucenicilor Săi diferitele 
clase arătate în parabolă. 

Hristos, Semănătorul, împrăştie sămânţa. Aici erau cei lumești, ale căror inimi erau tari ca 
şi drumul bătut şi neprimitoare de învăţătura înțelepciunii divine. Ei nu iubeau pe Dumnezeu şi 
urmau propriilor lor porniri fireşti. Mulţi sunt într-adevăr convinşi, auzind învăţăturile însemnate 
ale lui Hristos; ei cred în cuvintele Sale şi se hotărăsc, să ducă o viaţă sfântă, dar când Satana vine 
cu şoptirile sale rele, ei cedează, înainte ca sămânţa cea bună să aibă timp ca să se dezvolte. 

Dacă terenul inimii lor ar fi fost zdrobit printr-o căință sinceră de păcatele lor, atunci ei ar 
fi recunoscut, cât de nelegiuită era iubirea lor egoistă, lumească, mândria şi lăcomia lor şi atunci 
ar fi îndepărtat aceasta din inima lor. Sămânţa adevărului ar fi pătruns atunci mai adânc în ogorul 
fraged, pregătit în inimă pentru acest scop, care ar fi răsărit şi 192 adus rod. Obiceiurile rele 
stăpâniseră însă felul lor de viață atât de mult, încât intențiile lor bune se transformau în nimic în 
fața glasului ispititorului. 


„Sunt acei în care este semănat Cuvântul; dar după ce l-au auzit, vine Satana îndată şi ia 
cuvântul semănat în ei.” Există mai departe şi de aceia, care primesc cu bucurie adevărurile 
prețioase; ei sunt foarte zeloşi şi sunt uimiţi că nu toți pot vedea lucrurile, care sunt atât de 
lămurite pentru ei. Ei sfătuiesc pe alţii ca să primească în inimile lor învățătura, care umplut de 
mulţumire inimile lor. Ei sunt gata să osândească repede, pe cei zăbavnici şi pe cei care 
cumpănesc cu îngrijire faptele pozitive şi care examinează adevărul din orice punct de vedere. Ei 
îi numesc pe aceştia reci cu inima şi necredincioşi. În timp de cercare asemenea persoane 
entuziaste se poticnesc şi cad. Ei n-au luat crucea ca o parte din viaţa lor religioasă şi de aceea, 
slăbindu-le zelul, se întorc de la ea şi refuză ca s-o ducă mai departe. 

Cât timp viaţa unor astfel de persoane se scurge lin, cât timp calea lor nu e îngrădită de 
nimic şi toate lucrurile se desfăşoară potrivit pornirilor lor, ei par a fi creştini sinceri. Dar în proba 
de foc a încercărilor, curajul lor scade; ei nu pot suporta pentru cauza adevărului nici un reproş. 
Planta înfloritoare care se dezvoltase din sămânţa cea bună se ofileşte şi moare pentru că îi 
lipseşte rădăcina, care ar putea-o păstra în timp de secetă. Tocmai ceea ce ar fi trebuit să provoace 
o pătrundere mai adâncă a vinelor şi o creştere mai puternică, usucă acum şi omoară întreaga 
plantă. La fel este şi cu arşița soarelui vara, în timp ce pe holda sănătoasă o întăreşte şi o coace, 
pe aceea care deşi fragedă şi verde, totuşi nu posedă rădăcină destul de adâncă, pentru că vinele ei 
gingaşe nu pot pătrunde prin pământul tare şi pietros, o ofileşte şi o distruge. 

Aceste persoane ar fi în stare a-şi cultiva terenul inimii lor şi a-l îmbogăţi, numai dacă ar 
voi şi atunci adevărul ar prinde o rădăcină mai adâncă; totuşi o astfel de lucrare este în legătură 
cu multă răbdare şi tăgăduire de sine. Îi costă prea multe sforțări, de a face o schimbare radicală a 
vieții. Ei se simt uşor insultaţi când li se fac observaţii şi sunt gata să strige împreună cu ucenicii, 
care părăsiseră pe Isus zicând: „Vorbirea aceasta este prea de tot: cine poate s-o sufere?” „Tot aşa 
cei Parabola semănătorului înfățişați prin sămânţa căzută în locuri stâncoase, sunt acei care, când 
aud Cuvântul, îl primesc îndată cu bucurie; dar n-au rădăcină în ei, ci ţin până la o vreme; şi cum 
vine un necaz sau o prigonire din pricina cuvântului, se leapădă îndată de el.” 

Isus expune mai departe sămânţa care cade pe marginea drumului, în locuri neglijate, care 
sunt acoperite cu buruieni. Acestea înăbușe planta prețioasă, care răsare printre ele; ea se 
piperniceşte şi în cele din urmă se distruge. În multe inimi glasul adevărului găseşte răsunet; 
totuşi el nu e primit şi îngrijit cum trebuie. Mulţi îi dau într-adevăr un loc în terenul inimii lor 
fireşti, fără să pregătească însă ogorul pentru aceasta şi să stârpească buruienile otrăvitoare, care 
erau ieşite pe el şi să vegheze întotdeauna, spre a le distruge, în cazul în care ele ar răsări iarăşi. 
Grijile vieții, atracțiile bogăției, dorința după lucruri oprite, înlătură iubirea de dreptate, înainte ca 
sămânţa bună să poată aduce rod. Mândra, patimile, iubirea de sine şi iubirea de lume, în 
legătură cu invidia şi ura, nu sunt tovarăşii adevărului lui Dumnezeu. Întocmai după cum e 
necesar, a pregăti bine terenul, care altădată fusese acoperit cu buruieni, tot astfel este necesar 
pentru creştin, de a fi zelos în stăpânirea defectelor, care îl amenință cu pieire veşnică. Sforțările 
răbdătoare şi sincere în numele şi cu ajutorul lui Isus, pot înlătura pornirea rea a inimii fireşti. 

Dar acei, care au lăsat ca credința lor să fie biruită de influenţele lui Satan, ajung într-o 
stare şi mai rea decât erau înainte de auzirea cuvântului vieții. „Alţii sunt cei înfățişați prin 
sămânţa căzută între spini; aceştia sunt cei ce aud Cuvântul; dar năvălesc în ei grijile lumii, 
înşelăciunea bogățiilor şi poftele altor lucruri, care îneacă Cuvântul, şi-l fac astfel neroditor.” 

Puţine inimi sunt asemenea pământului bun şi bine muncit şi primesc sămânţa adevărului, 
ca să aducă roade bogate spre onoarea lui Dumnezeu. Totuşi Isus găseşte şi câţiva creştini 
credincioşi, bogați în fapte bune şi sinceri în străduinţele lor. „Alţii apoi sunt înfățişaţi prin 
sămânța căzută în pământ bun. Aceştia sunt cei ce aud Cuvântul, îl primesc şi fac roadă: unul 
treizeci, altul şaizeci şi altul o sută.” În acest fel Isus descrie într-o parabolă scurtă şi simplă, 


caracterele acelora, pe care El venise ca să-i înveţe. Cel lumesc, cel răutăcios şi cel 194 împietrit 
— toate aceste clase sunt înfăţişate ascultătorilor. Cu aceasta, El răspunde la întrebarea, pe care noi 
o auzim adesea în zilele noastre: De ce a avut atât de puțin succes lucrarea lui Hristos în timpul 
slujirii Sale personale pe pământ? Minuni de bunătate şi de milostivire caracterizează viaţa Sa; 
dar deşi El vindeca pe bolnavi şi gonea spiritele rele, care urmăreau pe oameni, totuşi lucrarea de 
a birui şi îndrepta pornirile rele ale firii lor, o lăsă pe seama lor proprie. El îi instrui, cum să-şi 
unească sforțările lor omeneşti cu puterea Sa dumnezeiască, ca prin tăria Sa să poată triumfa 
asupra păcatelor, de care ei erau stăpâniţi. 

Această experienţă era necesară, spre a da caracterului creştin o tărie morală şi de a-l face 
destoinic pentru cer. Isus nu săvârşea nici o minune cu scopul de a face pe oameni să creadă în 
El. Aceasta a fost lăsată pe seama voinţei lor proprii, de a-L primi sau lepăda. Nici o putere 
directă nu trebuia să-i constrângă la ascultare, care ar fi distrus libertatea morală dată omului de 
Dumnezeu. Parabola despre semănător ne arată înclinațiile inimii omeneşti şi diferitele clase cu 
care Hristos venea în contact; El explică de asemenea motivele, pentru care activitatea Sa nu era 
însoțită imediat de succese mai mari. 

Parabolele lui Isus trebuiau să trezească un spirit de cercetare, care avea ca urmare o 
expunere şi mai limpede a adevărului. Astfel în timp ce El lămurea pe ucenicii Săi cu privire la 
însemnătatea cuvintelor Sale, poporul se adună iarăşi în jurul Său şi învățăturile Sale prinseseră 
rădăcini în inimile multora din ascultătorii Săi. Aceste cuvântări ale lui Isus nu erau destinate 
numai pentru o clasă de oameni inculti, ci erau de faţă multe persoane înțelepte şi culte, care erau 
în stare să facă critica cea mai aspră. Cărturarii, fariseii, învățații, mai marii, legiuitori şi 
reprezentanții tuturor națiunilor, se aflau printre ascultătorii Săi; şi totuşi niciunul din toată marea 
adunare nu era în stare să contrazică cuvintele lui Hristos. 

Alte parabole. 

În popor domnea o mare curiozitate şi se ridicau multe întrebări cu privire la împărăția 
vestită de Hristos, pe care totuşi nu o puteau vedea cu ochii lor trupeşti. Isus cunoştea orice 
greutate, care neliniştea sufletul ascultătorilor Săi şi când mulțimea se adună iarăşi în jurul Său, 
El continuă ca să-i înveţe prin parabole. „EI le-a mai zis: “Oare lumina este adusă ca să fie pusă 
sub baniţă, sau sub pat? Nu este dusă ca să fie pusă în sfeşnic? Căci nu este nimic ascuns care să 
nu fie descoperit şi nimic tăinuit, care nu va ieşi la lumină. Dacă are cineva urechi de auzit, să 
audă.” EI le-a mai zis: “Luaţi seama la ce auziți. Cu ce măsură veți măsura, vi se va măsura: şi vi 
se va da şi mai mult. Căci celui ce are, i se va da; dar de la cel ce n-are, se va lua şi ce are.” 
Marcu 4:21-25. 

Isus întrebuință lumina ca un simbol al învățăturilor Sale, care luminează de asemenea 
sufletele celor care le primesc. Această lumină nu trebuie să fie ascunsă față de lume, ci să facă 
fericiţi şi să lumineze cu razele sale pe toți cei ce o respectă. Instrucţiunea, pe care o primeau acei 
ce ascultau la Isus, trebuia să fie răspândită de ei mai departe şi să fie transmisă astfel generațiilor 
viitoare. El declară de asemenea că nimic nu este ascuns, care să nu fie dat pe față. Orice ar fi în 
inimă, mai curând sau mai târziu se va da pe faţă prin fapte; şi acestea vor hotărî, dacă sămânţa 
semănată a prins rădăcină în inimile lor şi a adus fruct bun, sau dacă spinii şi buruienile au 
câştigat supremaţia. Ei îi îndeamnă să-L asculte şi să-L înţeleagă. Prin folosirea privilegiilor date 
lor, ei îşi 196 vor asigura nu numai propria lor mântuire, ci şi alții vor fi făcuţi fericiți prin ei. 

Şi cunoştinţa dobândită avea să fie în raport cu atenţia sinceră, cu care ei aveau să asculte 
la instrucțiunile Sale. Toţi cei ce doreau serios să înțeleagă învăţăturile Sale, aveau să fie 
satisfăcuţi în totul; privilegiile lor cereşti aveau să sporească şi lumina lor avea să devină tot mai 
strălucitoare până să se facă ziuă deplină. Dar acei, care nu doreau după lumina adevărului, aveau 
să umble în întuneric şi să fie biruiţi de ispitirile puternice ale lui Satan. Ei aveau să-şi piardă 


demnitatea şi stăpânirea de sine, cum şi puţina cunoştinţă, cu care ei se mândreau, când declarau 
că nu au nevoie de Hristos şi defăimau conducerea Aceluia, care a părăsit tronul din cer şi a venit 
ca să-i salveze. 

În timp ce învățătorul divin urmăreşte mai departe firul cuvântării Sale, El rosteşte încă o 
parabolă, în care zice: „Cu Împărăţia lui Dumnezeu este ca atunci când aruncă un om sămânţa în 
pământ; fie că doarme noaptea, fie că stă treaz ziua: sămânţa încolţeşte şi creşte fără să ştie el 
cum. Pământul rodeşte singur; întâi un fir verde, apoi spic, după aceea grâu deplin în spic; şi când 
este copt rodul, pune îndată secera, pentru că a venit secerişul.” Sămânţa despre care se vorbeşte 
aici este cuvântul lui Dumnezeu, care fiind semănat în inimă va aduce rod, prin harul lui 
Dumnezeu, curând sau mai târziu. Când adevărul prinde rădăcină în inimă, atunci el va fi trezit la 
viaţă cu timpul şi va aduce rod. Dezvoltarea vieţii şi a caracterului vor arăta natura şi cantitatea 
seminţei semănate. Totuşi pentru a cultiva şi a forma aceasta, se cere o muncă de o viaţă întreagă. 
Principiile adevărului, după ce au fost plantate odată în suflet, trebuie puse în practică la 
îndeplinirea datoriilor zilnice. Dezvoltarea caracterului creştin este treptată — ca şi progresul 
plantei naturale — prin diferite trepte de creştere. Nu este însă mai puţin adevărat, că acest progres 
trebuie să fie neîncetat, căci atât în natură cât şi în har, planta sădită sau creşte sau moare. 

Zi după zi, influenţa sfințitoare a Spiritului lui Dumnezeu, conduce aproape neobservat pe 
acei, care iubesc căile adevărului, şi-i aduce tot mai aproape de dreptatea desăvârşită, până ce în 
cele din urmă sufletul se coace pentru seceriş şi după terminarea lucrării vieții lor, Dumnezeu 
Alte parabole îşi adună recolta Sa. Nu există nici o perioadă în viaţa creştină, în care să nu mai fie 
încă mult de învăţat, sau o desăvârşire şi mai mare de ajuns. Sfințirea este o lucrare de o viață 
întreagă. Mai întâi pai verde, apoi spic şi după aceea grâu deplin în spic şi în cele din urmă 
coacerea şi secerişul; căci după ce rodul s-a împlinit, atunci este gata pentru seceriş. 

Această ilustrație oferă contrastul cel mai izbitor față de starea iudeilor. Religia lor era 
rece şi formalistă. Spiritul Sfânt nu avea loc în inimile lor, de aceea ei au fost împietriţi din ce în 
ce mai mult, căzură în bigotism şi se depărtară din ce în ce mai mult de prezenţa Domnului, în loc 
ca să crească în har şi să facă progrese în cunoştinţa lui Dumnezeu. 

Fariseii îngâmfaţi şi cu spirit de critică priveau asupra marii mulțimi adunate, ca să asculte 
la Isus şi observară cu dispreţ cât de puţini ÎI recunoșteau ca Mesia. Mulţi bărbaţi culti şi cu 
influență erau de față, care veniseră, ca să asculte pe Profetul, al cărui renume răsună în lung şi-n 
lat. Unii dintre aceştia priveau înmărmuriți şi plini de curiozitate la mulțimea, care se compunea 
din toate clasele sociale şi din cele mai diferite naționalități. Aici se aflau săracii, neştiutorii, 
cerşetorii zdrențăroşi, tâlharii cu semnele vinovăţiei pe fețele lor, bolnavii, ologii, desfrânaţii, cei 
de sus şi de jos, bogaţi şi lipsiţi — toţi se înghesuiau unii într-alţii ca să poată câştiga un loc, de 
unde să audă cuvintele lui Isus. 

Fariseii priveau la această scenă şi se întrebau în necredinţa lor: Oare din astfel de 
elemente să se compună împărăția lui Dumnezeu? 

Isus citea cugetele lor şi le răspunse printr-o altă pildă: „EI a mai zis: “Cu ce vom asemăna 
Împărăţia lui Dumnezeu, sau prin ce pildă o vom înfățișa? Se aseamănă cu un grăunte de muştar, 
care, când este semănat în pământ, este cea mai mică dintre toate semințele de pe pământ; dar, 
după ce a fost semănat, creşte şi se face mai mare decât toate zarzavaturile şi face ramuri mari, 
aşa că păsările cerului îşi pot face cuiburi la umbra lui.”” Arborele de muştar se întinde în lung și- 
n lat cu ramurile sale puternice deasupra ierbii şi buruienilor şi se leagănă uşor în vânt. Păsărelele 
se jucau sărind din creangă în creangă şi cântau din coroana sa stufoasă. Şi totuşi sămânţa, din 
care lua naştere acest pom puternic, era cea mai mică dintre toate seminţele. Mai întâi ieşea din 
198 pământ un vlăstar gingaş; dar pentru că acesta poseda o mare putere de viaţă, creştea şi 
prospera, până ce ajungea o mărime deplină, încât păsările puteau locui sub umbra sa. 


Astfel poporul privind la pomul de muştar, care dovedea o creştere atât de puternică, prin 
acest tablou, de care Isus se folosea pentru ilustrarea adevărului învățăturilor Sale, rămânea în 
sufletul lor o impresie durabilă. Cu aceasta EI declară, că Împărăţia Sa nu va fi întemeiată prin 
puterea armelor şi război, ci că ea avea să se dezvolte în mod treptat. Deşi începutul era mic, 
totuşi va creşte şi va întări, până ce ca şi sămânța de muştar, va ajunge în cele din urmă, prin mai 
multe trepte neobservate de progres, la o înălțime maiestuoasă. Cu chipul acesta, Isus Se foloseşte 
de această sămânță mică şi neînsemnată, ca să explice adevărurile Sale puternice. Cel mai 
neînsemnat lucru, pentru Marele Învățător nu este atât de fără importanță, încât să nu-i dea 
atenţie. 

Nu puţini erau adunați acolo, a căror experiență creştină se începea în acea zi şi care 
aveau să fie asemenea cu simbolul arătat, crescând în tărie şi frumuseţe, călcați adesea în picioare 
şi totuşi dezvoltându-se cu tărie. Această comparaţie avea să fie întipărită în sufletele a sute de 
oameni, care aşteptau la cuvintele lui Isus. Niciodată nu aveau să privească ei în viitor la pomul 
de muştar, care creştea atât de falnic în acel ținut, fără ca să-şi amintească de această pildă a 
Mântuitorului şi inimile lor aveau să-şi aducă aminte neîncetat de învățătura Sa cu privire la 
influenţa misterioasă a harului dumnezeiesc asupra sufletului omenesc, cum şi la puterea 
înviorătoare a cuvântului Său în viaţa zilnică. 

„Le-a spus o altă pildă şi anume: “Împărăţia cerurilor se aseamănă cu un aluat, pe care l-a 
luat o femeie şi l-a pus în trei măsuri de făină de grâu, până s-a dospit toată plămădeala.”” Matei 
13:33. Aluatul în făină reprezintă lucrarea progresândă a harului dumnezeiesc în inimile 
omeneşti. Aluatul nu era încă de la început în făină; dar după ce a fost introdus în ea, a dat loc la 
o fermentație, care a avut ca efect de a transforma în totul toată plămădeala. Tot astfel şi 
principiile adevărului lui Dumnezeu, care sunt ascunse în inima unui om, transformă întreaga sa 
natură şi influenţează umblarea vieții sale. Sentimentele şi simpatiile vor fi sfinţite şi sufletul 
înnobilat. Corporal, omul poate fi acelaşi; dar Alte parabole lăuntric el este preschimbat prin 
principiile dumnezeieşti, care călăuzesc de aici înainte viața sa. 

Iarăşi se foloseşte Isus de câmpul desfăşurat în faţa Sa, de semănători şi de secerători, 
pentru a ilustra în mod lămurit adevărurile Sale. El zice: „Împărăţia cerurilor se aseamănă cu un 
om care a semănat o sămânță bună în țarina lui. Dar, pe când dormeau oamenii, a venit vrăjmaşul 
lui, a semănat neghină între grâu şi a plecat. Când au răsărit firele de grâu şi au făcut rod, a ieşit 
la iveală şi neghina.” Matei 13:24-26. 

Neghina era pentru plugar foarte supărătoare, deoarece creştea odată cu sămânţa cea bună. 
Există primejdia, ca rădăcina grâului să fie vătămată şi să se distrugă firele crude, dacă neghina 
va fi smulsă cu dibăcie; în afară de aceasta, la începutul creşterii, grâul se aseamănă atât de mult 
cu neghina, încât era greu de făcut o deosebire între ele. 

Când slugile stăpânului întrebară, de unde vine neghina, căci ei nu semănaseră decât grâu 
bun, el le zise, că un vrăjmaş a semănat aceasta, ca să vatăme grâul. Ei întrebară apoi dacă trebuie 
să smulgă neghina şi s-o deosebească astfel de grâu. Dar El zise: „“Nu”, le-a zis el, “ca nu cumva, 
smulgând neghina, să smulgeți şi grâul împreună cu ea. Lăsaţi-le să crească amândouă împreună 
până la seceriş; şi, la vremea secerişului, voi spune secerătorilor: “Smulgeţi întâi neghina şi 
legaţi-o în snopi, ca s-o ardem, iar grâul strângeţi-l în grânarul meu.” Matei 13:29-30. 

Vrăjmaşul care seamănă sămânța urâcioasă, este un simbol al activităţii lui Satan asupra 
sufletului omenesc. Hristos este Semănătorul, care seamănă grâul preţios în ogorul inimii. Dar 
vrăjmaşul sufletelor se furişează înăuntru şi aruncă sămânţa cea rea. Aceşti germeni ai rătăcirii 
răsar şi aduc roade vătămătoare, înăbuşind în acelaşi timp şi plantele prețioase din apropiere şi 
nimicindu-le. Ogorul care trebuie să aducă roade bune pentru întreținerea omului, devine pustiu, 
pe când sămânţa păcatului se întinde de aici şi la alte câmpuri. 


Creşterea neghinei printre grâu are ca scop, să trezească o atenție deosebită şi să facă ca 
produsele să fie supuse la o critică aspră: prin aceasta câmpul ar putea fi privit ca fără valoare de 
către un observator 200 superficial, căruia îi place să descopere răul, iar semănătorul ar fi mustrat 
de acesta, pentru că ar fi amestecat sămânţa cea bună cu cea rea pentru scopurile sale rele. La fel 
se întâmplă şi cu învățătorii mincinoşi şi fățarnici, care pretind a urma lui Isus. Ei aduc ruşine 
asupra cauzei creştinismului şi fac ca lumea să se îndoiască de adevărurile lui Hristos. 

După cum existenţa neghinei printre grâu lucrează împotriva intereselor semănătorului, 
tot astfel şi existența păcatului în mijlocul poporului lui Dumnezeu zădărniceşte, până la un grad 
anumit, planul lui Isus de a salva pe oamenii căzuţi în puterea lui Satan şi de a face ca terenul 
neroditor al inimii omeneşti să fie iarăşi roditor de fapte bune. 

Cât timp grâul era verde, neghina semăna atât de mult cu grâul, încât lucrătorii ar fi fost 
induşi uşor în eroare şi ar fi putut smulge şi planta cea bună împreună. Dar când câmpul s-a copt 
pentru seceriş, atunci buruienile fără valoare nu mai arătau nici o asemănare cu grâul, care se 
pleca sub greutatea spicelor sale pline şi coapte. Atunci neghina a fost stârpită şi distrusă, pe când 
grâul preţios a fost adunat în grânare. 

Păcătoşii care ridică pretenţii false de evlavie, sunt câtva timp la un loc cu adevărații 
urmaşi ai lui Hristos şi această aparenţă exterioară a creştinismului are de scop să amăgească pe 
mulți. Dar la timpul secerişului lumii nu va mai fi nici o asemănare între cei buni şi cei răi. 

Atunci nelegiuiţii vor fi deosebiți de cei drepți, pentru ca de aici încolo să nu le mai facă 
nici o apăsare. 

După ce Isus dădu drumul mulţimii şi Se retrase împreună cu ucenicii Săi într-o casă, ei Îl 
rugară, ca să le explice acea pildă şi El le răspunse: „Cel ce seamănă sămânţa bună, este Fiul 
omului. Țarina este lumea; sămânţa bună, sunt fiii Împărăției; neghina sunt fiii Celui rău. 

Vrăjmaşul, care a semănat-o, este Diavolul; secerişul este sfârşitul veacului; secerătorii 
sunt îngerii. Deci, cum se smulge neghina şi se arde în foc, aşa va fi şi la sfârşitul veacului. Fiul 
omului va trimite pe îngerii Săi şi ei vor smulge din Împărăţia Lui toate lucrurile, care sunt 
pricină de păcătuire şi pe cei ce săvârşesc fărădelegea, şi-i vor arunca în cuptorul aprins; acolo va 
fi plânsul şi scrâşnirea dinţilor. Atunci cei neprihăniţi vor străluci ca soarele în Împărăţia Tatălui 
lor. Cine are urechi de auzit, să audă.” Matei 13:37-43. 

Aceste cuvinte ale lui Hristos sunt fără însemnătate pentru acei, care aşteaptă un Mileniu 
pământesc, în care să se convertească toţi oamenii. Dar Isus spune lămurit, că grâul şi neghina 
vor creşte împreună până la seceriş, care este sfârşitul lumii. Atunci neghina va fi adunată de pe 
câmp, ea nu va fi transformată în grâu printr-o minune dumnezeiască. Din contră va rămâne tot 
neghină şi ca atare va fi aruncată în foc, unde va fi nimicită în totul. 

În explicarea parabolei, Isus vorbeşte ucenicilor Săi cu o mare precizie despre deosebirea 
dintre felul cum vor fi tratați cei nelegiuiți şi cei drepți, la timpul când oamenii vor fi judecaţi 
după faptele lor. 

Transportându-Se cu spiritul la timpul sfârşitului, El corijează învățăturile false ale 
acelora care caută să inducă poporul în eroare. El voia să înveţe pe oameni, că Dumnezeu care 
plouă foc asupra cetăților din câmpia Iordanului şi le distruse pentru nelegiuirea lor, va pedepsi 
cu siguranță şi pe păcătoşi. El ţine soarta oamenilor şi a popoarelor în mâinile Sale şi nu se lasă a 
fi luat în râs mereu. Isus Însuşi declară, că există un mai mare păcat decât acela, care a adus 
distrugerea asupra Sodomei şi Gomorei; este păcatul acelora, care văd pe Fiul lui Dumnezeu şi 
aud învăţăturile Sale şi totuşi se întorc de la El şi disprețuiesc mila Sa care li se oferă. Din contră 
cei drepți vor fi răsplătiți cu viață veşnică. 

Isus vorbi cu această ocazie multe pilde către popor, spre a întipări adevărurile Sale mai 
adânc în memoria lor. Misiunea Mântuitorului nostru în această lume era, să aducă la lumină 


taine ascunse, pe care oamenii trecători nu le-ar fi pătruns niciodată şi sfaturi dumnezeieşti pe 
care mintea omenească singură nu este în stare, a le lămuri. „Prorocii care au prorocit despre 
harul care vă era păstrat vouă, au făcut din mântuirea aceasta ținta cercetărilor şi căutărilor lor 
stăruitoare. Ei cercetau să vadă ce vreme şi ce împrejurări avea în vedere Duhul lui Hristos, care 
era în ei, când vestea mai dinainte patimile lui Hristos şi slava de care aveau să fie urmate. Lor le- 
a fost descoperit că nu pentru ei înşişi, ci pentru voi spuneau ei aceste lucruri, pe care vi le-au 
vestit acum cei ce v-au propovăduit Evanghelia, prin Duhul Sfânt trimis din cer şi în care chiar 
îngerii doresc să privească.” 1 Petru 1:10-12. Fiul 202 lui Dumnezeu veni ca să fie o lumină lumii, 
să arate minuni fiilor oamenilor, pe care chiar îngerii au căutat zadarnic să le pătrundă. El explică 
cu răbdare transformarea minunată a muritorilor păcătoşi, în fii ai lui Dumnezeu şi împreună 
moştenitori ai Împărăției Cerurilor. Căderea în păcat deschise uşa la tot felul de suferinţe şi 
mizerie, până ce noaptea spirituală acoperi pământul asemenea unui văl funebru; dar Isus, 
Salvatorul aduce pe om iarăşi în legătură cu Creatorul său şi îl face creatură nouă după chipul lui 
Dumnezeu. 

Mântuitorul Îşi continuă parabolele Sale pentru învățătura poporului şi zice: „Împărăţia 
cerurilor se mai aseamănă cu o comoară ascunsă într-o țarină. Omul care o găseşte, o ascunde; şi, 
de bucuria ei, se duce şi vinde tot ce are şi cumpără țarina aceea. Împărăţia cerurilor se mai 
aseamănă cu un negustor care caută mărgăritare frumoase. ŞI, când găseşte un mărgăritar de mare 
preţ, se duce de vinde tot ce are, şi-l cumpără.” Mat. 13:44-45. 

În acele zile existau mulţi care căutau după comori, care erau presupuse ca aflându-se în 
pământ, în anumite locuri, unde altădată fuseseră oraşe mari. Nu era deloc ceva neobişnuit, ca pe 
marile drumuri din acele ținuturi, pe unde învăţa Isus, să întâlnească cineva persoane, care 
veniseră de la mare depărtare şi se aflau în trecere către acele locuri, unde se credea că s-ar afla 
comori. Dorinţa după bogății mari îi provoca să facă această călătorie, care era legată de multe 
primejdii. Ei părăsiră ocupaţia lor de afaceri, spre a se devota unei întreprinderi, care foarte rar 
era încoronată de succes. Şi chiar dacă găsea o mică comoară, îşi dublau încă sforțările lor în 
nădejdea de a descoperi bogății şi mai mari. Isus făcea aluzie la o astfel de clasă de oameni, căci 
în acest fel El explica comorile misterioase ale harului Său, care după ce au atras odată inima 
omului, trezesc în ea dorința după dobândirea unei desăvârşiri tot mai mari şi a unor 
binecuvântări tot mai bogate. Cu cât omul face mai mult cunoştinţă cu pacea lui Dumnezeu, cu 
atât mai adânc doreşte el să bea din izvorul iubirii Sale. Setea după dreptate, dorinţa arzătoare 
după comori, devine din ce în ce mai mare. 

Pentru a câştiga o comoară mare, care s-ar crede că ar fi ascunsă într-un câmp, sau o 
piatră prețioasă, de o valoare nepreţuit de mare, îşi Alte parabole cheltuieşte un om toată averea 
sa, spre a pune stăpânire pe acel câmp, sau a cumpăra acea piatră prețioasă, cu speranţa că în 
mâinile sale ea va creşte în valoare şi îi va aduce mult dorita bogăție. Tocmai aşa e şi creştinul, 
care doreşte să dobândească bogăţiile cereşti, trebuie să lase la o parte toate considerațiile, care 
sunt împotriva mântuirii sale veşnice şi să se străduiască cu tot sufletul numai după bogățiile 
iubirii lui Hristos. 

Talentele, mijloacele şi toate puterile sale, trebuie folosite într-un aşa mod, încât să poată 
dobândi aprobarea lui Dumnezeu. Isus îndreptă atenţia ascultătorilor Săi asupra bogățiilor 
nesfârşite, care sunt ascunse acolo, unde pot fi căutate de toţi, cu asigurarea succesului şi fără 
teamă, că se va plânge vreodată despre munca sa în zadar. El însuşi Se cobori din cer ca să 
stimuleze căutarea. Toţi oamenii stau pe picior de egalitate, de sus şi de Jos, bogaţi şi săraci şi 
nimeni nu va căuta în zadar. Ascultarea de sfânta Sa voinţă este singura condiţie a succesului şi 
cercetătorul zelos poate vinde foarte bine tot ce are, pentru a ajunge în posesia binecuvântării 
iubirii dumnezeieşti, a mărgăritarului de mare preţ. 


În adunarea care asculta la învățătura lui Isus se aflau şi mulţi pescari; de aceea El le 
prezentă adevărul Său în mod direct în fața ochilor, printr-o pildă luată din viața lor zilnică. El le 
zise: „Împărăţia cerurilor se mai aseamănă cu un năvod aruncat în mare, care prinde tot felul de 
peşti. După ce s-a umplut, pescarii îl scot la mal, şed jos, aleg în vase ce este bun şi aruncă afară 
ce este rău. Tot aşa va fi şi la sfârşitul veacului. Îngerii vor ieşi, vor despărţi pe cei răi din 
mijlocul celor buni, şi-i vor arunca în cuptorul aprins; acolo va fi plânsul şi scrâşnirea dinților.” 
Matei 13:47-50. De asemenea şi aici se întipăreşte în mintea ascultătorilor despărțirea 
nelegiuiților de cei drepți la sfârşitul lumii şi anume într-un limbaj, care nu poate fi înţeles greşit. 

Isus avea o intenţie înţeleaptă în istorisirea atâtor pilde diferite, pentru lămurirea unuia şi 
aceluiaşi adevăr însemnat. Toate clasele erau adunate înaintea Lui, căci El Se afla într-un loc, 
unde se întruniseră oamenii cei mai diferiți în branşele lor sau în călătoriile lor. După ce se folosi 
de mai multe ilustraţii, reuşi să câştige unele inimi. Parabola cu semănătorul, cum şi acea despre 
grâu şi neghină atinge pe toți. 

Câmpurile stăteau în fața lor şi lucrătorii împrăştiau sămânţa, sau 204 adunau recolta 
timpurie. De asemenea şi pomul de muştar, care creşte atât de falnic în acel ținut, era o învățătură 
pentru toți. 

Dar spre a face ca adevărurile să pătrundă şi mai adânc, El le mai spuse şi alte pilde, care 
se potriveau pentru diferite cazuri. Cel căutător după bogății reprezintă o clasă mare, asupra 
cărora parabola Sa despre comoară nu se putea să nu facă o impresie adâncă. lar aluatul ascuns în 
făină era o ilustrație care putea fi înțeleasă într-adevăr de toţi, dar mai cu seamă de femeile, care 
cunoşteau aşa de bine efectul aluatului asupra făinii; ele au fost astfel în stare de a trage concluzia 
dintre efectul aluatului şi influenţa harului lui Dumnezeu asupra inimii omeneşti. 

Isus nu trecea cu vederea pe nimeni cu învăţăturile Sale şi chiar cel mai neînsemnat om 
era amintit cu cea mai gingaşă milă. 

Mântuitorul întrebă pe ucenicii Săi, dacă au înţeles toate acele parabole. Ei răspunseră: 
„Da, Doamne”. Iar El le-a zis: „De aceea orice cărturar, care a învăţat ce trebuie despre Împărăţia 
cerurilor, se aseamănă cu un gospodar, care scoate din visteria lui lucruri noi şi lucruri vechi.” 
Matei 13:52. Prin această pildă, Isus explică ucenicilor Săi răspunderea acelora, a căror datorie 
este, de a răspândi în lume lumina, pe care au primit-o de la El. Vechiul Testament era pe atunci 
întreaga Sfântă Scriptură, totuşi ea nu a fost scrisă numai pentru timpul acela; ci a fost destinată 
pentru toate timpurile şi toate popoarele. Isus dorea, ca răspânditorii învățăturilor Sale să 
cerceteze cu îngrijire Vechiul Testament după acea lumină, care stabileşte identitatea Sa ca Mesia 
cel făgăduit prin profeţi şi lămureşte mai dinainte misiunea Sa de pe pământ. Vechiul şi Noul 
Testament sunt de nedespărţit, căci amândouă conţin învăţătura lui Hristos. Învățăturile Iudeilor, 
care nu primesc decât Vechiul Testament, nu sunt spre mântuire veşnică, pentru că leapădă pe 
Mântuitorul, a Cărui viață şi activitate era o împlinire a legii şi a profeților. Tot astfel şi învățătura 
acelora care dau la o parte Vechiul Testament, nu duce la mântuire, pentru că prin aceasta ei 
leapădă ceea ce este mărturia directă a lui Isus. Scepticii încep să lepede parțial Vechiul 
Testament şi astfel numai un pas mai lipseşte, spre a tăgădui şi valabilitatea Noului Testament şi 
în felul acesta să le arunce pe amândouă. 

Iudeii au puţină influenţă asupra creştinilor, de a le arăta însemnătatea poruncilor, inclusiv 
a legii obligatorii despre Sabat; şi aceasta pentru că deşi predică vechile comori ale adevărului, 
totuşi pe cele noi, pe care le-am primit prin învățătura directă a lui Isus, le leapădă. Pe de altă 
parte, motivul principal, pentru care creştinii nu reuşesc să facă pe iudei ca să primească 
învățătura lui Hristos, ca glas al înțelepciunii divine, constă în aceea, că ei tratează cu dispreţ 
comorile Vechiului Testament, care nu conţine altceva decât învățăturile de mai înainte ale Fiului 
lui Dumnezeu prin Moise. El leapădă legea vestită pe Sinai şi tot aşa şi Sabatul poruncii a patra, 


care a fost instituit încă din grădina Eden. Adevăratul predicator al Evangheliei, care urmează 
învățăturile lui Hristos, va căuta să dobândească o învățătură temeinică atât a Vechiului, cât şi a 
Noului Testament, aşa încât el să le poată prezenta poporului în adevărata lor lumină ca un tot de 
nedespărţit — sprijinindu-se şi lămurindu-se unul pe altul. În felul acesta, după cum Isus 
instruieşte pe ucenicii Săi, ei vor scoate din comoară nou şi vechi. 

Trecând în revistă cu mintea diferitele teritorii în care Isus lucrase, sufletul Său a fost 
umplut de compătimire pentru acei împrăștiați, care Îl primiseră ca Salvator al lor şi priveau la El 
ca pâine a vieții. Ei îi păreau ca nişte oi, care aveau să fie lăsaţi fără păstor, când El avea să se 
urce la cer. Înainte de suferinţele şi de moartea Sa, El trebui să însărcineze pe ucenicii Săi, aşa ca 
credincioşii Săi să privească la ei ca învăţători trimişi de sus şi în timpul viitor de întuneric şi de 
descurajare să nu fie fără sfătuitor. Chemând apoi pe cei doisprezece ucenici la Sine, le zise: 
„Mare este secerişul, dar puțini sunt lucrătorii! Rugaţi dar pe Domnul secerişului să scoată 
lucrători la secerişul Lui.” Până aici ucenicii nu avuseseră decât puțină experienţă în răspândirea 
adevărurilor practice primite de la Domnul; totuşi ei fuseseră tovarăşii Săi timp de mai multe luni 
de zile şi El îi trimisese ocazional, ca să lucreze pentru un scurt timp independenți, spre a-i 
pregăti pentru misiunea lor viitoare, când El nu mai avea să fie printre ei. Dar acum El îi deosebi 
doi câte doi, şi-i trimise în diferite direcţii. El le dădu darul de a face minuni; totuşi ei nu trebuiau 
în nici un caz să întrebuințeze această putere pentru înălțarea lor proprie şi pentru avantajul lor 
personal. Ei aveau să 206 lipsească numai câteva zile şi de această dată nu trebuiau să meargă la 
străini, ci la fraţii lor, care să le pregătească calea, aşa încât ei să poată găsi intrare la poporul, 
dintre care mulţi doreau să facă cunoştinţă mai de aproape cu învățăturile lui Hristos. 

Trimiţând astfel pe ucenicii Săi, Isus îi instrui ca la intrarea lor întrun oraş să se intereseze 
de acei care se bucurau de un nume bun şi în timpul, cât aveau să lucreze în acel ţinut, să 
găzduiască la ei; căci influenţa unor astfel de persoane ar fi fost în folosul cauzei. Dar dacă 
ucenicii nu aveau să fie primiţi de acei, către care ei mergeau, ei trebuiau să scuture chiar şi 
praful de pe picioarele lor faţă de casa care li se închidea, sau oraşul, care refuza să primească 
solia lor. Acest procedeu trebuia să întipărească poporului însemnătatea vestirii Evangheliei, cum 
şi faptul, că solia nu putea fi disprețuită sau lepădată fără pedepsire. 

Marele Învățător declară ucenicilor Săi cu o accentuare solemnă, că la ziua judecății va fi 
mai uşor Sodomei şi Gomorei, decât acelui oraş, care refuză să asculte. 

Isus îndrumă pe ucenicii Săi, să facă cunoscut şi altora aceste adevăruri, pe care El Însuşi 
le comunicase lor; El le zice: „Ce vă spun Eu la întuneric, voi să spuneți la lumină; şi ce auziți 
şoptindu-se la ureche, să propovăduiţi de pe acoperişul caselor.” Cunoscând bine împotrivirea şi 
prigonirea, la care aveau să fie expuşi în slujba pe care ei aveau s-o înceapă, El îi întăreşte pentru 
lucrarea lor, cu asigurarea, că Dumnezeu va veghea asupra lor în toate primejdiile şi ostenelile lor 
viitoare. Ei nu trebuie să țină seama de împotrivirile oamenilor, ci să caute să placă în toate lui 
Dumnezeu, în ale Cărui mâini ei se aflau: „Nu vă temeţi de cei ce ucid trupul, dar care nu pot 
ucide sufletul; ci temeţi-vă mai degrabă de Cel ce poate să piardă şi sufletul şi trupul în gheenă.” 
Ei trebuie să meargă cu mărturia adevărului şi soarta lor s-o lase în mâna Tatălui lor ceresc. Isus 
îi mângâie cu asigurarea purtării de grijă divine, care veghează asupra vieții lor şi zice: „Nu se 
vând oare două vrăbii la un ban? Totuşi, niciuna din ele nu cade pe pământ fără voia Tatălui 
vostru. Cât despre voi, până şi perii din cap, toți vă sunt numărați. 

Deci să nu vă temeţi; voi sunteți mai de preț decât multe vrăbii.” Matei 10:29-31. 

Şi în cele din urmă el încoronează instrucțiunile şi îmbărbătările Sale cu asigurarea 
măreaţă a răsplătirii veşnice pentru toţi cei ce primesc pe Fiul lui Dumnezeu şi urmează 
învățătura Sa şi cu ameninţarea pedepsei pentru toţi cei ce o leapădă: „De aceea pe orişicine Mă 
va mărturisi înaintea oamenilor, îl voi mărturisi şi Eu înaintea Tatălui Meu care este în ceruri; dar 


de oricine se va lepăda de Mine înaintea oamenilor, Mă voi lepăda şi Eu înaintea Tatălui Meu 
care este în ceruri.” Matei 10:32-33. 

În felul acesta, Mântuitorul însărcină pe ucenicii Săi, să meargă în lume, ca să vestească 
cuvântul Său, să vindece pe bolnavi şi să mângâie pe cei întristaţi, aşa după cum El făcuse 
înaintea ochilor lor; şi ei ieşiră şi lucrară după prescripțiile Sale. 

Misiunea servilor lui Dumnezeu este astăzi de aceeaşi mare însemnătate, ca şi aceca a 
apostolilor, când Hristos îi trimisese cu aceste cuvinte solemne de învățătură. Primirea sau 
lepădarea soliei lui Hristos va fi însoţită de acele rezultate, la care se referea Învățătorul cu acea 
ocazie solemnă, când însărcină pe ucenicii Săi să vestească cuvântul Său la toate popoarele. 

LiniŞtirea furtunii. 

Isus învățase şi vindecase toată ziua fără întrerupere şi dorea după un loc de retragere şi 
odihnă pentru Sine şi pentru ucenicii Săi. De aceea El îi invită să-L însoţească către cealaltă parte 
a lacului. Totuşi înainte de a intra în vas, se apropie de El un cărturar, a cărui minte întunecată 
luase aceasta în sens literal, credea că Isus ar avea intenţia să îmbogăţească pe urmaşii Săi cu 
bunuri pământeşti. De aceea El îi vorbi cu zel, zicându-l ca şi Iuda: „Învățătorule, îţi voi urma 
oriunde vei merge”. Mântuitorul citea cugetele nevrednice care ocupau mintea lui, de aceea îi 
răspunse cu aceleaşi cuvinte, pe care le adresase lui Iuda: „Vulpile au vizuini şi păsările cerului 
au cuiburi; dar Fiul omului n-are unde să-şi plece capul.” Acest învățător iudeu avea în vedere 
numai folosul său personal, pentru care se oferi să urmeze lui Isus. El nădăjduia, că Mântuitorul, 
Îşi va întemeia în curând Împărăţia Sa pe pământ şi bogăţia şi poziţia, de care aveau să se 
împărtăşească ucenicii Săi, ar fi comorile despre care vorbise Isus. Dar numai un suflet orbit prin 
zgârcenie şi plăcere lumească, putea interpreta atât de fals cuvintele Mântuitorului. 

Dacă sărăcia lui Hristos şi faptul, că cei săraci şi de jos alcătuiau numărul urmaşilor Săi, 
nu i-ar fi făcut să se poticnească, atunci foarte mulți s-ar fi unit cu El şi ar fi preamărit numele 
Său. Dacă El ar fi dat onoare şi bogăţie acelora, care deveneau ucenici ai Săi, atunci cu câtă 
bucurie l-ar fi adus omagii fariseii, preoții şi cărturarii cei mândri. Chiar în zilele noastre mulți ar 
primi adevărul, dacă nici o tăgăduire de sine Liniştirea furtunii n-ar fi în legătură cu aceasta. Dacă 
ei ar putea avea odată cu Hristos şi lumea, ar voi cu plăcere să intre în rândurile urmaşilor Săi. 
Dar a-L urma în înjosirea Sa, fără perspective de răsplătiri pământeşti, este mai mult decât poate 
suporta credinţa lor slabă. Ei se întorc întristaţi, întocmai ca şi cărturarul la mustrarea lui Isus. 

După ce Isus dădu drumul mulțimii, El pluti împreună cu ucenicii Săi către cealaltă parte 
a lacului, aceasta putea fi numai o pustie; tocmai pentru aceasta, ei nădăjduiau că vor putea să se 
odihnească puţin de ostenelile lor; întrucât aici aveau să fie departe de locuinţele omeneşti. 

Dar când ei porniră le urmară mai multe bărci pline cu oameni, care doreau să audă mai 
de aproape lămuriri despre învățătura lui Hristos. 

Mântuitorul era obosit de munca Sa aspră îndelungată, iar acum fiind scutit pentru câtva 
timp de pretenţiile mulțimii, se culcă pe scândura goală a bărcii de pescar şi adormi. Curând după 
aceasta se schimbă vremea, care până aici fusese liniştită şi plăcută. Norii întunecoşi se adunară 
pe cer şi o furtună violentă izbucni asupra lacului, cum se întâmplă adesea în acele părți. Soarele 
apusese şi întunericul nopţii acoperea apa. Valuri furioase se năpusteau contra bărcii şi amenințau 
în orice clipă s-o înghită. Barca era când azvârlită pe vârful unui munte de apă, când coborâtă 
deodată în adâncul văii între valuri, aşa că ea devenise un obiect de joc al valurilor. În cele din 
urmă se observă că vasul căpătase o spărtură şi începu repede a se umple cu apă. Ca urmare la 
aceasta, se dădu naştere la o confuzie generală, în mijlocul întunecimii şi al urletului valurilor 
înfuriate. Pescarii puternici şi curajoşi erau destoinici în conducerea vasului; dar cu toată 
experienţa lor cu privire la capriciul schimbător al mării, ei nu ştiau ce să mai facă în această 


furtună grozavă şi inimile lor se umplură de deznădejde, când observară că vasul se scufundă din 
ce în ce mai mult. 

Ei fuseseră atât de ocupați în sforțările lor de a se salva pe ei înşişi şi de a ţine vasul 
deasupra apei, încât uitaseră în totul prezenţa lui Isus. 

După ce pierdură însă curajul şi se credeau pierduţi, îşi amintiră că El era Cel care le 
poruncise să plece pe mare. În spaima lor de moarte, se adresară Lui, aducându-și aminte că El îi 
mai scăpase o dată dintr-o primejdie asemănătoare. Ei strigară: Învăţătorule, Învăţătorule, dar 210 
urletul furtunii întrece glasurile lor şi nu primesc nici un răspuns. Valurile năvălesc grămadă 
asupra lor şi fiecare dintre ele îi ameninţă cu pieirea. 

Cuprinşi de disperare, ei strigă iarăşi, dar nu primesc nici un răspuns, decât numai urletul 
furtunii turbate. I-a părăsit oare Maestrul lor? S-a îndepărtat El pe valurile spumegânde spre a-i 
lăsa pradă sorții lor proprii? Ei îşi mai amintiră că altădată El mai umblase pe apă, spre a-i salva 
de la moarte. I-a lăsat El acum ca să-i înghită valurile? Ei Îl caută plini de spaimă, căci nu mai pot 
face singuri nimic pentru salvarea lor. Furtuna a devenit atât de aprigă, încât toate sforțările lor de 
a cârmui vasul sunt zadarnice; singura lor speranţă este doar în Isus. Deodată ÎI întrezăresc la 
lumina strălucitoare a unui fulger, scufundat în somn adânc, fără a Se lăsa tulburat de vuietul şi 
de zgomotul furtunii şi al valurilor. 

Ei aleargă la EI şi plecându-se peste chipul Său întins pe platformă, ÎI strigă reproşându-l: 
„Învăţătorule, nu-Ţi pasă că pierim?” inimile lor sunt mâhnite, că El putea sta atât de liniştit, pe 
când ei erau ameninţaţi de primejdie şi moarte şi ei se luptaseră atât de greu împotriva furtunii 
înfuriate. Acest strigăt de disperare trezeşte pe Mântuitorul din somnul Său înviorător. Pe când 
ucenicii alergau înapoi la lopeţile lor, spre a mai face ultima sforţare, Isus Se ridică în picioare. 
Cu o maiestate divină El sta în vasul modest de pescar înconjurat de furtuna înfuriată, în timp ce 
valurile izbucnesc asupra platformei, iar fulgerele strălucitoare fac să lumineze faţa Sa liniştită şi 
fără teamă. El ridică mâna Sa pe care o folosise de atâtea ori în fapte de milostenie şi zice către 
marea înfuriată: „Taci, fii liniştită!” Furtuna se linişteşte şi valurile năvalnice se opresc. 

Norii dispar şi stelele încep iarăşi să lumineze; vasul stă nemişcat pe apa liniştită. 
Întorcându-Se apoi către ucenicii Săi, îi mustră cu cuvintele: „Pentru ce sunteţi aşa de fricoşi? Tot 
n-aveţi credință?” O tăcere adâncă cuprinse deodată pe ucenici. Nici un cuvânt n-a mai fost rostit; 
nici chiar Petru cel atât de înflăcărat nu încercă, să-şi exprime în cuvinte respectul sfânt care îi 
umplea inima. Vasele care porniseră să însoţească pe Isus se găsiseră în aceeaşi primejdie, ca şi 
vasul ucenicilor. Frica şi în cele din urmă deznădejdea a cuprins pe oamenii din ele, porunca lui 
Isus restabili totuşi liniştea acolo, unde cu o Liniştirea furtunii clipă mai înainte domnise agitația. 
Orice teamă fugise, căci primejdia trecuse acum. Furia furtunii apropiase vasele unele de altele, 
aşa încât toți puteau privi de la bord minunea lui Isus. În timpul tăcerii care urmă după liniştirea 
furtunii, ei şopteau unii altora: „Cine este acesta de Îl ascultă chiar şi vântul şi marea?” Niciodată 
această scenă atât de impresionantă nu a fost uitată de spectatori. Şi maiestatea ei minunată nu va 
înceta niciodată de a umple pe fiii lui Dumnezeu cu respect şi adorație sfântă. 

Când El a fost deşteptat brusc de către pescarii înspăimântați, Mântuitorul nu Se temea 
pentru Sine Însuşi; El Se îngrijora pentru ucenicii Săi, care nu se încrezuseră într-Însul în timp de 
primejdie. El mustră teama lor care da pe față necredinta lor. Ei ar fi trebuit să se adreseze Lui la 
cel dintâi semn de primejdie şi El i-ar fi scăpat de îngrijorarea lor. În străduinţa lor de a se salva, 
ei uitară totuşi că Isus era la bord. Câţi se luptă singuri în ispitele vieţii lor, în mijlocul 
încurcăturilor şi primejdiilor, contra furtunilor de împotriviri şi uită, că există Unul care le poate 
ajuta. Ei se încred în propria lor tărie şi destoinicie, până ce înşelaţi şi descurajaţi strigă către El, 
ca să-i salveze. 


Deşi le mustră cu întristare necredinţa şi încrederea lor în sine, totuşi El ascultă încă 
mereu la strigătul lor plin de ardoare, spre a le da ajutorul necesar. 

Deveniţi o minge de joc a valurilor furioase ale adâncului, călătorii obosiţi ar trebui să-şi 
amintească, că Isus se află pe mare în aceeaşi primejdie; că glasul Său porunci furtunii grozave, 
să se oprească; că elementele agitate au ascultat de porunca Sa şi credincioşii au fost salvaţi. 
Când apele înfuriate izbucnesc peste barca noastră ce pare a se scufunda şi fulgerul ne luminează 
adesea valurile spumegânde, care ne ameninţă cu pieirea în fiecare clipă, ne putem aminti în 
primejdia noastră, că şi Isus se află la bord. El aude strigătul nostru de disperare şi nu va părăsi 
niciodată pe cei ce îşi pun încrederea lor în El. 

Fie pe uscat sau pe mare, fie dormind sau în stare de veghe, numai dacă avem în inimile 
noastre pe Salvatorul nostru, nu trebuie a ne teme de nimic. Strigătul credincios va primi răspuns 
întotdeauna. Vom fi mustrați poate, că nu L-am căutat imediat la începutul cercării, totuşi El 212 
va asculta cererea noastră umilă, când obosim în sforțările noastre, de a ne salva prin propria 
noastră putere. O credinţă vie în Salvatorul va alina valurile vieții şi ne va elibera de primejdii, 
într-un mod, pe care Mântuitorul îl găseşte ca cel mai bun. 

Demonizaţii din morminte. 

Noaptea primejdioasă de pe mare trecuse şi dimineaţa de timpuriu, Isus şi ucenicii Săi 
împreună cu acei care le urmaseră, debarcară de cealaltă parte a mării. Dar îndată ce păşiră pe 
uscat, le ieşiră înainte doi demonizaţi plini de mare furie, ca şi când ar fi intenţionat, să-i sfâşie în 
bucăţi. Crâmpeie de lanţuri, pe care le rupseseră la evadarea lor din închisoare, atârnau încă de 
corpurile lor. Ei se tăiau şi se băteau cu pietre ascuţite şi cu alte obiecte, pe care le puteau arunca. 
Locuinţa lor era în gropi şi nici un călător nu mai era sigur să mai treacă pe acolo; căci ei 
obişnuiau a se năpusti cu furia spiritelor rele asupra acestora şi chiar să-i şi omoare dacă puteau. 
Ochii lor aveau o uitătură sălbatică de sub părul lor lung şi ciufulit şi semănau mai mult a animale 
sălbatice, decât a ființe omeneşti. 

Când ucenicii şi ceilalți văzură aceste fiinţe oribile alergând către ei, fugiră toți plini de 
spaimă. Dar observară îndată că Isus nu era cu ei şi se întoarseră deci înapoi, ca să afle despre 
soarta Lui. Ei Îl zăriră stând liniştit pe locul unde ÎI lăsară. Acela, care liniştise furtuna, care 
dăduse deja mai înainte piept cu Satana şi-l biruise, nu fugea de spiritele rele. Când aceşti bărbaţi, 
scrâşnind din dinți şi cu gura plină de spumă se apropiară de El până la câţiva paşi, Isus ridică 
acea mână, care poruncise valurilor să se liniştească şi acei bărbaţi nu putură să se apropie mai 
mult de El. Ei stau înfuriaţi în faţa Lui, dar fără putere. 

Cu o voce poruncitoare, El ordonă apoi spiritelor necurate să-i părăsească. Cuvintele lui 
Isus pătrunseră destul de adânc în sufletul întunecat al acelor bărbaţi, spre a-i face să înțeleagă, că 
în faţa lor se 214 afla Unul, care putea să-i elibereze de spiritele rele, care îi chinuiau. 

Dar încercând a-şi deschide gurile ca să ceară ajutorul harului Său, spiritul cel rău vorbi 
prin ei şi ei strigară cu tărie: „Ce am eu a face cu Tine, Isuse, Fiul Dumnezeului Celui Prea Înalt? 
Te jur în Numele lui Dumnezeu, să nu mă chinuieşti!” 

Şi Isus îl întrebă: „Care-ţi este numele?” Iar el îi zise: „Numele meu este “Legiune” căci 
suntem mulți”. Folosindu-se de aceşti oameni chinuiți ca mijlocitori ai comunicărilor lor cu Isus, 
aceste spirite Îl rugară, ca să nu le gonească din acel ţinut, ci să le lase să intre în turma de porci, 
care păşunau în apropiere. Dorinţa lor a fost acceptată; şi îndată ce se făcu aceasta, porcii se 
aruncară într-un adânc prăpăstios şi se înecară în mare. Lumina răsări iarăşi în sufletul 
demonizaţilor vindecaţi. Din ochii lor strălucea priceperea, de care fuseseră străini timp 
îndelungat. Feţele care au fost schimbate mult timp în chipul lui Satan, se îmblânziră deodată, 
mâinile mânjite cu sânge deveniră liniştite, iar acei bărbaţi lăudau pe Dumnezeu pentru salvarea 
lor din sclavia spiritelor rele. 


Cu cererea lui, de a se permite spiritelor rele să intre în porci, Satan intenționa să facă lui 
Isus greutăţi în acel ţinut. Prin pierderea porcilor se făcu proprietarilor lor o pagubă însemnată; 
iar vrăjmaşul nu se înşelă deloc în gândul său, că prin această împrejurare va face ca Isus să nu 
fie simpatizat în acele împrejurimi. Păzitorii porcilor priviseră cu uimire la toate cele petrecute şi 
observaseră, cum acei nebuni furioși deveniră liniștiți şi cu mintea senină şi cum întreaga turmă 
de porci se aruncă apoi deodată în mare şi se înecă. Ei erau răspunzători față de proprietari pentru 
această pagubă şi alergară imediat să ducă vestea stăpânilor lor şi să spună la toţi oamenii cele 
întâmplate. Această distrugere a proprietăţii lor părea a fi pentru stăpâni de o mai mare valoare, 
decât faptul îmbucurător, că doi nebuni îşi recăpătaseră iarăşi mintea şi nu mai primejduiau pe 
oamenii, care se apropiau de acel loc şi nu mai aveau nevoie să mai fie puşi în lanţuri şi legături. 

Pentru aceşti oameni egoişti era indiferent, că aceşti nenorociţi au fost liberaţi şi şedeau 
acum liniștiți şi înțelegători la picioarele lui Isus, cu inimile pline de mulțumire, ascultând la 
cuvintele învățăturii Sale şi Demonizații din morminte preamărind numele Aceluia, care îi făcuse 
sănătoşi. Lor nu le păsa decât de proprietatea lor pierdută şi se temeau că prezenţa acestui Străin 
în mijlocul lor le-ar putea aduce nenorociri încă şi mai mari. Spaima se răspândi în lung şi-n lat, 
iar cetăţenii se temeau că vor fi ruinați financiar. 

De aceea o mare mulţime merse la Isus şi-L rugă, jeluindu-se de paguba lor, ca să 
părăsească vecinătatea lor. Ei priveau cu nepăsare la acei nebuni vindecaţi, care conversau acum 
cu Isus într-un mod priceput şi pe care îi cunoşteau foarte bine, căci fuseseră mult timp spaima 
satului. 

Vindecarea minunată a acestor bărbați părea a avea pentru ei o însemnătate mult mai 
mică, decât propriile lor interese egoiste. Ei erau îngrijoraţi de paguba ce li se făcuse şi gândul că 
Isus va petrece mai mult timp la ei îi umplea de teamă. De aceea ÎI rugară să părăsească țărmul 
lor. Mântuitorul Se conformă dorinței lor şi porni imediat împreună cu ucenicii Săi, şi-i lăsă astfel 
pradă egoismului şi necredinţei lor. 

Locuitorii aveau în fața lor dovezi vii despre puterea şi milostivirea Aceluia, pe care ei ÎL 
goneau din mijlocul lor. Ei vedeau că acei nebuni îşi recăpătaseră mintea la loc, totuşi se temeau 
aşa de mult, de vreo pagubă oarecare, aşa încât Mântuitorul, care biruise înaintea ochilor lor pe 
stăpânitorul întunericului, fu tratat cu dezinteres. Ei goniră astfel darul preţios al cerului de la 
porţile lor şi se împotriviră în orbia lor vizitei Sale de milostivire. Într-adevăr noi nu mai avem 
ocazie ca să respingem de la noi persoana lui Hristos, după cum au făcut Gadarenii; totuşi există 
mulți în timpul nostru, care refuză să urmeze învăţăturile Sale, pentru că prin aceasta trebuie să 
jertfească interese pământeşti. 

Foarte mulți îşi întorc inimile de la Isus, de teamă că prezenţa Sa le-ar putea pricinui vreo 
pagubă bănească. Ca şi Gadarenii egoişti ei dispreţuiesc harul Său şi gonesc în mod nemilos 
Spiritul Său de la ei. 

La aceştia se referă cuvintele Sale: „Nu puteți sluji lui Dumnezeu şi lui Mamona”. 

Mulţi gândesc poate că procedeul lui Isus în această chestiune ar fi împiedicat poporul 
acelui ţinut, de a primi învăţăturile Sale, că această dovadă neliniştitoare a puterii Sale, i-ar fi 
îndepărtat de la EI şi i-ar fi pus în poziția, de a nu mai putea fi atraşi sub influenţa Sa. Totuşi cei 
ce 216 gândesc astfel nu cunosc planurile Salvatorului. Pe vremea când Gadarenii apelau la Isus, 
ca să părăsească țărmul lor, Îi fu adresată o cerere şi din partea celor doi nebuni vindecaţi. 
Această din urmă cerere însă consta în aceea, ca să le fie îngăduit a însoţi pe Salvatorul lor, în 
prezența Sa ei se simțeau siguri față de spiritele rele, care îi chinuiseră şi le distruseseră puterea 
bărbăţiei lor. Ei rămaseră lângă El, când voi să Se urce în vas, îngenunchiară la picioarele Sale și- 
L rugară să-i ia cu El şi să-i înveţe adevărul Său. Dar Isus le porunci să se întoarcă acasă la 
prietenii lor şi să le vestească, ce lucruri mari a făcut Domnul pentru ei. 


Aşadar ei au fost însărcinaţi cu o lucrare importantă. 

— Să meargă în patria lor păgână şi să transmită şi amicilor lor lumina, pe care o 
primiseră de la Isus. Ei ar fi putut invoca motivul că ar fi o cerere prea grea pentru ei de a se 
despărți de Binefăcătorul lor, imediat la începutul experienței lor şi că ar dori mai bine să rămână 
cu El, în loc să fie expuşi la încercări şi greutăți, de care cu siguranță nu puteau fi scutiți în calea 
prescrisă lor de El. Ei ar fi mai putut de asemenea pretexta, că lunga lor absenţă din societate, i-ar 
fi făcut incapabili a-şi aduce la îndeplinire lucrarea cerută. 

Dar îndată ce Isus le prescrise cărarea datoriei, ei au fost voioşi a porni pe ea. Ei au dus 
lumina despre Mântuitorul nu numai la propriile lor familii şi vecini, ci vestiră puterea lui Isus, de 
a salva pe oameni, pretutindeni în ţinutul celor zece oraşe de păgâni, istorisind despre lucrarea Sa 
minunată de a izgoni spiritele rele. 

Poporul acelui ţinut refuzase să primească pe Mântuitorul, pentru că fusese cauza 
distrugerii proprietăţii lor şi totuşi ei nu au fost lăsaţi cu totul în întuneric; căci ei nu comiseseră 
păcatul de a lepăda învăţătura Sa, pentru că nici nu o auziseră, când Îl rugară, să părăsească 
țărmul lor. 

Cuvintele Sale de viață nu ajunseseră încă la urechile lor. De aceea El însărcină pe acei, 
care cu puţin mai înainte fuseseră unelte ale lui Satan, ca să ducă lumina, pe care o primiseră de 
la El şi acelui popor întunecat. 

Acei, care fuseseră atâta timp reprezentanți ai stăpânitorului întunericului, deveniră astfel 
vestitori ai adevărului şi slujitori ai Fiului lui Dumnezeu. 

Oamenii au fost uimiţi, când au auzit această veste minunată. Interesul Demonizaţii din 
morminte lor a fost trezit şi ei se străduiau cu zel, ca să participe la această împărăție, despre care 
învăţa Isus. Nimic n-ar fi putut trezi atât de adânc pe poporul acestei țări, ca acest eveniment, care 
avusese loc în mijlocul lor. Ei nu se îngrijiseră însă decât de avantajele acestei lumi şi prea puţin 
se gândiseră la mântuirea lor veşnică. Isus Se îngrijea mult mai mult de adevărata lor fericire, 
decât se îngrijeau ei înşişi. El acceptă dorința demonului şi urmarea a fost distrugerea 
proprietăților lor. 

Această pagubă provocă indignarea poporului şi scoase pe Isus în vileag numaidecât. Deşi 
ÎI rugară, ca să-i părăsească, totuşi ei văzură şi auziră pe bărbaţii, pe care el îi vindecase. Când 
aceste persoane, care fuseseră spaima comunităţii, deveniră soli ai adevărului şi vesteau 
mântuirea prin Isus, exercitau o influență puternică, de a convinge poporul acelui ținut, că Isus 
este Fiul lui Dumnezeu. 

Ei făcură pe Isus să părăsească țărmul lor, pentru că se temeau de o păgubire şi mai 
departe a proprietăţii lor, deşi acei care călătoriseră cu El pe mare, le istorisiseră despre primejdia 
din noaptea trecută şi despre liniştirea minunată a furtunii prin cuvântul lui Isus. Ochii lor orbiți 
de simţul lumesc nu priveau decât la mărimea pagubei lor. Ei refuzară să aibă între ei pe unul, 
care prin ridicarea degetului Său stăpâni elementele, dădu afară demonii şi vindecă pe bolnavi şi 
pe slăbănogi prin cuvântul Său, sau printr-o simplă atingere cu mâna Sa. Dovezile vizibile ale 
puterii lui Satan erau între ei. Prințul luminii se întâlni cu prințul întunericului şi toți cei de față 
recunoscură puterea supremă a Unuia asupra celuilalt. Dar cu toate că vedeau aceasta, ei rugară 
totuşi pe Fiul lui Dumnezeu, ca să-i părăsească. El le acceptă dorinţa, căci El nu Se impunea 
nimănui cu de-a sila, unde nu era primit cu bună-voinţă. 

Satan este dumnezeul acestei lumi; influenţa sa caută să corupă simţurile, să conducă 
sufletul omenesc la fapte rele şi să ducă victima la violență şi crimă. El seamănă dezbinare şi 
întunecă priceperea. 


Lucrarea lui Hristos constă în aceea de a sfărâma puterea celui rău asupra fiilor oamenilor. 
Şi totuşi cât de mulți sunt în orice împrejurare a vieţii, acasă, la ocupaţie şi în biserică, care refuză 
pe Isus de la uşile lor, în timp ce monstrului urâcios îi dau voie ca să intre. 

Nu e nici o minune, că pe pământ se răspândesc violențe şi crime şi 218 că întunericul 
moral acoperă oraşele şi locuinţele oamenilor asemenea unui văl funebru. Satan stăpâneşte multe 
familii, popoare şi biserici. El veghează la semnele corupţiei morale şi caută în ascuns să ducă pe 
oameni prin ispitiri ademenitoare la rele tot mai mari, până ce în cele din urmă ajung la o 
stricăciune totală. Unica siguranță constă în veghere şi rugăciune împotriva atacurilor lui; căci în 
zilele din urmă el aleargă încoace şi încolo răcnind ca un leu şi căutând pe cine să înghită. 
Prezenţa lui Isus este un scut contra atacurilor lui. Soarele Dreptăţii dă pe față urâciunea 
vrăjmaşului sufletelor şi el fuge din prezența dumnezeiască. 

Mulţi pretinşi creştini din timpul nostru îndepărtează pe Isus din prezenţa lor, pentru 
avantaje pământeşti. Ei poate nu repetă exact aceleaşi cuvinte ale Gadarenilor, dar faptele lor 
arată lămurit, că ei nu caută faţa Sa în diferitele lor ocupaţii. Lumea crede că nu mai are nevoie de 
milostivirea Sa. Alergarea după câştig înăbuşe iubirea pentru Hristos. 

Ei nu iau seama la avertismentele lui Dumnezeu şi dispreţuiesc mustrările Sale, astfel că 
prin răutatea şi planurile lor egoiste, silesc într-adevăr pe Salvatorul lor binecuvântat să-i 
părăsească. 

Fiica mai marelui sinagogii. 

Când Isus, împreună cu ucenicii Săi, porni înapoi pe mare, Îl aşteptau mulţi şi toți priveau 
cu bucurie spre întâmpinarea lui. Când sosirea Sa fu făcută cunoscut în general, poporul se adună 
în mare număr, ca să asculte la învăţăturile Sale. Acolo se aflau bogaţii şi săracii, cei de sus şi de 
Jos, fariseii şi cărturarii, toți dorind cu zel ca să audă cuvintele Sale şi să vadă minunile Sale. Ca 
de obicei se aflau printre ei mulţi bolnavi şi chinuiți de multe suferinţe, care implorau mila Sa. 

Obosit şi istovit în lucrarea de învăţare şi vindecare, Isus părăsi în cele din urmă 
mulțimea, spre a merge ca să prânzească în casa lui Levi. 

Poporul însă se îngrămădea la uşă, aducând pe bolnavi, pe ologi şi pe cei posedați de 
spirite rele ca să fie vindecaţi. Aşezându-se în cele din urmă la masă, un mai mare al sinagogii, cu 
nume lair a venit şi căzând la picioarele Sale, L-a rugat zicând: „Fetiţa mea trage să moară; rogu- 
Te vino de-Ţi pune mâinile peste ea, ca să se facă sănătoasă şi să trăiască.” 

Tatăl era în mare întristare, căci fiica sa fusese sortită morţii de doctorii cei mai învăţaţi. 
Isus răspunse imediat la cererea mult încercatului tată şi plecă cu el la casa lui. Ucenicii erau 
uimiți de răspunsul voios la dorinţa mândrului fruntaş. Deşi el locuia în apropiere, totuşi ei nu 
puteau înainta decât încet; căci poporul se îngrămădea din toate părțile, zeloşi ca să vadă pe 
marele Învățător, care provocase o agitaţie atât de mare şi să implore atenţia şi ajutorul Său. 
Îngrijoratul tată îşi făcu loc prin mulţime, temându-se să nu ajungă prea târziu. 

Totuşi lui Isus Îi era milă de popor, compătimindu-i pentru întunericul 220 spiritual şi 
pentru suferinţele lor corporale; de aceea El Se oprea din când în când, ca să le ajute la nevoile 
lor. Câteodată mulţimea ÎI ridica aproape de la pământ. 

Printre cei ce doreau după ajutor se afla şi o femeie sărmană, care suferea deja de 
doisprezece ani de o boală, care îi făcea viaţa o povară. 

Toată averea şi-o cheltuise cu doctorii şi pe medicamente, căutând să se vindece de marea 
ei suferință. Totul fusese însă în zadar, ea fusese declarată ca fără vindecare de către doctori. Dar 
speranţa ei a fost trezită din nou, când auzi despre vindecările minunate săvârşite de Isus. Ea 
credea că dacă va reuşi să se apropie de El, Se va îndura de ea şi o va vindeca. Cu toată durerea şi 
slăbiciunea ei, ea veni totuşi la țărmul, unde El învăţă şi căută să-şi facă drum prin mulțimea care 
Îl înconjura. Totuşi calea i se închidea neîncetat de către mulţime. Ea începuse deja să se 


îndoiască de posibilitatea de a ajunge până la El, când Isus, făcându-Și Însuşi drum prin gloată, 
veni în apropierea ei. 

Ocazia de aur sosise; ea se afla în prezența marelui Doctor! Dar în confuzia aceea 
generală, care domnea, ea nu putea fi auzită; de abia fu în stare să-şi arunce în treacăt o privire 
asupra chipului Său. Temându-se să nu piardă şi unica ocazie de a se vindeca de boala ei, ea îşi 
puse în joc ultimele puteri, la gândul, că se va face bine numai printr-o simplă atingere de 
veşmântul Său. Ea folosi ocazia, când Isus trecu pe lângă ea şi îşi întinse mâna şi de abia ajunse 
să atingă marginea veşmântului Său. Dar în acea clipă ea se simţi vindecată de boala ei. În locul 
slăbiciunilor şi durerii veni imediat sănătate şi întărire. Ea îşi concentrase toată credinţa vieţii ei 
în această atingere, prin care a fost vindecată. 

Cu inima plină de mulțumire ea a căutat apoi să se retragă din mulțime, fără a face vreo 
vâlvă; dar Isus Se opri şi toţi cei din jurul Său făcură la fel. El Se întoarse şi privind în jurul Său 
cu ochii Săi pătrunzători, întrebă cu un glas care putea fi auzit lămurit de toți: „Cine s-a atins de 
hainele Mele?” Poporul răspunse cu o privire mirată la această întrebare. Deoarece El era lovit 
din toate părțile şi împins cu violenţă când într-o parte când într-alta, întrebarea părea a fi într- 
adevăr curioasă. 

Petru, care era gata întotdeauna de a vorbi, zise, după ce îşi reveni din surprinderea sa: 
„Învăţătorule, noroadele Te împresoară şi Te Fiica mai marelui sinagogii îmbulzesc şi mai 
întrebi: ‘Cine s-a atins de Mine?” Dar Isus a răspuns: “S-a atins cineva de Mine, căci am simţit că 
a ieşit din Mine o putere.”” Luca 8:45-46. Salvatorul binecuvântat putu face deosebirea între 
atingerea credincioasă şi între îngrămădirea ocazională a mulțimii nechibzuite. El cunoştea foarte 
bine împrejurările acestui caz şi o astfel de încredere în El, El nu voia s-o lase să treacă 
neobservată. El voia să adreseze modestei femei câteva cuvinte de mângâiere, care să-i fie ca un 
izvor de bucurie. 

Îndreptându-Se către femeie, El stăruia încă mereu să ştie cine L-a atins. Ea cunoscând, că 
o ascundere e cu neputinţă, ieşi tremurând înainte şi îngenunche la picioarele Sale. Ea istorisi lui 
Isus în faţa întregii mulțimi simpla istorie a lungii sale suferințe dureroase şi uşurarea momentană 
pe care a simţit-o la atingerea de marginea veşmântului Său. Povestirea ei a fost întreruptă adesea 
de lacrimi de mulţumire, pe care ea nu le putea opri, fiind conştientă de însănătoşirea ei 
desăvârşită, căreia îi dusese dorul timp de doisprezece ani de zile. Dar Isus în loc să Se mânie din 
cauza încumetării ei, lăudă fapta ei, zicându-i: „Îndrăzneşte, fiică; credinţa ta te-a mântuit, du-te 
în pace”. Cu aceste cuvinte, El arătă la toți cei de față, că nu simpla atingere de veşmintele Sale a 
fost care i-a adus vindecare, ci aceasta se întemeia pe credinţa statornică, a persoanei care se 
îndreptase către El pentru ajutorul Său divin. 

În această femeie ne este arătată credinţa cea adevărată a creștinului. 

Pentru exercitarea credinţei nu este nevoie, a lăsa sentimentele noastre să se aprindă prea 
mult; de asemenea nu e necesar ca prezentarea cererilor noastre să fie făcută cu mult zgomot sau 
cu sforțări corporale, pentru ca să fie auzite de Domnul. Este adevărat că Satan provoacă adesea o 
mare luptă în inimile rugătorilor, prin îndoieli şi ispite, aşa încât, lacrimi şi strigăte tari de jale 
izbucnesc fără să vrea din sufletele lor; şi este iarăşi adevărat, că la cei ce se pocăiesc, simțul 
păcătoşeniei este adesea atât de mare, încât o căință proporțională cu păcatele lor îi aduc adesea o 
mare îngrijorare sufletească, care îşi găseşte expresia în plângere şi suspin şi care sunt auzite cu 
compătimire de Salvatorul milos. Isus este gata însă întotdeauna, de a răspunde la rugăciunea 
liniştită 222 şi credincioasă. Oricine care se ţine în mod simplu de cuvântul lui Dumnezeu şi se 
străduieşte a intra în legătură cu Mântuitorul, va primi binecuvântarea Sa ca răsplătire. 

Adevărata credință este simplă în efectele sale şi puternică în succesele ei. La mulţi 
pretinşi creştini, care au o cunoştinţă a cuvântului sfânt şi care cred în adevărurile acestuia, le 


lipseşte acea încredere copilărească, care este indispensabilă pentru religia lui Isus. Ei nu caută 
după acea atingere miraculoasă, care dă sufletului puterea vindecătoare. 

Ei permit îndoielii reci să se strecoare înăuntru şi să le distrugă încrederea. Cel ce aşteaptă 
o cunoştinţă desăvârşită înainte de a putea exercita credinţa, nu va fi binecuvântat de Dumnezeu 
niciodată. „Şi credinţa este o încredere neclintită în lucrurile nădăjduite, o puternică încredințare 
despre lucrurile care nu se văd.” Evrei 11:1. 

Femeia bolnavă credea că Isus o poate vindeca şi cu cât sufletul ei se ocupa mai mult cu 
acest gând, cu atât mai sigură deveni ea, că chiar o simplă atingere de veşmântul Său o va face 
sănătoasă. Ca răspuns la credinţa ei statornică, rugăciunea ei a fost ascultată de puterea 
dumnezeiască. Aceasta este o învăţătură de îmbărbătare pentru sufletul mânjit de păcat. În acelaşi 
fel, cum Isus a procedat cu suferințele corporale, va proceda El şi cu sufletul pocăit, care vine le 
El. Atingerea credinţei va aduce şi iertarea dorită, care umple sufletul cu mulțumire şi bucurie. 

Această ezitare a lui Isus era atât de însemnată în rezultatele sale, încât nici chiar 
îngrijoratul tată nu se arătă nerăbdător, ci urmărea desfăşurarea evenimentelor cu cea mai mare 
atenţie. După ce femeia vindecată plecă mângâiată şi plină de bucurie, el a fost încurajat să 
creadă şi mai cu tărie, că Isus este în stare a-i împlini şi propria sa dorinţă şi să vindece pe fiica 
sa. Speranţa deveni mai puternică în inima sa şi el rugă apoi pe Mântuitorul ca să meargă cu el la 
casa sa. Dar continuându-și drumul lor, un sol îşi făcu loc prin mulțime, aducândui lui air vestea, 
că fiica sa ar fi murit şi că n-ar mai avea nici un rost, de a osteni mai departe pe Învățător. 
Urechea atentă a Mântuitorului nu rămase străină de cuvintele care dădură lovitura de moarte 
speranțelor nutrite în inima tatălui. El fu mişcat de compătimire pentru tatăl suferind. 

De aceea îi zise pe un ton de milostivire divină: „Nu te teme, crede numai şi va fi 
tămăduită.” 

Când lair auzi aceste cuvinte pline de speranță, se strânse mai aproape de Isus şi ei se 
grăbiră către casa mai marelui sinagogii. Ajuns aici, Mântuitorul nu a permis nimănui să intre cu 
El în camera, în care zăcea copilul mort, afară numai la câțiva dintre ucenicii Săi cei mai 
credincioşi şi părinților fetei. Cei îndureraţi făceau mare larmă cu strigătele lor de durere şi jale; 
de aceea El îi mustră cu cuvintele: „Nu plângeţi; fetiţa n-a murit, ci doarme”. Femeile care erau 
angajate după obiceiul țării, ca să manifeste acest semn ceremonial de durere şi jale, se umplură 
de indignare la observația acestui simplu străin şi începură să-l ceară socoteală, cu ce drept Se 
încumetă El să le poruncească, ca să înceteze cu jelirea lor pentru copila moartă şi să susțină că ea 
încă trăieşte. Ele văzuseră, cum la ivirea morţii, pulsul copilei încetase de a mai bate şi ea 
devenise nesimțţitoare. De aceea ele batjocoreau cuvintele lui Isus, când trebuiră să părăsească 
camera din ordinul Său. Însoţit de tatăl şi mama copilei, Mântuitorul Se apropie cu Petru, Iacob şi 
loan de patul celei adormite, o apucă de mână, şi-i zise cu vocea-i blândă: „Fetiţo, scoală-te!” O 
mişcare a fost provocată în acel moment prin întreg corpul. Pulsul vieţii începu să bată iarăşi în 
venele vinete ale tâmplelor; buzele palide se deschiseră cu un zâmbet pe ele; pieptul începu să se 
ridice cu revenirea respirației, pleoapele galbene ca ceara se deschiseră larg, ca după un somn 
lung; iar ochii întunecaţi priveau uimiți în jurul său. Copila se ridică, deşi slabă de lunga zăcere, 
totuşi pe deplin sănătoasă. Ea se mişcă încet prin cameră, în timp ce părinții vărsau lacrimi de 
bucurie. Isus le porunci să dea copilei să mănânce şi sfătui pe cei ai casei să nu spună la nimeni 
de cele petrecute acolo. Cu toată această instrucțiune, de a ţine ascunse cele întâmplate, vestea că 
El a trezit la viaţă o fetiță moartă se răspândi în lung şi-n lat. Un mare număr de oameni fuseseră 
de faţă la moartea copilei şi când ei o văzură iarăşi în viaţă şi sănătoasă mai târziu, nu se puteau 
abtine de a povesti mai departe despre fapta minunată a marelui Doctor. 

Pâinile Şi pestii. 


Pentru a se recrea puţin timp împreună cu ucenicii Săi, Isus propuse, să se retragă la un 
loc singuratic şi să se odihnească puțin. Pentru o astfel de retragere se găseau locuri destul de 
potrivite de partea cealaltă a mării, în dreptul Capernaumului. Cu acest scop ei se urcară într-un 
vas ca să treacă dincolo. Totuşi multe persoane care căutau pe Isus, L-au văzut părăsind țărmul şi 
mulțimea zeloasă se adună numaidecât şi privea la vasul care se depărta încet de la mal. 

Vestea că Isus a pornit pe mare, ca să treacă dincolo, se răspândi din loc în loc; şi mulți 
dintre cei ce doreau ca să-L vadă şi să-L audă, alergau la locul unde — după toate probabilitățile — 
avea să debarce vasul Său, în timp ce alţii urmau după El cu bărcile lor. Astfel că Isus ajungând şi 
debarcând împreună cu ucenicii Săi la mal, se aflau în mijlocul unei mari mulțimi de popor, care 
se îngrămădeau din toate părțile, ca să-L vadă. 

Sute de bolnavi şi de ologi fuseseră aduşi la Isus ca să fie vindecaţi; şi căutau pe orice cale 
posibilă ca să atragă atenția lui Isus asupra lor. 

Mulțimea aşteptase sosirea lui Isus cu cea mai mare nerăbdare şi numărul lor se înmulţea 
mereu. Era cu neputinţă, ca Mântuitorul să găsească aici liniştea dorită, căci poporul care Îl 
aştepta Îi solicită din nou atenţia, nevoile celor suferinzi apelau la mila şi la ajutorul Său imediat. 
El nu Se putea retrage pe furiş cu ucenicii Săi, spre a se bucura de liniştea necesară a singurătăţii 
şi în felul acesta să lase dezamăgit pe poporul care ÎL aştepta cu nerăbdare. Printre nenorociţii care 
căutau ajutorul Său, erau reprezentate toate bolile. Unii zăceau aprinşi de friguri, nemaifiind în 
stare a-i cunoaşte pe amicii lor care îi îngrijeau. Lângă Pâinile şi peştii aceştia erau surzii, orbii, 
paraliticii, şchiopii şi alienaţii. Privind asupra acestei mulțimi nenorocite, inima Sa a fost mişcată 
de o compătimire adâncă. 

Poporul se îngrămădea atât de mult în jurul Său, încât El Se retrăsese puţin mai la o parte 
pe o înălțime acoperită cu iarbă, de unde putea fi văzut şi auzit de orice om. De aici El vindecă 
toată ziua şi vindecă pe toţi cei bolnavi şi întristaţi, care erau aduşi la El. Toți cei ce fuseseră 
confuzi în credinţa lor şi care doriseră după o învăţătură limpede, care să-i poată izbăvi din 
nesiguranța lor, vedeau cum întunericul lor era împrăştiat de razele dreptăţii care porneau din 
prezenţa lui Isus şi erau fermecaţi de simplitatea adevărurilor pe care le învăţa El. 

Cuvântarea Sa era întreruptă adesea de furia zgomotoasă a vreunui nenorocit bolnav de 
friguri, sau de strigătul sălbatic al vreunui nebun, ai cărui prieteni căutau să-şi facă loc prin 
mulțime, ca să aducă pe suferind la marele Doctor. Glasul înţelepciunii era de asemenea întrecut 
de strigătele de bucurie ale victimelor bolnave incurabil, care într-o clipă îşi dobândiseră iarăşi 
sănătatea. Marele Doctor suporta cu răbdare aceste întreruperi şi vorbea către toți cu linişte şi 
bunătate. El venise de pe celălalt țărm al mării, pentru că era ostenit, dar iată că aici găsi cazuri şi 
mai urgente, care cereau atenția Sa, decât în locul pe care îl părăsise în ascuns. 

Când în cele din urmă ziua era pe sfârşite şi soarele cobora la apus, poporul rămăsese încă 
lângă El. Mulţi erau veniţi din mari depărtări, ca să audă cuvintele lui Isus şi toată ziua nu 
mâncaseră nimic. Chiar şi Învățătorul lucrase în acest timp fără mâncare şi fără repaus, iar 
ucenicii observând paliditatea Sa provocată de oboseală şi de foame, Îl rugară să Se repauzeze de 
oboseala Sa şi să mănânce. Dar insistența lor rămânând fără efect, ei se sfătuiră între ei, dacă n-ar 
fi potrivit să-L ia şi să-L îndepărteze cu forța de mulțimea zeloasă, fiindu-le teamă, că S-ar putea 
îmbolnăvi din cauza oboselii peste măsură. Atunci loan şi un alt ucenic apucară fiecare de câte un 
braţ pe iubitul lor Maestru şi încercară să-L tragă cu blândeţe din mijlocul mulțimii, dar El refuză 
să părăsească locul Său. Lucrarea Sa impunea în mod insistent prezenţa Sa, fiecare dintre cei ce 
apelau la milostivirea Sa considera cazul Său 226 propriu ca cel mai însemnat. Mulțimea se 
îngrămădea în jurul Mântuitorului şi aproape că nu mai putea să-Şi menţină nici locul unde sta. În 
străduinţele lor de a se apropia cât mai mult de El, unii erau călcaţi chiar în picioare. 


Atunci Isus observând toate acestea, făcu semn lui Petru, care şedea în barca sa pe mare, 
ca să vină mai aproape. Ucenicul ascultă de această chemare şi trase barca la mal. Isus îşi făcu loc 
prin mulțime şi intră în barcă şi rugă pe Petru să se depărteze puţin de uscat. El şedea acum în 
barca de pescar care se legăna, la o distanţă de unde putea fi văzut şi auzit de mulţime şi Îşi 
termină lucrul obositor al zilei, învăţându-i adevăruri prețioase. Fiul lui Dumnezeu care părăsise 
curtea împărătească a cerului nu se urcă pe tronul lui David; dar de pe banca unei bărci de pescari 
El rosti cuvinte de înțelepciune veşnică, ce aveau să rămână nemuritoare în sufletele ucenicilor 
Săi şi să fie încredințate lumii ca testament al lui Dumnezeu. 

La apusul soarelui Isus vedea în fața Sa cinci mii de bărbaţi, afară de femei şi de copii, 
care toată ziua stătuseră fără mâncare. El vorbise cu Filip despre posibilitatea, de a pregăti hrană 
pentru atâta gloată, pentru ca să nu se întoarcă la casele lor sleiți de foame sau să cadă pe cale. El 
făcu aceasta, spre a pune credinţa ucenicilor Săi la încercare, căci El ştia foarte bine, pe ce cale se 
putea găsi hrana necesară. El, care nu voise să-Şi satisfacă foamea Sa proprie printr-o minune în 
pustie, nu voia să lase mulțimea să sufere din lipsă de hrană. Filip se uită peste marea gloată de 
popor şi îşi dădu seama, că va fi imposibil a procura hrană îndeajuns, pentru a satisface 
trebuinţele unui număr atât de mare. 

El răspunse că pâine pentru două sute de dinari n-ar fi îndeajuns, ca împărțindu-se între ei, 
să ajungă fiecăruia câte puţin. Isus întrebă apoi, ce alimente se pot găsi printre ei. I se spuse, că 
Andrei a găsit pe un băiat, care avea la el cinci pâini de orz şi doi peştişori. Dar acestea erau ca şi 
nimic la o aşa mulțime şi ei se aflau într-un loc izolat, unde nu se putea găsi nimic. 

Isus porunci ca această neînsemnată rezervă de merinde să fie adusă la El. Făcându-se 
aceasta, El porunci ucenicilor să aşeze poporul pe iarbă, împărţindu-l în grupe de câte o sută şi de 
câte cincizeci, pentru a Pâinile şi peştii păstra ordinea şi pentru ca toți să aibă ocazia, de a fi 
martori oculari ai minunii, pe care El intenţiona s-o facă. Această rânduire a celor cinci mii de 
oameni în grupuri a fost făcută în cele din urmă în mod satisfăcător şi toţi erau acum aşezaţi în 
fața Mântuitorului. El luă apoi pâinile şi peştii, mulțumi şi frânse, împărțind ucenicilor Săi şi 
poporului de faţă şi anume în porții suficiente, pentru a le satisface la toţi foamea. 

Între timp gloata se aşeză după dorinţă şi se mirau toţi ce se va întâmpla; dar uimirea lor 
nu mai cunoştea margini, când văzură, că din provizia neînsemnată, care de abia ar fi ajuns pentru 
câteva persoane, se împărțea acum hrană suficientă la toată acea mare adunare. 

Alimentele nu scădeau când Isus le înmâna ucenicilor Săi, iar aceştia la popor. Ori de câte 
ori ei se întorceau la El cu mâinile goale, primeau mai mult. După ce toţi se săturară, El porunci 
ucenicilor Săi să adune fărâmiturile, ca nimic să nu se piardă; şi din resturi se umplură 
douăsprezece coşuri. 

În timpul acestui procedeu miraculos, cei săturaţi într-un aşa mod minunat cugetau serios 
la cele întâmplate. Ei urmaseră pe Isus, ca să audă cuvinte, cum niciodată nu ajunseseră la 
urechile lor. Învățăturile Sale făcuseră o impresie adâncă în inimile lor. El vindecase pe bolnavii 
lor şi le adusese mângâiere în necazurile lor şi în cele din urmă, în loc de a le da drumul flămânzi, 
îi sătură pe gratis. Învățătura Sa curată şi simplă captivase mințile lor, iar bunăvoința gingaşe 
atrăsese inimile lor la Sine. În timp ce mâncau din alimentele prevăzute pentru ei, ajunseră la 
convingerea că Acesta este într-adevăr Mesia. Nici un altul nu ar fi fost în stare să facă o minune 
atât de puternică. Nici-o putere omenească nu ar fi putut procura, din cinci pâini de orz şi doi 
peştişori, atâta hrană, pentru a sătura mii de oameni flămânzi. Învățăturile şi vindecările Sale 
minunate, aproape îi convinseră deja despre divinitatea Sa şi această minune transformă credința 
lor crescândă într-o credință desăvârşită. 

Ei credeau, că acesta este într-adevăr Prinţul vieții, Liberatorul făgăduit al iudeilor. Ei 
observau, că El nu făcea nici o sforțare ca să câştige aplauzele poporului. În aceasta El Se 


deosebea esenţial de mai marii preoților şi de fruntaşii iudeilor, care tindeau după demnități şi 
228 onoruri lumești. Ei se temeau că El nu va apela niciodată la dreptul Său de rege al lui Israel, 
spre a ocupa locul Său pe tronul lui David din Ierusalim, de aceea hotărâră, să ceară ei pentru El, 
ceea ce El nu voia să pretindă pentru Sine. Lor nu le mai trebuia nici o altă dovadă despre puterea 
Sa dumnezeiască şi nu se mai gândeau la alte manifestări. Ei se sfătuiră în toată liniştea şi în cele 
din urmă se hotărâră, să-L ducă cu forța pe umeri şi să-L proclame ca rege al lui Israel. Ucenicii 
îşi unesc glasurile lor cu acelea ale poporului, declarând şi ei, că tronul lui David este moştenirea 
legitimă a Maestrului lor. În acest caz chiar şi preoții şi mai marii ar fi fost umiliti şi constrânşi să 
dea onoare Aceluia, care apărea îmbrăcat cu autoritate dumnezeiască. Ei au început să se 
consfătuiască cu privire la mijloacele, prin care intențiile lor ar putea fi realizate mai bine; dar 
Isus înţelese planurile lor, a căror realizare ar fi zădărnicit lucrarea pe care El Îşi propusese s-o 
facă şi ar fi pus capăt misiunii Sale de învăţător şi faptelor Sale de milostivire şi bunăvoință. 

Preoţii şi mai marii Îl priveau deja ca pe un om, care înstrăina inimile poporului de la ei şi 
le atrăgea atenţia asupra Lui Însuşi. Ei se temeau că influenţa Lui creştea foarte mult în popor şi 
căutau să-L omoare. El ştia de asemenea că violenţa şi răscoala ar fi rezultatul ridicării Sale ca 
rege al lui Israel. El nu venise în lume, ca să întemeieze o împărăție pământească; împărăția Sa nu 
era din această lume, după cum El Însuşi zisese. Mulțimea nici nu-şi da seama de primejdiile care 
aveau să fie aduse de mişcarea intenţionată, ochiul cel liniştit al Înţelepciunii divine cunoştea 
totuşi toate relele ascunse. Isus vedea că a venit timpul, de a da o altă direcție simțămintelor 
poporului. El a strâns pe ucenicii Săi la un loc şi le-a poruncit, să ia imediat barca şi să se 
înapoieze la Capernaum, voind Însuşi a da drumul poporului şi făgăduindu-le a-i întâlni în 
aceeaşi noapte sau în dimineața următoare. Ucenicii nu erau înclinați, a executa această poruncă, 
ci ei doreau, ca Isus să primească plata Sa meritată şi să triumfe asupra prigonirilor din partea 
preoților şi a mai marilor. Momentul favorabil părea a fi sosit, când Hristos putea fi ridicat în 
unanimitate de popor la adevărata Sa demnitate. 

Ei nu se pot familiariza cu gândul, că acest entuziasm să nu ducă la nici un rezultat. 
Poporul se adunase la Ierusalim, din toate părțile, ca să Pâinile şi peştii serbeze paştele. Toţi 
urmăreau cu zel să vadă pe Profetul, al cărui renume umpluse toată țara. Aceasta părea a oferi şi 
urmaşilor credincioşi ai lui Isus ocazia de aur, de a proclama pe iubitul lui Maestru ca rege al lui 
Israel. Cu inimile pline de această speranță ambițioasă, le venea foarte greu, a se depărta şi a lăsa 
pe Maestrul lor singur pe coasta pustiei, înconjurat de munți prăpăstioşi. 

De aceea ei obiectează împotriva poruncii Sale, dar Isus era neclintit în hotărârea Sa şi le- 
a ordonat cu o autoritate neobişnuită până aici, ca să urmeze instrucțiunile Sale. Ei s-au supus în 
tăcere. Apoi Isus S-a întors către mulțimea adunată şi a observat, că toți erau ferm hotărâți, ca să- 
L constrângă să devină regele lor. Mişcarea lor trebuia împiedicată imediat. Ucenicii Îl părăsiseră 
deja; şi El stătea acum în faţa lor cu o astfel de demnitate şi i-a împrăștiat pe cei adunaţi într-un 
mod atât de hotărât, încât ei nu au îndrăznit să se împotrivească ordinului Său. 

Cuvintele de laudă şi de proslăvire au amuţit pe buzele lor. Ei sunt au fost opriți în drumul 
lor, tocmai pe când erau în perspectivă să-L apuce şi să-L proclame cu forța ca rege, iar privirea 
veselă şi zeloasă a dispărut de pe feţele lor. Erau într-adevăr bărbaţi de o mare putere de voință şi 
de o hotărâre fermă în acea mulțime; înfăţişarea regească a lui Isus şi puținele Sale cuvinte 
liniştite şi poruncitoare înăbuşiră tumultul într-o clipă şi zădărniciră toate intenţiile lor. Asemenea 
unor copii modeşti şi devotați ascultară de porunca Domnului lor şi se supuseră umiliți şi fără 
şovăire unei puteri, pe care o recunoşteau ca fiind mai pe sus de orice autoritate pământească. 

Isus privea cu compătimire miloasă asupra mulțimii care se retrăgea. 

El simţea, că ei erau ca nişte oi răspândite fără păstor. Preoţii, care ar fi trebuit să fie 
învățătorii lui Israel, deveniseră nişte simple maşini pentru executarea unor ceremonii fără 


însemnătate şi repetau legea numai în mod mecanic şi nici ei înşişi nu o înțelegeau şi nici nu o 
practicau în viață. 

Inima Salvatorului a fost umplută de milă pentru ucenicii Săi. 

Învățăturile şi exemplul fruntașilor şi mai marilor lor duseseră în rătăcire sufletele lor cu 
privire la adevăratul scop al misiunii Sale, fiind induşi prin aceasta în eroare a aştepta o împărăție 
pământească, care să aducă 230 lberarea iudeilor. Cugetele lor erau pline de lucruri lumești şi 
vremelnice. 

Isus căuta prin toate învăţăturile Sale a-i conduce la o înţelegere mai adâncă, mai nobilă şi 
mai spirituală a lucrării şi a Împărăției Sale. El căută să le expună cele spirituale şi veşnice în 
contrast cu cele pământeşti şi vremelnice. Dar faţă de toate influenţele potrivnice de care ei erau 
înconjurați şi de întunericul care-i învăluia încă, aceasta era chiar pentru Mântuitorul lumii o 
problemă foarte dificilă. 

După ce Isus a rămas în cele din urmă singur, merse la munte şi se plecă în durere amară 
şi cu lacrimi, petrecând timp de mai multe ore în rugăciune umilită către Tatăl. Acele rugăciuni 
serioase nu erau pentru Sine Însuşi, ci pentru omenirea, care fără harul Său salvator ar fi fost 
distrusă şi pierdută. Pentru om se luptă Fiul lui Dumnezeu în rugăciune către Tatăl Său. El cerea 
putere, ca să descopere lumii caracterul dumnezeiesc al soliei Sale, aşa ca Satana să nu le 
întunece priceperea şi să nu le inducă în eroare judecata. El ştia că fără puterea dătătoare de viață 
a Spiritului Sfânt, singura care lărgeşte priceperea şi sporeşte puterea de pătrundere, chiar şi 
proprii Săi ucenici vor suferi naufragiu în ce priveşte credinţa. 

Inima lui Isus era plină de durere, pentru că ideile lor despre Împărăţia Sa se mărgineau la 
posesiuni lumeşti şi la onoruri vremelnice. Cât de departe erau chiar ucenicii Săi de înțelegerea 
lucrării Sale de mântuire! 

Isus nu căuta laudă şi onoare lumească. El dorea ca poporul să-L primească ca pe un 
model, ca învăţător şi mântuitor, iar nu ca pe un rege pământesc. El dorea, ca oamenii să-l aducă 
omagiile unei vieți curate, să vadă şi să simtă, că El a venit cu putere, să rupă lanţurile lui Satana 
şi să ridice şi să înnobileze sufletele lor prin legătura cu Dumnezeu. 

Salvatorul Îşi dădea seama că zilele Sale de activitate pe pământ erau numărate. El, care 
citea inimile oamenilor, ştia foarte bine că numărul celor care aveau să-L primească ca Mântuitor 
şi care să se considere ca pierduţi fără sprijinul dumnezeiesc, avea să fie foarte mic. 

Iudeii lepădaseră tocmai ajutorul trimis lor de Dumnezeu, spre a-i scăpa de o pieire totală. 
Ei întăreau înşişi lanţurile, care îi țineau în întunericul lipsit de speranță. Prin nelegiuirea lor 
oarbă şi îndărătnică, ei îşi atraseră Pâinile şi peştii în mod sigur mânia lui Dumnezeu asupra lor. 
De aici a început durerea lui Isus, lacrimile şi strigătele Sale de jale asupra poporului dus în 
rătăcire, care disprețuia iubirea, care i-ar fi ocrotit, cum şi milostivirea Sa, care i-ar fi putut scăpa 
de pedeapsa păcatului. O mişcare adâncă zgudui nobila Sa statură, când Îşi reprezentă în mod viu 
soarta poporului, la care El venise să-l mântuiască. În orice nevoie şi cercare, Isus Se adresa 
Tatălui Său ceresc pentru ajutor şi din aceste convorbiri tainice, El primea noi puteri pentru 
lucrarea care sta în faţa Lui. Creștinii trebuie să urmeze exemplul Salvatorului lor şi să caute prin 
rugăciune puterea care îi va face destoinici, să suporte încercările şi datoriile vieții. 

Rugăciunea este apărarea creştinului, scutul credinţei şi al virtuţii sale. 

Hristos umblă pe mare. 

Între timp ucenicii se aflau într-o mare încurcătură. O furtună se ridicase şi agitase marea 
cu putere. Zadarnic se munciseră ei timp de ore întregi cu vâslirea, căci barca era dusă încoace şi 
încolo de forța irezistibilă a valurilor. Toată noaptea au fost goniți de valurile furioase şi se 
temeau în orice clipă că vor fi înghițiți de ele. Pe timp obişnuit, le trebuia numai câteva ore, ca să 
ajungă la malul celălalt, dar barca şubredă devenise acum o minge de joc a valurilor furioase, 


care o goneau tot mai departe de limanul dorit. Ei părăsiseră cu mare neplăcere pe Isus şi se 
îmbarcaseră murmurând, pentru că dorinţele lor nu se împliniseră cu privire la înălţarea 
Maestrului lor ca rege al lui Israel. Ei îşi făceau reproşuri, că au renunțat atât de uşor la intențiile 
lor şi s-au supus numaidecât ordinului lui Isus şi îşi închipuiau, că dacă ar fi insistat în hotărârea 
lor, ar fi reuşit să-şi ajungă scopul. 

Când furtuna izbucni le părea şi mai rău că părăsiseră pe Isus. Dacă ar fi rămas acolo, ar fi 
fost scutiți de această primejdie. Credinţa lor a fost pusă aici la o grea încercare. Prin întuneric şi 
furtună, ei căutau să ajungă la locul, unde EI le promisese, că se vor întâlni; dar vântul puternic îi 
abătu de la direcția lor şi le zădărnici orice sforțare. Deşi ei erau bărbaţi puternici şi deprinşi a 
umbla pe apă, totuşi inimile lor se umplură de groază; ei doreau după prezenţa poruncitoare şi 
liniştită a Maestrului lor şi simțeau că dacă El ar fi fost cu ei, ar fi fost în siguranţă. 

Necredința şi dorinţa după onoruri lumești orbiseră priceperea ucenicilor. Ei ştiau că Isus 
era urât şi disprețuit de farisei şi de aceea doreau să-L vadă cât mai curând ridicat la înălțimea 
meritelor Sale. 

Uniţi cu un învăţător care putea face minuni atât de puternice, înviind chiar şi morţii şi a fi 
totuşi disprețuiți şi luaţi în râs de nişte amăgitori, Hristos umblă pe mare era pentru ei o încercare, 
pe care abia o puteau suporta. Să fie priviţi oare ca adepți ai unui profet mincinos? Să nu-şi 
susțină oare Isus niciodată autoritatea Sa ca Rege pământesc? El, care dispunea de o putere atât 
de mare, de ce nu putea să se dea pe față în adevăratul caracter şi să le fi făcut calea mai puţin 
greoaie şi încurcată? Aşa judecau ucenicii în dezamăgirea lor, până ce se afundaseră într-un mare 
întuneric spiritual. Ei căzuseră în cursele lui Satan şi se aflau acum în îndoială şi confuzie în 
privinţa lui Isus. Nu cumva era un amăgitor, după cum susțineau fariseii? 

Ucenicii se aflau într-o primejdie serioasă. În îngrijorarea lor pentru propriul lor viitor, ei 
pierduseră din vedere învăţătura lui Isus, de atâtea ori repetată, că Împărăţia Sa nu este din lumea 
aceasta. 

Dar în mijlocul întunericului şi al furtunii, marea arată acestor ucenici fricoşi propria lor 
neputincioşie şi inimile lor s-au umplut de o dorinţă fierbinte după prezenţa lui Isus. Acum ei pot 
preţui puterea şi milostivirea Sa, ca niciodată până aici. Ei doresc atingerea acelui braţ, care are 
marea în puterea Sa. 

Mântuitorul nu uitase pe ucenicii Săi. De pe țărmul îndepărtat, ochiul său pătrundea 
întunecimea, cunoştea primejdia lor şi le citea cugetele. 

El nu voia să lase pe niciunul dintre urmaşii Săi să piară. După cum o mamă gingaşă 
veghează asupra copilului ei, pe care l-a mustrat spre binele său, aşa supraveghe Salvatorul milos 
pe ucenicii Săi; şi când inimile lor deveniră supuse şi ambiția lor nesfântă a fost înăbuşită şi când 
ei începură să strige după ajutorul Său, atunci îl şi avură. În clipa când ei se credeau pierduţi, 
lumina fulgerului le arătă statura unui om care venea către ei pe apă. O spaimă nespusă îi 
cuprinse. Mâinile care ţineau lopeţile cu muşchii oțeliți, fură acum ca paralizate şi căzură ca 
moarte la locul lor. Barca devenise o minge de joc a valurilor, în timp ce ochii lor erau aţintiți la 
apariția unui om, care mergea pe deasupra valurilor spumegânde. 

Ei gândeau, că e vreun spirit, care le vestea pieirea imediată. Isus Se apropia liniştit, ca şi 
când ar fi voit să treacă pe lângă ei; totuşi ei recunoscură figura Sa sublimă şi simțiră, că El nu-i 
va părăsi în nenorocirea lor. Ei L-au strigat şi au implorat ajutorul Său. Atunci figura se îndreaptă 
234 către ei. Este Maestrul lor iubit, al Cărui glas binecunoscut liniştea temerea lor cu cuvintele: 
„Îndrăzniţi, Eu sunt; nu vă temeţi.” Au existat vreodată cuvinte atât de binevenite şi de 
încurajatoare ca acestea? Ucenicii rămân fără cuvânt de bucurie. Îngrijorarea lor a dispărut; 
furtuna e uitată. Ei salută pe Isus ca salvator al lor. 


Petru cel înfocat este aproape exaltat de bucurie. El vede cum Maestrul lor păşeşte cu 
curaj peste valurile spumegânde, ca să salveze pe ucenicii Săi şi el iubeşte pe Domnul său mai 
mult ca oricând până aici. El doreşte să-L îmbrăţişeze şi să I se închine. Doreşte să-L întâmpine şi 
să meargă alături de El peste apa înfuriată. El strigă: „Doamne, dacă eşti Tu, porunceşte-mi să vin 
la Tine pe ape.” Isus îi acceptă dorinţa; dar Petru de abia făcu un pas pe deasupra apei agitate, 
când privi cu mândrie înapoi la tovarăşii săi, ca să vadă dacă ei admiră mişcările sale şi liniştea cu 
care el păşeşte peste elementele lichide. 

Dar când îşi întoarse ochii de la Isus, îi îndreptă către valurile turbate, care-l amenințau cu 
sete ca să-l înghită, zgomotul lor îi umplea urechile, şi-i veni amețeală, iar inima îi fu cuprinsă de 
frică. Pe când se scufundă, îşi adună destulă prezență de spirit, pentru a-şi aminti că în apropierea 
lui este Unul, care îl poate salva. El întinde braţele sale către Isus, strigând: „Doamne, scapă-mă!” 
Mântuitorul îndurător apucă mâinile tremurânde, ce erau întinse către El şi-l ridică alături de 
Sine. Această figură luminoasă şi acest braț puternic, nu se întoarce niciodată de la acele mâini, 
care sunt întinse către El pentru a cere ajutor. Petru se apucă cu încredere umilită de braţul 
Domnului său, iar Isus îi reproşă cu blândeţe: „Puțin credinciosule, pentru ce te-ai îndoit?” 

Ucenicul tremurând se ţine cu tărie de mâna Maestrului său, până ce amândoi ajung în 
siguranță în barcă lângă tovarăşii lor plini de bucurie. 

Dar Petru era acum supus şi tăcut; nu mai avea nici un motiv de a privi de sus pe tovarăşii 
săi, căci prin înălțarea sa de sine şi necredinţa sa era saşi piardă şi viața. Când îşi întoarse privirea 
de la Isus, spre a vedea cum îl admiră ceilalți, îşi pierdu sprijinul şi fu cuprins de teamă şi de 
îndoială. 

Tocmai aşa este şi în viaţa de creştin, numai o privire statornică asupra Mântuitorului ne 
dă posibilitatea, a pluti înainte pe valurile furtunoase ale acestei lumi. 

Îndată ce Isus Îşi ocupă un loc sigur în barcă, ajunseră şi la mal. 

Furtuna încetase şi după o noapte de groază, urmă lumina zilei. Ucenicii şi ceilalți care se 
aflau pe bord aau îngenuncheat la picioarele lui Isus cu inimile pline de mulțumire şi zicând: „Cu 
adevărat, Tu eşti Fiul lui Dumnezeu!” 

Mulțimea care fusese hrănită în ziua precedentă, părăsise pe Isus pe coasta cea pustie şi 
ştiau că nici o barcă nu se mai afla acolo, cu care El să poată trece marea. De aceea în dimineaţa 
următoare veniră iarăşi la locul unde Îl lăsaseră seara, când îi privea cu ochi compătimitori 
depărtându-se de El. Vestea despre marea minune a hrănirii celor cinci mii de oameni cu cinci 
pâini, se răspândise în lung şi-n lat şi în dimineața următoare încă de timpuriu, mulțimea veni în 
număr mare pe uscat şi pe apă. Dar ei căutau în zadar după Marele Învățător şi în cele din urmă se 
întoarseră în Capernaum, căutându-L încă mereu. 

Între timp, Maestrul şi cu ucenicii Săi îşi găsiseră singurătatea, pe care cu o zi mai înainte 
o căutaseră în zadar. Isus simţea necesitatea, de a da ucenicilor Săi instrucțiuni deosebite, dar era 
înconjurat neîncetat de mulțime aşa că era peste măsură de greu, a-Şi rezerva timpul necesar 
pentru izolare. În cursul zilei, El nu avea deloc timp pentru rugăciune, dar consacra adesea toată 
noaptea în comuniune cu Tatăl Său ceresc, mijlocind prin cereri umilite pentru fiii rătăcitori ai 
neamului omenesc. 

Mâhnit de necredinţa omenirii şi purtând asupră-Şi povara păcatelor lumii, Mântuitorul 
era cel mai „disprețuit şi părăsit de oameni, om al durerii şi obişnuit cu suferința.” 

Isus folosi puţinele ore de singurătate cu ucenicii Săi pentru rugăciune şi o învățătură mai 
amănunţită cu privire la Împărăţia Sa. 

Ambiţia lor pământească le încurcase concepția cu privire la adevărata misiune a lui 
Hristos. El îi mustră acum pentru vederile lor sucite, şi-i învăţă că pe El ÎL aştepta ocara în locul 


măririi pământeşti şi crucea nemiloasă în locul tronului. El le comunică, că şi ei trebuie să fie gata 
a suferi impută şi ocară, atât pentru El cât şi pentru a deveni părtaşi mântuirii. 

Timpul se apropie, când Isus trebuia să moară şi să lase pe ucenicii Săi singuri în această 
lume tirană. El ştia cu câtă înverşunare aveau să 236 fie ei prigoniți prin ură şi necredință şi de 
aceea dorea să-i îmbărbăteze şi să-i întărească pentru încercările lor. Din acest motiv El Se 
retrăgea din mijlocul lor şi Se ruga pentru ei, cerând de la Tatăl Său, ca în timpul încercării 
grozave, care îi aştepta, credinţa lor să nu se clatine şi suferinţele şi moartea Sa să nu-i umple în 
totul cu deznădejde. O, ce iubire gingaşă dădu El pe faţă prin aceasta, că chiar înainte de moartea 
Sa proprie, grija Sa era de a pune pe tovarăşii Săi la adăpost faţă de primejdie. 

Hristos în sinagogă. 

La o discuție de mai târziu a lui Isus cu ucenicii Săi, prin care ucenicii primiră instrucțiuni 
preţioase, El fu întrerupt de cei ce-l căutau. Când poporul se adună iarăşi grămadă în jurul Său şi 
aduceau la El pe bolnavi şi pe nevoiaşi, El merse în sinagogă. 

Pe când învăţa acolo, mulți dintre cei ce-L lăsaseră de cealaltă margine a mării, veneau în 
sinagogă şi erau uimiţi, văzând pe Isus şi pe ucenicii Săi, întrucât ei ştiau că nici o barcă nu mai 
fusese dincolo, care să-L fi trecut dincoace pe țărm. Ei începură a se informa, cum şi când a trecut 
El pe ţărmul de dincoace şi mare a fost uimirea lor, când ucenicii le istorisiră evenimentele din 
noaptea trecută. Furia furtunii şi vâslirea zadarnică timp de ore întregi contra puterii unui vânt 
opus, apariția lui Hristos pe apă, spaima provocată prin aceasta, cuvintele Sale liniştitoare, 
aventura lui Petru şi consecinţele ei, cu alinarea deodată a furtunii şi debarcarea, toate acestea, 
fuseseră istorisite cu fidelitate mulțimii cuprinse de uimire, fiind deseori întrerupți de exclamaţii 
de mirare. 

Atenţia a fost îndreptată apoi la învăţăturile lui Isus, care erau de un interes solemn. Mulţi 
fură mişcați adânc, totuşi sufletele câtorva au fost umplute în mod exclusiv numai de curiozitate 
despre rapoartele minunate pe care le auzeau. Îndată ce predica a fost terminată, se adunară în 
jurul Mântuitorului, nădăjduind a auzi la întrebările lor un raport mai amănunţit despre lucrarea 
Sa puternică din noaptea trecută. Dar Isus nu satisfăcu curiozitatea lor trândavă. De asemenea şi 
fariseii stăruiau pe lângă El, pentru a le dovedi printr-un semn din cer, că El este Fiul lui 
Dumnezeu. Ei L-au rugat să le dea o dovadă despre puterea Sa făcătoare de minuni, asemenea 
aceleia, pe care El o arătase de 238 cealaltă parte a mării şi insistară pe lângă EI, ca să repete 
faptele Sale minunate în faţa lor. 

Isus le declară că ei nu-L caută din motive nobile şi nici nu se străduiau ca să placă lui 
Dumnezeu în viaţa lor zilnică; din contră, ei pretindeau de la El minuni într-un mod nedemn, fie 
dintr-un spirit de necredință, sau şi pentru că nădăjduiau să dobândească prin aceasta avantaje 
pământeşti. El i-ai sfătuit, să nu lucreze pentru cele trupeşti, care sunt spre pieire, ci să dorească 
după hrana spirituală şi după acea înţelepciune, care duce la viaţă veşnică. Pe aceasta numai Fiul 
lui Dumnezeu o putea da, căci El avea pecetea Tatălui. El căuta să le accentueze cu o seriozitate 
solemnă, că avantajele pământeşti nu au decât o mică însemnătate, în comparaţie cu harul ceresc 
oferit prin Fiul lui Dumnezeu. 

„Ei i-au zis: ‘Ce să facem ca să săvârşim lucrările lui Dumnezeu?” 

Isus le-a răspuns: “Lucrarea pe care o cere Dumnezeu este aceasta: să credeţi în Acela, pe 
care L-a trimis El.’ “Ce semn faci Tu, decâ”, I-au zis ei, “ca să vedem şi să credem în Tine? Ce 
lucrezi Tu? Părinţii noştri au mâncat mană în pustie, după cum este scris: “Le-a dat să mănânce 
pâine din cer”.” loan 6:28-30. 

Hristos Însuşi a fost Cel care a condus pe iudei în timpul călătoriei lor prin pustie. El îi 
hrănise zilnic cu mană din cer; şi totuşi în orbirea lor, ei citeau acea minune săvârşită pentru 
părinţii lor cu o necredinţă înclinată spre critică. Isus le declară, că întocmai după cum Dumnezeu 


le-a dat acelora mană, spre a-i păstra în viaţă, tot astfel şi acum, EI a trimis pe Fiul Său, pentru ca 
ei să poată mânca prin El din pâinea vieții şi să poată deveni nemuritori. 

„Isus le-a zis: “Adevărat, adevărat, vă spun, că Moise nu v-a dat pâine din cer, ci Tatăl 
Meu vă dă adevărata pâine din cer; căci Pâinea lui Dumnezeu este aceea care se pogoară din cer 
şi dă lumii viaţă. 

“Doamne” I-au zis ei, ‘dă-ne totdeauna această pâine”.” loan 6:32-34. 

Isus folosi pâinea ca simbol, spre a explica puterea înviorătoare a Spiritului Său. Pâinea 
întreţine viața corporală, pe când Spiritul satisface inima şi întăreşte puterile spirituale. El zice 
mai departe: „Eu sunt Pâinea vieţii. Cine vine la Mine, nu va flămânzi niciodată; şi cine crede în 
Mine, Hristos în sinagogă nu va înseta niciodată. Dar v-am spus că M-aţi şi văzut şi tot nu 
credeţi.” Toţi cei ce se bucură de o împărtăşire spirituală cu Hristos, nu mai doresc niciodată după 
altă desfătare superioară. Orice nesiguranță dispare, iar sufletul obosit găseşte la Mântuitorul o 
neîncetată reînsuflețire. Setea înfrigurată după bogăție şi mărire a dispărut. El a devenit în ei un 
izvor de apă care curge spre viaţă veşnică. 

Isus declară iudeilor că ei L-au văzut pe El şi lucrările Sale şi tot n-au crezut. Isus nu vrea 
să spună, că ei L-au văzut cu ochii lor trupeşti, ci că priceperea lor a fost convinsă, în timp ce 
inimile lor mândre şi îndărătnice refuzau să-L recunoască ca Mesia. Mântuitorul săvârşise între ei 
lucruri, pe care nici un om nu le-a făcut vreodată mai înainte. 

Dovezile vii ale puterii Sale dumnezeieşti, au fost zi după zi înaintea lor; şi totuşi inimile 
lor împietrite şi criticoase pretindeau după un alt semn al Dumnezeirii Sale, înainte de a crede. 
Chiar dacă li s-ar fi dat acesta, ei ar fi rămas tot aşa de necredincioşi ca şi mai înainte. Dacă, prin 
toate câte ei văzuseră şi auziseră nu se convinseseră de trimiterea Sa dumnezeiască, atunci era 
zadarnic a le mai arăta şi alte lucruri minunate. Demnitatea Fiului cel Sfânt al lui Dumnezeu nu 
trebuia a se înjosi, pentru a satisface curiozitatea mulțimii. 

De aceea Isus le zice: „Căci inima acestui popor s-a împietrit; au ajuns tari de urechi, şi-au 
închis ochii, ca nu cumva să vadă cu ochii, să audă cu urechile, să înţeleagă cu inima, să se 
întoarcă la Dumnezeu şi să-i vindec.” Matei 13:15. Necredinţa va găsi încă mereu o cauză de 
îndoială şi de tăgăduire a celor mai puternice dovezi. Iudeii erau neîncetat la pândă, de teamă că 
dovezile covârşitoare îi vor constrânge să renunţe la prejudecățile şi necredinţa lor. Deşi 
priceperea lor era convinsă, totuşi ei refuzară să renunţe la mândria şi îndreptățirea lor de sine şi 
să admită, că deşi în înţelepciunea lor, se crezuseră superiori peste toți ceilalți oameni, totuşi 
aveau nevoie de un Învățător. 

Iudeii se adunaseră ca să serbeze Paştele. Mâncând din carnea mieluşelului ei trebuiau să- 
şi amintească, că acesta simboliza pe Mieluşelul lui Dumnezeu, cum şi ocrotirea oferită lor, când 
au fost ucişi întâii născuţi ai vrăjmaşilor lor din Egipt. Sângele cu care iudeii trebuiau să 
stropească uşiorii casei şi care era un semn de siguranţă 240 pentru ei, reprezenta de asemenea 
sângele lui Hristos, care avea să fie vărsat pentru păcatele lumii. Mântuitorul are puterea de a 
învia dintre morți, la sfârşitul zilelor, pe toţi aceia care mănâncă în credinţă din trupul Său şi beau 
din sângele Său. Această hrană spirituală dă credincioşilor o nădejde bine întemeiată în înviere 
spre viaţă veşnică în Împărăţia lui Dumnezeu. 

Aceste adevăruri prețiose au fost explicate de Isus mulțimii necredincioase zicându-le: 
„Tot ce-Mi dă Tatăl, va ajunge la Mine; şi pe cel ce vine la Mine, nu-l voi izgoni afară: căci M- 
am pogorât din cer ca să fac nu voia Mea, ci voia Celui ce M-a trimis. ŞI voia Celuice M-a trimis, 
este să nu pierd nimic din tot ce Mi-a dat El, ci să-l înviez în ziua de apoi.” loan 6:37-40. 

Iar despre sacrificarea Sa de mai târziu, El zise următoarele cuvinte: „Şi pâinea pe care o 
voi da Eu, este trupul Meu.” El, care avea intrare la Tatăl şi care fusese îmbrăcat de El cu 


autoritate dumnezeiască, oferi mântuirea Sa la toţi acei ce voiau să-L recunoască în chipul Său 
omenesc ca Salvator al lor. 

Dar iudeii erau nemulțumiți de susținerea lui Isus, că El este pâinea vieţii, care S-a 
coborât din cer şi ziceau: „Oare nu este acesta Isus, fiul lui Iosif, pe al cărui tată şi mamă îi 
cunoaştem?” Ei țineau cu atâta tărie la bigoția şi mândria lor, încât li se părea cu neputinţă, a 
crede celor ce vedeau cu ochii şi care erau limpezi ca lumina soarelui. Gelozia lor a fost trezită, 
pentru că acest om din neam de jos era în stare, a săvârşi minuni, pe care ei nu şi le puteau 
explica şi să le vestească adevăruri, ce nu puteau fi contrazise. De aceea ei căutară să aţâţe 
prejudecăţi şi necredinţă în popor, indicând în batjocură la originea de jos a lui Isus şi la naşterea 
Sa misterioasă, dând a înţelege că obârşia Lui ar fi nesigură. 

Ei vorbeau despre El cu dispreţ, ca despre un lucrător galilean, care se trăgea dintr-o 
familie săracă şi de Jos. Ei susțineau că, pretențiile înalte ale acestui teslar needucat, ar trebui 
respinse imediat. 

Dar Isus auzi murmurele lor şi îi mustră. Cu un ton şi mai sonor, El le lămuri iarăşi 
împărtăşirea Sa cu Tatăl şi necesitatea unei luminări a inimii prin Spiritul lui Dumnezeu, înainte 
ca ea să poată simţi nevoia unui Mântuitor. „Nimeni nu poate veni la Mine, dacă nu-l atrage 
Tatăl, care M-a trimis; şi Eu îi voi învia în ziua de apoi. În proroci este scris: “Toţi vor fi învăţaţi 
de Dumnezeu”. Aşa că oricine a ascultat pe Tatăl şi a primit învățătura Lui, vine la Mine.” loan 
6:45. Prin aceasta El le atrage atenția asupra profeţiei lui Isaia: „Toți fii Tăi vor fi ucenici ai 
Domnului şi mare va fi propăşirea fiilor tăi.” Isaia 54:13. 

Ceea ce Isus le vestea nu era o învățătură nouă, ci era împlinirea profeţiilor, pe care 
preoții şi bătrânii, care erau tâlcuitori ai cuvântului, ar fi trebuit să le înțeleagă în mod lămurit. 
Declarând că nimeni nu venea la El dacă nu era atras de Tatăl, Mântuitorul dorea ca ei să 
înțeleagă că Dumnezeu n-avea să vină personal pentru a-i învăţa cu privire la calea vieții. 
Omenirea n-ar putea să suporte vederea slavei Sale nici măcar pentru un moment; numai prin Fiul 
puteau ei veni el El. Văzând şi auzind pe Fiul, ei vedeau şi auzeau pe Tatăl. El este Mijlocitorul 
dintre Dumnezeu şi fiii Săi neascultători. Iudeii credeau că pot pretinde pe Dumnezeu ca 
Învățător al lor, dar Isus declară că o astfel de încumetare este deşartă, căci, zice EI: „oricine a 
ascultat pe Tatăl şi a primit învăţătura Lui, vine la Mine”. 

Isus căută tot aşa de puţin a le da răspuns cu privire la întrebarea despre naşterea Sa, ca şi 
la întrebarea despre trecerea Sa peste mare. El nu voia să Se laude nici pe Sine, nici minunea 
săvârşită. Prejudecăţile fariseilor erau mai adânci decât păreau a indica întrebările lor, căci 
prinseseră rădăcini în marea îndărătnicie a inimilor lor păcătoase. Ele nu proveneau nicidecum ca 
urmare a învățăturilor şi a activităţii Sale, ci au fost numai date pe față prin acestea, pentru că 
învăţătura Sa curată şi înălțătoare nu era îndeacord cu inimile lor egoiste. El le zice: „Adevărat, 
adevărat, vă spun, că cine crede în Mine, are viaţa veşnică. 

Eu sunt Pâinea vieţii.” loan 6:47-48. În privinţa învierii din morţi existau păreri 
contradictorii şi multă nesiguranță; afară de neînţelegerea dintre saduchei şi farisei, iudeii se aflau 
în mare întuneric cu privire la viaţa viitoare şi la învierea corpului. Isus îi compătimea pentru 
starea lor întunecoasă i-a sfătuit ca să-L primească pe El, care este singura lor speranţă şi Marele 
Izvor de viaţă, ba chiar „pâinea vieții”. 

Ei L-au făcut atent la mana, pe care o mâncaseră părinţii lor în pustie, ca şi când dăruirea 
unei hrane ar fi fost o mai mare minune, decât aceea, 242 pe care o săvârşea Hristos; dar acum El 
le declară, că hrana trecătoare, pe care ei au primit-o în acel timp din cer, nu fusese decât un dar 
sărăcăcios în comparaţie cu trimiterea vieţii veşnice, pe care El le-o oferea acum. 

Hrana de care ei se împărtăşiseră atunci le da putere corporală, dar nu-i putea ocroti față 
de moarte şi cu atât mai puțin a le asigura viața veşnică. 


Pâinea pe care Fiul lui Dumnezeu o oferea omului, nimicea moartea, dând în cele din 
urmă corpului viaţă nemuritoare. El zice: „Părinţii voştri au mâncat mană în pustie şi au murit. 
Pâinea, care se pogoară din cer, este de aşa fel, ca cineva să mănânce din ea şi să nu moară. Eu 
sunt pâinea cea vie, care s-a pogorât din cer. Dacă mănâncă cineva din pâinea aceasta, va trăi în 
veac; şi pâinea, pe care o voi da Eu, este trupul Meu, pe care îl voi da pentru viaţa lumii.” loan 
6:49-51. 

Domnul nostru indică prin aceasta înainte la moartea ce-L aştepta în curând, unica 
ispăşire adevărată pentru păcatele oamenilor. Iudeii voiau ca tocmai sărbătoarea Paştelui să fie 
serbată cu cea mai mare pompă. Mielul, care se mânca cu această ocazie, era un simbol al 
corpului lui Hristos; şi acum în mijlocul lor sta chiar persoana însăşi, care era preînchipuită prin 
aceasta şi li se oferea ca Salvator al lor, al Cărui sânge avea să-i elibereze de mânia unui 
Dumnezeu care urăşte păcatul şi totuşi ei lepădară harul oferit. 

Minunea pe care Hristos o săvârşise prin ospătarea mulţimii, îi dădu un tablou potrivit 
pentru ilustrarea lucrării Sale de pe pământ. El lămureşte că întocmai după cum pâinea 
pământească dă sănătate şi tărie corpului, tot astfel şi credinţa în Hristos şi ascultarea faţă de 
învățătura Sa, dă sufletului tărie spirituală şi viață veşnică. Dar între iudeii care urmăreau să 
tâlcuiască în rău cuvintele Sale, se încinse o ceartă violentă de cuvinte şi întrebau: „Cum poate 
omul acesta să ne dea trupul Lui să-l mâncăm?” Ei se prefăceau a înțelege cuvintele Sale în mod 
literal, ca şi Nicodim când întrebă: „Cum se poate naşte un om bătrân?” Ei înțelegeau sensul 
cuvintelor lui Isus, dar nu erau voioşi a-l recunoaşte. Ei priveau aceasta ca o ocazie binevenită de 
a ațâţa poporul contra Lui, tâlcuind cuvintele Sale adresate lor în lumina cea mai defavorabilă. 
„Isus le-a zis: „Adevărat, adevărat, vă spun, că, dacă nu mâncaţi trupul Fiului omului şi dacă nu 
beți sângele Lui, n-aveţi viață în voi înşivă. Cine mănâncă trupul Meu şi bea sângele Meu, are 
viață veşnică; şi Eu îl voi învia în ziua de apoi. Căci trupul Meu este cu adevărat o hrană şi 
sângele Meu este cu adevărat o băutură. Cine mănâncă trupul Meu şi bea sângele Meu, rămâne în 
Mine şi eu rămân în El. După cum Tatăl, care este viu, M-a trimis pe Mine şi Eu trăiesc prin 
Tatăl, tot aşa, cine Mă mănâncă pe Mine, va trăi şi el prin Mine. 

Astfel este pâinea, care s-a pogorât din cer, nu ca mana, pe care au mâncat-o părinții 
voştri şi totuşi au murit: cine mănâncă pâinea aceasta, va trăi în veac.” loan 6:54-58. 

Iudeii păreau a se îngrozi de această învățătură a lui Hristos. Legea lor le interzicea cu 
asprime a mânca sânge şi de aceea ei dau cuvintelor Sale o tâlcuire defăimătoare de Dumnezeu şi 
ce certau unii cu alţii asupra sensului lor. Isus dădu ucenicilor Săi şi poporului instrucțiuni, pe 
care ei nu le puteau pricepe atunci pe deplin, din cauza întunericului lor spiritual. Foarte multe 
lucruri, pe care urmaşii Săi nu le puteau înțelege pe deplin, când El le învăţă, au fost lămurite prin 
evenimentele următoare. Cuvintele Sale erau un sprijin pentru inimile lor, când El nu mai era 
printre ei. 

Chiar ucenicii murmurau despre ultimele cuvinte ale lui Isus. Ei ziceau: „Vorbirea aceasta 
este prea de tot; cine o poate suferi?” Mântuitorul auzi plângerea lor şi le răspunse: „Vorbirea 
aceasta este pentru voi o pricină de poticnire? Dar dacă aţi vedea pe Fiul omului suindu-Se unde 
era mai înainte? Duhul este acela care dă viaţă, carnea nu foloseşte la nimic; cuvintele, pe care vi 
le-am spus Eu, sunt duh şi viaţă.” Ioan 6:61-63. În felul acesta, El îi instruia, că nu corpul Său 
omenesc este, care dă viaţa veşnică, ci credinţa în cuvintele Sale şi în roadele jertfei Sale pe care 
El avea s-o aducă pentru lume. Învățătura şi exemplul Său, viaţa şi moartea Sa erau hrana 
cerească, care avea să le dea viaţă şi putere spirituală. El îi mustra pentru murmurele lor, când le 
declară că S-a coborât din cer. Dacă ei nu erau în stare, să primească aceste adevăruri, cum avea 
să fie, când El avea să Se suie în faţa ochilor lor la cer, de unde venise? 


Isus ştia, că mulţi ÎI urmau numai pentru a trage de la El foloase pământeşti. Ei se aşteptau 
că El va face minuni în folosul lor şi mai 244 presus de toate, ei nădăjduiau, că El îi va elibera de 
sub jugul roman. El ştia chiar foarte bine că lângă El se afla unul, care avea să-L trădeze. 

Mai departe, El le spuse, că între ei se aflau unii, care nu cred. „Tocmai de aceea v-am 
spus că nimeni nu poate să vină la Mine, dacă nu i-a fost dat de Tatăl Meu.” 

El căută să-i facă să înțeleagă, că inimile lor trebuie să se deschidă la Spiritul lui 
Dumnezeu, înainte ca ei să poată fi atraşi la credinţă. Ei trebuie să fie doritori, a vedea rătăcirile 
lor date pe faţă, spre a ocoli răul şi a duce o viață sfântă. Necredinţa care domnea printre preoți şi 
mai mari, făcu ca poporul să devină şovăitor şi îndoielnic. Isus le dădu destule dovezi despre 
dumnezeirea Sa; dar sufletele lor necredincioase căutau neîncetat să tăgăduiască faptele Sale 
minunate. Ei deduseră că ucenicii Săi trebuie să fi fost stăpâniţi de o închipuire amăgitoare, când 
L-au văzut umblând pe apă. 

În orice caz ei trebuiau să recunoască, că El săvârşise multe vindecări minunate şi că o 
mare mulțime de oameni fusese săturată cu cinci pâini şi doi peştişori; inimile lor nemulțumite 
întrebau însă, că dacă El a putut săvârşi această minune, atunci de ce nu dă poporului întreg 
sănătate, putere şi bogăție şi de ce nu-i eliberează de apăsătorii lor şi nu-i ridică la mărire şi 
putere? Dacă ar face aceasta, atunci ei ar crede în El şi ar preamări numele Său. În felul acesta se 
lăsară stăpâniţi de necredinţă şi nemulţumire. În sentimentul lor firesc, ei refuzau a da o tâlcuire 
dreaptă cuvintelor Sale: „Eu sunt Pâinea vieţii. care se pogoară din cer”. Învățătura Sa era prea 
curată şi prea înaltă, pentru a atrage inimile lor fireşti. 

Această cuvântare a lui Isus răci entuziasmul poporului. Dacă fiind ucenici ai Săi, 
trebuiau să ducă o viaţă dreaptă, să se tăgăduiască pe ei înşişi şi să sufere umiliri, atunci nu mai 
aveau dorinţa să se unească sub stindardul Său. Vai ţie Israele! Ei n-au cunoscut timpul cercetării 
lor! Au lepădat pe Salvatorul lor pentru că dorinţa lor era după un cuceritor, care să le dea putere 
lumească. Ei doreau după hrană trecătoare, iar nu după acea care ducea la viață veşnică. În 
ambiția lor, ei doreau după bogății vremelnice şi după onoruri lumești şi nu găseau nici o plăcere 
în cuvintele lui Hristos, care pretindeau o curăţie personală şi o deplină schimbare a inimii. 

Multe din cuvintele şi faptele lui Hristos par pline de mister pentru priceperea omenească; 
dar Mântuitorul era conştient şi lămurit în toate intenţiile Sale. Întreg planul Său de mântuire 
stătea în faţa lui cu toate amănuntele sale şi fiecare din faptele Sale țintea să exercite o influență 
deosebită. Hristos cunoştea în totul istoria lumii, de la creaţiune şi până la sfârşitul timpului. Dacă 
mintea omenească ar fi fost în stare să înțeleagă în totul felul Său de procedare, atunci orice act 
din viaţa Sa pământească ar fi fost recunoscut în importanţa şi desăvârşirea sa şi ca fiind în 
armonie cu misiunea Sa dumnezeiască. 

Nemulțumirea urmaşilor Săi întristă inima Mântuitorului. Mustrând pe faţă necredinţa lor 
în faţa mulţimii, indispoziţia lor crescu şi mai mult şi mulţi dintre ei ÎL părăsiră şi nu mai umblau 
cu El. El privi cu o gingăşie compătimitoare după aceşti rătăcitori. Ei erau nemulţumiţi foarte tare 
şi vrând să jignească pe Isus şi să satisfacă ura fariseilor în acelaşi timp, Îi întoarseră spatele şi ÎL 
părăsiră cu dispreţ. Prin aceasta ei comiseseră greşeala fatală, de a lepăda sfatul dat lor de 
Dumnezeu. 

Asemenea experienţe făceau ca Mântuitorul să fie omul durerilor, obişnuit cu suferințele. 
Conştiinţa, că bunătatea şi compătimirea Sa nu erau prețuite, că iubirea Sa nu găsea ecou în 
inimile lor şi că milostivirea Sa era nesocotită şi mântuirea Sa lepădată, umplea sufletul Său 
dumnezeiesc de o durere nespusă. Dacă aceşti ucenici lipsiți de recunoştinţă şi-ar fi putut da 
seama cum priveşte Dumnezeu tratamentul scumpului Său Fiu, atunci le-ar fi venit greu a-L 
părăsi cu atâta mândrie şi ambiţie. Ei preferară întunericul în locul luminii, pentru că ei erau prea 
orgolioşi şi stăpâniţi de prea multă îndreptăţire de sine, spre a putea suporta o mustrare bine- 


meritată şi prea lumeşti de a alege o viaţă de umilință, pentru a-şi asigura mântuirea. Cu toate 
faptele Sale minunate, pe care ei le aveau înaintea ochilor lor, ei se întorc de la Acela, care prin 
excelența învățăturilor Sale şi prin milostivirea şi bunăvoința Sa, adunase în jurul Său mii de 
oameni şi care procurase alinare omenirii suferinde, aşa încât locuitorii multor oraşe şi sate 
întregi fuseseră eliberaţi de slăbiciunile lor şi nu mai aveau trebuinţă de ajutorul unui doctor. 

Dacă privim mărinimia lui Hristos față de cei săraci şi suferinzi, răbdarea Sa faţă de cei 
aspri şi neştiutori, tăgăduirea şi jertfirea Sa de Sine, vom fi răpiți de admiraţie şi de respect faţă 
de El. O ce dăruire a harului a dat Dumnezeu omului înstrăinat de El prin păcat şi neascultare! 

Inimile pot fi mişcate şi lacrimi pot fi vărsate, la contemplarea unei astfel de iubiri 
nespuse! Hristos se cobori în omenire, ca să poată câştiga pe omul pierdut în adâncurile mizeriei 
ŞI înjosirii, spre a-l ridica la o viață mai nobilă şi a-i da puterea morală, de a rezista ispitirilor lui 
Satan şi de a birui în numele Său asupra păcatului. Tristă a fost răsplătirea, care I se dădu pentru 
minunata Sa coborâre. 

Cuvintele lui Isus au fost dispreţuite, pentru declaraţia Sa, că mustrările şi ceremoniile 
exterioare nu au nici o valoare; lucrarea trebuie să pătrundă în inimă şi să aducă roade vrednice 
de pocăință. Cuvintele, pe care El le adresă ucenicilor Săi, sunt rostite şi către urmaşii lui Hristos 
din zilele noastre. O inimă sinceră şi o viață curată sunt necesare şi în timpul de față. Şi cu toate 
acestea, câți nesocotesc avertismentul lui Dumnezeu, care li se adresează prin servii Săi şi 
adevărurile serioase şi practice, care vorbesc inimilor lor, că umblarea lor nu e în armonie cu 
voinţa lui Dumnezeu, pentru că deşi recunosc necesitatea unei schimbări radicale a inimii totuşi 
nu sunt voioşi, a primi lucrarea tăgăduirii de sine şi de aceea se poticnesc, când sunt făcuți atenți 
asupra păcatelor lor. Ei se îndepărtează simțindu-se insultaţi, întocmai după cum acei ucenici 
părăsiră pe Isus murmurând: „Vorbirea aceasta este prea de tot: cine poate s-o sufere?” 

Toţi cei ce se numesc pe ei înşişi evlavioşi şi totuşi nu respectă avertismentele Domnului 
şi nu îşi aduc umblarea vieții lor în armonie cu sfânta Sa voință, se încătuşează din ce în ce tot 
mai tare cu lanţurile întunericului. Foarte mulți dintre cei din zilele noastre, care pretind a crede 
adevărul lui Hristos, nu suportă proba mai bine ca acei, ce s-au întors atunci de la El. Mulţi dintre 
cei ce mărturisesc cu buzele credinţa lor sunt totuşi atât de depărtaţi de Hristos prin inimile lor 
necredincioase, încât nesocotesc cuvintele şi faptele lui Dumnezeu, aşa după cum ele se dau pe 
față prin servii Săi. Dacă revelația dumnezeiască nu este în armonie cu vederile lor, ei se cred 
îndreptățiți să se întoarcă de la aceasta. Când vocea lui Dumnezeu mustră păcatele lor, ei se simt 
insultați. Lauda şi linguşirea ar fi plăcută urechilor lor, dar adevărul nu le place; şi nu-l pot 
asculta. Când însă mulțimea urmează şi e săturată şi scot strigăte de bucurie, atunci se aud şi 
glasurile lor dând laudă Domnului cu voce tare; totuşi când Spiritul cercetător al lui le descopere 
păcatele şi îi somează să renunțe la ele, atunci ei se întorc de la adevăr şi de aici înainte nu mai 
urmează pe Isus. 

Dumnezeu nu vrea să fie tras la răspundere pentru căile şi faptele Sale. Serveşte la 
preamărirea Sa, de a-Şi ascunde în prezent intențiile Sale; cu timpul însă ele vor fi descoperite în 
toată plinătatea lor. Dar marea Sa iubire, care este temelia purtării Sale cu copiii Săi, nu ne-a 
ascuns-o. Ceva mai mult, El a descoperit aceasta prin darea Fiului Său, cum şi prin marea Sa 
purtare de grijă, prin care El Se dă pe faţă. Acela care petrece lângă Isus, poate pricepe mult 
despre taina evlaviei şi va înţelege iubirea Aceluia, care dă mustrarea meritată. Omenirea 
înstrăinată de Dumnezeu, nu poate să se împace cu El iarăşi, decât dacă s-ar împărtăşi în mod 
spiritual de corpul şi sângele scumpului Său Fiu. 

Mântuitorul n-a încercat, să rețină pe ucenicii nemulțumiți, când aceştia voiau să-L 
părăsească; El zise numai cu un glas întristat, adresându-Se celor doisprezece: „Voi nu vreţi să vă 
duceți? “Doamne”, I-a răspuns Simon Petru, “la cine să ne ducem? Tu ai cuvintele vieții veşnice. 


Şi noi am crezut şi am ajuns la cunoştinţa că Tu eşti Hristosul, Sfântul lui Dumnezeu.” Ioan 6:67- 
69. Cât de pline de însemnătate sunt cuvintele: „Unde să ne ducem?” Învăţătorii lui Israel erau 
sclavii unui serviciu divin formalist. Fariseii şi saducheii erau într-o continuă ceartă cu privire la 
învățătura despre înviere şi alte puncte, în care se deosebeau între ei. De aceea părăsirea lui Isus 
era deopotrivă cu o întovărăşire cu apărătorii entuziaşti ai datinilor şi ceremoniilor şi cu acei 
bărbați ambiţioşi, care căutau propria lor onoare. Ucenicii s-au împărtăşit de mai multă pace şi 
bucurie de când se uniseră cu Hristos, de cum au avut în viaţa lor vreodată mai înainte. Ei priveau 
cu groază înapoi la umblarea lor nepăsătoare şi nelegiuită. Cum puteau ei, ai căror ochii se 
deschiseseră, care cunoşteau răutatea şi bigoţia preoților, să se întoarcă 248 iarăşi înapoi la acei, 
care disprețuiseră şi urmăriseră pe Amicul păcătoşilor? Credinţa lor în viitorul Mesia îi ținuse 
statornici mult timp şi acum, când El venise, nu puteau să plece de lângă EI, spre a se uni cu acei, 
care urmăreau viaţa Sa şi care îi prigoniseră chiar pe ei, pentru că ascultaseră de El. 

„Unde să ne ducem?” Fireşte că nu puteau să plece de la învăţătura lui Hristos, de la 
îndrumările iubirii şi bunăvoinţei şi să se întoarcă către întunericul necredinţei şi al nelegiuirii 
lumii. În timp ce mulţi dintre cei care fuseseră martori ai faptelor Sale minunate şi care văzuseră, 
cum El vindecă pe bolnavi şi mângâie pe cei nenorociti, înflăcărându-i în acelaşi timp prin 
prezența maiestăţii Sale cereşti, se întorceau de la Salvatorul lor, Petru dădu mărturie despre 
credinţa ucenicilor prin cuvintele: „Tu eşti Hristosul”. Ei nu voiră să tăgăduiască niciodată, că El, 
Salvatorul lumii, este Fiul lui Dumnezeu. Chiar la gândul de a pierde această ancoră a sufletelor 
lor, inimile lor se umpleau de fiori. A rămâne iarăşi fără Salvator, expuşi la frică şi la superstiție, 
înseamnă a fi făcuţi iarăşi minge de joc a valurilor mării furioase. 

Unii pun poate la îndoială înțelepciunea lui Isus, de a aduce în discuţie o chestiune, care 
putea fi uşor greşit înțeleasă, cum era aceasta, care a făcut pe mulți să-L părăsească. Dar El 
urmărea cu aceasta o intenţie bună. El vedea că un timp greu de încercare aştepta pe ucenicii Săi, 
prin trădarea şi chinurile Sale din grădina Ghetsimani şi prin răstignirea Sa. El ştia foarte bine 
care dintre urmaşii Săi erau necredincioşi şi care aveau o credință slabă. Dacă aceştia nu ar fi fost 
puşi la probă, atunci Isus ar fi avut printre urmaşii Săi mulți oameni, cu un caracter slab şi 
nehotărât. Când marea încercare veni şi Domnul lor fu trădat şi osândit în sala de judecată; când 
suferi înjosirea Sa, El pe care mulţimea Îl salutase mai înainte ca Rege al lor, ÎI dispreţuiau şi 
batjocoreau acum, când gloata tirană şi batjocoritoare striga: „Răstigneşte-L, răstigneşte-L!” — 
atunci aceşti îndoielnici ar fi pierdut orice credinţă, cuprinși fiind de frică şi de descurajare. 

Apostazia acestor pretinşi urmaşi ai lui Hristos într-un timp ca acesta ar fi fost mai mult, 
decât ar fi putut suporta cei doisprezece în timpul marii lor întristări şi a distrugerii grozave a 
celor mai scumpe speranţe ale lor. Exemplul acelora care s-au întors de la El, ar fi putut atrage 
după sine şi pe ceilalți, în acea oră de spaimă. Isus aduse această oră de decidere într-un timp, 
când EI era încă de față, spre a mângâia pe aleşii Săi şi a-i întări şi a-i pregăti pentru ceea ce avea 
să urmeze. Când gloata batjocoritoare dispreţuia pe Acela care, era osândit la cruce, ucenicii nu-şi 
pierdură cumpătul din cauza ocării care se aducea Maestrului lor, căci ei văzuseră încă mai 
înainte nestatornicia acelora, care Îl urmaseră odată. Când cei, care pretinseseră a iubi pe 
Maestrul lor, se întoarseră de la El în ora primejdiei, atunci ucenicii îşi amintiră, că aceasta se mai 
petrecuse şi mai înainte din motive neînsemnate. Ei îşi adunaseră înşişi experienţe în privinţa 
simpatiei nestatornice a lumii şi nu-şi mai întemeiau credinţa lor pe părerile altora. Isus pregăti 
astfel sufletele puţinilor Săi credincioşi pentru marele Său timp de cercare al trădării şi al morţii 
Sale. 

Petru avea o încredere absolută în Isus. Încă de la început El crezuse, că acesta este Mesia. 
El văzuse şi auzise, cum loan, antemergătorul lui Isus, ÎI anunţase ca Mieluşel al lui Dumnezeu 
care ridică păcatele lumii. 


El stătuse în strânsă legătură cu Isus, fusese martor ocular al minunilor Sale, ascultase la 
învățăturile Sale şi câştigase deplina convingere, că El era într-adevăr Fiul lui Dumnezeu. Mulţi 
dintre cei care se convinseseră prin învăţăturile lui loan şi primiseră pe Hristos, începură acum a 
hrăni îndoială cu privire la misiunea lui loan, când acesta a fost prins şi omorât. Ei se îndoiau de 
asemenea, dacă Isus este într-adevăr Mesia Cel atât de mult aşteptat. 

Credinţa lui Petru totuşi nu se clătină niciodată; cu un devotament nestrămutat, urmă el 
Maestrului Său. Când acei ucenici, care aşteptaseră cu dor, ca Isus să-Şi manifeste marea Sa 
putere şi să ocupe tronul lui David, Îl părăsiră, văzând că El nu are astfel de intenţii, Petru şi 
tovarăşii Săi rămăseseră nestrămutați în devotamentul lor. Nestatornicia acelora, care ieri 
preamăreau şi astăzi osândeau, nu avea nici o influență asupra adevăraților urmaşi ai 
Mântuitorului. Petru declară: „Tu eşti Hristosul, Fiul lui Dumnezeu”. El nu aşteptă, până ce 
onorurile împărăteşti să încoroneze pe Domnul său, ci ÎL primi în înjosirea Sa. În mărturisirea Sa 
pentru Hristos, Petru exprimă în acelaşi timp şi credinţa ucenicilor. Cu 250 toate acestea Isus ştia, 
că nici urmaşii Săi credincioşi şi nici vreun iudeu oarecare nu va putea uni închipuirea, pe care ei 
şi-o făceau despre Mesia, cu înjosirea, suferințele şi moartea Sa. Câtă milostivire arătă deci 
Salvatorul nostru, care fiind conştient de soarta, care ÎI aştepta, potrivea cu atâta gingăşie calea 
pentru ucenicii Săi şi îi pregătea pentru încercarea cea mai grea şi cea mai de pe urmă! 

Femeia cananeancă. 

Isus părăsi acum teatrul activităţii Sale de până aici şi plecă în partea Tirului şi a 
Sidonului. Aici El întâlni o femeie cananeancă, care Îl rugă să vindece pe fiica ei, care era 
chinuită rău de către diavolul. Femeia ştia foarte bine, că iudeii nu au de a face nimic cu 
cananenii şi că ei evitau chiar de a vorbi cu aceştia; dar auzind despre minunile milostivirii, pe 
care Hristos le săvârşise, se hotărî să-l ceară ajutor pentru fiica ei care era chinuită grozav. 
Sărmana femeie recunoscu, că singura ei speranţă era în Isus şi ea avea o încredere desăvârşită în 
puterea Sa, că va face ceea ce cerea de la El. 

Totuşi, insistența din partea unei reprezentante a unui popor disprețuit a fost tratată de 
Isus în acelaşi fel, cum ar fi făcut iudeii; aceasta a făcut-o El nu numai pentru a pune la încercare 
credinţa şi sinceritatea femeii, ci şi pentru a da ucenicilor o învățătură despre adevărata 
milostivire, aşa încât în viitor, când Isus avea să-i părăsească şi când ei nu puteau să mai ceară 
sfat de la El personal, să ştie cum să se poarte în asemenea împrejurări. Isus intenționa să-i facă 
atenţi asupra deosebirii dintre modul rece şi fără inimă, în care iudeii ar fi tratat un asemenea caz 
şi între iubirea miloasă pe care El o cerea de la ei în aceleaşi împrejurări şi pe care El o dădu după 
aceea pe față prin împlinirea dorinţei ei de a-i vindeca fiica. 

Deşi în aparenţă, Isus nu da atenție la strigătul şi cererea ei, totuşi ea nu se supără, ci se 
tinu de El, având încrederea fermă, că îi va ajuta în nevoia ei. Isus a mers mai departe şi S-a făcut 
că nu o aude, dar ea Îl urmă totuşi repetând cu strigăt cererile ei. Ucenicii se supărară pentru 
insistența ei şi rugară pe Isus să-i dea drumul. Ei nu au fost înduioşați 252 de nevoia ei. Văzând 
însă, că Maestrul lor tratează femeia cu indiferenţă, deduseră de aici, că EI ar apăra prejudecățile 
Iudeilor faţă de cananiţi. Dar femeia aducea necazul ei înaintea unui Salvator milos şi la 
intervenţia ucenicilor de a-i da drumul, Isus răspunse: „Eu nu sunt trimis decât la oile pierdute ale 
casei lui Israel.” Deşi acest răspuns era în armonie cu prejudecățile iudeilor, totuşi el conţinea în 
sine şi un reproş contra ucenicilor, pe care ei l-au înțeles mai bine mai târziu; prin aceasta lor li se 
aducea aminte marele adevăr ce fusese vestit atât de des, că El veni în lume să mântuiască pe toți 
cei ce voiau să-L primească. Oricine căuta pe Mântuitorul şi era gata să creadă în EI, când El 
avea să se arate, făcea parte dintre oile pierdute, pe care El venise să le adune în staulul Său. 

Femeia se simți îmbărbătată, pentru că Isus dădu cel puţin atenţie cazului ei, într-atâta, că 
făcu acea observaţie asupra lui, deşi cuvintele Sale nu treziră nici o speranță hotărâtă şi ea deveni 


şi mai stăruitoare în cererea ei, căzând la picioarele lui Isus şi strigând: „Ai milă de mine, 
Doamne, Fiul lui David! Fiică-mea este muncită rău de un drac.” În aparenţă Isus o refuza încă 
mereu, în deacord cu prejudecățile fără inimă a ludeilor şi răspunse: „Nu este bine să iei pâinea 
copiilor şi s-o arunci la căţei!” Această declaraţie era deopotrivă cu susținerea, că n-ar fi drept, ca 
binecuvântările, care fuseseră date de Dumnezeu pentru poporul privilegiat, să fie risipite asupra 
celor străini. Acest răspuns, fireşte ar fi descurajat de tot pe orice om mai puţin serios în cererea 
sa după ajutor. După un astfel de refuz, mulți ar fi renunţat la orice altă sforţare mai departe şi s- 
ar fi îndepărtat, umiliţi şi ruşinați adânc; dar această femeie sărmană răspunse cu multă supunere: 
„ Da, Doamne”, a zis ea, “dar şi căţeii mănâncă fărâmiturile care cad de la masa stăpânilor lor.” 

Din abundența cu care familia legitimă se satură, cad fărâmituri pe pământ şi sunt 
mâncate de cânii, care aşteaptă sub masă după ele. 

Ea recunoscu, că ea ocupă o poziție asemănătoare, cu aceea a animalelor fără pricepere, 
care primesc mulţumitoare, tot ceea ce vine din mâna stăpânului lor. În timp ce Isus bucura pe 
poporul lui Dumnezeu cu daruri bogate şi peste măsură, nu avea s-o fericească El şi pe ea Femeia 
cananeancă cu una din multele Sale binecuvântări, pe care El le dă altora cu atâta dărnicie? Deşi 
ea admise, că nu are nici un drept asupra harului Său, ea imploră totuşi câteva fărâmituri din 
surplusul Său. O astfel de credință şi o astfel de stăruință era fără pereche. Puţini erau în poporul 
privilegiat de Dumnezeu, care să aibă o preţuire atât de înaltă despre bunăvoința şi puterea 
Salvatorului. 

Isus tocmai părăsise câmpul activității Sale de până acum, pentru că fariseii şi cărturarii 
căutau să-l curme viaţa; dar aici El întâlneşte o persoană dintr-un popor nenorocit şi disprețuit, 
care nu fusese luminată de lumina cuvântului dumnezeiesc şi totuşi ea se predă imediat influenței 
dumnezeieşti a lui Hristos şi are o încredere nețărmurită în capacitățile Sale, de a-i dărui favoarea 
cerută. În ea nu domnește nici o prejudecată națională sau religioasă, care să influenţeze felul ei 
de procedare şi recunoaşte fără condiţii pe Isus ca Salvator al ei, care este în stare, să facă pentru 
ea tot ceea ce îi cerea. Mântuitorul era satisfăcut. El a pus la încercare credinţa ei şi i-a împlinit în 
cele din urmă dorinţa, terminându-şi în acelaşi timp şi învăţătura către ucenicii Săi. Întorcându-se 
către ea cu o privire plină de milă şi de iubire, zice: „O, femeie, mare este credinţa Ta; facă-ţi-se 
cum voieşti.” Din acel ceas fiica ei se făcu sănătoasă şi spiritul cel rău nu o mai chinui. Femeia 
plecă, mărturisind pe Salvatorul ei şi plină de fericire pentru împlinirea dorinței ei. 

Aceasta a fost singura minune pe care Isus o săvârşi în această călătorie. Pentru săvârşirea 
acestei fapte venise El pe coasta dintre Tir şi Sidon. El dorea să ajute femeii şi în acelaşi timp să 
dea un exemplu în lucrarea de milostivire faţă de un membru al unui popor disprețuit, spre binele 
ucenicilor Săi, pentru timpul, când El nu mai putea petrece mult timp între ei. El voia să-i scoată 
din exclusivismul lor iudaic şi să-i facă să simtă necesitatea de a lucra şi pentru alții, care nu 
făceau parte din poporul lor. Această faptă a lui Hristos deschise o mai bună pricepere a lucrării 
printre păgânii, care se aflau încă în fața lor. Mai târziu, când iudeii se întoarseră cu şi mai mare 
îndărătnicie de la ucenici, pentru că vesteau pe Isus ca Răscumpărător al lumii şi când zidul de 
despărțire dintre iudei şi păgâni a fost dărâmat 254 prin moartea lui Hristos, prin aceasta şi alte 
învățături asemănătoare, care indicau la o vestire a Evangheliei fără a se ţine seama de datini şi de 
naționalități, reprezentanții lui Hristos au fost influenţaţi puternic în direcția activităţii lor. 

Schimbarea la faţă. 

Când timpul se apropia ca Isus să sufere şi să moară, El era adesea singur cu ucenicii Săi. 
După ce învăţa poporul toată ziua, el obişnuia adesea să Se retragă cu ei la un loc singuratic, 
pentru a Se ruga şi a vorbi împreună. El era obosit, dar nu găsea timp de odihnă; căci lucrarea Sa 
de pe pământ se apropia de sfârşit şi El avea încă mult de făcut, până la sosirea ceasului de pe 
urmă. 


În curând El avea să lase pe ucenicii Săi singuri în această lume rece şi tirană. El ştia ce 
aveau să sufere ei din partea urii înverşunate şi a necredinței, de aceea El dorea să-i îmbărbăteze 
ŞI să-i pregătească pentru cercările lor. El Se izola adesea de ei, pentru a mijloci la Tatăl pentru ei, 
ca să-i țină statornici în credinţa lor, în timpul de grea încercare care le sta în față şi ca să nu fie 
covârşiți de deznădejde prin suferințele şi moartea Sa. Chiar şi în fața propriei Sale lupte cu 
moartea care se apropia, iubirea Salvatorului se întindea încă în viitor, pentru a păzi pe tovarăşii 
săi de primejdiile care aveau să vină încă. 

După una din aceste rugăciuni liniştite se întâmplă, că Isus venind iarăşi la ucenicii Săi, îi 
întrebă: „Cine zic oamenii că sunt Eu, Fiul omului?” Ei au răspuns: “Unii zic că eşti loan 
Botezătorul; alţii: Ilie; alții: Ieremia, sau unul din proroci.’ “Dar voi”, le-a zis El, “cine ziceţi că 
sunt?” Simon Petru, drept răspuns, I-a zis: “Tu eşti Hristosul, Fiul Dumnezeului celui viu!” Isus a 
luat din nou cuvântul şi i-a zis: “Ferice de tine, Simone, fiul lui Iona; fiindcă nu carnea şi sângele 
ţi-a descoperit lucrul acesta, ci Tatăl Meu care este în ceruri.” Matei 16:13-17. 

Deşi credinţa multora suferise în totul spargere de vas, iar preoţii şi mai marii exercitaseră 
o putere însemnată asupra lor, totuşi ucenicul îşi 256 mărturisi credinţa cu curaj. În această 
mărturisire, Isus vedea principiul viu, care avea să însuflețească inimile credincioşilor în 
timpurile viitoare. 

Înrâurirea tainică a spiritului lui Dumnezeu asupra inimii omeneşti este aceea, care face ca 
cel mai simplu suflet să se ridice la o cunoştinţă mai pe sus de orice înțelepciune pământească şi 
la o familiarizare cu adevărurile sfinte ale lui Dumnezeu. Da într-adevăr: „Ferice de tine, Simone, 
fiul lui Iona, fiindcă nu carnea şi sângele ţi-a descoperit lucrul acesta.” 

Isus continuă mai departe: „Şi Eu îţi spun: tu eşti Petru şi pe această piatră voi zidi 
Biserica Mea şi porțile Locuinţei morţilor nu o vor birui.” Cuvântul Petru, înseamnă piatră; dar 
Hristos nu Se referea la Petru, ca stânca pe care voia să clădească comunitatea Sa. Acest ucenic 
impetuos şi încrezător în sine era ca o piatră prăvălindă. Hristos aplică expresia „această piatră” 
mai mult asupra Lui Însuşi, ca adevăratul fundament al bisericii creştine. În Isaia găsim acelaşi 
indiciu: „De aceea, aşa vorbeşte Domnul Dumnezeu: “Iată, pun ca temelie în Sion o piatră, o 
piatră încercată, o piatră de preţ, piatra din capul unghiului clădirii, temelie puternică.” Isaia 
28:16. Este aceeaşi piatră despre care vorbeşte şi Luca 20:17-18: „Dar Isus i-a privit drept în față 
şi le-a zis: „Ce înseamnă cuvintele acestea care au fost scrise: “Piatra pe care au lepădato zidarii, 
a ajuns să fie pusă în capul unghiului? Oricine va cădea pe piatra aceasta, va fi zdrobit de ea: şi 
peste acela peste care va cădea ea, îl va spulbera?”” Şi tot astfel şi în Marcu 12:10-11: „Oare n-aţi 
citit locul acesta din Scriptură: “Piatra pe care au lepădat-o zidarii, a ajuns să fie pusă în capul 
unghiului; Domnul a făcut acest lucru şi este minunat în ochii noştri?”” 

Aceste texte alcătuiesc o dovadă hotărâtă despre faptul, că Hristos este stânca, pe care este 
clădită biserica şi că prin cuvintele adresate lui Petru, El făcea aluzie la Sine Însuşi ca Stânca, ce 
este temelia bisericii. El continuă apoi mai departe şi zise: „Îţi voi da cheile Împărăției cerurilor şi 
orice vei lega pe pământ, va fi legat în ceruri şi orice vei dezlega pe pământ, va fi dezlegat în 
ceruri.” Biserica romană face o aplicare falsă a cuvintelor lui Hristos. Ea pretinde că El le-ar fi 
adresat în mod exclusiv lui Petru. De aceea, în picturi el este arătat ca purtând Schimbarea la față 
nişte chei în mână — un simbol al încrederii şi autorităţii, care se dă unor trimişi sau altor persoane 
sus puse. Cuvintele lui Hristos: „ie, îţi voi da cheile Împărăției cerurilor”, nu au fost adresate 
numai lui Petru singur, ci la toţi ucenicii, inclusiv acelora, care alcătuiesc biserica lui Hristos din 
toate timpurile. Petru nu a primit nici o întâietate şi nici o putere, de care să nu se fi bucurat şi 
ceilalți ucenici. Dacă Hristos ar fi dat unuia dintre ei o autoritate deosebită, atunci nu i-am mai 
găsi adesea certându-se între ei, cu privire la care să fie mai mare. Ei s-ar fi supus imediat 
dorinţei Maestrului lor şi ar fi dat onoare aceluia, pe care El l-ar fi ales ca şi cap al lor. 


Aşadar cât de nescripturistică e susținerea, că Petru ar fi fost îmbrăcat prin Hristos cu 
putere nemărginită asupra bisericii creştine şi că urmaşii săi (ai lui Petru) ar fi confirmaţi pe cale 
divină, ca să domnească peste lumea creştină. Şi încă într-un alt text, Hristos recunoaşte că 
aceeaşi putere, despre care se susţine — pe temeiul textului citat — că ar fi fost dată numai lui 
Petru, va exista în întreaga biserică: „şi orice vei lega pe pământ, va fi legat în ceruri şi orice vei 
dezlega pe pământ, va fi dezlegat în ceruri.” 

Isus continuă apoi, a explica ucenicilor Săi, că şi ei vor avea de suferit pentru numele Său 
şi vor trebui să poarte crucea, urmându-l Lui şi că vor avea de întâmpinat aceeaşi înjosire, 
aceleaşi reproşuri şi ocări, ca şi Maestrul lor, altfel nu vor fi niciodată în stare, a participa la 
aceeaşi mărire cu El. După suferinţele Sale trebuia să urmeze ale lor, iar crucificarea Sa le servea 
ca învăţătură, că ei sunt răstigniți pentru lume şi că au renunţat la toate aspirațiile după mărirea şi 
plăcerile ei. 

Înainte de a le da această explicaţie, Isus le vorbise adesea despre înjosirea Sa viitoare şi 
le dezaprobase în modul cel mai hotărât orice aspirație după onoruri lumești; dar ucenicii erau 
încă mereu deprinşi a privi pe Mesia ca pe cineva, care avea să domnească ca Împărat puternic şi 
le venea foarte greu a renunţa în totul la speranţele lor strălucite. 

Dar acum cuvintele lui Isus nu mai puteau fi înţelese greşit. Viaţa Sa avea să fie asemenea 
unui simplu peregrin fără patrie, iar moartea Sa ca a unui făcător de rele. Inimile lor au fost 
umplute de întristare, căci iubeau pe Maestrul lor; dar în acelaşi timp îndoiala chinuia sufletul 
258 lor, căci li se părea de nepriceput ca Fiul lui Dumnezeu să fie expus la o umilire atât de 
tirană. Ei nu puteau înţelege, de ce El voia să meargă de bună-voie la Ierusalim, spre a primi 
maltratarea, care după cuvintele Sale Îl aştepta acolo. Ei erau mâhniţi adânc, că El Se expunea 
unei sorți atât de ruşinoase, iar pe ei îi lăsa într-un întuneric şi mai mare, decât acela în care se 
aflaseră înainte ca El să li Se fi descoperit. Ei erau frământaţi de gândul, de a-L duce cu forţa într- 
un loc sigur; dar nu cutezară să facă aceasta, deoarece asemenea propuneri fuseseră declarate de 
multe ori ca inspiraţii ale lui Satana. În mâhnirea lor adâncă, se mângâiau cu ideea, că vreo 
împrejurare neprevăzută, va înlătura soarta grozavă, care Îl aştepta pe Domnul lor. În felul acesta, 
ei se mâhniră şi se îndoiră, nădăjduiră şi se temură, timp de şase zile de întuneric. 

Isus cunoştea întristarea şi confuzia ucenicilor Săi şi de aceea, El intenționa să le dea încă 
şi alte dovezi despre trimiterea Sa dumnezeiască, aşa încât credinţa lor să nu se clatine în timpul 
greu de încercare, care le stătea în față. Când soarele apuse, El chemă pe trei dintre cei mai 
devotați ucenici ai Săi, afară din zgomotul oraşului şi trecând prin câmpuri, ajunseră în cele din 
urmă la un munte înalt. Isus era obosit de lucru şi de multă umblare pe jos. El învățase toată ziua 
pe popor şi vindecase bolnavii; El Se retrase însă pe acest munte înalt, pentru că acolo El putea 
găsi repaus faţă de mulțimea care-L înghesuia neîncetat şi totodată şi timp pentru meditaţie şi 
rugăciune. Urcarea împovărătoare a muntelui înalt obosise şi istovise pe Mântuitorul. 

Chiar şi ucenicii se simțeau obosiţi, dar deşi ei se retrăseseră foarte adesea cu El în 
singurătate, spre a se ruga, totuşi nu puteau să nu se mire, că, după o zi atât de obositoare, Isus 
urca acest munte abrupt. Nu puneau însă nici o întrebare cu privire la intenţia Sa, ci ÎI însoțeau cu 
răbdare. Pe când urcau încă muntele, umbrele nopţii se răspândeau deja peste văi, în timp ce 
lumina soarelui coborât la apus plana încă pe vârfurile munţilor şi cu splendoarea sa care dispărea 
arunca o aureolă pe cărarea pe care mergea Isus şi ucenicii Săi. Dar în curând lumina aurie 
dispare şi de pe dealuri ca şi de pe văi, soarele coboară după orizontul de la apus, iar călătorii 
singuratici sunt învăluiţi în întunericul Schimbarea la faţă nopții. Întunecimea din jurul lor părea a 
armoniza cu viața lor plină de necazuri, în jurul căreia norii prevestitori de nenorocire se 
îngrămădeau tot mai mult. 


După ce Isus ajunse la locul dorit, comunică cu Tatăl Său în rugăciune intimă. Oră după 
oră strigă El cu ardoare aprinsă şi lacrimi după puterea necesară pentru a suporta strâmtorările 
Sale şi după harul ceresc pentru ucenicii Săi, aşa încât ei să devină destoinici, ca să poată suporta 
încercările grozave care îi aşteptau. Căzuse rouă multă asupra chipului Său plecat în rugăciune, 
dar El nu lua în seamă aceasta, umbrele nopţii se îngrămădeau în jurul Său, dar El nu luă seama la 
aceasta. În felul acesta orele se scurseră încet. La început ucenicii se uniseră cu EI în meditaţie şi 
rugăciune serioasă, dar cu timpul ei fură biruiți de oboseală şi de somn şi cu toată străduinţa lor 
de a rămâne treji, ei adormiră. Isus le vorbise despre suferințele Sale viitoare, El îi luase cu Sine, 
ca să vegheze şi să se roage împreună cu El, când El înălța cereri către Tatăl Său. Tocmai cu 
această ocazie El Se rugă, ca ucenicii să fie întăriți, pentru a putea rezista la încercările, care 
aveau să vină peste ei prin înjosirea şi moartea Sa. El rugă pe Tatăl într-un mod cu totul deosebit, 
ca ei să fie martorii unei descoperiri a naturii Sale dumnezeieşti, ca prin aceasta, orice necredință 
şi îndoială să dispară pentru totdeauna din sufletele lor; o revelaţie, care în ceasul luptei Sale cu 
moartea avea să-i mângâie cu cunoştinţa, că El este într-adevăr Fiul lui Dumnezeu şi că moartea 
Sa de ocară făcea parte din planul divin de mântuire. 

Dumnezeu ascultă cererea Fiului Său şi îngerii pornesc ca să-L servească. Dar Dumnezeu 
alege pe Moise şi pe Ilie ca să viziteze pe Hristos şi să se consfătuiască cu El în privința 
suferințelor pe care avea să le suporte în Ierusalim. Pe când Isus Se pleca în umilință pe pământul 
umed şi pietros, deodată cerurile s-au deschis şi porțile de aur ale cetății lui Dumnezeu s-au 
deschis larg, în timp ce raze de lumină cerească inundară atât vârful muntelui cât şi figura 
îngenuncheată a Salvatorului. 

El Se ridică din poziţia Sa din genunchi şi stătu în picioare într-o maiestate deopotrivă cu 
a lui Dumnezeu; chinul sufletesc a dispărut de pe fața Lui, care străluceşte acum de o lumină 
dulce, iar veşmântul Său 260 nu mai e aspru şi pătat, ci alb şi strălucitor ca soarele la amiază. 

Ucenicii adormiţi sunt treziți prin fluviul de mărire, care luminează întregul munte. Ei 
privesc plini de teamă şi de uimire la veşmintele Sale luminoase şi la faţa strălucită a Maestrului 
lor. La început ochii lor sunt orbiți prin splendoarea supranaturală a înfățişării Sale; dar îndată ce 
sunt în stare să suporte lumina minunată, observă că Isus nu este singur. Două figuri strălucite se 
întrețin cu El. Unul era Moise care a vorbit cu Dumnezeu în mijlocul tunetelor şi fulgerelor de pe 
Sinai, iar celălalt era Ilie, acel profet al lui Dumnezeu, care nu a gustat moartea, ci a fost luat la 
cer într-un car de foc. Aceştia doi, pe care Dumnezeu 1-a plăcut să-i favorizeze mai mult decât pe 
toţi ceilalţi, care au petrecut vreodată pe pământ, au fost trimişi de către Tatăl, ca să dea Fiului 
Său lumina cerească, să-L mângâie şi să vorbească cu El despre încheierea misiunii Sale şi mai 
cu seamă despre cele ce avea să sufere în Ierusalim. 

Tatăl alese pe Moise şi pe Ilie şi-i trimise ca soli ai Săi la Hristos, ca să-L preamărească 
cu lumina cerească şi să se consfătuiască cu El cu privire la lupta Sa viitoare; aceasta pentru că 
amândoi aceşti bărbaţi au trăit ca oameni pe pământ; ei au avut de suportat strâmtorări şi suferințe 
omeneşti şi puteau participa cu Isus la strâmtorările Sale pământeşti. 

În poziţia Sa de profet al lui Israel, Ilie reprezentase pe Hristos şi lucrarea sa era într-un 
anumit grad asemenea lucrării Salvatorului. Iar Moise condusese pe poporul lui Israel în locul lui 
Hristos, fiind în legătură cu El şi ascultător de poruncile Sale; de aceea aceştia doi erau cei mai 
potriviţi dintre toate oştirile adunate în jurul tronului lui Dumnezeu, de a servi Fiului lui 
Dumnezeu. 

Când Moise, supărat din cauza necredinţei fiilor lui Israel, lovi cu furie în stâncă şi le 
procură apa după care ei însetau, onoarea pentru această faptă şi-o atribuise lui însuşi; căci 
sufletul său era atât de îngreunat din cauza lipsei de recunoştinţă a lui Israel şi a abaterii sale, 
încât el neglijă să dea onoare lui Dumnezeu şi să preamărească numele Său, după ce execută 


porunca Sa. Era în planul Celui Atotputernic, de a duce adesea pe fiii lui Israel în situaţii critice şi 
apoi în nevoia lor cea mai mare să-i elibereze prin puterea Sa, ca ei să recunoască deosebita Sa 
purtare de grijă şi să preamărească numele Său. Dar Moise se lăsă Schimbarea la față condus de 
înclinația firească a inimii Sale şi luă pentru sine onoarea, ce se cuvenea lui Dumnezeu; prin 
aceasta el căzu în puterea lui Satan şi de aceea îi fu interzis a intra în pământul făgăduinţei. Dacă 
Moise ar fi rămas statornic, atunci Domnul l-ar fi condus în pământul promis şi mai târziu l-ar fi 
luat la cer, fără să-l lase să guste moartea. 

Dar acum Moise trebui să suporte moartea; totuşi Fiul lui Dumnezeu se cobori din cer şi îl 
chemă iarăşi la viață, înainte ca corpul său să fi trecut în putrezire. Deşi Satana se certa cu Mihail 
pentru corpul lui Moise şi-l pretindea ca pe o pradă a sa legitimă, totuşi nu putu face nimic contra 
Fiului lui Dumnezeu şi Moise a fost luat la cer cu corpul său înviat şi strălucit şi a fost deci unul 
dintre cei doi onoraţi de către Tatăl, pe care îi alesese ca să servească Fiului Său. 

Ucenicii lăsându-se biruiţi de somn, nu auziră nimic din convorbirea pe care solii cereşti o 
avură cu Salvatorul strălucit. Dar îndată ce s-au trezit din somnul lor adânc şi au văzut înaintea 
lor acea apariție sublimă, au fost umpluţi de uimire şi de sfială sfântă. La încercarea de a privi la 
chipul strălucit al Maestrului lor, ei sunt siliți a-şi pune mâinile la ochi, spre a-şi ocroti fețele, 
deoarece numai în felul acesta puteau să suporte strălucirea nespusă, care înconjura persoana Sa 
şi care răspândea raze, asemenea razelor soarelui. Câtva timp ucenicii contemplă pe Domnul lor, 
cum El este preamărit şi înălţat înaintea ochilor lor, onorat prin ființele strălucitoare pe care ei le 
recunoscură ca favorite ale lui Dumnezeu. 

Ei cred, că Ilie ar fi venit conform profeţiilor şi că Împărăţia lui Hristos trebuie să fie 
întemeiată pe pământ. Petru de abia îşi vine în fire din prima sa uimire şi se gândi imediat să facă 
pentru Hristos şi pentru patriarhi locuinţe şi îndată ce îi veni iarăşi glasul, zise către Isus: 
„Doamne, este bine să fim aici; dacă vrei, am să fac aici trei colibe: una pentru Tine, una pentru 
Moise şi una pentru Ilie.” În bucuria momentului, Petru se linguşeşte, că cei doi soli ar fi trimişi 
din cer, ca să păzească de primejdia, care ÎI ameninţa în Ierusalim. 

El era plin de bucurie la gândul, că aceşti soli glorioşi, îmbrăcaţi cu lumină şi putere, vor 
ocroti pe Fiul lui Dumnezeu şi vor statornici autoritatea Sa împărătească pe pământ. În acest 
moment el uită desele 262 declaraţii ale lui Isus cu privire la planul de mântuire, care nu putea fi 
adus la îndeplinire decât numai prin propriile Sale suferințe şi prin moartea Sa proprie. 

Pe când ucenicii erau încă covârşiţi de uimire şi încântare, fură umbriţi de un nor luminos. 
Şi iată, se auzi un glas din nor zicând: „Acesta este Fiul Meu prea iubit, în care Îmi găsesc 
plăcerea Mea; de El să ascultați” când ucenicii au zărit norul sublim al măririi, mai strălucitor 
decât acela care a condus pe fiii lui Israel în pustie şi când auziră glasul lui Dumnezeu răsunând 
din nor, cu o maiestate, care făcea muntele să se cutremure, ca şi când fundamentul său s-ar fi 
zguduit, ei nu putură să suporte mai mult această privelişte solemnă şi căzură la pământ cuprinşi 
de frică. 

Ei rămaseră zăcând cu feţele la pământ şi nu cutezară să privească până ce Isus se apropie 
de ei, îi atinse şi le izgoni teama cu glasul Său binecunoscut şi plin de îmbărbătare, zicându-le: 
„Sculaţi-vă, nu vă temeţi!” Când, în cele din urmă cutezară să-şi ridice ochii, văzură că 
splendoarea cerească trecuse şi figurile strălucitoare ale lui Moise şi Ilie dispăruseră; Fiul lui 
Dumnezeu nu mai era acum învăluit de lumina dumnezeiască supraomenească, pe care ochii lor 
nu o putuseră suporta — ei se aflau acum singuri cu Isus pe munte. 

Toată noaptea o petrecuseră pe munte şi de abia când soarele se ridică şi goni umbrele cu 
razele sale învingătoare, se cobori Isus cu ucenicii Săi jos în vale. Ei ar fi vrut cu plăcere să 
rămână mai mult timp în acel loc sfânt, care fusese plin de mărire cerească şi unde Fiul lui 


Dumnezeu fusese schimbat la faţă înaintea lor, dar era încă de lucru pentru poporul, care Îl 
căutase deja pe Isus pretutindeni. 

La poalele muntelui se adunase deja o mare mulțime sub conducerea ucenicilor care 
rămăseseră jos, care cunoşteau locurile preferate, unde se retrăgea Isus pentru meditaţie şi 
rugăciune. Când se apropiară de mulţimea ce aştepta, Isus porunci ucenicilor să ţină ascunse toate 
câte au văzut şi le zise: „Să nu spuneți nimănui de vedenia aceasta, până va învia Fiul omului din 
morţi.” Isus ştia, că nici poporul şi nici ucenicii, care-i conduseseră pe oameni până în acel loc, 
nu erau pregătiți a prețui şi înțelege acel eveniment minunat al schimbării la față. După învierea 
Sa, Schimbarea la față mărturia acelora care fuseseră martori oculari la acestea, trebuia să 
servească la confirmarea faptului, că El era într-adevăr Fiul lui Dumnezeu. 

Cei trei ucenici iubiți primiră prin aceasta o dovadă de netăgăduit, că El este Mesia cel 
făgăduit. Un glas din mărirea cea nespusă a declarat dumnezeirea Sa şi ei sunt întăriți şi pregătiţi, 
spre a putea suporta înjosirea şi crucificarea Domnului lor. Învățătorul răbdător, Cel blând şi 
umilit, care timp de trei ani de zile a umblat încoace şi încolo, din oraş în oraş, prin multe 
strâmtorări, fără patrie, fără loc de odihnă şi fără pat, pe care să-Şi poată întinde noaptea 
membrele Sale obosite, fu recunoscut de glasul lui Dumnezeu ca Fiu al Său, iar Moise şi Ilie, 
acele fiinţe strălucite din curțile cereşti, I-au adus omagiile lor. Ucenicii privilegiați nu se mai pot 
îndoi; ei au văzut cu ochii lor şi au auzit cu urechile lor, lucruri care sunt dincolo de puterea de 
înțelegere a omului. 

Isus Se întoarse apoi la lucrarea Sa în mijlocul poporului. Când mulțimea zări pe 
Mântuitorul, alergă spre întâmpinarea Lui, şi-L salutară cu multă venerație. Totuşi El observă, că 
ei erau în mare încurcătură. 

Se întâmplase un eveniment ciudat: Un om adusese pe fiul său la ucenici, ca să-l libereze 
de un spirit mut, care îl chinuia foarte mult. Dar ucenicii nu fuseseră în stare, ca să-i ajute şi 
cărturarii se folosiră de această ocazie, spre a le tăgădui puterea de a face minuni. Aceşti bărbați 
declarau triumfători, că aici s-ar fi găsit un demon, pe care nici ucenicii şi nici Maestrul n-ar 
putea să-l dea afară. 

Când Isus se apropie de ei, El întrebă despre cauza disputei dintre ei, iar întristatul tată 
zise: „Învăţătorule, rogu-Te, uită-Te cu îndurare la fiul meu, fiindcă îl am numai pe el. ÎL apucă 
un duh şi deodată răcneşte; şi duhul îl scutură cu putere, aşa că băiatul face spumă la gură şi cu 
anevoie se duce duhul de la el, după ce l-a stropşit de tot. Am rugat pe ucenicii Tăi să-l scoată şi 
n-au putut.” Luca 9:38-40. Isus ascultă cu atenţie la acest raport şi apoi răspunse la sforțările 
zadarnice ale ucenicilor, la îndoiala poporului şi la lăudăroşia cărturarilor, cu cuvintele: „O neam 
necredincios şi pornit la rău, până când voi fi cu voi şi vă voi suferi? Adu aici pe fiul tău.” Tatăl 
ascultă de ordinul lui Isus; dar îndată ce fiul său fu adus în apropierea dumnezeiască, spiritul cel 
rău îl apucă cu mare violență şi el 264 căzu la pământ, cuprins fiind de mari dureri şi începu să 
facă spume. 

Isus permise lui Satan, ca să-şi arate puterea sa asupra victimei, pentru ca poporul să poată 
înțelege mai bine caracterul minunii, pe care El intenţiona s-o facă şi pentru ca puterea Sa 
dumnezeiască să facă o impresie mai adâncă. Isus continuă a întreba mai departe pe tatăl 
copilului, cât timp este de când fiul său este chinuit de spiritul cel rău. 

Tatăl spuse: „Din copilărie. Şi de multe ori duhul l-a aruncat când în foc, când în apă, ca 
să-l omoare. Dar dacă poţi face ceva, fie-Ţi milă de noi şi ajută-ne.” Marcu 9:21-22. Străduinţele 
zadarnice ale ucenicilor, de a vindeca acest caz întristător, descurajaseră atât de mult pe tată şi 
suferinţele fiului său chinuiau acum cu groază sufletul său. Întrebarea lui Isus îi aduse în minte 
toți anii de suferinţe ale fiului său din trecut şi curajul îi scăzu. El se temea, ca nu cumva 
cuvintele cărturarilor să aibă dreptate şi că nici Isus nu va putea birui poate pe un demon aşa de 


puternic. Isus observă starea sa deznădăjduită şi căută să-i inspire credință. De aceea îi zise: „Tu 
zici: “Dacă poți!”. Toate lucrurile sunt cu putință celui ce crede!” Speranţa a fost înflăcărată 
imediat în inima tatălui şi el strigă: „Cred, Doamne! Ajută necredinţei mele!” Nenorocitul tată 
recunoscu necesitatea de ajutor imediat şi că numai Mântuitorul milos i-l poate da; de aceea el îşi 
puse toată încrederea în El. Credinţa sa nu era în zadar; iar Isus văzând că gloata alerga aici, certă 
spiritul necurat zicându-i: „Duh mut şi surd, îţi poruncesc să ieşi afară din copilul acesta şi să nu 
mai intri în el.” Şi spiritul cel rău îl părăsi imediat, iar băiatul zăcea ca mort. Influenţa demonului 
fusese atât de violentă, încât puterile corporale ale sărmanului băiat erau covârşite şi îl lăsase 
istovit şi leşinat. Poporul care observase cu o sfială sfântă schimbarea bruscă a băiatului, începu a 
şopti zicând „că a murit”. Dar Isus Se aplecă şi „l-a apucat de mână şi l-a ridicat. Şi el s-a sculat 
în picioare.” 

Mare a fost bucuria tatălui pentru fiul său, iar fiul lăuda pe Dumnezeu cu voce tare, pentru 
izbăvirea lui de tirania spiritului rău, care îl chinuise atâta timp. Tatăl şi Fiul lăudau şi proslăveau 
numele Liberatorului lor, pe când poporul privea cu uimire fără margini, iar cărturarii ruşinaţi şi 
umiliți se îndepărtară foarte supăraţi. 

Isus dăduse ucenicilor Săi darul de a săvârşi minuni pentru vindecarea semenilor lor; 
nereuşita lor în acest caz înaintea atâtor martori îi întristase foarte adânc. Când rămaseră singuri 
cu Isus, Îl întrebară de cauza, pentru care ei nu putuseră să izgonească pe demon. Isus le 
răspunse, că din cauza necredinţei lor şi a nepăsării, cu care ei priveau sfânta lucrare încredințată 
lor. Ei nu se pregătiseră prin post şi rugăciune pentru sfânta lor chemare. Le era cu neputinţă a 
birui pe Satana decât numai prin puterea dăruită lor de Dumnezeu; de aceea ei trebuiau să meargă 
la El cu umilinţă şi tăgăduire de sine şi să ceară putere, ca să biruie pe vrăjmaşul sufletelor. 
Numai simțământul dependenţei absolute de Dumnezeu şi un devotament desăvârşit în sfânta Sa 
lucrare le-ar aduce succes. Isus îmbărbătă pe ucenicii Săi dezolați cu cuvintele: „Adevărat vă 
spun că, dacă aţi avea credinţă cât un grăunte de muştar, aţi zice muntelui acestuia: “Mută-te de 
aici colo” şi s-ar muta; nimic nu v-ar fi cu neputinţă.” 

Într-un timp relativ scurt, ucenicii favoriţi văzură cele două extreme ale măreției cereşti şi 
ale suferințelor pământeşti. Coborându-Se de pe muntele pe care fusese schimbat la față prin 
strălucirea dumnezeiască, unde vorbise cu doi soli cereşti şi pe care vocea Tatălui, ce pornea din 
mărire strălucitoare, Îl declarase ca Fiu al lui Dumnezeu, Isus întâlni o privelişte revoltătoare; un 
băiat nebun, cu trăsăturile feţei zbârcite, scrâşnind din dinți şi tăvălindu-se în spasme grozave şi 
căruia nici un muritor nu-i putea da ajutor. Şi acelaşi Salvator puternic, care cu puţine ore mai 
înainte fusese schimbat la față înaintea ucenicilor Săi uimiţi, Se aplecă acum ca să ridice această 
victimă a lui Satan de pe pământ, unde se tăvălea şi pe care eliberând-o pentru totdeauna de 
puterea celui rău, s-o dea înapoi tatălui său. 

Înainte de schimbarea Sa la față, Isus zisese ucenicilor Săi, că sunt unii cu El, care nu 
aveau să guste moartea, până ce vor vedea Împărăţia lui Dumnezeu venind cu putere. Această 
promisiune fu împlinită în schimbarea la față de pe munte, că ei văzură acolo în miniatură 
Împărăţia lui Dumnezeu. Isus era îmbrăcat aici cu strălucire cerească şi fu declarat ca Fiu al lui 
Dumnezeu prin glasul Tatălui. Moise era de faţă, ca reprezentant al acelora, care vor fi sculaţi din 
morţi la a doua venire a 266 lui Hristos; iar Ilie, care fusese răpit la cer, fără să fi gustat moartea, 
era reprezentant al acelora, care vor fi în viaţă la a doua venire a lui Hristos pe pământ, ale căror 
corpuri muritoare vor fi transformate în nemurire şi care vor fi răpiți la cer fără să vadă moartea. 

Sărbătoarea corturilor. 

De trei ori pe an israeliții trebuiau să meargă la Ierusalim pentru scopuri religioase. Din 
cauza vrăjmăşiei iudeilor, Isus lipsise de la mai multe din aceste întruniri. După declaraţia pe care 
o făcuse în sinagogă, că El este pâinea vieţii, mulţi dintre acei care ÎI urmaseră până aici Îl 


părăsiră şi se uniră cu fariseii, spre a pândi mişcările Sale, în speranţa că vor găsi o pricină, pentru 
care să-L poată osândi la moarte. 

Această apostazie a multora din ucenicii Săi făcu o adâncă impresie asupra fiilor lui Iosif, 
care erau priviţi ca fraţi ai lui Isus şi când timpul sărbătorii corturilor se apropie, ei stăruiră pe 
lângă Isus, ca să Se suie la Ierusalim şi dacă El este într-adevăr Mesia, să-Şi susţină pretențiile 
Sale înaintea mai marilor şi să-Şi impună drepturile Sale. 

Isus le răspunse cu o înfăţişare demnă: „Vremea Mea n-a sosit încă, dar vouă vremea 
totdeauna vă este prielnică. Pe voi lumea nu vă poate urî; pe Mine Mă urăşte, pentru că 
mărturisesc despre ea că lucrările ei sunt rele. Suiţi-vă voi la praznicul acesta; eu încă nu Mă sui 
la praznicul acesta, fiindcă nu Mi s-a împlinit încă vremea.” loan 7:6-8. Lumea iubea pe aceia 
care se asemănau ei; dar contrastul dintre Isus şi lume era prea pronunţat, pentru a fi posibilă o 
armonizare între ei. Învățăturile Sale şi mustrarea păcatului ațâță ura lor. Mântuitorul ştia ce-L 
aşteaptă în Ierusalim; Îi era cunoscut că răutatea iudeilor va determina în curând moartea Sa şi nu 
se cuvenea ca El să grăbească acest eveniment, prin a Se expune urii lor înainte de vreme. El voia 
să aştepte cu răbdare timpul Său hotărât. 

Însă de la începutul sărbătorii corturilor, iudeii vorbeau între ei despre 268 absenţa lui 
Isus. Fariseii şi mai marii iudeilor aşteptau sosirea Sa cu îngrijorare, nădăjduind că le va da, prin 
cuvinte şi fapte, vreun prilej, pentru a-L putea osândi. De aceea întrebau cu îngrijorare: „Unde 
este Acela?” Nimeni nu ştia însă. Se ivi o ceartă în popor cu privire la Isus şi mulţi Îi luau 
apărarea, ca trimis al lui Dumnezeu, pe când alţii ÎI învinuiau ca pe un amăgitor. 

Între timp Isus sosise liniştit în Ierusalim. Pentru călătoria Sa, El alesese o cale puţin 
umblată, spre a evita astfel de a veni în contact cu ceilalți călători spre sfânta cetate. Pe la 
Jumătatea sărbătorii, pe când cearta cu privire la El ajunsese punctul culminant, Isus intră foarte 
liniştit în curtea templului şi stătu în fața mulțimii ca unul care era îmbrăcat cu o autoritate 
indiscutabilă. Apariţia deodată şi pe neaşteptate a Aceluia, despre care ei credeau, că nu va 
îndrăzni să Se arate pe față înaintea preoților şi mai marilor, umplu poporul cu o aşa de mare 
uimire, încât o tăcere bruscă se ivi în locul discuţiilor şi combaterilor atât de aprinse, care erau 
tocmai în toi. Ei se minunau de prezenţa Sa plină de demnitate şi curajoasă în mijlocul unor 
bărbaţi atât de puternici, care toți însetau după sângele Său. 

Ochii tuturor fiind îndreptați către El, El vorbi mulțimii, cum nici un om nu mai vorbise 
vreodată. Înţelepciunea Sa întrecea cu mult pe a preoţilor învăţaţi şi pe a mai marilor şi dădu pe 
față o autoritate, pe care ei nu îndrăzniseră să şi-o asume vreodată. Chiar acei bărbaţi, care cu 
puţin mai înainte fuseseră însuflețiți de o ură neîmpăciuitoare contra Lui şi care gândeau să pună 
mâna pe Isus cu prima ocazie ascultau acum ca fermecaţi la cuvintele Sale şi se simțeau 
neputincioşi, pentru a-l face vreun rău. În prezent EI era punctul de atracţie generală; toate 
celelalte interese erau uitate pentru acel moment. Feţele poporului exprimau o venerație sfântă, 
când ascultau la cuvintele Sale divine. 

Cuvântarea Sa arăta că El era familiarizat cu legea în orice privinţă şi că înţelegea în 
profunzime Sfintele Scripturi. Întrebarea merse din gură în gură: „Cum are omul acesta 
învăţătură, căci n-a învăţat niciodată?” Unii dintre cei care nu cunoşteau decât puţin din viața Sa 
trecută, se informau să afle în ce şcoală a fost învăţat. În cele din urmă, mai marii poporului 
dobândesc destulă prezență de spirit, spre a-L întreba, cu ce Sărbătoarea corturilor autoritate 
învaţă El în public cu atâta îndrăzneală. Ei încearcă să abată atenţia poporului de la Isus, punând 
la îndoială dreptul Său de a păşi pe faţă ca Învățător public şi au făcut aluzie la propria lor poziţie 
şi autoritate însemnată. Dar Isus le răspunse cu o mare putere de convingere: „Învățătura Mea nu 
este a Mea, ci a Celui ce M-a trimis pe Mine. 


Dacă vrea cineva să facă voia Lui, va ajunge să cunoască dacă învățătura este de la 
Dumnezeu, sau dacă Eu vorbesc de la Mine. Cine vorbeşte de la sine, caută slava lui însuşi; dar 
cine caută slava Celui ce l-a trimis, acela este adevărat şi în el nu este strâmbătate.” Ioan 7:17-18. 

Cu aceste cuvinte Isus declară, că Tatăl Său ceresc este Izvorul a toată puterea şi Temelia 
a toată înțelepciunea. Nici un talent natural şi nici cunoştinţele adunate nu pot înlocui cunoştinţa 
voinţei lui Dumnezeu. Dorinţa de a urma după poruncile Domnului, deschide mintea şi inima la o 
cercetare sinceră şi la o străduință zeloasă după învățătura adevărului. El declară, că având 
sufletul astfel pregătit, omul este în stare a face deosebire între aceia, care reprezintă cauza lui 
Dumnezeu şi aceia, care în vorbirea lor caută propria lor onoare şi urmăresc scopuri egoiste. Din 
această clasă din urmă făceau parte preoții şi fariseii cei mândri. 

Isus vorbea despre lege. El era în prezența tocmai a bărbaţilor, care erau plini de râvnă 
pentru împlinirea literală a legii, dar care totuşi neglijau a confirma spiritul acesteia prin umblarea 
vieții lor. Aceşti oameni prigoneau pe Isus, care învăţa poruncile lui Dumnezeu într-un mod atât 
de precis şi le elibera de restricțiile nesocotite, cu care ei le îngrădiseră. După ce Isus vindecă pe 
paralitic în ziua Sabatului, fariseii erau ferm hotărâți ca să-L ucidă cu orice preţ şi aşteptau cu cea 
mai mare încordare ocazia, de a-şi aduce la îndeplinire intenţiile lor. Isus, cunoscând cugetele lor, 
întrebă: „Oare nu v-a dat Moise Legea? Totuşi nimeni din voi nu ţine Legea. 

De ce căutaţi să Mă omorâţi?” Această acuzaţie directă lovi conştiinţa vinovată a 
fariseilor şi a mai marilor, dar ea nu făcu decât să-i înfurie şi mai mult. Că acest bărbat simplu se 
ridică în fața poporului şi demască răutatea ascunsă a vieţii lor lăuntrice, li se părea ca o 
încumetare aproape de necrezut. Mai marii doreau însă să ascundă intenţiile lor răutăcioase 270 
în faţa poporului şi tăgăduiră susținerea lui Isus, zicând: „Ai drac. Cine caută să Te omoare?” Cu 
aceste cuvinte, ei voiau în acelaşi timp să arate, că faptele minunate ale lui Isus ar fi fost săvârşite 
printr-un spirit rău. Ei doreau de asemenea să abată atenția poporului de la cuvintele lui Isus, care 
dădeau pe faţă intenția lor, de a-l lua viaţa. 

„Drept răspuns Isus le-a zis: ‘O lucrare am făcut şi toți vă mirați de ea. Moise v-a dat 
porunca privitoare la tăierea împrejur — nu că ea vine de la Moise, ci de la patriarhi — şi voi tăiați 
împrejur pe om în ziua Sabatului.” Isus făcea aluzie la vindecarea bolnavului, pe care El o 
săvârşise în Sabat şi arăta, că aceasta era în armonie cu legea Sabatului. 

El făcu iarăşi aluzie la obiceiul iudaic, de a face tăierea împrejur sâmbăta. Dacă era 
potrivit legii a circumcide pe un om în Sabat, atunci cu siguranță era permis, a aduce unui bolnav 
ameliorare, sau „a însănătoşi un om întreg”. El le zise: „Nu judecaţi după înfăţişare, ci judecaţi 
după dreptate.” Îndrăzneala cu care Isus Se apăra şi cu care tâlcuia spiritul legii, aduse pe mai 
mari la tăcere şi făcu, ca mulţi dintre cei de față să întrebe: „Nu este El acela, pe care caută ei să- 
L omoare? 

Şi totuşi, iată că vorbeşte pe faţă şi ei nu-l zic nimic! Nu cumva, în adevăr, cei mai mari 
vor fi cunoscut că El este Hristosul?” Mulţi dintre cei care locuiau la Ierusalim şi care cunoşteau 
intențiile marelui sfat contra lui Isus, erau răpiți de învăţătura, pe care El o vestea, cum şi de 
înfăţişarea Sa nobilă şi plină de demnitate şi de aceea erau înclinați a-L recunoaşte ca Fiu al lui 
Dumnezeu. 

Ei nu erau plini de prejudecățile şi de ura înverşunată a preoților şi a mai marilor; dar 
Satan era gata să trezească îndoială şi nesiguranţă în sufletele lor cu privire la dumnezeirea 
acestui om din neam de jos. 

Mulţi primiseră impresia, că Mesia nu va avea nici o înrudire cu neamul omenesc şi de 
aceea nu le plăcea să gândească despre Acela, pe care şi-L închipuiseră ca pe un Împărat puternic 
al lui Israel, că originea Sa ar fi din sărăcie şi înjosire. De aceea ziceau unii către alții: „Dar noi 
ştim de unde este omul acesta; însă, când va veni Hristosul, nimeni nu va şti de unde este.” 


Sufletele acestor oameni erau închise față de profeţiile, care indicau la felul, locul şi timpul 
venirii lui Hristos. 

Pe când sufletele lor şchiopătau între îndoială şi credință, Isus prinse Sărbătoarea 
corturilor cugetele lor şi le răspunse: într-adevăr „Mă cunoaşteţi şi Mă ştiţi de unde sunt! Eu n-am 
venit de la Mine Însumi, ci Cel ce M-a trimis, este adevărat şi voi nu-L cunoaşteţi. Eu ÎI cunosc, 
căci vin de la EI şi El M-a trimis.” Ei pretindeau a şti felul cum avea să fie venirea lui Hristos, pe 
când în realitate ei erau absolut în neştiință despre aceasta şi erau învăluiți în totul de orbire 
spirituală. Dacă ei ar fi trăit conform voinţei Tatălui, atunci ar fi cunoscut pe Fiul Său, când 
acesta li S-a descoperit. 

Cuvintele lui Isus convingeau pe mulți dintre ascultătorii Săi, dar din această cauză, furia 
mai marilor creştea şi mai mult şi de aceea ei încercară să-L prindă: „nimeni n-a pus mâna pe EI, 
căci încă nu-l sosise ceasul. Mulţi din norod au crezut în El şi ziceau: “Când va veni Hristosul, va 
face mai multe semne decât a făcut omul acesta?”” Isus sta în faţa vrăjmaşilor Săi cu fața liniştită 
şi plină de demnitate, explicând lumii misiunea Sa şi dând la iveală intențiile nelegiuite ale 
fariseilor şi ale mai marilor. Deşi aceste persoane arogante ar fi vrut cu plăcere să sigileze buzele 
Sale şi chiar dacă ei erau însuflețiți de dorinţa de a-L omorî pe loc, totuşi au fost reţinuţi de o 
putere nevăzută, care a pus hotar, furiei lor, strigându-le: „Până aici vei veni şi mai departe nu vei 
trece”. 

Cuvintele lui Isus găsiră intrare în multe inimi şi la fel cu sămânţa căzută pe pământ bun, 
ele aduseră apoi o recoltă bogată. Spionii, care erau răspândiți prin mulțime, raportează acum mai 
marilor, preoţilor şi fruntaşilor, că Isus câştigă influență asupra poporului şi că deja mulți îşi 
mărturisesc credința lor în El. De aceea preoţii plănuiesc în ascuns cum să aresteze pe Isus; se 
hotărăsc însă să aştepte, până când El va fi singur, căci ei nu cutezau, să-L aresteze în public, căci 
se temeau să nu aţâţe indignarea poporului printr-o astfel de violență. Isus, care pătrundea cu 
spiritul Său intențiile lor rele, declară din această pricină cu o seriozitate solemnă: „Mai sunt cu 
voi puțină vreme şi apoi Mă duc la Cel ce M-a trimis. 

Voi Mă veţi căuta şi nu Mă veţi găsi; şi unde voi fi Eu, voi nu puteţi veni.” Mântuitorul 
lumii avea să găsească în curând un refugiu față de prigonirile vrăjmaşilor Săi, unde disprețul şi 
ura lor nu avea să-L mai poată vătăma. El avea să Se urce la Tatăl, spre a fi iarăşi adorat de 272 
îngerii cei sfinţi şi acolo omorâtorii nu vor pătrunde niciodată. 

Sărbătoarea Corturilor era ținută de iudei ca amintire a timpului călătoriei lor prin pustie, 
când locuiau în corturi. În decursul acestei mari sărbători, iudeii trebuiau să-şi părăsească casele 
şi să locuiască în colibe, care erau formate din ramuri înfrunzite de molid sau de mirt. 

Aceste colibe de ramuri înverzite, erau înfipte câteodată pe acoperişurile caselor şi pe 
străzi, dar în cele mai multe cazuri în afara zidurilor cetăţii, pe văile şi pe dealurile din 
împrejurimi. Presărate pretutindeni, aceste tabere înverzite ofereau o privelişte foarte pitorească. 

Sărbătoarea dura o săptămână şi în tot decursul acestui timp, templul era teatrul marii 
bucurii. Acolo jertfele ceremoniale erau aduse cu multă pompă şi sunetul muzicii, combinat cu 
strigătele de osanale ale mulțimii, da loc la o veselie generală. Odată cu ivirea zilei, preoții sunau 
lung şi pătrunzător din trâmbiţele lor de argint; şi răspunsul poporului cu strigăte de veselie din 
corturile sale, făceau împreună să răsune ecoul prin văi şi munţi, zicând bun-venit zilei de 
sărbătoare. Preotul umplea apoi o cană cu apă din râul Chedron şi ridicând-o în sus, urca cu ea 
sub sunetul trâmbiţei treptele late ale templului, păşind încet şi măsurat, ținând tact cu muzica şi 
strigând în acelaşi timp: „Picioarele noastre vor sta în porţile Tale, lerusalime!” 

Apoi el ducea cana la altarul, care se afla în mijlocul templului. Aici erau două lighene de 
argint şi în faţa fiecăruia sta un preot. Cana cu apă era turnată în unul din acestea şi o cană cu vin 
în celălalt lighean; şi conţinutul din amândouă curgea pe o ţeavă, care era în legătură cu râul 


Chedron şi care în cele din urmă se vărsa în Marea Moartă. Această apă sfințită reprezenta 
izvorul, care a curs din stâncă, spre a reînsufleți pe iudei în pustie. Atunci răsună strigătul de 
veselie. 

„Domnul este tăria mea şi pricina laudelor mele”; „veţi scoate cu bucurie apă din 
izvoarele mântuirii”. Întreaga adunare conglăsuia triumfând în armonie cu instrumentele 
muzicale şi cu sunetele adânci de trâmbiţă, în timp ce cântăreți instruiți conduceau marele concert 
armonios de veselie. 

Sărbătorirea se făcea cu un fast neîntrecut. Iar în timpul nopţii templul şi porțile sale 
străluceau atât de mult de luminile împărăteşti, Sărbătoarea corturilor încât tot oraşul era luminat 
prin aceasta. Muzica, fâlfâirea ramurilor de palmieri, strigătele vesele de osanale, marea mulțime 
de oameni, asupra cărora se revărsa lumina lămpilor aprinse, podoaba orbitoare a preoţilor şi 
maiestatea ceremoniilor; toate se întruneau spre a face o impresie adâncă asupra sufletului 
fiecărui privitor. 

Sărbătoarea se apropia de sfârşit. Dimineaţa ultimei zile, găsea poporul obosit de multă 
sărbătorire. Isus ridică deodată vocea Sa, aşa încât ea răsună prin curțile templului: „Dacă 
însetează cineva, să vină la Mine şi să bea. Cine crede în Mine, din inima lui vor curge râuri de 
apă vie, cum zice Scriptura.” loan 7:37-38. Poziţia poporului da acestei invitații o deosebită 
accentuare. Înconjuraţi neîncetat de pompă şi sărbătorire, ochii lor erau orbiţi de lumina multiplă 
şi colorată, iar urechile lor erau răpite de cea mai măreață muzică; în aceasta nu li se oferea însă 
nimic, care să le satisfacă necesităţile lor spirituale şi să le aline setea sufletului după cele 
netrecătoare. Isus îi invită acum ca să vină la El şi să bea din izvorul apei de viaţă, care curge spre 
viață veşnică. 

Preotul săvârşise în aceeaşi dimineaţă ceremonia impresionantă, care preînchipuia lovirea 
stâncii în pustie şi izbucnirea apei. Acea stâncă era un simbol al lui Hristos. Cuvintele Sale erau 
apa vieţii. Astfel, când Isus vorbi adunării, un respect sfânt pătrunse inimile lor şi mulți erau gata, 
să strige împreună cu femeia din Samaria: „Dă-mi această apă, ca să nu-mi mai fie sete”. 

Cuvintele divinului Învățător expuneau Evanghelia Sa în modul cel mai impresionant. Au 
trecut aproape nouăsprezece secole de când Isus a rostit aceste cuvinte la mii de suflete însetate; 
dar ele sunt pentru noi cei de astăzi tot aşa de pline de mângâiere şi de îmbărbătare, ca şi pentru 
acei, care le ascultau în templul iudaic. Isus cunoştea necesitățile sufletului omenesc. Podoabele 
goale, bogățiile şi onoarea nu pot satisface inima, „cel ce însetează să vină la Mine”. Bogatul, 
săracul, cel de sus şi cel de jos, toţi sunt bine primiţi la fel. El făgăduieşte că va uşura sufletul cel 
împovărat, va mângâia pe cei întristaţi şi va ridica pe cei zdrobiţi cu inima. 

Mulţi dintre acei, care priveau la Isus, purtau durere în suflet pentru 274 speranțele lor 
dezamăgite, mulți nutreau o mâhnire adâncă; alții căutau să-şi liniştească dorul neîncetat cu 
lucrurile acestei lumi şi cu lauda omenească; dar după ce dobândeau toate acestea, găseau, că 
osteneala lor a fost pentru a săpa o fântână care nu ține apă, din care nu-şi puteau satisface setea 
lor înfocată. În mijlocul splendorii scenei vesele, ei stăteau nemulţumiţi şi trişti. Acest strigăt pe 
neaşteptate: „Cel ce însetează.” trezeşte într-înşii un spirit de cugetare tristă şi ascultând şi la 
cuvintele următoare, sufletul lor se umplu cu noi speranţe. Ei privesc la Dătătorul de viaţă, care 
stă înaintea lor în maiestate şi care Îşi dă pe faţă puterea Sa cerească prin cuvinte, care fac ca 
inimile lor să se cutremure într-un mod minunat. 

Chemarea lui Hristos către sufletul însetat răsună încă şi astăzi. Ea răsună şi către noi, cu 
o putere încă şi mai mare, decât aceea, pe care au simtit-o acei care ÎI ascultau în templu în acea 
ultimă zi de sărbătoare. 

Celor osteniți şi istoviţi li se oferă băutura însuflețitoare a vieţii veşnice. 


Isus îi invită să se repauzeze în El; El vrea să ia asupra Sa sarcinile lor; El vrea să le dea 
pacea. Cu secole mai înainte de venirea lui Hristos, Isaia ÎI descrie ca pe „Un adăpost împotriva 
furtunii, un umbrar împotriva căldurii.” 

Toţi cei ce vin la Isus, vor deveni părtaşi iubirii Sale divine în inima lor, care este apa, 
care curge spre viaţă veşnică. Toţi cei ce o primesc, o transmit iarăşi altora prin fapte bune, prin 
exemple bune şi prin îndrumări creştine. 

Ziua trecuse şi fariseii şi mai marii aşteptau nerăbdători un raport de la oamenii lor, pe 
care îi trimiseseră să spioneze pe Isus şi să-L aresteze. Servii se înapoiară însă fără El. Plini de 
supărare fariseii îi întrebară: „De ce nu L-aţi adus?” Servii răspunseră cu o seriozitate solemnă: 
„Niciodată n-a vorbit vreun om ca omul acesta.” Inimile acestor soli erau împietrite printr-un 
contact neîncetat cu violenţe şi crime şi totuşi ei nu erau atât de fără simţ ca şi preoţii şi mai 
marii, care refuzau în mod lămurit lumina şi se dedaseră la invidie şi răutate. 

Aceşti servi auziseră cuvintele lui Isus în templu şi simţiseră influența minunată a 
prezenţei Sale; inimile lor erau mişcate şi atrase către Acela, pe care ei veniseră să-L aresteze ca 
pe un criminal. Ei nu Sărbătoarea corturilor erau în stare să execute ordinul pe care îl primiseră 
de la preoți şi de la mai mari; le lipsea curajul, de a pune mâna pe această ființă nobilă, care cu 
fața luminată de strălucirea cerului predica o mântuire posibilă pentru orice om. Când ei stăteau 
astfel şi aduceau scuze pentru neexecutarea acelui ordin zicând: „Niciodată n-a vorbit vreun om 
ca omul acesta”, fariseii fură umpluti de furie, pentru că chiar aceste unelte ale legalităţii au fost 
influențate de acel Galilean modest şi ziseră foarte indignați: „Doar n-aţi fi fost duşi şi voi în 
rătăcire? A crezut în El vreunul din mai marii noştri sau din farisei? Dar norodul acesta, care nu 
ştie Legea, este blestemat!” Ei continuară apoi ca să facă planuri pentru o osândire şi execuţie 
imediată a lui Isus, de teamă, că dacă va rămâne încă mult timp liber, va atrage tot poporul după 
Sine. Ei hotărâră, că singura lor speranță s-ar întemeia numai pe faptul de a-L aduce la tăcere cât 
de repede. Dar Nicodim, unul dintre farisei, care mersese noaptea la Isus şi primise instrucțiuni 
cu privire la naşterea din nou, zise cu îndrăzneală: „Legea noastră osândeşte ea pe un om înainte 
ca să-l asculte şi să ştie ce face?” Pentru un moment o tăcere căzu peste întreaga adunare. 

Nicodim era un bărbat foarte bogat şi cu mare influență, un bun cunoscător al legii şi 
ocupa o poziție înaltă printre mai marii poporului. 

Ceea ce el le spuse era adevăr şi făcu o impresie adâncă asupra fariseilor; ei nu puteau 
osândi pe un om fără a-l asculta mai întâi. Dar acesta nu era singurul motiv, pentru care mai marii 
plini de trufie au fost consternaţi şi priveau cu mirare la acela, care vorbise cu atâta îndrăzneală în 
favoarea dreptăţii. Ei au fost neliniştiți şi jigniți, că unul dintre ei fusese influenţat atât de mult de 
puterea lui Isus, încât să-l ia apărarea pe față în mijlocul marelui sfat. După ce îşi reveniră din 
consternarea lor îi ziseră cu dispreţ muşcător: „ŞI tu eşti din Galilea? Cercetează bine şi vei vedea 
că din Galilea nu s-a ridicat nici un proroc.” Astfel ei nu au mai fost în stare, a-şi aduce la 
îndeplinire planurile lor, ca să osândească pe Isus fără să fie ascultat. De data aceasta au fost 
înfrânți şi umiliți, „şi s-a întors fiecare acasă”. 

„Du-te şi nu mai păcătui”, Foarte devreme în dimineaţa următoare, Isus „a venit din nou 
la Templu; şi tot norodul a venit la El. El a şezut jos, şi-i învăţa.” 

Pe când Isus era ocupat cu povăţuirea poporului, cărturarii şi fariseii aduseră la El o 
femeie, pe care ei o învinuiau de păcatul adulterului, şi-l ziseră: „ Învăţătorule, femeia aceasta a 
fost prinsă chiar când săvârşea preacurvia. Moise în Lege, ne-a poruncit să ucidem cu pietre pe 
astfel de femeie: Tu dar ce zici?” Spuneau lucrul acesta ca să-L ispitească şi să-L poată învinul. 
Dar Isus S-a plecat în jos şi scria cu degetul pe pământ.” 

Cărturarii şi fariseii căzuseră de acord, ca să aducă acest caz înaintea lui Isus, gândind, că 
orice răspuns va da EI, ei tot vor găsi pricină, spre a-L învinui şi osândi. În caz că El avea să lase 


liberă pe femeie, ei voiau să-L învinuiască ca disprețuitor al legii lui Moise şi să-L osândească 
pentru aceasta; iar dacă El avea s-o declare vrednică de moarte, ei voiau să-L pârască romanilor 
ca pe un răsculător, care îşi aroga o autoritate, care le aparținea numai lor. Dar Isus ştia foarte 
bine, cu ce scop fusese adus acest caz înaintea Lui; El citea misterele inimilor lor şi cunoştea 
caracterul şi istoria vieţii fiecăruia dintre cei ce stăteau în fața Sa. El părea a nu lua în seamă 
întrebarea fariseilor şi pe când ei vorbeau şi se înghesuiau în jurul Lui, El Se plecă şi scria 
nepăsător cu degetul Său pe nisip. 

Deşi El făcea aceasta în aparență fără un plan, totuşi Isus scria pe pământ cu litere citețe 
păcatele secrete ale învinuitorilor femeii, de la Du-te şi nu mai păcătui cel mai bătrân până la cel 
mai tânăr. În cele din urmă fariseii deveniră nerăbdători faţă de indiferența lui Isus şi de ezitarea 
Sa de a da răspuns la întrebarea ce I se pusese; de aceea ei se apropiară de El şi căutau să 
grăbească chestiunea. Dar când ochii lor se îndreptară către cuvintele scrise pe nisip, au fost 
cuprinşi de spaimă şi uimire. Poporul care era împrejur observă, cum faţa fiecăruia a fost 
schimbată deodată şi se înghesui înainte pentru a afla la ce priveau ei cu o astfel de expresie de 
uimire şi de ruşinare. Mulţi din gloată citeau de asemenea inscripţia păcatelor ascunse, făcută de 
o altă persoană pe nisip contra acestor învinuitori. 

După aceasta Isus Se ridică „şi le-a zis: “Cine dintre voi este fără păcat, să arunce cel 
dintâi cu piatra în ea.” Apoi S-a plecat iarăşi şi scria cu degetul pe pământ.” Învinuitorii 
recunoscură că Isus nu numai că avea cunoştinţă îndeaproape de păcatele lor ascunse, ci El 
pătrundea şi intenţia cu care ei aduseră acest caz în faţa Sa şi prin înţelepciunea Sa de 
neasemănat, El zădărnici adâncul lor plan. Ei începură acum să se teamă, că Isus va descoperi 
vina lor în faţa întregii mulțimi şi de aceea, „s-au simțit mustraţi de cugetul lor şi au ieşit afară, 
unul câte unul, începând de la cei mai bătrâni, până la cei din urmă. Şi Isus a rămas singur cu 
femeia, care stătea în mijloc.” Niciunul dintre învinuitori nu era care să nu fi fost mai vinovat 
decât acea femeie torturată de mustrări de conştiinţă, care stătea în faţa Lui plină de ruşine şi 
tremurând. După ce fariseii, aduşi în felul acesta la trezirea conştiinţei, părăsiră în toată graba pe 
Isus, El Se ridică, privi femeia şi-i zise: „“Femeie, unde sunt pârâşii tăi? Nimeni nu te-a osândit?” 
“Nimeni Doamne”, l-a răspuns ea. Şi Isus i-a zis: “Nici Eu nu te osândesc. 

Du-te şi să nu mai păcătuieşti.”” 

Isus n-a înfrumusețat niciodată păcatul şi nici n-a micşorat urâciunea faptelor criminale; 
dar El nu venise să osândească, ci să conducă pe păcătos la viaţă veşnică. Lumea privea pe 
această femeie rătăcitoare, ca pe o persoană, care ar fi meritat numai dispreţ şi batjocură. Dar Isus 
cel curat şi sfânt Se cobori, ca s-o îndrume la o viaţă mai bună cu cuvinte de mângâiere. În loc să 
osândească pe cel vinovat, lucrarea Sa se întinse până în adâncul mizeriei omeneşti, ca să ridice 
pe păcătosul 278 rătăcitor şi să îndrume pe cel ce se căieşte şi tremură de păcatele sale, ca în 
viitor să nu mai păcătuiască. Când femeia sta în fața lui Isus în genunchi, sub învinuirea fariseilor 
şi covârşită de grozăvia fărădelegii ei, ea ştia că viaţa ei se afla în cumpănă şi că un cuvânt al lui 
Isus ar fi putut aţâţa atât de mult furia iudeilor, încât ar fi omorât-o imediat cu pietre. 

Ea îşi plecă ochii la pământ în faţa privirii liniştite şi pătrunzătoare a lui Isus. Covârşită de 
ruşine, ea nu este în stare să privească în acea faţă sfântă. Stând astfel în genunchi şi aşteptându-şi 
osânda, ea aude cu uimire cuvintele, care nu numai că o eliberează de învinuitorii ei, dar care 
aveau să-i convingă de o fărădelege şi mai mare. După ce aceştia se depărtară ea aude cuvintele 
solemne: „Nici Eu nu te osândesc. Du-te şi să nu mai păcătuieşti.” Inima ei se topi în remuşcări 
pline de căință; şi ca semn de recunoştinţă față de Salvatorul ei, cade la picioarele lui Isus, 
exprimându-și simțămintele inimii ei prin cuvinte timide şi îşi mărturiseşte păcatele cu lacrimi 
amare. 


Acesta era începutul unei vieți noi pentru acest suflet ispitit şi căzut, o viaţă plină de 
curăție şi pace, consacrată în totul serviciului lui Dumnezeu. Astfel Isus conducând pe această 
femeie la o viaţă plină de virtute, săvârşi prin aceasta o faptă mai mare decât ar fi săvârşit prin 
vindecarea celor mai grele suferințe corporale; El vindecă boala sufletului, care duce la moarte. 
Această femeie adusă la pocăință deveni una dintre cele mai devotate ucenice ale lui Isus. Ea 
răspunse la iertarea şi milostivirea Sa prin iubirea şi adoraţia ei dezinteresată. Mai târziu, când ea 
sta la piciorul crucii şi privea la agonia morții de pe fața Domnului ei şi auzea strigătul Său de 
durere, sufletul ei a fost străpuns din nou; căci ştia că această jertfă era urmarea păcatului şi 
răspunderea ei ca una, care contribuise cu marea ei vină, la a înmulți chinurile Fiului lui 
Dumnezeu, părea foarte grea în realitate. Ea simţea, că acele dureri, pe care Salvatorul le-a avut 
de suportat pentru fărădelegile ei; geamătul care ieşea de pe buzele Sale muribunde, fusese 
pricinuit de fărădelegile ei. Inima ei a fost cuprinsă de o durere nespusă şi ea simţea că o viaţă de 
un devotament tăgăduitor de sine nu era decât o compensație neînsemnată pentru darul vieţii, care 
fusese câştigat pentru ea cu un Du-te şi nu mai păcătui preţ nemărginit. 

În exemplul Său de iertare şi de îmbărbătare la o viaţă mai bună faţă de această femeie 
decăzută, ni se oglindeşte caracterul lui Isus în frumuseţea dreptății desăvârşite. Deşi nemânjit de 
păcat, El deplângea slăbiciunea acestei femei înşelate şi îi întindea o mână de ajutor. Pe când 
fariseii făţarnici şi cu dreptatea lor prefăcută o osândeau şi mulțimea agitată sta gata s-o lovească 
ŞI s-o omoare cu pietre; în timp ce victima îşi aştepta moartea, Isus, prietenul păcătoşilor, îi zice: 
„Du-te şi nu mai păcătui”. 

Adevăratul urmaş al lui Hristos nu se întoarce cu o inimă rece şi lipsită de compătimire de 
la cel rătăcitor, spre a-l lăsa neîncetat să meargă la pieire. Iubirea creştină este înceată la mustrare, 
repede la descoperirea căilor de pocăință, gata a ierta şi a îmbărbăta, a conduce şi a sprijini pe 
călător pe cărarea virtuţii. 

Înţelepciunea, pe care Hristos o dă pe față în această chestiune, apărându-se contra 
planurilor vrăjmaşilor Săi şi dovada, pe care El le-o dădu despre cunoştinţa, pe care El o avea 
asupra tainelor ascunse ale vieții lor; osândirea, pe care El a făcut să fie simțită de conştiinţa 
vinovată chiar a acelor bărbaţi, care căutau să-L omoare, erau îndeajuns pentru confirmarea 
caracterului Său divin. Cu această ocazie Hristos învăţă încă şi un alt adevăr important: că acei ce 
sunt gata întotdeauna, să pârască pe alții şi să descopere nedreptatea în aproapele lor şi care sunt 
zeloşi în a da pe păcătoşi pe mâna justiţiei, unii ca aceştia sunt foarte adesea mai vinovaţi în 
propria lor umblare, decât acei, pe care ei îi pârăsc. Mulţi dintre cei care priviseră la această 
scenă, comparau mila iertătoare a lui Isus cu spiritul plin de răutate al fariseilor, care nu 
cunoşteau nici o milă şi se îndreptară apoi către Salvatorul milostiv, ca spre Acela, care caută să 
conducă pe păcătosul căit la pace şi siguranță. 

„Isus le-a vorbit din nou şi a zis: “Eu sunt Lumina lumii; cine Mă urmează pe Mine, nu va 
umbla în întuneric, ci va avea lumina vieţii.”” loan 8:12. Mai întâi Isus Se înfăţişase pe Sine — în 
raportul Său faţă de omul decăzut — ca un izvor de apă vie, la care toţi cei ce însetează puteau 
veni spre a-şi potoli setea lor. Luminile strălucitoare din templu luminau acum întreg Ierusalimul 
şi El Se folosi de aceste lumini, pentru 280 a lămuri raportul Său față de lume. Cu o voce limpede 
şi impresionantă, El vesteşte: „Eu sunt lumina lumii”. Întocmai după cum luminile strălucitoare 
ale templului umpleau tot oraşul de lumină, tot astfel şi Hristos, Izvorul luminii spirituale, lumina 
întunericul lumii scufundate în păcat. Prezenţa Sa era atât de convingătoare şi cuvintele Sale 
purtau atât de mult pecetea adevărului, că mulți ajunseră la convingerea, că El este într-adevăr 
Fiul lui Dumnezeu. Totuşi fariseii, care erau gata întotdeauna, să-L contrazică, ÎI învinuiau de 
egoism, zicând: „Tu mărturiseşti despre Tine Însuţi: deci mărturia Ta nu este adevărată.” Ca 
răspuns la această obiecție, Isus scoase iarăşi în evidenţă misiunea Sa dumnezeiască: „Chiar dacă 


Eu mărturisesc despre Mine Însumi, totuşi mărturia Mea este adevărată; căci Eu ştiu de unde am 
venit şi unde Mă duc, dar voi nu ştiţi nici de unde vin nici unde Mă duc.” Ei erau în necunoştinţă 
în ce priveşte caracterul şi misiunea Sa dumnezeiască, pentru că nu cercetaseră profeţiile despre 
Mesia, după cum era privilegiul şi datoria lor. Ei nu aveau nici o legătură cu Dumnezeu şi cu 
cerul şi de aceea nu înțelegeau lucrarea Salvatorului lumii; şi cu toate că ei primiseră dovezile 
cele mai convingătoare, că Isus era acel Salvator, totuşi ei îşi închiseră sufletele față de această 
pricepere. Încă de la început inimile lor se răsculaseră contra Lui şi chiar la cele mai puternice 
dovezi despre dumnezeirea Sa, ei refuzară să creadă; şi ca urmare la aceasta inimile lor se 
învârtoşară din ce în ce mai mult, până ce în cele din urmă se hotărâră, ca nici să nu-L creadă şi 
nici să nu-L primească. 

„Voi judecaţi după înfăţişare; Eu nu judec pe nimeni. Şi chiar dacă judec, judecata Mea 
este adevărată, pentru că nu sunt singur, ci Tatăl, care M-a trimis, este cu Mine.” Ioan 8:15-16. Cu 
aceste cuvinte El declară, că este trimis de Dumnezeu, ca să aducă la îndeplinire lucrarea Sa. El 
nu se sfătuise nici cu preoţii şi nici cu mai marii cu privire la calea, pe care El avea să meargă; 
căci El îşi primise însărcinarea de la cea mai înaltă autoritate, de la Creatorul Universului. În 
timpul slujbei Sale sfinte, Isus învățase poporul, alinase durerile multora, iertase păcatele, 
curățise templul, care era casa Tatălui Său şi izgonise pe profanatori din curțile Sale sfinte. El 
osândise sfințenia prefăcută a vieții Du-te şi nu mai păcătui fariseilor şi îi mustrase pentru 
păcatele lor ascunse; şi în toate acestea El procedase după instrucțiunea primită de la Tatăl Său 
ceresc. Din acest motiv Îl urau ei şi căutau să-l ia viaţa. Isus le declară: „“Voi sunteţi de jos”, le-a 
zis El; “Eu sunt de sus: voi sunteţi din lumea aceasta, Eu nu sunt din lumea aceasta.” Ioan 8:23. 

„Când veţi înălța pe Fiul omului, atunci veţi cunoaşte că Eu sunt şi că nu fac nimic de la 
Mine Însumi, ci vorbesc după cum M-a învăţat Tatăl Meu. Cel ce M-a trimis este cu Mine; Tatăl 
nu M-a lăsat singur, pentru că totdeauna fac ce-l este plăcut.” loan 8:28-29. Aceste cuvinte au 
fost rostite cu o putere pătrunzătoare şi închiseră pentru un scurt timp buzele fariseilor, având în 
acelaşi timp efectul, că mulți ascultători atenți au crezut în trimiterea dumnezeiască a lui Hristos. 
Către aceşti credincioşi Isus zice: „Dacă rămânețţi în cuvântul Meu, sunteți în adevăr ucenicii 
Mei; veţi cunoaşte adevărul şi adevărul vă va face slobozi.” Dar fariseilor care Îl lepădau 
împietrindu-şi inimile, Isus le declară: „Eu Mă duc şi Mă veţi căuta şi veți muri în păcatul vostru; 
acolo unde Mă duc eu, voi nu puteţi veni.” 

Fariseii primiseră cuvintele Sale, pe care El le adresa credincioşilor şi ziseră ca răspuns la 
aceasta: „Noi suntem sămânţa lui Avraam şi n-am fost niciodată robii nimănui; cum zici Tu: 
“Veţi fi slobozi!”” Isus privi la aceşti bărbaţi — care erau sclavii necredinţei şi ai răutății 
înverşunate, ale căror inimi erau pline de cugete de răzbunare — şi le-a zis: „Adevărat, adevărat, 
vă spun, le-a zis Isus, “că oricine trăieşte în păcat, este rob al păcatului.” Ei se aflau în cea mai rea 
sclavie, pentru că erau stăpâniţi de spiritul celui rău. Isus le declară, că dacă ar fi fost copii ai lui 
Avraam şi ar trăi în ascultare de Dumnezeu, atunci n-ar fi căutat să omoare pe Acela, care vestea 
adevărul, pe care îl primise de la Dumnezeu. Aceasta însemna, că ei nu făceau faptele lui 
Avraam, ai cărui copii ei pretindeau a fi. 

Cu o accentuare convingătoare, Isus combătu susținerea lor, cum că iudeii ar urma 
exemplului lui Avraam şi le zise: „Voi faceţi faptele tatălui vostru”. Fariseii care pricepeau în 
parte sensul cuvintelor Sale, răspunseră: „Noi nu suntem copii născuţi din curvie; avem un singur 
Tată: pe Dumnezeu.” Dar Isus le răspunse: „Dacă ar fi Dumnezeu 282 

Tatăl vostru, M-aţi iubi şi pe Mine, căci Eu am ieşit şi vin de la Dumnezeu: n-am venit de 
la Mine Însumi, ci El M-a trimis.” Fariseii se abătuseră de la Dumnezeu şi refuzau să recunoască 
pe Fiul Său. Dacă inimile lor ar fi fost deschise la iubirea lui Dumnezeu, atunci ar fi primit pe 
Mântuitorul, care fusese trimis de El în lume. Isus demască cu îndrăzneală starea lor disperată cu 


cuvintele: „Voi aveți de tată pe diavolul; şi vreți să împliniți faptele tatălui vostru. El de la 
început a fost ucigaş; şi nu stă în adevăr, pentru că în el nu este adevăr. Ori de câte ori spune o 
minciună, vorbeşte din ale lui, căci este mincinos şi tatăl minciunii. lar pe Mine, pentru că spun 
adevărul, nu Mă credeţi.” Aceste cuvinte au fost rostite cu o seriozitate tristă, întrucât Hristos 
cunoştea starea grozavă în care căzuseră aceşti oameni. Dar vrăjmaşii Săi Îl ascultau totuşi cu o 
supărare pe care nu şi-o puteau ascunde, deşi maiestatea înfățişării Sale şi adevărul izbitor al 
cuvintelor Sale îi ținea încă în frâu. Isus continuă mai departe să accentueze contrastul izbitor 
dintre poziţia lor şi aceea a lui Avraam, ai cărui fii ei pretindeau că sunt şi le declară: „Tatăl 
vostru Avraam a săltat de bucurie că are să vadă ziua Mea: a văzut-o şi s-a bucurat.” Iudeii 
ascultau cu necredință această susţinere şi au zis cu batjocură: „N-ai nici cincizeci de ani şi ai 
văzut pe Avraam!” Cu o demnitate înălțătoare, care umplu sufletele lor cu un sentiment al 
vinovăţiei lor, Isus le răspunse: „Adevărat, adevărat, vă spun că, mai înainte ca să se nască 
Avraam, sunt Eu.” Pentru un moment, o tăcere puse stăpânire pe întreaga adunare, când 
însemnătatea acestor cuvinte începu să fie întrezărită de spiritul lor. Totuşi fariseii, care îşi 
reveniră repede de influenţa cuvântării Sale, temându-se că cuvintele Sale vor avea o influență 
hotărâtoare asupra poporului, începură să provoace o răscoală, defăimându-L ca pe un hulitor de 
Dumnezeu. Ei „au luat pietre ca să arunce în El. Dar Isus S-a ascuns şi a ieşit din Templu, trecând 
prin mijlocul lor. Şi aşa a plecat din Templu.” 

Învierea lui Lazăr. 

În casa lui Lazăr din Betania, Isus găsise adesea odihna, de care avea nevoie natura Sa 
omenească, slabă. Pentru prima dată, când Isus Se afla în casă la Lazăr, împreună cu ucenicii Săi, 
erau foarte obosiţi de călătoria, pe care ei o făcuseră de la Ierihon la Ierusalim. Ei s-au oprit ca 
oaspeţi în casa paşnică a lui Lazăr şi au fost serviţi de surorile lui, Marta şi Maria. Cu toată 
oboseala Sa, Isus continuă mai departe cu instrucțiunile Sale, pe care le dăduse pe cale ucenicilor 
Săi, cu privire la ceea ce este necesar spre a asigura oamenilor intrarea în Împărăţia cerurilor. 
Pacea lui Hristos plana asupra locuinţei fratelui şi a surorilor. Marta era foarte ocupată, de a servi 
cât de bine posibil pe iubiții lor vizitatori; dar Maria, răpită de cuvintele lui Isus către ucenicii 
Săi, se folosi de această ocazie atât de favorabilă, spre a face o cunoştinţă mai de aproape cu 
învăţăturile lui Hristos şi intră încet în camera unde Se afla El şi şezu jos la picioarele lui Isus şi 
prindea cu zel orice cuvânt, care venea de pe buzele Sale. 

În acest timp, Marta cea ocupată făcea mari pregătiri, pentru a ospăta cum trebuie pe 
oaspeţii lor, dar simți cu această ocazie lipsa surorii ei. 

În cele din urmă o găsi şezând la picioarele lui Isus şi ascultând cu cea mai mare atenţie la 
toate câte spunea El. Marta, obosită fiind de grijile ei multe, era atât de supărată, când văzu pe 
sora ei şezând fără grijă la picioarele lui Isus, că pierdu în totul din vedere politeţea şi vorbi întrun 
mod dojenitor despre trândăvia Mariei. Ea se adresă lui Isus, pentru ca să nu lase, ca ea să poarte 
singură toate grijile treburilor casnice. 

Isus răspunse la această plângere într-un mod liniştit şi răbdător: 284 „Marto, Marto, 
pentru multe lucruri te îngrijorezi şi te frămânţi tu, dar un singur lucru trebuieşte. Maria şi-a luat 
partea cea bună, care nu i se va lua.” Luca 10:41-42. Ceea ce Isus obiectă ca lipsindu-i Martei, era 
spiritul cel liniştit şi evlavios, o necesitate mai adâncă, de a învăța mai mult despre viața 
nemuritoare viitoare şi despre însuşirile care sunt necesare pentru progresul spiritual. Ea trebuia 
să-şi facă mai puţine griji pentru lucrurile pământeşti, care sunt trecătoare şi să se îngrijească mai 
mult pentru lucrurile cereşti, care pun temelia fericirii veşnice a sufletului. Este necesar într- 
adevăr, a ne împlini cu credincioşie datoriile acestei vieţii, dar Isus voia să înveţe pe copiii Săi, să 
se folosească de orice ocazie, pentru a-şi procura cunoştinţă despre lucrurile, care ne fac 
destoinici pentru mântuirea veşnică. 


Chiar şi în zilele noastre se află o mare primejdie în faptul, că se jertfeşte prea mult timp 
pentru afacerile acestei lumi şi pentru grijile nefolositoare, pe care ni le facem singuri, în timp ce 
neglijăm dezvoltarea caracterului nostru creştin. În prezent ar fi desigur nevoie de multe femei ca 
Marta cea ocupată şi îngrijită, care să lucreze cu prevedere şi energie şi în acelaşi timp să unească 
acea „parte bună”, despre care vorbea Hristos. Un caracter format dintr-o astfel de putere şi 
evlavie este o forță de neînvins spre bine. 

Între timp, un nor întunecos se lăsă asupra locuinţei paşnice, unde Se odihnise Hristos. 
Lazăr a fost lovit pe neaşteptate de o boală mortală. 

Surorile întristate trimiseră la Isus solia: „Doamne, iată că acela pe care-l iubeşti, este 
bolnav.” Ele nu insistară, ca Isus să vină numaidecât, căci se gândeau că EI Îşi va da bine seama 
de starea fratelui lor şi-l va vindeca. Lazăr credea cu tărie în trimiterea dumnezeiască a lui Isus; el 
îi era devotat din iubire şi el însuşi era iubit de Învățătorul său dumnezeiesc, a cărui pace se 
coborâse peste casa lui. Credinţa şi iubirea pe care surorile o simțeau faţă de Isus le îmbărbătau la 
convingerea, că Isus nu le va părăsi în nevoia lor. De aceea Îi trimiseră ştirea simplă şi plină de 
încredere: „Acela pe care-l iubeşti este bolnav”. 

Auzind această ştire, Isus zise: „Boala aceasta nu este spre moarte, ci spre slava lui 
Dumnezeu, pentru ca Fiul lui Dumnezeu să fie proslăvit prin ea.” Atunci El mai rămase încă două 
zile, unde Se afla. După ce Învierea lui Lazăr plecă cel care era rânduit să ducă lui Isus ştirea, 
starea lui Lazăr se înrăutăţi în mod vădit şi îşi poate cineva închipui cum cele două surori 
numărau zilele şi ceasurile, care se aflau între trimiterea acelei ştiri şi între clipa când Isus avea să 
le sosească în ajutor. Când timpul se apropie, când ele puteau să se aştepte la sosirea Sa, ele 
pândeau cu îngrijire la orice călător, pe care îl zăreau din depărtare, în speranţa, de a vedea pe 
Isus. Toate sforțările şi străduinţele făcute pentru restabilirea fratelui lor fură zadarnice; ele 
vedeau bine, că el va muri dacă nu li se va trimite ajutor dumnezeiesc, pentru a-l scăpa. De aceea, 
ele exclamau neîncetat: „O, de ar veni Isus, care ar putea într-adevăr să scape pe scumpul nostru 
frate!” 

În cele din urmă trimisul veni înapoi, dar Isus nu era cu el. Aduse surorilor întristate 
vestea despre cuvintele Mântuitorului: „Boala lui nu este spre moarte”, dar ele pierdură curajul, 
căci fratele lor se afla deja în agonie şi în curând închise şi ochii în moarte. 

După două zile Isus propuse să meargă înapoi în Iudea, dar ucenicii căutau să-L oprească 
de la această cale. Ei îi amintiră despre ura, care se arătase contra Lui, când fusese pentru ultima 
dată acolo. Ei ziseră către El: „“Învăţătorule”, I-au zis ucenicii, “acum de curând căutau Iudeii să 
Te ucidă cu pietre şi Te întorci în ludea?”” La aceasta Isus le declară, că El trebuie să meargă, 
căci Lazăr a murit şi adăugă: „Şi Mă bucur că n-am fost acolo, pentru voi, ca să credeţi.” Isus nu 
întârziase atât de mult de a merge acolo din lipsă de compătimire pentru întristata familie, ci 
scopul Său era, de a găsi la evenimentul trist al morții lui Lazăr o ocazie, de a da o dovadă de 
netăgăduit despre puterea Sa dumnezeiască şi să lege cu Sine pe ucenicii Săi printr-o credinţă, pe 
care nimic nu o poate zdruncina. Unii dintre ei se întrebau deja, dacă nu cumva s-au înşelat cu 
privire la puterea Sa dumnezeiască; căci, îşi ziceau, că dacă El ar fi Hristos, de ce nu a salvat pe 
Lazăr pe care îl iubea? Isus dorea să facă o lucrare care să încoroneze activitatea Sa şi să dea la 
toți cei, care voiau să creadă convingerea statornică, că El este într-adevăr Mântuitorul lumii. 

De această călătorie în Iudea era legată o mare primejdie, căci Iudeii se hotărâseră să 
omoare pe Isus. Văzând ucenicii, că este cu neputinţă 286 a-L opri de la această călătorie, Toma 
propuse la ceilalţi, ca să însoţească pe Domnul lor şi zise: „Haidem, să mergem şi noi ca să 
murim cu EI!” Cei doisprezece însoţiră astfel pe Mântuitorul. În timpul călătoriei, Isus ajută la 
toți cei care aveau nevoie; El sprijinea pe cei suferinzi şi vindeca pe cei bolnavi după obiceiul 
Său. Ajungând în Betania, El auzi de la mai multe persoane, că Lazăr a murit şi că de patru zile 


zace înmormântat. Deşi Se afla încă la o oarecare depărtare de casă, se auzeau deja strigătele de 
jale. Când un evreu murea, era obiceiul, că rudele cele mai apropiate se opreau din orice ocupaţie, 
trăiau cu cea mai simplă hrană şi jeleau pe cel mort. Mai aveau tocmite şi femei pentru jeluire şi 
pe acestea le auzi Isus jelindu-se şi strigând în locuinţa, care pentru El fusese un loc de odihnă 
atât de plăcut şi de paşnic. 

Isus nu voia să vadă încă o dată pe nemângâiatele surori în mijlocul unei scene de 
confuzie şi de tristeţe, cum era acum în locuinţa acestora. 

De aceea El Se opri în calea Sa într-un loc retras, nu departe de casă şi le trimise ştire 
despre venirea Sa, printr-un sol. Marta Îi ieşi numaidecât înainte, povesti despre moartea fratelui 
şi exclamă mişcată fiind de durere: „Doamne, dacă ai fi fost aici, n-ar fi murit fratele meu!” Cu 
toată decepția ei şi cu toate durerile ei, totuşi ea nu-şi pierduse încrederea în Isus, căci adăugă: 
„Dar şi acum, ştiu că orice vei cere de la Dumnezeu, Îţi va da Dumnezeu.” 

Isus îi întări credinţa prin cuvintele: „Fratele tău va învia”. Dar Marta nepricepând în 
totul, ce vrea să spună Isus, îi răspunse, că ea ştie foarte bine, că fratele ei va învia la ziua de apoi. 
Spre a-i călăuzi însă credinţa pe calea cea dreaptă Isus adăugă: „Eu sunt învierea şi viaţa. Cine 
crede în Mine, chiar dacă ar fi murit, va trăi. Şi oricine trăieşte şi crede în Mine, nu va muri 
niciodată. Crezi lucrul acesta?” Isus voia să atragă cugetele Martei asupra Sa şi să-i întărească 
credinţa în puterea Sa. 

Cuvintele Sale conţineau două înţelesuri; ele nu se refereau numai la acţiunea momentană 
de a învia pe Lazăr, ci se refereau şi la învierea generală a tuturor drepţilor, despre care învierea 
lui Lazăr, pe care El era în perspectivă s-o facă, nu avea să fie decât un exemplu. Isus Se declară 
ca Autor al învierii. El, care în curând avea să moară pe cruce, poseda cheile morții ca Biruitor 
asupra mormântului şi făcu cunoscut Învierea lui Lazăr dreptul şi puterea Sa de a da viaţă 
veşnică. 

La întrebarea lui Isus: „Crezi aceasta?” Marta răspunse cu o mărturisire a credinței ei: 
„Da, Doamne, cred că Tu eşti Hristosul, Fiul lui Dumnezeu, care trebuie să vină în lume.” Cu 
aceste cuvinte Marta dădu astfel mărturie că ea crede, că Isus este Mesia cel făgăduit şi că El este 
în stare să facă tot, ceea ce credea că este potrivit de făcut. Isus porunci acum Martei, să cheme 
pe sora ei şi pe prietenii, care veniseră ca să le mângâie. Maria veni la El, căzu la picioarele lui 
Isus, exclamând aceleaşi cuvinte: „Doamne, dacă ai fi fost aici, n-ar fi murit fratele meu.” La 
priveliştea acestei jale amare, Isus, Se mâhni în spiritul Său şi Se întristă şi zise: „Unde l-aţi 
pus?” “Doamne”, I-au răspuns ei, “vino şi vezi”. Cu toţii plecară la mormânt, unde era îngropat 
Lazăr, aici era „o peşteră, la intrarea căreia era aşezată o piatră.” Aceasta era o privelişte 
întristătoare. Lazăr fusese foarte iubit, iar surorile lui plângeau cu inimile zdrobite pentru el pe 
când acei, care fuseseră prietenii săi, îşi uneau lacrimile lor cu acelea ale surorilor întristate. Chiar 
şi Isus iubise pe Lazăr, care ţinuse la El cu o credință de nestrămutat. La priveliştea acestei mari 
întristări şi a faptului că aceşti amici îngenuncheaţi puteau să plângă pe un mort, în timp ce 
Mântuitorul lumii, care poseda puterea, de a-l învia, era de faţă — „Isus plângea”. Durerea Sa nu 
era numai pentru scena care se desfăşura înaintea ochilor Săi. Greutatea suferințelor tuturor apăsa 
asupra sufletului Său şi amintindu-și de anii ce aveau încă să vină, El vedea suferinţele, 
necazurile, lacrimile şi durerile de moarte, care aveau să fie soarta oamenilor. Inima Sa fu 
străpunsă de durerea familiei omeneşti din toate timpurile şi din toate țările. Nenorocirea 
neamului păcătos apăsa greu asupra sufletului Său, lacrimi abundente curgeau din ochii Săi, căci 
El dorea să aibă toate suferinţele. 

Atunci cei din jurul lui Isus văzându-L plângând şi auzind suspinul Său, ziseră între ei: 
„lată cât îl iubea de mult!” Apoi şopteau unii către alţii: „EI, care a deschis ochii orbului, nu 
putea face ca nici omul acesta să nu moară?” Isus suspină adânc asupra necredinţei acelora, care 


pretindeau a crede în El. Ei gândeau, că El plânge din cauza iubirii ce o avea pentru Lazăr şi că 
EI, care săvârşise lucruri atât de minunate, nu 288 ar fi în stare să scape pe Lazăr din moarte. 
Apăsat de asemenea din cauza necredinţei acelora care ar fi trebuit să aibă credință în EI, Isus Se 
apropie de mormânt, zicând cu o voce poruncitoare, ca să ridice piatra. Mâinile omeneşti trebuiau 
să facă din partea lor tot ce le stă în putință; şi numai atunci puterea dumnezeiască voia să-şi 
aducă la îndeplinire lucrarea sa. 

Maria însă obiectă contra ridicării pietrei de pe mormânt şi aminti Învăţătorului, că ar fi 
deja patru zile de când trupul lui Lazăr zace în mormânt şi că ar fi început chiar să putrezească. 
Isus îi răspunse cu mustrarea: „Nu ţi-am spus că, dacă vei crede, vei vedea slava lui Dumnezeu?” 
Atunci ridică piatra şi cei de față au putut vedea pe cel mort. Era vădit pentru toți că putrezirea se 
începuse într-adevăr. Ceea ce stă în puterea oamenilor se făcuse. Amicii decedatului se strânseră 
în jurul lui Isus plini de curiozitate, amestecată cu teamă, pentru a vedea ce va face El acum. Dar 
Isus, ridicându-şi ochii către cer se rugă zicând: „Tată, Îţi mulţumesc că M-ai ascultat. Ştiam că 
totdeauna Mă asculti; dar vorbesc astfel pentru norodul care stă împrejur, ca să creadă că Tu M-ai 
trimis.” Tăcerea care urmă acestor cuvinte, a fost întreruptă apoi de Isus, care strigă cu voce tare: 
„Lazăre, vino afară!” Viaţa se întoarse îndată în acel corp, care era deja atât de desfigurat prin 
putrezire, încât amicii săi se întoarseră înapoi de la el. Lazăr, ale cărui mâini şi picioare erau 
înfăşurate în mahrame şi a cărui față era acoperită cu o pânză, ascultă de porunca Mântuitorului; 
el încercă să se ridice şi să meargă, dar nu putea din cauza legăturilor. Atunci Isus porunci 
amicilor Săi: „Dezlegaţi-l şi lăsaţi-l să meargă.” 

Şi aici se ceru ajutor omenesc pentru aceea ce erau în stare să facă. 

Pânza, care dovedea că corpul intrase în putrefacție, a fost îndepărtată şi iată, Lazăr sta în 
faţa lor, fără a fi slăbit de boală, nu cu membrele tremurând de slăbiciune, ci ca un om în floarea 
vârstei şi în toată puterea sa, ai cărui ochii străluceau de pricepere şi de iubire față de Salvatorul 
său. El se apleacă la picioarele lui Isus şi-l preamăreşte. O admiraţie nedescrisă cuprinde mai întâi 
pe toți cei de față; dar imediat urmă o scenă de bucurie nespusă şi de mulţumiri călduroase. Marta 
şi Maria primiră pe fratele lor redat iarăşi vieţii ca pe un dar al cerului şi cu Învierea lui Lazăr 
lacrimi de bucurie îşi exprimau cea mai adâncă recunoştinţă faţă de Domnul şi Mântuitorul lor. 
Dar în timp ce fratele, surorile şi amicii se bucurau împreună, Isus Se retrase din această scenă 
agitată şi mulți căutând pe Dătătorul de viață nu-L găsiră nicăieri. 

Această înviere, care încoronă toate minunile lui Isus, avu ca urmare, că mulţi crezură în 
El de aici înainte. Dar unii din acei care se aflau în gloată, în apropiere de mormânt şi care văzură 
faptele minunate săvârşite de Hristos, sau auziră despre aceasta, nu se pocăiră pentru aceasta, ci 
îşi împietriră inimile contra dovezilor, pe care le vedeau ochii lor şi le auzeau urechile lor. 
Această manifestare a puterii lui Hristos, a fost cea mai evidentă dintre toate, pe care Dumnezeu 
le oferise omului, ca dovadă, că El a trimis pe Fiul Său în lume pentru a mântui pe oameni. 

Dacă fariseii lepădau această dovadă atât de puternică, atunci nici o altă putere din cer şi 
de pe pământ nu-i putea smulge din necredinţa lor satanică. 

Spionii alergară acum la bătrânii poporului, spre a le duce ştirea despre această minune a 
lui Isus şi au zis: „Iată, tot poporul se duce după El”. Prin această minune, Isus făcu un pas 
hotărât pentru împlinirea misiunii Sale pământeşti. Aceasta era cea mai solemnă dovadă, că El 
este Fiul lui Dumnezeu şi că Lui I S-a dat puterea asupra morții şi a mormântului. Inimile care au 
stat de mult timp sub stăpânirea păcatului şi care lepădară şi această dovadă despre divinitatea lui 
Isus, se aruncară prin aceasta într-un întuneric de nepătruns şi ajunseră în totul sub influența lui 
Satan, spre a fi aruncați de el în prăpastia cea veşnică. 

Minunea săvârşită la mormântul lui Lazăr înăspri şi mai mult ura fariseilor la mormântul 
lui Isus. Această manifestare a puterii divine, prin care a fost arătat de netăgăduit că Isus este într- 


adevăr Fiul lui Dumnezeu, ar fi fost îndeajuns spre a convinge orice minte sănătoasă şi orice 
conştiinţă luminată. Dar fariseii, care lepădaseră orice altă dovadă mai mică, fură aprinşi de 
mânie, când auziră despre această nouă minune, a învierii unui mort în plină zi, în faţa unei 
mulțimi de martori. Toate obiecțiile lor nu puteau niciodată să contrazică o dovadă atât de 
bătătoare la ochi. Tocmai din acest motiv, ura lor de moarte deveni cu atât mai înverşunată şi ei 
supravegheau orice ocazie, de a 290 pune în aplicare planurile lor ascunse şi de a-L omorî. În 
inimile lor erau deja ucigaşi. 

Mai marii iudeilor se consfătuiră împreună, ce cale să apuce, ca să slăbească efectul, pe 
care această minune îl făcuse asupra poporului, căci vestea, că Isus înviase pe Lazăr dintre morți, 
se răspândi pretutindeni şi un mare număr de martori confirmau realitatea acestui eveniment. Dar 
şi vrăjmaşii lui Isus se străduiau să răspândească rapoarte mincinoase, sucind faptele reale, pe cât 
puteau, spre a abate poporul de la Acela, care îndrăznise să smulgă pe un mort din mormânt. 

Dar în acest sfat al iudeilor se aflară şi câțiva bărbaţi cu influență, care credeau în Isus 
Hristos; dar ei erau fără putere în a-şi susține dorinţele lor împotriva fariseilor plini de ură. 
Aceştia erau revoltați contra lui Isus, pentru că le demascase pretenţiile lor fățarnice şi pusese în 
adevărata lor lumină prescripțiile lor aspre şi teoriile lor strâmte, sub care ei ascundeau lipsurile 
caracterului lor. Religia cea curată, pe care o învăţa Isus şi viaţa simplă şi evlavioasă osândeau de 
asemeni pretinsa lor evlavie. Ei erau plini de sete de răzbunare şi aceasta nu putea fi stinsă decât 
prin moartea Sa. Ei încercaseră să-L facă să zică sau să facă ceva, care le-ar fi putut da o pricină 
de osândire; de mai multe ori ei au vrut să-L omoare cu pietre, dar El Se retrăsese liniştit şi 
dispăruse din privirile lor. 

Minunile pe care Isus le săvârşise în ziua Sabatului, se făcuseră toate spre alinarea 
suferințelor celor nenorociţi; fariseii însă invocaseră aceste fapte de milostivire ca pretext, pentru 
a osândi pe Isus ca profanator al Sabatului. Ei încercară de asemenea să aţâţe pe Irodieni contra 
Sa; înfățişându-le bănuiala că Isus ar avea planul, să întemeieze o contra împărăție şi se 
consfătuiră cu ei cum să-L omoare. Ei încercaseră de asemenea să ațâţe pe romani contra Sa, 
înfățişându-L ca şi când El ar vrea să Se scuture de supremaţia lor. Ei se folosiseră de orice 
pretext posibil, pentru a nimici influenţa Sa asupra poporului, însă ei se vedeau întotdeauna 
înşelați în aşteptările lor, pentru că poporul fusese martor ocular al faptelor de milă şi de iubire, 
pe care Isus le făcuse şi auziseră acele învățături curate şi sfinte, care nu puteau fi fapte şi 
învățături ale unui profanator al Sabatului şi defăimător de Dumnezeu. Chiar şi spionii, care 
fuseseră trimişi de farisei, ca să-L aresteze, se simţiseră atât de mişcaţi de apropierea divină a 
marelui Învățător, încât nu cutezară să pună mâna pe El. Înfuriaţi la culme, iudeii se hotărâseră în 
cele din urmă, ca oricine se va declara ca adept al Său, să fie dat afară din sinagogă. 

Adunându-se preoţii, mai marii şi bătrânii, spre a se sfătui împreună, luară hotărârea 
fermă să aducă la tăcere pe omul care făcea fapte atât de extraordinare, încât toată lumea rămânea 
uimită. Nicodim şi Iosif zădărniciseră osândirea lui Isus în consfătuirea precedentă, de aceea de 
data aceasta nu au mai fost chemaţi la sfat. Caiafa, care în acel an ocupa postul de mare preot, era 
un om mândru şi tiran. Din fire el era trufaş şi intolerant; el studiase profețiile, dar deşi spiritul 
Său era încă învăluit în întuneric cu privire la înţelesul lor adevărat, totuşi El vorbea cu mare 
autoritate şi da o aparenţă de cunoştinţă. 

Astfel preoţii şi fariseii consfătuindu-se împreună, unul dintre ei zise: „Dacă-L lăsăm aşa, 
toți vor crede în El şi vor veni romanii şi ne vor nimici şi locul nostru şi neamul.” Atunci Caiafa 
răspunse plin de aroganță: „Voi nu ştiţi nimic; oare nu vă gândiţi că este în folosul vostru să 
moară un singur om pentru norod şi să nu piară tot neamul?” Cuvintele arhiereului au fost 
hotărâtoare; că adică dacă Hristos ar fi nevinovat, El tot trebuie să moară, căci provoacă confuzie 
şi trage poporul la Sine şi micşorează autoritatea mai marilor. El nu ar fi decât o persoană 


singură; şi de aceea ar fi mai bine — zicea Caiafa — ca El să moară, chiar dacă ar fi nevinovat, 
decât să slăbească demnitatea mai marilor. Prin cuvintele: ‘să moară un om pentru popor”, Caiafa 
arătă, că avea oarecare cunoştinţă a profețiilor, deşi această cunoştinţă era foarte mărginită. La 
descrierea acestui eveniment, loan scoate în evidenţă profeția şi lărgimea şi adâncimea 
însemnătăţii ei, cu următoarele cuvinte: „Şi nu numai pentru neamul acela, ci şi ca să adune într- 
un singur trup pe copiii lui Dumnezeu cei risipiţi.” În orbia Sa, chiar trufaşul Caiafa dădu prin 
cuvintele Sale mărturie despre misiunea lui Isus ca Salvator. 

Aproape întreg sfatul era de aceeaşi părere, cu arhereul, că cea mai înţeleaptă politică ar 
fi, de a omorî pe Isus. După ce această hotărâre a 292 fost luată, mai rămânea însă de a se decide, 
în ce mod să se execute această hotărâre. Ei se fereau de măsuri prea pripite, de teamă, ca să nu 
întărâte poporul şi să-şi atragă asupra lor răul, pe care ei voiau să-l facă lui Isus. Mântuitorul, 
făcea mereu numai bine poporului învăţându-l calea mântuirii şi toţi ştiau că umblarea Lui e fără 
prihană. Influenţa Sa asupra lor era foarte puternică; de aceea şi fariseii amânară executarea 
sentinței rostite contra Lui. 

Hristos cunoştea planurile preoţilor contra Sa; El ştia, că ei doreau, ca să-L stârpească din 
mijlocul lor şi că dorinţa lor avea să fie în curând realizată; dar nu se cuvenea ca El să grăbească 
această catastrofă finală; de aceea El preferă să se retragă din această împrejurime. Isus învățase 
deja timp de trei ani în public. Exemplul Său de tăgăduire de Sine şi bunăvoința Sa dezinteresată 
stă în faţa ochilor lor. Viaţa Sa de curăţie, de suferință şi de evlavie era cunoscută de toți. Şi totuşi 
acest timp scurt de încordare de trei ani fu atât, cât lumea putuse suporta prezenţa Salvatorului ei. 

Întreaga Sa viaţă, El fusese expus la prigonire şi la dispreţ. Gonit din Betleem de gelozia 
unui rege, lepădat de propriul Său popor din Nazaret, osândit la moarte fără vină în Ierusalim, 
Isus împreună cu câţiva dintre ucenicii Săi îşi găsi refugiu momentan într-un oraş. El, care fusese 
mişcat totdeauna la privirea mizeriei omeneşti, care vindecase pe bolnavi, care dăduse orbilor 
vedere, urechi surzilor şi limbă muţilor, care hrănise pe cei flămânzi şi mângâiase pe cei întristați, 
fu silit să Se retragă din poporul, pentru a cărui mântuire lucrase. El, care păşise ca pe uscat pe 
valurile agitate ale mării, care linişti furtuna cu un singur cuvânt şi dădu afară demonii, care chiar 
la ieşirea lor Îl recunoșteau ca Fiu al lui Dumnezeu; El care rupsese legăturile morţii şi care 
captivase atenția a mii de suflete prin cuvintele înțelepciunii Sale, care curgeau de pe buzele Sale, 
nu avu posibilitatea să mişte inimile acelora, care năvăleau orbeşte în calea prejudecăţilor lor şi în 
ura lor nebună, respingeau cu îndărătnicie lumina. 

Nu este în planul lui Dumnezeu, de a constrânge pe oameni să lepede necredinţa lor 
nelegiuită; ei trebuie să se decidă singuri, dacă preferă lumina sau întunericul, adevărul sau 
rătăcirea. Spiritul omenesc este înzestrat cu capacităţi, de a deosebi între bine şi rău. Dumnezeu 
nu doreşte, ca oamenii să decidă dintr-un impuls momentan, ci pe temeiul dovezilor prezentate, 
comparând cu îngrijire text cu text. Dacă iudeii ar fi dat la o parte prejudecățile lor şi ar fi 
comparat profeţiile scrise cu întâmplările care caracterizau, atunci ei ar fi recunoscut într-adevăr 
armonia minunată, care exista între profeţii şi împlinirea lor în viaţa şi misiunea Galileanului 
modest. 

Sărbătoarea Paştelui se apropia; mulți porneau din toate părțile ţării spre Ierusalim, spre a 
se curăţi după datina iudaică. În popor se vorbeau şi se presupuneau multe cu privire la Isus şi se 
întrebau minunându-se, dacă va veni şi El la sărbătoare. „Iar preoții cei mai de seamă şi Fariseii 
porunciseră că, dacă va şti cineva unde este, să le dea de ştire ca să-L prindă.” 

Jertfa Mariei. 

Cu şase zile înainte de sărbătoarea Paştelui, Isus Se afla în casa lui Lazăr din Betania. El 
Se găsea în drumul Său de la Ierihon, spre Ierusalim pentru sărbătorirea Paştelui şi alese această 
locuinţă paşnică pentru odihnă şi recreaţie. O mare mulțime de oameni se aflau în drum spre 


cetate şi duseră vestea, că Isus vine la sărbătoare şi în drumul Său va petrece Sabatul şi se va 
repauza în Betania. Această veste fu primită de popor cu mare entuziasm; căci faptele minunate 
ale lui Isus deveniseră cunoscute pretutindeni; dar învierea lui Lazăr din morţi, care avusese loc 
în ultimul timp, trezise în mod cu totul deosebit o uimire generală. Foarte mulţi porniră spre 
Betania, unii din curiozitate, ca să vadă pe cel înviat din morți, iar alții pentru că inimile lor erau 
pline de atracţie pentru Isus şi doreau fierbinte ca să vadă faţa Sa şi să asculte la cuvintele Sale 
binecuvântate. 

Ei aduseră înapoi rapoarte, care măriră şi mai mult agitația mulțimii. 

Toţi erau setoşi să vadă şi să audă pe Isus, al Cărui renume ca profet se răspândise peste 
întreaga țară. Pretutindeni se punea întrebarea cine este acest minunat învățător, de unde vine şi 
dacă Lazăr, pe care EI l-a înviat dintre morţi, ÎI va însoţi la Ierusalim şi dacă este adevărat că 
Marele Profet va fi încoronat ca rege la sărbătoare. Isus şi lucrarea Sa minunată captivă întreaga 
atenţie a poporului. Preoţii şi mai marii recunoscură, că vor pierde influenţa asupra poporului, de 
aceea ura lor contra lui Isus crescu şi mai mult; ei de abia puteau aştepta până la sosirea Sa, când 
sperau să aibă ocazia dorită, spre a-şi satisface setea lor de răzbunare şi să înlăture pentru 
totdeauna pe Hristos din cale. 

Trecând însă timpul, fără ca Isus să Se arate, ei deveniră agitați şi neliniştiți, temându-se 
că poate nu va veni deloc la Ierusalim. 

Îngrijorarea lor crescu de teamă, că El poate a întrevăzut intențiile lor şi de aceea nu va 
veni. Ei îşi aminteau, de câte ori El le-a priceput cugetele lor, de câte ori le-a dat pe faţă planurile 
lor ascunse şi le-a zădărnicit scopurile lor criminale. De abia îşi puteau ascunde temerea lor şi se 
întrebau unii pe alții: „Ce credeți? N-are să vină la praznic?” Cu mare grabă a fost convocată o 
adunare a preoţilor şi a fariseilor, ca să ia hotărâri în privinţa lui Isus, pentru că agitația şi 
entuziasmul poporului creştea neîncetat din cauza Sa. Căzură de acord, că ar fi primejdios a pune 
mâna pe el pe faţă în public, sub orice pretext ar fi, pentru că de la învierea lui Lazăr, poporul îşi 
îndreptase simpatiile sale către Isus. De aceea ei luară hotărârea, să procedeze cu viclenie şi să-L 
prindă în ascuns şi să evite în felul acesta orice răscoală şi orice intervenţie a poporului. După 
aceea ei gândeau să-L aducă în faţa unui tribunal de judecată şi nădăjduiau să întoarcă în cele din 
urmă părerea nestatornică a publicului în favoarea lor, imediat ce osânda de moarte a lui Isus va 
fi făcută cunoscut. 

Dar o altă obiecţie se ridică: În caz că vor executa pe Isus, iar Lazăr va rămâne în viaţă ca 
martor al puterii Sale minunate de a scula pe morți, atunci faptul, că ar exista în viaţă un om, care 
a zăcut mort în mormânt timp de patru zile şi al cărui corp intrase deja în putrefacție, dar care 
totuşi a primit iarăşi viaţă şi sănătate printr-un cuvânt al lui Isus, va schimba mai curând sau mai 
târziu părerea publică spre propria lor nenorocire. Fiindu-le deci teamă, din pricina osândirii unui 
om, care singur era în stare să facă o astfel de minune spre binele omenirii, să nu aducă vreo 
nenorocire asupra lor înşile, hotărâră că şi Lazăr trebuia să moară. Ei susțineau că dacă poporul 
va pierde încrederea în conducătorii săi, prin aceasta puterea naţională va fi distrusă. 

Atât de departe poate duce invidia şi prejudecata amară pe sclavii lor. Întorcând spatele 
lui Isus, Fariseii căzură din ce în ce mai mult în întuneric şi superstiție, până ce, ura şi necredința 
lor crescând neîncetat, fură gata, în cele din urmă, pentru realizarea intenţiilor lor nelegiuite, să-şi 
296 mânjească mâinile cu sângele Său şi în acelaşi timp să ia viaţa unui om, pe care puterea 
divină îl smulsese din puterea mormântului. Ei luară o astfel de poziţie, din care nici puterea 
omenească nici cea dumnezeiască nu-i mai putea salva; ei păcătuiau contra Spiritului Sfânt. 
Răscularea lor contra lui Hristos era o chestiune hotărâtă; El era pentru ei o piatră de poticnire şi 
o stâncă de cădere. Ei nu voiau să sufere stăpânirea acestui om, Isus, asupra lor. Pe când aceste 
planuri se puneau la cale în Ierusalim, Isus Se repauză de ostenelile Sale în locuinţa paşnică a lui 


Lazăr. Simeon din Betania, pe care Isus îl vindecase de lepră, dorea să arate Maestrului său o 
onoare deosebită, şi-L invită, atât pe el, cât şi pe amicii Săi, ca să cineze în casa sa. Mântuitorul 
şedea la masă cu Simeon, pe care îl vindecase de boala cea scârboasă a leprei, de o parte şi Lazăr, 
cel pe care îl înviase din morți, de altă parte. Marta servea pe oaspeți, pe când Maria asculta cu 
atenţie la cuvintele lui Isus. Ea vedea, că El e plin de întristare; şi ea ştia, că imediat după învierea 
fratelui ei, El a trebuit să se ascundă de prigonirile iudeilor celor mai de frunte. Privind la fratele 
ei, care se bucura acum de o sănătate deplină, inima ei fu umplută de recunoştinţă față de Isus, 
care smulsese pe fratele lor din puterea mormântului. 

În marea Sa milostivire, Isus iertase Mariei multe şi grele păcate, iar inima ei era plină de 
iubire pentru Salvatorul ei. Ea ÎI auzise adesea vorbind despre apropierea morţii Sale şi era 
întristată, că El avea să sufere o moarte atât de tirană. Cu un mare sacrificiu personal ea 
cumpărase un vas de alabastru plin cu mir de nard preţios pentru ca să ungă cu el corpul lui Isus 
după moartea Sa. Dar acum ea auzi pe mulți exprimându-şi părerea, că El va fi ridicat la 
demnitatea de rege, îndată ce va merge la Ierusalim şi ea a fost gata să creadă că lucrurile stau 
aşa. Ea era plină de bucurie, că Mântuitorul ei, nu va mai fi mult timp disprețuit şi lepădat şi nu 
va mai avea nevoie să mai caute să fugă de prigonirile vrăjmaşilor Săi. În iubirea şi recunoştinţa 
ei, ea dorea să fie cea dintâi, care să-l arate onoare. Căutând să evite orice ocazie de paradă, ea 
unse capul şi picioarele Sale cu mirul preţios şi-l uscă apoi picioarele cu părul ei cel lung şi 
despletut. 

Fapta ei nu fusese observată de ceilalți, dar parfumul umplu întreaga casă şi făcu prin 
aceasta cunoscut la toți cei de faţă acel serviciu al ei Jertfa Mariei din iubire. Câţiva dintre ucenici 
îşi exprimau indignarea lor pentru aceasta, iar Iuda, mai ales îşi exprima dezaprobarea sa pentru o 
astfel de risipă. 

Simeon, cel care făcuse ospăţul, care era un fariseu, a fost influențat de cuvintele lui Iuda 
şi a fost umplut de necredinţă. Chiar şi el gândea că Isus n-ar fi trebuit să primească nici un 
serviciu de la Maria, din cauza vieţii ei din trecut. Iuda, autorul acestei nemulțumiri provocate 
printre cei de faţă, nu ştia totuşi nimic despre marele respect şi devotament, care mânase pe Maria 
la fapta ei de iubire. El fusese ales ca administrator al banilor ucenicilor în general şi în această 
poziţie, el îşi însuşise în mod necinstit şi mijloacele, care erau destinate serviciului lui Dumnezeu. 

El se lăsase condus de lăcomie, până ce aceasta îi ştersese orice trăsătură bună din 
caracterul său. Această faptă a Mariei sta într-un contrast atât de izbitor față de propria sa iubire 
de sine, încât el se ruşina de zgârcenia sa şi căuta să sprijine obiecția sa împotriva darului ei pe 
motive mai demne. Adresându-se ucenicilor zise: „De ce nu s-a vândut acest mir cu trei sute de 
lei şi să fie dat săracilor?” În acest fel el căuta să-şi ascundă lăcomia sa sub o grijă aparentă 
pentru cei săraci, deşi în realitate el nu se sinchisea deloc pentru aceştia. 

El dorea să aibă în mâna sa preţul mirului prețios, spre a-l întrebuința în scopurile sale 
egoiste. Prin pretinsa sa grijă de cei săraci, el induse în eroare pe ceilalți ucenici şi prin aluziile 
sale răutăcioase, el îi făcu, ca să privească fapta Mariei cu neîncredere. Se făcu o şoptire de jur 
împrejurul mesei pentru această pretinsă risipă: „Ce rost are risipa aceasta de mir? Mirul acesta s- 
ar fi putut vinde cu mai mult de trei sute de lei şi să se dea săracilor.” Maria căzu în mare 
nedumerire, când ochii ucenicilor au fost îndreptaţi către ea plini de asprime şi reproş. 

Ea simţea că fapta ei de devotament ar fi fost nepotrivită şi tremurând ea aştepta să audă 
dezaprobarea lui Isus. 

Mântuitorul observase însă toate câte se petrecuseră şi cunoştea motivele fiecăruia dintre 
cei de față. El citea intenţia Mariei la aducerea preţiosului ei sacrificiu. Deşi ea păcătuise greu, 
totuşi căinţa ei era sinceră şi cu toate că Isus o mustrase pentru păcatele ei, totuşi avea 
compătimire cu slăbiciunile ei şi o iertă de vina ei. Inima Mariei a fost 298 plină de recunoştinţă 


pentru marea milostivire a lui Isus. De şapte ori auzise ea mustrarea Sa aspră către spiritele rele, 
care stăpâneau sufletul ei, dar auzise şi cele mai călduroase rugăciuni, pe care El le adresase 
Tatălui Său pentru ea. Ea ştia, cât de respingătoare erau toate necurățiile pentru sufletul cel 
imaculat al Mântuitorului şi ea birui păcatele ei prin puterea Salvatorului. Ea fu preschimbată şi 
deveni acum părtaşă naturii dumnezeieşti. 

Maria aduse darul ei ca un omagiu de recunoştinţă al inimii sale, iar Isus explică motivele 
ei şi justifică fapta ei. El zise: „Lăsaţi-o în pace; de ce-i faceți supărare? Ea a făcut un lucru 
frumos faţă de Mine.” El îndreptăți fapta ei înaintea celor de față, arătând că aceasta era expresia 
recunoştinţei ei, pentru că o scăpase de o viaţă de ocară şi o conduse la curăţie şi o învățase să 
creadă în El. El adăugă: Ea „l-a păstrat pentru ziua înmormântării Mele”. Mirul păstrat cu atâta 
îngrijire, cu care gândea să îmbălsămeze corpul Domnului ei, ea îl turnă pe capul Său în credinţa, 
că El va fi ridicat în curând pe tronul din Ierusalim. 

Isus ar fi putut îndrepta atenţia ucenicilor asupra lui Iuda, ca pricină a osândirii nemiloase 
a Mariei. El le-ar fi putut descoperi sfințenia prefăcută a caracterului său şi le-ar fi făcut cunoscut 
lipsa sa totală de atenţie față de săraci şi sustragerea banilor, care fuseseră destinați pentru 
întreţinerea lor. Pentru El ar fi fost ceva uşor, ca să ațâţe indignarea lor contra lui Iuda, din cauza 
apăsării pe care el o exercita asupra văduvelor, orfanilor şi muncitorilor cu ziua; dar El Se stăpâni 
şi nu dădu pe faţă caracterul adevărat al lui Iuda. Nu-i făcu nici un reproş, spre a nu-i da nici un 
motiv de scuză pentru trădarea pe care el avea s-o facă în curând. 

Dar El mustră pe ucenici zicându-le: „Pe săraci îi aveţi totdeauna cu voi şi le puteţi face 
bine oricând voiţi: dar pe Mine nu Mă aveţi totdeauna. 

Ea a făcut ce a putut; Mi-a uns trupul mai dinainte, pentru îngropare. 

Adevărat vă spun că, oriunde va fi propovăduită Evanghelia aceasta, în toată lumea, se va 
istorisi şi ce a făcut femeia aceasta, spre pomenirea ei.” Privind în viitor, Isus vorbi cu siguranță 
despre Evanghelia Sa, care avea să fie predicată în toată lumea. Împărații aveau să se ridice şi să 
cadă; numele domnitorilor şi cuceritorilor aveau să fie uitate; dar amintirea faptei acestei femei 
avea să fie eternizată pe paginile istoriei Jertfa Mariei sfinte. 

Dacă ucenicii ar fi cunoscut pe deplin caracterul sublim al Maestrului lor, atunci ei n-ar fi 
privit nici o jertfă prea scumpă, pentru a fi adusă Fiului lui Dumnezeu. Magii de la răsărit au 
înțeles adevărata Sa poziţie şi onoare ce I se cuvenea mai bine, decât proprii Săi urmaşi, care 
primiseră instrucțiunile Sale puternice. Ei aduseră Mântuitorului daruri prețioase şi se plecară cu 
respect sfânt înaintea Lui, pe când era încă un copil mic şi culcat în iesle. 

Privirea pe care Isus o aruncă asupra lui Iuda cel egoist, îl convinse, că Maestrul său 
vedea fățărnicia sa şi citea caracterul său josnic şi dispreţuitor. El fu umplut de spiritul răzbunării. 
Inima sa ardea de invidie, că Isus primise un dar atât de preţios, care ar fi făcut onoare 
domnitorilor lumii. După cină, el merse imediat la mai marii preoților şi se oferi, a le da în mână 
pe Maestrul său. Preoţii erau plini de bucurie pentru aceasta, „şi i-au făgăduit bani. Şi Iuda căuta 
un prilej nimerit, ca să-L dea în mâinile lor.” 

În exemplul lui Iuda vedem urmările grozave ale lăcomiei şi ale furiei nesfinţite. El 
invidia pe Isus din cauza acelui dar preţios şi cu toate că el nu fusese mustrat personal, totuşi 
spiritul său de răzbunare şi lăcomia sa îl făcu să vândă pe Domnul lor pentru treizeci de arginți. 

Maria arătă, cât de mult prețuia ea pe Salvator, încât nu socoti ca prea scump a jertfi acel 
dar prețios pentru El; Iuda din contră ÎI preţuia după suma pe care o primi pentru trădarea Sa; 
sufletul său ordinar cumpăni viaţa Fiului lui Dumnezeu pentru o sumă neînsemnată de bani. Acel 
spirit rece de câştig, se dă pe faţă de către mulți din zilele noastre, care pretind a fi urmaşi ai lui 
Hristos. Darurile lor pentru cauza Sa nu sunt făcute decât cu neplăcere, sau sunt reţinute în totul 
sub diferite pretexte. 


Binefacerea generală, nelimitată din biserică sau confesiune, este înfăţişată adesea sub un 
astfel de pretext şi ei susțin ca şi Iuda, că ar fi mai bine să se dea săracilor. Dar adevăratul creştin 
îşi arată credinţa sa, dând mijloacele sale pentru cauza adevărului; el se cunoaşte din faptele sale; 
căci „credinţa fără fapte este moartă”. 

Isus citea inima lui Simeon şi ştia, că insinuările lui Iuda făcuseră o impresie asupra lui şi 
că în inima lui se ridicase întrebarea: „Omul acesta, 300 dacă ar fi un proroc, ar şti cine şi ce fel 
de femeie este cea care se atinge de el: că este o păcătoasă.” Luca 7:39. Când Iuda părăsi casa, 
Isus se adresă celui ce făcuse cina cu cuvintele: „Simone, am să-ţi spun ceva”. Simon răspunse: 
„Spune, Învățătorule”. Isus îi povesti apoi o pildă, prin care îi arătă contrastul dintre recunoştinţa 
lui Simeon, ospătătorul Său, pe care îl curățise de lepră şi recunoştinţa Mariei, care dobândise 
iertarea păcatelor ei. El zise: „Un cămătar avea doi datornici: unul îi era dator cu cinci sute de lei, 
iar celălalt cu cincizeci. 

Fiindcă n-aveau cu ce plăti, i-a iertat pe amândoi. Spune-mi dar, care din ei va iubi mai 
mult?” Simeon nu cunoştea aplicaţia pe care Isus avea de gând s-o facă; şi de aceea răspunse: 
„Socotesc că acela căruia i-a iertat mai mult.” Isus i-a zis: „Drept ai judecat.” Acest răspuns 
osândi pe Simeon. El fusese un mare păcătos şi suferise de o boală nesuferită, aşa încât toţi 
fugeau de el. Strigase cu voce jalnică după ajutorul lui Isus şi Mântuitorul care avea întotdeauna o 
ureche deschisă faţă de mizeria omenească, îl curăţise atât de păcate, cât şi de boala sa grozavă. 

Simeon a fost umilit; totuşi el fusese un fariseu mândru şi nu se socotise pe sine ca un 
păcătos aşa de mare, cum era în realitate; şi la aceasta el mai devenise şi înfumurat şi mândru în 
închipuirea sa. După părerea sa, el sta mai presus cu mult decât acea femeie sărmană, care unsese 
picioarele lui Isus. Ospătând pe Isus în casa sa, voia prin aceasta să-l arate un semn de o 
deosebită stimă; dar respectul său față de Isus fu totuşi micşorat când văzu că Mântuitorul primi 
cu atâta îndurare adorația Mariei care totuşi fusese o mare păcătoasă. El nu se mai gândea la 
minunea, prin care Isus îl scăpase de la moartea în care era cuprins de viu şi chibzuia acum cu 
sânge rece, dacă Isus este Mesia şi se poate în acelaşi timp înjosi, spre a primi darul acestei femei. 
El gândea, că dacă Isus ar fi fost într-adevăr Mesia, trebuia să cunoască păcătoşenia ei şi să o 
respingă. El nu recunoştea, că el însuşi fusese un mai mare păcătos decât ea şi că Hristos îi 1ertase 
atât lui cât şi ei. El era gata să pună la îndoială caracterul divin al Maestrului său, pentru că 
gândea a fi descoperit o lipsă de judecată în El. 

Pe de altă parte, Maria era pătrunsă de pocăință şi umilință, din cauza păcatelor ei. Din 
recunoştinţă pentru milostivirea sa iertătoare, Jertfa Mariei ea era gata să jertfească totul pentru 
Hristos şi nici-o îndoială despre trimiterea Sa dumnezeiască nu mai neliniştea sufletul ei nici 
măcar o clipă. Prin pilda Sa, Isus nu voia să Se refere la gradul de recunoştinţă, pe care aceste 
două persoane o nutreau față de El, căci niciuna din aceste două nu erau în stare, să şteargă 
tributul de mulțumire, pe care îl datorau. El Se referea din contră la poziţia lui Simeon, care se 
considera mai drept decât femeia şi arăta că deşi păcatele sale iertate erau mari, totuşi el nu 
răsplătise Binefăcătorului său cu acea stimă şi iubire, care exclude orice necredinţă. El nu-şi da 
seama decât puțin despre obligaţia Sa față de Salvatorul său, în timp ce Maria, preţuind pe deplin 
milostivirea ce i se arătase, era plină de recunoştinţă şi de iubire. 

Isus scoase în evidenţă contrastul izbitor, zicând: „Vezi tu pe femeia aceasta? Am intrat în 
casa ta şi nu Mi-ai dat apă pentru spălat picioarele; dar ea Mi-a stropit picioarele cu lacrimile ei şi 
Mi le-a şters cu părul capului ei. Tu nu Mi-ai dat sărutare; dar ea, de când a intrat, n-a încetat să- 
Mi sărute picioarele. Capul nu Mi L-ai uns cu untdelemn; dar ea Mi-a uns picioarele cu mir.” 

Fariseul cel mândru îşi închipuise că va arăta lui Isus destulă cinste, dacă ÎL invită în casa 
sa; şi fiind stăpânit de simţul propriei sale mărimi neglijase să-l dovedească cinstea, care se 
cuvenea unui oaspete atât de înălțat, care săvârşise pentru el o minune de milostivire. Isus 


îmbărbătă faptele de politeţe gingaşe, iar femeia a fost lăudată în mod călduros de către Salvator 
pentru atenţia şi iubirea ei: „De aceea îţi spun: “Păcatele ei, care sunt multe, sunt iertate; căci a 
iubit mult. Dar cui i se iartă puţin, iubeşte puţin.” 

Ochii lui Simeon au fost deschişi şi el recunoscu neglijenţa şi necredinţa sa. El a fost 
mişcat prin bunătatea lui Isus, că nu-l dojeni în faţa tuturor oaspeților. El îşi dădu seama, că Isus 
nu voia să dea pe faţă înaintea altora vina şi lipsa sa de recunoştinţă, ci voia numai să-i convingă 
sufletul printr-o expunere a purtării sale care se potrivea bine cu acel caz. Imputele aspre ar fi 
împietrit inima lui Simeon față de căință; dar îndemnurile indulgente îl convinseră totuşi de 
rătăcirea sa şi-i câştigară inima. El recunoscu mărimea vinovăţiei sale faţă de Domnul său şi pe 
viitor deveni un bărbat umilit şi tăgăduitor de sine. 

Dacă ne dăm seama de mărimea datoriei noastre față de Mântuitorul nostru, atunci ne 
vom lega mai strâns de El şi iubirea noastră se va da pe faţă în toate acțiunile noastre, Isus îşi 
aminteşte de orice faptă bună pe care o fac copiii Săi. Cel tăgăduitor de sine şi binefăcător va trăi 
în amintirea Sa şi va fi răsplătit în ziua de apoi. El nu va uita nimic din ceea ce se face pentru 
cauza Sa sfântă. Nici o jertfă nu poate fi prea scumpă, pentru a fi adusă pe altarul credinței 
noastre. 

Intrarea lui Isus în Ierusalim. 

În prima zi a săptămânii, Isus Îşi continuă călătoria Sa la Ierusalim, spre a lua parte acolo 
la sărbătoarea Paştelor. Gloate multe de popor care veniseră la Betania, ca să-L vadă, ÎL însoțeau, 
însufleţite de dorinţa, de a fi martori oculari ai intrării Sale triumfale în sfânta cetate. Întreaga 
natură părea a fi în bucurie de sărbătoare: pomii înfrunziseră iarăşi şi florile lor umpleau văzduhul 
cu parfumul lor. Mulţi se găseau pe cale spre cetate, ca să serbeze Paştele. 

Aceste cete se ataşau mereu la mulțimea, care înconjura pe Isus. El trimise înainte pe doi 
din ucenicii Săi, ca să aducă un „măgăruş, mânzul unei măgăriţe”, pe care să intre călare în 
Ierusalim. Dar întrucât oraşul se afla numai la o mică depărtare şi mai înainte El călătorise 
întotdeauna cu plăcere pe Jos, ucenicii Săi nu pricepeau la început, de ce El preferă acum să 
meargă călare. Dar speranţa se ridică în inima lor la gândul plin de bucurie, că Isus intenţionează 
să intre în capitală, să Se proclame ca Împărat al ludeilor şi să înceapă a împărăţi. În timp ce 
ucenicii executau însărcinarea lor, ei comunicară amicilor lui Isus ideile lor strălucite şi din 
această cauză agitația se răspândi în lung şi-n lat, iar aşteptările poporului se încordară la culme. 

Isus alese pentru Sine un mânz pe care nu călărise nimeni. Cu un entuziasm vesel, 
ucenicii îşi puseră veşmintele lor pe măgăruş şi puseră pe Maestrul lor deasupra. Imediat după 
aceasta strigăte triumfale umplură 304 văzduhul, iar mulţimea ÎI salută ca pe Mesia şi Împăratul 
lor. Isus primi acum omagiile, pe care mai înainte le respinsese întotdeauna, iar ucenicii priveau 
aceasta ca pe un semn, că speranţele lor fericite vor fi realizate, căci ÎL vor vedea acum în 
Ierusalim, recunoscut în general ca Împărat al lui Israel. Toţi se simțeau fericiţi şi plini de 
entuziasm căutau să se întreacă unii pe alţii în omagiile lor. Într-adevăr ei nu puteau desfăşura 
nici o podoabă şi strălucire exterioară; dar ei Îi aduceau adorarea inimilor fericite. Ei nu erau în 
stare ca să-i ofere daruri preţioase, dar mulţi îşi întindeau veşmintele în calea Sa, iar alții presărau 
înaintea Lui ramuri de măslin şi de palmier. Acestei expediţii triumfale, ei nu-i puteau pune în 
frunte nici un stindard împărătesc, dar ei ridicau ramurile de palmieri ale pomilor înfrunziți ca 
semne de biruință ale naturii şi fâlfâind cu ele înaintea Lui, strigăte puternice de osanale umpleau 
văzduhul. 

La fiecare pas numărul lor creştea mereu; căci mulți, care auzeau de apropierea lui Isus, 
alergau să se ataşeze la expediția triumfală. Simpli privitori se amestecau neîncetat cu mulțimea 
şi întrebau: „Cine este acesta? Ce înseamnă această agitaţie generală?” Toţi auziseră despre Isus 
şi aşteptau, ca El să vină la Ierusalim; totuşi ei ştiau că El refuzase până aici, să primească onoruri 


pământeşti şi acum erau uimiţi la culme, când auziră, că El era Acela. Ei se minunau întrebându- 
se, ce întâmplare o fi provocat în el această schimbare de sentimente, întrucât El declarase mai 
înainte, că împărăţia sa nu este din lumea aceasta. 

Pe când ei se minunau şi se întrebau astfel, mulțimea plină de entuziasm, aduce la tăcere 
întrebările lor printr-un strigăt triumfal, care se repeta mereu, mereu şi al cărui ecou răsuna 
lămurit de pe colinele şi văile din apropiere. Şi acum, acestei procesiuni vesele, îi iese în 
întâmpinare o mare mulțime din Ierusalim, care auziseră despre marea manifestaţie publică şi 
alergau, să întâmpine pe Salvator şi să-L conducă la Ierusalim. Din mulţimea nenumărată de 
israeliți care veniseră la sărbătoarea Paştelui în acest oraş, mii de suflete Îi ieşeau acum înainte şi- 
L salutau cu ramuri de palmieri în mâinile lor şi cântând imnuri sfinte. Preoţii dădură în templu 
semnalul de trâmbiță pentru serviciul divin de seară, dar numai puțini răspunseră la chemare, iar 
preoţii ziceau cu consternare unii către alţii: „Tot poporul se duce după El”. 

În timpul vieţuirii Sale pământeşti de până aici, Isus refuzase să primească onoruri 
pământeşti şi respinsese orice încercare, de a-L ridica pe un tron pământesc; totuşi cu această 
ocazie El voia să atragă atenția publică asupra Sa, ca Salvator al lumii. El Se apropia de punctul 
decisiv, când viaţa Sa avea să fie adusă ca un preţ de răscumpărare pentru omul păcătos. Deşi El 
avea să fie în curând trădat şi pironit pe cruce ca un făcător de rele, totuşi El voia să intre acum în 
Ierusalim, teatrul morţii Sale ca jertfă care ÎI aştepta, sub manifestările de bucurie ale mulțimii şi 
sub onorurile ei împărăteşti, spre a da prin aceasta o slabă idee despre strălucirea revenirii Sale 
viitoare ca Rege al Sionului. 

Era în intenţia lui Isus, de a îndrepta atenţia asupra jertfei, care avea să fie actul de 
încoronare al misiunii Sale către o lume căzută. Poporul se adună la Ierusalim să serbeze Paştele, 
în timp ce Mieluşelul adevărat, se oferi de bună voie ca jertfă. Isus recunoscu că în toate timpurile 
viitoare, poporul lui Dumnezeu avea să facă moartea pe care El a suferit-o pentru păcatele lumii, 
ca obiect de adâncă meditație. Orice eveniment în legătură cu aceasta avea să fie expus fără vreo 
umbră de îndoială. De aceea era de însemnătate, ca ochii întregului popor să fie îndreptați asupra 
Lui şi ca manifestaţia publică care avea să aibă loc înainte de jertfa Sa de moarte, să fie de aşa 
natură, încât atenţia tuturor să fie îndreptată asupra jertfei însăşi. După o astfel de expediție 
triumfală, ca aceea a Mântuitorului nostru în Ierusalim, ochii tuturor aveau să urmărească 
desfăşurarea rapidă a vieţii Sale până la sfârşit. 

Evenimentele bătătoare la ochi, care erau în legătură cu această intrare, nu puteau să nu 
intre în discuţia generală şi să nu aducă pe Isus la cunoştinţa fiecăruia. După răstignirea Sa, ei 
aveau să fie puşi în legătură cu osândirea şi moartea Sa, aveau să cerceteze profețiile şi ca urmare 
aveau să descopere faptul, că acesta era într-adevăr Mesia; şi în toate țările aveau să se 
înmulțească convertirile la credința în Hristos. 

La această unică scenă triumfală din viața Sa pământească, Salvatorul ar fi putut să Se 
prezinte cu o suită de îngeri cereşti şi cu trâmbiţa lui Dumnezeu; totuşi El urmă cu credincioşie 
calea umilinței, pe care apucase şi purtă povara omenirii, până ce viaţa Sa a fost jertfită pentru 
viaţa lumii. 

Această zi, care părea să încoroneze activitatea lor de până aici, ar fi fost pentru ucenici ca 
o zi acoperită de nori întunecoşi, dacă ei ar fi ştiut, că această scenă de bucurie nu era decât un 
preludiu al suferințelor şi al morții Maestrului lor. Deşi El le vorbise în diferite rânduri despre 
jertfa Sa de moarte inevitabilă, totuşi în veselia triumfală prezentă, ei uitară cuvintele Sale triste şi 
aşteptau domnia Sa plină de binecuvântare pe tronul lui David. Procesiunea se mărea continuu şi 
toți cu puține excepții, fură cuprinşi de entuziasmul momentului şi se uniră la strigătele de veselie 
şi de osanale, care răsunau de pe o colină pe alta şi dintr-o vale într-alta. Neîncetat se auzea 
strigătul: „Osana Fiul lui David! 


Binecuvântat este Cel ce vine în Numele Domnului! Osana în cerurile prea înalte!” Marea 
mulțime părea a se întrece în a răspunde unii altora la acest strigăt luat dintr-un trecut profetic. 

Mulţi farisei erau martori la această scenă şi fiind plini de invidie şi de răutate, căutară să 
abată părerea generală în altă direcție. Ei făcură uz de orice autoritate posibilă, ca să înăbuşe 
entuziasmul poporului; dar, toate străduinţele şi toate amenințările lor au fost fără succes. 

Temându-se că aceste mari mulțimi vor fi în stare să ridice pe Isus la rangul de rege, ca un 
ultim refugiu al lor, ei îşi făcură drum prin mulțime şi vorbiră lui Isus cu cuvinte mustrătoare şi 
amenințătoare: „Învăţătorule, ceartă-Ţi ucenicii!” Ei mai declarară, că o astfel de manifestaţie 
zgomotoasă şi agitată ar fi ilegală şi nu va fi îngăduită de autoritate. 

Dar răspunsul lui Isus aduse totuşi la tăcere ordinele lor trufaşe: „Vă spun că dacă vor 
tăcea ei, pietrele vor striga.” Dumnezeu Însuşi, prin providenţa Sa deosebită, hotărâse 
desfăşurarea acelor evenimente, care aveau loc atunci şi dacă oamenii ar fi neglijat aducerea la 
îndeplinire a planului dumnezeiesc, atunci El ar fi dat glas chiar pietrelor neînsufleţite şi ele ar fi 
salutat pe Fiul Său cu cântări de laudă. Această scenă fusese descoperită în viziuni profetice 
sfinților vizionari din Vechiul Legământ, iar oamenii erau fără putere de a zădărnici intenţia lui 
Iehova. Când fariseii aduşi la tăcere se retraseră, cuvintele lui Zaharia au fost repetate de sute de 
glasuri: „Saltă de veselie, fiica Sionului! Strigă de bucurie, fiica Ierusalimului! Iată că Împăratul 
tău vine la tine; El este neprihănit şi biruitor, smerit şi călare Intrarea lui Isus în Ierusalim pe un 
măgar, pe un mânz, pe mânzul unei măgăriţe.” Fariseii s-au văzut constrânşi să renunțe la 
străduinţele lor, de a înăbuşi entuziasmul general, întrucât toate reclamaţiile lor, nu făceau decât 
să mărească şi mai mult zelul poporului. Niciodată mai înainte nu văzuse lumea o procesiune 
triumfătoare ca aceasta. Ea nu se asemăna cu convoaiele triumfale ale cuceritorilor vestiți ai 
pământului. În acest convoi nu se aflau prizonieri cu inima întristată, ca trofee ale vitejiei 
împărăteşti; dar Salvatorul era înconjurat fireşte de trofee glorioase şi de martorii operei iubirii 
Sale pentru oamenii păcătoşi. În suita Sa se aflau captivi care fuseseră smulşi din puterea tirană a 
lui Satan şi care mulțumeau lui Dumnezeu pentru liberarea lor. Orbii, cărora El le redase vederea, 
înaintau cu zel şi erau conducătorii convoiului. Cei muţi, ale căror limbi fuseseră dezlegate, 
făceau să răsune cele mai puternice strigăte de osanale. Cei ologi, pe care El îi vindecase, săreau 
plini de bucurie în jurul Lui şi aveau cei dintâi grija de a smulge ramuri de palmieri şi a fâlfâi în 
văzduh cu ele în onoarea Salvatorului. Văduvele şi orfanii se aflau în acelaşi convoi şi proslăveau 
numele lui Isus, pentru toate faptele de milostivire pe care le făcuse pentru ei. Cei leproşi, care 
fuseseră curățiți printr-un cuvânt al Său şi salvaţi dintr-o moarte, în care erau îngropaţi de vii, îşi 
aşterneau veşmintele lor de sărbătoare în calea Sa şi Îl salutau pe Împăratul Măririi. De asemenea 
şi aceia, care fuseseră sculați din somnul lor de moarte prin puterea cuvântului Său, se aflau în 
mulțime. Lazăr, al cărui corp căzuse deja pradă putrezirii în mormânt, fericit în puterea sa de 
bărbat recâştigată, conducea acum umilit asinul, pe care călărea Salvatorul Său. 

Când convoiul festiv ajunse în vârful colinei şi era în perspectivă să intre în cetate, Isus Se 
opri şi mulțimea de asemenea. Ierusalimul sta înaintea lor în toată podoaba sa scăldat în lumina 
soarelui coborât la apus. Templul atrăgea asupră-şi ochii tuturor. Într-o splendoare maiestuoasă, 
el se ridica peste toate clădirile şi părea să indice spre cer, ca şi când ar fi voit să îndrepte poporul 
spre singurul şi adevăratul Dumnezeu viu. Acest templu, în maiestatea Sa grandioasă, fusese mult 
timp mândria şi strălucirea naţiunii iudaice. Chiar şi romanii îl priveau ca şi pe un monument, 
care era neîntrecut în strălucire. Regele lor se unise 308 cu iudeii, spre a-l înfrumuseţa şi cu toţii 
nu cruțaseră nici osteneală, nici cheltuieli, spre a-l împodobi atât pe dinafară, cât şi pe dinăuntru 
cu cele mai frumoase podoabe. 

O parte din zidul clădirii rezistase la asedierea oştirilor puternice, o capodoperă a 
arhitecturii, acesta părea ca şi când ar fi fost luat dintr-o singură bucată de stâncă. În timp ce 


soarele ce cobora pe cerul auriu la vest, îşi revărsa splendoarea sa reflectând asupra marmurei 
albe şi curate cu o aureolă de foc şi scânteia pe brâurile de aur ale stâlpilor săi, de pe vârful 
colinei, pe care sta Isus cu urmaşii Săi, întreaga clădire părea ca un mare palat grandios de 
zăpadă, acoperit cu pietre scumpe scânteietoare. La intrarea templului se afla o viţă de aur şi de 
argint, cu frunze verzi şi cu struguri masivi, fiind totul executat cu cheltuieli extraordinare de 
artiştii cei mai iscusiți. Cu aceasta Israel era reprezentat prin simbolul unei viţe roditoare. Aurul, 
argintul şi verdele natural, cu gustul său rar şi arta sa excelentă, erau întrunite toate într-un întreg 
armonios, asupra căruia ochiul privea cu consternare cum coardele sale se ramificau pe stâlpii 
strălucitori ai zidului şi se agățau de ornamentele sale aurite. Soarele coborât la apus scălda totul 
cu o aureolă glorioasă pe care cerul o reflecta. 

Isus priveşte la această scenă răpitoare şi întreaga mulțime amuţeşte, fiind fermecată de 
acea privelişte grandioasă. Orice ochi se îndreaptă involuntar asupra Salvatorului, aşteptând să 
vadă exprimându-se pe fața Sa admiraţia pe care o simțeau ei. Dar în locul acesteia ei observară o 
expresie de durere pe faţa Sa iubitoare. Ei văd cu uimire şi decepţie, cum ochii Mântuitorului se 
umplu de lacrimi, cum corpul Său se clatină încoace şi încolo, în timp ce un strigăt de durere 
răsună de pe buzele Sale tremurânde, ca şi când ar fi pornit dintr-o inimă zdrobită. Ce privelişte 
era aceasta pentru îngerii cerului! Suveranul lor iubit în lacrimi disperate! Ce privelişte era 
aceasta pentru acea mulțime plină de bucurie, care cu strigăte triumfale legănând din ramurile de 
palmieri, ce le aveau în mâini, ÎI însoţiseră până la acea înălţime, de unde puteau avea o privire 
asupra oraşului întins la picioarele lor, unde ei voiau să-şi aducă la îndeplinire planurile lor 
plăcute, de a-L încorona ca Împărat! 

Aclamaţiile lor amuțiră acum şi multe lacrimi curgeau de un simțământ Intrarea lui Isus în 
Ierusalim de durere, pe care ei nu o pricepeau. 

Isus plânsese la mormântul lui Lazăr; dar aceea era o durere divină care se potrivea acelor 
împrejurări. Întristarea Sa bruscă, părea totuşi ca un glas de jale în mijlocul unui cor de triumf 
grandios. În mijlocul acestei scene de bucurie, pe când toţi Îl aclamau, Împăratul lui Israel 
izbucni în lacrimi; dar nu în lacrimi liniştite de bucurie, ci în lacrimi şi suspine dintr-o durere 
sufletească de neînvins. Mulțimea e cuprinsă deodată de tristețe, văzând acea mâhnire de 
nepriceput. Lacrimile lui Isus nu curgeau în vederea suferințelor corporale ce Îl aşteptau la 
răstignire, deşi grădina Ghetsimani, unde spaimele unui întuneric aveau să năpădească în curând 
asupra Lui, sta tocmai în fața Lui. De asemenea şi poarta oilor se vedea, prin care animalele de 
jertfă fuseseră introduse timp de secole. Această poartă avea să se deschidă în curând şi pentru El, 
ca marele antitip; la a Cărui jertfire pentru păcatele lumii indicaseră toate aceste jertfe. Nu 
departe de aici se afla şi Golgota, teatrul luptei Sale cu moartea, care avea să aibă loc în curând. 

Salvatorul plânge dar nu la gândul despre cruda Sa moarte; El nu simte nici o întristare 
egoistă. Gândul la suferinţele Sale corporale nu producea nici o teamă acestui suflet nobil şi 
Jertfitor de sine. Priveliştea Ierusalimului umplu inima Sa cu durere — Ierusalimul, care respinsese 
pe Fiul lui Dumnezeu şi disprețuise iubirea Sa, care nu voia să ţină seama de minunile Sale 
puternice şi care era gata să-l curme viaţa. El ştie, unde i-a dus lepădarea Salvatorului lor şi care 
ar fi putut să fie viitorul său, dacă ar fi primit pe Acela singurul, care era în stare să vindece rănile 
lor. El venise, ca să-i salveze; cum putea El să Se lepede de copilul încredinţat Lui! 

EI Îşi ridicase mâna Sa — care binecuvântase atât de mult pe bolnavi şi pe suferinzi — şi 
indicând la cetatea condamnată exclamă plin de durere: „Dacă ai fi cunoscut şi tu, măcar în 
această zi lucrurile, care puteau să-ți dea pacea!” Aici Isus Se opri şi trecu sub tăcere, care ar fi 
fost soarta Ierusalimului, dacă ar fi recunoscut unicul Ajutor, pe care Dumnezeu i l-a putut da — 
dăruirea Fiului Său iubit — care a avut prilejul să-L recunoască şi să umble în lumina dăruită lor 


de Dumnezeu; atunci această cetate ar fi fost împărăteasa împăraţilor într-o fericire 310 
netulburată şi ar fi stat liberă în tăria puterii primită de la Dumnezeu. 

Atunci n-ar mai fi stat soldați înarmaţi la porțile ei şi nici un drapel roman n-ar mai fi 
fâlfâit pe zidurile sale. Soarta glorioasă, care ar fi făcut Ierusalimul fericit, dacă ar fi primit pe 
Salvatorul Său, sta acum în faţa Fiului lui Dumnezeu. El vedea, că această cetate ar fi fost prin El 
vindecată de boala ei grea, ar fi fost hberată de sclavia ei şi ar fi fost recunoscută iarăşi ca cea mai 
puternică capitală a lumii. De pe zidurile ei, porumbelul păcii ar fi zburat către toate naţiunile şi 
Ierusalimul ar fi fost diadema măririi întregii lumi. 

Dar acest tablou măreț, despre aceea ce Ierusalimul ar fi putut să fie, dacă ar fi primit pe 
Fiul lui Dumnezeu, dispare, deoarece Salvatorul Îşi Îndreptă privirea la soarta lui de acum, când 
se afla sub jugul cel greu al romanilor, apăsat de mânia lui Dumnezeu sub dreptatea Sa 
răsplătitoare. El reia firul întrerupt al plângerii Sale zicând: „Dar acum ele sunt ascunse de ochii 
tăi. Vor veni peste tine zile, când vrăjmaşii tăi te vor înconjura cu şanţuri, te vor împresura şi te 
vor strânge din toate părțile: te vor face una cu pământul, pe tine şi pe copiii tăi din mijlocul tău; 
şi nu vor lăsa în tine piatră pe piatră, pentru că n-ai cunoscut vremea când ai fost cercetată.” 

Hristos veni ca să salveze Ierusalimul cu copiii săi de consecinţele păcatelor comise; dar 
aşteptările nesfinţite ale fariseilor nu au fost satisfăcute prin felul înfățișării Sale. Mândria 
fariseilor, făţărnicia, gelozia şi răutatea, Îl împiedicaseră la aducerea la îndeplinire a intenţiei 
Sale. Isus cunoştea răsplătirea grozavă care aştepta cetatea lăsată în soarta ei. El vede în spirit 
Ierusalimul înconjurat de oşti, iar pe locuitorii săi împresuraţi expuşi la foamete şi moarte, pe 
mame mâncând corpurile moarte ale copiilor lor proprii şi pe părinți şi copii smulgând unul din 
mâna altuia ultima îmbucătură, întrucât orice sentiment firesc fusese tocit prin chinurile rozătoare 
ale foamei. El vede, că îndărătnicia ludeilor, aşa cum ea se arată în lepădarea răscumpărării 
oferite, îi făcu să refuze şi ultima lor posibilitate de salvare şi de supunere față de armatele 
cuceritoare. El vede pe sărmanii locuitori ai Ierusalimului chinuiţi pe roată şi pe cruce; vede 
frumoasele sale palate distruse, templul în care Dumnezeu Îşi descoperise mărirea Sa în ruine şi 
vede cum din toate Intrarea lui Isus în Ierusalim zidurile sale curate şi albe, împodobite cu stâlpi 
înalți şi cu ornamente aurite, nu avea să rămână piatră peste piatră, care să nu fie dărâmată, iar 
cetatea arată cu plugul de la o margine la alta asemenea unui câmp. 

Fireşte, în faţa unui tablou atât de îngrozitor, Mântuitorul putea vărsa lacrimi de durere. 

Ierusalimul fusese copilul Său favorit şi întocmai după cum un tată iubitor este îndurerat 
pentru un fiu neascultător, aşa plângea Isus asupra Ierusalimului. Cum să te lepăd! Cum să te dau 
Eu distrugerii şi mizeriei! 

Să te las Eu, să umpli paharul răutății tale până la gură! Un suflet are o atât de mare 
valoare, încât alte lumi par nimic în comparaţie cu unul ca acesta; dar aici o naţiune întreagă avea 
să piară. Îndată ce soarele avea să se coboare la apus, timpul de har pentru Ierusalim avea să fie 
terminat. 

Pe când acel mare convoi triumfal se opri în vârful muntelui Măslinilor, pentru Ierusalim 
nu era încă prea târziu, de a se căi de păcatele sale şi a fi salvat. Îngerul milostivirii se pregătea 
atunci să-şi întindă aripile ca să se coboare de la tronul de aur şi să facă loc judecății şi răsplătirii 
ce se apropia cu paşi repezi. Dar inima iubitoare a lui Isus mijlocea încă pentru Ierusalimul care 
respinsese toată milostivirea Sa şi disprețuise avertismentele Sale şi acum era gata să-şi 
completeze măsura nelegiuirii sale, scăldându-şi mâinile în sângele Său. Dacă Ierusalimul ar fi 
vrut să facă pocăință, încă n-ar fi fost prea târziu. În timp ce ultimele raze ale soarelui la apus, 
revărsau o lumină aurie asupra templului, a turnului şi a cupolelor sale, cum n-ar fi vrut vre-un 
înger bun să-l conducă la iubirea Salvatorului său şi să abată de la el primejdia care îl amenința! 


O, cetate frumoasă dar nesfinţită, care ai omorât cu pietre pe profeți şi ai lepădat pe Fiul 
lui Dumnezeu, care prin nepocăinţa ta, ţi-ai făurit singură lanţurile sclaviei — ziua ta de har este 
aproape pe sfârşit! 

Aici locuise un popor privilegiat, Dumnezeu îşi pusese locuinţa Sa în templul lor; „ca o 
odraslă frumoasă, de care se bucură întreaga ţară”. 

Mai mult de o mie de ani el fusese supravegheat de purtarea de grijă ocrotitoare şi de 
iubirea gingaşă a lui Isus. În acel templu răsunaseră avertismentele solemne ale profeților. Acolo 
cădelniţele cu tămâie aprinsă fuseseră legănate, în timp ce fumul de tămâie se urca la Dumnezeu 
cu rugăciunile închinătorilor. Acolo cursese sângele animalelor, ca simbol 312 al sângelui lui 
Hristos. Acolo Îşi descoperise Iehova mărirea Sa asupra tronului de har. Acolo îşi îndeplineau 
preoţii slujba sfântă a chemării lor, îmbrăcaţi în veşmintele lor fâlfâitoare şi cu pieptăraşele lor 
brodate cu pietre scumpe, iar podoaba simbolurilor şi ceremoniilor durase timp de secole. 
Acestea trebuiau să ia sfârşit, căci Ierusalimul îşi pecetluise propria soartă şi distrugerea sa era la 
uşă. 

Privind la soarta iubitei Sale cetăţi, sufletul Său Se aprinse asupra copilului Său favorit. O 
iubire fără răspuns sfâşie inima Fiului lui Dumnezeu. Mulțimea nu ştia decât puţin despre 
durerea, care apăsa sufletul Aceluia, pe care ei Îl onorau. Ei vedeau lacrimile Sale şi auzeau 
suspinele Sale şi pentru un scurt timp o venerație sfântă întrerupse manifestările lor de bucurie; 
totuşi ei nu puteau înțelege însemnătatea plângerii Sale asupra Ierusalimului. 

Între timp mai marii poporului, fuseseră încunoșştințaţi, că Isus Se apropie de cetate cu o 
mare mulţime. Umpluţi de spaimă, ei Îi ieşiră în întâmpinare, nădăjduind că vor putea împrăștia 
mulțimea prin autoritatea lor. Pe când convoiul triumfal voia să pornească de pe Muntele 
Măslinilor la vale, e oprit deodată de mai mari. La întrebarea lor pusă cu autoritate: „Cine este 
acesta?” peste toată gălăgia mulțimii, se aud profețiile repetate de ucenicii insuflați de spiritul lui 
Dumnezeu şi plini de entuziasm, care răspundeau la această întrebare: Adam vă spune: Aceasta 
este seminţia femeii, care va zdrobi capul şarpelui. Întrebaţi pe Avraam, el vă va spune: Acesta 
este Melhisedec, Împăratul Salemului, Regele păcii. Iacob vă va zice: Acesta este Eroul din 
seminţia lui Iuda, Isaia vă va spune: Emanuel, Minunat, Sfetnic, Dumnezeu puternic, Părintele 
veşniciilor, Domn al păcii. leremia vă va spune. 

Odrasla din seminția lui David, Iehova, Dreptatea noastră. Daniel vă va spune: Acesta 
este Mielul lui Dumnezeu, care ridică păcatele lumii. 

Marele Iehova a declarat de la tronul Său: Acesta este Isus, Mesia, Prinţul vieții, 
Salvatorul lumii. Chiar şi stăpânitorul întunericului ÎL recunoaşte, zicând: „Te ştiu cine ești, 
Sfântul lui Dumnezeu.” 

Isus plânge asupra Ierusalimului. 

Intrarea triumfală a lui Isus în Ierusalim, în ajunul răstignirii Sale, era o preînchipuire 
slabă a venirii Sale pe norii cerului cu putere şi mărire, însoțit de cetele îngereşti triumfătoare şi 
sub strigătele de bucurie ale sfinților. Atunci se vor împlini cuvintele lui Hristos: „De acum 
încolo nu Mă veți mai vedea până când veţi zice: “Binecuvântat este Cel ce vine în Numele 
Domnului!”” Matei 23:39. 

Lui Zaharia i-a fost arătată, în viziune profetică, ziua triumfului final, când Hristos va veni 
în mărire, cum şi starea ludeilor, care L-au lepădat la prima Sa venire: „Îşi vor întoarce privirile 
spre Mine, pe care L-au străpuns. Îl vor plânge cum plânge cineva pe singurul lui fiu, şi-L vor 
plânge amarnic, cum plânge cineva pe un întâi născut.” Zaharia 12:10. 

Lacrimile lui Hristos, când plânse asupra Ierusalimului, curgeau pentru păcatele tuturor 
timpurilor. Națiunea iudaică era un simbol al neamului omenesc din toate secolele, care a 
disprețuit invitația iubirii nemărginite. Toți acei, care pretind a fi reprezentanţi ai lui Hristos pe 


pământ şi totuşi prin umblarea vieţii lor ÎI tăgăduiesc neîncetat, îşi pot recunoaşte osândirea lor în 
acuzaţia lui Isus contra iudeilor cu îndreptăţirea lor de sine. Mântuitorul a venit pe pământ, ca să 
aducă lumina adevărului; dar avertismentele Sale rămaseră totuşi neluate în seamă şi invitaţiile 
Sale pline de har au fost dispreţuite de acei, care au lăsat egoismul şi iubirea de mamona şi de 
onoare lumească, să câştige supremație în templul inimilor lor. 

Păcatul Ierusalim consta în lepădarea avertismentului şi a harului oferit lor pe atunci. 
Întocmai după cum un tată gingaş compătimeşte pe un fiu iubitor dar rătăcitor şi răsculător, tot 
astfel a avut Isus compătimire pentru Ierusalim. EI le-a trimis profeți şi bărbaţi înţelepţi cu sfaturi, 
cu rugăminţi şi avertismente despre judecățile ce-i amenințau, în cazul când ei aveau să stăruie în 
păcatele lor. Sângele de jertfă cursese neîncetat timp de secole şi reprezentase astfel în mod 
simbolic marea ispăşire prin Fiul lui Dumnezeu, care avea să fie sacrificat pentru răscumpărarea 
omenirii. Deşi jertfele înjunghiate se înmulțiseră cu abundență, totuşi ele nu puteau să înlocuiască 
adevărata întristare pentru păcat şi ascultarea față de Dumnezeu. O inimă zdrobită şi un suflet 
întristat ar fi fost de o mai mare valoare în ochii lui Dumnezeu, decât o mulțime de jertfe fără 
adevărata căință. 

Ierusalimul nu folosise privilegiile sale, el nesocotise avertismentele profeților săi şi 
omorâse pe reprezentanții cei sfinți ai lui Dumnezeu. 

Totuşi neamul, care învinuia pe Isus, nu era răspunzător pentru păcatele părinților săi, 
decât numai dacă aveau să se deprindă cu obiceiurile rele şi dacă aveau să devină complici la 
prigonirea vechilor servi ai lui Dumnezeu prin spiritul lor de ură şi de răzbunare. Lepădarea 
harului oferit în prezent şi a avertismentelor date puneau asupra lor o povară de vinovăţie, pe care 
sângele boilor şi al ţapilor nu o puteau spăla. Ei erau mândri, stăpâniți de un spirit de îndreptățire 
de sine şi independent şi se îndepărtaseră astfel tot mai mult şi mai mult de cer, până ce în cele 
din urmă deveniseră nişte adepți supuşi ai lui Satan. Națiunea iudaică făurise încă timp de secole 
lanţurile, pe care şi le pusese asuprăşi acel neam în mod irevocabil. 

Lacrimile lui Hristos exprimă chinul Său sufletesc, pentru că El vedea poporul Său 
chemând asupră-şi pieirea sigură. El ar fi vrut să rupă jugul sclaviei pe care i-l pusese o națiune 
păgână de pe grumazul lor. Deşi fariseii se plângeau cu amar de umilinţă şi apăsare, totuşi 
respingeau plini de ură unicul lor ajutor, care îi putea elibera de captivitatea lor şi să-i facă un 
popor liber şi fericit. Timp de trei ani de zile auziseră ei glasul Salvatorului, care invita pe cei 
osteniți şi împovăraţi să vină la El spre a-i însufleți. El a răspândit binecuvântări ori pe unde a 
călcat piciorul Său. Dar în loc ca ei să răspundă cu recunoştinţă iubirii Sale, ținură pe Hristos 
departe de ei şi acum erau gata, a-şi pecetlui propria lor pierzare, omorându-L. 

Ierusalimul pământesc reprezintă marea majoritate a pretinşilor creştini din zilele noastre. 
Mântuitorul ne-a dăruit binecuvântările Sale prin jertfa nemărginită a propriei Sale vieţi. În 
prezent avem încă zile de har şi de privilegii. În fiecare epocă oamenii au avut ziua lor de lumină 
şi de privilegii, un anumit timp de cercare, în care ei se puteau împăca cu Dumnezeul lor. Există 
însă o limită pentru harul divin. Harul lui Dumnezeu poate fi oferit şi neluat în seamă mulți ani 
de-a rândul; totuşi va veni un timp, când El ni se va adresa pentru ultima oară. 

Atunci glasul cel dulce şi atrăgător nu mai cheamă pe păcătos şi mustrările şi avertizările 
încetează. 

Această zi sosise acum pentru Ierusalim. Cu o voce aproape înăbuşită de suspinuri şi 
lacrimi, Isus adresează de pe vârful Muntelui Măslinilor, ultima Sa avertizare către națiunea 
aleasă: „Dacă ai fi cunoscut şi tu, măcar în această zi, lucrurile, care puteau să-ți dea pacea!” O 
mică parte din zi mai rămânea încă, în care Ierusalimul putea să-şi recunoască rătăcirea sa fatală 
şi să se întoarcă către Hristos. Câtă vreme soarele care se cobora spre apus, mai era vizibil pe cer 
mai exista încă timp de scăpare. Îngerul milostivirii mijlocise mult timp pentru cetatea nepocăită; 


dar acum El era gata să se coboare de la tronul de aur, la rostirea sentinţei irevocabile: „Dar 
acum, ele sunt ascunse de ochii tăi.” Aceste cuvinte rostite de Hristos pe munte se întind până la 
timpul nostru. Lacrimile Sale au curs pentru nepocăința noastră. Dar ca şi iudeilor, El ne-a trimis 
şi nouă marea lumină. Mustrări, îndemnuri şi avertizări ne-au fost date, însoțite de marea iubire a 
Salvatorului. 

Întocmai după cum curţile templului erau profanate în zilele lui Hristos prin comerțul 
nesfințit, astfel templul inimii, în care ar trebui să fie ascuns Hristos, este necurăţit prin egoism, 
iubire de lume, răutate, invidie şi patimi nesfinţite. Salvatorul trimite solii, ca să avertizeze pe 
păcătoşi faţă de primejdia lor şi să le trezească inima la pocăință, dar nu de puţine ori, acestea au 
fost tratate ca nişte povestiri. Mulți chiar dintre cei ce se consideră evlavioşi, sunt în zilele noastre 
tot aşa de 316 puţin sfințiți prin Spiritul lui Dumnezeu, ca şi fariseii de pe vremea lui Hristos. 
Lumina adevărului e lepădată de mii de oameni, pentru că impune purtarea crucii; ea nu este 
îndeacord cu obiceiurile lor şi cu pornirile fireşti ale inimilor lor. 

Profeţii lui Dumnezeu au fost lepădaţi de Israelul răsculător, pentru că prin ei păcatele lor 
ascunse erau aduse la lumină. Ahab privea pe Ilie ca vrăjmaş al său, pentru că profetul 
descoperise cu credincioşie nevredniciile ascunse ale prinților. Tot astfel se întâmplă şi cu servul 
lui Hristos, care mustră păcatul: îşi atrage numai împotrivire şi dispreţ. 

Adevărul biblic, religiunea lui Hristos, duce lupta contra unui curent puternic de necurăție 
morală. 

Prejudecăţile sunt şi mai puternice astăzi în inimile oamenilor, decât pe vremea lui 
Hristos. Oamenii care ascultă de şoptirile lui Satan, pun la îndoială adevărul cuvântului lui 
Dumnezeu şi urmează independent propriei lor judecăți. Ei aleg mai bine întunericul decât 
lumina şi expun astfel sufletele lor la primejdia pieirii veşnice; căci Dumnezeu nu intenționează 
câtuşi de puţin a răspunde la orice pretext, pe care îl ridică inima firească contra adevărului Său. 
Misterele cuvântului lui Dumnezeu rămân întotdeauna aceleaşi pentru toţi acei, care refuză să 
primească razele preţioase de lumină, care ar lumina întunecimea lor. 

Iubirea divină varsă lacrimi de durere pentru oamenii, care sunt creați după chipul 
Creatorului lor şi care nu primesc iubirea Sa şi care nu doresc a li se imprima emblema 
caracterului dumnezeiesc. 

De pe vârful Muntelui Măslinilor, Isus privea asupra lumii şi a tuturor timpurilor viitoare, 
iar cuvintele Sale se refereau personal la fiecare suflet, care a disprețuit oferta milostivirii Sale 
divine. O, dispreţuitorule al iubirii Sale, El ţi se adresează încă şi astăzi ţie! La tine se referă 
aceasta, căci şi tu ar fi trebuit să cunoşti, cele ce sunt spre pacea ta. 

Pedeapsa păcătosului va fi dată în raport cu lumina, pe care el a primit-o. 

Perioada cea mai plină de răspundere pentru iudei a fost atunci, când Isus era printre ei. Şi 
totuşi chiar ucenicii, nu preţuiau decât întro mică măsură prezenţa Fiului lui Dumnezeu, până ce 
aceasta le-a fost retrasă, la ridicarea lui Isus la cer. Salvatorul nu a rupt decât cu mare Isus plânge 
asupra Ierusalimului neplăcere legătura Sa cu națiunea iudaică. El suportase mult timp nepocăința 
şi maltratările lor şi simţea față de ei aceeaşi iubire şi simpatie dezinteresată, pe care o simte o 
mamă faţă de copilul încredinţat purtării sale de grijă. Timp de multe secole El împiedicase 
fulgerările mâniei lui Dumnezeu de la Ierusalim. Dar acum acesta îşi umpluse paharul 
fărădelegilor sale prin prigonirea Fiului lui Dumnezeu şi răzbunarea divină avea să-i lovească. Cu 
o durere sufletească nespusă privea Isus cetatea şi templul, pe care EI le iubise atât de mult. 
„Lerusalime, lerusalime, care omori pe proroci şi ucizi cu pietre pe cei trimişi la tine! De câte ori 
am vrut să strâng pe copiii tăi cum îşi strânge găina puii sub aripi şi n-aţi vrut!” Matei 23:37. 

Dacă poporul iudeu ar fi lepădat bigoţia şi necredinţa sa oarbă, spre a privi în adâncul 
inimii iubitoare şi compătimitoare a lui Isus, atunci ei n-ar fi putut răstigni niciodată pe Domnul 


Măririi. Dar ei erau îndărătnici şi stăpâniţi de spiritul îndreptăţirii de sine; şi când preoții şi mai 
marii auziseră glasul profetic de pe vremuri răsunând ca o trâmbiţă prin mulţime, ca răspuns la 
întrebarea „Cine este acesta?” ei nu-l primiră ca pe glasul inspiraţiei divine. Marele număr al 
mărturiilor vechilor profeţi, care indicau la Isus ca Mesia şi pe care ucenicii îl repetau, nu a putut 
convinge inimile lor. Totuşi ei erau prea uimiţi şi umpluți de mânie, spre a-şi putea exprima 
indignarea lor în cuvinte. Tocmai pe când ei îşi făceau în ascuns şi cu viclenie planurile lor, ca să 
omoare pe Isus, iată, modestul Galilean îmbrăcat pe neaşteptate în mărirea, pe care El nu o 
pretinsese niciodată până aici, primea acum omagiile ce I se aduceau. 

Demnitarii templului amuţiseră de uimire. Unde era acum acea putere vestită a preoților şi 
a mai marilor asupra poporului? Cei ce aveau în mână puterea puseseră în vedere poporului, că 
oricine va recunoaşte pe Isus ca Mesia, va fi dat afară din sinagogă şi că va pierde privilegiile sale 
sfinte. Şi totuşi aici se afla mulțimea plină de entuziasm, care salută pe Fiul lui David cu strigăte 
de osanale şi care repeta titlul pe care Il dăduseră profeții. Preoţii şi mai marii ar fi putut tot aşa 
de bine să caute a ascunde pământul faţă de lumina înviorătoare a soarelui, decât să răpească 
lumea de lumina soarelui dreptăţii. Cu toată împotrivirea lor, 318 împărăţia lui Hristos a fost 
recunoscută de popor. 

Când preoţii şi mai marii deveniră iarăşi stăpâni pe glasul lor, începură să murmure între 
ei: „Voi vedeți că nu puteţi face nimic, iată toată lumea se duce după E1.” În curând însă ei se 
lepădară de influenţa paralizatoare a ciudatului spectacol, la care ei au fost martori oculari şi 
căutau să intimideze mulțimea, amenințând că îi va reclama la tribunalele lumești, că întărâtă 
lumea la răscoală. Unii dintre farisei îşi dădeau pe față amenințările lor şi acuzau în supărarea lor 
pe Isus la slujitorii romani care erau de față, ca instigator de răscoală. Alţii se uneau cu ei spre a 
învinui pe Mântuitorul, că s-ar fi declarat ca rege împotriva puterii romane. Ana, arhiereul, 
susținea, că el ar urmări să pună stăpânire pe templu şi să domnească ca rege în Ierusalim. 

Glasul liniştit al lui Isus adusese la tăcere mulțimea gălăgioasă pentru un moment, când 
declară că Împărăţia Sa nu este din lumea aceasta și că El nu a venit să întemeieze o domnie 
pământească, ci El se va urca în curând la Tatăl Său din cer şi pârâtorii Săi nu-L vor mai vedea, 
până când va apărea iarăşi în mărire pe norii cerului; şi atunci, fiind prea târziu, spre a mai putea 
fi salvaţi, ei ÎI vor recunoaşte cu cuvintele: „Binecuvântat este Cel ce vine în numele Domnului.” 
Isus exprimă aceste cuvinte pline de tristeţe cu o putere misterioasă. 

Slujitorii romani au fost aduşi la tăcere. Inimile lor, deşi insensibile faţă de influența 
dumnezeiască, au fost mişcate mai mult ca oricând până atunci şi o tăcere neaşteptată căzu asupra 
mulțimii. Acela care putea porunci elementelor naturii, al cărui glas liniştise apele agitate ale 
adâncului, putea linişti de asemenea agitația şi temerile oamenilor păgâni, care nu lepădaseră 
această lumină şi nici nu-şi împietriseră inimile prin prejudecăţi contra Sa. Slujitorii romani 
citeau numai iubire, bunăvoință şi linişte demnă în privirea solemnă şi serioasă a lui Isus. 

Ei au fost pătrunşi de un sentiment de compătimire inexplicabil. În faţa lor sta un bărbat 
de o înfăţişare modestă, totuşi plin de o demnitate dumnezeiască. Ei înclinau mai mult spre a-l 
aduce omagii, decât să-L aresteze pentru răscoală. 

Ei recunoscură, că numai preoții şi mai marii erau cei care dădeau pe faţă nemulțumire şi 
provocau confuzie. De aceea se ridicară contra Isus plânge asupra Ierusalimului acestora şi-i 
învinuiau, că ei ar fi cauza confuziei. Preoţii şi fariseii, plini de supărare pentru înfrângerea lor, 
îşi îndreptară reclamaţiile lor către popor şi se certau cu asprime şi supărare între ei. Printre preoţi 
domnea o deosebire de păreri în privinţa lui Isus. Ana ÎI învinuia cu expresii aspre, că ar fi un 
amăgitor. Caiafa ÎL recunoscuse pe faţă ca profet, totuşi gândea că moartea Sa era necesară spre 
împlinirea profeţiei. Aceşti doi conducători adunau în jurul lor adepţi ai părerilor lor. Majoritatea 


poporului de jos era în favoarea lui Isus, declarând, că nici un om n-ar putea face lucrurile pe care 
le-a făcut El. 

Pe când această discuție aprinsă era în curs, Isus păşi spre templu, fără a da vreo atenție 
acestei neînțelegeri, aruncându-Şi cu durere privirea în jurul Său. Aici totul era în tăcere, căci 
vestea despre cele ce se petrecuseră pe Muntele Măslinilor, atrăsese poporul de la templu. 

După ce îl privi pentru un scurt timp cu o seriozitate solemnă, Isus Se retrase de la templu, 
împreună cu ucenicii Săi, ca să meargă la Betania. 

De aceea când poporul a vrut mai târziu să-L pună pe tron ca rege al lui Israel, El nu a fost 
găsit nicăieri. 

Isus petrecu toată noaptea în rugăciune, iar dimineaţa, pe când El Se întorcea din Betania, 
trecu pe lângă o grădină de smochini. Ei flămânziră şi văzând de departe un smochin cu frunze, 
merse să caute poate va găsi ceva într-însul; dar când merse la el nu găsi nimic în afară de frunze; 
căci nu era încă timpul smochinelor. Şi Isus zise: „În veac să nu mai mănânce nimeni rod din 
tine! Şi ucenicii au auzit aceste vorbe.” Marcu 11:14. 

Nu era timpul smochinelor coapte, decât numai în anumite părți şi pe vârful muntelui 
Măslinilor se putea zice pe bună dreptate că „nu era încă timpul smochinelor”. Este în firea 
smochinului, ca înainte de a se deschide frunzele, să apară mai întâi fructele; de aici se putea 
deduce, că de la un pom acoperit cu frunze se putea cineva aştepta în mod firesc la smochine 
coapte. Pomul pe care l-a văzut Isus, era frumos la privire, dar după o cercetare amănunțită a 
ramurilor sale, Mântuitorul găsi că a fost înşelat, căci el nu avea nimic, „decât numai frunze”. 
Spre a da ucenicilor Săi o instrucțiune mişcătoare, Isus folosi smochinul ca un simbol şi îl 
îmbrăcă cu însuşiri morale, spre a-l face ca un mijloc de învăţătură în adevărul dumnezeiesc. 

Iudeii ocupau o poziție mai deosebită decât toate celelalte popoare, pentru că votaseră o 
desăvârşită credincioşie Dumnezeului cerului. Ei fuseseră privilegiați în mod deosebit de El şi 
pretindeau a poseda o evlavie mai mare decât oricare alt popor, pe când în realitate, ei erau plini 
de păcate şi corupți prin iubire de lume şi dorință după câştig. 

Deşi ei se lăudau cu bunătatea şi cu cunoştinţele lor, erau în acelaşi timp plini de 
fățărnicie şi de cruzime şi nu cunoşteau pretențiile lui Dumnezeu, de aceea se asemănau cu 
smochinul neroditor, care îşi întindea ramurile sale trufaşe, măreţe în aparență şi plăcute la 
vedere, dar la care Isus nu găsi nimic „decât frunze”. 

Religia iudaică cu ceremoniile ei pompoase, cu împodobirea grandioasă a templului, cu 
altarele sale sfinte, cu jertfele sale sărbătoreşti şi cu preoţii lor îmbrăcaţi în veşminte preţioase nu 
era pentru ei decât o manta, sub care se ascundea mândria, apăsarea şi răutatea ființei lor. 
Frunzele erau frumoase şi multe la număr, dar pomul nu avea nici un rod bun. În dimineaţa 
următoare, când ei trecură pe lângă aceeaşi grădină, ucenicii observară, că pomul blestemat de 
Isus se uscase cu rădăcină şi cu vârf cu tot. Isus prezentă ucenicilor prin aceasta, adevărata 
situație a iudeilor prin figura caracteristică a smochinului neroditor şi după cum pomul, lovit de 
blestemul Mântuitorului, sta ofilit, secat şi uscat din rădăcină în faţa lor, aşa aveau să fie aduşi la 
cădere toți fățarnicii aroganţi. 

Ceilalți pomi din grădină erau tot fără fructe; dar ramurile lor nu aveau frunze, de aceea ei 
nu trezeau nici o aşteptare şi nu provocau nici o decepţie. Aceşti pomi fără frunze reprezentau pe 
păgâni, care nu se mândreau cu nici o evlavie deosebită. Asupra lor se aplica cuvântul Sfintei 
Scripturi: „Nu era încă timpul smochinelor”. Deşi iudeii în mândria încrederii lor de sine, se 
credeau a fi superiori tuturor celorlalte popoare, totuşi păgânii simțeau într-un anumit grad 
lipsurile şi slăbiciunile lor şi doreau după zile mai bune şi după o lumină mai strălucitoare şi mai 
sigură, care să-i călăuzească în umblarea lor. 


Națiunea iudaică era religioasă în aparență şi ei indicau cu mândrie la sfântul lor templu, 
la podoabele preoților şi la ceremoniile grandioase ale serviciului divin de dimineaţă şi de seară, 
la sinagogile mărețe şi la darurile de jertfă. Aici se aflau destule frunze frumoase şi strălucitoare, 
care se aflau la baza tuturor acestor ceremonii pompoase. Iudeii aveau privilegiul de a avea de 
față între ei pe Hristos în trup. Această binecuvântare nepreţuită, cu care Dumnezeu îi favorizase, 
ar fi trebuit să aibă ca urmare recunoştinţa lor devotată. În prejudecata lor oarbă, ei lepădară 
totuşi harul oferit lor de Isus. În zadar iubirea Sa se revărsase în abundență asupra lor; ei nu luau 
seama la faptele Sale minunat. 

Durerea dispărea la apropierea Sa; slăbiciunile şi bolile erau tămăduite; nedreptatea şi 
apăsarea se retrăgeau ruşinate în faţa mustrării Sale, pe când chiar moartea şi mormântul se 
umileau în prezenţa Sa şi ascultau de poruncile Sale. Totuşi El a fost lepădat cu dispreţ de 
poporul Său ales şi ei nu au primit minunile Sale puternice. Domnul cerului veni în proprietatea 
Sa şi ai Săi nu-L primiră. 

Osânda rostită asupra smochinului neroditor, nu preînchipuie numai sentința rostită asupra 
iudeilor, ci se aplică de asemenea şi asupra pretinşilor creştini din zilele noastre, care au devenit 
egoişti, lăudăroşi şi fățarnici. Foarte mulți dintre cei ce pretind a trăi în temere de Dumnezeu stau 
în fața lumii asemenea smochinului neroditor, plini de frunze promițătoare, dar nu au roade. Ei 
urmează forma exterioară a cultului, fără adevărată pocăință şi credinţă. În soarta smochinului, 
Hristos arată, cât de vrednică de lepădat este sfinţenia prefăcută şi exteriorul gol în ochii lui 
Dumnezeu. Plin mereu de compătimire față de cel pocăit într-adevăr, gata întotdeauna ca să-l 
primească şi să vindece bolile sale, El dovedi prin aceasta, că păcătosul obişnuit se află într-o 
poziție mai favorabilă înaintea lui Dumnezeu decât acel creştin, care nu aduce rod spre onoarea 
lui Dumnezeu. 

Evenimente însemnate se succedau repede unul după altul către sfârşitul misiunii de 
învăţător a lui Hristos. Intrarea Sa triumfală în Ierusalim, curățirea templului profanat şi uscarea 
smochinului neroditor, toate aceste evenimente se refereau la soarta Ierusalimului. Lacrimile lui 
Isus de pe munte, când văzu cetatea iubirii şi purtării Sale de grijă deosebite, pe când era încă 
salutat de strigătele de bucurie şi de osanale ale mulțimii, erau ultimele cereri stăruitoare ale 
iubirii şi milostivirii Sale respinse. 

A doua curăţire a templului. 

Când Isus intră în curtea templului, I Se păru ca şi când ar fi intrat într-un mare obor de 
vite. Cu mugetul boilor, cu zbieratul oilor şi cu ciripitul porumbeilor se amestecă sunetul 
monedelor şi gălăgia tocmelilor aprinse dintre samsarii nemulțumiți, din care făceau parte chiar 
mulți preoți din posturi sfinte. 

Încăperile sfinte ale templului ofereau o privelişte dureroasă de profanare, pentru acei 
iudei conştiincioşi, care deşi deplângeau profanarea acelui loc sfânt al lui Dumnezeu, totuşi nu 
erau în stare să împiedice aceasta; căci demnitarii templului se dedau personal la cumpărare şi 
vânzare şi la schimburi de bani. Ei erau vicleni şi zgârciți şi setea după bani câştigase stăpânire 
atât de mult asupra conştiinţei lor religioase şi mergeau atât de departe în comerţul lor nelegiuit, 
încât în ochii lui Dumnezeu nu erau socotiți mai buni decât tâlharii. 

Cu trei ani mai înainte, la începutul misiunii Sale de învăţător, Isus dăduse afară din 
templul pe toţi acei, care îl profanau prin comerțul lor nesfinţit şi prin prezenţa Sa serioasă şi 
dumnezeiască, El umpluse cu frică inimile samsarilor nelegiuiți. Dar acum, la sfârşitul misiunii 
Sale pământeşti, El intră încă o dată în templul lui Dumnezeu şi îl găsi încă profanat prin aceleaşi 
obiceiuri şi de către aceleaşi persoane. Preoţii şi A doua curăţire a templului mai marii nu aveau 
decât o concepţie foarte mărginită despre lucrarea cea sfântă şi solemnă, pe care ei o săvârşeau. 
La fiecare sărbătoare a Paştelui şi a corturilor se ucideau mii de animale şi sângele lor era vărsat 


peste altar. Iudeii erau familiarizați cu sângele ca un mijloc de curăţire de păcate şi pierduseră 
aproape din vedere faptul că păcatul făcea necesară toată această vărsare de sânge de animale şi 
că aceasta preînchipuia sângele Fiului cel scump al lui Dumnezeu, care avea să fie vărsat pentru 
viața lumii şi că la aducerea jertfelor oamenii trebuiau să fie îndreptaţi către Salvatorul crucificat. 

Isus privea la jertfele nevinovate care ÎI preînchipuiau şi vedea, cum iudeii făcuseră din 
aceste mari întruniri ocazii de vărsare de sânge şi de cruzime şi în felul acesta distruseseră în 
mare măsură solemnitatea întocmirii sistemului de jertfă. Strângerea unei aşa de mari mulțimi de 
vite şi de oi făcea din curtea templului un mare târg de vite şi încuraja acel spirit de zgârcenie şi 
de negustorie crasă, ce caracteriza pe conducătorii poporului, care doreau să păstreze în mâinile 
lor acest comerţ. Aceste persoane câştigau sume colosale cu preţurile lor exagerate şi cu 
înşelătoriile lor. Indignarea lui Isus a fost trezită; El ştia foarte bine, că şi sângele Său, care avea 
să se verse în curând pentru păcatele lumii, avea să fie prețuit tot aşa de puţin de către preoți şi 
mai mari, ca şi sângele animalelor, pe care ei îl făceau să curgă neîncetat. 

În locul unei pocăinţe umilite pentru păcatele comise, sacrificarea animalelor a fost 
înmulțită, ca şi cum Dumnezeu putea fi împăcat printr-un astfel de serviciu fără inimă. Samuel 
zise: „Îi plac Domnului mai mult arderile de tot şi jertfele decât ascultarea de glasul Domnului? 

Ascultarea face mai mult decât jertfele şi păzirea cuvântului Său face mai mult decât 
grăsimea berbecilor.” 1 Sam. 15:22. Iar Isaia, care vede căderea iudeilor în viziune profetică, li se 
adresează cu următoarele cuvinte, ca şi când s-ar adresa domnilor Sodomei şi Gomorei: 
„Ascultaţi cuvântul Domnului, căpetenii ale Sodomei! la aminte la Legea Dumnezeului nostru, 
popor al Gomorei! “Ce-Mi trebuie Mie mulțimea jertfelor voastre, zice Domnul. Sunt sătul de 
arderile de tot ale berbecilor şi de grăsimea viţeilor; nu-Mi place sângele taurilor, oilor şi țapilor. 

Când veniți să vă înfăţişaţi înaintea Mea, cine vă cere astfel de lucruri, 324 ca să-Mi 
spurcaţi curțile?” „Spălați-vă deci şi curăţiți-vă! Luaţi dinaintea ochilor Mei faptele rele pe care 
le-aţi făcut! Încetaţi să mai faceţi răul! 

Învăţaţi-vă să faceţi binele, căutaţi dreptatea, ocrotiţi pe cel asuprit, faceţi dreptate 
orfanului, apăraţi pe văduvă!” Is. 1:10-12, 16-17. 

Mântuitorul era martor despre împlinirea acestei profeţii. Cu trei ani mai înainte, El 
curățise încă o dată templul; totuşi exista acum tot ceea ce necurăţise în acel timp curțile acestuia, 
dar într-o măsură mult mai mare. 

Ca împlinire a unei vechi profeţii, poporul declarase pe Isus ca rege al lui Israel; El 
primise omagiile lor şi chemarea de Rege şi Preot. El ştia că sforțările Sale, de a îndrepta o 
preoţie coruptă, aveau să fie fără succes, totuşi lucrarea Sa trebuia să fie continuată; dovezile 
misiunii Sale dumnezeieşti, trebuiau date unui popor necredincios. 

Când privirea pătrunzătoare a lui Isus plutea asupra curții profanate a templului, ochii 
tuturor se îndreptară involuntar la El. Glasul poporului şi zbieratul animalelor amuţi. Preoţii, mai 
marii, fariseii şi păgânii, toți priveau cu uimire şi cu un respect involuntar la Fiul lui Dumnezeu, 
care stătea în fața lor în maiestatea Regelui ceresc, a cărui dumnezeire răzbătea prin natura Sa 
omenească, ŞI-L îmbrăcă cu o demnitate şi mărire, pe care El nu o dăduse pe faţă niciodată mai 
înainte. O teamă ciudată puse stăpânire asupra poporului. Acei, care se aflau în apropiere de Isus, 
se retraseră involuntar atât de departe de înapoi, încât gloata îngrămădită făcu loc, ca Mântuitorul 
să rămână singur numai cu câţiva ucenici. Orice zgomot amuţise; tăcerea adâncă părea 
insuportabilă şi când buzele Mântuitorului se deschiseră şi glasul Său răsună în tonuri lămurite, 
un geamăt sau suspin de uşurare involuntar se auzi de la toţi cei de față. 

El vorbea pe un ton aspru şi cu o putere, care mişca poporul asemenea unei furtuni 
puternice: „Este scris: “Casa Mea se va chema o casă de rugăciune.” Dar voi aţi făcut din ea o 
peşteră de tâlhari.” Mat. 21:13. El cobori treptele şi cu autoritate mai mare decât dăduse pe faţă 


cu trei ani mai înainte şi cu o râvnă care înăbuşea orice rezistență şi cu o voce care răsuna ca o 
trâmbiță prin toate încăperile templului, El porunci: „Luaţi acestea de aici!” Mânia de pe fața Sa 
părea asemenea unui foc mistuitor; autoritatea Sa era netăgăduită; toți fugeau în cea mai mare 
grabă din prezenţa Sa, luând la goană vitele lor şi ridicându-şi marfa, care profanase A doua 
curățire a templului templul celui Prea Înalt. Prin acest caz, Hristos arată lumii, că cu toată iubirea 
şi milostivirea Sa nemărginită, El poate exercita totuşi o dreptate strictă. 

Cu trei ani mai înainte, demnitarii templului fuseseră ruşinaţi din cauza fugii lor pripite, la 
porunca tânărului Isus şi de atunci se miraseră din cauza temerii lor şi a supunerii lor 
necondiționate față de un singur om modest. Ei simțiseră, că e cu neputinţă, a se mai repeta o 
astfel de înfrângere umilitoare. Şi totuşi a doua oară ei au fost şi mai tare înspăimântați şi cu o 
grabă şi mai mare ca atunci se supuseră poruncii Sale. 

După ce cumpărătorii şi vânzătorii au fost daţi afară, Isus privea cu cea mai adâncă 
compătimire la mulțimea care fugea. Mulţi rămaseră înapoi în nădejdea îngrijorată, că acest Om, 
care da pe faţă o astfel de putere şi autoritate, este Mesia cel mult aşteptat. 

Mulțimea, care fugea din curțile templului şi gonea vitele înaintea lor, întâlni o ceată, care 
aducea pe bolnavii şi muribunzii lor şi întrebară de marele Doctor. Poporul pus pe fugă răspândi 
tot felul de zvonuri despre procedeul lui Hristos la curățirea templului. După aceasta, unii dintre 
cei ce căutau pe Isus se întoarseră înapoi, căci se temeau, să dea ochi cu un aşa Puternic, a cărui 
privire era îndeajuns, pentru a goni pe preoţi şi pe mai mari din prezența Sa. Totuşi un mare 
număr îşi făcu drum prin mulțimea pusă pe fugă, dorind cu zel să ajungă la Acela, care era unica 
lor speranţă şi însuflețiți de sentimentul, că dacă El nu ar fi în stare să-i scape de durerile şi bolile 
lor, ei vor putea muri imediat, întrucât puterea Sa era mai mare decât a tuturor celorlalți. 

O privelişte minunată se oferă acum ucenicilor; curtea templului curățită de profanatorii 
săi se umple îndată cu bolnavi şi suferinzi, dintre care unii erau aduşi la Isus aproape pe moarte. 
Aceşti nenorociţi îşi simt marea lor nevoie; ei recunosc, că vor muri în curând, dacă marele 
Doctor nu se va îndura de ei. Ei îşi ridicară ochii, cerând ajutor, către fața lui Isus, aşteptându-se a 
vedea pe ea acea asprime, despre care le istorisiseră acei, care părăsiseră templul; dar ei nu citiră 
nimic pe acea față scumpă decât iubire şi milostivire dumnezeiască. 

Isus privea cu bunătate pe bolnavi, iar boala şi chiar moartea care îi 326 ameninţa fugeau 
la atingerea mâinii Sale. El trezi iarăşi speranţa în inimile lor şi uşura sarcina acelora care se 
adresau Lui. Cei muţi, cei orbi şi paralitici se îndepărtau în plină sănătate din prezenţa Sa. El lua 
pe copii în braţele Sale cu gingăşia unei mame iubitoare, liniştea țipetele lor posomorâte, 
îndepărta frigurile şi durerea din corpurile lor gingaşe şi-i da înapoi părinților lor mulțumitori, 
zâmbitori şi sănătoşi. 

Curtea fusese în acea dimineaţă o scenă de tocmeli şi de negustorie plină de strigătul 
gălăgios al oamenilor şi al animalelor; dar acum totul era liniştit înăuntrul sfintei încăperi, iar 
mulţimea zeloasă auzea cuvintele vieţii veşnice de pe buzele Salvatorului. Nimic nu întrerupea 
cuvântarea Sa, decât numai rugăminţi noi pentru milostivire şi vindecare de boli şi proslăvirile 
marelui Doctor, pentru că îi scăpase de suferinţele lor. 

Preoţii şi mai marii se simțeau atraşi iarăşi către templu printr-o putere irezistibilă. După 
ce îşi reveniră de prima lor spaimă, ei au fost însuflețiți de dorinţa de a afla ce intenţiona Isus să 
mai facă. Ei se aşteptau, ca El să Se urce pe tronul lui David. Întorcându-se la templu, ei găsiră 
linişte şi auziră glasul bărbaţilor, femeilor şi copiilor, care lăudau cu toţi pe Dumnezeu. La 
intrarea lor în templu, ei rămaseră încremeniţi de uimire în faţa scenei miraculoase, care a fost 
prezentată înaintea ochilor lor. Ei vedeau, cum bolnavii erau vindecaţi, cum cei orbi îşi primeau 
înapoi vederea şi cei surzi auzul, iar cei ologi săreau de bucurie. Copiii îşi manifestau bucuria lor 
mai mult ca toți. Ei repetau strigătele de osana, care răsunaseră cu o zi mai înainte şi fâlfâiau 


triumfători ramuri de palmieri înaintea Salvatorului lor. Templul răsuna de strigătele: 
„Binecuvântat este Cel ce vine în Numele Domnului”, „lată Împăratul tău vine la tine, El este 
neprihănit şi biruitor”. „Osana Fiul lui David”. 

Când demnitarii templului văzură această mişcare şi auziră glasurile libere ale copiilor 
fericiţi, vechea lor intoleranță se întoarse iarăşi în sufletul lor şi ei se hotărâră să pună capăt 
acestei manifestații. Ei căutau să facă poporul să creadă, că templul cel sfânt s-ar profana prin 
prezenţa copiilor într-însul şi prin strigătele lor gălăgioase de bucurie. Acei care toleraseră certuri 
răutăcioase şi chiar participaseră la ele, care vânduseră A doua curăţire a templului şi 
cumpăraseră înăuntrul acestor ziduri sfinte, care ascultaseră nepăsători la zbieretul asurzitor al 
diferitelor animale, care erau îngăduite în sfintele încăperi, erau în aparenţă cuprinşi acum de 
indignare, că se tolerau în curtea templului manifestările de bucurie ale copiilor fericiți. 

Preoţii şi mai marii, văzând că nu pot face nici o impresie asupra poporului, care simţise 
şi admirase puterea Învăţătorului dumnezeiesc, se adresară în cele din urmă lui Hristos personal: 
„ŞI l-au zis: “Auzi ce zic aceştia?” “Da, ’ le-a răspuns Isus. “Oare n-aţi citit niciodată cuvintele 
acestea: “Tu ai scos laude din gura pruncilor şi din gura celor ce sug?” Matei 21:16. Dacă 
glasurile copiilor fericiţi ar fi fost aduse la tăcere, atunci stâlpii templului ar fi vestit lauda 
Salvatorului. Isus fusese întotdeauna un amic al copiilor, El primi compătimirea lor de copil şi 
iubirea lor deschisă şi neprefăcută. Lauda şi mulțumirea de pe buzele lor curate era ca o muzică 
pentru urechile Sale şi-l înviora sufletul, care fusese zdrobit prin sfinţenia prefăcută a iudeilor. Cu 
această ocazie El vindecase bolile copiilor, îi strânsese în braţele Sale, primise sărutările lor de 
recunoştinţă şi devotament şi ei adormiseră la pieptul Său, pe când învăţa poporul. Ori încotro Se 
îndrepta Salvatorul, pretutindeni bunăvoința feţei Sale şi firea Sa blândă şi plină de bunătate, 
câştigau iubirea şi încrederea copiilor. 

Fariseii erau în totul confuzi şi ieşiţi din fire, pentru întorsătura lucrurilor şi pentru 
insuccesul încercării lor, de a înăbuşi entuziasmul poporului. Aici poruncea Unul pe care ei nu-L 
puteau intimida prin autoritatea lor arogantă. Isus luase poziţia Sa ca ocrotitor al templului. 

Niciodată până aici nu păşise El cu o astfel de autoritate regească; niciodată până aici, 
cuvintele şi faptele Sale nu posedaseră o aşa putere. 

El făcuse fapte mari şi minunate prin tot Ierusalimul; dar niciodată într-un mod atât de 
solemn şi de pătrunzător. 

Punând stăpânire pe curtea templului, Isus provocă aici o mare schimbare. El dăduse afară 
pe cumpărători şi pe vânzători, pe schimbători şi pe vite, „şi nu lăsa pe nimeni să poarte vreun 
vas prin Templu.” De o aşa sfinţenie socotea Salvatorul lumii clădirea consacrată adorării lui 
Dumnezeu. Preoţii şi mai marii nu îndrăzneau să dea pe faţă în public vrăjmăşia lor contra Lui, în 
fața poporului, care fusese 328 martor ocular al faptelor minunate ale lui Isus. Deşi plini de furie 
şi deveniți confuzi la răspunsul Său, pe care i-l dăduse, totuşi, ei nu erau în stare a săvârşi ceva 
mai departe în acea zi. 

În dimineaţa următoare a fost convocat sinedriul sau marele sfat, spre a hotărî ce să facă 
cu Isus. Intrarea Sa atât de ciudată în templu, era atât de arogantă şi atât de mai presus de orice 
măsură în ochii lor, încât ei găsiră necesar, de a cere de la El socoteală pentru îndrăzneaţa poziţie 
pe care o luase, pentru că Se amesteca în lucrul păzitorilor legitimi ai templului. Încă cu trei ani 
înainte, ei ÎI somaseră să le dea un semn despre trimiterea sa mesianică. De atunci El săvârşise 
minuni puternice în mijlocul lor. Vindecase pe bolnavi, săturase în mod minunat mii de oameni, 
umblase ca pe uscat pe valurile înfuriate şi liniştise marea biciuită de furtună. În repetate rânduri 
El citise secretele inimilor lor asemenea unei cărți deschise: izgonise pe demoni şi chemase pe 
morți la viață şi totuşi refuzau să recunoască aceste dovezi, că El este Mesia. 


Ei se hotărâră acum să nu mai ceară nici un semn al autorităţii Sale pentru procedeul său 
îndrăzneț în privinţa templului, ci prin întrebări şi învinuiri să-L provoace a da declaraţii pe baza 
cărora să-L poată osândi. După ce îşi făuriră cu îngrijire planurile lor, plecară la templu, unde 
Isus predica poporului Evanghelia şi începură să-L întrebe cu ce autoritate a săvârşit El aceste 
fapte în templu. Ei se aşteptau, că El va răspunde, că Dumnezeu L-a îmbrăcat cu puterea, pe care 
El o da pe față şi ei gândeau că o asemenea susţinere o vor răsturna. Contrar aşteptărilor lor, Isus 
le adresă totuşi o întrebare, care în aparenţă nu avea nimic de a face cu obiectul discutat, El 
întrebă: „Spuneţi-Mi: Botezul lui loan venea din cer sau de la oameni?” Luca 20:4. Adversarii 
Săi nu ştiau, cum să-i răspundă. Dacă ei ar fi tăgăduit solia lui loan şi botezul Său spre pocăință, 
atunci ei ar fi pierdut influenţa lor asupra poporului, căci loan era recunoscut de aceasta ca profet 
al lui Dumnezeu. 

Iar dacă ar fi cunoscut trimiterea Sa dumnezeiască, atunci ei ar fi fost deasemenea 
constrânşi, să recunoască pe Isus ca Mesia; căci loan indicase în repetate rânduri asupra Lui în 
fața poporului, cu cuvintele: „lată Mielul lui Dumnezeu care ridică păcatele lumii”. loan vorbise 
A doua curăţire a templului despre Isus ca despre Unul, Căruia el nu era vrednic să-l dezlege 
curelele încălțămintei. 

Isus puse astfel greutatea principală prin decizia lor în privința caracterului adevărat al 
misiunii lui loan: „Dar ei cugetau astfel între ei: “Dacă răspundem: “Din cer”, va zice: “Atunci de 
ce nu L-aţi crezut?” 

Şi dacă răspundem: ‘De la oameni” tot norodul ne va ucide cu pietre; căci este încredințat 
că loan era un proroc.”” Ei nu primiră în inimile lor învăţătura lui loan. Altfel ei n-ar fi putut 
lepăda pe Isus, despre care loan prezisese. Dar ei amăgiseră poporul, prefăcându-se că credeau în 
trimiterea lui loan; şi acum ei nu cutezau, să declare la întrebarea lui Isus că misiunea lui loan ar 
fi fost dumnezeiască, de teamă că Isus va întreba atunci de motivul, pentru care n-au primit 
mărturia profetului despre El. El le-ar fi putut răspunde: Dacă loan era din cer, tot astfel sunt şi 
Eu; chemarea şi lucrarea Mea este atât de strâns legată cu a lui, încât nu se pot despărți. 

Poporul asculta cu nerăbdare, ca să audă răspunsul preoților şi al mai marilor la întrebarea 
precisă a lui Isus, în privinţa botezului lui loan, dacă este din cer sau de la oameni. Toţi se 
aşteptau, că ei vor recunoaşte, că loan fusese trimis de la Dumnezeu; după ce se consfătuiră între 
ei în ascuns, se hotărâră să fie cât de prevăzători posibil şi răspunseră, că nu ştiu de unde este. 
După aceasta Isus le răspunse: „Nici Eu n-am să vă spun cu ce putere fac aceste lucruri.” 
Cărturarii, preoţii şi mai marii stăteau confuzi şi dezolați înaintea poporului, al cărui respect îl 
pierduseră în mare măsură prin laşitatea şi nehotărârea lor. 

Toate aceste declaraţii şi fapte ale lui Isus erau de mare însemnătate, iar influenţa lor a 
fost simțită într-un grad mult mai mare după răstignirea, învierea şi înălțarea Sa la cer. Foarte 
mulți dintre acei, care aşteptaseră cu îngrijorare rezultatul întrebării lui Isus aveau să devină 
ucenicii Săi în cele din urmă, atraşi pentru prima dată de El prin cuvintele Sale din acea zi 
memorabilă. Intrarea în curtea templului nu avea să dispară niciodată din amintirea lor. 
Contrastul dintre poziția lui Isus şi aceea a Marelui Preot, când vorbeau împreună, era învederată. 
Marele demnitar al templului era îmbrăcat în veşminte măreţe şi bogate, cu o tiară strălucitoare 
pe cap. Statura sa maiestuoasă şi barba sa lungă, 330 argintie îi da în mod hotărât o înfăţişare 
demnă, care umplea poporul cu o venerație profundă. 

Maiestatea cerească stă în fața acestui demnitar trufaş, fără podoabe sau veşminte luxoase. 
Îmbrăcămintea Sa arăta urmele multelor Sale călătorii; faţa Sa era palidă şi exprima o tristețe 
mişcătoare şi totuşi El da pe față o demnitate şi o bunăvoință, care era într-un contrast izbitor față 
de figura supărăcioasă, mândră şi încrezătoare de sine a marelui preot. Mulţi dintre acei care 
fuseseră martori ai cuvintelor şi faptelor minunate ale lui Isus în templu, Îl venerau de atunci în 


inimile lor ca profet al lui Dumnezeu. Ura preoților contra lui Isus creştea însă cu atât mai mult, 
cu cât părerea generală se pronunţa în favoarea Lui. 

Înţelepciunea, cu care EI scăpa din cursele, pe care ei I le puneau, mărea ura lor întrucât 
era o nouă dovadă despre dumnezeirea Sa. 

Stând tăcuţi şi acoperiți de ruşine în faţa Salvatorului, umiliți în prezența marii mulțimi, 
El folosi ocazia, de a le da pe faţă adevăratul lor caracter şi a le îndrepta atenţia la pedeapsa care 
aştepta fireşte faptele lor rele. La predarea acestor instrucțiuni, El rândui lucrurile în aşa fel, încât 
preoții şi mai marii îşi rostiră singuri propria lor osândă: „Ce credeţi? Un om avea doi feciori; şi 
s-a dus la cel dintâi şi i-a zis: “Fiule, du-te astăzi de lucrează în via mea!” ‘Nu vreau”, i-a răspuns 
el. 

În urmă i-a părut rău şi s-a dus. S-a dus şi la celălalt şi i-a spus tot aşa. 

Şi fiul acesta a răspuns: ‘Mă duc doamne!” Şi nu s-a dus. Care din amândoi a făcut voia 
tatălui său?” Mat. 21:28-30. 

Întrebarea veni atât de pe neaşteptate, încât ei nici nu se pregătiseră; ei urmăriseră cu 
atenţie parabola Sa şi răspunseră imediat: „Cel dintâi”. 

Dar El privind cu ochii ațintiți asupra lor, le zise cu o voce serioasă şi solemnă: „Adevărat 
vă spun că vameşii şi curvele merg înaintea voastră în Împărăţia lui Dumnezeu. Fiindcă Ioan a 
venit la voi umblând în calea neprihănirii şi nu l-aţi crezut. Dar vameşii şi curvele l-au crezut: şi 
măcar că ați văzut lucrul acesta, nu v-aţi căit în urmă ca să-l credeți.” Mat. 21:31-32. 

Aceste adevăruri înfricoşate loviră pe preoţii şi pe mai marii cu sfințenia lor prefăcută în 
adâncul inimii lor. Fiul cel dintâi din parabolă reprezenta pe păcătoşii şi pe desfrânatele, care la 
început au refuzat să A doua curăţire a templului asculte de învăţăturile lui loan, dar după aceea 
au făcut totuşi pocăință şi s-au întors. Cel de al doilea fiu reprezintă pe iudeii, care pretindeau a fi 
ascultători şi a poseda virtuţi mai multe, dar care totuşi prin lepădarea darului Fiului Său, au adus 
cea mai adâncă insultă lui Dumnezeu. 

Sufletele cele mai uşuratice şi mai pătimaşe, ocupă, după cuvintele lui Isus, o poziţie mai 
favorabilă înaintea lui Dumnezeu, decât preoţii şi mai marii îngâmfați şi drepți în ochii lor. 

Ei nu erau dispuşi a suporta aceste adevăruri pătrunzătoare, dar tăcură în speranța, că Isus 
va zice ceva, care ar putea fi întrebuințat contra Lui; ei aveau totuşi încă mult de suportat. Isus 
privi înapoi asupra trecutului, când trimişii Săi, profeţii lui Dumnezeu, au fost lepădaţi, iar soliile 
lor au fost călcate în picioare tocmai de părinţii acestor bărbaţi, care stăteau acum în faţa Sa. El 
vedea, că fiii călcau pe urmele părinților lor şi aveau să umple paharul fărădelegii lor, prin 
crucificarea Domnului vieții. El legă trecutul, prezentul şi viitorul în pilda următoare: „Ascultaţi o 
altă pildă. Era un om, un gospodar, care a sădit o vie. A împrejmuit-o cu un gard, a săpat un teasc 
în ea şi a zidit un turn. Apoi a dat-o unor vieri şi a plecat în altă ţară. Când a venit vremea 
roadelor, a trimis pe robii săi la vieri, ca să ia partea lui de rod. Vierii au pus mâna pe robii lui şi 
pe unul l-au bătut, pe altul l-au omorât, iar pe altul l-au ucis cu pietre. A mai trimis alți robi, mai 
mulți decât cei dintâi; şi vierii i-au primit la fel. La urmă a trimis la ei pe fiul său, zicând: “Vor 
primi cu cinste pe fiul meu!” Dar vierii, când au văzut pe fiul, au zis între ei: “lată moştenitorul; 
veniți să-l omorâm şi să punem stăpânire pe moştenirea lui. Şi au pus mâna pe el, l-au scos afară 
din vie şi l-au omorât. Acum când va veni stăpânul viei, ce va face El vierilor acelora?” Mat. 
21:33-40. 

Isus Se adresă întregului popor care era de față; dar preoţii şi mai marii, care nici nu se 
gândeau că parabola se referea la ei, răspunseră imediat: „Pe ticăloşii aceia ticălos îi va pierde şi 
via o va da altor vieri, care-i vor da roadele la vremea lor.” Încă o dată ei recunoscură, că îşi 
dădură singuri verdictul de osândă în fața poporului, care asculta cu cea mai mare atenţie la Isus. 
Mântuitorul le atrase atenţia la diferiți soli, care fuseseră trimişi în zadar unul după altul, cu 


mustrări, cu 332 avertismente şi cu rugăminţi către Israel. Aceşti vestitori credincioşi ai 
adevărului fuseseră omorâţi de aceia, către care Domnul îi trimisese, întocmai după cum slugile 
credincioase fuseseră omorâte de lucrătorii nelegiuiţi ai viei. În Fiul cel iubit, pe care Domnul 
viei ÎL trimise în cele din urmă la servii Săi necredincioşi şi pe care ei L-au prins şi L-au ucis, 
preoții şi fruntaşii recunoscură deodată o ilustrație clară despre Isus şi soarta care ÎL aştepta. Ei 
făcură deja planuri, ca să omoare pe Acela, pe care Tatăl ÎL trimisese la ei, ca ultimul mijloc de 
încercare. În pedeapsa, care lovi pe lucrătorii nerecunoscători, era ilustrată soarta acelora, care 
aveau să omoare pe Hristos. 

În parabola despre lucrătorii viei, Isus puse în faţa iudeilor adevărata lor stare. Stăpânul 
preînchipuia pe Dumnezeu, iar via națiunea iudaică, care având legea dumnezeiască ca gard în 
jurul lor, îi făcea prin aceasta să fie deosebiți de toate celelalte națiuni ale pământului. Turnul 
zidit în vie preînchipuia templul lor. Stăpânul viei făcuse tot ceea ce era de folos pentru 
propăşirea lor. Tot astfel îngrijise Dumnezeu şi pe Israel într-un aşa mod, că sta în puterea sa, de 
a se bucura în cel mai înalt grad de prosperitate. Domnul viei pretindea de la lucrătorii săi partea 
de roade, pe care o datorau; tot astfel pretindea Dumnezeu de la iudei, o umblare care să fie în 
armonie cu privilegiile sfinte, pe care El li le dăruise. Dar întocmai după cum slugile, care 
pretindeau roadele în Numele Domnului lor, fură omorâţi de lucrătorii necredincioşi ai viei, tot 
astfel şi iudeii uciseră pe profeţii, care veniseră la ei cu solii dumnezeieşti. Aceştia nu numai că 
fuseseră lepădaţi, ci când Dumnezeu trimise la ei pe unicul Său Fiu, pe Cel rânduit Moștenitor al 
viei, ei intenționau să păstreze via pentru sine, cum şi roadele şi avantajele care erau în legătură 
cu aceasta; de aceea lucrătorii necredincioşi ziseră unii către alții: „lată moştenitorul, veniți să-L 
omorâm.” În felul acesta, Isus demască prin această pildă planurile ascunse ale iudeilor. 

După ce Isus auzi cum ei se osândiră prin sentinţa lor contra vierilor nelegiuiți, El privi 
plin de compătimire asupra lor şi continuă mai departe zicând: „N-aţi citit niciodată în Scriptură 
că: “Piatra pe care au lepădat-o zidarii, a ajuns să fie pusă în capul unghiului; Domnul a făcut 
lucrul acesta şi este minunat în ochii noştri?” De aceea, vă spun că Împărăţia lui Dumnezeu va fi 
luată de la voi şi va fi dată unui neam, care va aduce roadele cuvenite. Cine va cădea peste piatra 
aceasta, va fi zdrobit de ea; iar pe acela peste care va cădea ea, îl va spulbera.” Mat. 21:42-44. 

Iudeii repetaseră adesea cuvintele acestei profeţii, când învățau poporul în sinagogi şi le 
aplicaseră la venirea lui Mesia. Dar Isus pune pe moştenitorul ucis într-un mod atât de crud 
deopotrivă cu piatra, pe care au lepădat-o zidarii, dar care a devenit în cele din urmă cap de unghi 
al întregii clădiri. Hristos era Însuşi Autorul sistemului iudaic, adevărata temelie a templului 
prețios, antitipul, la care indicau toate sacrificiile ceremoniale. Iudeii aşteptaseră cu o îngrijorare 
aparentă venirea lui Hristos. Cărturarii, care tâlcuiau legea şi care cunoşteau declaraţiile profeților 
cu privire la venirea Sa, ştiau din istoria profetică, că timpul nădejdii şi aşteptării venirii Sale în 
această lume trecuse. 

Prin parabolele, pe care Isus le expunea în fața iudeilor, El îndrepta sufletele lor către 
acele profeţii, care preziseră evenimentele, care aveau loc pe atunci. El căuta prin orice mijloc al 
puterii Sale, ca să trezească conştiinţa lor şi să le lumineze priceperea, aşa încât paşii, pe care ei 
aveau de gând să-i facă, să fie bine chibzuiţi. 

Prin aceste pilde, El le aduse în faţa lor intenţiile fariseilor, în legătură cu urmările 
grozave care proveneau din aceasta. Şi spre a nu mai lăsa nici o umbră de îndoială, Isus le zise pe 
faţă, ocolind orice ilustrare, că Împărăţia lui Dumnezeu se va lua de la ei şi se va da neamurilor, 
care vor aduce roadele Sale. La aceste cuvinte, mai marii preoților şi cărturarilor se înfuriară atât 
de mult, încât de abia se mai puteau stăpâni, de a nu întrebuința violenţa contra Lui; dar 
observând iubirea şi veneraţia poporului faţă de EI, nu cutezară să-şi desfăşoare răutatea inimii 
lor. 


Isus şi fariseii. 

La clădirea templului lui Solomon, pietrele erau pregătite cu totul în carieră, aşa încât mai 
târziu, când erau aduse la locul destinat pentru clădire, lucrătorii nu aveau decât să le pună la 
locul lor potrivit; cioplirea, măsurarea şi şlefuirea era făcută deja mai înainte. „Împăratul a 
poruncit să se scoată pietrele mari şi măreţe, cioplite pentru temeliile casei. Lucrătorii lui 
Solomon, ai lui Hiram, le-au cioplit şi au pregătit lemnele şi pietrele pentru zidirea casei.” „Când 
s-a zidit casa s-au întrebuințat pietre cioplite gata înainte de a fi aduse acolo, aşa că nici ciocan, 
nici secure, nici o unealtă de fier nu s-a auzit în casă în timpul zidirii.” 1 Regi 5:17-18; 6:7. 

Nici o unealtă nu avea să se întrebuinţeze la pietre, după ce acestea erau aduse la locul de 
clădire. O piatră cu o figură neregulată a fost adusă de la carieră spre a fi întrebuințată la punerea 
temeliei templului. 

Dar lucrătorii nu puteau găsi nici un loc pentru ea şi de aceea nu voiau s-o primească. Ea 
zăcea acolo neîntrebuinţată şi lucrătorii trebuiau s-o ocolească sau se împiedicau de ea, aşa că 
prezenţa ei le producea o foarte mare supărare. Ea rămase mult timp o piatră lepădată. Dar când 
clăditorii veniră să pună fundamentul colțului, căutară mult timp în zadar ca să găsească o piatră 
de mărime şi de tărie suficientă şi de o formă potrivită, care să ocupe acel loc însemnat şi să poată 
purta acea mare greutate, care era destinată pentru ea. În cazul când alegerea pietrei nu ar fi fost 
destul de bună, atunci ar fi primejduit siguranța întregii clădiri, ei trebuiau să găsească o piatră, 
care să poată rezista în acelaşi timp influenței soarelui, a frigului şi a furtunii. Multe pietre 
fuseseră Isus şi fariseii alese în diferite timpuri; dar când erau puse sub presiuni extraordinare, se 
sfărâmau în bucăți. Altele nu puteau rezista probei unei schimbări neaşteptate de temperatură şi 
de aceea erau declarate ca nefolositoare. 

Dar acea piatră care fusese de mult timp lepădată de clăditori, se găsea mereu acolo; ea 
rezistase pe deplin influenţei aerului şi a razelor arzătoare ale soarelui, fără să fi suferit vreo 
spărtură sau vreo zgârietură cât de mică. Furtunile bântuiseră peste ea şi totuşi ea rămase aceeaşi. 

De aceea atenția zidarilor a fost atrasă în cele din urmă asupra acestei pietre mari şi ei o 
examinară de aproape. Se constată, că ea rezistase la orice probă, afară de una. Dacă avea să 
suporte o presiune puternică, atunci ea avea să fie întrebuințată ca piatră unghiulară. Proba a fost 
făcută şi rezultatul satisfăcu pe toți. Piatra a fost găsită bună şi a fost adusă la locul destinat, unde 
se dovedi în totul potrivită. 

Profetului Isaia 1-a fost arătat într-o viziune profetică, că această piatră este un simbol al 
Salvatorului lumii. El zise: „Sfințiţi însă pe Domnul oştirilor. De El să vă temeţi şi să vă 
înfricoşaţi. Şi atunci El va fi un locaş sfânt, dar şi o piatră de poticnire, o stâncă de păcătuire 
pentru cele două case ale lui Israel, un laț şi o cursă pentru locuitorii Ierusalimului! Mulţi se vor 
poticni, vor cădea şi se vor sfărâma, vor da în lat şi vor fi prinşi.” Is. 8:13-15. Fiind transportat în 
viziune profetică la prima venire a lui Hristos, profetul recunoaşte, că Isus avea să reziste la 
ispitiri şi cercări, despre care tratarea primei pietre unghiulare de la templul lui Solomon este un 
simbol. „De aceea aşa vorbeşte Domnul, Dumnezeu: “Iată, pun ca temelie în Sion o piatră, o 
piatră încercată, o piatră de preţ, piatră din capul unghiului clădirii, temelie puternică; cel ce o va 
lua ca sprijin, nu se va grăbi să fugă.” Is. 28:16. 

În înţelepciunea Sa nemărginită, Dumnezeu alese Însuşi piatra unghiulară şi tot El Însuşi 
o şi puse. El o numi o piatră de „temelie puternică”; întreaga lume poate pune asupra ei poverile 
şi necazurile lor şi totuşi ea le va putea suporta pe toate. Oamenii pot clădi cu deplină siguranță 
pe această piatră. Hristos este o piatră cercată, nu înşeală niciodată pe acei, care se încred în El. 
El a rezistat la orice probă, care a fost pusă asupra Lui. El nu a fost biruit de ispitirea din pustie, 
când toată greutatea vinovăţiei lui Adam şi a urmaşilor Săi apăsa asupra 336 


Lui. El ieşi mai mult ca biruitor din lupta cu puterile întunericului. El a purtat poverile 
acelora, care căzând pe această piatră au fost sfărâmaţi. 

În Hristos, au găsit ajutor inimile lor vinovate. Acei care fac din El fundamentul lor, sunt 
în deplină siguranță. 

Hristos este arătat ca prima piatră unghiulară. Atât iudeii cât şi neamurile trebuie să 
clădească pe această temelie şi legătura lor cu Hristos, această „piatră prețioasă”, îi face să fie 
pietre vii. În textul următor, Petru arată clar şi lămurit pentru cine devine Hristos piatră 
unghiulară şi pentru cine piatră de poticnire: „Dacă aţi gustat în adevăr că bun este Domnul, 
apropiaţi-vă de El, piatra vie, lepădată de oameni, dar aleasă şi scumpă înaintea lui Dumnezeu. Şi 
voi, ca nişte pietre vii, sunteți zidiţi ca să fiți o casă duhovnicească, o preoţie sfântă şi să aduceți 
jertfe duhovniceşti, plăcute lui Dumnezeu, prin Isus Hristos. Căci este scris în Scriptură: “lată că 
pun în Sion o piatră din capul unghiului, aleasă, scumpă; şi cine se încrede în El, nu va fi dat de 
ruşine. Cinstea aceasta este dar pentru voi care aţi crezut! Dar pentru cei necredincioşi, “piatra, pe 
care au lepădato zidarii, a ajuns să fie pusă în capul unghiului”; şi ‘o piatră de poticnire şi o stâncă 
de cădere”. Ei se lovesc de ea, pentru că n-au crezut Cuvântul şi la aceasta sunt rânduiţi.” 1 Petru 
2:3-8. 

Isus descoperind iudeilor soarta lor, pentru că au lepădat pe Fiul lui Dumnezeu şi au făcut 
din El o piatră de poticnire, se adresă în acelaşi timp la toți cei nepocăiţi şi care nu-L primesc ca 
salvator al lor. Unica siguranţă constă în aceea, de a clădi pe adevărata temelie. Milioane de 
oameni îşi sprijină astăzi speranţele şi perspectivele lor pe temelii, care nu sunt cercate şi 
lămurite; ei încep să se clatine şi cad, iar clădirea zidită fără fundament se prăbuşeşte asupra lor. 

Isus a suferit cu răbdare maltratările păcătoşilor, întocmai după cum piatra lepădată a 
putut suporta părerea disprețuitoare a lucrătorilor, care se împiedicau de ea. Avea însă să vină 
timpul, când ei aveau să-L vadă înălțat, întocmai după cum piatra disprețuită şi lepădată a fost 
făcută cap de unghi. Atunci acei care au lepădat pe Hristos, aveau să fie pedepsiți pentru 
nelegiuirea lor. Cetatea şi templul iudeilor aveau să fie distruse. Piatra trebuia să cadă asupra lor, 
prin care toată strălucirea lor avea să dispară şi să se risipească ca praful mânat de vânt. 

Isus ne-a pus în față unica temelie, pe care putem clădi cu siguranță. 

Ea este destul de pregătită pentru toți şi destul de tare, pentru a putea purta greutatea şi 
poverile acestei lumi. A cădea pe această piatră şi a ne zdrobi, înseamnă a renunţa la dreptatea 
noastră proprie şi a merge la Hristos cu umilința unui copil, căindu-ne de păcatele noastre şi 
încrezându-ne în iubirea Sa iertătoare. Toţi cei ce clădesc pe această temelie, care este Hristos, 
devin pietre vii prin legătura cu El, adevărata piatră unghiulară. Multe persoane sunt cioplite 
fireşte prin propriile lor sforțări, sunt poleite şi înfrumuseţate dar niciodată nu pot deveni „pietre 
vii”, pentru că nu stau în legătură cu Hristos. Când ploaia cade, când furtuna bântuie şi torentele 
năvălesc, atunci ele se prăbuşesc în bucăţi pentru că nu sunt clădite pe stânca cea veşnică, pe 
adevărata piatră unghiulară, Isus Hristos. 

Pietrele nu erau pregătite pentru a fi puse imediat la locurile lor la zidirea templului, ci 
orice potrivire şi şlefuire era deja făcută înainte de a fi fost aduse la locul unde se făcea clădirea. 
Tot astfel şi cioplirea, potrivirea şi pilirea caracterului trebuie să aibă loc în decursul timpului de 
cercare al omului. Când Hristos va reveni iarăşi pe pământ, aceasta nu va fi pentru curățirea şi 
înnobilarea caracterelor oamenilor spre a-i pregăti pentru cer. Atunci lucrarea Sa va consta numai 
în aceea de a schimba corpurile lor pământeşti şi de a le forma asemenea cu corpul glorios al lui 
Hristos. Numai un caracter simetric şi desăvârşit va îndreptăţi în acea zi pe oameni la acea operă 
de încoronare a nemuririi. 

Pământul este cariera şi atelierul, unde oamenii vor fi înnobilați şi pregătiți pentru cer. 
Întocmai după cum pietrele, care au fost întrebuințate la clădirea templului lui Solomon, se 


potriveau în mod desăvârşit în zid, fără ajutorul vreunui topor sau ciocan sau al vreunei alte 
unelte oarecare, tot astfel şi sfinţii înviaţi şi toți aceia care vor fi în viaţă la venirea Sa şi care vor 
fi răpiți împreună spre întâmpinarea Domnului în văzduh, vor fi potriviți fiecare pentru marea 
schimbare, spre a ocupa apoi locul său în templul iubirii lui Dumnezeu. 

Dar când Hristos va pedepsi pe cei răi, atunci judecăţile Sale nu vor lovi numai pe iudei, 
ci pe toți acei care au nesocotit binefacerile cereşti 338 ale harului lui Dumnezeu. Piatra care a 
avut de suportat numai suferinţe şi a primit cu modestie toate nedreptățile făcute, va fi ridicată 
atunci la viaţă şi la putere peste toţi acei care L-au disprețuit şi lepădat. Aceştia vor găsi la 
venirea lui Hristos stânca lor de poticnire, un munte răzbunător, care cade asupra lor şi-i sfărâmă. 

În nădejdea de a-l prinde în propriile Sale cuvinte, mai marii preoților şi bătrânii trimiseră 
la El pe cei mai răutăcioşi vrăjmaşi ai lui Isus, care se prefăceau a avea interes pentru învățăturile 
Sale şi a se lăsa luminați prin înțelepciunea Sa dumnezeiască. Ei se aşteptau că Isus se va lăsa 
înşelat prin evlavia lor prefăcută şi din lipsă de prevedere, să vorbească ceva, ce ei ar fi putut 
folosi contra Lui pentru a-L osândi. Ei fură ruşinaţi şi enervaţi că erau siliți să suporte cuvântarea 
mişcătoare a lui Isus, în care se lămurea adevărata lor stare şi se osândea nelegiuirea lor, deşi erau 
cu totul neînstare, a contrazice cuvintele Sale. 

Ei se vorbiră în ascuns cu servii lui Irod, de a-L urmări şi a-L pândi în cuvinte, aşa ca să 
poată să fie martori contra Lui, când avea să fie dus la judecată, spre a fi osândit la moarte. 
Fariseii erau încă de mult indignați şi nemulţumiţi din cauza birurilor şi a dărilor puse din partea 
Romanilor. 

Ei susțineau, că aceasta este contra legii lui Dumnezeu. Dar acum ei puseră o cursă, prin 
care căutau să prindă pe Isus, nădăjduind că El va fi adus în mod sigur în contrazicere cu legile 
iudaice sau cu autoritatea romană. Spionii veniră la El în modul cel mai politicos şi îşi exprimară 
cea mai mare încredere în învățăturile Sale. După ce ÎI lăudară cu linguşelile lor pentru procedeul 
Său nepărtinitor, că nu ţinea seama de favorurile şi nici de dizgrația oamenilor, ÎL întrebară cu o 
dorință prefăcută după lămurire: „Se cade să plătim bir Cezarului sau nu?” Intenţia lor nelegiuită 
însă nu era necunoscută Mântuitorului. De aceea El li Se adresă cu cuvintele: „Pentru ce Mă 
ispitiți, făţarnicilor? 

Arătaţi-Mi banul birului.” Puşi în încurcătură prin modul neaşteptat în care Isus răspunse 
la întrebarea lor şi prin care arăta, că El nu putea nici măcar o clipă să fie indus în eroare prin 
linguşirile lor, împotrivitorii Săi îi aduseră numaidecât un dinar, care purta chipul şi inscripția 
cezarului roman. El i-a întrebat: “Chipul acesta şi slovele scrise pe el, ale cui sunt?” “Ale 
Cezarului”, I-au răspuns ei. Atunci El le-a zis: „Daţi dar Cezarului ce este al Cezarului şi lui 
Dumnezeu ce este al lui Dumnezeu!” Matei 22:20-21. 

Spionii plini de viclenie recunoscură, că intențiile lor au fost cunoscute şi zădărnicite. 
Felul concret în care a fost răspuns la întrebarea lor, îi lăsă fără cuvânt. Planurile lor au fost 
zădărnicite. Ei se aşteptaseră că Isus le va da un răspuns direct într-un mod sau altul. Dacă El 
avea să zică: Nu este legal, a plăti tribut Cezarului, acei care veniseră să-L pândească ar fi 
raportat la autoritățile romane, care ar fi arestat imediat pe Isus ca instigator al unei răscoale între 
iudei. În felul acesta, ei sperau că vor putea cu siguranţă să-L osândească. Dacă El avea să 
răspundă contrariu, că ar fi legal a plăti Cezarului tribut, ei gândeau să atragă atenţia poporului 
iudeu asupra hotărârii Sale şi să-L învinuiască ca împotrivitor al legii divine. 

Isus cunoştea motivele lor ascunse şi având în mână moneda romană, pe care era tipărit 
numele şi chipul Cezarului, declară că ei trăiesc sub protecția puterii romane şi la rândul lor 
trebuie să dea şi ei sprijinul cerut acelei puteri, atât timp cât ea nu este în contrazicere cu datoria 
lor față de Dumnezeu. Totuşi ei trebuiau să asculte în orice timp de Dumnezeu, să trăiască 


conform poruncii Sale şi în acelaşi timp să se supună în mod paşnic legilor ţării. Ispititorii Săi 
erau nepregătiți pentru acest răspuns al lui Isus şi auzind se mirară şi lăsându-L se duseră. 

Deşi furia preoților şi a mai marilor nu mai cunoştea margini şi aşteptau cu nerăbdare să 
prindă pe Isus şi să-L omoare cu propriile lor mâini, spre a-şi lua revanşa pentru ruşinea ce li se 
făcuse, nu îndrăzniră să-L prindă din cauza mulțimii. Cu un efort ei reuşiră să-şi păstreze calmul 
exterior, în timp ce mintea lor făurea planuri cum să-L omoare. 

Mântuitorul ştia ce răspuns era necesar în acest caz grav. El nu dădu întâietate nici puterii 
romane şi nici celei iudaice. Răspunsul Lui către iudeii cu uneltirile lor: „Daţi lui Dumnezeu ce 
este al lui Dumnezeu”, conţinea un reproş aspru pentru ei. Dacă ei s-ar fi conformat pretențiilor 
lui Dumnezeu şi dacă ar fi împlinit cu credincioşie datoriile lor, atunci nu şi-ar fi pierdut 
niciodată independenţa lor şi să devină supuşi unei puteri străine. Nici un stindard roman de 
biruinţă n-ar fi fâlfâit asupra Ierusalimului, nici o gardă romană nu ar fi stat la porțile lor şi nici 
un 340 guvernator roman nu ar fi guvernat înăuntrul zidurilor sale. Națiunea iudaică plăti apoi 
pedeapsa pentru apostazia lor de la Dumnezeu. 

Dar îndată ce fariseii au fost aduşi la tăcere de către Isus, veniră saducheii cu întrebări 
şirete şi căutau să prindă pe Mântuitorul în cuvinte. Saducheii erau o sectă iudaică, care se 
deosebea esenţial în diferite puncte de farisei. Unica legătură ce părea a-i uni iarăşi, era vrăjmăşia 
comună pe care o aveau contra Mântuitorului şi a învățăturilor Sale, cum şi dorinţa lor de a-L 
omorî. Fariseii puneau tradiţiile lor pe aceeaşi treaptă cu legea lui Dumnezeu şi le puneau adesea 
în locul ei. 

Isus declarase, că ei au dat la o parte legea lui Dumnezeu prin prescripțiile şi ceremoniile 
lor exterioare, prin diferitele lor spălări, postiri, rugăciuni lungi, prin milosteniile lor bătătoare la 
ochi şi prin exclusivismul lor strict față de păgâni. Aceste forme exterioare alcătuiau trăsăturile 
principale ale religiei lor. În privința superstiţiilor lor şi a serviciului lor pompos şi formalist, ei se 
asemănau cu diferite biserici din zilele noastre. Printre ei se aflau însă unii cu o adevărată evlavie, 
care primeau cu bucurie învățăturile lui Hristos. 

Saducheii nu aveau nici un respect faţă de tradițiile fariseilor. Ei pretindeau a crede în cea 
mai mare parte a Sfintei Scripturi şi priveau aceasta ca conduită a vieții lor; totuşi tăgăduiau 
existenţa îngerilor şi învierea corpului, în care fariseii credeau cu tărie. Saducheii lepădau 
învățătura despre viaţa viitoare cu răsplătirile şi pedepsirile sale. 

Ei credeau în Dumnezeu ca singura ființă, care era superioară omului; susțineau însă că, 
după creaţiune omul a fost lăsat de capul său singur. 

Ei deduceau că dacă ar exista o providenţă atotputernică, care să reguleze universul şi 
dacă ar fi posibil a prevedea toate evenimentele de mai înainte, atunci omul ar fi răpit de puterea 
sa morală şi ar fi înjosit la poziţia unui sclav. De aceea ei despărțeau pe Creator de făpturile Sale 
susținând că omul ar fi neatârnat de influenţe mai înalte, soarta sa ar fi în mâna sa proprie. Deşi ei 
tăgăduiau că Spiritul lui Dumnezeu ar influenţa eforturile omeneşti, sau evenimentele naturale, 
totuşi susțineau faptul, că printr-o întrebuințare potrivită a puterilor sale fireşti, omul s-ar înălța şi 
lumina şi că viaţa sa s-ar putea lămuri printr-o împlinire strictă şi credincioasă a datoriei. 


Între ei nu domnea decât puţină unire, un popor, care tăgăduia influenţa Spiritului lui 
Dumnezeu asupra acțiunilor omeneşti, avea în mod firesc puțin respect pentru sentimentele şi 
părerile reciproce individuale. Ei trăiau izolaţi, pentru sine, simpatie lor fireşti se învârteau într- 
un cerc strâmt; inimile lor nu erau mişcate la durerile şi trebuinţele altora; căci după credinţa lor 
toți aveau posibilitatea să-şi asigure înlesnirile şi binecuvântările vieţii. 

În de acord cu restul iudeilor, Saducheii se mândreau mai cu seamă cu dreptul lor de 
naştere ca copii ai lui Avraam după trup şi pentru exactitatea cu care ei se conformau pretențiilor 


exterioare ale legii; dar vederile lor erau contradictorii şi amestecate. Ei lepădau în totul 
învățătura despre învierea morților şi cugetau, că dacă aceleaşi materii, din care este compus 
corpul muritor, vor compune şi fiinţa viitoare, nemuritoare, atunci acest corp trebuie să aibă carne 
ŞI sânge, aşa că viaţa trupească întreruptă aici pe pământ să fie continuată în lumea viitoare, cu 
toate slăbiciunile şi patimile acestei vieţi. 

Pe vremea lui Hristos, saducheilor le plăcea să discute cu privire la aceste chestiuni şi ei 
îşi apărau cu zel argumentele lor contra învierii din morți. Cu contrazicerile lor, ei puneau chiar 
în încurcătură pe farisei în credința lor despre starea oamenilor după moarte, aşa încât moartea 
devenise pentru ei un mister întunecos şi inexplicabil. Cu timpul ei ajunseră să privească moartea 
ca pe cea mai temută nenorocire, care poate lovi pe om. 

Dar viaţa şi nemurirea au fost aduse la lumină prin Isus Hristos. 

Toţi cei ce L-au primit ca pe un Salvator al lumii, vedeau mai limpede ca până aici viața 
viitoare a morților înviaţi. Astfel Hristos suferind moartea, sculându-Se din mormânt, 
înfățişându-Se iarăşi oamenilor în propria Sa persoană şi ridicându-Se apoi la Tatăl, adeveri prin 
aceasta adevărul învierii şi al vieții viitoare, nemuritoare a drepţilor pentru toate timpurile şi 
pentru toți cei ce cred în Hristos. 

Saducheii îi supărau mereu pe farisei, pentru că aceştia rămâneau de obicei mai prejos cu 
argumentele lor. Discuţiile dintre aceste două partide degenerau de regulă în lupte înverşunate şi 
îi lăsau în cele din urmă şi mai despărțiți ca înainte. Mulți saduchei, care nu se îngrijeau 342 
decât de viaţa aceasta erau bogaţi şi cu influenţă; de aceea ei puteau fi aleşi în postul de mare 
preot cu condiţia expresă ca vederile lor necredincioase să fie lăsate la o parte. Deoarece fariseii 
erau mult mai mulți la număr, saducheii trebuiau să ţină seama, cel puţin de formă, de învăţăturile 
lor, când voiau să ocupe vreo slujbă de preot. Totuşi faptul, că ei puteau fi aleşi pentru o astfel de 
slujbă, procura vederilor lor rătăcite o anumită influenţă. Dacă fariseii ar fi dus o viaţă curată, 
atunci ei ar fi fost poate în stare, să lămurească pe Saduchei; dar lucrurile stau altfel, că ei nu 
aveau decât puţină influență asupra lor. 

Învățăturile lui Isus au fost lepădate în totul de saduchei, pentru că EI era călăuzit de un 
spirit, despre care ei nu recunoşteau nici o astfel de descoperire. Ei priveau pe Dumnezeu ca pe 
cea mai înaltă ființă, înălțată mai presus de orice om şi de neapropiat pentru acesta. După ce El a 
creat pe om, l-ar fi lăsat să-şi întocmească viaţa după găsirea sa cu cale şi evenimentele lumii ar fi 
fost lăsate în voia lor. Dar învăţătura lui Hristos era cu totul opusă acestei credinţe a saducheilor. 
Cuvintele şi faptele Sale dădeau mărturie despre o putere dumnezeiască, care dau naştere la 
efecte minunate, vestesc o viață viitoare veşnică, superioară vieții pământeşti şi înfăţişează pe 
Dumnezeu ca pe un Tată al fiilor oamenilor, care veghează asupra intereselor lor adevărate şi-i 
ocroteşte. 

El a învățat că Dumnezeu răsplăteşte celor credincioşi şi pedepseşte pe cei nelegiuiți, El 
nu este un spirit de neapropiat, ci este un Suveran viu al universului. Acest Tată milos lucrează 
neîncetat pentru binele oamenilor şi Se interesează de tot ce-i priveşte. Chiar perii capului lor 
sunt numărați. Nici măcar o vrabie nu cade la pământ, fără ca Tatăl ceresc să nu observe şi omul 
este de o valoare cu mult mai mare decât multe vrăbii. Isus le arătă neştiinţa lor în privința 
sfintelor Scripturi, pentru că atribuiau puterii omeneşti, ceea ce numai prin puterea Spiritului lui 
Dumnezeu se poate săvârşi. El le declară că încurcătura credinţei lor şi întunecimea spiritului lor 
provenea în primul rând din această pricină şi că lucrurile spirituale trebuie judecate spiritual. 

Tot ceea ce fericea viața omului, venea de la Tatăl Său ceresc. El dăruia razele soarelui, ca 
să încălzească pământul. El dărui ploaia binefăcătoare, care face să crească lumea plantelor. 
Îngerii lui Dumnezeu servesc neîncetat fiilor oamenilor şi au păstrat astfel legătura dintre cer şi 
pământ, căci unesc pe omul muritor cu Dumnezeul cel nemărginit. 


Deşi Dumnezeu a vegheat întotdeauna asupra intereselor vremelnice ale omului, totuşi 
Isus învăţa lămurit, că El Se interesează într-o măsură cu mult mai mare pentru fericirea lor 
viitoare. 

Saducheii puseseră astfel întrebările lor, încât erau convinşi, că prin răspunsul ce-l vor 
primi vor aduce nume rău lui Isus, dacă aceasta nu va servi chiar ca mijloc pentru osândirea Lui. 
Iar dacă El avea să fie în de acord cu ei în privinţa învierii morților, atunci va fi exclus în totul de 
orice împărtăşire cu fariseii. Dacă totuşi avea să-i contrazică, ei intenționau să facă ca credinţa Sa 
să fie luată în râs de către popor şi saşi îndrepte influenţa lor contra Sa, prin a demasca 
absurditatea aparentă a învățăturilor despre învierea corpului. Ei erau obişnuiţi cu disputele 
asupra acestei chestiuni şi argumentele lor erau temute de aceia, care credeau într-o înviere 
literală a corpului, care este putrezit în mormânt. 

Saducheii conchideau că dacă morţii vor învia cu corpurile, alcătuite din aceeaşi materie, 
din care fuseseră alcătuite, mai înainte şi vor fi însuflețiți de aceleaşi porniri, atunci şi relațiile 
vieții pământeşti vor fi reluate iarăşi, bărbatul şi femeia se vor uni iarăşi, vor încheia căsătorii şi 
vor continua mai departe toate lucrurile vieții întocmai ca şi înainte de moarte. De la o astfel de 
credinţă ei se întorceau cu dizgrație şi în sforțările lor, de a ajunge un ideal înalt, ei bâjbâiau într- 
un întuneric des. 

În răspunsul Său la întrebarea lor despre acest punct, Isus ridică vălul de pe viaţa viitoare 
şi le zise: „Căci la înviere, nici nu se vor însura, nici nu se vor mărita, ci vor fi ca îngerii lui 
Dumnezeu în cer.” Mat. 22:30. El arată fără ezitare, că saducheii se rătăceau în credința lor. El le 
dovedi că presupunerile lor erau greşite, aşa că clădirea credinţei lor se întemeia pe o bază falsă. 
„Vă rătăciți” zise El, „pentru că nu cunoaşteţi nici Scripturile, nici puterea lui Dumnezeu.” El nu- 
i învinuia de fățărnicie, aşa după cum acuzase pe farisei, ci de rătăcire în credinţă. 

Saducheii se linguşiseră că numai ei singuri dintre toți oamenii s-ar ține cu stricteţe de 
Sfânta Scriptură; dar Isus le declară că ei nu cunosc adevărata ei tâlcuire şi că înțelepciunea 
trebuie să prindă rădăcină în 344 inimi prin puterea luminătoare a harului lui Dumnezeu. 
Saducheii căutau să pună tainele dumnezeieşti pe aceeaşi treaptă cu puterea lor omenească de 
judecată, în loc să-şi pregătească sufletele pentru primirea acelor adevăruri sfinte, prin care 
priceperea lor s-ar fi lărgit. Mii devin necredincioşi, pentru că priceperea lor mărginită nu poate 
pătrunde tainele ascunse ale lui Dumnezeu. Ei nu pot pricepe revelaţia minunată a puterii 
dumnezeieşti, aşa cum ea este arătată de către providenţa lui Dumnezeu şi de aceea leapădă 
dovezile unei astfel de puteri şi atribuie toate unei puteri naturale, pe care cu atât mai puţin o pot 
înțelege. Omul trebuie să recunoască pe Dumnezeu ca şi Creator al universului, ca pe Acela care 
conduce toate lucrurile prin porunca Sa. El trebuie să aibă vederi vaste despre Fiinţa Dumnezeirii 
şi despre tainele activităţii Sale. 

Hristos dorea să-i învețe, că dacă n-ar exista înviere a morților, atunci Sfânta Scriptură în 
care ei pretind a crede, n-ar fi de folos. El zise: „Cât priveşte învierea morţilor oare n-aţi citit ce 
vi s-a spus de Dumnezeu când zice: “Eu sunt Dumnezeul lui Avram, Dumnezeul lui Isaac şi 
Dumnezeul lui Iacov?’ Dumnezeu nu este un Dumnezeu al celor morți, ci al celor vii.” Mat. 
22:32. Scumpii răposaţi de la Abel şi până la ultimul sfânt, care va muri, vor auzi glasul Fiului lui 
Dumnezeu şi vor ieşi din mormintele lor şi vor trăi iarăşi. Dumnezeu va fi Dumnezeul lor şi ei 
vor fi poporul Său. Între Dumnezeu şi sfinţii Săi înviaţi va exista o înrudire strânsă şi gingaşe. 
Aceasta este în armonie cu planul dumnezeiesc. 

Demnitatea şi puterea cu care Isus lămurea, sufletului întunecat al ascultătorilor Săi, 
adevărurile Sfintei Scripturi despre învierea morților şi influența dumnezeiască în relațiile vieții 
pământeşti, uimi pe ascultătorii Săi şi aduse la tăcere pe saduchei. Ei nu ştiau să-l răspundă nici 
un cuvânt. „Când au auzit Fariseii că Isus a astupat gura saducheilor, s-au strâns la un loc.” Ei nu 


voiau să-L lase pe Isus să iasă biruitor din această luptă. În disputa lor, saducheii nu avuseseră 
NICI un succes, ci erau puşi înşişi în încurcătură, iar neştiinţa lor a fost dată pe faţă prin 
înțelepciunea răspunsurilor Sale. Nici un cuvânt rostit de El nu putea fi folosit câtuşi de puţin 
pentru osândirea lui Isus. Adversarii Săi nu câştigaseră nimic, decât disprețul poporului. 


Totuşi fariseii nu renunţară la orice speranţă de a-L face să rostească cuvinte pe care ei le- 
ar fi putut folosi contra Lui. Ei puseră la cale ca un cărturar învăţat, să întrebe pe Isus, care din 
cele zece porunci este cea mai însemnată. 

Fariseii înfățişaseră pe primele patru porunci, care arată datoria omului față de Creatorul 
său, ca fiind mult mai însemnate decât celelalte şase, care tratează datoria omului faţă de 
aproapele. Ca urmare la aceasta, ei dovedeau multe greşeli în evlavia practică, cum şi în relaţiile 
şi datoriile vieţii. Isus era învinuit, că ar ridica cele şase porunci din urmă peste cele patru dintâi, 
pentru că ar arăta poporului multele sale greşeli şi necesitatea faptelor bune, a faptelor de 
milostivire şi bunăvoință şi că un pom se cunoaşte după roadele sale. 

Cărturarul Îi adresă direct întrebarea: „Învățătorule, care este cea mai mare poruncă din 
lege?” Răspunsul lui Isus este tot aşa de direct şi plin de însemnătate: „Să iubeşti pe Domnul, 
Dumnezeul tău, cu toată inima ta, cu tot sufletul tău şi cu tot cugetul tău.” Aceasta este cea dintâi 
şi cea mai mare poruncă. lar a doua asemenea ei, este: ‘Să iubeşti pe aproapele tău ca pe tine 
însuţi.” În aceste două porunci se cuprinde toată Legea şi Prorocii.” Mat. 22:37-40. 

Prin aceasta El arată, celor ce întrebau, clar şi lămurit, cele două mari principii ale legii: 
iubirea de Dumnezeu şi iubirea de aproapele. De aceste două principii ale conduitei morale 
depinde toată legea şi profeţii. Cele dintâi patru porunci vestesc datoria omului faţă de Creatorul 
său: iar porunca cea mai mare şi cea dintâi este: „Să iubeşti pe Domnul, Dumnezeul tău, cu toată 
inima ta.” Această iubire nu este o patimă o credinţă lipsită de rod în existența şi puterea lui 
Dumnezeu sau o recunoaştere rece a bunătăţii Sale nemărginite, ci un principiu viu şi activ, care 
se dă pe faţă printr-o ascultare voioasă față de poruncile Sale. 

Isus învăţă pe ucenicii Săi că niciuna din prescripțiile lui Iehova nu poate fi desființată, 
fără a viola unul sau ambele mari principii, pe care se întemeiază toată legea şi profeţii. Fiecare 
prescripţie este atât de strâns legată în însemnătate şi obligaţie cu celelalte, încât călcarea uneia, 
violează pe toate; căci ele sunt unite toate într-un întreg sistematic. 

Este posibil pentru oameni, de a iubi pe Dumnezeu din toată inima şi 346 totuşi a avea alți 
zei decât Domnul. Cea mai mare iubire de Dumnezeu nu constă într-o simplă recunoaştere a 
puterii Sale atotcuprinzătoare şi într-un simplu serviciu divin formalist, în timp ce inima îşi 
găseşte plăcerile ei, în a venera chipuri de idoli; iubirea de sine, iubirea de lume sau înclinarea 
necuviincioasă către vreo ființă oarecare creată este idolatrie în ochii lui Dumnezeu şi ne 
înstrăinează inimile față de El. Dumnezeu pretinde cele mai bune şi mai sfinte sentimente ale 
inimilor noastre şi El nu Se mulţumeşte cu mai puţin. El trebuie să ocupe primul loc în sufletul şi 
inima noastră. 

Când cele dintâi patru porunci sunt împlinite cu credincioşie, atunci şi celelalte şase 
porunci, care se ocupă cu datoriile omului faţă de semenii săi, vor fi împlinite în mod 
conştiincios. Când Dumnezeu va ocupa locul cuvenit pe tronul inimii noastre, atunci şi datoriile 
ce se cuprind în ultimele şase porunci vor fi împlinite după modul prescris. 

Iubirea către Dumnezeu cuprinde în sine iubirea către acei care sunt făcuți după chipul 
Său. „Dacă zice cineva: “Eu iubesc pe Dumnezeu” şi urăşte pe fratele său, este un mincinos; căci 
cine nu iubeşte pe fratele său, pe care-l vede, cum poate să iubească pe Dumnezeu, pe care nu-L 
vede?” 1 loan 4:20. Aşadar Isus a învăţat, că cele şase porunci din urmă sunt deopotrivă cu cele 
dintâi. Cele două porunci pe care El le învăţa, sunt două mari principii, care au aceeaşi tulpină. 


Prima nu poate fi ţinută când a doua este călcată şi nici a doua nu poate fi ţinută şi în acelaşi timp 
întâia să fie călcată. 

Cărturarul era într-adevăr citit în lege şi de aceea fu uimit de răspunsul lui Isus; căci el nu 
se aşteptase, ca Isus să posede o cunoştinţă atât de adâncă şi temeinică a Sfintei Scripturi, aşa 
cum ea a fost arătată prin răspunsul Său. Asupra învățătorului legii, învăţătura tânărului Galilean 
a făcut o impresie adâncă; şi în faţa preoților şi mai marilor adunaţi, el recunoscu pe față, că Isus 
a dat adevărata tâlcuire a legii. 

Acest cărturar dobândise acum vederi mai adânci şi mai temeinice despre principiile care 
se aflau la baza sfintelor porunci, decât posedase mai înainte şi de aceea răspunse la cuvintele lui 
Isus cu o seriozitate neprefăcută: „Bine, Învăţătorule. Adevărat ai zis că Dumnezeu este unul 
singur, că nu este altul afară de El şi că a-L iubi cu toată inima, cu tot cugetul, cu tot sufletul şi 
cu toată puterea şi a iubi pe aproapele ca pe sine, este mai mult decât toate arderile de tot şi decât 
toate jertfele.” Marcu 12:32-33. Aici era un fariseu, care avea o idee despre caracterul adevăratei 
religii; că nu constă în ceremonii exterioare şi în lucru deşert, ci într-o ascultare umilită şi în 
iubire către Dumnezeu, cum şi într-o consideraţie dezinteresată faţă de alții. Voioşia cărturarului, 
de a recunoaşte ca dreaptă concluzia lui Isus, declarația repede şi precisă înaintea poporului în 
această privinţă, dădură pe față un sentiment, care se deosebea în totul de acela al preoților şi mai 
marilor în întrebările lor. 

Înţelepciunea răspunsurilor Mântuitorului convinseră pe cărturar. 

El ştia, că religia iudaică consta mai mult în forme exterioare decât într-o adevărată 
evlavie lăuntrică şi el avea oarecare pricepere despre lipsa de merit a jertfelor ceremoniale şi 
despre neîncetata vărsare de sânge pentru ispăşirea păcatelor, în timp ce adevăratul scop al jertfei 
era totuşi departe de sufletul lor. Principiile iubirii şi ale adevăratei bunătăți a inimii i se părură a 
fi mai de valoare în ochii lui Dumnezeu, decât toate aceste obiceiuri religioase. Inima lui Isus 
simţea compătimire cu cărturarul sincer, care nu cruța nemulțumirea preoților şi amenințările mai 
marilor, ci avea curajul să-şi exprime convingerea sinceră a sufletului său. „Isus a văzut că a 
răspuns cu pricepere şi i-a zis: “Tu nu eşti departe de împărăția lui Dumnezeu.” Şi nimeni nu 
îndrăznea să-l mai pună întrebări.” 

Ceea ce lipsea îndeosebi cărturarului era lumina dumnezeiască, care l-ar fi făcut în stare, 
să recunoască necesitatea pocăinței şi a credinţei în Salvatorul; cunoştinţa, că nici un om nu poate 
fi salvat prin lege, ci prin pocăință şi încredere în Hristos, Mijlocitorul păcătoşilor la Tatăl. 

Cărturarul era într-atâta aproape de Împărăţia lui Dumnezeu, că recunoștea, că faptele de 
dreptate sunt mai plăcute în ochii lui Dumnezeu decât arderile de tot şi toate jertfele. Dar îi lipsea 
încă recunoaşterea lui Isus ca Fiu al lui Dumnezeu. Întreg serviciul religios al iudeilor, era în totul 
fără valoare, afară numai când era unit cu o credinţă vie în Isus Hristos, care era adevăratul chip, 
despre care acel serviciu nu era decât o umbră. Hristos arătase în diferite rânduri, că legea Tatălui 
Său conține 348 ceva mai adânc decât nişte prescripţii poruncitoare. Legea morală conține 
principiile obligațiilor Evangheliei. 

Fariseii se adunaseră strâns în jurul lui Isus, când El răspunse la întrebările cărturarului. 
Acum El Se întoarse către ei cu întrebarea: „Ce credeţi voi despre Hristos? Al cui fiu este?” Isus 
voia fireşte să pună la încercare credinţa fariseilor în dumnezeirea Sa, dacă ei Îl privesc ca pe un 
om simplu, sau ca pe Fiul lui Dumnezeu. Mulţi au răspuns în acelaşi timp: „Al lui David”. Acesta 
era titlul pe care îl dăduse profeția despre Mesia. Când Hristos îşi dovedea dumnezeirea Sa prin 
minunile Sale puternice, când bolnavii erau vindecați şi morții erau chemați iarăşi la viață, atunci 
poporul se minună şi se întreba unul pe altul: „Nu este acesta Fiul lui David?” Femeia greacă din 
Sirofenicia, orbul Bartimeu şi mulți alții strigaseră cu glas tare după ajutorul Său. „Isuse, Fiul lui 
David, îndură-Te de mine!” Cu puține ore mai înainte la intrarea Sa în Ierusalim, El fusese salutat 


cu bucurie: „Osana Fiul lui David; binecuvântat este cel ce vine în numele Domnului!” iar copiii 
cei mici au făcut, în aceeaşi zi, să răsune în templu aceleaşi strigăte de bucurie. 

Ca răspuns la întrebarea poporului, că Hristos este Fiul lui David, Isus zise: „Cum atunci 
David, fiind insuflat de Duhul, Îl numește Domn, când zice: “Domnul a zis Domnului Meu: “Şezi 
la dreapta Mea, până voi pune pe vrăjmaşii Tăi sub picioarele Tale?” Deci dacă David Îl numeşte 
Domn, cum este EI fiul lui? Nimeni nu i-a putut răspunde un cuvânt. Şi, din ziua aceea, n-a 
îndrăznit nimeni să-l mai pună întrebări.” Matei 22:44-46. 

Predica de mustrare a fariseilor. 

Poporul de rând asculta cu bucurie la Isus şi se aduna în templu în jurul Lui, ca să asculte 
la învăţăturile Sale. Niciodată până aici nu se petrecuse o astfel de scenă. 

Acolo sta tânărul Galilean, fără a purta vreo onoare lumească sau vreo distincție 
împărătească. Haina Sa era aspră şi plină de praf. În jurul Său se aflau preoţii îmbrăcaţi în 
veşmintele lor măreţe, mai marii cu semnele de distincție ale întregului lor rang şi cărturarii cu 
sulurile de pergamente în mâinile lor, cu demnitatea unui rege şi îmbrăcat cu o autoritate cerească 
şi privea neintimidat asupra adversarilor Săi, care lepădaseră şi dispreţuiseră învățăturile Sale şi 
însetau după sângele Său. Cu această ocazie ei ÎI atacaseră într-un mare număr şi cu intenţia, de 
a-L provoca să zică ceva, care ar putea să le servească ca pricină de învinuire. Dar întrebările lor 
Îi dădură numai ocazia de a le pune în faţă adevărata lor stare şi a le atrage atenţia asupra 
pedepsei grozave care-i aştepta, dacă aveau să continue mai departe să insulte pe Dumnezeu prin 
păcatele lor multe şi grele. 

Interesul poporului creştea mereu, pe măsură ce Isus răspundea una după alta la 
provocările fariseilor şi le expunea adevărul curat şi lămurit în contrast cu întunericul şi orbia lor. 
Ei erau răpiți de învățătura Sa, dar în acelaşi timp erau puşi în mare încurcătură. Până acum ei 
respectaseră pe învățătorii lor oficiali pentru înțelepciunea şi pretinsa 350 lor evlavie. Ei 
dovediseră întotdeauna o ascultare necondiționată față de autoritatea lor în toate chestiunile 
religioase. Şi totuşi ei vedeau acum, cum tocmai aceşti bărbaţi căutau să expună pe Isus la 
nesocotire şi dispreţ, pe acest Învățător, ale Cărui virtuţi şi cunoştinţe străluceau tot mai luminos 
şi mai luminos după orice atac al vrăjmaşilor Săi. Ei priveau la fețele întunecoase ale preoților şi 
ale mai marilor şi nu vedeau pe ele decât înfrângere şi confuzie. Ei sunt uimiţi, că mai marii lor 
nu cred în Hristos, deşi învățăturile Sale erau simple şi lămurite. Ei erau înşişi nesiguri, pe ce cale 
să apuce şi urmăreau cu îngrijorare mişcările acelora, după al căror sfat ei urmaseră până aici. 

Parabolele lui Isus au fost rostite, spre a avertiza şi osândi pe mai mari şi spre a instrui 
sufletele dornice de cunoştinţă ale celor de faţă. 

Spre a rupe însă lanţurile, care leagă poporul de obiceiuri şi prescripţii şi spre a combate 
încrederea necondiționată într-un cler corupt, Domnul demască mai mult ca oricând caracterul 
mai marilor şi al bătrânilor. 

Aceasta era ultima zi a predicării Sale pe faţă în templu, iar cuvintele Sale nu erau 
adresate numai ascultătorilor din fața Sa, ci ele erau destinate la orice limbă şi popor din toate 
timpurile. 

Mărgăritarele adevărului, care cădeau de pe buzele Sale în acea zi plină de însemnătate, 
au fost păstrate de cei prezenţi în inimile lor. O nouă istorie se începea pentru ei, cugete noi se 
trezeau în mintea lor şi noi străduinţe se aprindeau în piepturile lor. După crucificarea şi învierea 
lui Hristos, aceste persoane luară poziție şi îşi împliniră dumnezeiasca lor însărcinare cu o 
înțelepciune şi un zel, care era în armonie cu mărimea şi însemnătatea lucrării. Ei vesteau o solie 
care se adresa la inimile şi sufletele oamenilor şi slăbeau vechea superstiție, care stăpânise atât de 
mult viaţa a mii de oameni. Teorii, precepte filosofice şi raționamente omeneşti deveniră fabule 
deşarte în faţa mărturiei lor. 


Grandioase au fost prin urmare efectele cuvintelor modestului Galilean către acea 
mulțime plină de uimire şi pătrunsă de respect sfânt, care era adunată în marele templu din 
Ierusalim. 

Isus, cunoscând sentimentele contradictorii ale poporului şi îngrijorarea cu care ei priveau 
pe conducătorii şi pe învățătorii lor, continuă mai departe, a le lămuri mintea zicându-le: 
„Cărturarii şi fariseii Predica de mustrare a fariseilor şed pe scaunul lui Moise. Deci toate 
lucrurile pe care vă spun ei să le păziți, păziţi-le şi faceţi-le; dar după faptele lor să nu faceți. Căci 
ei zic dar nu fac.” Mat. 23:2-3. Cărturarii şi fariseii pretindeau că sunt îmbrăcaţi ca şi Moise cu 
aceeaşi autoritate dumnezeiască. Ei îşi arogau poziţia sa, ca tâlcuitori ai legii şi ca judecători ai 
poporului. Ca atare ei pretindeau de la popor deplină stimă şi o supunere absolută. Dar Isus 
avertizează pe ascultătorii Săi ca să facă ceea ce preoții învățau potrivit legii, dar să nu urmeze 
după exemplul lor, căci ei neglijează datoriile, pe care le impun altora. 

Isus continuă mai departe: „Ei leagă sarcini grele şi cu anevoie de purtat şi le pun pe 
umerii oamenilor, dar ei nici cu degetul nu vor să le mişte.” Fariseii prescriau o mulțime de reguli 
neînsemnate, care îşi aveau baza în tradiţie şi restrângeau libertatea personală într-un mod 
neraţional. Ei dau o tâlcuire strâmtă anumitelor părți din lege şi pretindeau de la popor o 
respectare strictă a ceremoniilor, pe care ei înşişi le nesocoteau în ascuns; sau dacă erau 
descoperiți, invocau pretextul, că ei personal ar fi scutiți de la aceasta. 

Cele mai grele învinuiri, care veneau de pe buzele Mântuitorului, erau îndreptate către 
acei, care aveau mari pretenţii de evlavie, dar care în acelaşi timp duceau în ascuns o viață 
nelegiuită. Religia preoților, a cărturarilor şi a mai marilor, ca şi a diferitelor biserici din ziua de 
azi, consta mai mult din ceremonii exterioare şi le lipsea o evlavie vie, spirituală. Dumnezeu a zis 
către Moise: Aceste porunci ale Domnului „să le legi ca semn pe mâna ta şi să-ți fie ca un fruntar 
între ochi”. 

Iudeii au făcut din aceste cuvinte un ordin, ca sfintele porunci să fie purtate chiar pe corp. 
Ca urmare ele erau scrise în mod bătător la ochi pe o pânză, care era purtată în jurul capului şi la 
încheietura mâinii. 

Această purtare exterioară a poruncilor, nu putea însă influenţa în aşa fel, ca legea lui 
Dumnezeu să fie întipărită mai adânc în sufletele şi inimile lor, după cum Dumnezeu 
intenționase. Prescripţiile care ar fi putut să sfinţească viaţa lor şi să-i stimuleze la fapte şi la 
lucruri de dreptate, de bunătate şi milostivire, erau purtate ca nişte simple semne exterioare, spre 
a atrage atenţia şi a da purtătorilor acestora o aparenţă de evlavie şi de religiozitate şi a stârni 
astfel venerația tuturor privitorilor. 

Isus dădu o lovitură dureroasă la tot acest fast exterior plin de deşertăciune zicând: „Toate 
faptele lor le fac pentru a fi văzuţi de oameni. Astfel, îşi fac filacteriile late, îşi fac poalele 
veşmintelor cu ciucuri lungi; umblă după locurile dintâi la ospeţe şi după scaunele dintâi în 
sinagogi; le place să le facă oamenii plecăciuni prin pieţe şi să le zică: “Rabi! Rabi!” Voi să nu vă 
numiţi Rabi! Fiindcă Unul singur este Învățătorul vostru: Hristos şi voi toţi sunteți fraţi. Şi “Tată” 
să nu numiţi pe nimeni pe pământ; pentru că Unul singur este Tatăl vostru: Acela care este în 
ceruri. Să nu vă numiţi “Dascăli”; căci unul singur este Dascălul vostru: Hristosul.” Mat. 23:5-10. 
În astfel de cuvinte simple Salvatorul descoperi ambiția egoistă a fariseilor, care tindeau mereu 
după putere şi renume, dând pe față o umilință aparentă deşi inimile lor erau pline de invidie şi de 
zgârcenie. Când se făcea un ospăț, persoanele invitate erau aşezate la masă fiecare după rangul şi 
poziţia sa, iar acei, cărora le erau oferite aceste locuri de onoare, primeau şi cea mai mare atenție 
şi deosebite favoruri. Fariseii se sârguiau cu zel ca să primească aceste onoruri. 

Isus descoperi de asemenea deşertăciunea dorinţei lor, de a fi numiţi de oameni, Rabi, 
adică „învăţătorule”. El declară, că un astfel de titlu nu aparţine deloc oamenilor, ci numai lui 


Hristos. Preoţii, cărturarii şi fruntaşi, tâlcuitorii legii şi administratorii acesteia, toți erau frați, 
copii ai unui Dumnezeu. Isus dorea să întipărească adevărul în sufletele poporului, ca ei să nu dea 
nici unui om vreun titlu de onoare, prin care s-ar face vreo aluzie, că el ar poseda cumva stăpânire 
asupra conştiințelor sau a credinței lor. 

Oare dacă Hristos ar umbla în zilele noastre pe pământ, înconjurat de învățătorii religioşi 
din prezent, care poartă titluri de „Prea înalți” şi „prea sfințiți”, nu ar repeta cuvintele Sale 
adresate fariseilor: Voi să nu vă numiţi învăţători; căci unul este Învățătorul vostru, Hristos? La 
foarte mulţi dintre cei care poartă asemenea titluri le lipseşte în totul înțelepciunea şi o adevărată 
înălțime morală, pe care o exprimă acesta. 

Prea mulți ascund ambiţie lumească, spirit de dominație şi cele mai ordinare păcate, sub 
veşmântul cel frumos brodat al vreunui post înalt şi sfânt. Mântuitorul continuă mai departe şi 
zice: Predica de mustrare a fariseilor „Cel mai mare dintre voi să fie slujitorul vostru. Oricine se 
va înălța, va fi smerit; şi oricine se va smeri, va fi înălțat.” Matei 23:11-12. Adevărata mărire se 
măsoară după valoarea morală. După modul ceresc de preţuire, mărimea caracterului constă 
dintr-o viaţă dedicată bunului mers al semenilor noştri, din fapte de iubire şi de bunăvoință. 
Hristos era un slujitor pentru omul decăzut şi totuşi El era Regele Măririi. El continuă mai 
departe în acuzația Sa contra bogaţilor şi puternicilor din faţa Sa: „Vai de voi cărturari şi farisei 
fățarnici! Pentru că voi închideți oamenilor Împărăţia cerurilor: nici voi nu intraţi în ea şi nici pe 
cei ce vor să intre, nu-i lăsați să intre.” Prin sucirea Sfintelor Scripturi, preoții întunecau 
priceperea acelora, care altfel ar fi cunoscut natura Împărăției lui Hristos, cum şi acea viaţă 
lăuntrică şi sfântă, care este atât de necesară pentru adevărata sfințire. Prin serviciul lor formalist 
neîncetat, ei îndreptau sufletele poporului către serviciul exterior, aşa încât adevărata religie era 
neglijată prin aceasta. 

Ei nu numai că lepădau pe Hristos, ci căutau şi refugiu la mijloacele cele mai necinstite, 
spre a trezi în popor prejudecăţi contra Lui, ducându-l în eroare prin rapoarte mincinoase şi prin 
denaturări grave ale adevărului. În toate timpurile adevărul nu a fost iubit, învăţăturile acestuia nu 
găsesc nici un răsunet în sufletul firesc; căci el cercetează inima şi mustră păcatele ascunse ale 
acestuia. Acei care prigonesc pe apărătorii adevărului dumnezeiesc, au căutat întotdeauna ca şi 
fariseii să interpreteze în rău cuvintele şi motivele lor. Isus continuă: „Vai de voi cărturari şi 
farisei făţarnici! Pentru că voi mâncaţi casele văduvelor, în timp ce, de ochii lumii, faceți 
rugăciuni lungi; de aceea veți lua o mai mare osândă.” Prin cuvintele lor fariseii făceau pe multe 
văduve conştiincioase, ca să considere ca o datorie, de a-şi jertfi tot avutul lor pentru scopuri 
religioase. Aceste femei orbite încredințau ca atare banii lor cărturarilor şi preoților, în care îşi 
puneau o încredere necondiționată şi aceşti oameni vicleni foloseau apoi acestea în folosul lor. 
Spre a-şi acoperi aceste fapte necinstite, ei făceau în public rugăciuni lungi şi dădeau aparența 
celei mai mari evlavii. Isus declară, că această sfinţenie prefăcută îi expune la o osândă şi mai 
mare. Mulți dintre cei ce mărturisesc astăzi cea mai mare evlavie, stau sub acelaşi blestem. 

Egoismul şi zgârcenia le mânjeşte viaţa şi totuşi ei aruncă peste toate acestea mantaua 
curăţiei aparente, spre a induce în eroare sufletele sincere; El citeşte orice intenţie a inimii şi va 
răsplăti fiecăruia după faptele Sale. Mântuitorul continuă zicând: „Vai de voi povăţuitori orbi, 
care ziceţi: “Dacă jură cineva pe Templu, nu este nimic; dar dacă jură cineva pe aurul Templului, 
este legat de jurământul lui.” Nebuni şi orbi! Care este mai mare: aurul sau Templul, care 
sfințeşte aurul? “Dacă jură cineva pe altar, nu este nimic”, “dar dacă jură pe darul de pe altar, este 
legat de jurământul lui.’ Nebuni şi orbi! Care este mai mare: darul sau altarul, care sfințește 
darul?” Mat. 

— 19. Preoţii interpretau ordinele lui Dumnezeu într-un aşa mod, încât le puneau 
îndeacord cu preceptele lor false şi strâmte. Ei îşi arogau dreptul de a face deosebiri precise cu 


privire la însemnătatea mai mare sau mai mică a diferitelor păcate, trecând cu uşurinţă peste 
unele şi caracterizând pe altele, de o însemnătate mai mică poate, ca fiind de neiertat. Ei luau de 
la oameni bani pentru dezlegarea lor de voturile lor; şi în unele cazuri, crime serioase erau lăsate 
nepedepsite, după ce vinovatul plătea o mare sumă de bani la autorităţi. În acelaşi timp, aceiaşi 
preoți şi mai mari obişnuiau să aplice pedepse grele asupra altora pentru greşeli neînsemnate. 

„Vai de voi cărturari şi farisei fățarnici! Pentru că voi daţi zeciuială din izmă, din mărar şi 
din chimen şi lăsaţi nefăcute cele mai însemnate lucruri din Lege: dreptatea, mila şi credincioşia; 
pe acestea trebuie să le faceţi şi pe acelea să nu le lăsaţi nefăcute.” Sistemul zeciuirii fusese 
rânduit de Dumnezeu Însuşi. Avraam, părintele credincioşilor, a plătit zecime din toate câte avea; 
şi aceeaşi obligație nu apasă mai puțin asupra închinătorilor lui Dumnezeu din toate timpurile. 
Preoții iudei însă exageraseră cu obligația sistemului de zeciuire, complicând aceasta în aşa fel, 
încât poporului îi era cu neputinţă a şti, când s-au conformat în totul acestei îndatoriri. În loc să 
lase pe oameni ca să procedeze după propria lor convingere în privinţa datoriei lor, ei se 
străduiseră să stabilească reguli arbitrare pentru fiecare caz deosebit şi în felul acesta, ei făcuseră 
din ordinele lui Dumnezeu, care sunt drepte şi adevărate, nişte şantaje împilătoare. 

Conducătorii iudei erau foarte corecți în chestiuni secundare, plătind zecime chiar din 
izmă, chimen şi mărar; lucruri neînsemnate care nu costau mult, dar care măguleau îndreptăţirea 
lor de sine, câştigând prin aceasta un renume despre o sfinţenie mai înaltă. Fariseii făcând paradă 
despre îndreptățirea lor de sine, ziceau: „Eu dau zeciuială din toate câte câştig.” 

Hristos recunoaşte întocmirea zecimii ca o datorie, pe care nu trebuie s-o lase neîmplinită, 
dar El îi mustră, pentru că ei, care erau aşa de corecți în lucruri neînsemnate, erau totuşi atât de 
neglijenţi în datorii de o greutate mai însemnată în lege, dreptate, milă şi credinţă. Şi rigurozitatea 
lor în plătirea zecimii din câteva buruieni de puțină valoare avea de scop să ascundă sau să scuze 
nelegiuirea lor în chestiuni mult mai importante. Tot ceea ce Dumnezeu cere de la noi are 
însemnătate; dar cea mai mare însemnătate o are ceea ce se referă îndeosebi la curăţia lăuntrică şi 
la credincioşie şi care se dă pe faţă printr-o judecată nepărtinitoare şi printr-o milă gingaşă faţă de 
semenii noştri şi prin credință în Dumnezeu. 

Iudeii citeau în poruncile care fuseseră date lui Moise, că nimic necurat să nu se mănânce. 
Dumnezeu a arătat animalele care nu erau bune pentru hrană şi interzise carnea de porc şi carnea 
altor animale anumite, pentru că aceasta necurăţeşte sângele şi scurtează viața. Dar fariseii nu 
voiau să se mărginească numai la restricțiile puse de Dumnezeu. Ei merseră în această privință 
până la extrem; aşa de exemplu, ei cereau de la popor, ca toată apa pe care o folosesc s-o 
strecoare pentru ca nu cumva să conţină ceva insecte mici, nevăzute cu ochiul, care ar putea fi 
numărate poate printre animalele necurate. Astfel Isus comparând aceste prescripții neînsemnate 
despre curățirea exterioară cu mărimea păcatelor lor reale, zise către farisei: „Povăţuitori orbi, 
care strecurați ţânțarul dar înghițiți cămila!” „Vai de voi, cărturari şi farisei făţarnici! Pentru că 
voi sunteţi ca mormintele văruite, care pe dinafară se arată frumoase, iar pe dinăuntru sunt pline 
de oasele morților şi de orice fel de necurăţie.” Toată pompa şi ceremonia preoților şi mai marilor 
nu serveau decât ca o manta, pentru acoperirea nelegiuirii lor, întocmai ca şi mormântul cel alb şi 
frumos 356 împodobit, care acopere înăuntrul său rămăşiţe de cadavre putrede. 

Isus compară şi pe farisei cu mormintele văruite, care sub înfăţişarea plăcută, în exterior, 
ascund corpuri moarte intrate în putrefacție. „Tot aşa şi voi pe dinafară vă arătaţi neprihăniți 
oamenilor, dar pe dinăuntru sunteți plini de fățărnicie şi de fărădelege.” Toate încumetările mari 
ale acelora, care pretindeau a avea legea lui Dumnezeu scrisă în inimile lor şi care o purtau pe 
propria lor persoană, au fost în felul acesta demascate în înşelăciunea lor. Isus zice mai departe: 
„Vai de voi, cărturari şi farisei făţarnici! Pentru că voi zidiți mormintele prorocilor, împodobiţi 
gropile celor neprihăniți şi ziceți: “Dacă am fi trăit noi în zilele părinților noştri, nu ne-am fi unit 


cu ei la vărsarea sângelui prorocilor. Prin aceasta mărturisiți despre voi înşivă că sunteți fiii celor 
ce au omorât pe proroci.” Iudeii depuneau multă stăruință, spre a împodobi mormintele prorocilor 
decedați, ca o dovadă despre respectul lor față de aceştia şi totuşi nu trăgeau nici un folos din 
învățătura lor şi nici nu luau seama la mustrările şi avertizările lor. 

Pe vremea Mântuitorului, mormintelor celor morți li se da o venerație superstițioasă. 
Aceasta degenera adesea până într-atâta, încât mergea până la idolatrie şi sume colosale se 
cheltuiau pentru împodobirea lor. 

Aceeaşi formă de idolatrie se face în cea mai mare parte şi astăzi şi anume din partea 
diferitelor biserici. Lumea creştină în general, este din contră vinovată de neglijarea văduvelor şi 
a orfanilor, a săracilor şi a necăjiților, în timp ce pe de altă parte ridică monumente grandioase 
spre onoarea morţilor. Timp, bani şi muncă se cheltuiesc fără cruţare pentru acest scop, în timp ce 
datoriile către cei vii sunt neglijate. Fariseii clădeau monumente pe mormintele profeților, le 
împodobeau şi ziceau unul către altul: „Dacă am fi trăit noi în zilele părinților noştri, nu ne-am fi 
unit cu ei la vărsarea sângelui prorocilor.” Dar în acelaşi timp ei făureau planuri, de a omorî pe 
Fiul lui Dumnezeu şi nu s-ar fi dat înapoi de la a-şi umple mâinile cu sângele Său, dacă nu s-ar fi 
temut de popor. 

Această stare a fariseilor ar trebui să servească ca învățătură pentru lumea creştină din 
timpul nostru; ea ar trebui să le pună în faţa ochilor puterea lui Satan, de a induce în eroare 
sufletul omenesc, după ce s-a Predica de mustrare a fariseilor abătut odată de la lumina prețioasă 
a adevărului şi s-a lăsat în voia influențelor vrăjmaşului. Foarte mulți calcă astăzi pe urmele 
fariseilor. 

Ei adoră pe martirii care au murit pentru credinţa lor şi declară, că dacă ar fi trăit pe 
vremea când Hristos petrecea pe pământ, ei ar fi primit cu bucurie învățăturile Sale şi ar fi 
ascultat de ele; şi că niciodată n-ar fi luat parte la fărădelegea acelora care au lepădat pe 
Mântuitorul. 

Dar tocmai aceşti bărbaţi înăbuşe mai bine, cu orice preţ convingerea lor sinceră, decât să 
asculte de Dumnezeu, când pentru aceasta se cere de la ei tăgăduirea de sine şi umilință. În zilele 
noastre, lumina străluceşte mai limpede ca pe vremea fariseilor. Pe atunci poporul trebuia să 
primească pe Hristos, aşa cum El era arătat de profeție şi să creadă în EI, pentru faptele minunate, 
care caracterizau misiunea Sa. Iudeii vedeau în Isus pe un tânăr galilean fără onoare lumească şi 
cu toate că El apăru aşa cum fusese prezis de profeție, că avea să vină, totuşi ei refuzară să 
primească pe Salvatorul lor în sărăcia şi înjosirea Sa şi Îl răstigniră, aşa după cum fusese prezis 
de profeție. 

Lumea creştină are acum un Salvator, care a împlinit toate amănuntele profeţiei cu privire 
la viaţa şi la moartea Sa; şi totuşi mulți leapădă învăţătura Sa şi nu urmează principiilor Sale, ci 
răstignesc zilnic pe Mântuitorul lor. Dacă ei ar fi puşi la încercare cum s-a întâmplat cu iudeii la 
prima venire a lui Hristos, atunci nici ei nu L-ar primi în înjosirea şi sărăcia Sa. 

De la timpul când cel dintâi sânge nevinovat a fost vărsat pe pământ, când Abel cel drept 
căzu ucis de mâna fratelui său, nelegiuirea a crescut neîncetat pe pământ. Din generație în 
generație, preoţii şi mai marii au nesocotit avertizările profeților, pe care Dumnezeu i-a sculat şi 
i-a trimis ca să mustre păcatele poporului. În orice timp a fost nevoie de asemenea bărbaţi, care 
să-şi ridice glasul contra păcatelor regilor, mai marilor şi supuşilor, care să vestească cuvintele, ce 
le primeau prin inspiraţia lui Dumnezeu şi care au ascultat de voinţa dumnezeiască adesea chiar şi 
cu riscul vieţii lor. Ei şi-au îngrămădit din neam în neam o pedeapsă grozavă, pe care vrăjmaşii 
lui Hristos şi-au atras-o asupra capului lor, prin lepădarea Fiului lui Dumnezeu, ale Cărui glas se 
ridică pentru osândirea păcatelor, care domneau peste preoți şi mai mari, într-un grad 358 mult 
mai mare ca altădată mai înainte. Ei umpleau măsura nelegiuirii lor până la revărsare şi aceasta 


avea să fie golită asupra capetelor lor proprii printr-o judecată răsplătitoare, deoarece generația 
lor a fost făcută răspunzătoare pentru sângele tuturor drepţilor ucişi de la Abel până la Hristos. 

Isus îi avertizează în această privință cu cuvintele: „Ca să vină asupra voastră tot sângele 
nevinovat, care a fost vărsat pe pământ, de la sângele neprihănitului Abel până la sângele lui 
Zaharia, fiul lui Barachia, pe care l-aţi omorât între Templu şi altar. Adevărat vă spun că toate 
acestea vor veni peste neamul acesta.” Mat. 23:35-36. Cu mâna ridicată spre cer şi în timp ce o 
lumină divină Îi învăluia persoana, Mântuitorul a vorbit ca judecător celor ce stăteau înaintea Sa. 
Mulțimea atentă se înfioră, când această sentinţă a fost rostită. Impresia făcută asupra lor prin 
cuvintele şi înfăţişarea Sa avea să rămână neştearsă pentru totdeauna în viitor. 

Israel dăduse puţină atenţie cuvintelor lui Dumnezeu. În timp ce cuvintele de avertizare, 
pe care Dumnezeu i le inspirase spre a le rosti, erau încă pe buzele lui Zaharia, regele răsculător a 
fost apucat de o furie diabolică şi dădu ordinul să-l omoare pe profetul lui Dumnezeu. Cărturarii 
şi fariseii care ascultau la cuvintele lui Isus, ştiau că El vorbea adevărul şi că sângele profetului 
ucis se întipărise chiar în pietrele curții din jurul templului şi nu mai putea fi spălat, ci rămase ca 
o mărturie durabilă înaintea lui Dumnezeu contra Israelului răsculător. Cât timp avea să stea 
templul, petele acelui sânge drept aveau să rămână şi să strige către Dumnezeu pentru răzbunare. 
Când Isus vorbi despre această crimă grozavă, fiori de spaimă făcură să se cutremure inimile 
întregii mulțimi. 

Glasul Său fusese auzit pe pământ cu blândeţe, în avertismente şi într-o compătimire 
amabilă; dar acum, când ocazia cerea, El vorbea ca un judecător în osândirea iudeilor vinovaţi. 
Privind în viitor, Mântuitorul le zise că nepocăinţa lor viitoare şi intoleranţa contra servilor lui 
Dumnezeu va fi aceeaşi ca şi în trecut: „De aceea, iată, vă trimit proroci, înţelepţi şi cărturari. Pe 
unii din ei îi veți omori şi răstigni, pe alţii îi veţi bate în sinagogile voastre, şi-i veți prigoni din 
cetate în cetate.” Mat. 23:34. 

Profeții şi bărbaţii sfinți, plini de credință şi de Spirit Sfânt, după cum vedem în Ştefan, 
Iacov, Pavel şi mulți alți cărturari şi bărbaţi învăţaţi, care pricepeau Sfintele Scripturi şi care le 
puteau prezenta poporului într-o ordine strânsă, aşa cum ele erau descoperite de Dumnezeu, au 
fost despărțiți şi prigoniţi, osândiţi şi omorâți. 

Mântuitorul nu vorbi despre răzbunarea pentru persecuțiile pe care le suferise din mâna 
vrăjmaşilor Săi. Nici o patimă nesfințită nu ațâța sufletul Său nobil; dar indignarea Sa se îndrepta 
contra acelor sfinți prefăcuţi, ale căror păcate grele erau nesuferite în ochii lui Dumnezeu. 

Purtarea lui Hristos cu această ocazie dă pe față faptul, că creştinii pot fi în armonie 
deplină cu Dumnezeu şi pot poseda toate însuşirile dulci ale iubirii şi milostivirii şi totuşi să simtă 
o indignare dreaptă contra păcatelor grele. 

Mila divină se întipărea pe fața cea palidă şi tristă a Fiului lui Dumnezeu, când El aruncă 
pentru ultima dată o privire lungă asupra templului şi apoi asupra ascultătorilor Săi şi cu o voce 
înăbuşită de o adâncă durere sufletească şi de lacrimi exclamă: „Ierusalime, Ierusalime, care 
omori pe proroci şi ucizi cu pietre pe cei trimişi la tine! De câte ori am vrut să strâng pe copiii tăi 
cum îşi strânge găina puii sub aripi şi n-aţi vrut!” 

Atât saducheii, cât şi fariseii au fost aduşi la tăcere. Isus chemă acum la Sine pe ucenicii 
Săi şi Se pregătea să părăsească templul, nu ca unul care este bătut şi izgonit din prezența 
împotrivitorilor Săi, ci ca Cineva, a cărui lucrare este împlinită. El Se retrase ca biruitor din lupta 
cu împotrivitorii Săi bigoți şi făţarnici. Privind pentru ultima dată interiorul templului, zise cu o 
seriozitate tristă: „lată vi se lasă casa pustie; căci vă spun că de acum încolo nu Mă veți mai 
vedea până când veţi zice: “Binecuvântat este Cel ce vine în Numele Domnului!”” Până aici El o 
numise casa Tatălui Său, dar acum, când Fiul lui Dumnezeu părăsi acele ziduri, prezenţa lui 
Dumnezeu a fost retrasă pentru totdeauna din templul zidit pentru preamărirea Sa. De acum 


înainte serviciile din El nu mai erau decât o lucrare de batjocură şi ceremoniile sale fără 
însemnătate, căci timpul de har se terminase pentru Ierusalim. 

Isus rostise în acea zi cuvinte clare şi lămurite, care pătrundeau 360 adânc în inima 
ascultătorilor. Efectul lor nu putea fi observat poate imediat, dar sămânţa adevărului, care fusese 
plantată în sufletele poporului, avea să încolțească şi să aducă rod spre onoarea lui Dumnezeu şi 
să devină astfel mijlocul pentru salvarea multor suflete. După răstignirea şi învierea 
Mântuitorului, învățăturile care fuseseră date în acea zi, aveau să fie reîmprospătate în memoria şi 
în inima multora dintre ascultătorii Săi atenţi şi ei trebuiau să repete iarăşi cuvintele auzite spre 
binele generaţiilor viitoare până la sfârşitul timpului. Ucenicii erau uimiți de poziția îndrăzneață 
şi poruncitoare a lui Isus în osândirea fariseilor cu sfinţenia lor prefăcută. lar preoții, cărturarii şi 
mai marii n-au uitat niciodată ultimele cuvinte, pe care Isus le-a rostit împotriva lor în templu: 
„lată vi se lasă casa pustie”. Aceste cuvinte băteau solemn la urechile lor cu fiori de nespus. Ei se 
prefăceau a fi nepăsători; dar întrebarea continuă a ocupat mai departe sufletele lor, cu privire la 
însemnătatea acelor cuvinte. O primejdie nevăzută părea că-i amenință. 

Era posibil ca templul cel măreț, care era mândria şi strălucirea naţiunii să devină o 
grămadă de ruine? 

Ucenicii au vorbit lui Isus despre presimţirea generală că o nenorocire se apropia şi 
aşteptau cu îngrijorare de la El o descriere mai lămurită şi mai detaliată despre această chestiune. 
Când părăsiră templul împreună cu Maestrul lor, ÎL făcură atent la pietrele, la podoaba şi 
durabilitatea materialului din care el era alcătuit şi ziseră: „Învăţătorule, uită-Te ce pietre şi ce 
zidiri!” Atunci Isus, spre a face cuvintele Sale să aibă o impresie cât mai mare posibil, le îndreptă 
atenţia tot la clădirea maiestuoasă, zicându-le: „Vedeţi voi toate aceste lucruri? Adevărat vă spun 
că nu va rămânea aici piatră pe piatră, care să nu fie dărâmată.” Aceasta era pentru ucenici o 
declarație surprinzătoare. Chestiunea era acum lămurită. Clădirea cea măreaţă construită cu 
cheltuieli colosale şi mândria națiunii iudaice până aici, avea să fie distrusă din temelie. 

Niciuna din acela pietre masive — dintre care unele rezistaseră chiar pustiirilor aduse de 
oştile lui Nabucodonosor şi furtunilor din decursul secolelor — nu avea să fie lăsată piatră pe 
piatră. Cauza şi scopul nu era încă pe deplin lămurit pentru ucenici. Ei nu ştiau că peste puţine 
zile, Mântuitorul lor avea să Se predea ca jertfă pentru păcatele lumii. 

Templul şi serviciul său nu avea să mai aibă nici un folos atunci. Sângele de animale nu 
mai putea aduce nici o ispăşire de aici înainte, căci tipul şi-a găsit antitipul în Mieluşelul lui 
Dumnezeu, care îşi oferi de bună voie viaţa Sa ca jertfă spre a ridica păcatele lumii. Mai târziu, 
când toate au fost împlinite, ucenicii au înţeles în totul însemnătatea cuvintelor lui Isus şi motivul 
strâmtorării prezise. 

Isus Se mai opri pentru câtva timp în apropiere de curtea templului, unde femeile îşi 
puneau darurile lor în tezaur. El observă darurile considerabile ale multora dintre bogați, fără a 
face vreo observaţie în această privinţă. El privea cu întristare la cei ce veneau şi plecau, dintre 
care mulți ofereau daruri mari într-un mod bătător la ochi şi măgulitor pentru multumirea de sine. 
Deodată fața Sa se lumină, când văzu o sărmană văduvă apropiindu-se cu sfială, ca şi cum s-ar fi 
temut să nu fie observată. Când bogatii şi fruntaşi treceau pe lângă ea, spre a-şi depune darurile 
lor, ea se cutremură, ca şi când n-ar fi cutezat să păşească mai departe. Şi totuşi inima ei dorea să 
facă şi ea ceva cât de mic pentru cauza iubită. Ea privi la moneda din mâna ei, ea era neînsemnată 
în comparaţie cu darurile acelora, care o înconjurau, dar era tot ceea ce ea avea. Folosind ocazia, 
ea aruncă în grabă mare cei doi bănuţi ai ei în tezaur şi se întoarse să plece repede de acolo. Dar a 
fost întâmpinată de ochii lui Isus, care erau îndreptaţi cu seriozitate asupra ei. 

Mântuitorul chemă pe ucenicii Săi la Sine şi îi făcu atenți la sărăcia văduvei; iar ei 
îndreptându-şi privirea asupra ei, cuvintele de laudă ale lui Isus ajunseră la urechea sărmanei 


femei: „Adevărat vă spun că această văduvă săracă a dat mai mult decât toţi cei ce au aruncat în 
visterie.” Marcu 12:43. Lacrimi de bucurie umplură ochii femeii pline de sfială, când simţi că 
fapta ei a fost înţeleasă şi prețuită de Isus. Mulţi ar fi sfătuit-o poate ca să păstreze pentru sine 
puţinul ei avut, decât sal dea în mâinile preoţilor bine hrăniţi, spre a se pierde printre darurile 
multe şi preţioase, care au fost dăruite pentru templu, aşa cum fusese rânduit de Dumnezeu şi ea 
dorea cu grijă să contribuie cu tot ce poate. 

Ea a făcut ce a putut şi fapta ei avea să rămână ca un monument de amintire al ei pentru 
toate timpurile şi ei personal spre bucurie veşnică. 

Inima ei însoțea darul, a cărui însemnătate nu era prețuită după valoarea 362 banilor, ci 
după iubirea către Dumnezeu şi interesul pentru lucrarea Sa, care o stimulase la această faptă. 

Ceea ce dă acțiunilor noastre adevărata valoare şi le face să fie prețioase sau ruşinoase din 
punct de vedere moral, este motivul care se află la baza lor. Nu lucrurile mari, pe care le vede 
orice ochi şi le poate preamări orice limbă, ni se vor socoti spre mântuire veşnică, ci datoriile 
mici, care sunt îndeplinite în toată liniştea şi care în ochii oamenilor par fără valoare. O inimă 
iubitoare plină de adevărata încredere într-o chestiune vrednică este mai plăcută lui Dumnezeu, 
decât cele mai prețioase daruri. Văduva sărmană dădu întreţinerea vieţii ei spre a face puținul ce-l 
putea face. Ea se lipsi de hrană, spre a putea consacra cei doi bănuţi cauzei, pe care ea o iubea; şi 
ea făcu aceasta cu deplină încredere în Dumnezeu, în credința că, Tatăl ei ceresc nu o va trece cu 
vederea în marea ei nevoie. Spiritul ei dezinteresat şi credința ei nestrămutată fu ceea ce atrase 
lauda lui Isus. Multe suflete umilite se simt stăpânite de o atât de mare obligație pentru adevărul 
primit, încât doresc cu înfocare ca să participe împreună cu fraţii lor mai avuţi la serviciul lui 
Dumnezeu. Lăsaţi-i să-şi pună banii lor în banca cerului. 

Darurile neînsemnate ale săracului să nu fie respinse; căci dacă vin dintr-o inimă plină de 
iubirea lui Dumnezeu, aceste daruri mici, devin jertfe de nepreţuit, asupra cărora Dumnezeu 
priveşte cu bună-plăcere şi le binecuvântează. 

Isus zise despre văduva sărmană: „Ea a dat mai mult decât toți”. 

Bogaţii dăduseră din surplusurile lor, mulţi dintre ei dădeau numai spre a fi văzuți de alții 
şi spre a fi onorați pentru darurile lor mari. Ei nu sacrificau nimic din înlesnirile sau din luxul 
vieții lor, spre a-şi aduce darurile lor; de aceea, acestea nici nu constituiau un sacrificiu şi după 
valoarea lor reală, ele nu puteau fi comparate cu bănuţii văduvei. 

În curtea din afară. 

Dar între aceştia se aflau şi greci, care veniseră ca să se închine la sărbătoare. Aceştia au 
venit la Filip, care era din Betsaida Galileii, şi-l rugară zicând: „Domnule, am vrea să vedem pe 
Isus. Filip s-a dus şi a spus lui Andrei; apoi Andrei şi Filip au spus lui Isus.” loan 12:21-22. 

Aceşti păgâni erau excluşi din curtea în care Isus şedea înaintea cutiei pentru daruri. Ei 
auziseră multe vorbindu-se pentru şi contra lui Hristos şi doreau înşişi să-L vadă şi să-L audă. 
Dar nu puteau pătrunde până la El, ci trebuiau să aştepte în curtea din afară a neamurilor păgâne. 

Când ucenicii aduseră lui Isus solia grecilor şi aşteptau răspunsul Său, El părea a fi 
cufundat într-o meditație adâncă şi le răspunse: „A sosit ceasul să fie proslăvit Fiul omului. 
Adevărat, adevărat, vă spun că dacă grăuntele de grâu, care a căzut pe pământ, nu moare, rămâne 
singur; dar dacă moare, aduce multă roadă.” Cererea acestor Greci, de a vedea pe Isus, aduse în 
fața ochilor Săi viitorul. Iudeii lepădaseră pe Acela, care era singur în stare să-i scape. Ei aveau 
să-şi moaie în curând mâinile lor în sângele Său şi să-L pună deopotrivă cu hoţii şi tâlhari. 

Mântuitorul lepădat de casa lui Israel, avea să fie primit de neamuri. El privi cu bucurie 
înainte la timpul când zidul de despărțire dintre iudei şi păgâni avea să fie dărâmat şi întreaga 
lume avea să fie câmp de recoltă. 

Isus privea pe aceşti greci ca reprezentanți ai neamurilor în general. 


El recunoscu în ei pârga unei recolte bogate când toate națiunile, limbile şi popoarele de 
pe pământ aveau să audă vestea îmbucurătoare a 364 mântuirii prin Hristos. El văzu, că după 
moartea Sa care se apropia, avea să urmeze adunarea neamurilor. De aceea el prezintă ucenicilor 
Săi şi mulțimii atente pilda despre grăuntele de grâu, spre a indica, ce recoltă mare va avea ca 
urmare moartea Sa. Dacă El avea să Se dea înapoi de la sacrificarea vieții Sale, atunci ar fi rămas 
singur, ca şi grăuntele de grâu ce nu moare, dar dacă El avea să-Şi dea viaţa, avea să învie iarăşi 
ca pârgă a marii recolte, asemenea grăuntelui de grâu îngropat în pământ; iar El, ca Dătător de 
viață, avea să cheme din mormintele lor pe morții, care erau uniţi cu El prin credință şi urmarea 
avea să fie o recoltă glorioasă pentru grânarul ceresc. În Evanghelia despre moartea şi învierea lui 
Hristos şi despre învierea morţilor, se aduce la lumină viaţa şi nemurirea şi Împărăţia Cerurilor se 
deschide la toţi credincioşii. 

După ce Isus vorbi despre suferințele şi moartea Sa, El continuă mai departe, zicând: 
„Cine îşi iubeşte viaţa, şi-o va pierde; şi cine îşi urăşte viaţa în lumea aceasta, o va păstra pentru 
viaţa veşnică. Dacă Îmi slujeşte cineva, să Mă urmeze; şi unde sunt Eu, acolo va fi şi slujitorul 
Meu. Dacă Îmi slujeşte cineva, Tatăl îl va cinsti.” Mântuitorul nu pretinde de la urmaşii Săi, ca să 
umble pe o cărare, pe care El Însuşi n-a umblat. Isus suportă ruşine, insultă şi lipsă de la leagăn 
până la Golgota. Totuşi El trecu cu vederea chinul Său sufletesc din grădină, trădarea, loviturile şi 
biciuirea Sa, ocara de a fi socotit printre făcătorii de rele şi moartea Sa tirană pe cruce şi Îşi 
îndreptă privirea la scopul glorios al misiunii Sale şi la onoarea care Îl aştepta la dreapta Tatălui 
Său, unde urmaşii Săi credincioşi aveau să fie ridicaţi în cele din urmă. 

Toţi cei ce iubeau crucea lui Hristos şi luau parte la suferințele Sale, dând pe faţă 
tăgăduire de sine şi ascultând de Dumnezeu, aveau să ia parte cu El şi la mărirea Sa. Toţi cei ce 
şi-au pierdut viaţa pentru Hristos în această lume, şi-o păstrau pentru viaţa veşnică. În înjosirea şi 
durerile Sale, bucuria lui Hristos era, ca toţi adevărații Săi ucenici să fie preamăriţi împreună cu 
El în cer. 

Printre mai mari existau mulți, care erau convinşi, că Isus este într-adevăr Mesia; dar în 
faţa preoţilor şi a fariseilor furioși, ei nu cutezau să-şi mărturisească credinţa de teamă, să nu fie 
dați afară din sinagogă. 

Ei doreau după onoarea oamenilor mai mult ca după aprobarea lui Dumnezeu şi spre a 
scăpa de impute şi de ruşine, ei tăgăduiau pe Hristos şi pierdeau unica lor perspectivă pentru viața 
veşnică. La această clasă de oameni se refereau în primul rând cuvintele lui Hristos: „Cine îşi 
iubeşte viaţa, o va pierde.” 

Întrebarea grecilor, care în realitate era o aluzie la dărâmarea zidului de despărțire dintre 
iudei şi păgâni, aduse în faţa lui Isus întreaga Sa misiune, de la timpul, când a fost luată hotărârea 
în ceruri, ca El să vină pe pământ ca Salvator al oamenilor şi până la moartea Sa, care după cum 
ştia, Îi sta nemijlocit în faţă. O povară misterioasă părea că apasă pe Fiul lui Dumnezeu. Aceasta 
era presiunea, care era simțită de toţi cei ce veneau în atingere directă cu El. El şedea, adâncit în 
gânduri. În cele din urmă tăcerea a fost întreruptă prin vocea Sa plângătoare: „Acum sufletul Meu 
este tulburat. Şi ce voi zice? Tată, izbăveşte-Mă din ceasul acesta? Dar tocmai pentru aceasta am 
venit până la ceasul acesta!” O presimţire despre lupta Sa cu puterile întunericului, care se 
apropia, provocată prin poziția pe care El o luase de bunăvoie asuprăŞi ca Purtător al vinovăției 
omului căzut în păcat şi ca Ispăşitor al mâniei dumnezeieşti din pricina păcatului, apăsa spiritul 
lui Isus şi paloarea morții se lăsă pe fața Sa. El îşi aminti de îndărătnicia şi răutatea lui Satan, care 
susținuse cu îndrăzneală înaintea îngerilor, că osândirea sa ar fi fost nedreaptă. Satan persista în 
susținerea, că la Dumnezeu n-ar fi nici o tăgăduire de sine şi că în lupta pentru împlinirea 
planurilor sale şi prin independenţă, Satan însuşi nu ar fi imitat decât exemplul lui Dumnezeu. 
Dacă Dumnezeu ar urma neîncetat şi în mod absolut după propria Sa voinţă, de ce n-ar face 


acelaşi lucru şi primii fii, care sunt făcuți după chipul Său? Prin această argumentaţie a indus 
Satan în eroare şi a amăgit pe mulți dintre îngerii cei sfinți. El se plângea neîncetat de asprimea 
lui Dumnezeu, întocmai după cum se plâng copiii câteodată de asprimea părinţilor lor, care îi 
opresc de la îndeplinirea planurilor lor, care ar aduce vătămare ordinii familiei. Dar în loc să se 
supună voinţei lui Dumnezeu, el se întoarse de la lumina raţiunii şi umblă împotriva planurilor 
dumnezeieşti. 

În lupta care urmă după aceasta Satan păru a câştiga pentru câtva 366 timp supremaţia. El 
putea minți, dar Dumnezeu nu putea minţi. El se putea învârti în mii de cărări sucite şi 
amăgitoare, spre a-şi ajunge ţinta dorită; din contră, Dumnezeu trebui să meargă pe calea cea 
dreaptă a adevărului şi a onestității. Pentru câtva timp Satan triumfă într-o biruință aparentă. Dar 
Dumnezeu voia să demaşte pe vrăjmaş şi să-l dea pe faţă în adevăratul său caracter. Primind 
natura omenească, Hristos era dumnezeirea în chip omenesc. El veni ca lumină a lumii, spre a 
lumina şi împrăştia întunericul amăgirilor lui Satan şi a demasca în acelaşi timp umblarea sa 
înaintea fiilor oamenilor. Hristos exercită cea mai aspră tăgăduire de sine, rezistând multor ispitiri 
diferite ale lui Satan. 

El învinse pe Satan cu ocazia postului Său lung din pustie, când acesta veni la El în chip 
de înger de lumină şi-l oferi împărăția lumii în schimbul unei închinări înaintea lui; El făcu jertfe, 
care niciodată nu s-au cerut de la oameni, pentru că oamenii nu pot ajunge niciodată la înălțimea 
caracterului Său sublim. Întreaga Sa alergare pământească era o practicare a desăvârşitei supuneri 
sub voinţa Tatălui Său. Calea lui Hristos şi calea lui Satan ne oferă un contrast desăvârşit dintre 
viața unui fiu ascultător şi a unui fiu neascultător. 

Triumful final al lui Hristos asupra lui Satan nu putea fi realizat şi îndeplinit decât prin 
moartea Salvatorului. El deschise astfel omului o răscumpărare liberă, luând asupră-Şi urmele 
blestemului şi prin predarea vieţii Sale, El smulse din mâna lui Satan ultima armă, prin care 
acesta ar fi putut dobândi împărăţiile acestei lumi. Omul a fost pus prin aceasta în stare, de a se 
elibera de puterea celui rău prin ajutorul Salvatorului său, Isus Hristos. 

Când Fiul lui Dumnezeu cugeta la aceste lucruri şi întreaga povară a misiunii Sale se 
înfățişa ochiului Său spiritual, EI îşi ridică capul, zicând: „Tată, proslăveşte Numele Tău!” El nu 
socoti ca o răpire de a fi deopotrivă cu Dumnezeu, şi-L rugă să Se preamărească în Fiul Său. 

Un răspuns veni din norul care plutea deasupra capului lui Isus: „L-am proslăvit, şi-L voi 
mai proslăvi!” 

O lumină veni din nor, când a fost auzit glasul şi înconjură pe Hristos, întocmai ca şi când 
braţele puterii nemărginite L-ar fi cuprins asemenea unui val de foc. Poporul privi această scenă 
cu uimire şi spaimă. Nimeni În curtea din afară nu cuteză să zică vreun cuvânt. În tăcere şi cu 
respiraţia încordată, ei stau înmărmuriți, cu ochii aţintiți la Isus. După ce mărturia Dumnezeului 
atotputernic a fost dată, norul se urcă şi se răspândi în văzduh. 

Împărtăşirea vizibilă dintre Tatăl şi Fiul a fost terminată pentru această dată. 

Privitorii începură acum să respire mai liber şi să-şi exprime unii altora părerile lor, 
despre cele ce văzuseră şi auziseră. Alții îşi mărturiseau în mod solemn credința în Isus ca Fiul al 
lui Dumnezeu, în timp ce alții căutau să atribuie altor cauze această scenă miraculoasă. 

Iar gloata care sta şi auzea aceasta, zicea că a fost un tunet, alții ziceau: „Un înger a vorbit 
cu El!” Dar Grecii cercetători au văzut norul, au auzit glasul, au înţeles însemnătatea lui şi au 
recunoscut pe Hristos în faptă: Isus a fost descoperit priceperii lor ca Mesia. 

Glasul lui Dumnezeu a fost auzit la botezul lui Isus, la începutul misiunii Sale şi apoi la 
schimbarea Sa la față pe munte; şi acum la încheierea misiunii Sale şi anume la această ocazie, în 
fața unei mari mulțimi de popor şi în împrejurări cu totul deosebite. El tocmai rostise cele mai 
solemne adevăruri cu privire la starea iudeilor. El li Se adresase pentru ultima dată cu cuvinte 


rugătoare şi acum rostise asupra lor sentința definitivă. Zidul de despărțire dintre iudei şi păgâni 
se clătina deja şi răsturnarea lui completă îi sta în față la moartea lui Hristos. 

Cugetele Salvatorului se întoarseră acum de la contemplarea trecutului şi a viitorului. În 
timp ce poporul căuta să-şi explice cele văzute şi auzite, potrivit impresiei ce se făcu prin aceasta 
asupra lor şi după lumina, pe care o poseda, „Isus a răspuns: “Nu pentru Mine s-a auzit glasul 
acesta, ci pentru voi."” loan 12:30. Aceasta era o dovadă de încoronare, că El este Mesia, era 
semnul Tatălui, că Isus a vorbit adevărul şi că este Fiul lui Dumnezeu. Vor nesocoti oare iudeii 
această mărturie din cer? Ei întrebaseră odată pe Mântuitorul: „Ce semn faci Tu, pentru ca să 
credem în Tine?” Li se dăduseră semne nenumărate în timpul activităţii de Învățător a lui Isus şi 
totuşi ei îşi închiseseră ochii şi îşi împietriseră inimile, de teamă, ca nu cumva să fie convinşi. 

Minunea învierii lui Lazăr nu îndepărtă necredinţa lor, ci îi umplu cu atât mai mult de 
răutate; şi acum, când Tatăl vorbise şi când ei nu mai 368 puteau pretinde nici un alt semn, 
inimile lor nu au fost înmuiate şi ei persistau încă mereu în necredinţa lor. 

Isus reluă din nou firul convorbirii Sale, de unde îl lăsase şi zise: „Acum are loc judecata 
lumii acesteia, acum stăpânitorul lumii acesteia va fi aruncat afară. Şi după ce voi fi înălţat de pe 
pământ, voi atrage la Mine pe toţi oamenii. Vorbind astfel arăta, cu ce moarte avea să moară.” 
Hristos murind pentru răscumpărarea oamenilor a dat posibilitate omului nu numai de a dobândi 
cerul, ci Dumnezeu şi Fiul Său au fost îndreptățiți în faţa întregului cer pentru procedeul lor, față 
de răscularea lui Satan şi izgonirea lui din cer. Pata, cu care Satan mânjise chiar cerul, trebui să 
fie astfel spălată; şi nici un păcat nu avea să pătrundă acolo până în veşnicie. 

Îngerii cei sfinţi şi toate fiinţele create cu rațiune ale tuturor lumilor, în care păcatul nu 
pătrunsese încă, răspunseră cu ‘Aleluia’ la rostirea sentinţei asupra lui Satan şi lăudau fapta lui 
Hristos, care ridica ipoteca, pe care Satan o avea asupra sufletelor oamenilor. Îngerii cei sfinți cât 
şi toți acei, care sunt spălaţi, curățiți prin sângele lui Hristos, se unesc cu El prin această operă de 
încoronare, a predării vieții Sale pentru păcatele lumii. Hristos, fiind ridicat pe cruce ca să moară, 
deschise prin aceasta calea vieții, atât iudeilor cât şi păgânilor şi la toate națiunile, limbile şi 
popoarele. 

Dar vai de iudeii cei îngâmfaţi, care n-au cunoscut ziua cercetării lor! Încet şi cu regret 
părăsi Hristos împreună cu ucenicii Săi încăperile templului pentru totdeauna. 

Paştele. 

Cărturarii şi preoţii se consfătuiră acum între ei, cum să aresteze pe Isus, fără a da loc la o 
răscoală în popor; căci mulţi dintre acei care văzuseră faptele Sale puternice, credeau că El este 
Profetul Cel Prea Înalt şi ei s-ar fi revoltat foarte tare pentru orice atentat la libertatea Sa. De 
aceea demnitarii recunoscură, că a pune mâna pe El pe faţă în public, nu e potrivit şi că numai 
printr-o trădare ar ajunge mai bine la țintă. 

Iuda, unul dintre cei doisprezece, se oferi ca să trădeze în ascuns pe Isus în mâinile lor, 
conducându-i la un loc singuratic, pe care Mântuitorul şi-L alesese pentru rugăciunile şi 
meditaţiile Sale. În acest loc liniştit ei puteau să fie siguri de prada lor, căci acolo nu exista nici o 
gloată, care să li se împotrivească. Iuda, care înseta mereu după câştig, se înţelese cu preoţii şi 
mai marii, ca să predea în mâinile lor pe Maestrul său, pentru treizeci de arginți. Domnul vieții şi 
al măririi a fost vândut pentru o sumă de dispreţ, de către unul dintre ucenicii Săi, pentru a suferi 
ocară şi moarte. 

Inima lui luda nu devenise deodată aşa de josnică şi de stricată. 

Iubirea se de mamona devenise din zi în zi tot mai mare şi mai tare, ca şi oricare alt viciu, 
în cele din urmă câştigă supremaţia față de iubirea sa pentru Mântuitorul şi devenise astfel un 
idolatru. Sufletul său se stricase prin lăcomia lui şi un om, pe care zgârcenia l-a făcut rob al ei, se 
află în primejdia, de a cădea tot mai adânc şi mai adânc în pierzare. 


Iuda se bucurase împreună cu ceilalți doisprezece de favoarea de a asculta la învățăturile 
lui Isus şi de a fi martor ocular al faptelor Sale de 370 jertfire de sine pentru omenirea suferindă. 
El fusese martor al blândeţii şi al răbdării Sale, el văzuse, că Isus deşi era Însuşi obosit şi 
flămând, strâmtorat de mulțimea de sărmani şi de suferinzi, totuşi asculta cu duioşie la strigătul 
lor şi nu respingea pe niciunul fără ajutor. El văzuse, cum Isus săvârşea minuni, pentru a da 
muribunzilor sănătate şi mulțumire celor deznădăjduiți. El simţise în propria Sa persoană 
dovezile puterii Sale dumnezeieşti. Dar când oamenii leapădă lumina şi urmează orbeşte 
pornirilor lor, atunci vor fi duşi în întuneric şi cele mai rele fapte rămân neluate în consideraţie. 
uda era din fire zgârcit şi el se lăsase în voia acestui obicei rău, până ce aceasta deveni patima 
dominantă a vieții sale. 

Noi privim cu cutremur la trădarea lui Iuda; dar cazul său este la fel cu a multora dintre 
cei ce se pretind a fi sub stindardul lui Hristos şi în fond ei sunt cei mai mari vrăjmaşi ai Săi. Ei 
nu se preamăresc decât pe ei înşişi şi banii şi se folosesc de numele de creştin, spre a-şi acoperi 
cu aceasta faptele lor rele. Ei îşi vând cinstea lor pentru bani şi pe Salvatorul lor pentru avantajele 
lumeşti neînsemnate. 

După ce luda făcu învoiala ca să trădeze pe Maestrul său, în mâinile acelora care însetau 
după sângele Său, el se amestecă iarăşi printre ceilalţi ucenici, ca şi când nu s-ar fi făcut vinovat 
de nici o greşeală şi că nu s-ar fi ocupat decât de pregătirea pentru serbarea Paştelui. 

Trădătorul gândea, că intenţiile sale josnice ar fi ascunse față de Maestrul său, deşi fiecare 
zi aducea noi dovezi, că cugetele şi planurile fiecărei inimi erau descoperite înaintea Lui. 

Isus întâlni pe ucenicii Săi pe terasă şi ei observară imediat că ceva greu apăsa sufletul 
Său. În cele din urmă, EI le vorbi cu o voce plină de tristeţe mișcătoare: „Am dorit mult să 
mănânc Paştele acestea cu voi înainte de patima Mea.” El prevedea lămurit evenimentele care 
aveau să aibă loc în viitorul apropiat. Inima Sa a fost cuprinsă de tristețe, când privi la lipsa de 
recunoştinţă şi la cruzimea acelora, pe care El venise să-i salveze şi când soarta grozavă, care îi 
aştepta pentru aceasta, se desfăşura în faţa Spiritului Său. 

Convorbirile dintre Isus şi ucenicii Săi erau de obicei timpuri de o bucurie paşnică, 
preţuite de ei toți. Paştele a fost pentru ei încă mereu Paştele de un interes deosebit, dar la această 
ocazie Isus era întristat cu spiritul, iar ucenicii Săi compătimeau cu întristarea Sa, deşi nu 
cunoşteau originea acelei mâhniri. Aceasta era într-adevăr ultima pască, care avea să mai fie 
sărbătorită vreodată; căci tipul avea să-şi întâlnească antitipul în junghierea Mielului lui 
Dumnezeu pentru păcatele lumii. Hristos avea să primească în curând botezul deplin al 
suferințelor Sale, puţinele ore liniştite până la Ghetsimani, El voia să le petreacă spre binele 
ucenicilor Săi. 

„EI le-a zis: “Am dorit mult să mănânc Paştele acestea cu voi înainte de patima Mea; căci 
vă spun, că de acum încolo, nu le voi mai mânca, până la împlinirea lor în Împărăţia lui 
Dumnezeu. Şi a luat un pahar, a mulțumit lui Dumnezeu şi a zis: “Luaţi paharul acesta şi 
împărțiți-l între voi; pentru că vă spun că nu voi mai bea de acum încolo din rodul viței, până 
când va veni Împărăţia lui Dumnezeu.” Apoi a luat pâine; şi, după ce a mulțumit lui Dumnezeu, a 
frânt-o şi le-a dat-o zicând: ‘Acesta este trupul Meu, care se dă pentru voi; să faceţi lucrul acesta 
spre pomenirea Mea.” Tot astfel după ce au mâncat, a luat paharul şi li l-a dat zicând: “Acest 
pahar este legământul cel nou, făcut în sângele Meu, care se varsă pentru voi.”” Luca 22:15-20. 
La acest ultim Paşte a fost instituită cina cea de taină. 

Cu această ocazie Isus dădu ucenicilor Săi o lecţie de umilinţă prin exemplul Său. După 
ce Se încinse cu un şorț asemenea unui rob, El le spălă picioarele, vorbind în acelaşi timp cu ei 
într-o gingăşie solemnă. 


EI, care era Fiul cel imaculat al lui Dumnezeu, Se plecă, ca să spele picioarele urmaşilor 
Săi şi le dădu cu aceasta una dintre ultimele dovezi despre iubirea Sa. 

După ce sfârşi cu aceasta, le zise „Înţelegeţi voi ce v-am făcut Eu? 

Voi Mă numiţi: “Învățătorul şi Domnul” şi bine ziceţi, căci sunt. Deci, dacă Eu, Domnul şi 
Învățătorul vostru, v-am spălat picioarele şi voi sunteţi datori să vă spălaţi picioarele unii altora. 
Pentru că eu v-am dat o pildă, ca şi voi să faceți cum am făcut Eu.” loan 13:12-15. 

Printre ucenicii lui Isus se iscase o ceartă, care să fie cel mai onorat în împărăţia Sa; căci 
cu toată instrucțiunea expresă, pe care ei o auziseră de atâtea ori în contrast cu aceste aspirații, ei 
țineau totuşi la ideea lor 372 fixă, că Isus va întemeia o împărăție pământească la Ierusalim; şi 
aceste manifestații pe care le văzuseră la intrarea Sa în Cetate cum şi felul şi chipul cum EI le 
primise, întărea această convingere în sufletele lor. 

Isus puse stavilă năzuinţelor lor după onoare lumească şi întări acum învățăturile Sale 
printr-o faptă de umilință şi de iubire, care avea scopul să-i umple cu un sentiment de obligaţii 
reciproce şi să le întipărească, că în loc să de dedea la ceartă pentru rang, să privească fiecare pe 
celălalt ca mai bun decât pe sine însuşi. 

Când ucenicii şedeau la cina Pascală cu iubitul lor Maestru observară că El era încă trist şi 
mâhnit adânc. Un nor îi umbrea pe toţi, o presimțire despre nenorocirea grozavă care le sta în 
față, al cărei caracter ei nu-l înțelegeau. Când ei mâncau în tăcere, Isus le-a zis: „Adevărat, 
adevărat, vă spun, că unul din voi Mă va vinde.” loan 13:21. La aceste cuvinte ei au fost cuprinși 
de uimire şi consternare. Ei nu erau în stare să priceapă, cum unul din mijlocul lor ar fi putut să se 
poarte ca trădător faţă de Învățătorul lor dumnezeiesc. Din ce motiv puteau ei să-L trădeze şi cui? 
În a cărui inimă avea să se ridice un astfel de plan trădător? Desigur în a niciunuia dintre cei 
doisprezece favoriţi, care mai presus de toți ceilalți avuseră favoarea, ca să audă învăţăturile Sale 
şi să facă cunoştinţă cu iubirea Sa minunată şi pentru care El arătase o simpatie atât de mare, 
încât îi adusese în cea mai strânsă legătură cu Sine. 

Când ei îşi dădură seama pe deplin de însemnătatea cuvintelor Sale şi îşi amintiră, cât de 
adevărate au fost cuvintele Sale întotdeauna, ei au fost cuprinşi deodată de spaimă şi de 
neîncredere faţă de ei înşişi. Ei începură a-şi examina fiecare inima sa, spre a vedea, dacă nu 
cumva vreun cuget de vrăjmăşie contra Maestrului lor a prins aici rădăcină. 

Cu un simţ de cea mai adâncă durere întrebau unul după altul: „Doamne, nu cumva sunt 
eu?” Dar luda tăcea. Cuprins de o mare durere sufletească loan întrebă în cele din urmă: 
„Doamne, cine este?” Iar Isus îi răspunse: „Cel ce a întins cu Mine mâna în blid, acela Mă va 
vinde. Negreşit, Fiul omului Se duce după cum este scris despre El. Dar vai de omul acela prin 
care este vândut Fiul omului! Mai bine ar fi fost pentru el să nu se fi născut!” Ucenicii 
observaseră de aproape trăsăturile feţei fiecăruia, când puseră întrebarea: „Doamne, nu cumva 
sunt eu?” şi Paştele acum tăcerea lui Iuda atraseră ochii tuturor asupra sa. În confuzia întrebărilor 
şi a expresiilor uimirii generale, luda nu auzise cuvintele lui Isus ca răspuns la întrebarea lui loan. 
Dar spre a scăpa de privirile cercetătoare ale ucenicilor, întrebă şi el ca şi ceilalți: „Nu cumva 
sunt eu, Învăţătorule?” Isus îi răspunse cu o accentuare solemnă: „‘Da’, i-a răspuns Isus, “tu 
eşti!”” Confuz şi covârşit de descoperirea neaşteptată a crimei sale, Iuda se ridică repede ca să 
părăsească sala; când el ieşi; Isus îi zise: „Ce ai să faci, fă repede.” 

O răbdare mişcătoare se dădu pe faţă în purtarea lui Isus față de Iuda. Ea dovedea o 
milostivire nemărginită; încă o ocazie de căinţă i se oferi lui Iuda, prin aceea că Isus îi arătă că 
toate cugetele şi intenţiile Sale erau pe deplin cunoscute Fiului lui Dumnezeu. El Se înjosi pe 
Sine, pentru a da lui Iuda, înainte de a-şi aduce la îndeplinire planul său de trădare, încă o dovadă 
convingătoare despre dumnezeirea Sa, înainte de a fi prea târziu. Dar deşi uimit şi neliniştit, 
totuşi Iuda nu a fost adus la pocăință. El persistă cu atât mai îndărătnic în planul său, când 


vinovăția sa a fost dată pe față. El ieşi şi se duse să-şi aducă la îndeplinire lucrarea, la care el se 
învoise. 

Intenţia Mântuitorului când rosti acest vai asupra lui Iuda, avea un caracter dublu: În 
primul rând, El voia să dea ucenicului mincinos o ultimă ocazie, să se păzească de soarta 
trădătorului,; iar în al doilea rând, ea era pentru ucenici o dovadă de netăgăduit despre trimiterea 
Sa mesianică, prin descoperirea intențiilor ascunse ale lui Iuda. Isus zise: „Nu vorbesc despre voi 
toți; cunosc pe aceia pe care i-am ales. Dar trebuie să se împlinească Scriptura, care zice: “Cel ce 
mănâncă pâine cu Mine a ridicat călcâiul împotriva Mea.” Vă spun lucrul acesta de pe acum, 
înainte ca să se întâmple, pentru ca atunci când se va întâmpla, să credeți că Eu sunt.” Ioan 13:18- 
19. 

Dacă Isus ar fi tăcut într-o neştiinţă aparentă despre ceea ce avea să vină peste El, atunci 
ar fi existat primejdia, ca în sufletele ucenicilor să rămână impresia, că Maestrul lor n-ar fi avut 
nici o prevedere dumnezeiască a viitorului şi că ar fi fost înşelat, surprins şi trădat în mâinile unei 
cete de omorâtori. Cu un an mai înainte Isus zisese ucenicilor, că a ales doisprezece dintre ei, dar 
că unul din ei este diavol; 374 şi cuvintele rostite către Iuda la cina pascală, care dovedeau, că 
trădarea sa e în totul cunoscută Maestrului său, trebuiau să întărească credința adevăraţilor urmaşi 
ai Săi în timpul înjosirii Sale. Şi când Iuda avea să ajungă la sfârşitul său tragic, ei trebuiau să-şi 
amintească şi de vaiul, pe care Isus îl rostise asupra trădătorului. 

Îndepărtarea lui Iuda aduse la toţi cei de față o mare uşurare. Faţa Mântuitorului se lumină 
imediat şi ucenicii respirară iarăşi liber, când văzură iarăşi pacea cerului revenind pe fața palidă şi 
îndurerată a Domnului lor. Isus avea multe de spus iubiţilor Săi ucenici, ceea ce nu le putea spune 
în prezența mulțimii, care nu avea nici o pricepere pentru adevărurile sfinte, pe care El dorea să le 
descopere. Chiar şi ucenicii nu le-au înțeles încă pe toate pe deplin, până după înviere. 

Privind la urmaşii Săi credincioşi Isus zise: „Acum Fiul omului a fost proslăvit şi 
Dumnezeu a fost proslăvit în El. Dacă Dumnezeu a fost proslăvit în El şi Dumnezeu ÎL va 
proslăvi în El Însuşi, şi-L va proslăvi îndată.” loan 13:31-32. Hristos le aduse apoi la cunoştinţă 
despărţirea Sa de ei, care se apropia în curând. Petru cel înfocat nu putea fi liniştit, pe când 
chestiunea plutea încă în aşa nesiguranţă. El întrebă: „“Doamne”, I-a zis Simon Petru: “unde Te 
duci?” Isus i-a răspuns: “Tu nu poţi veni acum după Mine, unde Mă duc Eu; dar mai târziu vei 
veni.” Interesul lui Petru a fost trezit însă în totul şi el stărui pe lângă Isus, ca să Se exprime mai 
lămurit, de aceea Îi zise: „ Doamne’ 

I-a zis Petru, ‘de ce nu pot veni după Tine acum? Eu îmi voi da viața pentru Tine.’ Isus i-a 
răspuns: “Îţi vei da viața pentru Mine? Adevărat, adevărat, îți spun, că nu va cânta cocoşul, până 
te vei lepăda de Mine de trei ori.” Ioan 13:36-38. Privind apoi cu o iubire compătimitoare la 
mica Sa turmă, care avea să fie lăsată aşa de curând fără păstor, căută să le liniştească confuzia 
provocată în sufletul lor de cuvintele Sale şi de aceea zise plin de gingăşie: „Să nu vi se tulbure 
inima. Aveţi credinţă în Dumnezeu şi aveţi credinţă în Mine. În casa Tatălui Meu sunt multe 
locaşuri. Dacă n-ar fi aşa, v-aş fi spus. Eu Mă duc să vă pregătesc un loc. Şi după ce Mă voi duce 
şi vă voi pregăti un loc, Mă voi întoarce şi vă voi lua cu Mine, ca acolo unde sunt Eu, să fiți şi 
voi. Ştiţi unde Mă duc şi ştiţi şi calea într-acolo.”” loan 14:1-4. 

Isus scutură cu cea mai mare compătimire povara care zăcea asupra sufletului Său, în 
cuvinte de mângâiere, de sfat şi de rugăciune, pentru a le întipări în mod neşters, în sufletele şi 
inimile ucenicilor Săi. Aceste cuvinte de pe buzele Mântuitorului, care au fost scrise de inspiratul 
apostol Ioan în capitolele cincisprezece, şaisprezece şi şaptesprezece, au fost repetate tot mereu 
de către ucenici mai târziu, spre a întreține curajul scăzut în timp de decepție şi de cercare. De 
abia după înviere au fost înțelese şi prețuite pe deplin cuvintele rostite la această ocazie solemnă. 
Acele adevăruri rostite de Mântuitorul de pe terasă au fost răspândite prin mărturia ucenicilor în 


toate țările şi vor supravieţui în decursul tuturor timpurilor, pentru a mângâia inimile celor 
întristați şi spre a insufla pace şi speranţă în inimile a mii de credincioşi. 

Isus părăsi apoi camera de sus împreună cu ucenicii Săi şi trecu râul Chedron. Întristarea 
şi mâhnirea adâncă apăsa iarăşi pe inima Sa. 

Cu o tristeţe mișcătoare, El vorbi însoțitorilor Săi: „‘În noaptea aceasta, toţi veţi găsi în 
Mine o pricină de poticnire, căci este scris: “Voi bate Păstorul şi oile turmei vor fi risipite.” Dar, 
după ce voi învia, voi merge înaintea voastră în Galilea.” Petru a luat cuvântul şi I-a zis: ‘Chiar 
dacă toți ar găsi în Tine o pricină de poticnire, eu niciodată nu voi găsi în Tine o pricină de 
poticnire.”” Isus dezaprobă ca şi mai înainte încrederea sa de sine, şi-i zise: „Adevărat îşi spun, 1- 
a zis Isus, că tu chiar în noaptea aceasta, înainte ca să cânte cocoşul, te vei lepăda de Mine de trei 
ori. 

Petru I-a răspuns: “Chiar dacă ar trebui să mor cu Tine, tot nu mă voi lepăda de Tine.” Şi 
toți ucenicii au spus acelaşi lucru.” Matei 26:31-35. 

Isus plecă cu ucenicii Săi la grădina Ghetsimani la poalele muntelui Măslinilor, la un loc 
singuratic, pe care El îl vizitase adesea spre a fi acolo într-o apropiată comuniune cu Tatăl Său. 

Era noapte, luna strălucea însă senină şi le arăta o viţă înfloritoare. 

Isus le atrase atenția asupra acesteia zicându-le: „Eu sunt adevărata viţă şi Tatăl Meu este 
vierul. Pe orice mlădiță, care este în Mine şi n-aduce roadă, El o taie; şi pe orice mlădiţă care 
aduce roadă, o curăţă, ca să aducă şi mai multă roadă.” Ioan 15:1-2. 

Națiunea iudaică era o coardă neroditoare şi trebuia îndepărtată de la viţa cea vie, care era 
Isus Hristos. Neamurile păgâne aveau să fie 376 altoite în tulpină, spre a deveni coarde vii, 
părtaşe la viaţa care hrănea adevărata viţă. Această ramură avea să fie curățată, aşa ca să aducă 
rod. Cu privire la despărțirea Sa de ucenicii Săi, Isus îi îndemnă apoi, ca să se unească în mod 
strâns cu El prin credință, aşa încât ei să alcătuiască o parte din butuc şi să producă o recoltă 
bogată. „Rămâneți în Mine şi Eu voi rămânea în voi. După cum mlădiţa nu poate aduce roadă de 
la sine, dacă nu rămâne în viță, tot aşa, nici voi nu puteți aduce roadă, dacă nu rămâneți în Mine. 
Eu sunt Vita, voi sunteți mlădiţele. Cine rămâne în Mine şi în cine rămân Eu, aduce multă roadă; 
căci, despărțiți de Mine, nu puteţi face nimic.” loan 15:4-5. 

Când păcătosul se căieşte de păcatele sale şi se uneşte cu Hristos, tocmai după cum coarda 
se altoieşte în butuc, atunci şi natura omului va fi schimbată şi el devine părtaş de fire 
dumnezeiască. El iubeşte lucrurile pe care le iubeşte Hristos şi urăşte tot ceea ce urăşte El. 
Dorinţele sale sunt de acord cu voinţa lui Dumnezeu. El păstrează cu îngrijire cuvintele lui 
Hristos înăuntrul său. Puterea dătătoare de viaţă a Salvatorului este transmisă şi creştinilor. 
Tocmai aşa şi mica odraslă, fără frunze şi fără viaţă în aparență va fi altoită în butucul cel viu şi 
prin alipirea fibrelor de fibre şi arterelor de artere, va sorbi astfel viață şi tărie din EI, până ce 
devine o ramură înfloritoare a butucului original. 

El întipări în sufletul lor încă şi mai departe însemnătatea continuării lucrării începută şi a 
necesităţii, de a aduce roade spre onoarea lui Dumnezeu. „Nu voi M-aţi ales pe Mine; ci Eu v-am 
ales pe voi; şi v-am rânduit să mergeţi şi să aduceţi roadă şi roada voastră să rămână, pentru ca 
orice veţi cere de la Tatăl, în Numele Meu, să vă dea.” loan 15:16. Ucenicii erau păzitorii aleşi ai 
adevărului dumnezeiesc. Ei au fost martori despre recunoaşterea lui Isus de către Tatăl, ca Fiu al 
lui Dumnezeu. Ei priviseră la minunile Sale şi chemarea lor era de a vesti lumii întregi solia 
mântuirii, aşa, ca prin mărturia lor, oamenii să primească pe Hristos printr-o credinţă vie. În felul 
acesta ucenicii aveau să aducă roade spre onoarea lui Dumnezeu. 

Isus, asigură pe ucenicii Săi, că nu-i va părăsi niciodată, ci îmbrăcat fiind cu putere, va 
şedea la dreapta Tatălui ca reprezentant al lor, spre a-l prezenta cauza lor înaintea Lui în numele 
Fiului Său. Pe atunci Paştele ucenicii nu înțelegeau pe deplin cuvintele Maestrului lor, dar mai 


târziu ei învăţară în experienţa lor creştină să prețuiască această făgăduință şi îşi înălțau 
rugăciunile lor către Tatăl în numele lui Isus. 

Isus avertiză mai departe pe ucenicii Săi, să nu caute lauda oamenilor. 

El zise: „Dacă vă urăşte lumea, ştiţi că pe Mine M-a urât înaintea voastră. 

Dacă aţi fi din lume, lumea ar iubi ce este al ei; dar, pentru că nu sunteţi din lume şi 
pentru că Eu v-am ales din mijlocul lumii, de aceea vă urăşte lumea.” loan 15:18-19. Acei, care 
sunt însuflețiți de acelaşi spirit ca şi lumea vor şi primi favoarea şi aprobarea ei; dar ucenicii 
modeşti ai lui Isus aveau să sufere batjocuri şi prigoniri. Isus declară că ei aveau să fie duşi pentru 
numele Său înaintea regilor şi a stăpânitorilor şi cel ce îi va ucide va fi amăgit astfel de către 
Satan, încât să privească fapta sa ca fiind după voia lui Dumnezeu. Orice nelegiuire şi tiranie pe 
care ar fi putut-o născoci agresiunea minţii omenești, avea să vină peste urmaşii lui Hristos. În 
toată strâmtorarea lor, ei trebuiau să-şi amintească că Maestrul lor a avut de suportat aceeaşi 
ocară şi aceleaşi suferinţe. Ei trebuiau să păstreze în amintire cuvintele Sale: „“Robul nu este mai 
mare decât stăpânul său.” Dacă M-au prigonit pe Mine şi pe voi vă vor prigoni; dacă au păzit 
cuvântul Meu şi pe al vostru îl vor păzi. Dar vă vor face toate aceste lucruri pentru Numele Meu, 
pentru că ei nu cunosc pe Cel ce M-a trimis.” loan 15:20-21. 

Ucenicii lui Isus trebuiau să păşească cu curaj pe urmele Lui, având mereu în fața ochilor 
lor prețul vieţii veşnice şi câştigând suflete pentru Hristos. Chiar împotrivirea pe care ei aveau s-o 
întâmpine, avea să dezvolte în ei un caracter nestrămutat şi virtuţi luminătoare; credință, răbdare 
şi încredere în Dumnezeu sunt rodul desăvârşit, care înfloreşte şi se coace mai bine în umbra 
nenorocirii. 

Isus descoperi cu grijă ucenicilor Săi evenimentele care aveau să urmeze după moartea 
Sa, aşa încât, când prigonirile aveau să vină asupra lor, ei să fie pregătiți ca să le suporte şi ca să 
nu se abată de la credinţă, spre a evita suferinţele şi lipsurile. El le descoperi în mod treptat 
înțelesul marilor adevăruri, pe care ei aveau să le vestească lumii şi le întipări însemnătatea 
poziţiei lor, ca unii care au fost martori la manifestările minunate ale lui Dumnezeu față de Fiul 
Său, care au văzut minunile lui 378 

Hristos şi au primit cuvintele înțelepciunii Sale. El le zise: „Şi voi de asemenea veţi 
mărturisi, pentru că aţi fost cu Mine de la început.” loan 15:27. Istoria acelor ucenici şi faptele pe 
care ei aveau să le scrie, erau destinate a servi ca studiu pentru sufletele cugetătoare din toate 
timpurile. 

Isus declară ucenicilor Săi în cuvinte precise, că El a părăsit prezenţa Tatălui Său, ca să 
vină pe acest pământ şi că acum era în perspectivă, să părăsească lumea şi să Se întoarcă la Tatăl 
Său; totuşi El evita de a le încurca priceperea prin prea multe amănunte. El zise: „Mai am să vă 
spun multe lucruri, dar acum nu le puteți purta.” Isus ştia că ei nu erau destul de tari ca să audă 
toate adevărurile minunate despre înjosirea şi moartea Sa. După învierea Sa, ei aveau să fie în 
stare mai bine, de a le înţelege şi a le preţui. 

Lui Isus nu-l mai rămânea decât puţin timp, în care să mai poată mângâia şi instrui mica 
ceată a urmaşilor Săi. Ultimele Sale sfaturi erau pline de milă şi adevăr. Acele ultime clipe 
petrecute împreună cu Maestrul lor, erau pentru ucenicii Săi de o valoare neprețuită. Asemenea 
unui Arhiereu consacrat, Îşi descărcă El acum povara sufletului Său într-o rugăciune adresată 
Tatălui Său pentru biserica Sa; o rugăciune, pe care îngerii n-o mai auziseră până aici. Ea pornea 
din adâncul sufletului Său şi era plină de ardoare şi pătrunse până sus la cer. Cu braţele Sale 
omeneşti El cuprinse pe fiii lui Adam într-o îmbrățişare strânsă şi cu brațul Său puternic, 
dumnezeiesc, El ajunse până la tronul Celui Nemărginit şi uni astfel pământul cu cerul şi pe omul 
muritor cu Dumnezeul nemuritor. 

În grădină. 


Însoţit de ucenicii Săi, Mântuitorul mergea acum încet către grădina Ghetsimani. Luna 
pascală lucea limpede şi plină înconjurată de un cer nepătat. Oraşul corturilor de peregrini era 
învăluit acum într-o tăcere adâncă. El Se întreținu mai întâi în mod serios cu ucenicii Săi; dar 
când Se apropie de grădină, El deveni întrun mod ciudat foarte tăcut. Ucenicii au fost consternați 
şi priveau cu spaimă în fața Sa şi speranța de a citi aici o explicație despre această schimbare, 
care se petrecuse cu Domnul lor. Ei Îl văzuseră adesea mâhnit, dar niciodată aşa de trist şi de 
tăcut ca acum. Cu cât înainta mai departe, cu atât creştea mai mult această tristeţe ciudată şi totuşi 
nu îndrăzneau ca să-L întrebe de motivul acesteia. Corpul Său se clătina, ca şi când era aproape 
să cadă. Ucenicii priveau cu îngrijorare după locul Său de linişte obişnuit, pentru ca Maestrul lor 
să Se poată odihni. 

La intrarea în grădină, El zise tovarăşilor Săi: „Şedeţi aici până Mă voi duce colo să Mă 
rog.” Apoi alese pe Petru, pe Iacob şi pe loan ca însoțitori şi păşi mai departe, în singurătatea 
grădinii. El Îşi formase deprinderea, de a-Şi întări Spiritul Său prin rugăciune stăruitoare în 
această singurătate pentru încercările şi datoriile Sale şi petrecuse adesea toată noaptea astfel. La 
astfel de ocazii, ucenicii Săi obişnuiau, ca după un scurt timp de veghere şi rugăciune, să se culce 
la o mică depărtare de Maestrul lor şi să doarmă netulburaţi, până ce El îi scula iarăşi dimineaţa la 
o nouă lucrare. Aşa se întâmpla, că ucenicii nu vedeau ceva neobişnuit în această comportare a 
lui Isus. 

Fiecare pas făcut mai departe părea tot mai greu pentru Mântuitorul. 

El gemu tare, ca sub apăsarea unei poveri grozave; totuşi evita a înspăimânta pe cei trei 
ucenici ai Săi aleşi, prin a le expune lupta sa cu moartea care-l sta în faţă. De două ori ei ÎI ţinură 
să nu cadă. Isus simţea că va fi lăsat absolut singur şi de aceea zise către cei trei favoriți ai Săi: 
„Sufletul Meu este cuprins de o întristare de moarte; rămâneţi aici şi vegheaţi împreună cu 
Mine.” Niciodată nu mai vorbi El ucenicilor Săi cu o astfel de întristare. Corpul Său tremura şi 
fața Sa palidă exprima o durere nespusă. 

El Se depărtă câţiva paşi de tovarăşii Săi, dar numai atât cât ei Îl puteau încă vedea şi auzi 
şi căzu apoi cu faţa la pământ. El era covârşit de o spaimă înfricoşată, că Dumnezeu va retrage 
prezenţa Sa de la El. 

El Se simţea despărțit de Tatăl Său printr-o prăpastie a păcatului, adâncă şi neagră, încât 
spiritul Său, se înfiora în faţa ei. El se crampona disperat de pământul rece şi nesimțţitor, ca şi 
când ar fi putut să împiedice prin aceasta de a se îndepărta încă şi mai mult de Dumnezeu. Roua 
rece a nopţii căzu peste chipul Său, întins pe pământ, dar Salvatorul nu observă aceasta. De pe 
buzele Sale izbucni strigătul plin de chin: „Tată, dacă este cu putință, depărtează de la Mine 
paharul acesta! Totuşi nu cum voiesc Eu, ci cum voieşti Tu.” 

Nu teama de suferinţe corporale, pe care Fiul lui Dumnezeu avea să le suporte în curând, 
era aceea care Îi provoca acest chin atât de grozav. 

El avea asupră-Şi povara păcatelor omenirii şi Se cutremura în fața mâniei Tatălui Său. 
Lui nu-l era permis să facă uz de puterea Sa dumnezeiască, ca să Se scape de această luptă; ci ca 
om EI trebui să suporte urmările păcatelor omeneşti şi dizgrația Creatorului faţă de supușii Săi 
neascultători şi El Se temea că nu va fi în stare să suporte cu natura Sa omenească lupta cu 
stăpânirile întunericului; în acest caz, neamul omenesc s-ar fi pierdut fără speranţă, Satan ar fi 
rămas biruitor, iar pământul, împărăție a Sa. Păcatele lumii apăsau greu asupra Mântuitorului şi ÎL 
plecau la pământ, iar mânia lui Dumnezeu, din cauza păcatului, părea că-L ameninţă cu 
nimicirea. 

Chiar în lupta dintre Hristos şi Satana, aşa cum ea a avut loc în pustie, a fost pusă în joc 
soarta omenirii. Dar Fiul lui Dumnezeu a biruit şi Satan L-a părăsit pentru câtva timp. Acum el se 
întorsese 381 


În grădină pentru ultima luptă înfricoşată. În decursul celor trei ani de activitate a lui 
Hristos, Satan se pregătise pentru această ultimă luptă. Totul era pus în joc pentru el. Dacă aici nu 
avea să-şi ajungă ţinta, speranţa sa în supremație era pierdută pentru totdeauna; împărăţiile 
pământului trebuiau să devină în cele din urmă proprietate a lui Hristos care avea „să lege pe cel 
tare”, adică pe Satana, spre a-L arunca afară. 

În timpul acestei scene de suferință a Mântuitorului, ucenicii erau la început foarte uimiţi, 
când văzură cum Stăpânul şi Maestrul lor, care dealtfel fusese totdeauna liniştit, Se lupta acum cu 
o durere sufletească de nedescris; dar ei erau foarte obosiţi şi în cele din urmă adormiră, lăsându- 
L astfel singur în lupta Sa sufletească grozavă. După ce trecu o oră, Isus simţi nevoie după 
compătimire pământească. El Se ridică cu o sforțare foarte obositoare şi merse împleticindu-se la 
locul unde lăsase însoțitorii Săi. Dar nici o privire compătimitoare nu-L salută după marea Sa 
luptă; ucenicii adormiseră adânc. O! Dacă ar fi ştiut ei, că aceasta era ultima noapte, pe care mai 
aveau favoarea s-o petreacă cu Maestrul lor iubit, în timpul umblării Sale ca om pe pământ, dacă 
ar fi ştiut ce avea să-l aducă dimineaţa, atunci cu greu s-ar fi lăsat biruiţi de somn. 

Glasul lui Isus îi trezi întrucâtva. Ei zăriră chipul ce Se pleca asupra lor, expresia şi statura 
Sa, care dădeau pe faţă o istovire extremă. Ei de abia erau în stare, să recunoască faţa de obicei 
senină a Maestrului lor, în acele trăsături schimbate. Adresându-Se lui Simon Petru zise: 
„Simone, dormi? Un ceas n-ai fost în stare să veghezi?” O, Simone, unde este acum 
devotamentul tău cu care te lăudai mai înainte? Tu, care cu puţin mai înainte declarai, că vei 
merge cu Domnul tău la închisoare şi chiar la moarte, acum l-ai părăsit în ora celui mai grozav 
chin al Său sufletesc şi al cercării Sale şi ai căutat odihnă în somn! 

Ioan, ucenicul cel iubit, care stătuse la pieptul lui Isus, dormea de asemenea. Desigur, 
iubirea pe care loan o nutrea pentru Maestrul său ar fi trebuit să-l țină încă treaz. Rugăciunea sa 
zeloasă ar fi trebuit să-l unească cu Mântuitorul său în ceasul celei mai mari dureri ale Sale. 

Salvatorul jertfitor de sine petrecuse nopți întregi în munţii răcoroşi sau în dumbrăvi, spre 
a Se ruga pentru ucenicii Săi, ca credinţa lor să nu-i părăsească în ceasul cercării lor. Dacă Isus ar 
fi adresat acum lui 382 

Iacov şi lui loan întrebarea pe care El le-o pusese altă dată: „Puteţi voi să beţi paharul pe 
care am să-l beau Eu şi să fiţi botezați cu botezul cu care am să fiu botezat Eu?” atunci ei nu ar fi 
avut curajul ca să-l răspundă: „Putem”. 

Această veghere însemnată de noapte ar fi trebuit să fie folosită de ucenici pentru lupte 
lăuntrice nobile şi pentru rugăciune, ceea ce le-ar fi dat puteri de a fi martori la acel chin sufletesc 
al Fiului lui Dumnezeu. Ei ar fi fost prin aceasta în stare ca privind la suferințele lui Hristos pe 
cruce, să înțeleagă până la un anumit grad caracterul spaimei covârşitoare, pe care El a suportat- 
o. Atunci ei şi-ar fi amintit mai uşor de cuvintele pe care El le-a rostit către ei, cu privire la 
suferinţele, moartea şi învierea Sa; şi în mijlocul descurajării din acel ceas al cercării, câteva raze 
de speranţă le-ar fi luminat totuşi întunericul şi le-ar fi întărit credinţa. El recunoştea puterea, pe 
care prinţul răului avea s-o exercite, spre a încurca minţile ucenicilor şi de aceea îi îndemnă să 
vegheze. 

Dar tocmai în ora decisivă, când Isus avea nevoie mai multă de compătimirea şi de 
rugăciunea lor stăruitoare, aleşii Săi s-au lăsat în voia somnului. Ei pierdură mult prin somnul lor 
nepotrivit. Suferințele Mântuitorului şi răstignirea Sa aveau să fie o probă de foc pentru ucenicii 
Săi. Credinţa lor avea nevoie de sprijinul unei puteri mai mult decât omenească, spre a rămâne 
neclintiți, când aveau să vadă triumful puterilor întunericului. Hristos intenționa să-i întărească 
pentru această grea încercare. Dacă aceste ore din grădina Ghetsimani, le-ar fi petrecut în veghere 
împreună cu Mântuitorul iubit şi în rugăciune către Dumnezeu, atunci ucenicii nu ar fi părăsit pe 


Isus în ora strâmtorării Sale şi Petru nu ar fi fost lăsat în propria sa putere slabă de a trăda pe 
Domnul Său. 

Slăbiciunea evidentă a ucenicilor Săi, trezi compătimire şi regret în inima Fiului lui 
Dumnezeu. El Se întrebă, dacă ei vor poseda destulă putere, spre a rezista la încercările, pe care 
aveau să le sufere ca martori ai trădării şi ai morţii Sale. El nu intră la judecată aspră cu ei, din 
cauza slăbiciunii lor, ci având în vedere suferințele viitoare, El îi îndemnă: „Vegheaţi şi vă rugați, 
ca să nu cădeți în ispită”. Mişcat de neputinţa lor, El găsi singur o scuză la aceasta, pentru uitarea 
lor faţă de EL, În grădină adăugând: „Duhul, în adevăr, este plin de râvnă, dar carnea este 
neputincioasă.” 

Isus a fost cuprins iarăşi de o spaimă supraomenească de moarte şi leşinat şi istovit pe 
jumătate, El merse împleticindu-Se înapoi la locul Său de luptă. Încă o dată căzu cu faţa la 
pământ. Chinul Său sufletesc de astă dată era chiar şi mai mare ca mai înainte. Chiparoşii şi 
palmierii erau martori muţi ai chinului Său sufletesc. De pe ramurile lor înfrunzite picura roua 
grea şi umedă a nopții asupra chipului Său plecat la pământ, ca şi când natura ar fi revărsat 
lacrimi pentru lupta Creatorului ei, pe care o ducea singur cu puterile întunericului. 

Cu puţin timp mai înainte El stătuse încă asemenea unui cedru puternic şi înfruntase 
furtuna de împotriviri, care îşi dăduse drumul furiei contra Lui. Capete îndărătnice şi inimi pline 
de răutate şi viclenie căutaseră în zadar ca să-L pună în încurcătură şi să-L biruie. El sta neclintit 
în maiestatea Sa dumnezeiască ca Fiu al lui Dumnezeu. Acum El era ca o trestie frântă, biciuită 
de furtuni sălbatice. Cu puţine ore mai înainte EI Îşi descărcase inima Sa în faţa ucenicilor Săi în 
cele mai nobile expresii; le arătase armonia Sa cu Tatăl şi predase comunitatea Sa aleasă în 
braţele Tatălui cu cuvinte care dau pe faţă puterea Sa dumnezeiască. Dar acum El lăsă să se audă 
strigăte tari înăbuşite de lacrimile unei dureri sufleteşti nespuse, cramponându-se de pământul 
rece, ca de un scut. 

Cuvintele Mântuitorului au fost duse la urechile ucenicilor somnoroși: „Tată, dacă nu se 
poate să se depărteze de Mine paharul acesta, fără să-l beau, facă-se voia Ta!” Spaima şi durerea 
Fiului scump al lui Dumnezeu era atât de mare, încât îi scotea sudori de sânge de pe faţă. El Se 
ridică iarăşi împleticindu-Se; inima Sa cu simţul ei omenesc dorea după compătimirea 
însoţitorilor Săi şi El păşi spre locul unde ei dormeau. Prezenţa Sa îi deşteptă şi ei priveau 
înspăimântați în faţa Sa, căci era mânjită de sânge şi exprima o luptă sufletească inexplicabilă 
pentru ei. 

De data aceasta El nu le mai vorbi, ci întorcându-Se înapoi, spre locul Său de luptă căzu la 
pământ covârşit de spaima întunericului extraordinar. Natura omenească a Fiului lui Dumnezeu 
tremura în acea 384 oră de cercare. Momentul înfricoşat sosise, acel moment care avea să 
hotărască soarta lumii. Cetele cereşti aşteptau rezultatul cu cea mai mare încordare. Soarta 
omenirii oscila în cumpănă. Acum sta încă în puterea lui Hristos, de a refuza să bea acel pahar, 
care fusese destinat omenirii păcătoase. El putea să-şi şteargă sudorile de sânge de pe fruntea Sa 
şi să lase pe oameni să piară în nelegiuirea lor. Va bea oare Fiul Dumnezeului nemărginit acel 
pahar de amărăciune al înjosirii şi al morții? Tremurând ieşiră de pe buzele lui Isus cuvintele: 
„Tată, dacă este cu putință, depărtează de la Mine paharul acesta! Totuşi, nu cum voiesc Eu, ci 
cum voieşti Tu.” 

De trei ori Se rugă El astfel. De trei ori firea Sa omenească dădu înapoi înaintea jertfei 
care avea să încoroneze lucrarea Sa. Dar acum Salvatorul priveşte în spiritul Său istoria omenirii. 
El vede, că dacă călcătorii de lege vor fi lăsați singuri vor trebui să piară din cauza mâniei Tatălui 
său. El recunoaşte puterea păcatului şi completa neputinţă a oamenilor de a se salva pe ei înşişi. 
Durerile şi jalea unei lumi osândite se ridicau în faţa Lui. El priveşte la soarta care îi aştepta pe 
aceştia şi hotărârea Sa este luată. El vrea să salveze pe oameni, oricât de mult L-ar costa aceasta. 


El primeşte botezul de sânge, pentru ca milioanele, care de altfel trebuiau să fie sortite pieirii să 
poată câştiga prin El viaţă veşnică. 

El părăsise curțile cereşti, unde totul era curăţie, fericire şi mărire, spre a veni să salveze o 
oaie pierdută, singura lume care căzuse prin păcat şi El nu voi să Se abată de la misiunea pe care 
El Şi-a ales-o. Când luă hotărârea şi ajunse la punctul decisiv, El căzu ca mort la pământul de pe 
care El Se ridicase în parte. Unde erau acum ucenicii Săi, care să pună mâinile lor în mod gingaş 
sub capul Maestrului lor istovit şi să spele fruntea Aceluia, care suferise mult mai mult decât pot 
să sufere oamenii? Mântuitorul trebui să calce singur linul şi nimeni din toți oamenii nu era cu EI; 
şi totuşi El nu era singur. Căci El zise: „Eu şi Tatăl suntem una”. Dumnezeu suferea împreună cu 
Fiul Său. Omul nu putea niciodată pricepe jertfa pe care Dumnezeul cel nemărginit a adus-o prin 
predarea Fiului Său la batjocuri, la chinuri sufleteşti şi la moarte amară. Dar în această predare se 
află dovada iubirii nemărginite a Tatălui pentru neamul omenesc. 

Îngerii, care stătuseră sub comanda lui Hristos în ceruri, ar fi vrut să În grădină plece să-l 
vină în ajutor. Dar nu se afla în puterea lor, de a uşura durerea Sa. Ei nu simțiseră niciodată 
păcatele unei lumi corupte şi priveau cu admiraţie la obiectul adorării lor, cum era cufundat într-o 
durere atât de nespusă. Deşi ucenicii neglijaseră a sprijini pe Domnul lor cu compătimire în acel 
ceas de cercare, totuşi întreg cerul era plin de compătimire şi aştepta cu îngrijorare rezultatul. 
După ce lupta a fost terminată, a fost trimis un înger de la tronul lui Dumnezeu, ca să ridice pe 
Salvatorul care era căzut la pământ. 

Ucenicii au fost deşteptaţi deodată din somnul lor printr-o lumină strălucitoare care 
strălucea în jurul Fiului lui Dumnezeu. Plini de uimire ei se sculară repede şi văzură o ființă 
cerească îmbrăcată cu un veşmânt de lumină, plecându-se către Învățătorul lor care era întins la 
pământ. 

Cu o mână El ridică capul Divinului Suferind care Îi căzuse pe piept, iar cu cealaltă arăta 
spre cer. Glasul său semăna cu muzica cea mai dulce, când vorbi cuvinte de mângâiere, punând în 
fața spiritului lui Hristos, marele succes pe care El îl câştigase asupra vrăjmaşului puternic şi 
viclean. Hristos devenise biruitor asupra lui Satan şi ca rezultat al triumfului Său, milioane de 
oameni aveau să intre cu El ca triumfători în împărăția Sa. 

Apariţia măreaţă a îngerului orbi ochii ucenicilor. Ei şi-au amintit de muntele schimbării 
la față; despre măreția care înconjurase pe Isus în templu şi despre glasul lui Dumnezeu care 
răsunase din nor. Ei văzură aici desfăşurându-se aceeaşi mărire şi acum nu se mai temeau pentru 
Maestrul lor, deoarece Dumnezeu ÎI luase sub ocrotirea Sa şi un înger era de faţă spre a-L ocroti 
față de vrăjmaşii Săi. Ei erau obosiţi şi somnoroşi şi căzură iarăşi într-o stare de nesimţire. 

Mântuitorul lumii se sculă căută pe ucenicii Săi şi îi găsi pentru a treia oară adormiţi. Dar 
cuvintele Sale îi deşteptară: „Dormiţi de acum şi odihniţi-vă! lată că a venit ceasul ca Fiul omului 
să fie dat în mâinile păcătoşilor.” Şi pe când rostea El încă aceste cuvinte, se auziră deja paşii 
acelei cete, care ÎI căuta; Iuda îi conducea şi lângă el mergea marele preot. Isus Se întoarse către 
ucenicii Săi, când vrăjmaşii se apropiară şi zise: „Sculaţi-vă, haidem să mergem; iată că se 
apropie vânzătorul.” Faţa Mântuitorului da pe faţă o expresie de demnitate 386 liniştită; nici-o 
urmă despre acel chin sufletesc grozav prin care trecuse nu se mai observa pe faţa Lui, când păşi 
înainte, ca să întâmpine pe trădătorul Său. 

El sta în faţa vrăjmaşilor Săi şi întrebă: „Pe cine căutați?” Ei răspunseră: „Pe Isus din 
Nazaret”. Isus le răspunse: „Eu sunt”. Când rosti aceste cuvinte, ceata se dădu înapoi, iar preoții, 
mai marii, soldații şi chiar Iuda, căzură la pământ fără putere. Aceasta dădu lui Hristos destulă 
ocazie ca să scape de ei, dacă ar fi voit. Dar El sta în toată strălucirea Sa în mijlocul cetei brutale 
şi fără inimă. Când EI le răspunse: „Eu sunt”, îngerul lui Dumnezeu trecu între El şi omorâtorii 
Săi, care vedeau o lumină dumnezeiască strălucind pe fața Mântuitorului şi umbrindu-L într-un 


chip ca de porumbel. Inimile lor împietrite, au fost umplute de groază. Neînstare a sta pe 
picioarele lor în prezenţa acestei străluciri dumnezeieşti, ei căzură la pământ ca morți. 

Îngerul se dădu apoi la o parte; lumina dispăru, iar Isus sta liniştit şi conştient în faţa lor; 
razele strălucitoare ale lunii cădeau pe faţa Sa palidă pe când El era încă mereu înconjurat de acei 
oameni neputincioşi şi căzuţi la pământ, iar ucenicii Săi erau atât de uimiţi, că nu puteau scoate 
nici măcar un cuvânt. După ce îngerul se îndepărtă, soldaţii romani săriră pe picioarele lor şi în 
unire cu preoţii şi cu Iuda se îngrămădiră în jurul lui Hristos, aproape ruşinați de slăbiciunea lor şi 
plini de îngrijorare ca nu cumva iarăşi să le scape. Încă o dată întrebă Salvatorul: „Pe cine 
căutaţi?” Şi iarăşi răspunseră: „Pe Isus din Nazaret”. Mântuitorul zise apoi: „V-am spus că Eu 
sunt. Deci, dacă Mă căutați pe Mine, lăsaţi pe aceştia să se ducă”, le zise el arătând spre ucenicii 
Săi. În această oră de înjosire, Hristos nu se gândea la Sine Însuși, ci la ucenicii Săi iubiţi. El 
dorea săi scutească mai departe de altă cercare a tăriei lor. 

Iuda trădătorul, nu-şi uită rolul său, ci veni la Isus, Îi apucă mâna ca la un amic de 
aproape, şi-L salută cu sărutul trădării. Isus îi zise: „Prietene, ce ai venit să faci, fă!” Glasul Său 
tremura de duioşie, când El adresă trădătorului Iuda şi celelalte cuvinte: „Iudo, cu o sărutare vinzi 
tu pe Fiul omului?” această cuvântare atât de mişcătoare ar fi trebuit să trezească conştiinţa 
trădătorului şi să înmoaie inima Sa împietrită; dar onoarea, credincioşia şi gingăşia omenească îl 

În grădină în totul. El sta neruşinat şi provocator şi nu arăta nici o înclinaţie spre căință. El 
se lăsase în conducerea lui Satana şi nu poseda puterea de a-i rezista. Isus nu refuză sărutul 
trădătorului. Cu adevărat, în aceasta El ne dă un exemplu de iertare, de iubire şi de compătimire 
fără pereche. 

Deşi ceata omorâtoare a fost surprinsă şi înspăimântată de cele ce văzuseră şi simţiseră, 
totuşi siguranţa şi prezenţa de spirit le reveniră iarăşi, când văzură cu câtă îndrăzneală Iuda se 
apropia de persoana Aceluia, pe care ei Îl văzuseră cu puţin înainte înconjurat de strălucire. 

Ei puseră acum mâinile pe Isus şi începură să lege acele mâini scumpe, care întotdeauna 
făcuseră numai bine. 

Când ucenicii văzură pe acea ceată de bărbaţi puternici căzuţi întinşi şi fără putere, 
gândeau că Maestrul lor cu siguranță nu va tolera ca ei să pună mâna pe El, căci aceeaşi putere, 
care dobori la pământ acea ceată de soldați, îi putea şi ţine în acea stare de neputincioşie, până ce 
Isus şi ucenicii Săi aveau să se îndepărteze neatinşi dintre ei. Ei au fost decepționați şi revoltați, 
când au văzut, că au fost aduse funiile, spre a lega mâinile Aceluia, pe care ei Îl iubeau. Plin de 
furie violentă, Petru scoase sabia şi tăie urechea slugii arhiereului. 

Când Isus văzu ce a făcut Petru, Îşi eliberă mâinile, deşi erau apucate deja de soldaţii 
romani şi zicând: „Lăsaţi-i! Până aici!” atinse urechea rănită şi se făcu sănătoasă într-o clipă. 
Apoi zise lui Petru: „Pune-ţi sabia la locul ei; căci toţi cei ce scot sabia, de sabie vor pieri. Crezi 
că n-aş putea să rog pe Tatăl Meu, care Mi-ar pune îndată la îndemână mai mult de douăsprezece 
legiuni de îngeri? Dar cum se vor împlini Scripturile, care zic că aşa trebuie să se întâmple?” Mat. 
26:52-54. „Nu voi bea paharul, pe care Mi l-a dat Tatăl să-l beau?” Apoi Isus Se întoarse către 
mai marii preoților şi mai marii sanctuarului, care se ataşaseră la ceata omorâtorilor şi le zise: 
„Aţi ieşit ca după un tâlhar, cu săbii şi cu ciomege, ca să Mă prindeţi. În toate zilele şedeam în 
mijlocul vostru şi învățam norodul în Templu şi n-aţi pus mâna pe Mine. Dar toate aceste lucruri 
s-au întâmplat ca să se împlinească cele scrise prin proroci.” Când ucenicii văzură că Isus nu Se 
eliberă din mâinile vrăjmaşilor săi, ci le permise să pună mâna pe El şi să-L lege, se simțiră jigniți 
că El Se expune atât pe Sine cât şi pe ei la o astfel de umilință. Ei văzuseră 388 tocmai o dovadă a 
puterii Sale, când El făcu ca acei ce veniseră să-L prindă să cadă cu fețele la pământ şi când 
vindecă urechea slugii, pe care o tăiase Petru şi ei ştiau foarte bine că El s-ar fi putut elibera de 


acea ceată omorâtoare, dacă ar fi voit. Ei ÎI mustrau pentru că n-a făcut aceasta şi supăraţi şi 
înspăimântați de moarte, din cauza acestei purtări inexplicabile, îi părăsiră şi fugiră. Hristos 
prevăzuse de mai înainte această fugă şi chiar în locuinţa lor pe terasă le prezisese, cum aveau să 
se comporte ei în acest timp: „lată că vine ceasul şi a şi venit, când veţi fi risipiţi fiecare la ale lui; 
şi pe Mine, Mă veți lăsa singur, căci Tatăl este cu Mine.” loan 16:32. 

Chiar Iuda a fost uimit, că Isus se lăsă în mâinile acelora, care doreau nimicirea Sa. El ştia 
că la alte ocazii mai înainte, când vrăjmaşii Mântuitorului îşi făureau planurile lor, ca să-L prindă, 
Isus ieşea liniştit dintre ei şi le zădărnicea intenţiile lor ucigaşe. Dar acum din contră, trădătorul 
privea cu uimire că Maestrul său îngădui să fie legat şi luat prins. Falsul ucenic nădăjduia, că Isus 
a îngăduit aceasta pentru ca mai târziu puterea Sa să se descopere într-un mod minunat în 
liberarea Sa din mâinile vrăjmaşilor. El ştia că nimic altceva nu l-ar fi putut libera din mâinile 
acelei cete înarmate. Timp de trei ani de zile au căutat iudeii, ca să-l prindă în ascuns şi acum, 
după ce îşi ajunseră scopul, nu i-ar mai fi dat drumul cu nici un chip, cât timp aceasta sta în 
puterea lor. 

Isus a fost luat şi dus repede de mulțimea batjocoritoare. El nu Se putea mişca decât încet, 
căci mâinile Sale erau legate strâns şi El era supravegheat cu îngrijire. Mai întâi El a fost adus în 
casa lui Ana, socrul arhiereului, în casa acelui bărbat, al cărui sfat era căutat de poporul iudeu şi 
considerat ca voce a lui Dumnezeu. Ana dorea după o satisfacţie grozavă, de a avea cel dintâi pe 
Isus din Nazaret ca prizonier în faţa sa. 

După ce Ana Îl văzu, El a fost adus în grabă mai departe, căci preoţii şi mai marii erau 
hotărâți, ca atâta timp cât aveau stăpânire asupra persoanei Sale, să nu amâne interogatoriul Său, 
ci să-L osândească la moarte cât mai curând. Aceasta, pentru că se temeau, ca nu cumva poporul, 
amintindu-și de faptele Lui de bunătate şi milostivire să-L smulgă din mâinile lor. 

În sala de judecată. 

Ceata înarmată a trecut prizonierul ei prin străzile înguste şi întunecoase, conduşi de facle 
şi de lanterne, deoarece era încă dimineaţa devreme şi era foarte întuneric. 

Mântuitorul năpădit cu defaime şi batjocuri, a fost dus la palatul lui Caiafa, la arhiereul 
anului acela. Aici El a fost învinuit într-un mod aspru de prigonitorii Săi, a fost judecat şi luat în 
râs de către preoți şi hulit de întreaga adunare. Deşi Mântuitorul suportă această înscenare de 
interogatoriu, totuşi inima Sa a fost străpunsă de o altă durere mai mare decât aceea pe care 
vrăjmaşii Săi erau în stare să i-o producă. 

Aceasta a fost durerea pe care ucenicul său cel iubit, I-o produse, tăgăduindu-L prin 
blesteme şi jurământ. 

După ce ei au părăsit pe Maestrul lor în grădină, doi dintre ucenici, dobândiră iarăşi 
destulă prezenţă de spirit, de a urma la o oarecare depărtare cetei, care supraveghea pe Isus. 
Aceşti doi ucenici erau Petru şi loan. Preotul recunoscu pe loan ca pe un ucenic bine cunoscut al 
lui Isus şi-l lăsă să intre în sala de judecată, unde Mântuitorul era întrebat, nădăjduind că la 
priveliştea umilirii Conducătorului său, va fi pătruns şi el de acelaşi sentiment, care însuflețea pe 
vrăjmaşii săi şi va renunţa la gândul, că poate fi Fiul lui Dumnezeu o persoană, care era expusă la 
astfel de defaime. După ce loan câştigă permisiunea ca să intre înăuntru, el mijloci în favoarea 
tovarăşului său Petru şi aceeaşi favoare a fost acordată şi acestuia. 

Cea mai răcoroasă oră din noapte era aceea dinainte de revărsatul 390 zorilor; şi de aceea 
era aprins un foc în curtea palatului, în jurul căruia se adunase curând un grup de persoane, iar 
Petru luă cu îndrăzneală parte cu cei ce se încălzeau lângă foc. El nu dorea să fie cunoscut ca 
ucenic al lui Isus şi gândea, că ataşându-se nepăsător la mulțime, va fi privit ca unul dintre acei 
care aduseseră pe Isus la judecată. 


Dar când lumina căzu peste faţa lui Petru, femeia care servea ca portăriță, îşi aruncă o 
privire cercetătoare asupra lui. Ea observase că el intrase împreună cu loan şi deduse de aici, că el 
e unul dintre urmaşii lui Hristos. De aceea ea îl întrebă într-un mod batjocoritor: „Nu cumva şi tu 
eşti unul din ucenicii omului acestuia?” Petru a fost uimit şi confuz, pentru că ochii întregii 
grupări se îndreptară imediat asupra lui. El se făcea că n-o înțelege: dar ea nu se lăsă respinsă şi 
zise către cei dimprejur că acest om a fost împreună cu Isus. În cele din urmă Petru se văzu silit 
să răspundă şi zise cu mânie: „Femeie, nu-L cunosc.” Aceasta a fost prima tăgăduire şi imediat 
după aceasta a cântat cocoşul. O, Petre! 

Aşa de curând te ruşinezi tu de Maestrul tău! Aşa de repede tăgăduieşti cu atâta laşitate pe 
Domnul tău! Mântuitorul e dezonorat şi tăgăduit astfel în înjosirea Sa de unul dintre cei mai 
zeloşi ucenici ai Săi. 

La început Petru intenționa să-şi ascundă adevăratul Său caracter; şi luând o poziţie 
indiferentă, trecu de partea vrăjmaşului şi deveni astfel o pradă bogată a ispitirii lui Satan. El 
părea a nu avea nici un interes la judecarea Maestrului său, deşi inima sa era în realitate plină de 
tristeţe, când auzea acuzaţiile tirane şi vedea batjocurile şi maltratările pe care El le suferea. În 
afară de aceasta era uimit şi supărat, că Isus trebuie să Se umilească atât pe Sine cât şi pe urmaşii 
Săi. 

În această controversă de simțăminte era greu pentru el, ca să-şi mențină nepăsarea sa 
prefăcută. Înfățişarea sa era nefirească, când încerca să ia parte la glumele nepotrivite ale 
prigonitorilor lui Isus, pentru a-şi ascunde adevăratele sale sentimente. 

El juca un rol mincinos şi în timp ce încerca să vorbească cu nepăsare, el nu se putu abţine 
de la observaţii de dezaprobare, când văzu maltratarea Maestrului său. De aceea atenţia celor 
dimprejur se îndreptă a doua oară asupra lui şi el a fost învinuit, a fi urmaş al lui Isus. De data 
aceasta el tăgădui învinuirea printr-un jurământ. Cocoşul cântă 391 

În sala de judecată pentru a doua oară; dar Petru nu auzi, căci el era hotărât în totul, ca să 
se prefacă până la sfârşit. Unul din servii arhiereului, o rudă de aproape cu cel, căruia Petru îi 
tăiase urechea, îl întrebă apoi: „Nu te-am văzut eu cu El în grădină?” loan 18:26. „Nu mai încape 
îndoială că eşti unul dintre oamenii aceia; căci eşti galilean şi graiul tău seamănă cu al lor.” 
Marcu 14:70. 

La aceste cuvinte Petru a fost umplut de furie şi spre a induce în eroare pe întrebători şi 
spre a-şi menţine caracterul prefăcut, începu să tăgăduiască pe Maestrul său cu blesteme şi 
jurământ. Şi imediat după aceasta a cântat cocoşul pentru a treia oară. Petru îl auzi acum; şi pe 
când jurământul degradator era încă proaspăt pe buzele sale şi cântatul strident al cocoşului 
răsuna încă mereu la urechile sale, Mântuitorul îşi întoarce privirea de la judecătorii supărăcioşi şi 
privi drept în faţă pe sărmanul său ucenic. În acest timp ochii lui Petru se îndreptară în mod 
involuntar către Maestrul Său. El citea în acea privire blândă, numai compătimire şi durere; dar 
nici o mânie nu se observa. 

Petru a fost cuprins de mustrări de conştiinţă, memoria sa a fost reîmprospătată; el îşi 
aminti de promisiunea pe care o făcuse cu câteva ore mai înainte că el va merge pentru Domnul 
său la închisoare şi la moarte. El se gândea la durerea pe care o simţise, când Mântuitorul îi zise, 
când şedeau pe terasă, unde locuiau ucenicii, că el Îl va tăgădui de trei ori în noaptea aceea pe 
Maestrul său. Petru tocmai declarase, că nu cunoaşte pe Isus; dar acum el recunoştea cu amar cât 
de bine îl cunoştea Domnul pe el şi cât de exact citise El interiorul inimii sale, a cărei falsitate îi 
era necunoscută chiar lui. El gemea în spiritul său, când îşi dădu seama, că Maestrul său avea de 
suportat nu numai umilințele amare din partea vrăjmaşilor Săi, ci El a avut de suferit şi o altă 
înjosire printr-unul dintre ucenicii Săi, care ÎI părăsise şi care refuza a-L mărturisi în ceasul 
cercării. 


Privirea lui Hristos însemna pentru Petru cel căit mult mai mult decât s-ar fi putut exprima 
prin cuvinte. El citea în ea durere, iubire şi iertare. Amintirile din zilele trecute năvăleau asupra 
lui. El îşi aminti de milostenia gingaşă a lui Isus, de bunătatea, indulgenţa şi răbdarea cu care el 
tratase pe urmaşii Săi. El îşi aminti iarăşi de avertismentul 392 lui Isus: „Simone, Simone, Satana 
v-a cerut să vă cearnă ca grâul. Dar Eu M-am rugat pentru tine, ca să nu se piardă credinţa ta; şi, 
după ce te vei întoarce la Dumnezeu, să întăreşti pe fraţii tăi.” Luca 22:31, 32. El se gândea cu 
groază la lipsa sa de recunoştinţă, la falsitatea şi la călcarea votului său. El mai privi încă o dată la 
Maestrul său şi văzu cum o mână defăimătoare a fost ridicată spre a-L lovi peste față. 
Nemaiputând suporta mai departe această scenă, el fugi din palat cu inima zdrobită. 

El alergă în singurătate şi întuneric, fără să ştie sau să se întrebe unde merge. În cele din 
urmă ajunse în grădina Ghetsimani, unde dormise cu puţin timp înainte, pe când Mântuitorul Se 
lupta cu puterile întunericului. Faţa suferindă a Mântuitorului său, acoperită cu sudoare de sânge 
şi mistuită de durere sufletească, se ridică înaintea ochilor săi. El îşi aminti cu reproşuri amare, că 
Isus plânsese şi suferise singur în rugăciune, pe când acei care ar fi trebuit să-L sprijine în acel 
ceas de încercare, dormeau. În memoria sa reveni iarăşi avertismentul solemn: „Vegheaţi şi vă 
rugați ca să nu cădeţi în ispită!” Scenele care se desfăşuraseră înaintea ochilor lui cu câteva ore 
mai înainte, se prezentau acum spiritului său în mod viu. El a fost iarăşi martor al lacrimilor şi 
suspinurilor lui Isus. Cel mai mare chin al inimii sale sângerânde era a şti că el a contribuit cu cea 
mai grea sarcină la umilirea şi durerea Mântuitorului. În acelaşi loc, unde Domnul său fusese 
căzut sub povara durerilor Sale nespuse, căzu şi el la pământ. 

Primul pas greşit al lui Petru a fost acela, că el dormise, când Hristos îl rugase să vegheze 
şi să se roage. În clipa hotărâtoare, când Fiul lui Dumnezeu avea nevoie de compătimirea şi 
rugăciunea sa gingaşă, el nu a fost în stare să-i ofere aceasta. Ucenicii pierdură mult prin somnul 
lor; Isus intenţiona să-i întărească pentru încercările grele ale credinţei lor, la care ei aveau să fie 
expuşi. Dacă ei ar fi petrecut acel timp de tristeţe din grădină în veghere împreună cu scumpul lor 
Mântuitor şi în rugăciune către Dumnezeu, atunci Petru nu ar fi fost lăsat numai în propria sa 
putere slabă; el nu ar fi tăgăduit pe Domnul său. 

Când ucenicul loan intră în sala de judecată, el nu căuta nicidecum să ascundă faptul, că 
este urmaş al lui Hristos. El nu se amestecă în acea societate barbară, care insulta şi batjocorea pe 
Maestrul Său. F1 În sala de judecată nu a fost supărat de nimeni, căci El nu se făcuse vinovat de 
nici-o prefăcătorie şi de aceea nici nu trezi vreo neîncredere. El căută un colţ liniştit, unde era 
scutit de ochii gloatei, dar totuşi aproape de Isus, pe cât era posibil. Din acest loc, el putu privi şi 
auzi tot ceea ce avea loc la judecata Domnului său. 

Dacă Petru ar fi fost chemat să lupte pentru Maestrul său, atunci el s-ar fi dovedit ca un 
ostaş îndrăzneţ şi curajos; dar el deveni laş, când degetul disprețului se ridică contra sa. Foarte 
mulți care n-ar ezita să intre în luptă pentru Domnul lor, se lasă amăgiți a-şi tăgădui credinţa în 
fața batjocurilor vrăjmaşilor lor. Ei se expun astfel la ispite, intrând în societatea acelora, pe care 
ar trebui să-i evite. În felul acesta ei invită pe vrăjmaş, ca să-i ispitească şi să-i amăgească, ca să 
facă sau să zică ceva, de care ei niciodată nu s-ar face vinovaţi în alte împrejurări. 

Ucenicul lui Hristos, care în zilele noastre îşi ascunde credinţa de teama suferințelor sau 
mustrărilor, tăgăduieşte pe Domnul său într-adevăr tot aşa de mult ca şi Petru în sala de judecată. 
Există totuşi unii care se laudă cu libertatea cugetărilor şi a acțiunilor lor şi iau în râs şovăirea 
celor conştiincioşi, care se tem să facă nedreptate. Şi totuşi când acele persoane drepte se lasă 
amăgite, să renunţe la credinţa lor, sunt apoi dispreţuite tocmai de aceia care au fost uneltele lui 
Satana, spre a-i duce la pieire. 

Atât Petru, cât şi loan au fost în orice caz martori la cea mai mare parte din interogatoriul 
şi cercetarea lui Isus, făcută spre batjocură. Era necesar să se dea aparenţa unei cercetări legale; 


totuşi se păstră o mare discreţie, de teamă, ca nu cumva poporul să afle despre cele ce se 
petreceau şi să intervină cu vreo mărturie sau alta în apărarea lui Isus, atrăgând atenţia la faptele 
puternice pe care El le făcuse. Aceasta ar fi atras în mod inevitabil indignarea întregului popor 
asupra marelui sfat iudaic; procedura sa ar fi fost osândită şi zădărnicită, iar ca urmare, Isus ar fi 
fost pus iarăşi în libertate şi ar fi primit iar onoruri din mâinile poporului. 

La întrunirea membrilor sinedriului iudaic sau a marelui sfat, Ana şi Caiafa, preoții, 
puneau diferite întrebări lui Isus cu intenţia, de a-L provoca să facă declaraţii, care ar fi putut fi 
folosite în defavoarea Lui. 

Ei aduseră două învinuiri contra Lui, dintre care una, sau amândouă la un loc trebuiau 
după părerea lor, să aibă ca urmare osândirea Sa. Una era, că El ar fi fost un tulburător, 
conducătorul unei răscoale. În cazul că această învinuire avea să se adeverească atunci El avea să 
fie osândit de autorităţile romane. A doua învinuire Îl acuza că a hulit pe Dumnezeu. 

În cazul că aceasta avea să se dovedească ca adevărată, osândirea Sa din partea iudeilor 
avea să fie sigură. Marele preot întrebă pe Isus cu privire la învăţătura Sa şi la ucenicii care 
credeau într-Însul. Isus răspunse scurt: „Eu am vorbit lumii pe faţă; totdeauna am învăţat pe 
norod în sinagogă şi în Templu, unde se adună toți iudeii şi n-am spus nimic în ascuns. Pentru ce 
Mă întrebi pe Mine? Întreabă pe cei ce M-au auzit despre ce le-am vorbit; iată, aceia ştiu ce am 
spus.” loan 18:20-21. 

Pentru Isus nu era ceva ascuns că întrebătorul intenţiona să-L provoace la vreo declaraţie, 
care să trezească îngrijorare la autorităţile romane, că El ar urmări să organizeze în secret o 
societate cu intenția, de a întemeia în cele din urmă o nouă împărăție. De aceea El zise lui Ana în 
cuvinte lămurite, că nu are nimic de ascuns cu privire la intenţiile sau învățăturile Sale. Şi 
întorcându-Se către cel ce-l întreba, zise cu accentuare surprinzătoare: „Pentru ce Mă întrebi pe 
Mine?” Nu plătiseră preoții şi mai marii spioni, ca să supravegheze mişcările Sale şi să raporteze 
orice cuvânt al Său? Nu au fost aceştia de faţă la orice adunare a poporului şi cu această ocazie nu 
le aduseseră preoţii la cunoştinţă toate cuvintele şi faptele Sale? „Întreabă pe cei ce M-au auzit 
despre ce le-am vorbit; iată, aceia ştiu ce am spus”, răspunse Isus; iar cuvintele Sale conţineau un 
reproş contra lui Ana, care Îl urmărise deja de luni de zile, căutând neîncetat, ca să-L prindă şi să- 
L aducă în faţa unui tribunal secret, în care poporul să nu poată avea nici un cuvânt şi să 
dobândească astfel prin viclenie, ceea ce nu le-ar fi fost posibil să dobândească pe o cale cinstită 
şi dreaptă. 

Cuvintele lui Isus erau atât de scurte şi precise, încât arhiereul recunoscu că lăuntrul 
inimii sale, sta deschis în fața acestui Prizonier. 

Deşi Ana a fost umplut de ură, contra lui Isus la auzirea acestor cuvinte, totuşi el se 
prefăcu deocamdată, până ce avea să i se ofere o ocazie mai În sala de judecată favorabilă, pentru 
a da loc răutății şi geloziei sale. Dar unul dintre servii arhiereului, care deduse că stăpânul său nu 
ar fi fost tratat cu respectul cuvenit, lovi pe Isus peste faţă zicând: „Aşa răspunzi marelui preot?” 
la această întrebare insultătoare şi la această lovitură, Isus răspunse cu blândeţe: „Dacă am vorbit 
rău, arată ce am spus rău; dar dacă am vorbit bine, de ce Mă baţi?” 

Maiestatea cerului ar fi putut chema legiuni de îngeri credincioşi în ajutorul Său, spre a-L 
apăra de răutatea vrăjmaşilor Săi; dar era misiunea Sa, de a suporta cu răbdare batjocurile şi 
loviturile în corpul omenesc, pentru a lăsa astfel fiilor oamenilor un exemplu de indulgență 
răbdătoare. Acei, în a căror putere căzuse Isus, nu aveau nici un respect pentru răbdarea cerească. 
Faptul că el era un prizonier inofensiv în mâinile lor, le dădea prilejul de a-L năpădi cu cele mai 
ordinare insulte, de care inimile lor stricate erau capabile. 

După ce marele sfat a fost întrunit în număr complet, Caiafa îşi ocupă locul său ca 
preşedinte de judecată. Acesta privea încă de mult pe Isus ca adversar al său. Simplitatea 


Salvatorului în legătură cu elocvența Sa atrăsese gloate multe la El, ca să asculte la învățăturile 
Sale, care conțineau mai multă înţelepciune, decât auziseră ei vreodată de pe buzele preoţilor sau 
ale cărturarilor. Pasiunea poporului, de a asculta pe Isus şi disponibilitatea lui de a primi 
învățăturile Sale, treziră cea mai mare gelozie a arhiereului. 

Isus, sta liniştit şi cu sânge rece în faţa arhiereului, pe când ochii mulțimii erau îndreptați 
asupra Lui şi cea mai mare agitație domnea de jur împrejur. Pentru o clipă Caiafa privind asupra 
prizonierului, a fost cuprins de admiraţie față de înfăţişarea Sa plină de demnitate. El nu putea 
înăbuşi în sine convingerea, că acest om e înrudit cu Dumnezeu. 

În clipa următoare îşi izgoni însă acest cuget, dispreţuindu-și singur inspiraţia lăuntrică a 
sufletului său. Cu o voce batjocoritoare şi îngâmfată el ceru lui Isus să facă imediat înaintea lui 
una din acele mari minuni, care ÎI făcuseră să dobândească un aşa renume mare în popor. 
Cuvintele sale bătură la urechile Mântuitorului, dar El se făcu ca şi cum n-ar fi auzit. 

Poporul compara involuntar purtarea agitată şi răutăcioasă a lui Ana 396 şi Caiafa cu 
înfăţişarea plină de linişte şi demnitate a lui Isus. O influenţă sfântă părea a porni de la Isus şi a 
înrâuri asupra celor din jurul Său. 

Chiar şi în sufletele împietrite ale celor de față se ridica întrebarea: “Să fie oare acest om 
de o înfăţişare divină un criminal ordinar?” Caiafa, care observă marea influenţă a lui Isus, se 
grăbi cu judecata sa. El îşi luă locul pe scaunul de judecată, în timp ce Isus sta înaintea acestuia. 

De fiecare parte şedeau judecătorii şi acei care aveau vreun interes deosebit la acest 
interogatoriu. Ostaşii romani se aşezară în semicerc în jurul scaunului de judecată. 

Marele preot se ridică în veşmintele sale pompoase, cu tiara sa strălucitoare şi cu pieptarul 
preţios, de pe care în timpurile de mai înainte, lumina măririi lui Dumnezeu strălucise adesea. 
Într-un contrast desăvârşit faţă de acest lux extraordinar sta îmbrăcămintea cea aspră şi simplă a 
lui Isus. Şi totuşi, Acela care era înfăşurat în acea îmbrăcăminte simplă şi neatrăgătoare, domnise 
în împărăţia cerurilor încoronat şi îmbrăcat cu veşmintele măririi, înconjurat de îngerii cei sfinți. 
Dar aici el sta la picioarele unui tron pământesc, spre a fi osândit la moarte. 

Preoții şi mai marii hotărâseră în consfătuirea lor, că Isus trebuie osândit, fie că pot să 
aducă sau nu dovezi despre vinovăția Sa. Era necesar ca ei să ridice astfel de învinuiri contra Lui, 
care să fie privite şi de autoritățile romane ca crime, altfel ei nu ar fi fost în stare ca să-l facă ceva 
pe cale legală. Pârâtorii Săi, puteau găsi pe mulți, care să mărturisească, că El a acuzat pe preoți 
şi pe cărturari, numindu-i fățarnici şi omorâtori. Dar aceasta nu ar fi avut la romani nici o 
greutate, căci chiar lor înşişi le era nesuferită aroganţa fariseilor. O astfel de mărturie ar fi fost de 
asemeni fără efect şi la saduchei, căci aceştia în certurile lor cu fariseii întrebuințaseră un limbaj 
asemănător contra lor. 

Învinuitorii Săi căutau să evite orice chestiune care s-ar fi referit la divergenţa între farisei 
şi saduchei, căci dacă între aceste două partite s-ar isca vreo luptă, atunci după toate 
probabilitățile Hristos ar fi scăpat din mâinile lor. 

Ei puteau aduce destule dovezi că Hristos a nesocotit tradițiile lor şi că a vorbit fără 
respect despre multe din prescripțiile lor, dar o astfel de 397 

În sala de judecată dovadă era fără valoare, deoarece nu avea greutate nici la romani şi 
nici la saduchei. Ei nu cutezau să-L învinuiască de profanare a Sabatului, temându-se de vreo 
cercetare, care ar fi dovedit, care era caracterul faptelor Sale în acea zi. În acest scop minunile 
săvârşite pentru vindecarea bolnavilor ar fi trebuit să fie date pe faţă şi astfel tocmai scopul pe 
care ei voiau să-l ajungă, ar fi fost zădărnicit. 

Hristos zisese cu privire la templul corpului Său, că El îl poate dărâma şi în trei zile îl va 
rezidi iarăşi. Aceste cuvinte au fost interpretate de ascultători, ca şi când s-ar fi referit la templul 
iudaic. Dintre toate câte vorbise Hristos, acestea erau singurele cuvinte, pe care preoții le puteau 


interpreta contra Lui. Romanii rezidiseră din nou templul, şi-l înfrumuseţaseră. Aceştia se 
mândreau cu el ca şi cu o operă de ştiinţă şi de artă şi preoții sperau să provoace indignarea lor, 
dacă s-ar dovedi că Isus, un om de rând, ar fi declarat, a fi în stare a-l rezidi în trei zile, după ce-l 
va dărâma. În felul acesta romanii şi iudeii, fariseii şi saducheii, puteau face o cauză comună cu 
toţii, căci toți aveau multă venerație pentru templu. 

În afară de aceasta, ei plătiseră martori mincinoşi, ca să facă declaraţii, că Isus ar fi 
vinovat de agitaţie la răscoală, spre a întemeia o împărăție deosebită. În felul acesta ei nădăjduiau 
să trezească la romani încă o bănuială pentru a-şi ajunge scopul dorit. Dar când aceşti martori au 
fost ascultați, declaraţiile lor au fost atât de nelămurite şi de contradictorii, încât erau total fără 
valoare. Fiind puşi faţă în față ei au fost dați pe faţă înaintea poporului, că învinuirile lor contra 
lui Isus nu puteau fi dovedite. Viaţa Salvatorului a fost atât de neprihănită şi învățătura Sa atât de 
curată, încât invidia şi răutatea nu a putut găsi decât puțin în El care ar fi putut să fie înfățişat într- 
o lumină falsă. 

În cele din urmă au fost găsiți doi martori, ale căror declaraţii nu se contraziceau aşa de 
mult, ca ale celorlalți. Unul dintre aceştia, un om de nimica, care îşi vânduse cinstea pentru bani, 
vorbi despre Isus într-un mod josnic: „Acesta a zis: “Eu pot să stric Templul lui Dumnezeu şi să-l 
zidesc iarăşi în trei zile.” Mat. 26:20. În limbajul figurat al profeţiei, Isus prezisese în felul acesta 
propria Sa moarte şi înviere şi lupta şi biruinţa Sa; dar vrăjmaşii Săi au interpretat în rău cuvintele 

Sale, spre a le putea folosi pentru scopurile lor. Cuvintele lui Isus conţineau adevărul şi 
învinuirile aduse contra Lui erau false şi pline de viclenie. Dacă cuvintele lui Isus ar fi fost 
repetate exact aşa cum ele au fost rostite, atunci nimic smintitor n-ar fi fost găsit în ele. Dacă El 
ar fi fost un om obişnuit după cum presupuneau ei, atunci declarația Sa ar fi dovedit numai o 
îngâmfare lăudăroasă, dar niciodată nu ar fi putut să fie interpretată ca o hulire la adresa lui 
Dumnezeu. 

Caiafa căuta să provoace pe Isus, ca să răspundă la acuzaţiile ce se aduceau contra Lui, 
dar Mântuitorul, care ştia foarte bine, că osândirea Sa era deja un lucru hotărât, nu-i răspunse 
nimic. Declaraţiile ultimilor doi martori nu dovediră nimic din ceea ce ar fi putut să-L scoată în 
evidenţă ca vinovat de moarte şi Isus Însuşi rămase liniştit şi în tăcere. 

Preoţii şi mai marii începură a se teme, că în cele din urmă ei tot nu-şi vor împlini 
scopurile lor. Ei fură înşelați şi aduşi în confuzie, pentru că nu câştigaseră nimic prin martorii 
mincinoşi, pe care ei să poată sprijini osândirea prizonierului lor. Unica lor speranţă consta în 
aceea, de a provoca pe Isus, să facă declaraţii care să-L osândească în fața poporului. 

Tăcerea lui Isus cu această ocazie, a fost descrisă deja de Isaia întro viziune profetică: 
„Când a fost chinuit şi asuprit, n-a deschis gura deloc, ca un miel pe care-l duci la măcelărie şi ca 
o oaie mută înaintea celor ce o tund: n-a deschis gura.” Is. 53:10. 

Arhiereul îşi ridică dreapta sa către cer într-un mod foarte impozant şi zise lui Isus cu o 
voce solemnă: „Te jur, pe Dumnezeu cel viu, să ne spui dacă eşti Hristosul, Fiul lui Dumnezeu.” 
Fiind deci întrebat de cea mai înaltă autoritate recunoscută de naţiune şi în numele Celui Prea 
Înalt, Isus răspunse, spre a arăta cinstea cuvenită faţă de lege: „Tu ai zis”. Orice urechea asculta şi 
orice ochi era aţintit la faţa Sa, când El dădu acest răspuns cu o voce liniştită şi plină de 
demnitate. O lumină cerească părea a străluci pe faţa Sa palidă, când adăugă: „Ba mai mult, vă 
spun că de acum încolo veţi vedea pe Fiul omului şezând la dreapta puterii lui Dumnezeu şi 
venind pe norii cerului.” Pentru o clipă natura divină străluci prin vălul omenesc, iar arhiereul se 
cutremură de privirea pătrunzătoare a lui Isus. Ochiul lui Hristos părea a citi cugetele sale cele 
mai ascunse şi a pătrunde în adâncul 399 


În sala de judecată inimii sale; niciodată în viața sa mai târziu n-a uitat el acea privire 
pătrunzătoare a Fiului cel prigonit al lui Dumnezeu. Această mărturisire de bună voie a lui Isus, 
în care El ridică pretenția asupra demnităţii Sale ca Fiu al lui Dumnezeu, a fost făcută într-un 
mod cât de autoritar posibil şi a fost întărită prin cel mai solemn jurământ. Prin aceasta, El expuse 
în faţa spiritului celor prezenţi tocmai contrarul scenei ce se petrecea acolo, când El, Domnul 
vieții şi al măririi, avea să şadă la dreapta lui Dumnezeu, ca cel mai înalt judecător al cerului şi al 
pământului, la a Cărui sentință nu există nici un recurs. El le puse în faţă acea zi, în care în loc să 
mai fie înconjurat de acea ceată răsculătoare, cu preoţii şi judecătorii țării în frunte, El avea să 
vină pe norii cerului, cu putere şi mărire mare, însoțit de legiuni de îngeri sfinți, pentru a da 
sentința asupra vrăjmaşilor Săi. 

Isus cunoştea rezultatul acestei mărturisiri; El ştia că aceasta avea să aibă ca urmare 
osândirea Sa. Scopul preoţilor căutători de motive a fost ajuns. Isus Se declarase pe Sine ca 
Hristos. Voind a trezi în cei de faţă ideea, că ar căuta să apere Maiestatea insultată a cerului, 
arhiereul îşi sfâşie veşmintele sale; ridică mâinile sale către cer, ca pătruns de o revoltă sfântă şi 
zise cu o voce care țintea să ațâţe mulțimea agitată la fapte de violență: „Ce nevoie mai avem de 
martori? lată că acum ați auzit hula Lui. Ce credeți?” răspunsul judecătorilor sună: „Este vinovat, 
să fie pedepsit cu moartea.” 

Preoţii şi judecătorii plini de bucurie pentru avantajul câştigat prin cuvintele lui Isus, 
căutau să-şi ascundă bucurie lor răutăcioasă şi se înghesuiră în jurul Său şi prefăcându-se că n-ar 
fi auzit bine, ÎL întrebară în acelaşi timp: „Dacă eşti Tu Hristosul, spune-ne!” Isus privi cu linişte 
sufletească asupra spititorilor Săi, prefăcuți şi le răspunse: „Dacă vă voi spune nu veți crede; şi 
dacă vă voi întreba, nu-Mi veți răspunde.” Isus ar fi putut să treacă în revistă cu ei, profețiile spre 
a da învinuitorilor Săi lămuriri, că chiar lucrurile, care aveau loc acum fuseseră prezise de mai 
înainte cu privire la Mesia. În felul acesta El ar fi avut posibilitatea să-i aducă la tăcere; dar ei nici 
atunci n-ar fi crezut. El le-ar fi putut atrage atenţia la minunile Sale puternice; dar inima lor se 
închisese față de lumina cerească şi nici o putere nu era în stare, ca să o schimbe. 

În adunare erau însă unii, care luau seama la cuvintele lui şi observau înfăţişarea Sa 
dumnezeiască, când sta liniştit şi demn în faţa judecătorilor înfuriaţi. Sămânţa Evangheliei găsi în 
acea zi un teren în multe inimi, în care ea avea să răsară mai târziu şi să aducă o recoltă bogată. 
Respectul şi sfiala sfântă cu care cuvintele Sale umpleau inimile multora din ascultătorii Săi, 
trebuiau să se dezvolte într-o credinţă desăvârşită în Isus, Salvator al lumii. Câţiva dintre martorii 
acelei scene au ajuns mai târziu înşişi în aceeaşi situaţie, ca şi acea a lui Hristos în sala de 
judecată, pentru a apăra credinţa lor cu viaţa lor. 

Când osânda a fost rostită asupra lui Isus de către judecători, poporul a fost cuprins de o 
furie satanică. Gălăgia de glasuri semăna cu a fiarelor sălbatice. Ei năvăliră asupra lui Isus cu 
strigătul: „Este vinovat, să fie pedepsit cu moartea!” fără prezenţa soldaților romani, Isus n-ar fi 
rămas aşa de mult în viață; aceşti înfuriaţi n-ar fi aşteptat până la crucea de pe Golgota. El ar fi 
fost sfâşiat în bucăţi în faţa judecătorilor, dacă puterea romană n-ar fi păşit la mijloc şi n-ar fi 
împiedicat cu forța armelor pornirea violentă a gloatei. 

Deşi Isus era legat, totuşi erau puse santinele în apropierea Sa. Şi El era ţinut de doi 
soldaţi, aşa ca să nu poată scăpa din mâinile prigonitorilor Săi. Judecătorii şi mai marii uitaseră 
acum în totul de demnitatea chemării lor şi năpădeau pe Fiul lui Dumnezeu cu cele mai ordinare 
cuvinte de insultă, luându-L în râs cu privire la originea Sa şi declarând că aroganța Sa de a Se 
proclama ca Mesia, deşi se trage dintr-un neam de jos, ar merita cea mai ruşinoasă pedeapsă cu 
moarte. Bărbaţii cei mai depravaţi luau parte la această batjocorire ruşinoasă a Salvatorului. 

Un veşmânt vechi a fost aruncat asupra capului Său şi prigonitorii batjocoritori ÎI loveau 
peste faţă strigând: „Hristoase, proroceşte-ne cine Te-a lovit?” 


După ce veşmântul a fost îndepărtat, un om mizerabil Îl scuipă în faţă. Dar Mântuitorul 
nu-l răsplăti nici prin cuvinte, nici prin privire, pentru insulta ce I se aduse din partea acelui suflet 
orbit, care nu se da înapoi de la nimic, pentru că vedea că preoţii şi mai marii se învoiau la 
asemenea fapte. 

Isus ştia că oştirile cereşti sunt martore la umilinţa Sa şi că cel mai 401 

În sala de judecată mic înger, dacă ar fi fost chemat, în ajutorul Său, ar fi risipit într-o 
clipă acea mulţime insultătoare şi L-ar fi putut libera din puterea lor. Domnul Însuşi ar fi putut 
printr-o privire sau printr-un cuvânt al dumnezeirii Sale, să trântească la pământ masele agitate, 
sau să-i umple de spaimă şi să-i facă să fugă din fața Sa, cum a făcut cu profanatorii templului. 

Dar aparţinea planului de Mântuire, ca El să sufere disprețul şi batjocura oamenilor 
nelegiuiţi şi El Se învoise la toate acestea, când deveni Salvator al lumii. Îngerii lui Dumnezeu 
notau cu fidelitate orice privire îndreptată contra iubitului lor Suveran, cum şi orice cuvânt şi 
faptă şi aceşti oameni josnici, care batjocoreau şi scuipau faţa cea liniştită şi slăbită a 
Mântuitorului, vor trebui s-o privească într-o zi plină de mărire, când va lumina mai strălucitor 
decât soarele. În acel timp grozav, ei vor zice către stânci şi către munţi: „Cădeţi peste noi şi 
ascundeţi-ne de la fața Aceluia, care stă pe tron şi de mânia Mieluşelului”. 

Isus a fost îmbrâncit încolo şi încoace şi atât de insultat şi de maltratat, încât 
reprezentanţii autorităţii romane se ruşinară şi se revoltară văzând, că un om contra căruia nu se 
dovedise încă nimic, este expus maltratării brutale, acelei mai ordinare clase de oameni. De aceia 
ei învinuiau autoritățile iudaice, că îşi arogă o putere care nu le aparţine, dând sentința de moarte 
a unui om. Ei declarară că în felul acesta se violează drepturile romane şi că ar fi chiar împotriva 
legii iudaice, de a osândi pe un om la moarte pe propria sa mărturisire. Prin intervenţia autorității 
romane, agitația generală se linişti. 

Deodată se auzi prin sală un glas răguşit, care umplu inimile celor de față de spaimă: „Am 
păcătuit căci am vândut sânge nevinovat. Dăi drumul Caiafa!” El nu a făcut nimic vrednic de 
moarte! Statura cea înaltă a lui Iuda îşi făcuse drum prin mulțimea înfricoşată. Faţa sa era palidă 
şi scofâlcită şi mari picături de sudoare curgeau de pe fruntea lui. El pătrunse până la scaunul de 
judecată, aruncând la picioarele arhiereului arginții, pe care el îi primise ca preț pentru trădarea 
Domnului său. El se apucă imediat de veşmântul lui Caiafa şi-l rugă stăruitor să dea drumul lui 
Isus, declarând că nu e vinovat de nici o crimă. Caiafa îl respinse de la sine cu indignare, dar în 
confuzia sa nu ştia ce să mai 402 zică. Trădarea şi laşitatea preoţilor au fost date acum pe faţă 
înaintea poporului. Acum văzură toţi că Iuda fusese plătit, ca să dea pe Isus în mâinile acelora, 
care căutau viața Sa. 

Iuda continuă mai departe să roage pe Caiafa, ca să nu facă nimic lui Isus şi se blestemă 
pe sine, că a trădat sânge nevinovat. Arhiereul îşi câştigă iarăşi stăpânirea de sine şi răspunse pe 
un ton batjocoritor şi rece: „Ce ne pasă nouă?” „Treaba ta”. El dădu apoi poporului a înțelege că 
Iuda ar fi un biet maniac, unul dintre urmaşii nebuni ai lui Isus şi îi îndemnă să nu se lase 
influenţaţi de nimic ca să dea drumul prizonierului, care ar fi un înşelător ordinar. Când Iuda 
recunoscu că cererea Sa stăruitoare era zadarnică, căzu la picioarele lui Isus şi-L recunoscu ca Fiu 
al lui Dumnezeu, ÎI rugă pentru iertare, pentru păcatul său şi ÎL imploră să facă uz de puterea Sa 
dumnezeiască şi să scape din mâinile vrăjmaşilor Săi. Mântuitorul nu a făcut trădătorului nici un 
Treproş, nici prin privire, nici prin cuvinte. El ştia foarte bine, că el suferea de cele mai amare 
mustrări de conştiinţă din cauza crimei sale. Plin de compătimire, El privi asupra lui Iuda şi 
declară, că pentru acest ceas a venit în lume. 

Şoptiri de uimire se auziră prin adunare pentru indulgenţa cerească, dată pe faţă de Isus. 
Cei de faţă nu puteau înăbuşi iarăşi convingerea că acest Om era mai mult decât un muritor. Dar 


se puse imediat întrebarea: Dacă El este într-adevăr Fiul lui Dumnezeu, de ce nu Se eliberează 
din legăturile Sale, spre a Se ridica triumfător peste pârâtorii Săi? 

Lăcomia stricase natura cea nobilă a lui Iuda şi-l făcuse astfel o unealtă potrivită a sa, spre 
a-l întrebuința la trădarea lui Hristos. Când Iuda se simţise insultat de mustrarea lui Isus, cu 
ocazia ungerii Domnului de către Maria, el se dădu pe sine în voia ispititorului şi se lăsă stăpânit 
de Satana. Dar când se hotărî, să vândă pe Învățătorul său preoților şi mai marilor ucigaşi, El nu 
se gândise că Isus avea să Se lase să fie luat prins. El gândise că preoţii aveau să fie înşelați de 
banii pe care el îi putea întrebuința pentru propriul său scop şi în acelaşi timp şi Isus ar fi avut 
ocazie, să-Şi descopere puterea Sa dumnezeiască, scăpându-Se din cătuşele vrăjmaşilor Săi. 

De la timpul trădării sale în grădină, luda nu pierduse deloc pe Mântuitorul din vedere. El 
aşteptase cu încredere, că Isus va surprinde pe vrăjmaşii Săi şi va apare în faţa lor în adevăratul 
Său caracter ca Fiu al lui Dumnezeu, zădărnicind astfel toate planurile şi puterea lor. Dar când El 
văzu, cum Isus suporta cu răbdare insultele lor şi îngăduia ca El să fie judecat şi osândit la 
moarte, atunci conştiinţa sa vinovată îl mustră şi el înțelese întreaga însemnătate a crimei sale — el 
vânduse pe Maestrul său divin la ruşine şi moarte. Atunci îşi aminti cât de bun şi indulgent fusese 
Isus întotdeauna față de EI şi inima sa a fost umplută de căinţă şi de groază. El dispreţui acum 
lăcomia sa, pe care Isus o mustrase de atâtea ori şi care îl făcuse să vândă pe Mântuitorul pentru 
câțiva arginți. 

Văzând că rugămintea sa pe lângă arhiereu, ca să cruţe, nu avu nici un succes, alergă afară 
din sală plin de disperare şi strigând: „Prea târziu! Prea târziu!” El nu putu suferi ca să trăiască 
mai departe, pentru a vedea pe Isus crucificat şi chinuit de cele mai grozave remuşcări de 
conştiinţă, merse şi se spânzură. 

Mai târziu banii pe care Iuda îi aruncase la picioarele preoților, au fost întrebuinţați pentru 
cumpărarea unui loc public de îngropăciune: „Preoţii cei mai de seamă au strâns arginții şi au zis: 
“Nu este îngăduit să-i punem în vistieria Templului, fiindcă este preţ de sânge. Şi după ce s-au 
sfătuit, au cumpărat cu banii aceia “Țarina olarului”, ca loc pentru îngroparea străinilor. lată de ce 
țarina aceea a fost numită până în ziua de azi: “Țarina sângelui.”” Mat. 27:6-8. 

Dacă este necesară vreo mărturie oarecare pentru a dovedi nevinovăția lui Isus, apoi 
aceasta a fost dată în această mărturisire a lui luda. Aceasta nu numai că era o dovadă despre 
nevinovăția salvatorului, ci acest eveniment era şi o împlinire a profeţiei. Într-o viziune profetică 
Zaharia privise viitorul şi văzuse osândirea Fiului cel scump al lui Dumnezeu. 

Fapta lui Iuda în sine este descrisă în felul următor: „Eu le-am zis: “Dacă găsiți cu cale, 
dați-Mi plata; dacă nu, nu Mi-o daţi!” Şi Mi-au cântărit, ca plată treizeci de arginţi. Dar Domnul 
Mi-a zis: “Aruncă olarului preţul acesta scump, cu care M-au prețuit!” şi au luat cei treizeci de 
arginți Şi i-au aruncat în casa Domnului, pentru olar.” Zaharia 11:12-13. 

Osândirea lui Isus. 

Când Isus a fost întrebat: „Eşti Tu Fiul lui Dumnezeu?” El ştia foarte bine, că o 
confirmare a întrebării avea să aibă ca rezultat moartea Sa; o negare totuşi îi era cu neputinţă. 

Era deci timp de a vorbi şi de a tăcea. El nu a vorbit până nu a fost întrebat în mod clar şi 
lămurit. În instrucțiunile Sale către ucenici, El declarase mai înainte: „De aceea, pe orişicine Mă 
va mărturisi înaintea oamenilor, îl voi mărturisi şi Eu înaintea Tatălui Meu care este în ceruri.” 
Când El a fost somat să Se pronunţe lămurit, El nu tăgădui înrudirea Sa cu Dumnezeu. În acea 
clipă solemnă sta reputaţia Sa în joc şi trebuia să fie apărată. Cu această ocazie, El lăsă oamenilor 
în urma Sa un model, cum să se comporte în situaţii similare. El voia să le întipărească învăţătura, 
de a nu se abate de la credinţă, pentru a scăpa de suferinţe sau chiar şi de la moarte. 

Dacă iudeii ar fi posedat puterea necesară pentru aceasta, atunci ei ar fi executat pe Isus 
fără întârziere după osânda grăbită a judecătorilor; dar această putere trecuse în mâinile romanilor 


ŞI se cerea neapărat, de a prezenta cazul în fața autorităţilor în drept ale acelei stăpâniri pentru a o 
rezolva definitiv. Iudeii se străduiau cu mult zel, a grăbi judecata şi execuţia lui Isus, căci dacă 
aceasta nu se putea pune în aplicare imediat, atunci chestiunea trebuia amânată pentru o 
săptămână din cauza sărbătorii Paştelui care le sta în faţă. În acest caz Isus avea să rămână în 
închisoare şi agitația colosală a gloatelor, care însetau după sângele Său, s-ar fi calmat şi o 
repercusiune firească ar fi fost urmarea. Cea 405 

Osândirea lui Isus mai bună parte a poporului se putea ridica atunci în favoarea Sa şi după 
toate probabilitățile ar fi cerut liberarea Sa. De aceea preoţii şi mai marii îşi dădură seama, că nu 
mai era nici un timp de pierdut. 

Marele sfat în întregime urmat de mulțime, însoțea pe Isus către pretoriu lui Pilat, 
guvernatorul Roman, spre a dobândi o confirmare a sentinţei ce se rostise. Preoții şi mai marii 
iudeilor nu puteau să intre în pretoriul lui Pilat, temându-se de o necurăţie ceremonială, prin care 
ei ar fi fost împiedicaţi să ia parte la sărbătoarea Paştelui. Spre a osândi pe Mântuitorul cel fără 
prihană, ei se văzură constrânşi, să recunoască pe cineva ca judecător, al cărui prag ei nu cutezau 
să-l treacă de frică să nu se spurce. Orbiţi de prejudecată şi cruzime, ei nu puteau să-şi dea seama 
că Paştele lor era fără valoare, deoarece sufletele lor erau mânjite prin lepădarea lui Hristos. 
Marea salvare adusă de Hristos, fusese preînchipuită de salvarea fiilor lui Israel, iar Paştele era o 
serbare de amintire a acestei eliberări. Mielul nevinovat înjunghiat în Egipt, cu al cărui sânge 
israeliții stropiră uşiorii casei, pentru ca îngerul pierzător să evite casele lor, era o preînchipuire a 
Mieluşelului cel neprihănit al lui Dumnezeu, ale Cărui merite pot abate judecata şi osânda de la 
omul căzut. Mântuitorul fusese supus legii iudaice şi respectase toate prescripţiile date lor de 
Dumnezeu. El arătase tocmai, că mielul pascal îşi găsise într-Însul marele antitip, unind Cina cea 
de taină cu sărbătoarea Paştelui. Ce reproş amar era deci ceremonia, pe care preoții prigonitori ai 
lui Isus intenționau s-o respecte acum. 

Pilat recunoscu în acel inculpat un om, care purta semnele maltratării violente pe corpul 
său, dar a cărui față era totuşi calmă şi nobilă şi înfăţişarea Lui era plină de demnitate. 
Guvernatorul roman avusese ocazia să judece multe cazuri, dar niciodată nu fusese adus înaintea 
lui un om ca acesta. În trăsăturile feţei Sale, el nu descoperi nici o urmă de crimă şi ceva din 
înfăţişarea Prizonierului, trezi compătimirea şi respectul său. El se întoarse către preoţii, care 
stăteau tocmai afară la uşă şi-i întrebă: „Ce pâră aduceți împotriva omului acestuia?” Ei nu erau 
pregătiți pentru această întrebare şi nu intenționau să expună amănuntele pretinsei crime a lui 
Isus. Ei se aşteptaseră, ca Pilat să confirme fără ezitare sentinţa lor contra Mântuitorului. Ei 
răspunseră 406 însă, că după legea lor ei ar fi judecat pe acest Prizonier şi L-ar fi găsit vinovat de 
moarte. Cuvintele lor au fost: „Dacă n-ar fi fost un făcător de rele, nu L-am fi dat noi în mâinile 
tale.” Dar Pilat nu a fost mulţumit cu această declarație a iudeilor şi le aminti, că nu era în puterea 
lor ca să aplice legea. El le dădu a înţelege, că dacă numai judecata lor ar fi fost de ajuns pentru 
osândirea Sa, atunci nu ar mai fi fost de trebuinţă să-L mai aducă înaintea lui. El le zise: „Luaţi-L 
voi Şi judecaţi-L după legea voastră.” 

Preoţii trădători recunoscură, că viclenia lor a fost pricepută; ei vedeau, că nu vor câştiga 
nimic, dacă vor căuta să precizeze mai de aproape motivele pentru osândirea lui Isus. Învinuirea 
că ar fi rostit defăimare contra lui Dumnezeu, Pilat o consideră ca o bigoție religioasă şi o 
respinse imediat ca pe o invidie preoțească. Dar dacă ei ar fi putut trezi în guvernatorul roman o 
bănuială rea, cum că Isus ar fi un instigator de răscoală, atunci scopul lor ar fi fost ajuns într- 
adevăr. Tumulturi şi răscoale se iveau neîncetat printre iudei contra stăpânirii romane, căci mulți 
susțineau, că ar fi contra legii iudaice, de a plăti tribut unei puteri străine. Autorităţile recunoscură 
necesitatea, de a proceda foarte energic cu aceste răscoale din popor şi erau neîncetat la pândă, 
spre a le înăbuşi, dacă era cu putinţă chiar în germene. Dar Isus fusese ascultător puterii 


guvernante întotdeauna şi când preoții căutători de greşeli căutaseră să-L prindă şi trimiseră 
spioni la El cu întrebarea: „Se cade să plătim bir Cezarului sau nu?”, El le atrase atenţia la chipul 
şi la inscripția Cezarului de pe monedă şi le răspunse: „Daţi dar Cezarului ce este al Cezarului”. 
Isus Însuşi plătise aceste dări şi îndemna pe ucenicii Săi să facă la fel. 

Încolţiţi fiind în acest fel, preoţii chemară martori mincinoşi în ajutorul lor. „Și au început 
să-L pârască şi să zică: “Pe omul acesta l-am găsit aţâţând neamul nostru la răscoală, oprind a 
plăti bir Cezarului şi zicând că el este Hristosul, Împăratul.” Luca 23:2. 

Pilat nu se lăsă indus în eroare prin această mărturie. El era din contră convins, că un 
complot secret a fost făcut, pentru a curma viaţa unui om nevinovat, de care se împiedicau 
demnitarii iudei în calea lor. 

Atunci el se adresă prizonierului: „Eşti Tu Împăratul Iudeilor?” ‘Da’ 

Osândirea lui Isus i-a răspuns Isus, “sunt.” Isus sta înaintea lui Pilat palid şi rănit şi 
aproape pe jumătate leşinat, lipsit fiind de mult timp de hrană şi de odihnă. El fusese târât din loc 
în loc şi expus la insultele cele mai ordinare; dar înfăţişarea Sa rămăsese încă nobilă şi faţa Sa 
strălucea, ca şi când ar fi fost luminată de razele soarelui. 

Când Caiafa care sta nu departe de pragul sălii de judecată, auzi acest răspuns, împreună 
cu ceilalți care erau de faţă strigă pe Pilat ca martor, că prin acest răspuns Isus ar fi recunoscut 
crima Sa, căci aceasta ar dovedi în față, că El ar căuta să întemeieze în Iuda un tron, în contrast cu 
puterea Cezarului. Preoţii, cărturarii şi mai marii, toţi se uniră în a-L învinui cu voce tare pe Isus 
şi cereau în mod impetuos ca să se rostească sentința de moarte asupra Lui. Răscoala ilegală a 
preoților înfuriaţi şi a demnitarilor templului zăpăciră simţurile guvernatorului roman. În cele din 
urmă, după ce se restabili oarecare linişte el vorbi lui Isus încă o dată zicându-l: „“Nu răspunzi 
nimic? Uite de câte lucruri Te învinuiesc ei!” Isus nu i-a mai dat nici un răspuns, lucru care a 
mirat pe Pilat.” Tăcerea Salvatorului îi puse în încurcătură. El nu vedea în prizonier nici o 
trăsătură de caracter rebel şi nu avea nici o încredere în învinuirile preoților. Nădăjduind să audă 
de la El adevărul şi să scape de tumultul mulțimii înfuriate, invită pe Isus să intre cu el în 
pretoriu. 

Aici fiind numai ei amândoi, Pilat se adresă lui Isus şi-L întrebă cu respect: „Eşti Tu 
Împăratul Iudeilor?” 

Isus nu răspunse imediat la această întrebare. El ştia, că în inima lui Pilat pătrunse 
convingerea şi El dorea să-i dea o ocazie, ca să mărturisească, cât de departe fusese influenţat 
spiritul său în direcția binelui. De aceea El răspunse: „De la tine însuţi zici lucrul acesta, sau ţi l- 
au spus alţii despre Mine?” Mântuitorul dorea să afle de la Pilat, dacă întrebarea sa era pusă ca 
urmare a învinuirilor ridicate de iudei, sau pornea numai din dorința, de a dobândi lumină de la 
Hristos. Pilat dorea după o credinţă mai raţională. Înfăţişarea plină de demnitate a lui Isus şi 
stăpânirea Sa de Sine liniştită, într-un timp şi într-o situație, când era de aşteptat mai mult un 
sentiment de ură şi de răzbunare, uimi pe Pilat şi-l făcu să aibă cel mai mare respect față de El. 
Întrebarea directă pusă de Isus a fost înţeleasă de el imediat, ceea ce dovedea că 408 sufletul său 
se deschise convingerii. Totuşi mândria câştigă iarăşi supremație în inima judecătorului roman 
asupra Spiritului lui Dumnezeu. „Pilat a răspuns: “Eu sunt ludeu? Neamul Tău şi preoții cei mai 
de seamă Te-au dat în mâna mea: ce ai făcut?” Ocazia de aur a lui Pilat trecuse. Dar Isus nu-l 
lăsă fără a-l lumina mai departe. La dorința Sa, Dumnezeu trimise un înger la femeia lui Pilat şi i 
se arătă în vis viaţa cea curată şi caracterul cel virtuos al Bărbatului, care avea să fie dat la o 
moarte atât de crudă. Isus nu răspunse direct la întrebarea lui Pilat, cu privire la ceea ce a făcut, ci 
explică misiunea Sa prin cuvinte simple: „Împărăția Mea nu este din lumea aceasta” a răspuns 
Isus. “Dacă ar fi Împărăţia Mea din lumea aceasta, slujitorii Mei s-ar fi luptat ca să nu fiu dat în 
mâinile Iudeilor; dar acum Împărăţia Mea nu este de aici.” “Atunci un Împărat tot eşti!” I-a zis 


Pilat. “Da” a răspuns Isus. “Eu sunt Împărat. Eu pentru aceasta M-am născut şi am venit în lume, 
ca să mărturisesc despre adevăr. Oricine este din adevăr ascultă glasul Meu."” 

În felul acesta Isus căută să convingă pe Pilat că e nevinovat şi că nu tinde după nici o 
onoare împărătească pe pământ. Pilat devenise confuz din cauza elementelor de dezbinare şi de 
contraste în lumea religioasă şi sufletul său prindea cu sete cuvintele lui Isus, în care El declară, 
că a venit în lume ca să mărturisească pentru adevăr. Pilat auzise multe glasuri strigând: „Aici 
este adevărul! Eu am adevărul!” Dar acest om care sta în faţa lui ca criminal şi pretindea, a avea 
adevărul, trezi în inima sa dorinţa de a şti ce este acesta şi cum poate fi dobândit. 

El întrebă pe Isus: „Ce este adevărul?” Dar nu mai aşteptă răspunsul; revolta mulţimii 
înfuriate creştea mereu, strigătul lor nerăbdător pătrunse la urechile sale şi îi aminti iarăşi poziția 
sa de judecător. El ieşi la iudei şi le declară: „Eu nu găsesc nici o vină în omul acesta.” Aceste 
cuvinte care au fost scrise de condeiul inspirat, vor exista de-a pururea ca o mărturie a trădării şi a 
falsităţii iudeilor în acuzaţiile lor contra lui Isus. Chiar judecătorul păgân ÎI declară ca nevinovat. 

Când Pilat vorbise astfel, furia şi decepţia preoților şi mai marilor nu mai cunoştea 
margini. Ei făcuseră mari sforțări ca să poată ajunge la uciderea lui Isus şi acum, când părea a 
exista o perspectivă, ca El să Osândirea lui Isus fie pus în libertate, ei erau aproape gata să-L 
sfâşie în bucăţi. Ei pierduseră orice minte şi stăpânire de sine şi izbucniră în strigăte de blesteme 
contra Lui şi în tulburarea lor semănau mai mult cu demonii decât cu oamenii. Ei vociferau 
contra lui Pilat şi îl amenințau cu legea romană, în cazul când avea să refuze să osândească pe 
cineva, care, după cum susțineau ei, s-ar fi ridicat contra Cezarului. 

În timpul acestei răscoale Isus sta neclintit, fără a exprima nici măcar un cuvânt ca 
răspuns la insultele ce I se aduceau. El vorbise lui Pilat pe faţă, când fusese chemat singur 
înăuntru la el, aşa încât lumina adevărului Său să poată lumina mintea întunecată a guvernatorului 
şi acum El nu mai putea adăuga nimic, spre a-l împiedica să comită acea faptă îngrozitoare de a 
osândi pe Fiul lui Dumnezeu. Pilat se adresă iarăşi lui Isus şi-L întrebă: „Nu răspunzi nimic? Uite 
de câte lucruri te învinuiesc ei! Isus n-a mai dat nici un răspuns, lucru care a mirat pe Pilat.” 
Glasuri furioase izbucniră cu tărie, care declarau, că influenţa răsculătoare a lui Isus ar fi bine 
cunoscută prin toată ţara. Ei ziceau: „Întărâtă poporul şi învaţă pe oameni prin toată Iudea, din 
Galilea, unde a început, până aici.” Pilat nici nu se gândea în acest timp ca să condamne pe Isus, 
pentru că era sigur, că el era victima preoților invidioşi şi răutăcioşi. După cum a spus mai apoi 
lui Isus el avea puterea ca să-L osândească sau să-L elibereze; dar el se temea să nu cadă în 
dizgrația poporului, astfel că auzind că Isus este din Galilea şi face parte din ținutul lui Irod, 
folosi cu plăcere ocazia de a evita şi alte greutăţi şi refuză să ia o hotărâre în acest caz şi ÎL trimise 
lui Irod, care se găsea pe atunci în Ierusalim. 

Isus era slăbit şi obosit din lipsă de hrană şi de odihnă şi din cauza maltratărilor la care 
fusese supus şi totuşi starea Sa suferindă nu trezea nici o compătimire în inimile prigonitorilor 
Săi. El a fost târât până la sala de judecată a lui Irod, însoțit de gloata batjocoritoare şi nemiloasă. 

În felul acesta Pilat nu se gândea numai ca să se lepede de orice răspundere, ci considera 
aceasta şi ca pe o ocazie bine venită, de a pune capăt unei vechi neînţelegeri dintre el şi Irod. El 
gândea că Irod va privi comportarea sa ca pe o recunoaştere a înaltei sale autorități şi că rezultatul 
va fi împăcarea. În realitate el nu se înşelă, căci aceşti doi 410 demnitari deveniră iarăşi prieteni 
prin osândirea Mântuitorului. 

Când Irod auzise pentru prima dată despre Isus şi despre faptele Sale puternice, el fusese 
cuprins de groază şi zicea: „loan botezătorul a înviat din morți şi de aceea lucrează aceste puteri 
prin el.” Marcu 6:14. Irod nu întâlnise niciodată pe Isus până aici, dorea însă să-L vadă şi să fie 
martor la faptele Sale minunate. El se bucura, că Isus a fost adus ca prizonier înaintea lui, căci nu 
se îndoia, că-L va putea constrânge, să facă vreo minune ca condiţie, pentru cruțarea vieții Sale. 


Conştiinţa sa nu era mai puţin simţitoare acum ca şi în timpul când a fost umplut de spaimă la 
dorinţa Irodiadei când ceru capul lui loan Botezătorul. Pentru câtva timp, el simţise mustrări de 
conştiinţă aspre din cauza faptei grozave, pe care El o comisese, pentru a satisface răzbunarea 
unei femei tirane; puterea Sa de pricepere morală fusese totuşi paralizată din ce în ce mai mult 
prin viaţa sa desfrânată, până ce păcatele sale ajunseseră în ochii lui numai ca nişte lucruri 
neînsemnate. Oamenii care sunt capabili de cele mai ordinare crime, sunt tocmai acei care au fost 
altădată convinşi prin Spiritul Adevărului, dar care apoi s-au întors de la lumină la întunericul 
nelegiuirii. 

Irod era aproape să devină ucenic al lui loan, dar tocmai când ora hotărârii sosise, el căzu 
în cursele lui Satan şi osândi la moarte pe acela, pe care el îl cunoscuse ca pe un adevărat profet. 

Când Mântuitorul a fost adus înaintea lui Irod, gloata ordinară se îngrămădi în jurul Său, 
batjocorindu-L tare cu fel de fel de cuvinte, învinuindu-L de o crimă sau de alta. Irod făcu linişte 
şi porunci să dezlege pe Isus de lanţurile Sale, căci El dorea să-L întrebe. Cu curiozitate şi cu o 
compătimire involuntară, el privi la fața palidă şi tristă a Mântuitorului, care exprimă multă 
înțelepciune şi curăţie sufletească, dar în acelaşi timp arăta şi urmele suferințelor şi ale oboselii 
peste măsură. Irod ştia tot aşa de bine ca şi Pilat, din cunoştinţa care o avea despre caracterul 
iudeilor, că răutatea şi invidia îi făcuse pe aceştia să osândească pe acest nevinovat. 

Irod îndemna cu stăruință pe Isus, ca să-Şi salveze viaţa prin săvârşirea unei minuni, care 
să dea pe faţă puterea Sa dumnezeiască. 

Dar Mântuitorul nu avea de făcut o asemenea lucrare. El primise natura omenească şi nu 
era misiunea Sa de a săvârşi o astfel de minune, numai 411 

Osândirea lui Isus pentru a satisface curiozitatea oamenilor nelegiuiți, sau măcar să Se 
cruţe pe Sine câtuşi de puţin de vreo durere şi umilinţă, pe care omul le-ar fi avut de suferit în 
împrejurări asemănătoare. Irod Îl ruga ca prin manifestarea puterii Sale să dovedească în faţa 
mulţimii că El nu e un amăgitor. În acest scop el chemă ologi şi persoane mutilate înaintea Sa şi-l 
dădu apoi ordin lui Isus cu voce poruncitoare, ca să vindece pe aceşti nenorociţi. El credea că 
dacă Isus a săvârşit într-adevăr vindecări minunate, aşa cum se spunea despre El, va poseda încă 
mereu acea putere şi acum ar pute-o folosi în avantajul Său propriu şi ar putea avea ca efect 
eliberarea Sa. 

Dar Isus sta totuşi liniştit în faţa îngâmfatului suveran ca unul care nici nu vedea nici nu 
auzea. În repetate rânduri a încercat Irod să facă pe Isus, să primească propunerea sa şi el ÎI făcea 
mereu atent la faptul, că el ar avea puterea să-L pună în libertate sau să-L osândească. El îndrăzni 
chiar să se mândrească cu pedeapsa pe care o aplicase lui loan, pentru încumetarea lui de a-l 
mustra. Dar la toate acestea Isus nu răspunse nimic, nici prin cuvânt, nici prin privire. Irod se 
înfurie pentru tăcerea adâncă a prizonierului, care da pe faţă o absolută indiferență faţă de 
persoana regelui, în faţa căruia el fusese chemat. Reproşuri pe faţă ar fi fost mai suportabile 
pentru acest suveran înfumurat, decât această nesocotire tăcută. 

Dacă Isus ar fi dorit aceasta, El ar fi putut rosti astfel de cuvinte, care ar fi străpuns inima 
împietritului rege. Sta în puterea Sa de a-l umple de spaimă şi de cutremur prin destăinuirea vieții 
sale şi a spaimelor judecății care se apropia. Dar Isus nu a avut de dat nici o lumină aceluia, care 
umblase împotriva cunoștinței primite prin cel mai mare dintre profeţi. Urechile lui Isus au fost 
deschise întotdeauna la strigătele serioase chiar şi ale celui mai mare păcătos; pentru ordinele lui 
Irod însă El nu avea nici o ureche. Acei ochii, care încă de pe vremuri priviseră, plini de 
compătimire şi de iertare asupra păcătosului pocăit, oricât de nevrednic şi de josnic ar fi fost el, 
nu aveau nici o privire pentru Irod. Acele buze, de pe care curseseră cuvinte prețioase de 
învățătură şi care au fost întotdeauna gata să răspundă la întrebările doritorilor de cunoştinţă şi a 
aduce mângâiere şi iertare celui păcătos 412 şi deznădăjduit, nu aveau acum nici un cuvânt pentru 


Irod cel mândru şi tiran. Acea inimă care fusese mişcată încă mereu la vederea mizeriei omeneşti, 
rămase închisă pentru îngâmfatul rege, care nu simţea necesitatea unui Salvator. 

Tăcerea lui Isus nu putu fi suportată mai departe de Irod; faţa sa a fost întunecată de 
patimă şi plin de mânie ameninţă pe Isus; dar prizonierul rămase încă neclintit. Irod se întoarse 
apoi către mulţime şi-L declară amăgitor. Învinuitorii Săi ştiau foarte bine, că El nu era un 
amăgitor, ei văzuseră prea multe dovezi ale puterii Sale, pentru a fi duşi astfel în rătăcire. Lor le 
era cunoscut că chiar mormântul se deschise la porunca Sa şi că morții ieşiseră din el îmbrăcaţi 
iarăşi cu viaţă. Auzind că Irod Îl somează să facă o minune, au fost umpluţi de spaimă; căci ei se 
temeau de o descoperire a puterii Sale dumnezeieşti mai mult ca de orice, prin aceasta planurile 
lor ar fi fost date de ruşine şi i-ar fi costat chiar viața. De aceea preoţii şi mai marii începură să-L 
învinuiască tare şi furtunos, că El ar săvârşi minuni prin puterea dată lui de Belzebub, mai marele 
demonilor. 

Unii susțineau că El pretinsese că este Fiul lui Dumnezeu, rege al lui Israel. Când Irod 
auzi aceasta a zis în batjocură: El este Rege? Atunci încoronați-L şi puneţi-l o manta de purpură, 
daţi onoare regelui vostru. 

Întorcându-se apoi cu mânie contra lui Isus, declară că dacă refuză mai departe să 
vorbească, va fi dat în mâinile soldaţilor şi aceştia ar avea puțin respect faţă de persoana Sa sau 
de pretenţiile Sale; iar dacă este un amăgitor, atunci nu primeşte decât ceea ce merită; dar dacă 
este Fiul lui Dumnezeu atunci se poate elibera printr-o minune. Dar abia au fost rostite aceste 
cuvinte şi ațâțată fiind de preoți, gloata năvăli asupra lui Isus. Dacă soldații romani nu ar fi ţinut 
în frâu mulțimea, atunci Mântuitorul ar fi fost sfâşiat în bucăţi de către aceştia. 

La propunerea lui Irod a fost împletită o cunună dintr-o plantă cățărătoare cu ghimpi, care 
a fost apăsată pe fruntea cea sfântă a Mântuitorului şi o manta veghe de purpură, care altădată 
fusese veşmântul unui rege, a fost pusă pe umerii Lui, în timp ce Irod şi cu preoții iudei încurajau 
insultele şi cruzimile gloatei. Isus a fost pus apoi pe un bloc mare de piatră, care a fost numit în 
batjocură tronul lui Isus. I s-a pus o Osândirea lui Isus trestie ca sceptru în mână şi sub râsete, 
injurii şi baţjocuri diabolice, mulțimea brutală se pleca înaintea Lui, aclamându-L ca rege al lor. 

Între timp, o mână ucigaşă Îi smulse trestia din mână şi-L lovi cu ea peste cap, ceea ce 
făcu ca spinii să fie apăsaţi pe tâmplele Sale, din care cauză sângele Îi curgea peste faţă şi peste 
barbă. 

Satan era inițiatorul acestui tratament tiran din partea gloatei ordinare şi a preoților şi a 
mai marilor; el voia, ca dacă ar fi fost posibil, să ațâțe pe Mântuitorul lumii la răzbunare sau să-L 
facă să scape din mâinile prigonitorilor Săi printr-o minune şi astfel planul de mântuire să fie 
zădărnicit. O mânjitură pe viaţa sa pământească, o dare înapoi a firii Sale pământeşti ar fi făcut pe 
Mielul lui Dumnezeu să fie o jertfă nedesăvârşită şi mântuirea oamenilor ar fi fost cu neputinţă. 
Dar Acela care putea porunci oştilor cereşti şi să-l trimită în ajutor într-o clipă legiuni de îngeri 
sfinți din care numai unul singur ar fi fost în stare imediat să covârşească acea gloată tirană — 
Acela care putea pune la pământ pe chinuitorii Săi prin manifestarea maiestăţii Sale divine — lăsă 
să vină asupră-l cele mai grave insulte şi le suportă cu demnitate sufletească. Întocmai după cum 
faptele chinuitorilor Săi îi înjosi în faţa omenirii, şi-i făcu să devină nişte monştri şi asemănători 
cu Satana, blândeţea şi răbdarea lui Isus L-au ridicat deasupra nivelului omenesc. 

Când Irod văzu că Isus suportă cu răbdare toate nenorocirile îngrămădite asupra Lui, dând 
în acelaşi timp pe faţă cea mai mare linişte sufletească, a fost cuprins deodată de o frică mare, că 
acest om, care sta în faţa lui, nu ar fi un om obişnuit. El deveni foarte nedumerit când privi faţa 
cea nobilă şi palidă a prizonierului şi se întreba dacă acesta n-ar fi cumva de fapt un Dumnezeu 
coborât din cer pe pământ. Tocmai tăcerea lui Isus lucră cu mai mare convingere asupra inimii 
regelui, decât s-ar fi putut face prin cuvinte. Irod observă, că pe când unii se plecau înaintea lui 


Isus şi-L batjocoreau, alţii ieşeau înainte cu acelaşi scop, priveau în faţa Răbdătorului şi observau 
în ea o privire atât de regească, încât se dădeau înapoi uimiți de propria lor îndrăzneală 
neruşinată. Irod se simţi tulburat şi cu toată asprimea inimii sale nu cuteză, să confirme osândirea 
lui Isus, de aceea el ÎL trimise înapoi la Pilat. 

Clătinându-se de oboseală, palid şi rănit, îmbrăcat cu un veşmânt 414 de batjocură şi cu o 
coroană de spini pe cap, Mântuitorul a fost târât iarăşi fără milă până la pretoriul procuratorului 
roman. Pilat a fost extrem de indignat — pentru că el se simţise deja fericit, de a fi scăpat de o 
răspundere atât de grozavă, când trimise pe învinuitorii lui Isus la Irod. 

Plin de nerăbdare întrebă apoi pe iudei, ce doresc ca să le facă. El le aminti că el a judecat 
deja pe acest prizonier şi L-a găsit nevinovat; că învinuitorii Săi nu au fost în stare să dovedească 
NICI O singură învinuire şi că L-a trimis la Irod, unul dintre cei patru tetrahi ai Galileii, care 
aparţinea propriei lor naţiuni, dar care nici el nu a găsit nimic vrednic de moarte împotriva acestui 
prizonier. În cele din urmă Pilat zise: „Eu deci, după ce voi pune să-l bată, îi voi da drumul.” 
Luca 23:16. 

Pilat dădu prin aceasta pe faţă slăbiciunea sa. Deşi el declarase că Isus nu este vinovat de 
crimele ce I le imputau, totuşi a fost dispus să jertfească în parte dreptatea şi principiile sale, 
pentru a împăca o gloată lipsită de orice simţ; el se învoi ca să biciuiască pe un om nevinovat 
pentru a linişti furia omenească. Dar faptul că el a fost voios a le face concesii, făcu pe Pilat să 
piardă din autoritatea sa în faţa mulțimii neliniştite, care profitând de şovăirea sa, striga cu furie 
după viaţa prizonierului. Pilat se adresă apoi poporului şi-i făcu propuneri în această privinţă, că 
preoţii şi mai marii n-au fost în stare nicidecum să dovedească învinuirile aduse contra lui Isus. În 
felul acesta el nădăjduia să trezească compătimirea lor aşa încât după aceea să primească să fie 
pus în libertate. Între timp Isus căzuse pe duşumeaua de marmură din cauza istovirii şi tocmai în 
acea clipă, un sol şi-a făcut loc prin mulţime şi i-a dat lui Pilat o scrisoare de la nevasta sa, în care 
stăteau scrise următoarele cuvinte: „Să n-ai nimic a face cu neprihănitul acesta; căci azi am 
suferit mult în vis din pricina lui.” Matei 27:19. Femeia lui Pilat nu era evreică; dar îngerul lui 
Dumnezeu îi trimise acest avertisment, ca prin mijlocirea ei, Pilat să fie reținut de la comiterea 
acelei crime ordinare, de a da pe Fiul lui Dumnezeu la moarte. 

Pilat se îngălbeni când citi scrisoarea, dar între timp preoții şi mai marii agitaseră atât de 
mult spiritele poporului, încât ajunseră la o furie turbată. Guvernatorul a fost silit să ia o decizie; 
de aceea se întoarse Osândirea lui Isus către mulţime şi zise cu o mare seriozitate: „Pe care voiți 
să vi-l slobozesc? Pe Baraba sau pe Isus, care se numeşte Hristos?” Mat. 27:17. 

Potrivit obişnuinţei, guvernatorul dădea drumul la un prizonier cu ocazia acestei sărbători, 
pe care voia să-l aleagă poporul. Pilat folosi aceasta ca pe un prilej bine venit, de a salva pe Isus 
şi dându-le voie să aleagă între Mântuitorul cel nevinovat şi între vestitul şi renumitul ban-dit, 
Baraba, el nădăjduia să-i aducă la un sentiment de dreptate. Dar mare a fost uimirea sa, când a 
auzit strigătul: „La moarte cu omul acesta şi slobozeşte-ne pe Baraba!” pe care preoţii şi poporul 
îl făcură să răsune în halele pretoriului asemenea strigătului răguşit al demonilor. 

Pilat a fost amuţit de uimire şi de decepţie; pentru faptul că el ceruse avizul poporului şi 
renunțase la propria sa putere de judecată, el îşi jertfise demnitatea sa şi pierduse puterea de 
stăpânire asupra poporului. 

Preoţii recunoscură, că deşi el era convins de nevinovăția lui Isus, totuşi putea fi intimidat 
de ei şi de aceea ei se hotărâră, să-şi aducă la îndeplinire intenţia lor. Când Pilat întrebă: „Dar ce 
să fac cu Isus care se numeşte Hristosul?” ei strigară cu toții: „Să fie răstignit.” „Dregătorul a zis: 
‘Dar ce rău a făcut?” ei au început să strige şi mai tare: “Să fie răstignit!” Mat. 27:23. Pilat arătă 
aici încă o slăbiciune, că lăsă pronunţarea sentinţei asupra lui Isus pe seama unei gloate nelegiuite 
şi furioase. Cât de potrivite erau deci cuvintele profetului: „Şi astfel izbăvirea s-a întors îndărăt şi 


mântuirea a stat deoparte; căci adevărul s-a poticnit în piaţa de obşte şi neprihănirea nu poate să 
se apropie.” Is. 59:14. Obrajii procurorului se îngălbeniră când a auzit strigătul grozav: 
“Răstigneşte-L!” El nu se gândise, că lucrurile vor ajunge până acolo, încât să fie osândit la 
moartea cea mai grozavă un om pe care el îl declarase nevinovat în repetate rânduri. Acum el îşi 
dădu seama de nenorocirea pe care o adusese, punând viaţa unui om drept în cumpăna hotărârii 
acelora, care Îl dăduseră pe mâna judecății din invidie şi ură. Pilat nesocotise pas cu pas glasul 
conştiinţei sale, căutând scuze pentru că nu osândea pe Isus după dreptate şi după lege, după cum 
cerea postul său, până ce se găsea aproape neputincios în mâinile iudeilor. 

El a pus din nou întrebarea: „Dar ce rău a făcut?” şi ei au strigat 416 iarăşi: „Să fie 
răstignit!” Încă o dată se confruntă Pilat cu ei pentru intenţia de a osândi pe cineva la moarte, 
contra căruia nu se putea dovedi nimic. Încă o dată el propuse spre a-i împăca, ca să-L 
pedepsească cu bătaie şi să-l dea drumul. Nu era îndeajuns că Salvatorul lumii, era istovit şi 
acoperit cu răni şi supus unei astfel de umilințe şi judecăți, ci şi sfântul Său corp trebui să fie rănit 
şi sfâşiat spre a satisface furia satanică a preoților şi a mai marilor. Satan cu oastea sa infernală, 
pusese stăpânire asupra lor. 

În speranţa zadarnică de a trezi compătimirea lor, aşa ca ei să poată hotărî, că ar fi deajuns 
această pedeapsă, Pilat porunci ca să biciuiască pe Isus în prezenţa mulțimii. Omul durerilor, 
palid şi cu o cunună de spini pe cap şi cu partea de jos a corpului dezbrăcat până la coapse, pe 
care loviturile tirane îşi lăsaseră urmele lor sângeroase, a fost pus apoi alături de Baraba. Deşi 
fața lui Isus era plină de sânge şi purta semne de istovire şi de durere extremă, totuşi caracterul 
Său nobil nu putea fi acoperit şi se descoperea în contrast izbitor cu acela al căpitanului de tâlhari 
ale cărui trăsături de pe faţă îl scoteau în evidenţă ca pe un om crud, corupt şi abrutizat. 

Pilat a fost pătruns de compătimire şi uimire, când privi răbdarea tăcută a lui Isus. 
Blândeţea şi devotamentul se citeau pe orice trăsătură a feţei Sale; în purtarea Sa nu era o 
slăbiciune laşă, ci numai tărie şi demnitate, cu toate suferințele pe care le suportase deja de atâta 
timp. 

Înfăţişarea acestui om care suportă cu atâta resemnare insultele şi ocările şi contrastul 
dintre acesta şi criminalul respingător de lângă El, făcea pe Pilat să creadă, că poporul trebuie să 
fie mişcat prin aceasta spre compătimire, aşa încât să hotărască, că Isus a suferit destul. Dar el nu 
cunoştea îndeajuns ura fanatică a preoţilor contra lui Hristos, care fiind Lumina lumii, dăduse pe 
față întunericul şi rătăcirea acestora. 

Indicând asupra Mântuitorului, Pilat zice cu o voce solemnă, către preoți, către mai mari 
şi către popor: „lată că vi-L aduc afară ca să ştiţi că nu găsesc nici o vină în El.” Dar preoții 
ațâțau poporul la o furie extremă şi în loc să compătimească pe Isus în suferințele şi răbdarea Sa, 
ei strigau: „Răstigneşte-L! Răstigneşte-L!” şi glasurile lor răguşite erau asemenea urletului unor 
fiare sălbatice. Pilat pierdu orice răbdare cu tirănia lor Osândirea lui Isus nerațională şi strigă plin 
de disperare: „“Luaţi-L voi şi răstigniți-L” le-a zis Pilat, “căci eu nu găsesc nici o vină în EP.” 
loan 19:6. 

Guvernatorul roman care participase adesea la multe privelişti tirane şi care era obişnuit 
cu zgomotul luptei, a fost cuprins de compătimire pentru acest prizonier suferind, care deşi 
osândit şi biciuit şi cu faţa sângerândă şi cu spinarea plină de răni şi de vânătăi, totuşi avea încă 
mereu mai mult înfăţişarea unui rege decât a unui criminal osândit. 

Inimile propriului său popor, erau însă împietrite contra Sa. Preoţii declarară: „Noi avem 
o Lege şi după Legea aceasta, El trebuie să moară, pentru că S-a făcut pe Sine Fiul lui 
Dumnezeu.” Prin aceste cuvinte Pilat a fost surprins, căci el nu avea o idee limpede despre 
Hristos şi misiunea Sa; dar el poseda o credinţă nelămurită despre Dumnezeu şi despre Fiinţa Sa. 
Ideea, care i se mai impusese deja şi altă dată mai înainte, luă acum o înfăţişare mai precisă şi el 


se întreba dacă nu cumva acest Isus, care sta acum în faţa lui, înfăşurat în batjocură cu un 
veşmânt de purpură şi cu o coroană de spini pe cap, n-o fi fost oare o persoană dumnezeiască. 
Isus avea încă o înfăţişare atât de nobilă, încât puternicul roman se cutremură de respect sfânt, 
când privi asupra Lui. 

„Când a auzit Pilat aceste cuvinte, i-a fost şi mai mare frică. A intrat iarăşi în odaia de 
judecată şi a zis lui Isus: “De unde eşti Tu?” Dar Isus nu i-a dat nici un răspuns.” loan 19:8-9. 
Mântuitorul spusese deja lui Pilat, că el este Mesia şi că împărăţia Sa nu este din lumea aceasta şi 
El nu mai avea nimic de spus unui om, care abuza atât de mult de înalta misiune a unui judecător, 
încât sacrifica principiile şi autoritatea sa dorinţei, unei gloate setoase de sânge. Pilat a fost 
indignat de tăcerea lui Isus şi-l vorbi astfel cu mândrie: „Mie nu-mi vorbeşti? Nu şti că am 
puterea să Te răstignesc şi am puterea să-Ţi dau drumul? “N-ai avea nici o putere asupra Mea”, i- 
a răspuns Isus, dacă nu ti-ar fi fost dată de sus. De aceea, cine Mă dă în mâinile tale, are un mai 
mare păcat.”” loan 19:10-11. Isus puse aici cea mai mare vină asupra judecătorilor iudei, care 
primiseră cele mai netăgăduite dovezi despre dumnezeirea Aceluia pe care ei ÎI osândiseră la 
moarte, atât din profeție, cât şi din propriile Sale învățături şi fapte supranaturale. O, ce privelişte 
era aceasta care avea să fie dată lumilor 418 din toate timpurile! Salvatorul, îndurător în mijlocul 
suferințelor Sale grozave, scuza fapta lui Pilat, care L-ar fi putut elibera din mâna vrăjmaşilor Săi. 

Pilat era acum convins mai mult ca oricând de superioritatea bărbatului, care sta în faţa lui 
şi încercă în repetate rânduri ca să-L scape. „Dar Iudeii strigau: “Dacă dai drumul omului 
acestuia, nu eşti prieten cu Cezarul. Oricine se face pe sine Împărat, este împotriva Cezarului.” 
Aceste cuvinte atinseră o coardă slabă a lui Pilat. EI era privit de guvern cu oarecare neîncredere 
şi el ştia foarte bine, că un raport de necredincioşie din partea sa l-ar fi costat probabil înlăturarea 
din postul său. El era de asemenea convins, că dacă iudeii aveau să devină vrăjmaşii săi, nu mai 
putea căuta nici o îndurare din partea lor; căci el avea în fața sa un exemplu despre îndărătnicia, 
cu care ei urmăreau de moarte pe cineva, pe care îl urau fără vreun motiv precis şi lămurit. 

Cuvintele de ameninţare şi declaraţiile preoţilor, cu privire la ascultarea sa față de Cezar, 
intimidară pe Pilat ca să cedeze dorinţei poporului şi mai bine să le dea pe Hristos ca să-L 
răstignească, decât să-şi piardă poziţia sa. Dar tocmai de ceea ce el se temea atât de mult şi căuta 
deci să evite, veni peste el mai târziu cu toată prevederea sa. El îşi pierdu onoarea sa; a fost 
înlăturat din postul său înalt şi chinuit de mustrări de conştiinţă şi de un sentiment de onoare 
insultată, nu mult după răstignire îşi curmă viaţa cu propria lui mână. 

„Când a văzut Pilat că n-ajunge la nimic, ci că se face mai multă zarvă, a luat apă, şi-a 
spălat mâinile înaintea norodului şi a zis: “Eu sunt nevinovat de sângele neprihănitului acestuia. 
Treaba voastră!” Caiafa a răspuns cu îndărătnicie: „Sângele Lui să fie asupra noastră şi asupra 
copiilor noştri.”; ecoul cuvintelor veni imediat din gura preoţilor şi a mai marilor şi întreaga 
mulţime îl prinse cu strigăt turbat: „ŞI tot norodul a răspuns: “Sângele Lui să fie asupra noastră şi 
asupra copiilor noştri.” Mat. 27:24-25. 

La această manifestare de furie satanică, convingerea lui Pilat deveni din ce în ce tot mai 
puternică. Niciodată nu văzuse el mai înainte o astfel de încumetare turbată şi o astfel de tiranie 
crudă. Şi într-un con-Osândirea lui Isus trast puternic faţă de patima neînfrânată a prigonitorilor 
Săi sta liniştea plină de demnitate şi prezenţa de spirit a lui Isus. Pilat îşi zise: „Acesta este 
Dumnezeu” şi se părea că vede o lumină dulce lucind în jurul capului Său. Contemplând astfel pe 
Isus, el îngălbeni de frică şi de condamnare de sine; apoi cu o privire confuză se îndreptă către 
popor, zicându-şi: „Eu sunt curat de sângele acestui drept. Luaţi-L voi şi răstigniți-L, dar luați 
seama, voi preoților şi mai marilor, eu Îl declar ca pe un om drept şi fie ca Acela, pe care EI ÎI 
numeşte ca Tată al Său să nu mă osândească pe mine, ci pe voi pentru ceea ce am făcut astăzi.” Şi 


întorcându-se iarăşi către Hristos, continuă: „lartă-mi această faptă; eu nu sunt în stare să te 
scap.” 

Numai cu puţin timp mai înainte, guvernatorul declarase Prizonierului său, că stă în 
puterea sa de a-L elibera, sau de a-L osândi; dar acum el gândea că nu-L poate salva pe El şi 
poziţia şi onoarea sa în acelaşi timp; de aceea el preferă să jertfească o viaţă nevinovată decât 
propria sa putere lumească. Dacă el ar fi procedat de la început ferm şi hotărât şi ar fi pus în 
aplicare convingerile sale despre ceea ce este drept, atunci viaţa sa n-ar fi fost covârşită de gloată 
ŞI ei nu şi-ar fi permis, a-i spune ce să facă. Poziţia sa şovăitoare şi nehotărâtă pecetlui pieirea sa 
inevitabilă. Cât de mulți jertfesc ca şi Pilat principii bune şi curate numai pentru a scăpa de 
consecințe neplăcute. Conştiinţa şi datoria indică la o cale, iar egoismul la alta şi curentul 
puternic, care duce în direcția falsă, smulge cu sine pe acel, care vrea să rămână în neînțelegere 
cu cel rău, şi-l va trânti în abisul întunecos. 

Furia lui Satan era mare când recunoscu, că toată tirania care a fost exercitată contra lui 
Isus de către iudei sub influenţa sa, nu a putut scoate nici cel mai mic murmur de pe buzele Sale. 
Deşi el primise natura omenească, totuşi a fost păstrat într-o tărie dumnezeiască şi nu s-a abătut 
nici în cel mai mic punct de la voinţa Tatălui Său. 

Minunează-te cerule şi fii uimit o pământule! Vezi pe apăsător şi pe apăsat. O mulțime 
îngrămădită înconjura pe Mântuitorul lumii. Râsul şi batjocura sunt amestecate cu înjurături 
brutale şi defaime contra lui Dumnezeu. Naşterea Sa de Jos şi viața Sa modestă sunt discutate de 
nişte nelegiuiți nesimţitori. Susținerea Sa că este Fiul lui Dumnezeu, e 420 luată în râs de preoți şi 
de mai mari şi glumele ordinare şi insultele batjocoritoare merg din gură în gură. Satana a pus 
stăpânire în totul pe sufletele servilor săi. Pentru a-şi executa cu succes planurile sale, el începu 
mai întâi cu mai marii preoților şi cu fruntaşii, şi-i umplu cu fanatism religios. Aceştia 
transmiseră acest spirit asupra gloatei brutale şi inculte, până ce domnea în cele din urmă un 
acord desăvârşit în sentimentele tuturor, de la preoții şi mai marii iudeilor cu sfinţenia lor 
prefăcută, până la cel mai de lepădat dintre ei. Hristos, Fiul cel scump al lui Dumnezeu, a fost 
scos afară şi predat poporului pentru a-L răstigni. 

Golgota. 

Cu un strigăt triumfal, Isus a fost dus în grabă; dar glasurile lor zgomotoase amuţiră 
pentru câtva timp, când trecură pe lângă un loc puțin umblat şi văzură la picioarele unui arbore 
uscat cadavrul lui Iuda, care-L vânduse pe Isus. Aceasta era o privelişte revoltătoare, greutatea 
corpului său rupsese ştreangul cu care se spânzurase şi la cădere fusese mutilat îngrozitor şi 
tocmai atunci câinii mâncau din el. Se dădu ordin să se îngroape imediat rămăşiţele mutilate şi 
mulţimea păşi mai departe; dar totuşi râsetele batjocoritoare începură să se audă mai puțin şi 
multe feţe palide dădeau pe față cugete lăuntrice grozave. Se părea ca şi cum judecata 
răsplătitoare, lovea deja pe acei, care erau vinovaţi de sângele lui Hristos. 

Între timp se răspândise vestea despre osândirea lui Isus prin tot Ierusalimul şi mii de 
inimi au fost umplute de spaimă şi groază şi chiar mulţi dintre acei, care se simțeau loviți de 
învățăturile lui Isus, au fost umpluţi de bucurie răutăcioasă. Preoții se obligaseră printr-o 
promisiune, să nu mai supere pe niciunul dintre urmaşii Săi, dacă Isus va fi dat în mâinile lor; 
toate clasele curgeau deci către teatrul acelei fapte ruşinoase, iar Ierusalimul rămase aproape gol. 
Nicodim şi losif din Arimateea nu au fost chemaţi la marele sfat iudaic şi voturile lor nu 
avuseseră deci nimic de a face cu osândirea lui Isus. Ei erau de faţă la răstignirea Sa, dar nu le sta 
în putinţă ca să abată osânda Sa îngrozitoare sau s-o schimbe. 

Ucenicii şi credincioşii din împrejurimi se ataşaseră mulțimii, care urma lui Isus pe dealul 
Golgota. Mama lui Isus era de asemenea de față, sprijinită de loan, ucenicul cel iubit. Inima ei era 
plină de groază 422 nespusă şi totuşi ea spera împreună cu ucenicii că această scenă grozavă se 


va schimba, că Isus va face uz de puterea Sa şi va apare înaintea vrăjmaşilor Săi ca Fiu al lui 
Dumnezeu. Dar inima mamei căzu iarăşi în deznădejde, când îşi aminti de cuvintele prin care El 
Se referise cu puţin mai înainte la lucrurile, care aveau loc în acea zi. 

Isus de abia ajunse la poarta casei lui Pilat, când crucea care fusese pregătită pentru 
Baraba, a fost adusă şi pusă pe umerii Săi răniți şi sângerânzi. Tovarăşilor lui Baraba de 
asemenea li se aduseră câte o cruce, pe care aveau să sufere moartea odată cu Isus. Mântuitorul 
nu-şi putu duce povara Sa decât o mică distanţă, când istovit prin pierdere de sânge, oboseală şi 
suferință peste măsură, căzu leşinat la pământ. Pe când zăcea astfel sub povara cea grea a crucii, 
cât de mult dorea inima mamei Sale, de a sprijini cu mâna ei miloasă capul Său cel rănit şi să 
şteargă de sudori acea frunte care odihnise la sânul ei altădată. Dar, vai, nici această tristă favoare 
nu I-a fost îngăduită. 

Când Isus Îşi veni iarăşi în fire, crucea a fost pusă iarăşi pe umerii Săi şi El a fost 
constrâns, să-şi continue calea Sa atât de trudită. El Se împleticea cu greaua Sa povară câțiva paşi 
înainte şi căzu apoi iarăşi ca mort la pământ. Mai întâi a fost considerat mort, dar în cele din urmă 
îşi veni iarăşi în simțiri. Preoţii şi mai marii nu simțeau nici o compătimire pentru victima lor 
suferindă; dar ei văzură, că Îi era cu neputinţă, să ducă mai departe acea unealtă de tortură. Ei 
erau nedumeriţi, cum ar putea să găsească pe cineva, care să se înjosească să ducă crucea până la 
locul de execuţie. Iudeii nu puteau să facă aceasta, de teamă să nu se necurăţească şi să devină 
nevrednici, de a lua parte la serbarea Paştelui. 

Pe când chibzuiau încă ce să facă, veni Simeon din Cirene din partea opusă; ajungând în 
dreptul mulțimii, din ordinul preoților, el a fost apucat şi silit, să ducă crucea lui Hristos. Fii lui 
Simeon erau ucenici ai lui Isus, dar el personal nu stătuse niciodată în legătură cu El. Această 
ocazie i-a fost însă de mare folos. Crucea, pe care el a fost silit s-o ducă, deveni mijlocul 
convertirii sale. El a fost mişcat de adâncă compătimire pentru Isus; şi evenimentele de la 
Golgota, cuvintele pe care el le auzi pe Mântuitorul vorbindu-le, îl stimulară, ca să-L recunoască 
ca Fiu al lui Dumnezeu. Simeon se simți apoi mulțumitor lui Dumnezeu, pentru providenţa 
deosebită care îl adusese în acea situaţie, de a primi pentru sine însuşi dovezi, că Isus este 
Mântuitorul lumii. 

Când păru că Isus va cădea mort sub povara crucii, multe femei, care deşi nu erau dintre 
cele ce crezuseră în Domnul Hristos, totuşi mişcate fiind la vederea suferințelor Sale, izbucniră în 
plânsete de jale. 

Când Isus îşi veni iarăşi în fire privi cu compătimire gingaşă asupra lor. El ştia că ele nu-L 
plângeau, pentru că El era un Învățător trimis de Dumnezeu, ci din simple motive de umanitate. 
Privind asupra femeilor care plângeau, le zise: „Fiice ale Ierusalimului, nu Mă plângeţi pe Mine; 
ci plângeți-vă pe voi înşivă şi pe copiii voştri.” Luca 23:28. 

Isus nu dispreţuia lacrimile lor, ci compătimirea lor pentru El, atinse în propria Sa inimă o 
coardă mai adâncă de un sentiment de milă. El uită propria Sa durere sufletească, când privi la 
soarta viitoare a Ierusalimului. Cu puţin timp mai înainte poporul strigase: „Sângele Lui să fie 
asupra noastră şi asupra copiilor noştri.” Cât de orbeşte îşi chemau asupră-le soarta, pe care ei 
aveau s-o sufere atât de curând! 

Multe din femeile care plângeau pe Isus, aveau să piară împreună cu copiii lor la 
asedierea Ierusalimului. 

Isus nu Se referea numai la osândirea Ierusalimului, ci şi la sfârşitul lumii. El zise: 
„Atunci vor începe să zică munţilor: ‘Cădeți peste noi!’ 

Şi dealurilor: “Acoperiţi-ne!” Căci dacă se fac aceste lucruri copacului verde, ce se va face 
celui uscat?” Cei nevinovaţi au fost înfățişați prin pomul cel verde. Dacă Dumnezeu îngădui ca 
mânia Sa să cadă asupra Mântuitorului din cauza păcatelor lumii, lăsându-L să sufere moarte de 


cruce atunci ce-i aştepta pe acei, care nesocotesc şi leapădă milostivirea lui Dumnezeu, 
răscumpărată prin moartea Fiului Său? 

Spiritul lui Hristos se transportă de la distrugerea Ierusalimului, la o scenă de judecată mai 
vastă, când toţi cei nepocăiţi vor trebui să sufere pedeapsa pentru păcatele lor, când Fiul omului 
va veni, nu însoţit de o gloată omorâtoare, ci cu oştile puternice ale cerului. 

O mare mulţime urmă lui Isus la Golgota. Ei ÎI batjocoreau şi-L luau în râs, dar erau şi 
unii care ÎI plângeau şi-L lăudau. Acei care au 424 fost vindecaţi de diferite boli şi acei, pe care 
El îi înviase din morţi; vesteau cu voce serioasă faptele Sale minunate şi cereau să ştie, ce a făcut 
Isus, ca să fie tratat ca un făcător de rele. Numai cu puţine zile mai înainte ei ÎI salutară cu 
strigăte vesele de osanale, fâlfâind ramuri de palmieri în mâinile lor, când intră în mod triumfal în 
Ierusalim. Dar foarte mulţi dintre acei, care vestiseră lauda Sa atunci, pentru că aşa făcea gloata 
în acel timp, strigau acum şi mai tare: „Răstigneşte-L! 

Răstigneşte-L!” 

Cu ocazia intrării lui Isus în Ierusalim, aşteptările ucenicilor se ridicaseră la culme. Ei se 
adunaseră pe atunci grămadă în jurul Maestrului lor şi se simțeau onorați, că puteau fi în legătură 
cu El. Dar acum în umilirea Sa, ei Îi urmau de departe. Inimile lor erau pline cu o durere nespusă 
şi cu speranţe înşelate. Cât de exact se împlineau cuvintele lui Isus pe care le spusese: „În noaptea 
aceasta, toți veți găsi în Mine o pricină de poticnire; căci este scris: “Voi bate Păstorul şi oile 
turmei vor fi risipite.” Mat. 26:31. Cu toate acestea, ucenicii aveau încă slaba speranță, că 
Maestrul lor, Îşi va descoperi puterea Sa chiar în ultimul moment şi Se va elibera de puterea 
vrăjmaşilor Săi. 

Când ei ajunseră la locul de execuţie, cei osândiţi au fost legaţi de acei stâlpi de tortură. 
Pe când cei doi tâlhari se zbăteau în mâinile acelora, care voiau să-i răstignească pe cruce, Isus Se 
predase fără împotrivire. Mama Sa privea la El într-o nesiguranţă chinuitoare şi nădăjduia că El 
Se va scăpa totuşi printr-o minune. Desigur, Acela care dăduse morților iarăşi viață, nu Se va 
supune nicidecum morţii pe cruce! 

La ce chinuri trebui să reziste această femeie, când văzu ocara şi suferințele Fiului ei şi 
totuşi nu era în stare să-l vină în ajutor în strâmtorarea Sa! O amară durere şi decepţie îi umplu 
inima. Să renunţe oare la credinţa ei, că El este adevăratul Mesia? Va permite oare Fiul lui 
Dumnezeu ca El să fie executat într-un mod atât de crud? Ea vedea, cum mâinile Sale au fost 
întinse pe cruce — acela mâini scumpe, care răspândiseră numai binecuvântare şi care adesea 
fuseseră întinse, spre a vindeca pe cei suferinzi. Au fost aduse ciocane şi cuie şi pe când fierul 
ascuțit străpunse prin carnea cea gingaşă şi El a fost pironit astfel pe cruce, ucenicii aproape 
copleşiți de acea scenă teribilă, au dus la o Golgota parte pe mama leşinată a lui Isus din 
apropierea acelei scene oribile. 

Isus nu lăsă să se audă nici un strigăt de durere; fața Sa rămase palidă şi liniştită; dar 
picături mari de sudoare stăteau pe fruntea Sa. 

Nici o mână miloasă nu exista, care să-l şteargă sudorile morții, nici un cuvânt de 
compătimire şi de credincioşie nestrămutată nu era, care săl îmbărbăteze inima Sa omenească. El 
călca linul singur, dintre popoare nu era nimeni cu EL. În timp ce ostașii îşi executau lucrarea lor 
înfricoşată şi El suporta cele mai grozave chinuri de moarte, Isus Se ruga pentru vrăjmaşii Săi: 
„Tată, iartă-i, căci nu ştiu ce fac!” Spiritul Său a fost abătut de la suferinţele Sale şi îndreptat la 
crima prigonitorilor Săi şi la judecata răsplătitoare înfricoşată, care avea să-i lovească. El 
deplângea neştiința şi vina lor. El nu izbucnea în blesteme contra ostașilor, care ÎL tratau cu atâta 
cruzime şi nici nu cerea răzbunarea Cerului asupra preoților şi mai marilor, care erau cauza 
tuturor suferințelor Sale şi care acum se făleau cu aceea, că şi-ar fi ajuns scopul. 

Mântuitorul nu exprimă decât o cerere, ca să li se ierte păcatele, — „căci ei nu ştiu ce fac”. 


Dacă ei ar fi recunoscut că supuneau la maltratările cele mai grozave pe Acela, care 
venise să salveze neamul omenesc păcătos de la pieirea veşnică, atunci ei ar fi fost covârşiți de 
spaimă şi de mustrări de conştiinţă. Dar neştiința lor nu putea abate vina lor; căci fusese 
privilegiul lor, de a cunoaşte pe Mântuitorul şi de a-L primi ca Salvator al lor. Ei lepădară orice 
dovadă şi păcătuiră nu numai contra cerului, prin răstignirea Regelui Măririi, ci şi contra celui 
mai elementar simţ de omenie, supunând pe un nevinovat la cea mai chinuitoare moarte. 

Prin aceasta Isus câştigă dreptul de a deveni un Mijlocitor al omenirii în prezenţa Tatălui. 
Acea rugăciune a lui Hristos pentru vrăjmaşii Săi cuprindea întreaga lume şi pe toți păcătoşii care 
au trăit în ea până la sfârşit. 

După ce Isus a fost pironit pe cruce, aceasta a fost ridicată de bărbaţi puternici şi a fost 
bătută cu multă putere în pământ, ceea ce pricinui Mântuitorului cele mai grozave chinuri. Pilat a 
scris pe ea o inscripţie în trei limbi diferite şi o lipi pe cruce, deasupra capului lui Isus. Ea suna 
astfel: „Isus din Nazaret, Împăratul ludeilor”. Această inscripţie 426 care a fost ataşată la cruce 
într-un mod atât de bătător la ochi, umplu de mânie pe iudei. În pretoriu lui Pilat ei strigaseră: 
„Răstigneşte-L! 

Noi n-avem alt împărat decât pe Cezarul!” Ei declaraseră că oricine proclamă pe un altul 
ca rege afară de Cezarul ar fi un trădător. Dar ei merseră prea departe, tăgăduind orice dorință 
după un rege, care să aparțină națiunii lor. Prin inscripția sa Pilat exprimă sentimentele 
manifestate de ei. Era de fapt o declaraţie şi de toţi era luată ca atare, că iudeii din cauza 
supuşeniei lor sub puterea romană susțineau, că orice om, care ar fi tins să fie rege al iudeilor, 
oricât de nevinovat ar fi fost el în celelalte privinţe, trebuia socotit de ei ca vinovat de moarte. 

Nici o altă vină nu era numită, prin inscripție se amintea pur şi simplu, că Isus este regele 
Tudeilor. 

Iudeii văzură aceasta şi rugară pe Pilat, să schimbe inscripția. Mai marii preoților ziseră: 
„Nu scrie: “Împăratul Iudeilor’. Ci scrie că EI a zis: “Eu sunt Împăratul Iudeilor’.” Pilat era totuşi 
supărat pe sine însuşi din cauza slăbiciunii lui de mai înainte şi disprețuia din inimă pe preoții şi 
pe bătrânii invidioşi şi vicleni, de aceea el le răspunse rece: „Ce am scris am scris.” 

Şi acum avu loc o scenă grozavă. Preoții, mai marii şi cărturarii uitară demnitatea sfintei 
lor chemări şi se uniră cu gloata, ca să batjocorească şi să râdă de Fiul lui Dumnezeu muribund 
zicând: „Dacă eşti Tu Împăratul ludeilor, mântuieşte-Te pe Tine însuţi!” Alţii dintre ei repetau în 
batjocură: „Pe alţii i-a mântuit; şi pe Sine nu se poate mântui! Dacă este EI Împăratul lui Israel, să 
se pogoare acum de pe cruce şi vom crede în EI! S-a încrezut în Dumnezeu: să-L scape acum 
Dumnezeu, dacă-L iubeşte. Căci a zis: “Eu sunt Fiul lui Dumnezeu!” „Trecătorii îşi băteau joc de 
El, dădeau din cap şi ziceau: “Uă! Tu, care strici Templul, şi-l zideşti la loc în trei zile, 
mântuieşte- Te pe Tine însuţi şi pogoară-Te de pe cruce!” 

Aceşti bărbaţi care se dădeau drept tâlcuitori ai profeţiilor, repetau inconştienţi aceleaşi 
cuvinte, despre care inspirația zisese, că aveau să fie rostite cu această ocazie; dar în orbia lor ei 
nu observau, că împlineau profeţiile. Demnitarii templului, ostaşii cei brutali, tâlharul ordinar de 
pe cruce şi oamenii cei cruzi şi tirani din mulțime, toți se uneau ca să 427 
batjocorească pe Hristos. 

Tâlharii care au fost răstigniți odată cu Hristos, sufereau ca şi El aceleaşi dureri corporale; 
unul dintre ei a fost înăsprit şi mai mult prin suferințele sale şi îşi ieşi cu totul din fire. El repetă, 
cuvintele de batjocură ale preoților şi defăima pe Isus zicând: „Nu eşti Tu Hristosul? 

Mântuieşte-Te pe Tine Însuţi şi mântuieşte-ne şi pe noi!” Celălalt tâlhar nu era nicidecum 
un răutăcios atât de înăsprit, conştiinţa sa morală se corupsese prin contactul cu oamenii răi; dar 
crimele sale nu erau aşa de mari, ca ale multora dintre acei care stăteau în jurul crucii şi 
batjocoreau pe Mântuitorul. 


1? 


Împreună cu ceilalţi iudei, el crezuse că Mesia va veni în curând. El auzise pe Isus 
predicând şi a fost convins de învăţăturile Sale; dar prin influenţa preoţilor şi a mai marilor el 
fusese iarăşi abătut de la El. El căutase să-şi înăbuşe convingerile sale prin farmecul plăcerilor. 
Amicii săi stricaţi îl duseră pe calea păcatului din ce în ce tot mai departe, până ce în cele din 
urmă a fost arestat din cauza unei crime ordinare şi osândit la moarte. În decursul judecării 
procesului său, el a fost împreună cu Isus în sala de judecată şi pe cale către dealul Golgotei. El 
auzise, cum Pilat declarase, că nu găseşte în El nici o vină; el recunoscu caracterul dumnezeiesc 
în înfăţişarea lui Isus şi auzise cuvântul Său îndurător de iertare față de chinuitorii Săi. El 
recunoscu în inima sa, că Isus este Fiul lui Dumnezeu. 

Când el auzi cuvintele batjocoritoare ale tovarăşului său criminal, el îl mustră, zicându-i: 
„Nu te temi tu de Dumnezeu, tu, care eşti sub aceeaşi osândă? Pentru noi este drept, căci primim 
răsplata cuvenită pentru fărădelegile noastre; dar omul acesta n-a făcut nici un rău.” Când inima 
sa se deschise astfel pentru Hristos, o lumină cerească îi lumină sufletul său. În Isus cel zdrobit şi 
batjocorit, care atârna pe cruce, el vedea pe Salvatorul său, unica sa speranță şi se adresă Lui într- 
o credință umilită, zicându-l: „Doamne, adu-Ți aminte de mine, când vei veni în împărăția Ta!” 
Isus a răspuns: “Adevărat îți spun astăzi că vei fi cu Mine în rai.” 

Isus nu promise păcătosului pocăit, că el va învia cu El în paradis în ziua crucificării; căci 
El Însuşi nu Se urcase la Tatăl încă nici a treia zi 428 după înviere. Dar El îi declară: „Adevărat 
îți zic ție astăzi”, spre a întipări în sufletul său idea, că chiar în acel timp, când suferea ocară şi 
persecuție, El poseda puterea de a salva pe un păcătos. El era Mijlocitorul omului la Tatăl, având 
încă aceeaşi putere ca şi pe atunci, când vindeca pe bolnavi şi chema pe morţi iarăşi la viaţă; era 
un drept al Său divin, de a făgădui păcătosului căit şi credincios în acea zi: „Tu vei fi cu Mine în 
Paradis.” 

Tâlharul de pe cruce, cu toate durerile sale corporale, simţea totuşi că a primit de la 
Dumnezeu pace şi mângâiere în sufletul său. 

Mântuitorul cel înălțat pe cruce, care suporta batjocură şi durere şi fusese lepădat de preoți 
şi de mai mari, e căutat de un suflet muribund încărcat de păcate cu o credinţă care recunoscu pe 
Mântuitorul lumii în Acela, care fusese răstignit ca un făcător de rele. În acest scop — ca să 
salveze pe păcătoşii pierduţi, Fiul lui Dumnezeu părăsi cerul. În timp ce preoții şi mai marii, cu 
îndreptăţirea lor de sine înfumurată, nu erau în stare să recunoască caracterul Său dumnezeiesc, 
El Se descoperi tâlharului ca Amic şi Salvator al păcătosului. În felul acesta El învăţă, că cel mai 
din urmă dintre păcătoşi poate găsi iertare şi salvare prin meritele sângelui lui Hristos. 

Spiritul lui Dumnezeu lumină mintea acestui criminal, care apucă pe Isus în credință şi 
lanţul dovezilor, că Isus este Mesia, a fost înşirat inel cu inel, până ce jertfa suferindă, care era 
supusă la aceeaşi pedeapsă ca şi el, sta în faţa Sa ca Fiu al lui Dumnezeu. În timp ce conducătorii 
iudeilor Îl tăgăduiau şi chiar ucenicii se îndoiau de divinitatea Sa, sărmanul făcător de rele, care 
sta pe pragul veşniciei, la încheierea timpului său de încercare, numeşte pe Isus ca Domn al său! 
Mulţi au fost gata ca să-L numească Domn, când El făcea minuni şi tot astfel şi după ce El se 
sculase din mormânt, dar nimeni nu-L numi „Domn”, când sta atârnat şi muribund pe cruce, afară 
numai de păcătosul căit, care a fost salvat încă în ceasul al unsprezecelea. 

Aceasta era o adevărată pocăință în împrejurări cu totul neobişnuite, pentru un scop 
deosebit şi bine precizat. Aceasta era o mărturie pentru toți privitorii, că Isus nu era un amăgitor, 
ci a rămas credincios caracterului Său şi Şi-a împlinit misiunea până la scena de încheiere a 
Golgota vieţii Sale pământeşti, în tot timpul activităţii Sale. Niciodată nu veniseră la urechea 
Mântuitorului cuvinte mai plăcute ca aceste mărturisiri de credință de pe buzele tâlharului 
muribund în mijlocul defăimărilor şi batjocurilor din partea gloatei. Totuşi nimeni nu trebuie să 
neglijeze ocaziile prezente şi să amâne căința şi pocăinţa sa şi să se sprijine pe o pocăință pe patul 


de moarte, la gândul că şi tâlharul s-a pocăit în ceasul al unsprezecelea. Orice rază de lumină 
neluată în seamă, lasă pe păcătos într-un întuneric şi mai mare ca până acum, până ce vreo 
amăgire oarecare pune stăpânire deplină pe mintea sa şi cazul său poate fi lipsit de speranţă. Şi 
totuşi există cazuri, ca şi acela al sărmanului făcător de rele, unde luminarea vine tocmai în 
ultima clipă şi e primită cu credinţă rațională. Astfel de suflete pline de căință găsesc har înaintea 
lui Hristos. 

Îngerii priveau cu uimire la iubirea nemărginită a lui Isus, care deşi sub cele mai grozave 
dureri spirituale şi corporale, totuşi nu Se gândea decât la alţii şi îndemna la credință sufletul cel 
căit. Chiar în timpul jertfirii vieții Sale, El dădu pe față o astfel de iubire pentru oameni, care era 
mai tare decât moartea. În înjosirea Sa, El Se adresă ca profet la fiica Ierusalimului; ca preot şi 
Mijlocitor, El înălțase cereri către Tatăl Său; ca Salvator iubitor El iertă păcatele tâlharului pocăit, 
care Îl chemase în ajutor. Foarte mulţi, dintre acei care au privit la acea scenă de pe Golgota, au 
fost întăriți după aceea în credinţa lui Isus. 

Şarpele cel ridicat în pustie era un simbol al Fiului omului, aşa cum EI a fost ridicat pe 
cruce. În privinţa aceasta Isus zice către Nicodim: „Şi după cum a înălțat Moise şarpele în pustie, 
tot aşa trebuie să fie înălţat şi Fiul omului, pentru ca oricine crede în El să nu piară, ci să aibă 
viața veşnică.” Ioan 3:14. Toţi cei ce priveau în pustie la şarpele de aramă ridicat se vindecau, pe 
când cei care refuzau să-şi îndrepte privirea la acesta, piereau. Cei doi tâlhari de pe cruce 
reprezintă cele două clase ale omenirii. Toţi au simțit otrava păcatului, care este preînchipuit prin 
muşcătura şarpelui înfocat din pustie. Acei care privesc la Isus Hristos şi cred în El, asemenea 
tâlharului de pe cruce, vor trăi în vecie; dar acei care refuză să privească la El şi să creadă în El, 
după cum criminalul împietrit refuza să privească la Mântuitorul crucificat şi să creadă în El, vor 
muri fără speranță. 

Vrăjmaşii lui Isus aşteptau moartea Sa cu nerăbdare. După părerea lor, acest eveniment 
avea să aducă la tăcere pentru totdeauna zvonurile despre puterea Sa dumnezeiască şi despre 
minunile Sale uimitoare. Ei se măguleau cu speranţa că nu vor mai avea nevoie să mai tremure în 
viitor din cauza marii Sale influenţe. Soldaţii cei brutali, care pironiseră corpul lui Isus pe cruce, 
împărţiră între ei hainele şi se certară pentru un veşmânt, care era dintr-o singură țesătură de sus 
până jos. În cele din urmă ei se hotărâră să tragă la sorţ pentru acesta. Condeiul inspiraţiei a 
descris această scenă exact, cu mai multe secole înainte de a fi avut loc: „Căci nişte câini mă 
înconjoară, o ceată de nelegiuiți dau târcoale împrejurul meu, mi-au străpuns mâinile şi 
picioarele. îşi împart hainele mele între ei şi trag la sort pentru cămaşa mea.” Ps. 22:16, 18. 

Ochii lui Hristos priveau asupra mulțimii, care se adunase, ca să fie martori oculari ai 
morții Sale şi văzu la picioarele crucii pe Ioan, sprijinind pe Maria, mama Lui. Ea venise înapoi 
la acea scenă îngrozitoare, nefiind în stare să suporte să fie despărțită mai mult de Fiul ei. Ultima 
învățătură a lui Isus a fost o iubire de copil către mama Sa. El privi la fața îndurerată a mamei 
Sale şi apoi la loan şi adresânduse Mariei, îi zise: „Femeie, iată fiul tău!” şi apoi zise către 
ucenic: „lată mama ta!” loan înţelese foarte bine cuvintele lui Isus şi datoria sfântă, care i se 
impuse prin aceasta. El îndepărtă imediat pe mama lui Hristos de la această scenă grozavă de pe 
muntele calvarului şi din acel ceas el îngriji de ea, aşa cum numai un fiu credincios datoriei sale 
ar fi putut face, luând-o la sine sub propriul său adăpost. O, Mântuitor milos şi plin de iubire! În 
toate durerile Sale corporale şi în spaima Sa sufletească, El avea totuşi o iubire gingaşe pentru 
mama, care îl născuse. 

El nu avea bani ca să-i lase, pentru a-i asigura bunul ei mers în viitor, dar El avea un loc 
în inima lui loan şi dădu ucenicului Său iubit pe mama Sa, ca o moştenire sfântă. Acestă 
încredere avea să aducă o mare binecuvântare lui loan, ca o amintire neîncetată despre 
Mântuitorul şi Domnul său iubit. 


Acest model desăvârşit de iubire firească a lui Hristos străluceşte cu o splendoare 
nemicşorată prin întunericul veacurilor. Deşi El suportă cele mai grozave chinuri, totuşi nu uită 
pe mama Sa, ci luă toate măsurile Golgota necesare pentru viitor. Urmaşii lui Hristos trebuie să 
simtă că face parte din religia lor, de a cinsti pe părinţii lor şi a purta grijă de ei. Nici-o altă 
datorie religioasă nu poate scuti pe un fiu sau fiică de datoriile sale față de părinți. 

Misiunea vieții pământeşti a lui Hristos era acum aproape împlinită. 

Limba Sa era foarte uscată şi El zise: „Mi-e sete”. Ei umplură un burete cu oţet şi fiere şi 
Îi oferiră aceasta ca să bea; dar când El gustă din el îl respinse de la El. Şi acum Domnul vieţii şi 
al Măririi era pe moarte, ca preţ de răscumpărare pentru neamul omenesc. Păcatul omenirii luat 
asupră-Și, prin care Îşi atrase mânia lui Dumnezeu, ca reprezentant al omului, îi amărî paharul pe 
care El îl bău şi zdrobi inima Fiului lui Dumnezeu. Moartea nu poate fi privită ca un înger al 
milostivirii; natura se înfioră la gândul deznodământului care este o urmare a păcatului. 

Dar nu teama de moarte era cea care producea lui Isus chinurile de nespus ale morții. 
Printr-o astfel de ipoteză, El ar fi fost pus mai jos decât martirii în ce priveşte curajul şi 
statornicia; căci mulți dintre aceştia, care au murit pentru credința lor, s-au supus la torturi şi la 
moarte şi se bucurau că pot fi găsiţi vrednici, ca să sufere pentru Hristos. 

El era Prințul suferinzilor; dar nu durerea corporală era aceea, care Îl umplea de spaimă şi 
de disperare; ci din contră, acel simţ despre caracterul răutăcios al păcatului, o cunoştinţă că omul 
se familiarizase atât de mult cu păcatul, încât nu mai era în stare să-i măsoare urâciunea sa 
respingătoare; că păcatul prinsese atât de adânc rădăcină în inima omenească, încât îi era greu a-l 
stârpi. 

Ca reprezentant şi garant al omului, Isus purta povara păcatului întregului neam; El a fost 
socotit printre cei fără de lege, pentru ca să poată scăpa pe oameni de blestemul legii. Vina 
fiecărui urmaş al lui Adam din toate timpurile apăsa greu pe inima Sa; şi mânia lui Dumnezeu şi 
manifestarea înfricoşată a dizgrației Sale, din pricina nelegiuirii lor, umplu sufletul Fiului Său cu 
spaimă. Retragerea harului dumnezeiesc de la Mântuitorul în această oră de groază a morţii, 
stăpânise inima Sa cu o durere, care niciodată nu poate fi cuprinsă pe deplin de oameni. 

Orice chin suportat de Fiul lui Dumnezeu pe cruce, orice picătură de sânge care curgea de 
pe capul, mâinile şi picioarele Sale, trăsăturile 432 provocate de durerile grozave, care torturau 
corpul Său, când Tatăl Îşi ascunse faţa Sa de la El, toate acestea vorbesc către oameni şi le zic: 
Din iubire către tine se învoi Fiul lui Dumnezeu ca să ia asupră-Şi aceste crime oribile, care au 
fost aruncate asupra Lui; pentru tine a distrus El stăpânirea morții deschizându-ți porțile 
Paradisului şi ale vieții veşnice. Acela, care îmblânzi valurile înfuriate ale mării prin cuvântul 
Său, care păşea peste talazuri spumegânde ca pe uscat, care făcea pe demoni să se cutremure şi la 
a Cărui mişcare bolile dispăreau, care deschidea ochii orbilor şi rechema pe morți la viață — Se 
oferă pe Sine pe cruce ca o jertfă deplin satisfăcătoare pentru omenire. El, purtătorul păcatului, ia 
asupră-Şi dreapta pedeapsă pentru nelegiuirea omenească şi Se face păcat pentru om. 

Satan năpădi inima lui Isus cu ispitele cele mai furioase. Păcatul care era atât de urât în 
ochii Săi, a fost îngrămădit asupra Lui, până ce El gemea sub povara acestuia. Nu e de mirare că 
firea Sa omenească tremura în acea oră înfricoşată. Îngerii priveau cu uimire, ca martori ai acestei 
lupte sufleteşti pline de disperare a Fiului lui Dumnezeu, o luptă care era cu mult mai mare, decât 
chinul corporal, încât pe cel din urmă de abia îl simţea. Oştile cereşti îşi acopereau feţele lor în 
fața privelişti înfiorătoare. 

Natura neînsuflețită îşi exprima compătimirea ei pentru Autorul ei hulit şi muribund. 
Soarele refuza ca să fie martor al acestei scene de groază. Razele sale pline şi strălucitoare care 
luminau pământul pe la amiază, părură deodată ca şi când s-ar fi stins. Un întuneric total învăluia 
crucea şi împrejurimea, asemenea unui văl funebru. Nici o eclipsă de soare şi nici vreun alt 


eveniment natural nu pricinuise această întunecime, care era asemenea miezului nopții fără lună 
sau stele. Acel întuneric gros era un simbol al durerilor sufleteşti şi al spaimelor care înconjurau 
pe Fiul lui Dumnezeu. Acestea El le simţise în grădina Ghetsimani, când sudori de sânge ieşeau 
din porii Săi şi unde El ar fi murit, dacă un înger din cer nu ar fi fost trimis, ca să întărească 
divinul suferind, aşa ca să poată face drumul stropit cu sânge până la Golgota. 

Întunericul dură trei ore. Întunecimea ce învăluia crucea era de nepătruns pentru ochiul 
omenesc, dar mult mai de nepătruns şi mai des Golgota era întunericul care umplea sufletul 
suferind al lui Hristos. O spaimă de nedescris cuprinse pe toţi cei ce erau adunaţi în jurul crucii şi 
o tăcere mormântală păru a se lăsa peste Golgota. Blestemele şi defaimele amuţiră deodată, pe 
când erau încă pe buzele batjocoritorilor. Bărbaţi, femei şi copii, căzură la pământ cuprinși de 
spaimele morţii. Fulgere scânteietoare, fără să fie însoţite de vreun tunet, străluceau din timp în 
timp din nori şi luminau crucea cu Salvatorul lumii răstignit pe ea. 

Preoţii, mai marii, cărturarii, ajutoarele călăilor şi gloata, toţi credeau că a venit timpul 
răsplătirii lor. După câtva timp începură să şoptească unii către alţii, că Isus se va cobori acum de 
pe cruce. Unii încercau să găsească calea, spre a se întoarce la casele lor şi pipăiau încoace şi 
încolo ca orbii, bătându-se în piept şi tremurând de spaimă. 

Pe la ceasul al nouălea, acest întuneric grozav se retrase, învăluind însă mereu pe 
Mântuitorul asemenea unui veşmânt. Fulgerele înfuriate păreau a zvârli trăsnetele lor asupra Lui, 
pe când EI atârna astfel pe cruce. Deodată EI „strigă cu glas tare: “Eli, Eli, Lama Sabactani?” 
adică: “Dumnezeul Meu, Dumnezeul Meu, pentru ce M-ai părăsit?” Când întunecimea exterioară 
deveni tot mai deasă în jurul lui Hristos, multe glasuri exclamară zicând: “Răzbunarea lui 
Dumnezeu zace asupra Lui! 

Săgeţile mâniei lui Dumnezeu vin asupra Lui, pentru că S-a încumetat a Se socoti ca Fiu 
al lui Dumnezeu! Când Mântuitorul dădu acel strigăt de disperare, mulți dintre cei ce credeau 
într-Însul, au fost umpluţi de spaimă, pierdură orice nădejde; căci dacă Dumnezeu părăsise pe 
Isus, ce avea să fie cu urmaşii Săi şi cu învățătura Sa, pe care ei o primiseră cu bucurie? 

Întunecimea dispăru cu timpul de pe sufletul apăsat al lui Isus şi EI Se trezi într-un simţ de 
dureri corporale şi zise: „Mi-e sete”. Aici se oferi ultima ocazie pentru prigonitorii Săi, ca să-şi 
arate compătimirea lor pentru El şi să-l aline durerile; dar când întunecimea începu să se retragă, 
dispăru şi spaima lor şi vechea lor spaimă se trezi iarăşi în inima lor, că Hristos tot le va scăpa din 
mâini. „Şi îndată unul din ei a alergat de a luat un burete, l-a umplut cu oţet, l-a pus într-o trestie 
şi I-a dat să bea. Dar ceilalți ziceau: “Lasă să vedem dacă va veni Ilie să-L mântuiască.”” Matei 
27:48-49. 

Isus dându-Şi prețioasa Sa viață nu a fost îmbărbătat prin bucurii triumfătoare, totul era 
posomorât şi descurajat. Acolo spânzurat pe cruce, Mieluşelul imaculat al lui Dumnezeu, al Cărui 
corp era plin de vânătăi şi de răni, acele mâini miloase, care fuseseră totdeauna gata, ca să ajute 
celor apăsaţi şi suferinzi, erau întinse pe cruce şi pironite cu piroane, acele picioare răbdătoare 
care străbătuseră mari depărtări, pentru a duce binecuvântări şi a vesti lumii învăţătura despre 
răscumpărare, erau bătute şi pironite pe cruce; capul Său prețios era rănit printr-o cunună de 
spini; acele buze palide şi tremurânde, care fuseseră întotdeauna gata, ca să întâmpine cu 
bunăvoință cererile omenirii suferinde, rosteau acum tristele cuvinte: „Dumnezeul Meu, 
Dumnezeul Meu, pentru ce M-ai părăsit?” 

Poporul aştepta în tăcere sfârşitul acestei scene înfricoşate. Soarele se arătă iarăşi; dar 
crucea era încă învăluită în întunecime. Preoţii şi mai marii privesc spre Ierusalim; şi iată norul 
cel des s-a lăsat deasupra acestei cetăți şi asupra câmpiilor lui Iuda şi trăsnetele furioase ale 
răzbunării lui Dumnezeu sunt îndreptate contra acestei cetăți osândite. 


Deodată întunericul dispare de pe cruce şi cu o voce limpede care pare a răsuna prin 
întreaga creaţiune, Isus strigă: „S-a isprăvit” „Tată, în mâinile Tale îmi încredinţez duhul!” O 
lumină învăluia crucea şi fața Mântuitorului strălucea de mărire cerească, asemenea soarelui. 
Apoi Îşi plecă capul pe piept şi Şi-a dat viaţa. 

Privitorii erau înmărmuriți şi cu ochii încremeniţi asupra Mântuitorului. Iarăşi se lăsă 
întuneric asupra pământului şi un zgomot asurzitor asemenea unui tunet puternic a fost auzit. 
Acesta a fost urmat de un cutremur de pământ. Gloata a fost aruncată grămadă la un loc şi s-a dat 
loc la cea mai mare panică şi confuzie. În munţii din împrejurimi, stâncile se crăpau şi se 
prăbuşeau cu mare zgomot şi multe din ele se prăvăleau cu mult vuiet în vale. Mormintele s-au 
deschis şi cei morți au fost aruncaţi afară. Creațiunea părea a se sfărâma în bucăți. Preoţii, mai 
marii, ostaşii şi ajutoarele călăilor amuţiră de spaimă şi căzură la pământ. Întunericul se abătu 
iarăşi de pe muntele calvarului, dar plană încă mereu asupra Ierusalimului asemenea unui văl 
funebru. În momentul în care Hristos muri, preoții erau tocmai în timpul slujbei în 435 
templu înaintea catapetesmei care despărțea Sfânta de Sfânta Sfintelor. 

Deodată ei simțiră că pământul de sub picioarele lor se clatină, iar catapeteasma 
templului, o broderie bogată şi puternică, care era înnoită în fiecare an, a fost sfâşiată în două de 
sus până jos, prin acea mână neprihănită, care scrisese pe peretele palatului lui Belşaţar acele 
cuvinte de judecată. Sfânta Sfintelor, în care numai o dată pe an era voie să calce picior omenesc 
şi acesta cu multă solemnitate, a fost lăsată acum pradă ochilor privitorilor. Prezenţa lui 
Dumnezeu nu avea să umbrească mai departe tronul harului pământesc. Lumina măreției Sale nu 
avea să lumineze mai departe, asupra acestuia, nici norul dezaprobării Sale nu avea să mai 
întunece pietrele prețioase de pe pieptăraşul marelui preot. 

Când Hristos muri pe crucea de pe Golgota a fost deschis atât pentru păgâni cât şi pentru 
iudei o cale nouă şi vie. Mântuitorul avea să servească de aici înainte ca Preot şi Mijlocitor în 
cerurile cerurilor. În viitor sângele animalelor de jertfă adus pentru păcat era fără valoare; căci 
Mielul lui Dumnezeu murise pentru păcatele lumii. Întunecimea, care se lăsase peste pământ, era 
o dovadă despre participarea naturii pentru Hristos în lupta Sa cu moartea. Ea dovedi lămurit 
omenirii, că Soarele dreptăţii, Lumina lumii, Îşi retrăgea razele Sale de pe oraşul cel mai 
favorizat din lume, Ierusalim. Aceasta era o mărturie minunată, pe care o dădu Dumnezeu, pentru 
ca credinţa generaţiilor viitoare să fie întărită. Isus nu-Şi dădu viaţa până ce lucrarea pe care El 
venise s-o facă nu a fost terminată: şi El strigă cu ultima Sa suflare: „S-a sfârşit”. 

Îngerii tresăltară de bucurie când auziră aceste cuvinte; căci marele plan de mântuire 
fusese adus la biruinţă. Domnea bucurie în cer, că printr-o viață de ascultare, fiii lui Adam vor 
putea în cele din urmă să fie ridicați iarăşi în prezenţa lui Dumnezeu. Satan a fost biruit şi ştia că 
împărăția sa este pierdută. 

Când creştinul va învăţa să înțeleagă cuprinsul marii jertfe a Maiestăţii cereşti, atunci 
planul de mântuire îi va părea mult mai înălțat şi când va medita la Golgota, vor fi trezite 
întotdeauna în inima lui cele mai profunde şi mai sfinte sentimente. Contemplarea iubirii de 
neasemănat a Mântuitorului, ar trebui să pună stăpânire întotdeauna pe cugetele sale, să-i mişte şi 
să-i înmoaie inima şi să-i înnobileze 436 sentimentele şi să i le perfecționeze şi să-i transforme în 
totul întreg caracterul. Cuvintele Apostolului sună: „Căci n-am avut de gând să ştiu între voi 
altceva decât pe Isus Hristos şi pe El răstignit”. 1 Cor. 2:2. 

Tot astfel şi fiecare dintre noi poate privi înapoi la Golgota şi să strige: „În ce mă priveşte 
departe de mine gândul să mă laud cu altceva decât cu crucea Domnului nostru Isus Hristos, prin 
care lumea este răstignită față de mine şi eu față de lume!” Gal. 6:14. 

Speranţele ucenicilor păreau a dispărea odată cu moartea lui Hristos. 


Ei priveau la ochii Săi închişi, la capul Său plecat într-o parte, la părul Său mânjit cu 
sânge, la mâinile şi picioarele Sale străpunse şi spaima şi chinul lor sufletesc era nespus. Ei nu 
crezură până în ultima clipă, că El va muri şi ei de abia puteau crede ochilor lor, că El a murit 
într-adevăr. Maiestatea cerului Îşi dăduse viaţa, părăsit de credincioşi, fără a I se da vreo alinare 
sau vreun cuvânt de compătimire; căci chiar îngerilor plini de compătimire nu le-a fost permis, ca 
să aducă vreun serviciu Suveranului lor. 

Noaptea se lăsă şi o tăcere stranie domnea pe Golgota. Mulțimea se împrăştie şi mulți se 
întoarseră înapoi la Ierusalim, cu inimile pline de cugete cu totul deosebite, de cele de dimineaţă. 
Foarte mulți veniseră la locul de răstignire numai dintr-o simplă curiozitate, iar nu de ură contra 
lui Hristos. Dar credeau totuşi în rapoartele pe care preoţii le născociseră asupra Lui şi-L priveau 
ca pe un făcător de rele. La execuţie ei primiseră sentimentul conducătorilor iudeilor şi se uniră în 
agitația lor nefirească cu gloata spre a-L batjocori şi lua în râs. 

Dar când pământul a fost învăluit de întuneric şi propriile lor conştiinţe îi mustrau, mintea 
câştigă iarăşi supremație asupra lor şi ei simțeau că s-au făcut vinovaţi de o mare nedreptate. Nici 
o glumă sau râs batjocoritor nu a mai fost auzit în timpul acelui întuneric grozav şi când lumina 
îşi făcu loc iarăşi, ei porniră pe cale spre casele lor, cu o sfială sfântă în inimi şi chinuiti de 
mustrări de conştiinţă. Ei căpătaseră convingerea că învinuirile preoților erau false şi că Isus nu 
fusese un amăgitor şi cu câteva săptămâni mai târziu aparţineau şi aceştia miilor care se 
convertiseră din inimă la creştinism când Petru le predica la ziua Cincizecimii şi marea taină a 
crucii, ca şi alte taine despre Mesia Golgota le-au fost lămurite şi pricepute. 

Ostaşii romani înconjurau crucea, când Hristos strigă cu un glas plin de putere 
surprinzătoare: „S-a sfârşit!” şi Îşi dădu sfârşitul cu acest strigăt de biruință pe buze. Niciodată 
până aici nu văzuseră ei o moarte pe cruce ca aceasta. Era ceva nemaiauzit ca cineva să moară 
după şase ore de răstignire. Moartea produsă prin răstignire venea încet şi târziu puterile se 
epuizau încetul cu încetul, până ce se putea cu greu distinge, dacă viaţa s-a stins sau nu. Faptul că 
un om putea vorbi cu o voce atât de limpede şi puternică cu puţin înainte de moartea Sa, era un 
eveniment miraculos, care uimi la culme pe ostaşii romani, care erau obişnuiţi cu asemenea 
scene; căpitanul cohortei de ostaşi declară imediat: „Cu adevărat acesta a fost Fiul lui 
Dumnezeu!” Mat. 27:54. Noi vedem prin urmare că trei bărbați şi-au mărturisit pe față credința 
lor în Hristos, chiar în ziua morții Sale şi anume: căpitanul gărzii romane, acela care a dus crucea 
în locul Mântuitorului şi acela care a murit pe cruce alături de El. 

Privitorii şi ostaşii care priveau crucea, erau convinşi, atât pe cât sufletele lor puteau primi 
o astfel de idee, că Isus este Mântuitorul, în care Israel nădăjduia de atâta vreme. Dar întunecimea 
care învăluia pământul, nu putea fi mai deasă decât aceea care învăluia sufletele preoților şi ale 
mai marilor. Evenimentele pe care ei le văzuseră, nu avuseseră nici un efect favorabil asupra lor 
şi ura lor contra lui Isus nu încetase nici la moartea Sa. 

La timpul naşterii Sale, îngerul strălucitor văzut pe cer ca o stea, a cunoscut pe Hristos şi a 
condus pe magi la ieslea, în care El era culcat. 

Oştile cereşti L-au cunoscut şi au vestit lauda Sa pe câmpiile Betleemului. Marea a 
recunoscut glasul Său şi a dat ascultare ordinului Său. Boala şi moartea s-au supus poruncii Sale 
şi au dat drumul prăzii la cuvântul Său. Soarele L-a recunoscut şi şi-a ascuns fața sa luminoasă în 
fața priveliştii chinurilor morții Sale. Chiar şi stâncile L-au recunoscut şi s-au sfărâmat în bucăţi 
la strigătul Său de moarte. Deşi chiar natura neînsuflețită recunoscu astfel pe Hristos şi dădu 
mărturie, că El este într-adevăr Fiul lui Dumnezeu, totuşi preoţii şi mai marii nu recunoscură pe 
Mântuitorul; ei lepădară dovezile dumnezeirii Sale şi îşi împietriră inimile contra adevărurilor 
Sale, El nu era aşa de simţitor ca stâncile de 438 granit ale munților. 


Iudeii nu doreau, ca corpurile acelora care fuseseră executaţi să rămână pe cruce în acea 
noapte. Ei erau extrem de îngrijoraţi de a nu mai atrage mai departe atenția poporului asupra 
evenimentelor care însoţiseră moartea lui Isus. Ei se temeau de urmările, pe care le-ar fi putut 
avea evenimentele acelei zile pentru sufletele poporului. Sub pretext că nu voiau să profaneze 
prin aceasta sfinţenia Sabatului, ca corpurile să rămână pe cruce în timpul acelei zile sfinte, care 
urma după ziua răstignirii, fruntaşii iudei cerură lui Pilat, ca să le dea voie, ca să grăbească 
moartea acestor victime, aşa ca corpurile lor să fie îndepărtate înainte de apusul soarelui. 

Pilat era tot aşa de înclinat ca şi ei, de a nu lăsa nici o clipă mai mult decât era necesar ca 
să mai dăinuiască acea privelişte revoltătoare a lui Isus pe cruce. După ce confirmarea 
guvernatorului a fost astfel dobândită, celor doi făcători de rele răstigniți odată cu Hristos, li s-au 
sfărâmat fluierele picioarelor spre a grăbi moartea lor. Dar Isus era deja mort şi de aceea nu-l 
sfărâmară picioarele. Ostaşii brutali, care au fost martori ai privirii şi cuvintelor lui Isus pe calea 
Sa la Golgota şi pe când El Îşi dădea viaţa pe cruce, au fost mişcaţi de cele ce văzuseră şi auziseră 
şi de aceea se abţinură de la orice mutilare a lui Isus prin sfărâmarea fluierelor picioarelor Sale. În 
felul acesta a fost împlinită profeția, care declarase că nu avea să I se sfărâme nici un os; şi legea 
Paştelui, care cerea o jertfă desăvârşită şi întreagă, a fost de asemeni împlinită prin jertfirea 
Mielului lui Dumnezeu. „Să nu lase din ele nimic până a doua zi dimineaţa şi să nu frângă nici un 
os din ele.” Numeri 9:12. 

După sfatul preoţilor, care doreau să se asigure de moartea Mântuitorului, un ostaş Îl 
împunse cu sulița în coastă, făcându-l astfel o rană care i-ar fi atras imediat moartea, chiar dacă n- 
ar fi fost mort deja. Din rana deschisă curgea sânge şi apă într-o măsură bogată şi uşor de 
deosebit între una şi alta. Acest fapt misterios a fost observat de toţi cei de faţă şi loan raportează 
această întâmplare într-un mod foarte reprezentativ; el zice: „Unul dintre ostaşi I-a străpuns 
coasta cu sulița; şi îndată a ieşit din ea sânge şi apă. Faptul acesta este adeverit de cel ce L-a 
văzut: mărturia lui este adevărată şi el ştie că spune Golgota adevărul, pentru ca şi voi să credeți. 
Aceste lucruri s-au întâmplat, ca să se împlinească Scriptura: “Niciunul din oasele Lui nu va fi 
sfărâmat.” 

Şi în altă parte Scriptura mai zice: “Vor vedea pe cine au străpuns.”” Ioan 19:34-37. 

După înviere preoţii şi mai marii răspândiră zvonul, că Isus n-ar fi murit pe cruce, ci ar fi 
rămas numai leşinat şi după aceea şi-ar fi venit iarăşi în fire. Un alt raport mincinos declara, că în 
mormânt nu s-ar fi pus un corp real de carne şi sânge, ci numai un chip asemănător. Dar mărturia 
lui loan despre împungerea în coastă a Mântuitorului şi despre sângele şi apa care au curs din 
rana Sa, dezminţi aceste rapoarte false, care fuseseră răspândite în popor de către acei iudei lipsiți 
de conştiinţă. 

La mormânt. 

Crima pentru care Isus a fost crucificat, era pretinsa trădare contra guvernării romane şi 
persoanele care sufereau moartea pentru o asemenea crimă, erau luate de pe cruce de către 
soldaţii de rând şi duse la un loc de îngropăciune, care era destinat în mod exclusiv pentru o clasă 
de criminali, care suferiseră cea mai grea pedeapsă a legii. 

loan era în mare nedumerire, ce măsuri să ia în privința corpului neînsuflețit al Maestrului 
său iubit. Fiori îl cuprindeau la gândul, că el va fi luat de ostaşi brutali şi lipsiți de orice bun simţ 
şi-L vor duce la un loc profanator de îngropăciune. El ştia, că de la autorităţile iudaice nu se putea 
dobândi nici-o favoare; nici de la Pilat nu se putea aştepta mai mult. Dar Iosif şi Nicodim se 
dădură totuşi la iveală în acest timp de nevoie. Aceşti bărbaţi erau amândoi membrii marelui sfat 
iudaic şi se cunoşteau cu Pilat. Ei dispuneau de multă avere şi aveau mare influenţă şi se 
hotărâseră ca corpul lui Isus să fie înmormântat în cinste. 


Iosif merse cu îndrăzneală la Pilat şi-l rugă să-i dea corpul lui Isus spre a-L înmormânta. 
Cererea Sa a fost aprobată numaidecât de către Pilat, care credea încă ferm în nevinovăția lui 
Isus. Pilat află acum pentru prima dată, de la Iosif că Isus este mort într-adevăr. Preoţii evitaseră 
în mod intenționat de a-l pune până aici în cunoştinţă despre aceasta, deşi fel de fel de rapoarte 
contradictorii ajunseră la urechile sale despre evenimentele ciudate care însoţiseră crucificarea 
Sa. Acum el află, că Mântuitorul a murit tocmai în momentul, când dispăruse acea întunecime 
misterioasă, care învăluise pământul. Pilat a fost uimit, La mormânt că Isus a murit aşa de curând; 
căci acei care erau răstigniți, lâncezeau adesea zile întregi pe cruce. Raportul pe care Pilat îl primi 
acum despre moartea lui Isus, îl făcu să creadă şi mai cu tărie că Isus nu a fost un om obişnuit. 
Guvernatorul roman a fost mişcat în mod extraordinar şi regreta cu durere că a luat parte la 
osândirea Mântuitorului. 

Preoţii şi mai marii i-au atras atenţia lui Pilat şi slujitorilor săi, să se ferească de orice 
amăgire posibilă, pe care ucenicii lui Isus ar încerca-o cu privire la corpul Său. De aceea, înainte 
de a accepta cererea lui Iosif, Pilat întrebă pe sutaşul care avea comandă asupra oștilor care 
păzeau crucea şi află de pe buzele acestuia că vestea despre moartea lui Isus este adevărată; şi la 
stăruințele lui Pilat i se povestiră scenele grozave de pe Golgota, confirmând astfel mărturia lui 
Iosif. 

Pilat dădu apoi un ordin oficial, ca corpul lui Isus să fie predat lui Iosif. Pe când ucenicul 
loan se gândea cu durere şi îngrijorare, la sfintele rămăşiţe ale Maestrului său iubit, Iosif din 
Arimateia veni înapoi cu însărcinarea de la guvernator; iar Nicodim, care prevăzuse mai dinainte 
succesul discuţiei lui Iosif cu Pilat, veni cu o amestecătură prețioasă de smirnă cu aloe, ca la o 
sută de litre. Nici chiar celui mai mare fruntaş din tot Ierusalimul nu i s-ar fi dovedit o cinste mai 
mare ca aceasta la moarte. 

Femeile din Galilea rămaseră la ucenicul loan, spre a vedea ce măsuri se vor lua pentru 
corpul lui Isus. Acesta le era încă mereu scump, deşi credinţa lor în Isus ca Mesia cel făgăduit 
încetase o dată cu moartea Sa. 

Ucenicii erau adânciţi într-o tristețe adâncă şi atât de covârşiţi de cele pățite, încât nu erau 
în stare, să-şi amintească de cuvintele lui Isus, care le anunţase de mai înainte tocmai întâmplarea 
acestor lucruri cu privire la Sine. Femeile au fost uimite când au văzut că Iosif şi Nicodim, 
amândoi membrii onorați ai marelui sfat şi oameni bogaţi, arătau tot atâta zel ca şi ele, în a îngriji 
ca să facă lui Isus o înmormântare cuviincioasă. 

Niciunul dintre aceşti bărbați nu se ataşaseră lui Isus pe faţă în timpul vieţii Sale, deşi 
amândoi credeau în El. Ei ştiau că dacă şi-ar fi mărturisit credinţa lor pe faţă, ar fi fost excluşi din 
marele sfat Iudaic, din cauza prejudecăţii preoților şi a mai marilor contra lui Isus. Aceasta le-ar 
fi 442 răpit orice ocazie, de a-l veni în ajutor prin influenţa lor la întrunirile sfatului sau de a-L 
apăra. În diferite rânduri ei au dovedit netemeinicia învinuirilor aduse contra Lui şi au protestat 
chiar contra arestării Sale şi întrunirea se dizolvase fără să-şi fi ajuns scopul dorit, căci era cu 
neputinţă să osândească pe Isus fără unanimitate de voturi în marele sfat. Scopul preoților a fost 
realizat în cele din urmă prin convocarea unei adunări secrete, la care Iosif şi Nicodim nu au fost 
invitaţi. 

Cei doi domni, membrii ai sfatului, se ridicară acum pe față în sprijinul ucenicilor. 
Ajutorul acestor bărbaţi bogaţi şi cu vază era foarte necesar în acel timp. Ei puteau face pentru 
Salvatorul ucis, ceea ce ucenicii mai săraci nu erau în stare să facă şi poziția lor ca influenţă îi 
păzea într-o anumită măsură de critici şi reproşuri. Pe când ucenicii recunoscuţi ai lui Hristos 
erau descurajaţi şi intimidaţi şi nu cutezau să se declare pe faţă ca urmaşi ai Săi, aceşti bărbaţi 
păşiră cu îndrăzneală şi ajutară cu tot ce le sta la îndemână. 


Cu cel mai mare respect şi venerație, ei luară cu propriile lor mâini corpul lui Isus de pe 
stâlpul de tortură; şi lacrimile le curgeau de milă când priveau corpul Său plin de răni şi sfâşiat. 
Ei l-au scăldat cu îngrijire şi l-au spălat de petele de sânge. Iosif poseda un mormânt nou, săpat în 
piatră pe care îl destinase pentru sine; acesta era în apropiere de Golgota şi acum el îl pregăti 
pentru Isus. Atât corpul cât şi balsamurile aduse de Nicodim au fost înfăşurate într-o pânză, iar 
cei trei ucenici duseră povara prețioasă la mormântul cel nou, în care nimeni nu fusese pus până 
atunci. 

Acolo ei întinseră picioarele desfigurate şi îndoiră mâinile strivite pe pieptul neînsuflețit 
al Mântuitorului. Femeile din Galilea se apropiară pentru a se asigura, că se făcuse tot ce era 
posibil pentru corpul fără viaţă al iubitului lor Învățător. Apoi ei au văzut cum piatra cea grea a 
fost prăvălită pe uşa cavoului; iar Fiul lui Dumnezeu a fost lăsat să Se repauzeze. Femeile au fost 
cele din urmă care părăsiră crucea şi tot cele dintâi la mormântul lui Hristos. Pe când amurgul 
serii se lăsa, Maria Magdalena şi celelalte două Marii stau încă la locul de odihnă al Domnului 
lor, vărsând lacrimi de durere pentru soarta Aceluia, pe care ele ÎI iubeau. 

Deşi fruntaşii Iudei reuşiseră să-şi aducă la îndeplinire planul dia-443 

La mormânt bolic, totuşi îngrijorarea lor nu a fost înlăturată prin moartea lui Isus şi nici 
gelozia lor contra lui Hristos nu a fost stinsă. Bucuria pentru răzbunarea satisfăcută era 
amestecată cu o neîncetată îngrijorare, că acel corp neînsufleţit, care zăcea în mormântul lui Iosif, 
se va ridica iarăşi la viață. Ei au făcut toate sforțările posibile, ca să facă lumea să creadă că El ar 
fi un amăgitor, dar totul în zadar. Pretutindeni se auzea întrebându-se de Isus din Nazaret, din 
partea acelora care n-auziseră încă despre moartea Sa şi care îşi aduseseră pe amicii lor bolnavi şi 
muribunzi la sărbătoarea Paştelui la Ierusalim, pentru a fi vindecaţi de Marele Doctor. Preoții 
ştiau în inimile lor că Isus fusese atotputernic; ei văzuseră minunea Sa la mormântul lui Lazăr; ei 
ştiau că El chemase acolo pe mort iarăşi la viaţă şi ei tremurau acum de teamă că şi El Însuşi Se 
va scula din morți. 

Ei L-auziră declarând că El are putere să-Şi dea viaţa şi să Şi-o ia iarăşi. Ei îşi aminteau 
de cuvintele Sale: „Stricaţi Templul acesta şi în trei zile îl voi ridica.” Punând aceste două 
pretenţii în legătură, ei au fost cuprinși de frică. Când Iuda trădă pe Maestrul său în mâinile 
preoţilor, el le repetă declarația pe care Isus o făcuse ucenicilor în secret, pe când erau pe cale 
spre cetate. Pe atunci El zisese: „Iată că ne suim la Ierusalim şi Fiul omului va fi dat în mâinile 
preoţilor celor mai de seamă şi ale cărturarilor. Ei ÎI vor osândi la moarte, şi-L vor da în mâinile 
Neamurilor, ca să-L batjocorească, să-L bată şi să-L răstignească; dar a treia zi va învia.” Matei 
20:18-19. Ei îşi amintiseră de multe lucruri pe care le zisese EI şi pe care ei le recunoscură ca o 
profeție limpede a evenimentelor, care avuseseră loc. Ei nu se gândeau decât cu neplăcere la 
aceste lucruri, dar nu le puteau evita. Asemenea tatălui lor, diavolul, ei credeau şi se cutremurau. 
Acum, după ce marea agitaţie trecuse, chipul lui Hristos se impunea spiritului lor, cum El sta 
liniştit şi fără să se plângă în faţa vrăjmaşilor Săi, suportând fără murmur insultele şi batjocurile 
lor. Ei se gândeau la rugăciunea Sa, prin care EI cerea iertare pentru acei care ÎI pironiseră pe 
cruce, la înfruntarea propriilor Sale suferinţe şi la ascultarea îndurătoare a rugăciunii tâlharului 
muribund, la întunericul care acoperise pământul şi a cărui dispariție pe neaşteptate, cum şi la 
strigătul Său triumfal: „S-a sfârşit!” 444 care părea a răsuna prin tot universul, la moartea Sa, la 
cutremurarea pământului şi la despicarea stâncilor, la deschiderea mormintelor şi la ruperea 
catapetesmei de la templu. Toate aceste împrejurări ciudate năpădeau sufletul lor ca o dovadă 
covârşitoare că Isus era Fiul lui Dumnezeu. 

Când Iuda raportă preoților cuvintele lui Isus cu privire la apropierea morții Sale, ei 
râdeau de idea prezicerii Sale de mai înainte a evenimentelor. Dar acum toate prezicerile Sale se 
împliniseră până aici şi ei nu erau siguri, dacă întreaga sa profeție se va împlini. Ei se temeau, că 


dacă Isus se va scula din morţi, ei vor trebui să plătească cu viața lor fapta lor criminală. Ei nu 
puteau dormi, pentru că se aflau într-o mai mare nelinişte pentru Isus după moartea Sa, decât în 
timpul vieții Sale. 

Pe atunci ei gândeau, că unica lor speranță pentru bunul lor mers şi reuşită a influenței lor 
ar consta în aceea, de a aduce la tăcere vocea Sa mustrătoare, dar acum ei tremurau de puterea 
minunată, pe care El o posedase. 

Ei nu se odihniră decât puţin în Sabat. Deşi până aici ei nu trecuseră peste pragul casei 
unui păgân, de teamă să nu se necurăţească, totuşi ei ținură o consfătuire cu privire la corpul lui 
Hristos. Ei ştiau că ucenicii nu aveau să facă nici o încercare de a-L îndepărta din mormânt până 
după Sabat; totuşi au avut în vedere şi au luat măsuri de prevedere pentru sigilarea acestuia. De 
acea „preoţii cei mai de seamă şi Fariseii, s-au dus împreună la Pilat şi i-au zis: “Doamne ne-am 
adus aminte că înşelătorul acela, pe când era încă în viaţă a zis: “După trei zile voi învia.” Dă 
poruncă dar ca mormântul să fie păzit bine până a treia zi, ca nu cumva să vină ucenicii Lui 
noaptea să-l fure trupul şi să spună norodului: “A înviat din morți!” Atunci înşelăciunea aceasta 
din urmă ar fi mai rea decât cea dintâi.” Matei 27:62-64. Pilat dorea tot atât de puţin ca şi iudeii, 
ca Isus să învie cu putere, pentru a pedepsi vina acelora, care îl omorâseră; şi de aceea el le puse 
imediat la dispoziţie un detaşament de soldaţi cu cuvintele: „Aveţi o strajă; duceţi-vă de păziţi 
cum puteți. Ei au plecat şi au întărit mormântul, pecetluind piatra şi punând strajă.” Matei 27:65- 
66. 

Disciplina în armata romană era foarte strictă. O santinelă, care ar La mormânt fi fost 
găsită dormind la postul ei, era pedepsită cu moartea. Iudeii recunoscură avantajul faptului de a 
avea o astfel de gardă la mormântul lui Isus. Ei pecetluiră piatra care era pusă la uşa 
mormântului, pentru ca aceasta să nu fie sfărâmată înainte de a se cunoaşte faptul şi luară orice 
măsură posibilă de prevedere, pentru a împiedica pe ucenici, de a face vreo înşelătorie cu corpul 
lui Isus. Toate planurile şi măsurile lor de prevedere, nu făcură decât ca triumful învierii să fie cu 
atât mai desăvârşit şi adevărul singur să fie statornicit cu atât mai mult. 

Cum trebuie să fi privit Dumnezeu şi îngerii Săi sfinți la toate aceste pregătiri, pentru 
păzirea corpului Mântuitorului lumii. Cât de slabe şi de nebuneşti trebuie să le fi părut aceste 
sforţări! Garda şi armele romane nu erau în stare să ţină închis în mormânt pe Domnul vieții. 
Hristos declarase, că are putere, să-Şi dea viaţa şi să Şi-o ia iarăşi. Ceasul biruinţei Sale se 
apropiase acum. 

Dumnezeu Însuşi rânduise evenimentele, care aveau să însoţească naşterea lui Hristos. 
Fusese stabilit un timp când El avea să apară în chip omenesc. Un lung lanţ de profeție inspirată 
indica la venirea lui Hristos în lumea noastră şi descrise foarte amănunțit felul cum El avea să fie 
primit. Dacă Mântuitorul ar fi apărut mai înainte, într-un alt timp din istoria lumii, atunci 
avantajele provenite din aceasta nu ar fi fost atât de mari pentru creştini, deoarece credinţa lor nu 
ar fi fost dezvoltată şi întărită prin studierea profeţiilor, care se întindeau departe în viitor şi 
povesteau evenimentele care aveau să aibă loc. 

Deoarece iudeii se abătuseră într-un mod păcătos de la Dumnezeu, El îngăduise ca ei să 
cadă sub stăpânirea unei națiuni păgâne. Numai o anumită putere mărginită la mai rămăsese 
iudeilor; nici chiar sinodul sau marele sfat nu avea autoritatea de a da sentința definitivă în cazuri 
însemnate, cum era pedeapsa cu moartea. Un popor, care era stăpânit de bigoţie şi de superstiție, 
cum era poporul iudeu, era crud şi furios. 

Înţelepciunea lui Dumnezeu se arătă în trimiterea Fiului Său în lume într-un timp când 
puterea romană avea supremație. Dacă autoritatea iudaică ar fi dispus de putere deplină, atunci 
noi n-am fi avut acum nici o istorie a vieţii şi a activităţii lui Hristos printre oameni. Preoții şi mai 
marii geloşi, ar fi pus capăt imediat unui adversar atât de puternic. Ei 446 


L-ar fi omorât desigur cu pietre pentru învinuirea falsă, că ar fi călcat legea lui Dumnezeu. 
Iudeii nu întrebuințau crucea ca pedeapsă cu moartea; aceasta era o metodă de pedeapsă romană; 
aşadar nu ar fi putut exista nici o cruce pe Golgota. În cazul acesta profeția ar fi rămas 
neîmplinită; căci Hristos avea să fie ridicat pe cruce în public, aşa după cum şarpele fusese ridicat 
în pustie. 

Puterea romană era unealta în mâna lui Dumnezeu, spre a împiedica, ca lumina lumii să 
fie stinsă. Conform planului lui Dumnezeu, crucea a fost ridicată în faţa tuturor naţiunilor, 
limbilor şi popoarelor şi atrase atenţia tuturor asupra Mielului lui Dumnezeu care ridică păcatele 
lumii. 

Dacă venirea lui Hristos ar fi fost amânată pentru anii de mai târziu, până ce puterea 
iudaică ar fi scăzut şi mai mult, atunci profeția ar fi rămas neîmplinită; căci iudeilor nu le-ar fi 
fost posibil, cu puterea lor dispărută, de a mişca autoritățile romane ca să-şi pună iscălitura sub 
sentinţa de moarte a lui Isus, pe baza învinuirilor lor mincinoase şi nici o cruce nu s-ar fi ridicat 
pentru El pe Golgota. Curând după moartea Salvatorului, crucea a fost desființată ca pedeapsă de 
moarte. Scenele, care au avut loc la moartea lui Isus, purtarea neomenoasă a poporului, 
întunecimea nenaturală care învăluia pământul şi durerea chiar a naturii care şi-o exprima prin 
despicarea stâncilor şi prin fulgere şi trăsnete, îi umplu atât de mult cu mustrări de conştiinţă şi cu 
o astfel de spaimă, încât crucea ca unealtă de ucidere a fost curând scoasă din uz. Când gloata 
ajunse încă o dată la putere la distrugerea Ierusalimului, răstignirea a fost introdusă pentru câtva 
timp şi ca urmare la aceasta au fost ridicate multe cruci pe Golgota. 

Atât timpul, cât şi modul venirii lui Hristos era o împlinire imediată şi desăvârşită a 
profeției. Faptele citate în această privință în mărturiile apostolilor şi a contemporanilor lor 
aparţin celor mai puternice dovezi pentru adevărul credinţei creştine. Noi nu am fost martori 
oculari ai minunilor lui Hristos, care dovedeau dumnezeirea Sa; dar avem mărturia ucenicilor Săi, 
care au văzut cu ochii toate acestea; şi prin credință, noi vedem cu ochii lor şi auzim cu urechile 
lor, iar credinţa noastră în legătură cu a lor cuprinde adevărul dovedit. 

Apostolii au primit pe Isus bazați pe mărturia profeților şi a bărbaților 447 

La mormânt lui Dumnezeu, care cuprindea un timp de mai multe secole. Lumea creştină 
are acum un lanţ plin şi desăvârşit de argumente, care se întind atât asupra Vechiului, cât şi a 
Noului Testament; în cel dintâi ni se atrage atenția asupra venirii Mântuitorului, iar în cel de al 
doilea se găsesc împlinirile condiţiilor profeţiei. Toate acestea sunt îndeajuns pentru a se întemeia 
credinţa acelora care sunt voioşi să creadă. Intenţia lui Dumnezeu era, de a da neamului omenesc 
o ocazie de a dezvolta şi întemeia mai departe credinţa în Dumnezeu şi în Fiul Său precum şi în 
activitatea Spiritului Sfânt. 

Sfârşitul luptei. 

Când Hristos strigă: „S-a sfârşit!” cerul întreg triumfă. Lupta dintre Hristos şi Satana, în 
privinţa aducerii la îndeplinire a planului de mântuire a fost terminată. Spiritul lui Satan şi faptele 
sale prinseseră rădăcini adânci în inimile oamenilor. Dacă Satana ar fi ieşit învingător, atunci 
moartea ar fi fost soarta omenirii. Ura înverşunată pe care el o nutrea contra Fiului lui Dumnezeu 
a fost dată pe faţă prin felul, cum el a tratat pe Isus, pe când acesta era încă în lume. Trădarea, 
osândirea şi crucificarea lui Hristos, fuseseră toate puse la cale prin vrăjmaşul cel căzut. Ura sa, 
care se dădu pe faţă prin moartea Fiului lui Dumnezeu, arătă pe Satan la toate fiinţele create, ce 
nu erau căzute prin păcat, în adevăratul său caracter diabolic. 

Îngerii cei sfinţi au fost umpluţi de oroare de faptul, că unul care făcuse parte dintre ei, a 
putut cădea atât de mult, încât să poată fi capabil de o astfel de cruzime. Orice simţ de 
compătimire, pe care ei îl nutriseră vreodată pentru exilarea sa, dispăru acum în totul din inima 
lor. Invidia care se arătă prin răzbunarea sa contra unei persoane nevinovate, a fost îndeajuns 


pentru a da la o parte îmbrăcămintea de lumină cerească, pe care el şi-o arogase şi a descoperi sub 
ea urâciunea oribilă a ființei sale. Manifestarea unei astfel de răutăţi contra Fiului lui Dumnezeu, 
care se coborâse din cer cu o tăgăduire de sine şi cu o iubire nemaivăzută până atunci, pentru 
fiinţele create după chipul Său şi care primise natura lor căzută, era o crimă atât de oribilă contra 
cerului, care umplu cu fiori Sfârşitul luptei pe îngeri şi rupse pentru totdeauna ultima legătură de 
iubire care mai existase între Satana şi lumea cerească. Satan făcuse eforturi extraordinare contra 
lui Isus, de la timpul când El apăruse ca copil în Betleem. El încercase pe orice cale posibilă, ca 
să-L împiedice, de a creşte la vârsta desăvârşită de adult, de a păşi ca bărbat neprihănit în sfânta 
Sa chemare şi în cele din urmă de a-Şi duce fără murmur nemărginita Sa jertfă de predare a vieții 
Sale pentru păcatele oamenilor. 

Dar Satan nu a reuşit să-L descurajeze, sau să-L oprească de la lucrarea, pe care El venise 
s-o împlinească pe pământ. Furtuna furiei lui Satan bântui asupra Lui din pustie şi până la 
Golgota; dar cu cât el năvăli mai fără milă asupra Lui, cu atât mai strâns se ţinu Fiul lui 
Dumnezeu de braţele Tatălui Său, spre a păşi mai departe pe cărarea stropită de sânge. 

Toate sforțările lui Satana, de a-L apăsa şi birui, scoteau în evidență caracterul nepătat al 
lui Hristos într-o lumină şi mai strălucită. 

În această luptă dintre Hristos şi Satana, procedeul lui Dumnezeu în excluderea îngerului 
căzut din cer, care ocupase altă dată cel dintâi loc după Hristos, a fost îndreptăţit în totul. Întreg 
cerul şi lumile care nu erau căzute încă în păcat, au privit această luptă dintre Hristos şi Satana. 

Cu ce interes încordat au urmărit scenele finale ale acestei lupte! Aceste ființe imaculate 
au văzut, cum Salvatorul intră în grădina Ghetsimani cu sufletul zdrobit de groazele întunericului, 
aşa cum El nu mai simţise niciodată până aici. O spaimă covârșitoare, de moarte, smulse de pe 
buzele Sale acel strigăt amarnic, ca, dacă este posibil să se ia de la EI acel pahar. O groază şi o 
spaimă nespusă cuprinse spiritul Său divin, când simţi prezenţa Tatălui Său retrasă de la El. A 
fost cuprins de o tristeţe a cărei amărăciune întrecea pe aceea a ultimei Sale lupte cu moartea; 
sudoarea de sânge pătrundea prin pori şi cădea în picături mari pe pământ. De trei ori ieşi forțat 
de pe buze aceeaşi rugăciune. 

Cerul nu a putut suporta mai mult această privelişte şi de aceea a fost trimis un sol de 
mângâiere către Fiul lui Dumnezeu căzut pe pământ, care zăcea leşinat şi în agonie sub vina 
îngrămădită a întregii lumi. 

Cerul abandonase această jertfă şi privea cum ea era târâtă de la un tribunal pământesc la 
altul, înconjurată cu batjocuri şi violenţe. El auzise batjocurile şi ironiile prigonitorilor Săi din 
cauza naşterii Sale din neam 450 de jos şi tăgăduirea Sa cu blesteme şi jurământ din partea unuia 
dintre iubiții Săi ucenici. El privise lucrarea turbată a lui Satana şi a puterii sale asupra inimii 
oamenilor. O scenă înfricoşată! Mântuitorul apucat pe la miezul nopții în grădina Ghetsimani ca 
un ucigaş, târât încoace şi încolo de la palatul lui Caiafa la pretoriul lui Pilat; dus de două ori în 
fața preoţilor, de două ori în fața marelui sfat, de două ori înaintea lui Pilat şi o dată înaintea lui 
Irod, batjocorit, biciuit şi osândit, dus afară spre a fi răstignit, purtând povara grea a crucii în 
mijlocul jelirilor fiicelor Ierusalimului şi a batjocurilor gloatei! 

Cerul privea cu durere şi consternare pe Hristos atârnând pe cruce, curgându-l sânge din 
rănile de la tâmple şi căzându-l sudoarea de pe frunte în picături mari. De la mâinile şi picioarele 
Sale sângele se scursese în stânca pe care era fixată crucea. Rănile făcute prin bătaia piroanelor se 
deschiseră foarte mult din cauza greutăţii corpului care atârna de mâinile Sale. Respirația Sa 
greoaie devenise repede şi profundă, când sufletul Său lâncezea sub povara păcatelor lumii. 
Întreg cerul era plin de admiraţie, când rugăciunea lui Hristos a fost auzită în mijlocul suferințelor 
Sale grozave: „Tată, iartă-i, căci nu ştiu ce fac!” Şi totuşi acolo se găseau bărbați creați după 


chipul lui Dumnezeu, care se uniseră cu Satana, spre a amărî Fiului lui Dumnezeu ultima Sa 
suflare de viață. 

Hristos era întruparea lui Dumnezeu Însuşi. Planul şi aducerea la îndeplinire a mântuirii 
omului este o dovadă a înțelepciunii şi puterii dumnezeieşti, care trece cu mult peste priceperea 
mărginită a spiritului omului. Iubirea de nepătruns a lui Dumnezeu pentru neamul omenesc a fost 
dată pe faţă prin darea la moarte a Fiului Său. Hristos se descoperi în toată iubirea şi curăția Sa 
Jertfitoare de sine; omul era acum în stare, să dobândească viața nemuritoare prin meritele Sale. 
Când dreptatea lui Dumnezeu îşi găsi expresia în sentinţa judecătorească, ce anunţa soarta finală 
a lui Satana, că el va fi nimicit în totul împreună cu toți acei, care au stat sub stindardul său, 
strigăte de aleluia au răsunat prin întreg cerul şi au fost intonate cântări de laudă: „Vrednic este 
Mielul, care a fost junghiat, să primească puterea, bogăţia, înțelepciunea, tăria, cinstea, slava şi 
stăpânirea în vecii vecilor!” Apoc. 5:12. 

Când noi privim dreptatea lui Dumnezeu, nu vedem decât o parte a caracterului Său; că în 
mărirea şi puterea Sa, El S-a milostivit de slăbiciunile noastre, prin aceea că trimise pe Fiul Său 
în lume, pentru ca oamenii să nu piară. Prin cruce noi putem cunoaşte iubirea Sa gingaşă şi harul 
Său, în armonie cu dreptatea Sa strictă şi neschimbătoare. 

Asprimea lui Dumnezeu este simțită, când suntem despărțiți de El; dar dacă ne căim de 
păcatele noastre şi prin meritele crucii facem pace cu El, atunci găsim în El un Tată milostiv, care 
prin Fiul Său S-a împăcat iarăşi cu fiii oamenilor. 

Corpul lui Isus a fost pus în mormânt cu toată graba, din cauza apropierii Sabatului, 
pentru ca ucenicii să poată ţine această zi sfântă după lege. Cele două Marii au fost cele din urmă 
la mormânt. Acesta era un Sabat de neuitat pentru ucenicii întristaţi şi în acelaşi timp şi pentru 
preoți, mai mari, cărturari şi pentru popor. Paştele fu sărbătorit, după cum se făcuse încă de 
secole, în timp ce Mielul adevărat, pe care această sărbătoare îl preînchipuia, fusese omorât de 
mâini nelegiuite şi zăcea acum în mormântul lui Iosif. O mare mulțime de închinători umplea 
curțile templului şi jertfele de dimineaţă şi de seară au fost aduse ca de obicei. Foarte multe 
suflete aveau mintea ocupată cu cugete trezite de scenele de la Golgota. Mulţi ochi neadormiţi 
cercetau cu zel profețiile între timpul de la răstignire şi până la înviere; unii pentru a înțelege 
deplina însemnătate a sărbătorii pe care ei o începeau; alții pentru a găsi argumente că Isus n-ar fi 
acela care pretindea că este; iar alții cu speranţe înşelate şi cu inimi îndurerate, căutau după 
dovezi convingătoare, că El este într-adevăr Mesia. Deşi ei în cercetările lor porneau din diferite 
puncte de vedere, erau totuşi convinşi cu toţii de acelaşi adevăr, că profeția şi-a găsit împlinirea 
în evenimentele ultimelor câteva zile şi că cel răstignit a fost într-adevăr Salvatorul lumii. 

Preoţii, care sacrificau înaintea altarului erau cuprinși de presimțiri triste când priveau la 
catapeteasma care a fost ruptă de o mână nevăzută de sus până jos şi pentru care ei nu avuseseră 
nici un timp ca s-o înlocuiască sau s-o repare în totul. Dezvelirea sfintelor mistere ale Sfintei 
sfintelor îi umplea de fiori şi de frică de vreo nenorocire care le-ar sta în față. Mulţi dintre preoți 
erau convinşi în inimile lor de adevăratul 452 caracter al lui Isus; cercetările lor în profeţii nu 
fuseseră în zadar şi după ce El a fost sculat dintre morti, ei Îl recunoscură ca Fiu al lui Dumnezeu. 

Credinţa ucenicilor era întunecată de îndoieli. Ei erau prea nedumeriţi şi nesiguri, pentru 
a-şi aminti de cuvintele lui Isus, care îi avertizase de mai înainte de lucrurile viitoare. Ei erau de 
fapt ca nişte oi risipite fără păstor. Dar niciodată nu iubiseră ei pe Domnul lor ca acum; niciodată 
nu simțţiseră ei valoarea Sa şi dorul lor după El atât de mult, ca atunci, când rămăseseră lipsiţi de 
tovărăşia Lui. 

Când Nicodim a văzut că Isus a fost ridicat pe cruce îşi aminti de cuvintele acelei discuţii 
secrete, pe care o avusese cu El noaptea pe munte. În acel Sabat, pe când Isus zăcea liniştit în 
mormânt, el avusese ocazia favorabilă ca să mediteze la acea convorbire. O lumină mai limpede 


lumină acum sufletul său, iar cuvintele, pe care Isus i le adresase, nu mai erau pentru el nişte 
mistere de nepătruns. El simţea că pierduse deja mult că nu se unise cu Isus încă de pe când El 
viețuia pe pământ. După ridicarea Mântuitorului pe cruce, Nicodim îşi aminti că El îi zisese în 
acea noapte, că Fiul omului trebuie să fie înălțat, asemenea şarpelui care fusese ridicat în pustie. 
Rugăciunea lui Hristos pentru omorâtorii Săi şi aprobarea cererii făcute de tâlharul muribund, pe 
când El însuşi suporta cele mai grozave chinuri de moarte pe cruce avură o influenţă covârșitoare 
asupra inimii învățatului consilier. Şi acel ultim strigăt: „S-a sfârşit!” care a fost rostit asemenea 
cuvintelor unui cuceritor, însoțit de cutremurarea pământului, de întunecarea cerului, de crăparea 
stâncilor şi de ruperea catapetesmei din templu pecetluiră pentru totdeauna credinţa lui Nicodim. 

Iosif crezuse în Isus, deşi ţinuse aceasta în tăcere. În locul temerilor acestor doi bărbaţi, 
veni acum curajul unei credinţe statornice şi nestrămutate. În timpul acelei sărbători vrednice de 
amintire a Paştelui, scenele răstignirii erau obiectul cugetării şi al convorbirii tuturor. Sute de 
oameni îşi aduseseră cu ei rudele şi amicii lor bolnavi la sărbătoarea Paştelui, aşteptând să vadă 
pe Isus şi să-L poată mişca, ca să-i vindece şi să-i salveze. Dar decepţia lor a fost mare, când nu 
găsiră pe Isus la sărbătoare şi când aflară că El a fost răstignit ca un criminal ordinar, 453 

Sfârşitul luptei indignarea şi amărăciunea lor nu mai cunoştea margini. Nu le mai rămânea 
nici o speranță, de a-L mai vedea vreodată iarăşi şi de a mai auzi cuvintele Sale de mustrare, de 
mângâiere şi de speranță pe străzile Ierusalimului, pe marginea lacului, în sinagogi şi prin 
dumbrăvi. 

Evenimentele care au însoţit moartea Sa, au fost istorisite acestor prieteni din două părți 
diferite. Acei care contribuiseră la pironirea Lui pe cruce, răspândeau mărturiile lor false; iar acei, 
care ÎI iubeau, pe care El îi vindecase şi-i mângâiase, povesteau îngrozitorul adevăr, în legătură 
cu propriile lor experienţe şi minunile, pe care El le săvârşise pentru ei. Cei suferinzi, care au 
venit cu gândul să fie vindecaţi de Isus se simțeau înşelați. Străzile şi curțile lor erau pline de 
îndureraţi. 

Bolnavii mureau pentru că mâna vindecătoare a lui Isus nu-i mai atingea. 

În zadar se recurgea la ajutorul doctorilor; nu exista nici o ştiinţă care să se fi putut 
compara cu aceea a Celui care zăcea în mormântul lui Iosif. Cei amărâţi care doriseră încă de 
mult după acest timp, ca singura lor speranță, întrebau în zadar de Marele Doctor. 

Foarte mulți dintre cei, ale căror voci fuseseră auzite în strigătul: „Răstigneşte-L, 
răstigneşte-L!”, îşi dădeau acum seama de nenorocirea care li se întâmplase şi ar fi strigat acum 
cu acelaşi zel: „Dă-ne pe Isus!” dacă El ar mai fi fost în viaţă. Strigătele îndurerate ale bolnavilor 
şi ale muribunzilor, care nu mai aveau pe nimeni, imprimau în spiritul lor adevărul, că o mare 
lumină s-a stins din lume. Moartea lui Isus făcu un gol pe care nimic nu era în stare să-l umple 
iarăşi. Preoţii şi mai marii erau într-o nelinişte mare; ei auzeau cum poporul dorea după Isus din 
Nazaret şi ei evitau contactul cu aceştia cât de mult posibil. 

Cu această ocazie, acei care se aflau sub bănuiala că ar fi bolnavi de lepră, erau cercetaţi 
de către preoţi. Mulţi erau siliți să audă cum bărbaţii, femeile sau copii lor erau declarați ca 
necurați şi se vedeau osândiţi să părăsească fără adăpost casele lor şi mâna îngrijitoare a amicilor 
lor, să țină la distanţă pe cei străini prin strigătul lor de jale: „Necurat, necurat!” Mâinile amabile 
ale lui Isus din Nazaret, care fuseseră gata întotdeauna, să aducă vindecare leprosului nesuferit 
printr-o simplă atingere, erau acum încrucişate pe pieptul Său şi purtau semnele piroanelor tirane. 

Acele buze, care răspundeau la cererea după ajutor cu mângâietoarele 454 cuvinte: 
„Voiesc, fii curăţit!” se închiseseră acum prin moarte. Oamenii n-au ştiut niciodată ce a fost 
Hristos pentru lume, până ce lumina Sa a fost stinsă în întunericul mormântului. Ei auzeau acum 
pe suferinzi strigând în zadar după Isus, până ce glasurile lor erau înăbuşite prin moarte. 


Răzbunarea pe care preoții o priviseră atât de dulce, devenise acum amărăciune pentru ei. 
Ei ştiau, că cea mai aspră mustrare a poporului lovea în ei şi că tocmai persoanele, pe care ei le 
influenţase contra lui Isus, aveau acum oroare față de propria lor faptă de ocară. Meditând în felul 
acesta la toate aceste dovezi de influență dumnezeiască a lui Isus, ei se temeau acum mai mult de 
corpul lui Isus din mormânt, decât pe vremea când El era viu printre ei. Posibilitatea revenirii lui 
din mormânt umplea sufletele lor vinovate cu spaimă nespusă. Ei simțeau că Isus ar putea apărea 
în orice clipă în faţa lor şi că acuzatul ar deveni acuzator; căci Acela pe care ei ÎI osândiseră va 
osândi F1 Însuşi şi că Cel executat ar putea cere în numele dreptăţii moartea omorâtorilor Săi. 

Învierea. 

La mormântul lui Hristos fusese făcută orice pregătire posibilă pentru a împiedica vreo 
surpriză sau înşelare din partea ucenicilor. Noaptea trecuse încet, iar ora cea mai întunecoasă 
dinaintea zorilor sosise. Soldaţii romani făceau paza lor obositoare, santinelele se plimbau în jurul 
mormântului încoace şi încolo, pe când restul din cei o sută de soldați se odihneau pe pământ, 
culcaţi sau în altă poziție, după cum puteau în aşa împrejurare. Dar şi îngerii vegheau asupra 
mormântului şi unul din ei ar fi fost în stare, să trântească la pământ întreaga armată romană dacă 
ar fi vrut să facă uz de puterea sa. 

În cele din urmă, unul din îngerii din cea mai înaltă ordine a oștirii îngereşti, a fost trimis 
din cer; faţa sa luminează ca fulgerul şi veşmântul lui este alb ca zăpada. Întunecimea dispare pe 
urmele sale şi întreg cerul este luminat de strălucirea măririi sale. Soldaţii care dormeau au sărit 
imediat în picioare şi priveau uimiţi şi minunându-se la cerul deschis şi luminat şi la fenomenul 
plin de splendoare care se apropia de ei. Pământul se clătină şi cutremură; soldaţii, căpitanii şi 
santinelele, cad cu toţii ca morţi la pământ. Îngerii cei răi care puseseră stăpânire în mod triumfal 
asupra corpului lui Hristos, fugeau acum plini de spaimă din acel loc. Unul dintre îngerii cei 
puternici şi superiori, care veghease cu detaşamentul său îngeresc asupra mormântului Maestrului 
său, iese spre întâmpinarea celui care sosea şi amândoi vin imediat la mormânt. 

Comandantul ceresc apucă piatra cea mare, care numai cu ajutorul multor bărbaţi 
puternici a putut fi adusă în poziția ei de faţă şi o prăvăli la o parte şi şezu deasupra ei, până când 
celălalt tovarăş al său intră în 456 mormânt şi îndepărtă mahramele ce înfăşurau capul şi 
acopereau faţa lui Isus. Apoi îngerul cel puternic strigă cu o voce, care făcu pământul să se 
cutremure: Isuse, Fiu al lui Dumnezeu, Tatăl Tău te cheamă! La aceasta, Acela, care dobândise 
puterea de a birui moartea şi mormântul, ieşi din mormânt cu paşii unui cuceritor, în mijlocul 
cutremurelor de pământ, al strălucirii fulgerelor şi al bubuitului tunetelor. O zguduire a 
pământului a marcat ceasul, când Hristos îşi depuse viaţa şi un alt cutremur marcă momentul, 
când şi-o luă iarăşi triumfător. 

Isus era pârga celor adormiţi. La ieşirea Sa din mormânt El sculă o mulțime dintre cei 
morți şi rezolvă astfel pentru toate timpurile mult combătuta problemă a învierii. Trezind astfel 
din morţi această mulțime de prizonieri, El dădu o dovadă despre învierea de apoi a acelora care 
au adormit în Hristos. Prin această faptă, credincioşii primesc tocmai lumina, de care ei au nevoie 
cu privire la viaţa viitoare a morților temători de Dumnezeu. 

Satana a fost înfuriat foarte tare, pentru că îngerii săi au fugit din fața îngerului ceresc şi 
pentru că Hristos a biruit moartea şi a arătat în felul acesta lămurit care va fi puterea Sa viitoare. 
Orice triumf al lui Satan, în ce priveşte puterea sa asupra oamenilor, pe care el îi aţâțase ca să 
insulte şi să omoare pe Fiul lui Dumnezeu, dispăru în fața acestor descoperiri ale puterii 
dumnezeieşti a lui Hristos. El se încumetase a nădăjdui, că Isus nu-Şi va mai relua viața, dar el 
pierdu curajul când Mântuitorul Se sculă din morţi, după ce plăti pe deplin preţul de 
răscumpărare pentru omenire şi dădu oamenilor capacitatea, de a birui pe Satana şi a-l îndepărta 
de la ei în numele lui Hristos, marele Cuceritor. 


Arhivrăjmaşul ştia acum, că el va trebui să piară în cele din urmă şi că împărăţia sa avea 
să aibă un sfârşit. 

În această scenă a învierii Fiului lui Dumnezeu ni se arată un tablou preînchipuitor al 
măririi, care se va descoperi la învierea generală a drepţilor la timpul celei de a doua veniri a lui 
Hristos pe norii cerului. 

Atunci cei morți din morminte vor auzi glasul Său şi se vor trezi la viață; şi nu numai 
pământul, ci şi cerul se vor clătina. Unele morminte s-au deschis la învierea lui Hristos; dar la a 
doua Sa venire toţi cei ce au murit în temere de Dumnezeu, de la dreptul Abel şi până la ultimul 
Învierea sfânt care va muri, se vor scula la viaţă nemuritoare. 

Dacă soldații de la mormânt au fost umpluţi cu atâta spaimă din cauza apariției unui înger 
îmbrăcat cu lumină şi cu putere cerească, încât au căzut ca morţi la pământ, cum vor putea sta 
vrăjmaşii Săi în fața Fiului lui Dumnezeu, când EI Se va cobori din cer cu putere şi cu mărire 
mare, însoțit de zeci de mii de mii de mii de îngeri cereşti. Atunci pământul se va clătina ca un 
om beat şi va fi mutat ca o colibă. 

Elementele se vor topi în văpaie şi cerurile se vor înfăşura ca o carte. 

La moartea lui Isus, soldații au văzut cum pământul era înfăşurat pe la amiază în cel mai 
des întuneric; dar la înviere ei au văzut strălucirea îngerilor luminând noaptea şi au auzit pe 
locuitorii cerului cântând cu mare bucurie şi plini de triumf: „EI va înghiţi moartea în biruinţă.” 
„ŞI am auzit în cer un glas tare care zicea: “Acum a venit mântuirea, puterea şi împărăția 
Dumnezeului nostru şi stăpânirea Hristosului Lui; pentru că pârâşul fraților noştri, care zi şi 
noapte îi pâra înaintea Dumnezeului nostru, a fost aruncat jos.” Apoc. 12:11. 

Lepădarea lui Satan din cer, ca un învinuitor al fraților, a fost adusă la îndeplinire prin 
marea lucrare a lui Hristos în predarea vieții Sale. 

Cu toată vrăjmăşia neîncetată a lui Satan, planul de mântuire a fost totuşi împlinit. 
Oamenii au fost priviţi de Hristos ca destul de valoroşi, pentru ca El să-Şi jertfească viaţa pentru 
ei. Satan, care ştia foarte bine că împărăţia pe care şi-o arogase pe nedrept, avea să-i fie smulsă 
din mână la sfârşit, se hotărî să nu cruţe nici o oboseală; de a distruge cât mai multe din făpturile, 
pe care Dumnezeu le-a creat după chipul Său. 

El urăşte pe om, pentru că Hristos a arătat atâta iubire şi compătimire miloasă pentru el şi 
de aceea pune în joc tot felul de amăgiri posibile, prin care să-l poată distruge; el procedă cu atât 
mai energic, cu cât îşi da seama de propria sa stare disperată. 

Hristos veni pe pământ, pentru a justifica pretențiile legii Tatălui Său şi moartea Sa arată 
caracterul veşnic, neschimbător al acestei legi. 

Dar Satana duce totuşi pe oameni la vederi sucite, că legea lui Dumnezeu s-ar fi desființat 
prin moartea lui Hristos şi el amăgeşte astfel pe mulţi dintre pretinşii creştini la călcarea 
poruncilor Tatălui, deşi arată în aparenţă un devotament față de Fiul. 

Lumea creştină nu cunoaşte încă îndeajuns istoria lui Satana, nici puterea înfricoşată pe 
care el o exercită. Foarte mulţi nu-l privesc decât ca pe un produs al fanteziei. Între timp el s-a 
furişat şi a intrat în graţia omenirii şi a pus stăpânire asupra ei; el ia înfăţişarea unui înger de 
lumină, conduce trupele sale bine instruite ca un general dibaci, având o cunoştinţă temeinică a 
naturii omeneşti şi poate fi logic, filosofic sau religios şi cu o sfinţenie prefăcută. 

Acum intenția lui era, de a pregăti sufletele preoţilor cu privire la evenimentele învierii lui 
Hristos. El ştia, că după ce îi prinsese în cursele sale şi-i făcuse să comită acea crimă grozavă de a 
omori pe Fiul lui Dumnezeu, ei căzuseră în totul sub puterea sa şi singura lor cale de a scăpa de 
mânia lui Dumnezeu, consta într-o neîncetată învinuire a lui Isus, că ar fi fost un amăgitor şi în 
declarația, că ucenicii Săi ar fi furat corpul Său, spre a putea pretinde, că El s-ar fi sculat din 
morți. 


După ce mărirea extraordinară a solilor cereşti dispăruse de pe cer şi de pe mormânt, 
garda romană îndrăzni să-şi ridice iarăşi capul şi să se uite în jurul lor. Ei văzură că piatra cea 
mare era dată la o parte de pe mormânt şi când ei se ridicară plini de spaimă, văzură că corpul lui 
Isus a dispărut şi mormântul era gol. Îngroziţi de cele ce văzuseră, ei alergară în cetate şi 
povestiră celor pe care îi întâlneau, despre scena minunată pe care o văzuseră. Câţiva dintre 
ucenicii care petrecuseră o noapte fără somn, ascultau istoria minunată cu frică şi speranță în 
inimile lor. În acelaşi timp a fost trimis un sol la preoţi şi la mai mari, care le aduse la cunoştinţă 
că Hristos cel crucificat S-a sculat din morți! 

Un om a fost trimis imediat cu o solie secretă prin care garda romană a fost chemată la 
palatul marelui preot. Acolo ei au fost întrebaţi cu deamănuntul; şi ei au dat un raport pe larg 
despre cele ce văzuseră la mormânt. Că un sol puternic a venit din cer, cu faţa strălucind ca 
fulgerul şi cu veşmântul alb ca zăpada; încât pământul se cutremură şi se zgudui, iar ei toți au fost 
aruncați la pământ ca morţi; că îngerul a dat la o parte piatra de la uşa mormântului; că apoi un 
chip plin de strălucire s-a ridicat din mormânt şi un cor de glasuri au umplut cerul şi pământul cu 
cântări de biruinţă şi de bucurie; că în cele din urmă după ce lumina dispăru şi muzica încetă, ei 
îşi recăpătară iarăşi puterile şi găsiră Învierea mormântul gol, iar corpul lui Hristos nu a fost găsit 
nicăieri. 

Când preoții, cărturarii şi mai marii auziră acest raport, paloarea morții apăru pe fețele lor. 
Ei nu puteau scoate nici un cuvânt şi recunoscură cu spaimă, că două treimi din profeția cu 
privire la Mesia se împlinise acum, iar inimile lor au fost cuprinse de spaimă de ceea ce avea să 
urmeze după aceasta. Ei nu puteau pune la îndoială veracitatea martorilor care stau în faţa lor. 
Isus din Nazaret, cel crucificat, Se sculase într-adevăr din morți. 

După ce îşi reveniră din prima lor surpriză la auzirea acestor veşti, începură să 
chibzuiască ce măsuri mai eficace să ia, iar Satan a fost gata imediat, ca să propună căi şi 
mijloace. Ei simțeau, că s-au pus întro situaţie, în care nu mai există nici o alegere, decât de a 
duce lupta până la capăt şi a tăgădui pe Hristos până la sfârşit. Ei judecau, că dacă acest raport se 
va răspândi în popor, ei îşi vor pierde nu numai onoarea şi autoritatea lor, ci probabil şi viaţa lor. 
Isus a zis că El Se va scula din morți şi Se va urca la cer; de aceea ei se hotărâră să lase poporul 
în neştiinţă cu privire la împlinirea cuvântului Său. Aceasta s-ar putea face, gândeau ei, numai 
prin mituirea gărzii romane. 

Ei constatară îndată că garda romană s-ar putea lăsa mişcată prin mari sume de bani, ca 
să-şi retragă raportul lor de mai înainte şi să mărturisească că ucenicii ar fi furat corpul lui Isus în 
timpul nopţii, pe când santinelele dormeau. Adormirea unei santinele în postul ei era o crimă, 
care era pedepsită cu moartea şi spre a dobândi dovada dorită, preoții asigurară garda, că îi vor 
apăra de orice pedeapsă. Soldaţii romani vândură pe bani iudeilor falşi cinstea lor. Ei veniră 
înaintea preoţilor cu o surprinzătoare solie a adevărului şi plecară cu o sumă de bani şi cu un 
raport mincinos pe care preoţii îl compuseră pentru ei. 

Între timp a fost trimis un sol ca să înştiinţeze pe Pilat despre aceasta. 

Când acesta auzi despre cele ce se întâmplaseră, sufletul său a fost cuprins de spaimă. 

El se încuie în casa sa şi nu mai dorea să vadă pe nimeni; dar preoţii găsiră totuşi intrare la 
el şi încercară să-l mişte să nu facă nici o cercetare cu privire la pretinsa neglijență a santinelelor, 
ci să muşamalizeze chestiunea. În cele din urmă Pilat se învoi la aceasta, după ce avu o 460 
convorbire secretă cu garda şi luă toate informaţiile de la ei. Soldaţii romani nu cutezau să 
ascundă ceva în fața guvernatorului de teamă, ca să nu-şi pericliteze viaţa. Pilat nu urmări 
chestiunea mai departe; dar din acel timp n-a mai existat pentru el nici pace, nici fericire. 

Femeile la mormânt. 


Miresmele cu care corpul lui Isus avea să fie îmbălsămat, au fost pregătite cu o zi înainte 
de Sabat. Dimineaţa devreme în prima zi a săptămânii, femeile, Maria şi cu alte femei anumite 
porniră la mormânt, ca să înceapă lucrarea de îmbălsămare a corpului lui Isus. Apropiindu-se de 
grădină, ele observară cu uimire, cum cerul era luminat de o splendoare măreață şi cum pământul 
se zguduia sub picioarele lor. Ele alergară la mormânt şi au fost uimite când au găsit piatra 
răsturnată de pe uşa mormântului şi că garda romană nu mai era acolo. Ele observară o lumină 
care strălucea în apropiere de mormânt şi când se uitară înăuntru constatară că e gol. 

Maria alergă imediat cu toată puterea la ucenici şi le aduse la cunoştinţă că Isus nu Se mai 
găseşte în mormântul în care ei L-au pus. 

Pe când ea se afla pe cale, celelalte femei care o aşteptau la mormânt, au făcut o cercetare 
amănunțită a interiorului, pentru a se asigura că Domnul lor a dispărut într-adevăr. Deodată 
văzură pe un tânăr frumos la chip, într-un veşmânt strălucit, care şedea la mormânt. Acesta era 
îngerul care prăvălise piatra şi care luă acum o înfăţişare care să nu înspăimânte pe femeile care 
fuseseră amicele lui Isus şi care Îl ajutaseră în misiunea Sa publică. Dar deşi strălucirea îngerului 
era acoperită, totuşi femeile au fost uimite şi înspăimântate în cel mai înalt grad de mărirea 
Domnului care îi înconjura. Ele se întoarseră să fugă, dar solul ceresc le vorbi cu cuvinte blânde 
şi mângâietoare: „Nu vă temeți; căci 462 ştiu că voi căutaţi pe Isus, care a fost răstignit. Nu este 
aici; a înviat, după cum zisese. Veniţi de vedeţi locul unde zăcea Domnul; şi duceți-vă repede şi 
spuneți ucenicilor Lui că a înviat dintre cei morți. lată că El merge înaintea voastră în Galilea; 
acolo ÎI veţi vedea. Iată că v-am spus lucrul acesta.” Matei 28:5-7. 

Ascultând invitaţia îngerului, femeile se uitară din nou în mormânt, unde văzură pe un alt 
înger de o înfăţişare strălucită, care le întrebă: „Pentru ce căutaţi între cei morţi pe Cel ce este 
viu? Nu este aici, ci a înviat. Aduceţi-vă aminte ce v-a spus pe când era încă în Galilea, când 
zicea că Fiul omului trebuie să fie dat în mâinile păcătoşilor, să fie răstignit şi a treia zi să învie.” 
Luca 24:5-7. Aceşti îngeri cunoşteau bine cuvintele lui Isus către ucenicii Săi, căci ei au fost cu 
El ca îngeri ocrotitori în tot timpul umblării Sale pământeşti şi au fost martori ai osândirii şi 
răstignirii Sale. 

Plini de înţelepciune şi gingăşie, îngerii atraseră atenţia femeilor la cuvintele lui Isus, prin 
care El le anunţase de mai înainte răstignirea şi învierea Sa. Femeile au priceput acum în totul 
cuvintele Maestrului lor, care pe vremea când au fost rostite erau pentru ele învăluite în mister. 
Ele câştigară noi speranţe şi curaj. Isus le declarase că El Se va scula dintre cei morţi şi pretențiile 
Sale, că este Fiul lui Dumnezeu şi Mântuitor al lumii le întemeiase pe viitoarea Sa înviere dintre 
cei morți. 

Maria care observase cea dintâi că mormântul era gol, alergă la Petru şi la Ioan şi le aduse 
la cunoştinţă că cineva ar fi luat pe Domnul din mormânt şi că nu ştie unde l-or fi pus. La aceste 
cuvinte cei doi ucenici alergară la mormânt şi găsiră după cum le spusese Maria. Corpul 
Maestrului lor nu mai era acolo, iar mahramele erau aşezate într-un colţ. Petru deveni foarte 
nedumerit; loan însă credea că Isus S-a sculat dintre morți, după cum le zisese mai înainte. Ei nu 
înțelegeau Scripturile Vechiului Testament, care învățau că Hristos Se va scula dintre cei morti; 
dar credinţa lui loan se întemeia totuşi pe cuvintele lui Isus, pe care le spusese când era încă cu ei. 

Ucenicii părăsiră mormântul şi se întoarseră înapoi acasă; dar Mariei nu-i venea să 
părăsească mormântul când era în atâta nesiguranță despre corpul Domnului ei. Stând încă acolo 
plângând şi plecându-se încăodată Femeile la mormânt pentru a se uita în mormânt, văzu deodată 
doi îngeri îmbrăcaţi în veşminte albe. Ei luaseră înfăţişare omenească şi de aceea Maria nu-i 
recunoscu ca fiinţe cereşti. Unul şedea unde odihnise capul lui Isus, iar celălalt la picioarele Lui. 
Ei se adresară Mariei cu următoarele cuvinte: „“Femeie”, i-au zis ei, “pentru ce plângi?” Ea le-a 


răspuns: “Pentru că au luat pe Domnul meu şi nu ştiu unde L-au pus."” Ioan 20:12. În faţa 
mormântului gol şi a dispariţiei corpului Maestrului ei, Maria nu putea fi mângâiată aşa uşor. 

Lăsându-se în totul pradă durerii ei ea nu observă înfăţişarea cerească a acelora care îi 
vorbeau. Când ea se întoarse plângând la o parte, o altă voce întrebă: „“Femeie”, i-a zis Isus, “de 
ce plângi?” Ochii ei erau atât de orbiţi de multe lacrimi, încât nu observă mai de aproape pe Cel 
care-i vorbea. Totuşi ea era stăpânită de idea, de a dobândi informaţii mai precise de la cel care o 
întrebă despre corpul Domnului ei. Ea gândea că cel ce-i vorbea ar fi unul dintre acei, care 
supravegheau grădina, şi-i vorbi cu cuvinte rugătoare: „Domnule, dacă L-ai luat, spune-mi unde 
L-ai pus şi mă voi duce să-L iau.” Ea simţi în inima ei, că numai de ar putea ajunge iarăşi în 
posesia scumpului corp crucificat, aceasta ar însemna o mare mângâiere în durerea ei. Ea gândea, 
că dacă mormântul acestui om bogat este un loc prea de cinste pentru Domnul ei, ea se va îngriji 
singură pentru un alt loc de îngropăciune. Cea mai zeloasă străduință a ei era de a-L găsi, aşa ca 
EI să aibă o înmormântare cuviincioasă. Dar acum, spre marea ei mirare îi veni la ureche glasul 
cel bine cunoscut al lui Isus care îi zise: „Marie!”. Lacrimile ei încetară pe moment şi acel, căruia 
ea îi vorbise, crezând că este grădinarul, stă acum descoperit în faţa ei — era Isus! Pentru un 
moment, ea uită în bucuria ei, că El fusese crucificat: ea îşi întinse mâinile către El şi zise: 
„Răbuni!” La acestea Isus zise: „“Nu Mă ţine”, i-a zis Isus; “căci încă nu M-am suit la Tatăl Meu. 
Ci, du-te la frații Mei şi spune-le că Mă sui la Tatăl Meu şi la Tatăl vostru la Dumnezeul Meu şi 
Dumnezeul vostru.” 

Isus refuză să primească omagiile poporului Său, înainte de a şti că jertfa Sa a fost primită 
de către Tatăl şi până când Dumnezeu Însuşi avea să-l dea asigurarea, că compensaţia pentru 
păcatele lumii este 464 suficientă şi mulțumitoare şi că ai Săi pot dobândi viață veşnică prin 
sângele Său. Isus Se urcă imediat la ceruri şi Se prezentă înaintea tronului lui Dumnezeu, cu 
semnele ocării şi ale tiraniei pe fruntea Sa, pe mâinile şi picioarele Sale. El refuză însă să 
primească coroana măririi şi veşmintele împărăteşti şi respinse de asemenea şi închinarea din 
partea îngerilor, tot aşa după cum respinsese şi închinarea Mariei, până ce Tatăl Său îi arătă, că 
Jertfa Sa a fost primită. 

În același timp El avea de prezentat o cerere cu privire la aleşii Săi de pe pământ şi dorea 
să 1 se lămurească bine raportul, în care mântuiţii Săi aveau să stea în viitor față de cer şi faţă de 
Tatăl Său. Comunitatea Sa trebuia să fie îndreptățită şi primită înainte ca El să poată primi 
onoruri cereşti. El declară că voinţa Sa este, ca acolo unde este EI, să fie şi comunitatea Sa; dacă 
El va fi părtaş măririi, să se bucure şi poporul Său de aceeaşi strălucire. Acei de pe pământ care 
suferă împreună cu El, vor împărăți în cele din urmă împreună cu El în împărăţia Sa. Hristos 
mijloci pentru comunitatea Sa în modul cel mai stăruitor şi cel mai precis, punând interesele Sale 
deopotrivă cu interesele lor şi cu o iubire şi statornicie mai tare decât moartea, apără drepturile şi 
onoarea pe care ei le dobândiseră printr-Însul. 

Răspunsul lui Dumnezeu la această rugăminte e dat în proclamația: „Toţi îngerii lui 
Dumnezeu să-l aducă închinare!” Orice comandant ceresc ascultă de porunca împărătească şi 
pretutindeni în cer răsună „Vrednic este Mielul care a fost junghiat, să primească puterea, 
bogăția, înțelepciunea, tăria, cinstea, slava şi lauda!” Apoc. 5:12 Oştile nenumărate de îngeri se 
aruncară la picioarele Salvatorului lor. Cererea lui Isus este acceptată; comunitatea stă deci 
îndreptăţită printr-Însul, care este reprezentantul şi capul ei. Tatăl confirmă aici convenţia Sa cu 
Fiul, că El primeşte să Se împace cu oamenii, care primesc pocăinţa şi ascultarea spre a-i face 
iarăşi părtaşi harului Dumnezeiesc prin meritele lui Isus. Mântuitorul asigură că un om „va fi mai 
scump decât aurul din Ofir” Is. 13:12. Toată puterea în cer şi pe pământ este dată acum Prințului 
vieții Şi totuşi El nu uită pentru nici o clipă pe sărmanii Lui ucenici dintr-o lume păcătoasă, ci Se 
pregăteşte să vină iarăşi la ei pentru a le putea transmite mărirea şi puterea Sa. În acest fel 


Salvatorul Femeile la mormânt omenirii legă prin jertfirea Sa de Sine, pământul cu cerul şi pe 
omul muritor cu Dumnezeul nemărginit. 

Isus zise către Maria: „Nu Mă ține’, i-a zis Isus; “căci încă nu M-am suit la Tatăl Meu.” 
Când Isus Îşi închise ochii pe cruce în moarte, sufletul Său nu se urcă imediat la cer, după cum 
cred unii, altfel cum puteau să se adeverească cuvintele: „Căci încă nu M-am suit la Tatăl Meu”? 
Sufletul lui Hristos dormi în mormânt cu corpul Său şi nu zbură la cer, pentru a duce acolo o 
experienţă deosebită şi a privi de acolo asupra ucenicilor Săi îndurerați, cum îmbălsămează 
corpul din care El a ieşit. Tot ceea ce alcătuia viaţa şi priceperea lui Isus, rămase cu corpul Său în 
mormânt. El avea putere, ca să-Şi lase viaţa şi să Şi-o ia iarăşi. 

Faptul că Hristos a înviat în prima zi a săptămânii, nu sfințește această zi şi nu o face 
Sabat. Înainte de moartea Sa Isus institui o sărbătoare de amintire a frângerii corpului Său şi a 
vărsării sângelui Său pentru păcatele lumii, prin întocmirea Sfintei Cine cu cuvintele: „Pentru că 
oridecâteori mâncaţi din pâinea aceasta şi beți din paharul acesta, vestiți moartea Domnului, până 
va veni El.” 1 Cor. 11:26. Iar credinciosul pocăit, care face paşii ceruți de pocăință, sărbătoreşte 
prin botezul său, serbarea de amintire a morţii, a înmormântării şi a învierii lui Hristos. 

El se coboară în apă, preînchipuind moartea şi înmormântarea şi se ridică din apă pentru a 
se asemăna şi învierii Sale — nu pentru a reîncepe vechea sa viață de păcat, ci pentru a începe o 
nouă viață în Isus Hristos. 

Celelalte femei care au văzut pe îngerii care au vorbit cu ele, au părăsit mormântul cu 
simțăminte amestecate de teamă şi de mare bucurie. Ele au mers în grabă la ucenici, după sfatul 
îngerilor şi le-au povestit lucrurile pe care le-au văzut şi auzit. Femeile primiseră de la îngeri 
însărcinarea, de a duce această veste lui Petru în primul rând. 

Acest ucenic era mai întristat decât toți ceilalți din cercul urmaşilor lui Hristos, pentru că 
tăgăduise pe Domnul într-un chip atât de ruşinos. 

Căinţa lui Petru pentru această crimă a fost bine înţeleasă de îngeri şi compătimirea lor 
gingaşă pentru cel rătăcitor şi îndurerat s-a dat pe față prin marele interes pe care ei îl arătară 
pentru ucenicul nenorocit, ceea ce îi dădu dovada că i-a fost primită căinţa şi păcatul 1-a fost 
iertat. 

Când ucenicii au auzit raportul adus de femei, s-au mirat foarte tare. Au început să-şi 
amintească de cuvintele Domnului lor, care preziceau învierea Sa. Şi totuşi acest eveniment, care 
ar fi trebuit să umple inimile lor de bucurie, a fost o cauză de mare încurcătură pentru ei. După 
decepția lor de la moartea lui Hristos, credinţa lor nu era destul de tare, pentru a primi faptul 
învierii. Speranţele lor au fost atât de mult înşelate, încât ei nu erau în stare să creadă celor 
raportate de femei, ci gândeau că ele au fost înşelate de propriile lor simţuri. Chiar când Maria 
Magdalena mărturisi, că a văzut pe Domnul şi a vorbit cu El, ei refuzară încă mereu, să creadă că 
El a înviat. 

Inimile ucenicilor erau zdrobite la culme din cauza evenimentelor prin care trecuseră. În 
ziua a şasea ei văzură pe Maestrul lor murind; în ziua întâia a săptămânii, ei nu au mai găsit 
trupul lui Isus şi asupra lor cădea bănuiala că L-ar fi răpit pentru a înşela poporul. Ei se îndoiau 
că vor putea combate vreodată impresiile false, care se răspândiseră contra lor şi acum ei erau 
puşi în încurcătură prin rapoartele femeilor credincioase. În confuzia inimii lor, doreau după 
Maestrul lor iubit, care a fost gata întotdeauna să le explice tainele care îi nelinişteau şi să-i 
scoată din încurcătură. 

Isus la Emaus. 

În aceeaşi zi, Isus întâlni pe mai mulți dintre ucenicii Săi şi le zise: „Pace vouă”, după 
care ei săriră în fața Lui, se plecară şi I se închinară. Acum El permise acest omagiu, căci Se 
urcase între timp la Tatăl, primise aprobarea Sa şi închinarea îngerilor sfinți. 


Târziu în după amiaza aceleiaşi zile, doi dintre ucenicii Săi erau pe cale spre Emaus cam 
la două ore de drum depărtare de Ierusalim. Ei au venit în cetate ca să serbeze Paştele şi vestea de 
dimineaţă, despre dispariţia din mormânt a corpului lui Isus, îi puse într-o încurcătură 
extraordinară. Această confuzie crescuse şi mai mult la cele raportate de femei despre solii cereşti 
şi despre arătarea lui Isus personal. Acum ei se întorceau acasă, pentru a medita şi a se ruga, cu 
speranţa de a căpăta lumină în această chestiune care le-a pus mintea într-o mare confuzie. 

Aceşti doi ucenici care nu au avut o poziție însemnată alături de Isus în activitatea publică 
credeau însă cu tărie în El. Curând după pornirea lor la drum, ei observară un străin care se 
apropia de ei din urma lor şi care li s-a alăturat. Ei erau atât de adânciţi în cugetele lor 
chinuitoare, pe care şi le exprimau unul altuia, încât de abia observau prezenţa unui al treilea. 
Acei bărbaţi tari erau atât de îndureraţi, încât plângeau, când păşiră mai departe. Inima cea 
miloasă a lui Isus vedea aici o durere, pe care El era în stare să o vindece. Ucenicii vorbeau între 
ei despre evenimentele celor câteva zile trecute şi se mirau cum se poate împăca faptul, că Isus S- 
a lăsat pe Sine predat unei morți de ocară, cu pretențiile Sale de Fiu al lui Dumnezeu. 

Unul susținea că El nu putea fi un amăgitor, dar că S-a înşelat singur cu privire la 
misiunea Sa şi la mărirea viitoare. Amândoi se temeau ca nu cumva să se adeverească ceea ce Îi 
imputau vrăjmaşii Săi: „Pe alţii i-a mântuit, iar pe Sine nu se poate mântui!” Şi totuşi ei se mirau 
cum se putea să fi căzut El într-o astfel de amăgire, pe când EI le dăduse repetate dovezi, că 
cunoştea secretele inimii celorlalți. Iar rapoartele atât de ciudate ale femeilor le sporeau cu atât 
mai mult nedumerirea. 

Aceşti ucenici s-ar fi putut nelinişti poate încă mult timp despre tainele ultimelor câteva 
zile, dacă Isus nu i-ar fi lămurit. Sub chipul unui amic, El intră în vorbă cu ei. „Dar ochii lor erau 
împiedicaţi ca să-L cunoască. El le-a zis: ‘Ce vorbe sunt acestea pe care le schimbaţi între voi pe 
drum?” Şi ei s-au oprit, uitându-se trişti. Drept răspuns, unul dintre ei, numit Cleopa, I-a zis: * Tu 
eşti singurul străin aici în Ierusalim, de nu ştii ce s-a întâmplat în el zilele acestea?” ‘Ce?’ le-a zis 
El. 

— Şi ei l-au răspuns: ‘Ce s-a întâmplat cu Isus din Nazaret, care era un proroc puternic în 
fapte şi în cuvinte, înaintea lui Dumnezeu şi înaintea întregului norod.” Luca 24:16-19. 

Apoi ei i-au povestit faptele osândirii şi răstignirii Maestrului lor şi mărturisirile femeilor 
cu privire la dispariția corpului Său, la vedenia de îngeri care li se arătase, la vestea despre înviere 
şi la raportul acelor ucenici, care fuseseră la mormânt. „Atunci Isus le-a zis: ‘ʻO, nepricepuţilor şi 
zăbavnici cu inima, când este vorba să credeţi tot ce au spus proorocii! Nu trebuia să sufere 
Hristosul aceste lucruri şi să intre în slava Sa?” Şi a început de la Moise şi de la toți prorocii şi le- 
a tâlcuit, în toate Scripturile, ce era cu privire la El.” Luca 24:25-27. 

Ucenicii amuţiseră de uimire şi de răpire. Ei nu au îndrăznit, ca să întrebe pe Străin cine 
este. Ei ÎI ascultau cu atenţie, răpiți fiind de înţelepciunea Sa, atraşi către El de cuvintele Sale 
amabile şi de purtarea Sa iubitoare, pe când le lămurea Scripturile şi le arăta cu dovezi din 
profeţii, că Hristos trebuia să sufere, pentru ca după suferinţele Sale să intre în mărirea Lui. 

Isus începu cu prima carte a lui Moise şi urmării prin toţi profeții dovezile inspirate cu 
privire la viaţa, trimiterea, suferinţele, moartea şi învierea Sa. El nu a găsit necesar de a săvârşi 
vreo minune, pentru a le Isus la Emaus arăta că El este Salvatorul lumii, Cel înviat dintre morți; 
din contră El reveni asupra profeţiilor şi dădu o tâlcuire completă şi limpede a acestora, pentru a 
da un răspuns clar şi de netăgăduit la întrebarea despre identitatea Sa şi pentru a întări şi mai bine 
faptul că tot ce I S-a întâmplat Lui, a fost prezis de scriitori inspirați. Isus obişnuia încă de mult, 
de a introduce sufletele ascultătorilor Săi în preţioasele fundamente ale adevărului, aşa cum ele se 
găsesc în scrierile Vechiului Testament. Stima de care aceste rapoarte sfinte se bucurau în ochii 
Săi, este arătată în pilda despre omul cel bogat şi Lazăr, unde El zice: „Dacă nu ascultă de Moise 


şi de proroci, nu vor crede nici chiar dacă ar învia cineva din morți.” Luca 16:31. Dar şi apostolii 
mărturisesc despre însemnătatea Vechiului Testament. Petru zice: „Căci nici o prorocie n-a fost 
adusă prin voia omului; ci oamenii au vorbit de la Dumnezeu, mânaţi de Duhul Sfânt.” 2 Petru 
1:21. Luca vorbeşte despre profeţii care au prezis venirea lui Hristos astfel: „Binecuvântat este 
Domnul, Dumnezeul lui Israel, pentru că a cercetat şi a răscumpărat pe poporul Său. Şi ne-a 
ridicat o mântuire puternică, în casa robului Său David, cum vestise prin gura sfinților Săi 
proroci, care au fost din vechime.” Luca 1:68-70. 

Glasul lui Hristos este cel care vorbeşte prin profeți şi patriarhi, din zilele lui Adam şi 
până la scenele finale ale timpului. Acest adevăr nu era cunoscut de iudeii, care lepădau pe Isus şi 
totuşi aşa de puţin e prețuit şi de mulţi dintre pretinşii creştini ai timpului nostru. Între Vechiul şi 
Noul Testament se află o frumoasă armonie. Textele, care la prima citire ni se par nelămurite, 
devin lămurite şi înţelese prin comparaţie cu alte texte, care se referă la aceeaşi chestiune. O 
cercetare minuțioasă a profeților ar fi luminat atât de mult priceperea iudeilor, încât ar fi 
recunoscut pe Isus ca Mesia cel prezis. Dar ei tâlcuiseră acele profeții în aşa mod, încât să 
satisfacă propriile lor idei sucite şi stricate şi străduinţele lor egoiste. Ucenicii deveniseră confuzi 
prin tâlcuirile şi tradițiile preoților şi de aici venea nelămurirea şi necredinţa lor cu privire la 
osândirea, moartea şi învierea Maestrului lor. Aceste profeţii greşit înțelese, au fost lămurite 
acum celor doi ucenici prin Acela care inspirase pe bărbaţi prin Spiritul său Sfânt, ca să le scrie. 

Isus arăta ucenicilor Săi, că orice amănunt din profeție, cu privire la 470 

Mesia, şi-a găsit împlinirea în viaţa şi moartea Maestrului lor. El li Se adresă ca un străin 
şi ca cineva care era uimit că ei nu înţeleseseră bine Scripturile, care i-ar fi scăpat de toate 
greutățile. 

Deşi Isus îi învățase şi mai înainte în privinţa profeţiilor, totuşi ei nu au fost încă în stare a 
renunţa în totul la idea despre o împărăție vremelnică a lui Hristos la prima Sa venire. Părerile lor 
preconcepute i-au făcut să privească la răstignirea Sa ca la distrugerea finală a tuturor speranțelor 
lor. Dar când le-a fost arătat în mijlocul descurajării lor, că tocmai lucrurile care provocaseră 
disperarea lor, aduceau cea mai puternică dovadă a faptului că credinţa lor a fost dreaptă, aceasta 
le-a fost din nou întărită. Ei înțelegeau acum multe lucruri pe care Maestrul lor le spusese înainte 
de osândirea Sa şi pe care nu le-au putut pricepe pe acea vreme. Totul părea limpede şi lămurit în 
faţa spiritului lor. În viața şi moartea lui Isus, ei vedeau împlinirea profeţiei şi inimile lor au fost 
umplute de iubire pentru Maestrul lor. 

Mulţi pretinşi creştini dau la o parte Vechiul Testament şi se mărginesc numai la Noul. Se 
aude acum strigătul: La o parte cu legea şi profeții şi dați-ne Evanghelia lui Hristos. Dacă viaţa 
lui Hristos şi învăţăturile Noului Testament ar conţine tot ceea ce este necesar pentru statornicirea 
credinţei, atunci de ce Isus nu atrase, cu această ocazie atenţia numai la învățăturile Sale, la 
înțelepciunea şi curăția caracterului Său şi la minunile pe care El le săvârşise, ca dovezi 
îndestulătoare ale trimiterii Sale mesianice? 

Istoria vieţii, a morţii şi a învierii lui Isus, ca Fiu al lui Dumnezeu, nu poate fi dovedită pe 
deplin, fără dovezile ce se cuprind în Vechiul Testament. Hristos este descoperit în Vechiul 
Testament tot aşa de bine ca şi în Noul Testament. Unul mărturiseşte despre un Mântuitor, care 
va veni, pe când celălalt vorbeşte despre un Mântuitor care s-a arătat la fel după cum fusese 
prezis prin profeți. Pentru ca cineva să poată prețui pe deplin planul de Mântuire, trebuie să 
cunoască în profunzime scrierile Vechiului Testament. Tocmai lumina glorioasă a trecutului 
profetic este care face ca viaţa lui Hristos şi învăţăturile Noului Testament să iasă în evidenţă în 
claritatea şi frumuseţea lor. Minunile lui Hristos sunt o dovadă a dumnezeirii Sale; cele mai 
puternice dovezi, că El este Mântuitorul lumii, se găsesc totuşi punând în comparație profețiile 
Vechiului Testament cu istoria Noului Testament. Isus a zis iudeilor: „Cercetaţi Scripturile, 


pentru că socotiți că în ele aveţi viaţa veşnică, dar tocmai ele mărturisesc despre Mine.” loan 
5:39. Pe acea vreme nu exista nici o altă scriptură, decât Scriptura Vechiului Testament; prin 
urmare sfatul lui Isus este limpede. 

În timp ce ucenicii călătoreau cu Isus şi ascultau cu atenţie la cuvintele Sale amabile, în 
comportarea Sa nu li se demonstră nimic că ei ar asculta la altcineva decât la un călător 
întâmplător, care se întorcea de la sărbătoare, dar care înţelegea în profunzime profețiile. El păşea 
cu aceeaşi grijă ca şi ei peste pietrele aspre şi se opri cu ei să se odihnească după ce urcă un deal 
neobişnuit de înalt. În felul acesta cei doi ucenici îşi continuau drumul de-a lungul munţilor în 
tovărăşia Salvatorului divin care putea zice: „Toată puterea Mi S-a dat în cer şi pe pământ”. 

Acest biruitor puternic asupra morții, care suportase mizeria omenească în toată 
adâncimea ei, pentru a salva o lume pierdută, îşi luă modesta însărcinare, de a călători cu cei doi 
ucenici la Emaus, pentru a-i învăţa şi mângâia. În felul acesta, El Se identifică mereu cu poporul 
Său suferind şi nedumerit. În cele mai grele împrejurări Isus este întotdeauna cu noi, pentru a ne 
netezi calea. El este acelaşi Fiu al omului, cu aceleaşi simţăminte de simpatie şi cu aceeaşi iubire, 
pe care El a dat-o pe faţă înainte de a se cobori în mormânt şi a se urca în cele din urmă la Tatăl 
în cer. 

În cele din urmă, când soarele apuse, ucenicii ajunseră cu tovarăşul lor acasă. Niciodată 
până aici nu li se păruse lor atât de scurtă calea şi nici timpul nu le trecuse, atât de repede ca de 
data aceasta. Străinul nu dădu prin nici un semn a se înțelege că El ar vrea să se oprească aici, dar 
ucenicii nu puteau să suporte gândul de a se despărți aşa de curând de cineva, care umpluse 
inimile lor cu noi speranţe şi bucurii şi de aceea ÎI rugară, să rămână la ei peste noapte. Isus nu 
urmă imediat invitaţiei lor, ci părea înclinat, să-Şi continue călătoria mai departe. 

Ucenicii simțindu-se atraşi către străin, ÎL rugară stăruitor să rămână la ei, arătând că „este 
spre seară”. Isus acceptă în cele din urmă rugămintea lor şi intră în locuinţa lor simplă. 

Mântuitorul nu ne impune niciodată prezenţa Sa cu sila. El caută societatea acelora despre 
care El ştie că au nevoie de mâna Sa purtătoare de grijă şi El le dă ocazie, ca să-L roage să 
rămână neîncetat la ei. 

Dacă ei Îl cheamă cu o dorință fierbinte, ca să locuiască la ei, atunci El va păşi chiar şi în 
cea mai modestă colibă şi va bucura cele mai smerite inimi. 

Pe când aştepta încă cina, Isus continua să explice mai departe Scripturile găzduitorilor 
Săi, prezentându-le dovezile dumnezeirii Sale şi demonstrându-le planul de mântuire. Cina cea 
simplă a fost pregătită în dată, iar cei trei îşi ocupară locurile lor la masă, cu Isus în frunte, după 
cum era obişnuința Sa. 

Datoria, de a implora binecuvântarea asupra hranei, cădea de obicei asupra capului de 
familie; dar Isus puse aici mâinile Sale asupra pâinii şi o binecuvântă. La auzirea primelor 
cuvinte ale rugăciunii Sale, ucenicii ridicară plini de uimire ochii lor, pentru că nimeni altul, 
decât Domnul nu putea proceda în felul acesta. Glasul Său pătrunde la urechile lor asemenea 
glasului Maestrului lor şi iată, mâinile Sale poartă rănile cuielor. Într-adevăr acesta este chipul 
iubitului lor Maestru! Pentru o clipă ei sunt ca fermecaţi, apoi se scoală şi cad la picioarele Sale 
ca să I se închine; dar deodată El dispăru din mijlocul lor. 

Acum ei ştiau, că au mers împreună cu Mântuitorul înviat şi au vorbit cu El. Ochii lor au 
fost întunecaţi aşa că ei nu L-au cunoscut mai înainte deşi adevărurile rostite de El pătrunseseră 
adânc în inimile lor descurajate. Acela care a suportat lupta cu moartea în grădină şi ocara crucii 
şi care a câştigat biruinţă asupra morţii şi a mormântului, El, în faţa Căruia, îngerii căzuseră şi Îl 
adoraseră cu cântări de laudă şi de mulţumire, căutase pe doi ucenici singuratici şi descurajaţi şi a 
fost în prezenţa lor pentru mai multe ore, învăţându-i şi mângâindu-i şi totuşi necunoscut de ei. 


Isus nu li se descoperi imediat la început în adevăratul Său caracter, nici înainte de a le 
demonstra marea însemnătate a Scripturilor; căci El ştia, că ei vor fi atât de peste măsură de 
fericiţi, de a-L revedea înviat dintre morţi, încât sufletele lor se vor mulțumi cu aceasta. Atunci ei 
nu ar mai fi flămânzit după adevărurile sfinte pe care El voia să le întipărească în mod neşters în 
sufletele lor, pentru ca şi ei să le poată transmite altora, care şi ei, la rândul lor, ar trebui să 
răspândească mai departe cunoştinţa prețioasă, până ce în cele din urmă unii aveau să posede 
lumina care a fost dată în acea zi ucenicilor deznădăjduiţi, pe când călătoreau spre Emaus. 

El nu Se dădu pe față, până nu le explică Scripturile şi până ce ei dobândiră o credință 
rațională în viaţa, în caracterul, în misiunea Sa pe pământ şi în moartea şi învierea Sa. El dorea ca 
adevărul să prindă rădăcini puternice în sufletele lor, nu pentru că adevărul era sprijinit prin 
mărturia Sa personală, ci pentru că legea tipică şi profeţii Vechiului Testament, care erau în 
armonie cu faptele vieţii şi morţii Sale, aduceau dovezi de netăgăduit pentru acel adevăr. După ce 
scopul eforturilor Sale cu cei doi ucenici ai Săi a fost ajuns, El Se dădu pe față, pentru ca bucuria 
lor să fie deplină şi apoi El dispăru din ochii lor. 

Când aceşti ucenici părăsiră lerusalimul ca să meargă acasă, intenţia lor fusese, ca să-şi 
reia din nou vechea lor ocupaţie şi să ascundă pe cât se poate speranţele lor înşelate. Dar acum 
bucuria lor era mai mare ca deznădejdea lor de mai înainte. „Şi au zis unul către altul: ‘Nu ne 
ardea inima în noi, când ne vorbea pe drum şi ne deschidea Scripturile?”” Luca 24:32. 

Ei uitară foamea şi oboseala lor şi părăsiră cina ce fusese pregătită, pentru că ei nu puteau 
rămâne mai departe acasă şi să mai ţină ascunsă cunoştinţa pe care o dobândiseră tocmai în aceste 
momente. Ei doreau cu zel să împărtăşească tovarăşilor lor bucuria lor, aşa că ei toţi să se poată 
bucura împreună pentru Mântuitorul cel viu, care Se sculase dintre morţi. Deşi era deja târziu, ei 
se întoarseră totuşi imediat înapoi la Ierusalim, dar cât de schimbate erau simţămintele lor acum 
față de acelea cu care ei plecaseră pe cale spre Emaus! Isus era la cot cu ei, dar ei nu ştiau. El 
auzea plin de bucurie cuvintele lor de fericire şi de mulțumire, când vorbeau amândoi pe cale. 

Ei erau acum prea fericiți pentru a mai ţine seama de greutățile drumului aspru şi nesigur. 
Pe cer nu era nici o lună pentru a le lumina calea; inimile lor însă erau uşoare de bucuria noilor 
descoperiri de care ei se împărtăşiseră. Ei căutară calea lor peste pietrele aspre şi prin 474 stâncile 
primejdioase, împiedicându-se şi căzând adesea din cauza grabei lor prea mari. Nelăsându-se 
induşi în eroare de acestea, ei alergau hotărâți mai departe. De multe ori ei nu mai nimereau calea 
din cauza întunecimii şi erau siliți să se întoarcă înapoi, până ce găseau iarăşi drumul cel adevărat 
şi apoi înaintau cu şi mai mare grabă în calea lor. 

Ei doreau să ducă solia lor prețioasă la amicii lor. Niciodată până aici n-au avut buzele 
omeneşti de vestit o solie ca aceasta; căci faptul învierii lui Isus Hristos, avea să fie marele 
adevăr, în jurul căruia ca punct central avea să se concentreze toată credința şi toată speranța 
fiilor lui Dumnezeu. 

În camera de sus. 

Când ucenicii sosiră în Ierusalim, intrară în oraş prin poarta de răsărit, care la sărbători sta 
deschisă. Casele erau acum în linişte şi întuneric; dar ei şi-au găsit totuşi calea pe străzile strâmte 
la lumina lunii care răsărea. Ei ştiau foarte bine că vor găsi pe fraţii lor în acea „odaie mare de 
sus”, vrednică de amintire în care Isus petrecuse ultima noapte înainte de moartea Sa. Aici 
ucenicii au petrecut Sabatul cu mare tristeţe pentru Domnul lor. Şi acum ei nu doreau somnul, ci 
povesteau între ei evenimentele mişcătoare. Cu o mână prevăzătoare uşa a fost deschisă la 
strigătul repetat al celor doi ucenici; ei au intrat înăuntru şi împreună cu ei a intrat şi Isus, care 
fusese tovarăşul lor nevăzut în această călătorie. 

Ei au găsit pe ucenici adunaţi şi într-o stare de mare agitaţie. Speranţa şi credința se luptau 
se câştige supremaţia în sufletele lor. Raportul Mariei Magdalena şi al celorlalte femei a fost 


ascultat de toți; dar câțiva erau încă căzuţi în prea mare deznădejde, pentru a crede mărturisirilor 
lor. Raportul lui Petru, cu privire la discuția sa cu Domnul cel înviat, a fost expus cu mare 
entuziasm şi convingere şi a avut o mare influență asupra fraților, aşa încât credinţa lor a fost din 
nou înviorată. Când ucenicii de la Emaus au intrat în sală cu acea veste îmbucurătoare, ei au fost 
întâmpinați cu cuvintele: „A înviat Domnul cu adevărat şi S-a arătat lui Simon”. Luca 24:34. 

Cei doi din Emaus au povestit cele întâmplate cu ei, cum Domnul le-a deschis ochii şi i-a 
călăuzit prin tot lanţul profetic, care se întinde până în zilele patriarhilor de pe vremuri şi care a 
prezis toate câte aveau 476 să se întâmple cu privire la Salvatorul lor. Cercul ucenicilor asculta cu 
atenţie încordată acest raport. Unii au fost umpluţi de o credință nouă, iar alții au rămas 
necredincioşi. Deodată Isus S-a arătat în mijlocul lor. 

Mâinile Sale au fost ridicate pentru binecuvântare şi El le zise: „Pace vouă”. 

„Plini de frică şi de spaimă ei credeau că văd un duh. Dar El le-a zis: “Pentru ce sunteți 
tulburaţi? Şi de ce vi se ridică astfel de gânduri în inimă? Uitaţi-vă la mâinile şi picioarele Mele, 
Eu sunt; pipăiți-Mă şi vedeţi: un duh n-are nici carne, nici oase, cum vedeţi că am Eu.” Şi după ce 
a zis aceste vorbe, le-a arătat mâinile şi picioarele Sale.” Luca 24:37-40. 

Apoi ei au privit la mâinile şi picioarele găurite de cuiele tirane şi recunoscură glasul Său 
melodios, care nu putea fi comparat cu niciunul din câte auziseră până acum. „Fiindcă ei, de 
bucurie, încă nu credeau şi se mirau, El le-a zis: “Aveţi aici ceva de mâncare?” I-au dat o bucată 
de peşte fript şi un fagur de miere. El le-a luat şi a mâncat înaintea lor.” Luca 24:41-42. Credinţa 
şi bucuria luă acum loc îndoielii şi necredinţei şi mărturisiră pe Mântuitorul lor înviat cu astfel de 
simțăminte, care nu pot fi exprimate în cuvinte. 

Isus explică întregului cerc adunat Scripturile, începând de la prima carte a lui Moise şi 
atrăgându-le atenţia îndeosebi la profeţiile, care se refereau la acel timp şi care preziceau 
suferinţele şi învierea lui Hristos: „Şi le-a zis: “Aşa este scris şi aşa trebuia să pătimească Hristos 
ŞI să învie a treia zi dintre cei morți. Şi să se propovăduiască tuturor neamurilor, în Numele Lui, 
pocăinţa şi iertarea păcatelor, începând din Ierusalim. Voi sunteţi martori ai acestor lucruri.” Luca 
24:46-47. 

Ucenicii au început acum să înțeleagă natura şi mărimea însărcinării lor. Ei trebuiau să 
vestească lumii adevărurile minunate pe care Hristos le încredinţase lor. Evenimentele vieţii, 
morții şi învierii Sale, armonizarea profețiilor cu acele evenimente, inviolabilitatea legii 
dumnezeieşti, tainele planului de mântuire, puterea lui Isus de a ierta păcatele, pentru toate 
acestea ei fuseseră martori şi era chemarea lor, de a face cunoscut acestea la toți oamenii, 
începând de la Ierusalim ca punct de plecare. Ei aveau de vestit Evanghelia păcii şi a salvării prin 

În camera de sus pocăință şi prin puterea Salvatorului. La timpul primei veniri a lui 
Hristos pe pământ, îngerii vestiseră: „Slavă lui Dumnezeu în locurile prea înalte şi pace pe 
pământ între oamenii plăcuţi Lui.” După ce alergarea Sa pământească a fost terminată, El Se 
sculă dintre morţi şi vorbi ucenicilor Săi adunaţi, când li Se arătă pentru prima dată cu cuvintele 
de binecuvântare „Pace vouă”. 

Isus este gata întotdeauna să aducă pace sufletelor care sunt chinuite de îndoială şi teamă. 
Acest Salvator preţios aşteaptă de la noi, ca să-l deschidem uşile inimii noastre şi să-L invităm ca 
să rămână la noi. El zice: „lată Eu stau la uşă şi bat. Dacă aude cineva glasul Meu şi deschide uşa, 
voi intra la el, voi cina cu el şi el cu Mine.” Apoc. 3:20. Viaţa noastră este o luptă continuă; noi 
trebuie să luptăm contra stăpânirilor şi puterilor; contra spiritelor rele şi a vrăjmaşilor neadormiţi, 
noi trebuie să rezistăm ispitelor şi să biruim, după cum Hristos a biruit. Când pacea lui Hristos va 
intra în inima noastră, atunci vom suporta în linişte şi cu răbdare cele mai grele cercări. 


Învierea lui Isus era un simbol al învierii finale a tuturor celor ce au adormit în Domnul. 
Corpul cel înviat al Mântuitorului, purtarea Sa, tonul glasului Său, toate acestea erau cunoscute 
urmaşilor Săi. În acelaşi chip se vor scula iarăşi toți acei, care au adormit în Isus. Noi vom 
recunoaşte iarăşi pe amicii noştri întocmai după cum ucenicii au recunoscut pe Isus. Deşi ei au 
fost desfigurați sau mutilați în această viață pământească, totuşi în corpurile lor înviate şi 
strălucite, identitatea lor personală va rămâne în totul neatinsă şi noi vom recunoaşte trăsăturile 
iubiților noştri în feţele strălucitoare de lumina lui Isus. 

Moartea lui Hristos provocase în Toma cea mai mare disperare. 

Credinţa sa părea a se fi stins într-un întuneric complet. El nu fusese de faţă în sala de sus, 
în timpul când Isus Se descoperi ucenicilor Săi. El auzise rapoartele celorlalți şi primise destule 
dovezi, că Isus a înviat într-adevăr, dar o posomorâre naivă şi o necredință recalcitrantă făcură 
inima sa neprimitoare faţă de orice mărturisire îmbucurătoare. Când auzi pe ucenici repetând 
raportul despre manifestările minunate ale Mântuitorului înviat, el căzu prin aceasta într-o 
disperare şi mai mare; căci dacă Hristos a înviat într-adevăr din morți, atunci nu mai rămânea 478 
nici o speranță mai departe cu privire la o împărăție pământească, literală. Vanitatea sa a fost de 
asemenea jignită la gândul, că Maestrul său S-a arătat la toţi ucenicii, numai lui nu; de aceea el 
era hotărât să nu creadă şi timp de o săptămână întreagă, el îşi frământa mintea despre starea sa 
mizerabilă, care i se părea cu atât mai de nesuferit, căci îl punea faţă în faţă cu speranţa şi 
credinţa reînviată a fraților săi. 

În decursul acestor zile el obişnuia să repete adesea în societatea fraţilor săi cuvintele: 
„Dacă nu voi vedea în mâinile Lui semnul cuielor şi dacă nu voi pune degetul meu în semnul 
cuielor şi dacă nu voi pune mâna Mea în coasta Lui, nu voi crede.” loan 20:25. El nu voia să vadă 
prin ochii fraților săi; şi să practice o credință care depindea de mărturiile lor. Deşi el iubea pe 
Domnul său din tot sufletul său, totuşi gelozia şi necredința puseseră stăpânire pe inima şi spiritul 
său. 

Camera de sus era de obicei locul de întâlnire a unui mare număr de ucenici şi aici se 
adunau toţi în fiecare seară. Într-o seară Toma se hotărî să aibă o întâlnire cu fraţii săi; căci cu 
toată necredinţa lui, el nutrea totuşi o slabă speranță, că vestea îmbucurătoare ar fi adevărată. 

Pe când ucenicii luau cina lor obişnuită şi discutau faptele referitoare la adevărul credinţei 
lor, aşa cum ele le-au fost dovedite de Hristos din profeţii, „Pe când erau uşile încuiate, a venit 
Isus, a stătut în mijloc şi le-a zis: “Pace vouă!” loan 20:26. 

Apoi El mustră pe necredinciosul care nu primise mărturia acelora care ÎL văzuseră şi 
adresându-Se lui Toma adăugă: „Adu-ţi degetul încoace şi uită-te la mâinile Mele; şi adu-ţi mâna 
şi pune-o în coasta Mea; şi nu fi necredincios, ci credincios.” loan 20:27. Cu aceste cuvinte, Isus 
arăta lui Toma că credinţa Sa i-ar fi fost mai plăcută dacă el ar fi crezut mărturia fraților săi şi 
dacă n-ar fi refuzat să creadă, până ce a văzut pe Isus cu proprii săi ochi. Dacă lumea ar fi vrut să 
urmeze exemplul lui Toma, atunci nimeni n-ar fi crezut în mântuire; căci toţi cei ce primesc acum 
pe Hristos, fac aceasta pe baza mărturiei altora. 

Foarte mulți, care au o credință slabă susţin că dacă ar avea dovezile pe care le avea Toma 
de la tovarăşii săi, ei nu s-ar îndoi ca el. Ei nu-şi dau seama, că ei nu numai că posedă toate acele 
dovezi, ci au încă şi alte mărturii care se îngrămădesc în jurul lor din toate părţile. Mulţi În 
camera de sus dintre cei care aşteaptă ca Toma, până ce toate motivele de îndoială să fie 
înlăturate, poate că nu-şi vor cunoaşte niciodată dorinţa lor, cum a făcut acela, ci se vor 
înrădăcina din ce în ce tot mai mult în necredință, până ce în cele din urmă nu vor mai fi în stare a 
recunoaşte greutatea dovezilor în favoarea lui Isus şi la fel ca şi la iudeii necredincioşi, lumina 
cea mică, pe care ei o posedă, poate să se stingă în cele din urmă în întunericul, care înconjoară 
sufletele lor. Lepădarea argumentelor simple şi convingătoare ale adevărului divin împietresc 


inima şi orbesc priceperea. Dacă lumina prețioasă nu este prețuită cum trebuie, ea se stinge în 
cele din urmă în totul în sufletul aceluia, care nu este voios a o primi. 

În tratarea lui Toma, Isus dădu la toţi urmaşii Săi o învăţătură importantă cu privire la 
modul cum ei trebuiau să trateze pe acei, care nutresc îndoială despre adevărurile religioase şi 
care pun întotdeauna această îndoială pe planul întâi. El nu năpădi pe Toma cu reproşuri, nici nu 
se lansă în discuţie cu el; ci cu o coborâre şi cu o gingăşie deosebită, El Se descoperi celui 
îndoielnic. Toma luase o poziție nedreaptă, căutând să prescrie condiţiile credinței sale; dar 
Hristos, prin iubirea şi coborârea Sa mărinimoasă, îndepărtă toate zidurile de despărțire pe care el 
le ridicase. Discuţiile şi combaterile nu reuşesc decât rar să biruie necredinţa, ci din contră, o 
provoacă să ia poziție de apărare, prin care va găsi nou sprijin şi scuze. Dar Isus în iubirea şi 
milostivirea Sa, descoperit ca Mântuitor crucificat, va smulge de pe multe buze nevoiaşe altă 
dată, ca şi ale lui Toma, acea mărturisire: „Domnul meu şi Dumnezeul meu!” 

Isus în Galilea. 

Captivii, care au fost sculaţi din mormintele lor la învierea lui Isus, erau trofeele Sale de 
biruinţă, pe care EI le luase cu Sine ca prinţ triumfător. În felul acesta, El pecetlui biruinţa Sa 
asupra morții şi a mormântului şi ne dădu o arvună pentru învierea tuturor drepţilor. Cei chemaţi 
din morminte au mers în cetate şi se arătară multora în corpurile lor înviate şi mărturiseau că Isus 
a înviat într-adevăr din morţi şi că ei au fost în viață împreună cu El. 

Glasul care strigase „S-a sfârşit!” a fost auzit de către cei morți. El pătrunse prin pereții 
mormintelor şi chemă afară pe cei ce dormeau acolo. Tocmai aşa va fi şi când glasul lui 
Dumnezeu va fi auzit şi va zgudui cerul şi pământul. Acel glas va pătrunde mormintele şi va 
deschide cavourile. Un mare cutremur de pământ va face ca pământul să se clatine ca un om beat 
şi atunci va apare Hristos, Regele Măririi, însoţit de toți îngerii cereşti. Trâmbiţa va răsuna şi 
Dătătorul de viață va chema pe morţii cei drepți la viaţa nemuritoare. 

Preoţilor şi mai marilor le era binecunoscut, că anumite persoane care muriseră, se 
sculaseră iarăşi la viaţă odată cu învierea lui Hristos. 

Rapoarte bine dovedite li se aduceau prin diferite persoane, care-i văzuseră pe aceştia în 
viață şi vorbiseră cu ei şi auziseră mărturia lor că Isus, Prințul Vieţii, pe care preoţii şi mai marii 
L-au omorât, a înviat din morți. Raportul fals, că ucenicii ar fi furat corpul Maestrului lor din 
mormânt, a fost răspândit cu atâta zel, încât a fost crezut de mulți. 

Prin născocirea acestei ştiri mincinoase, preoții îşi aduseră vătămare Isus în Galilea lor 
înşişi, pentru că toți iudeii cu bună judecată, care nu erau orbiţi prin bigoţie recunoscură acea 
minciună. Dacă soldaţii ar fi dormit într-adevăr, atunci le-ar fi fost cu neputinţă să ştie, cum a 
rămas mormântul gol. 

Chiar dacă numai o singură santinelă ar fi fost trează, ar fi trezit cu siguranță şi pe 
celelalte. Toţi cunoşteau urmările care îi aşteptau dacă, după cum susțineau ei ar fi adormit la 
postul lor. Pedeapsa pentru o astfel de neglijare a datoriei era moartea şi nu mai rămânea nici o 
perspectivă de grațiere, aşa că cei vinovaţi nu-şi puteau face cunoscut cu uşurinţă vina lor. Dacă 
preoții şi mai marii iudeilor ar fi găsit într-adevăr păzitorii adormiţi la posturile lor, atunci ei ar fi 
pretins o cercetare minuțioasă a întregii chestiuni şi ar fi cerut aplicarea pedepsei depline 
prevăzute de lege pentru soldaţii necredincioşi. 

Dacă ei ar fi crezut cât de puţin în adevărul celor declarate de ostaşi, cum că corpul 
Domnului a fost furat de ucenicii Săi, atunci aceştia ar fi fost traşi la răspundere şi i-ar fi pedepsit 
cu rigoarea legii prevăzute pentru furt. Faptul că n-au făcut aceasta, este o dovadă temeinică 
despre nevinovăția ucenicilor şi arată că, după ce preoţii s-au văzut puşi în trista situaţie, s-au 
gândit să născocească o minciună, pentru a combate faptele care vorbeau contra lor, prin care se 
statornicea adevărul despre învierea lui Isus şi despre pretenţiile Sale ca Fiu al lui Dumnezeu. 


Apariţia lui Isus în repetate rânduri înaintea ucenicilor Săi şi a morţilor înviaţi odată cu El 
au contribuit mult pentru a sădi adevărul în sufletele acelora, care erau voioşi să creadă. 

Această născocire a iudeilor îşi găseşte în timpul nostru o paralelă; prigonitorii cei mândri 
de cinstea lor îşi folosesc timpul, influenţa şi banii lor, ca să aducă la tăcere sau să sucească 
dovezile adevărului; şi iau măsurile cele mai contradictorii, pentru a-şi ajunge scopul. S-au găsit 
destui oameni de altfel pricepuţi, care înghiţeau cu lăcomie neadevărurile cele mai ridicole, 
pentru că acestea corespundeau cu părerile inimilor lor. Există persoane nevinovate, care, pentru 
câtva timp sunt duse în rătăcire prin încrederea, pe care şi-au pus-o în amăgitorii lor; dar dacă se 
lasă să fie învăţate şi sunt însuflețite de o dorință serioasă, de a cunoaşte adevărul, atunci ele vor 
avea şi ocazia de a-L găsi. Îndoiala şi nesiguranța vor dispare şi ele vor cunoaşte 482 
inconsecvența conducătorilor lor falşi; căci chiar rătăcirea dă în mod silit o mărturie pentru 
adevăr. 

Preoţii şi mai marii trăiau într-o frică continuă, ca nu cumva să se întâlnească cu Hristos 
cel înviat, când mergeau pe stradă sau chiar în propria lor casă. Ei simțeau că nici o siguranță nu 
mai există pentru ei. 

Zăvoarele şi lacătele păreau a fi nişte mijloace de apărare neîndestulătoare față de Fiul lui 
Dumnezeu înviat. 

Chiar înainte de moartea Sa, Isus declarase în sala de la etaj ucenicilor Săi, că după 
învierea Sa, El va merge înaintea lor în Galilea; şi în dimineața când El Se sculase dintre morți, 
îngerul zise femeilor la mormânt: „Dar duceți-vă şi spuneți ucenicilor Lui şi lui Petru, că merge 
înaintea voastră în Galilea: acolo ÎL veţi vedea, cum v-a spus.” Marcu 16:7. În timpul săptămânii 
Paştelui, ucenicii au fost reţinuţi în Ierusalim, căci absenţa lor ar fi fost interpretată ca o 
nemulţumire şi apostazie. În cursul acestui timp, ei se adunau în fiecare seară la etaj, unde vreo 
câţiva îşi luaseră acea sală ca locuinţă permanentă; aici Isus li se descoperi de două ori şi îi 
îndrumă, să rămână încă câtva timp la Ierusalim. 

Imediat ce trecu Paştele, fraţii părăsiră Ierusalimul şi merseră în Galilea; după cum li se 
spuse. Şapte dintre ucenici fuseseră împreună, îmbrăcaţi toți în haine simple de pescari; deşi 
săraci în bunuri pământeşti, totuşi ei erau bogați în cunoştinţe şi în exercitarea adevărului, prin 
care în ochii cerului ei ocupau cel mai înalt rang de învăţători. Ei nu făcuseră studii în nici o 
şcoală profetică, dar s-au bucurat timp de trei ani de zile de instrucțiunile celui mai mare dintre 
Maegştrii, pe care L-a cunoscut lumea vreodată. Sub conducerea Sa ei se înnobilaseră şi 
deveniseră mai pricepuţi, ca unelte potrivite, prin care sufletele omeneşti să poată fi aduse la 
cunoştinţa adevărului. 

O mare parte din timpul activităţii Sale misionare, Hristos o petrecu pe malurile mării 
Galileii şi acolo săvârşi El şi minunile cele mai uimitoare. Când ucenicii se adunară într-un loc, 
unde după toate probabilitățile puteau rămâne netulburaţi, sufletele lor au fost umplute de gânduri 
la Isus şi la faptele Sale puternice. Pe valurile spumegânde ale acestei mări, Isus alergase în 
ajutorul lor, când inimile lor erau pline de spaimă din cauza furtunii violente, care îi amenințase 
cu pieirea. 

Aici furtuna cea mai înfuriată a fost liniştită prin glasul Său, care a zis către adâncul 
agitat: „Taci, fii liniştită!”. Se vedea limanul unde El săturase printr-o minune puternică, peste 
cinci mii de persoane cu câteva pâini mici şi câţiva peştişori. Nu departe de aici se află 
Capernaumul, teatrul faptelor Sale cele mai minunate în vindecarea bolnavilor şi învierea 
morţilor. Când ucenicii priviră iarăşi pe marea Galileii, sufletele lor erau pline de cuvintele şi 
faptele Salvatorului lor. 

Seara era plăcută, iar Petru, care mai păstra încă ceva din iubirea sa pentru bărci şi 
pescuire, făcu propunerea ca să vâslească pe apă şi să arunce năvoadele. Această propunere a fost 


primită cu plăcere de toți, căci ei erau săraci şi aveau nevoie de hrană şi de îmbrăcăminte, pe care 
gândeau că şi le vor procura dintr-o pescuire bogată din timpul nopţii. 

Ei vâsliră deci cu vasul lor pe apă, spre a-şi face vechea lor meserie. În decursul acelor 
ceasuri lungi şi obositoare ei conversau despre absenţa Domnului lor şi îşi aminteau de acele 
scene şi evenimente de mare însemnătate, care se petrecuseră în vecinătate şi la care ei fuseseră 
martori oculari. Ei făceau fel de fel de ipoteze despre propria lor soartă în viitor şi au fost umpluți 
de tristeţe la gândul perspectivelor lor triste. 

În tot decursul acestui timp, ei au fost urmăriţi de pe mal de un observator singuratic, deşi 
El rămase nevăzut de ochii lor. În cele din urmă se arătară zorile. Vasul nu se îndepărtase decât 
puţin de mal, iar ucenicii văzură un străin stând pe mal, care li se adresă cu întrebarea: „Copii, 
le-a zis Isus, “aveţi ceva de mâncare?” Ei I-au răspuns: “Nu”. 

El le-a zis: “Aruncaţi mreaja în partea dreaptă a corăbiei şi veți găsi.” 

Au aruncat-o deci şi n-o mai puteau trage de mulțimea peştilor.” Ioan 21:5-6. 

Ucenicii au fost cuprinşi de uimire pentru rezultatul încercării lor; dar loan recunoscu cine 
era străinul şi strigă lui Petru zicând: „Este Domnul”. Bucuria veni în locul decepției de până 
acum. Petru se încinse numaidecât şi luându-şi mantaua sa de pescar se aruncă în apă şi stătu 
îndată alături de Domnul Său. Ceilalţi ucenici se apropiară de El cu vasul, trăgând cu ei 
năvoadele lor pline de peşti. „Când s-au pogorât pe țărm au văzut acolo jăratic de cărbuni, peşte 
pus deasupra şi pâine.” loan 21:9. 

Ei au fost miraţi şi se informară de unde venea focul şi mâncarea. 

„Isus le-a zis: “Aduceţi din peştii pe care i-aţi prins acum.” Ascultând de acest ordin, Petru 
alergă la năvodul, pe care îl părăsise cu atâta grabă şi ajută fraților săi, ca să-l tragă la mal. După 
ce această lucrare a fost săvârşită şi au fost luate toate măsurile de pregătire, Isus invită pe ucenici 
să mănânce. El frânse pâinea şi peştii şi îi împărți între ei şi după acest procedeu El a fost 
recunoscut de toţi cei şapte. Minunea hrănirii celor cinci mii pe munte, le-a fost adusă iarăşi în 
minte prin aceasta. Ei au fost umpluţi de un spirit de venerație inexplicabilă şi rămaseră ca muţi, 
privind la Salvatorul lor înviat. 

Ei îşi amintiră că la începutul misiunii Sale de învăţător public, avusese loc un eveniment 
la fel cu cel petrecut acum. Isus le poruncise pe atunci, ca să vâslească pe mare în larg şi să-şi 
arunce năvodul lor la adânc pentru peşte şi acesta se rupea din cauza mulțimii de peşti prinşi. 

Apoi El le porunci să-şi părăsească plasele şi să-l urmeze Lui şi El îi va face pescari de 
oameni. Această minune a fost săvârşită de Isus, pentru a imprima cu atât mai bine pe cele de mai 
înainte, aşa ca ucenicii Săi să recunoască, că deşi ei aveau să fie lipsiţi în viitor de tovărăşia 
personală a lui Isus şi de întreținerea asigurată până aici prin exercitarea meseriei lor plăcute, 
totuşi acel Mântuitor înviat avea să vegheze asupra lor şi avea să îngrijească de ei, în timpul când 
ei aveau să fie ocupați cu lucrarea Sa. Isus le poruncise să arunce năvodul lor la dreapta vasului 
cu o intenţie deosebită. De acea parte sta Hristos pe mal. Dacă ei aveau să lucreze împreună cu El 
şi aveau să unească astfel puterea Sa dumnezeiască cu sforțările lor omeneşti, atunci ei aveau să 
fie siguri de izbândă. Repetarea pescuirii minunate era întrucâtva o reînnoire a însărcinării date de 
Hristos ucenicilor Săi. El le arătă că moartea Maestrului lor nu-i dispensează de datoria lor, de a 
aduce la îndeplinire lucrarea încredinţată lor. Lui Petru, care la anumite ocazii fusese tratat ca 
reprezentant al celor doisprezece, i se dădu o învăţătură deosebită. 

Rolul pe care el îl jucase în noaptea trădării Domnului său era atât de ruşinos şi era într-o 
atât de mare contradicție cu declarațiile sale de mai înainte de devotament şi credincioşie, încât se 
cerea de la el, ca să dea la toţi ucenicii dovezi despre pocăinţa sa sinceră, înainte ca el să-şi Isus 
în Galilea poată începe iarăşi lucrarea sa apostolică. Mântuitorul intenționa să-l pună într-o 
situație, în care el să poată să-şi recâştige iarăşi deplina încredere a fraților săi, ca nu cumva la 


alte ocazii utilitatea sa să fie influenţată prin neîncrederea provocată din cauza slăbiciunii sale de 
mai înainte. 

Ucenicii aşteptau că lui Petru nu i se va îngădui mai departe să ocupe o poziţie însemnată 
în lucrare, după cum avusese până aici şi el însuşi îşi pierduse obişnuita încredere de sine. Pe 
când Isus prânzea cu ucenicii pe malul mării se adresă lui Petru cu cuvintele: „Simone, fiul lui 
Iona, Mă iubeşti tu mai mult decât aceştia?” ŞI zicând aceasta indică asupra fraţilor săi. Petru 
declarase altă dată că „chiar dacă toți ar găsi în Tine o pricină de poticnire, eu niciodată nu voi 
găsi în Tine o pricină de poticnire” şi se declarase în acelaşi timp gata să meargă cu Maestrul său 
la închisoare şi la moarte. Dar acum, în prezenţa ucenicilor, el arăta o adevărată preţuire a sa 
proprie şi zise: „Da, Doamne, ştii că Te iubesc”. În acest răspuns al lui Petru nu se găsea nici o 
asigurare impetuoasă, că iubirea sa ar fi mai mare, decât a tovarăşilor săi; el nu-şi exprimă nici 
măcar propria sa părere despre devotamentul său față de Mântuitorul său, ci lasă pe seama acelui 
Salvator, care poate citi toate inimile omeneşti, ca să aprecieze pentru el în privinţa sincerității 
sale: „Tu ştii că Te iubesc”. 

Răspunsul lui Isus a fost în mod hotărât în favoarea ucenicului plin de căință şi a fost 
onorat cu un post de încredere. El spuse: „Paşte mieluşeii Mer”. Încă o dată încercă Isus pe Petru, 
repetând cuvintele Sale de mai înainte: „Simone, fiul lui Iona, Mă iubeşti?” De data aceasta, El 
nu mai întrebă pe ucenic, dacă ÎI iubeşte mai mult decât fraţii săi. Al doilea răspuns al lui Petru a 
fost la fel ca şi cel dintâi, liber de orice înălţare de sine: „Da, Doamne, ştii că te iubesc.” Isus îi 
zise: „Paşte oițele Mele”. Încă o dată îi puse Isus întrebarea purificatoare: „Simone, fiul lui Iona, 
Mă iubeşti?” 

Petru se întristă, căci el îşi închipuia, că repetarea acestei întrebări ar arăta, că Isus nu 
crede declaraţiile sale. El ştia foarte bine, că Domnul său are motiv, să Se îndoiască de el şi cu 
inima întristată răspunse: „Doamne, Tu toate le ştii; ştii că Te iubesc.” Isus îi zise: „Paşte oile 
Mele!” 

De trei ori tăgăduise Petru pe Domnul Său pe față şi de trei ori îl mişcă Isus la asigurarea 
iubirii şi devotamentului său, adresându-i acea întrebare aspră, care pătrundea ca o săgeată 
ascuţită prin tot lăuntrul său rănit. Isus dădu pe față înaintea ucenicilor adunați adâncimea căinței 
lui Petru şi arătă, cât de umilit devenise acel ucenic atât de lăudăros mai înainte. Acum i-a fost 
dată importanta însărcinare, de a îngriji de turma lui Hristos. Deşi fără prihană în orice altă 
privință, totuşi fără iubirea lui Hristos el nu putea deveni un păstor credincios al turmei Sale. 
Cunoştinţele, elocvenţa, bunăvoința, recunoştinţa şi zelul, sunt toate mijloace ajutătoare în 
lucrarea cea bună, dar fără revărsarea iubirii lui Hristos în inima omenească, lucrarea 
predicatorului creştin rămâne fără succes. 

Petru era de la natură pripit şi înfocat, iar Satan s-ar fi folosit de această trăsătură de 
caracter, pentru a-l face să se abată. Când Isus făcu cunoscut ucenicilor Săi, faptul că El va trebui 
să meargă la Ierusalim, ca să sufere şi să moară din cauza complotului urzit contra lui din partea 
cărturarilor şi a mai marilor preoţilor, Petru se împotrivise Domnului Său, plin de aroganță cu 
cuvintele: „Să te ferească Dumnezeu, Doamne! 

Să nu i se întâmple aşa ceva!” Matei 16:22. El nu putea vedea posibilitatea, ca Fiul lui 
Dumnezeu să sufere moartea. Satan îi insuflă idea, că dacă Isus e cu adevărat Fiul lui Dumnezeu, 
atunci n-ar putea muri. Tocmai înainte de căderea lui Petru, Isus zisese către el: „Simone, 
Simone, Satana, v-a cerut să vă cearnă ca grâul. Dar Eu M-am rugat pentru Tine, ca să nu se 
piardă credința ta; şi, după ce te vei întoarce la Dumnezeu, să întăreşti pe frații tăi.” Luca 22:31- 
32. Acel timp sosise acum şi schimbarea provocată în Petru era evidentă. Întrebările precise şi 
examinatoare ale Domnului nu primiră nici un răspuns pripit şi încrezător în sine; şi din cauza 


umilirii şi căinţei sale, el era acum mai bine pregătit, de a ocupa postul de păstor asupra turmei 
Sale. 

Învățătura pe care el o primise de la Arhipăstor cu privire la tratarea cazului său, era de 
cea mai mare însemnătate pentru Petru, cât şi pentru ceilalți ucenici. Ei au fost îndrumați astfel ca 
să trateze pe cel ce greşise cu răbdare, blândeţe şi cu iubire iertătoare. În timp ce Petru tăgădui pe 
Domnul său, iubirea lui Hristos pentru el n-a scăzut niciodată. Tocmai 487 

Isus în Galilea o astfel de iubire trebuie să simtă subpăstorul pentru oile şi mieii 
încredinţați ocrotirii sale. Cu amintirea propriei sale slăbiciuni şi greşeli în inimă, Petru trebuia să 
procedeze atât de gingaş cu turma sa, după cum procedase Hristos, cu el însuşi. 

Isus umbla singur cu Petru, căci mai era încă ceva, pe care El dorea să i-l comunice numai 
lui singur. În acea sală pururea vrednică de amintire de la etaj, Isus zisese ucenicilor Săi înainte 
de moartea Sa: „Tu nu poţi veni acum după Mine, unde Mă duc Eu; dar mai târziu vei veni. 
“Doamne”, l-a zis Petru, “de ce nu pot veni după Tine acum? Eu îmi voi da viaţa pentru Tine’.” 
Luca 13:36-37. Plin de compătimire pentru el şi pentru a-l întări pentru ora cercării credinţei sale 
ce avea să vină, Isus îi deschise acum viitorul în fața ochilor. El îi zise, că după o viaţă 
întrebuințată cu folos, la apropierea bătrâneţi, el avea să urmeze Domnului său într-adevăr. 
Cuvintele lui Isus spuneau: „Adevărat, adevărat îți spun că, atunci când erai mai tânăr, singur te 
încingeai şi te duceai unde voiai; dar când vei îmbătrâni, îţi vei întinde mâinile şi altul te va 
încinge şi te va duce unde nu vei voi. A zis lucrul acesta ca să arate cu ce fel de moarte va 
proslăvi Petru pe Dumnezeu.” loan 21:18-19. 

Isus lămuri aici lui Petru faptul, cum şi felul cum el avea să moară; El vorbi chiar despre 
întinderea mâinilor sale pe cruce şi după ce rosti aceste cuvinte repetă avertismentul Său de mai 
înainte: „Urmează-Mi!” Prin descoperirea Maestrului său ucenicul nu-şi pierdu cumpătul. El a 
fost gata să sufere orice moarte pentru Domnul său. Petru observă acum, că loan îl urma şi a fost 
însuflețit de dorinţa, de a afla viitorul său, de aceea zise către Isus: „“Doamne, dar cu acesta ce va 
fi?” Isus i-a răspuns: “Dacă vreau ca el să rămână până voi veni Eu, ce-ţi pasă ţie? Tu vino după 
Mine!”” Petru trebuia să țină mereu seama de faptul, că Domnul îi va descoperi tot ce va servi 
spre binele său, fără vreo întrebare din partea sa. Este de datoria fiecăruia, de a urma lui Hristos, 
fără vreo îngrijorare necuviincioasă din partea sa în privinţa datoriei încredințate altora. Prin 
cuvintele adresate lui Ioan: „Dacă vreau ca el să rămână până voi veni Eu”, Isus nu a dat nici o 
asigurare, că acest ucenic va trăi până la a doua venire a lui Hristos. El declară pur şi simplu 
propria sa 488 putere suverană şi că, dacă El ar vrea să facă astfel, aceasta nu priveşte cu nimic 
lucrarea lui Petru. Viitorul la amândoi, atât al lui loan, cât şi al lui Petru, se afla în mâna 
Domnului lor şi ascultarea față de El era datoria cerută fiecăruia. 

loan ajunse la o vârstă foarte înaintată; el a fost martor ocular al împlinirii cuvintelor lui 
Isus cu privire la distrugerea Ierusalimului. Ea a văzut templul cel maiestuos prefăcut în ruine şi 
cum nu mai rămăsese nici o piatră peste piatră. Petru a fost acum un om cu totul pocăit, dar 
onoarea şi autoritatea primite de la Hristos, nu-i dădea nici o întâietate peste frații săi. El era 
respectat de toţi şi avea o mare influenţă în comunitate, din cauza graţiei lui Dumnezeu, care se 
arătă în iertarea căderii sale şi pentru că el a rămas întotdeauna unul dintre cei mai zeloşi urmaşi 
ai lui Hristos în viața sa zilnică. 

Adunarea fraților. 

Cei unsprezece ucenici merseră din Galilea pe un munte, pe care Isus li-l indicase. Ei 
văzându-L au căzut la picioarele Sale. Dar câţiva dintre ei se îndoiau. În afară de cei unsprezece 
se mai aflau încă şi alţii la acea întrunire pe munte. După ce Isus S-a descoperit acestora, vreo 
câțiva dintre urmaşii lui Isus nu erau convinşi decât în parte de identitatea Sa cu cel crucificat. 
Dar niciunul dintre cei unsprezece nu mai aveau vreo îndoială în această privinţă. 


Ei ascultaseră la cuvintele Sale, care le lămureau lanţul neîntrerupt al profeților cu privire 
la persoana Sa. El mâncase împreună cu ei, le arătase coasta Sa rănită şi mâinile şi picioarele Sale 
străpunse; ei Îl pipăiseră cu mâinile lor, aşa că nici o îndoială nu putea să se ridice în sufletul lor. 

Această adunare din Galilea fusese rânduită de Mântuitorul; îngerul din cer făcuse 
cunoscut aceasta la mai mulţi dintre ucenici şi Isus Însuşi le dăduse instrucţiuni deosebite în 
această privinţă, zicându-le: „Dar, după ce voi învia, voi merge înaintea voastră în Galilea.” 
Matei 26:32. 

Acel loc pe coasta muntelui a fost ales de Isus, pentru că oferea un loc comod pentru o 
adunare mai mare. Această întrunire era de cea mai mare însemnătate pentru comunitatea lui 
Dumnezeu, care avea să primească în curând însărcinarea de a continua lucrarea fără prezența 
Mântuitorului. Isus intenționa să Se descopere tuturor fraţilor, care aveau să se întrunească aici, 
aşa că toată îndoiala şi toată necredinţa lor să fie izgonită din inima lor. 

Această dispoziţie a lui Isus a fost repetată acelora, care credeau în El, pe când era încă în 
Ierusalim, unde veniseră ca să ia parte la serbările care însoțeau Paştele. Această veste ajunse la 
mulți izolaţi, care erau îndurerați de moartea Domnului lor şi din orice direcție porneau din locul 
de adunare, pentru a nu trezi bănuieli rele la iudeii cei răuvoitori. 

Ei se adunară cu cel mai mare interes. Acei care fuseseră favorizați să vadă pe Salvatorul 
înviat, povesteau celor îndoielnici despre soliile îngerilor şi convorbirile lor cu Maestrul lor. Ei le 
explicară Sfânta Scriptură, după cum făcuse şi Isus cu ei şi arătau că orice amănunt al profeţiei cu 
privire la prima Sa venire, se împlinise în viața, moartea şi învierea lui Isus. 

Ucenicii favorizați au mers astfel de la o grupă la alta îmbărbătând şi întărind credința 
fraților lor. Mulţi dintre cei de față ascultau aceste comunicări cu uimire. Noi cugete au fost 
trezite înăuntrul lor despre Cel crucificat. Dacă ceea ce ei auzeau acum, avusese loc întocmai, 
atunci Isus era mai mult decât un profet. Nimeni nu putea să triumfe asupra morții şi să rupă 
legăturile mormântului decât numai Mesia. 

Închipuirile lor despre Hristos şi misiunea Sa deveniseră atât de încurcate prin învăţăturile 
false ale preoţilor, încât era necesar pentru ei, ca să se dezveţe de multe din cele ce ei au fost 
învăţaţi, pentru a fi înstare să primească adevărul, că Hristos avea să-Şi ocupe în cele din urmă 
tronul prin ocară, suferință şi moarte. 

Îngrijoraţi, stăpâniţi de teamă şi speranță, ei aşteptau să vadă dacă Isus va apare într- 
adevăr după cum a promis. Toma povesti cu zel mulțimii care asculta despre necredinţa sa de mai 
înainte şi despre refuzul său de a crede până când nu va vedea mâinile şi picioarele rănite şi 
coasta cea străpunsă a Domnului său şi până nu va pune degetul său în găurile cuielor. El povesti, 
cum îndoiala sa a fost izgonită pentru totdeauna prin vederea Salvatorului care purta semnele 
tirane ale crucificării şi că n-a mai dorit apoi nici o altă dovadă. 

Pe când poporul veghea şi aştepta, Isus stătu deodată în mijlocul lor. Nimeni nu putea zice 
de unde şi cum a venit El. Ucenicii ÎI recunoscură imediat şi alergară ca să-l aducă omagii. Mulţi 
dintre cei de faţă nu-L văzuseră niciodată mai înainte; dar când ei priviră la faţa 491 

Sa dumnezeiască şi apoi la mâinile şi picioarele Sale rănite, care fuseseră străpunse de 
cuie la răstignire, ei au ştiut că era Mântuitorul şi I s-au închinat. 

Dar existau totuşi unii care se îndoiau încă şi care nu puteau crede adevărul îmbucurător. 
„Isus S-a apropiat de ei, a vorbit cu ei şi le-a zis: “Toată puterea Mi-a fost dată în cer şi pe 
pământ.”” Matei 28:18. 

Această asigurare a lui Isus a întrecut toate aşteptările lor. Ei învăţaseră să cunoască 
puterea Sa, pe când El era încă printre ei, când vindeca bolile de orice fel şi poruncea lui Satan şi 
îngerilor săi; totuşi la început ei nu puteau cuprinde marele adevăr, că toată puterea din cer şi de 


pe pământ fusese dată Aceluia, care umblase pe străzile lor, şezuse cu ei la masă şi învățase în 
mijlocul lor. 

Isus căuta acum să abată sufletele lor de la propria Sa personalitate şi să le îndrepte către 
marea însemnătate a poziţiei Sale ca moştenitor al tuturor lucrurilor şi de o fiinţă cu Tatăl; El le 
arătă că prin suferință şi luptă a câştigat El marea moştenire, împărăţiile cerului şi ale pământului. 
El dorea să le întipărească în acelaşi timp cât de atotcuprinzătoare este autoritatea Sa şi ca Unul 
care sta mai presus de toate bogățiile şi stăpânirile, El a dat ucenicilor Săi aleşi marea însărcinare: 
„Duceţi-vă şi faceţi ucenici din toate neamurile, botezândui în Numele Tatălui şi al Fiului şi al 
Sfântului Duh. Şi învăţaţi-i să păzească tot ce v-am poruncit. Şi iată că Eu sunt cu voi în toate 
zilele, până la sfârşitul veacului.” Matei 28:19. 

Un câmp larg de activitate se deschide astfel pentru uimiţii Săi ascultători, care până aici 
au fost învăţaţi să respecte cea mai strictă izolare faţă de toți cei ce nu erau de o naționalitate cu 
ei. O nouă tâlcuire, mai vastă a profeţiilor începu să se lumineze în mintea lor şi ei se străduiau să 
priceapă lucrarea rânduită pentru ei. Lumea privea pe Isus ca pe un amăgitor, numai câteva sute 
se adunau sub stindardul Său, iar credinţa acestora fusese grozav de zdruncinată prin vestea 
despre moartea Sa şi ei nu se putuseră încă uni în privinţa paşilor ce trebuiau făcuți. Acum 
Hristos li Se descoperi în chipul Său înviat şi le dădu o misiune de o astfel de întindere, încât ei 
de abia o puteau cuprinde cu vederile lor mărginite. Le venea greu să recunoască, că credința, 
care îi 492 unise cu Hristos, avea să fie nu numai religia iudeilor, ci şi a tuturor națiunilor. 

Superstiția, datina, bigoția şi idolatria stăpâneau lumea. Numai iudeii pretindeau a avea o 
anumită cunoştinţă despre Dumnezeu şi ei se izolau atât de mult de toate celelalte popoare atât în 
chestiuni sociale cât şi religioase, încât erau urâţi de orice alt popor. Marele zid de despărțire pe 
care ei îl ridicaseră astfel, făcu pe iudei să fie într-un anumit grad o lume mică pentru sine şi toți 
neiudeii erau numiţi de ei păgâni şi câini. 

Da, Isus dezvălui ucenicilor Săi marele plan, de a face cunoscut religia lor la toate 
națiunile, limbile şi popoarele. Aceasta era întreprinderea cea mai nobilă, din câte fuseseră 
încredințate oamenilor vreodată, de a predica pe un Mântuitor crucificat şi înviat şi o mântuire în 
dar la toți oamenii la bogaţi şi la săraci, la învăţaţi şi la neînvăţaţi — de a-i învăţa că Hristos a 
venit în lume, să îi ierte pe cei ce se căiau şi să le ofere o iubire, atât de înaltă cât cerul şi atât de 
întinsă cât lumea şi atât de durabilă ca veşnicia. 

Ei trebuiau să înveţe respectarea tuturor celor poruncite lor de Isus şi să boteze pe oameni 
în numele Tatălui, al Fiului şi al Spiritului Sfânt. 

Isus avea să părăsească în curând pe ucenicii Săi; dar îi asigură că deşi El avea să Se urce 
la Tatăl Său, spiritul şi influenţa Sa avea să fie neîncetat cu ei şi cu urmaşii lor până la sfârşitul 
lumii. Hristos nu ar fi putut lăsa urmaşilor Săi nici o moştenire mai prețioasă ca asigurare că 
prezenţa Sa va rămâne cu ei în tot decursul orei întunecoase a cercării vieții lor. Când Satan pare 
a fi gata să distrugă comunitatea lui Dumnezeu şi să tulbure pe poporul său, atunci ei trebuia să-şi 
amintească că Acela le-a promis să rămână cu ei şi a zis: „Toată puterea Mi-a fost dată în cer şi 
pe pământ.” 

Prigoniri şi batjocuri au fost încă de pe timpuri soarta adevăraților urmaşi ai lui Hristos. 
Lumea a urât pe Maestru şi a urât în toate timpurile pe servii Săi; dar Spiritul Sfânt, 
Mângâietorul, pe care Hristos L-a trimis ucenicilor Săi, i-a îmbărbătat şi i-a întărit, pentru ca să 
execute lucrarea Sa cu credincioşie în timpul absenței Sale personale. Mângâietorul, Spiritul 
adevărului, avea să rămână întotdeauna la ei şi Hristos îi asigură, că împărtăşirea care exista între 
EI şi Tatăl, îi cuprindea acum şi pe ei. 

Priceperea ucenicilor care fusese întunecată prin tâlcuiri false ale profeției, a fost acum 
deschisă în totul prin Isus Hristos, care revărsa o lumină strălucitoare peste acele texte, care se 


refereau la El. El le arătă adevărata natură a împărăției Sale; şi ei începură să recunoască că nu 
era misiunea lui Isus de a întemeia o stăpânire vremelnică, ci că împărăţia harului Său 
dumnezeiesc avea să se descopere în inimile poporului Său şi că numai prin înjosirea, prin 
suferințele şi moartea Sa, putea fi întemeiată în cele din urmă Împărăţia Măririi Sale. 

Puterea morţii era în mâinile lui Satan; dar Isus îi luase boldul cel amar al deznădejdii, 
dând piept cu vrăjmaşul pe propriul său teren şi biruindu-l. De aici înainte moartea nu-i mai 
înspăimânta pe creştini, deoarece Hristos Însuşi simţise chinurile ei şi ieşise din mormânt, pentru 
a şedea la dreapta Tatălui în cer, având toată puterea în cer şi pe pământ. 

Lupta dintre Hristos şi Satana a fost terminată când Domnul Se sculă dintre cei morți şi 
zgudui închisoarea vrăjmaşului din temelie, şi-i răpi astfel prada sa, sculând din mormânt o 
mulțime dintre morţii adormiţi, ca o dovadă vie a biruinței câştigate prin cel de-al doilea Adam. 
Această înviere era un exemplu şi o asigurare a învierii finale a morţilor drepţi la a doua venire a 
lui Hristos. 

Ierusalimul a fost teatrul coborârii vrednice de admiraţie a lui Hristos pentru neamul 
omenesc. Acolo, El a suferit, a fost lepădat şi osândit. 

Iudea, a cărei capitală era Ierusalimul, fusese patria Sa de vieţuire. 

Acolo El a comunicat cu oamenii în trup omenesc şi totuşi puţini au recunoscut, cât de 
mult se apropiase cerul de pământ, când Isus umbla printre ei. De aceea era potrivit pentru ei, ca 
lucrarea ucenicilor să înceapă în Ierusalim. Pe când toate sufletele erau agitate de evenimentele 
pline de însemnătate ale ultimei săptămâni, se oferea cea mai bună ocazie de a vesti acelui oraş 
solia. 

Când instruirea ucenicilor Săi de către Isus se apropia de sfârşit şi ora despărțirii sosise, El 
le îndreptă cugetele într-un mod precis la activitatea Spiritului lui Dumnezeu pentru a-i pregăti 
pentru misiunea lor. În convorbiri triste, El le lumină sufletele cu privire la adevărurile solemne, 
pe care ei aveau să le vestească lumii. Lucrarea lor nu avea să înceapă până când ei nu aveau să 
câştige prin botezul cu Spiritul Sfânt, 494 asigurarea că ei sunt în legătură cu cerul. Curaj şi 
bucurie nouă le-a fost făgăduită prin luminare cerească, care avea să-i facă apoi în stare să 
înțeleagă adâncimea şi plinătatea minunată a iubirii divine. 

După investirea lor, prin coborârea Duhului Sfânt pentru misiune, ucenicii trebuiau să 
predice iertarea păcatelor şi dobândirea mântuirii prin pocăință şi prin meritele unui Mântuitor 
crucificat şi înviat. Ei trebuiau să înceapă în Ierusalim şi de acolo să-şi extindă activitatea lor prin 
toată Iudea şi până la Samaria şi în cele din urmă până la cele mai îndepărtate margini ale 
pământului. În aceasta noi găsim o învățătură importantă pentru toţi acei care au de vestit lumii o 
solie a adevărului. 

Mai întâi trebuie ca propriile lor inimi să fie umplute cu Spiritul lui Dumnezeu şi lucrul 
lor trebuia să înceapă mai întâi în cămin, în primul rând familiile lor trebuiau să se bucure de 
influenţa lor binefăcătoare; şi puterea neschimbătoare a Spiritului lui Dumnezeu trebuie să se 
arate în propria lor casă într-o viață de familie bine ordonată. Apoi cercul trebuie să se lărgească 
încetul cu încetul, întreaga vecinătate trebuie să observe interesul dat pe faţă pentru salvarea lor, 
iar lumina adevărului trebuie să li se ofere cu credincioşie; căci salvarea lor este de o însemnătate 
tot aşa de mare ca şi aceea a persoanelor din depărtări mai mari. Din vecinătatea imediată şi din 
oraşele şi satele din împrejurimi, activitatea servilor lui Dumnezeu trebuie să se extindă mereu tot 
mai departe, până ce solia adevărului va cuprinde în cele din urmă cele mai îndepărtate margini 
ale pământului. 

Aceasta a fost gradaţia pe care Hristos o stabili pentru lucrările ucenicilor Săi; dar foarte 
adesea lucrătorii evangheliei din zilele noastre fac tocmai contrariul. Ei neglijează cercul cel mai 
apropiat, din jurul lor, ei nu recunosc necesitatea ca influenţa Spiritului lui Dumnezeu trebuie să 


transforme mai întâi propriile lor inimi şi să sfinţească şi să înnobileze umblarea vieţii lor. Cele 
mai simple datorii care li se oferă în anturajul cel mai apropiat sunt neglijate şi se caută după 
câmpuri îndepărtate, unde străduinţele lor rămân adesea nefructuoase. Şi totuşi ei ar fi putut lucra 
cu succes într-un câmp de lucru mai uşor de străbătut; aici ei ar fi fost expuşi la mai puține cercări 
şi ar fi câştigat în influență şi curaj pe măsură ce calea se deschide şi se lărgeşte în faţa lor. 

Apostolii ar fi putut ruga pe Domnul, ca având în vedere sforțările nepreţuite care fuseseră 
făcute în Ierusalim şi insultele şi moartea tirană pe care Hristos a trebuit s-o sufere, să li se 
permită să caute un câmp de lucru mai promiţător, unde să găsească inimi mai voioase a primi 
solia lor. Totuşi nici o astfel de cerere nu a fost făcută. Tocmai acel câmp de lucru, unde Cel mai 
mare dintre învățători semănase sămânţa adevărului trebuia prelucrat cu deamănuntul de către 
apostoli, până ce avea să răsară acea sămânță şi să aducă o recoltă bogată. Ucenicii aveau să 
întâmpine în lucrarea lor ura, persecuția şi gelozia iudeilor; dar prin toate acestea a trebuit să 
treacă şi Maestrul lor mai înainte şi datoria lor era de a nu fugi din fața lor. 

Când Isus mângâiase pe ucenicii Săi înainte de coborârea şi moartea Sa care se apropiau, 
El le zise: „Vă las pacea, vă dau pacea Mea.” Ioan 14:27. Acum după lupta şi biruinţa Sa, după ce 
El triumfă asupra morţii şi primi răsplătirea Sa, El le dădu într-un chip şi mai hotărât acea pace 
care este mai pe sus de orice minte. El îi împuternici să continue lucrarea, pe care El o începuse. 
După cum El fusese trimis de Tatăl Său, în felul acesta trimise şi El pe ucenicii Săi. El suflă 
asupra lor şi le zise: „Luaţi Duh Sfânt!” 

Apostolii nu au fost trimişi să fie martori pentru Hristos până ce nu au primit mai întâi 
acel dar spiritual, de care aveau nevoie pentru aducerea la îndeplinire a marii lor însărcinări. 
Toate mărturisirile creştine nu sunt decât nişte formule moarte de credință, până ce Isus va 
pătrunde pe credincioşi cu viaţa Sa spirituală, adică cu Spiritul Sfânt. 

Vestitorul evangheliei nu este un Învățător real al Adevărului şi nici reprezentant al lui 
Hristos, până la primirea acestui dar ceresc. 

Bărbaţii din poziții cu răspundere, care vestesc adevărul lui Dumnezeu în numele lui Isus, 
fără acea putere spirituală, care nu se dobândeşte decât prin influenţa înviorătoare a lui 
Dumnezeu, săvârşesc o lucrare nesigură şi nu pot fi siguri niciodată, dacă în fața sforțărilor lor se 
află succes sau înfrângeri. Foarte mulți uită că religia şi datoria nu sunt numai nişte chestiuni de 
bun simţ, ci pretind o acţiune serioasă. 

Nu serviciile mari şi nici planurile grandioase nu sunt acelea care primesc aprobarea lui 
Dumnezeu, ci iubirea şi devotamentul cu care 496 este executat serviciul fie el mare sau mic. 
Furtunile împotrivirii şi ale prigoanei ne sunt trimise de providenţa divină, ca noi să fim mânați 
prin ele de a căuta refugiu sub aripile Sale ocrotitoare. Când suntem înconjurați de norii 
amenințători, atunci auzim glasul Său: „Vă las pacea, vă dau pacea Mea. Nu v-o dau cum o dă 
lumea.” loan 14:17. 

Transmiterea Spiritului Sfânt şi a păcii Sale către ucenicii Săi era asemenea câtorva 
picături din ploaia bogată care avea să aibă loc la Rusalii. Isus accentua ucenicilor Săi mai cu 
seamă faptul că pe măsură ce ei vor continua să lucreze în lucrarea încredinţată lor, vor putea 
înțelege şi mai lămurit caracterul acestei lucrări şi felul în care împărăţia lui Hristos avea să se 
întemeieze pe pământ. Misiunea lor era de a merge ca martori pentru Mântuitorul; ei erau 
chemaţi să vestească lumii, ceea ce văzuseră şi auziseră despre învierea Sa şi de a repeta 
cuvintele plăcute care au curs de pe buzele Sale. Ei cunoşteau caracterul Său sfânt; El era 
asemenea unui înger care sta în soare şi care totuşi nu arunca nici o umbră. Era însărcinarea 
sfântă a apostolilor, de a face cunoscut oamenilor caracterul imaculat al lui Hristos, ca marele 
Model al vieţii lor. Ucenicii intraseră într-o legătură atât de strânsă cu acest model de sfințenie, 


încât primiseră într-un anumit grad caracterul Său şi deveniseră astfel destoinici, de a învăţa 
lumea despre prescripțiile şi exemplul Său. 

Cu cât predicatorul creştin se pune în legătură cu Maestrul său prin meditarea la viața şi 
caracterul Său, cu atât mai asemănător cu Maestrul va deveni el şi cu atât mai destoinic de a 
învăța adevărurile Sale. Orice amănunt din viața marelui Model trebuie studiat cu îngrijire şi 
trebuie întreţinut cu EI o legătură strânsă prin rugăciunea unei credinţe vii. În felul acesta 
caracterul cel slab şi defectuos al omului poate fi transformat în chipul caracterului Său glorios şi 
învățătorul adevărului va deveni destoinic, să aducă suflete la Hristos. 

Când Isus dădu ucenicilor pentru prima dată însărcinarea predicării zise: „Îţi voi da cheile 
împărăției cerurilor şi orice vei lega pe pământ, va fi legat în ceruri şi orice vei dezlega pe 
pământ, va fi dezlegat în ceruri.” Matei 16:19. Repetând însărcinarea Sa, acelora, cărora El le 
dăduse Spiritul Sfânt, zise: „Celor ce le veți ierta păcatele, vor fi iertate; Adunarea fraților şi celor 
ce le veţi ţinea, vor fi ţinute.” loan 20:23. Aceste cuvinte dădeau ucenicilor o idee despre 
sfințenia lucrării ce avea să fie săvârşită şi despre urmările ei colosale. Plini de Spiritul lui 
Dumnezeu, ei trebuiau să meargă şi să vestească lumii meritele unui Mântuitor milostiv şi ei 
aveau asigurarea că întreg cerul va lua parte la activitatea lor şi că tot ceea ce ei vor face pe 
pământ în Spiritul şi numele lui Hristos, va fi confirmat şi în cer. 

Prin această asigurare, Isus nu dădu apostolilor şi urmaşilor acestora împuternicirea de a 
ierta păcatele, ca reprezentanți ai lui Hristos. Nici o biserică nu este deci îndreptățită a soma pe 
membrii ei să-şi mărturisească preoților tainele vieţii lor, pentru a primi iertarea păcatelor de la ei 
— ca reprezentanţi ai lui Hristos. Mântuitorul învaţă pe ucenicii Săi că numele Său este singurul 
mijloc dat oamenilor, prin care ei se pot mântui. Totuşi Isus dădu comunităţii Sale de pe pământ, 
în forma ei organizată, împuternicirea de a aplica pedepse şi de a le ridica iarăşi, după regulile 
stabilite prin inspiraţie, aceste fapte trebuie totuşi executate de oameni cu un renume bun, care să 
fie confirmaţi pentru sfânta lor chemare de către marele Cap al bisericii şi care să fi arătat prin 
umblarea lor, că se străduiesc în mod sincer a urma conducerii Spiritului Sfânt. 

Nimeni nu trebuie să aibă o putere arbitrară şi despotică asupra conştiinţei altuia. Hristos 
nu dădu nici un drept bisericesc, de a ierta păcate sau de a vinde indulgenţe, aşa ca oamenii să 
poată păcătui, fără a-şi atrage mânia lui Dumnezeu. Tot atât de puţin permise El servilor Săi, de a 
primi daruri sau mită, pentru a scuza păcatele şi a scăpa de mustrarea meritată. Isus însărcină pe 
ucenicii Săi, de a predica la toate popoarele iertarea păcatelor în numele Său; dar ei personal nu 
au fost împuterniciţi, de a îndepărta măcar o pată a păcatului de la copiii lui Adam. Tot aşa de 
puţin le era permis să execute judecata faţă de cel vinovat, mânia unui Dumnezeu insultat avea să 
fie vestită păcătoşilor, dar puterea, pe care biserica romană şi-o arogă, de a lovi singură pe 
păcătos cu acea mânie, nu poate fi îndreptăţită de nici o prescripţie a lui Hristos; Domnul Însuşi 
va executa osânda rostită contra celor nepocăiţi. Cel ce voieşte să atragă atenția poporului asupra 
sa cu susținerea că el ar fi investit cu puterea de a ierta păcatele, acela se 498 expune la mânia lui 
Dumnezeu, căci abate sufletele de la Maestrul ceresc şi le îndreaptă către un muritor rătăcitor. 

Isus arătă ucenicilor Săi, că numai pe măsură ce vor deveni părtaşi spiritului Său şi vor fi 
însuflețiți de aceeaşi milostivire, vor putea să aibă şi o adevărată pricepere şi putere de a face 
minuni. Toată tăria şi înțelepciunea lor avea să vină de la El. În procedeul lor faţă de membrii 
recalcitranţi şi neascultători, bărbații cei sfinți ai bisericii trebuie să urmeze prescripţiile arătate 
de Hristos şi această unică cale sigură a fost scrisă prin condeiul inspirației pas cu pas de către 
apostoli. 

Când comunitatea are de a face cu cazul unui membru care a păcătuit, atunci rugăciunea 
credincioasă va conduce pe Hristos în mijlocul lor, ca sfătuitor atotânțelept. Oamenii se află în 
primejdia de a se lăsa stăpâniţi de prejudecăţi sau de rapoartele şi părerile altora. În comitetele lor 


poate hotărî judecata lor proprie, nesfințită. De aceea, când trebuie a se lua hotărâri însemnate cu 
privire la anumite persoane din comunitate, judecata unui singur om, oricât de înțelept şi de cu 
experienţă ar fi el, totuşi nu trebuie privită ca suficientă pentru a proceda după ea. 

Isus a zis: „Căci acolo unde sunt doi sau trei adunaţi în Numele Meu, sunt şi Eu în 
mijlocul lor.” Matei 18:20. Cu Hristos ca preşedinte în consfătuirile lor, cât de prevăzător trebuie 
a vorbi şi a făptui fiecare. 

Trebuie aduse rugăciuni pentru cel greşit şi nu trebuie lăsat neîncercat nici un mijloc 
pentru a-l aduce iarăşi sub graţia lui Dumnezeu şi a comunităţii; dar dacă totuşi vocea comunităţii 
este nesocotită şi voinţa lor personală nu se supune, atunci cel fărădelege trebuie tras la 
răspundere imediat şi hotărârea fraților, luată prin rugăciune şi credință şi potrivit înţelepciunii 
date de Dumnezeu comunităţii va fi aprobată de către cer. 

Mărturisirea plină de căință a păcătosului trebuie salutată de comunitate cu inimi 
mulțumitoare. Comunitatea este numai într-atâta împuternicită, de a declara pe cineva liber de 
păcate, după ce a vestit păcătosului căit milostivirea iertătoare a Mântuitorului şi după ce l-a scos 
din întunericul necredinţei şi al vinovăţiei şi l-a călăuzit la lumina credinței şi a dreptăţii. Ea poate 
pune dreapta sa tremurândă în dreapta Adunarea fraților iubitoare a lui Isus. O astfel de iertare va 
fi aprobată de către cer. 

Instrucţiunile date apostolilor cu privire la osândirea sau eliberarea în cele ce privesc 
comunitatea rămân în picioare până la sfârşitul timpurilor. lar făgăduinţa prezenţei lui Hristos, că 
va răspunde la rugăciunile adresate Tatălui în Numele Său trebuie să mângâie şi să îmbărbăteze 
comunitatea Sa din zilele noastre tot aşa de bine cum a mângâiat şi îmbărbătat şi altă dată pe 
apostolii cărora Hristos S-a adresat direct. Acei care disprețuiesc autoritatea comunității 
disprețuiesc prin aceasta autoritatea lui Hristos Însuşi. 

Deşi Ierusalimul respinsese cel mai bun dar al cerului, totuşi lucrarea apostolilor trebuia 
să înceapă acolo. Mila şi iertarea trebuia să se vestească mai întâi omorâtorilor Fiului lui 
Dumnezeu. Erau de asemenea foarte mulți acolo care crezuseră în Isus şi mulți dintre cei care 
fuseseră înşelaţi de preoţi şi mai mari, dar care se declarau gata să-L primească dacă se putea 
dovedi că El este într-adevăr Mesia. Apostolii, ca martori oculari ai lui Isus şi ai învierii Sale 
aveau să depună mărturie despre Isus şi învierea Sa. Ei aveau să deschidă şi să explice poporului 
profețiile cu privire la persoana Sa, cum ele s-au împlinit în totul. Pe scurt, ei aveau să ducă 
poporului dovezile cele mai convingătoare şi vestea îmbucurătoare despre mântuirea lumii. 

Acum, când toate sufletele provocate de evenimentele din Ierusalim, se interesau de 
istoria şi misiunea lui Isus, sosise timpul în care vestirea Evangheliei avea să facă cea mai mare 
impresie asupra mulțimii. La începutul activităţii lor, ucenicii trebuiau să primească darul de a 
face minuni. Mărturia lor despre Hristos avea să fie confirmată prin semne şi minuni atât din 
partea apostolilor cât şi din partea acelora care primeau solia lor. Isus zice: „În Numele Meu vor 
scoate draci; vor vorbi în limbi noi; vor lua în mână şerpi; dacă vor bea ceva de moarte, nu-i va 
vătăma; îşi vor pune mâinile peste bolnavi şi bolnavii se vor însănătoşa.” Marcu 16:17-18. 

În acel timp aveau loc otrăviri foarte dese. Oamenii lipsiţi de conştiinţă nu ezitau de a se 
scăpa în felul acesta de acei, care stăteau în calea ambiţiei lor. Isus ştia că apostolii Săi aveau să 
fie expuşi de asemenea la această primejdie, dacă nu aveau să fie ocrotiți într-un 500 mod 
deosebit. El ştia că vor exista mulți orbiți, care aveau să gândească că aduc un serviciu lui 
Dumnezeu dacă vor omori pe aceşti martori în vreun mod oarecare. De aceea El îi păzi de acest 
rău plin de perfidie. 

Domnul asigură în felul acesta pe servii Săi, că ei nu aveau să lucreze în propria lor 
putere, ci în puterea Spiritului Sfânt. Deşi ucenicii primiră însărcinarea de a vesti evanghelia la 
toate popoarele, totuşi la începutul ei nu înţeleseră marea întindere şi caracterul minunat al 


lucrării încredințate lor — o lucrare care avea să fie transmisă la urmaşii lor şi avea să se întindă 
până la sfârşitul timpului. Ei înşişi nu aveau nici o concepţie limpede despre toate câte ei aveau să 
sufere pentru evanghelie, dar Mântuitorul în faţa căruia viitorul sta deschis, vedea primejdiile 
care îi amenințau şi în anumite timpuri, El a ocrotit în felul acesta pe ucenicii Săi. 

Înălţarea lui Isus la cer. 

După ce Isus întâlni pe fraţi în Galilea, ucenicii se înapoiară iarăşi la Ierusalim; şi pe când 
cei unsprezece erau adunaţi în cetate, Isus veni la ei şi-i învăţă mai departe despre profeţiile 
referitoare la persoana Sa. El le întipări necesitatea unui studiu temeinic al vechilor profeții în 
privinţa lui Mesia, cum şi o comparație a acestora cu faptele vieții, ale morții şi învierii Sale, spre 
a confirma împlinirea lor în persoana Sa. Ei trebuiau să urmărească punct cu punct adevărurile 
sfinte descoperite prin profeţi, care în tipuri şi simboluri indică la Mielul, care a fost junghiat de 
la întemeierea lumii. El ridică vălul, de pe mintea lor cu privire la serviciul divin preînchipuitor al 
Iudeilor şi ei recunoscură acum adevărata însemnătate a simbolului şi ceremoniilor, care au fost 
desființate într-adevăr prin moartea lui Isus. 

Mântuitorul lumii era în perspectivă de a Se urca la tronul Tatălui Său, ca un cuceritor 
divin. El alese muntele Măslinilor ca scenă a acestei ultime descoperiri a măririi Sale. Însoţit de 
cei unsprezece, El Îşi îndreptă paşii către munte. Ucenicii nu-şi dădeau seama, că aceasta era 
ultima dată, când ei puteau să petreacă împreună cu Maestrul lor. El folosi timpul pentru 
convorbiri sfinte împreună cu ei, repetându-le instrucțiunile Sale de mai înainte. Pe când ei 
păşeau prin porțile Ierusalimului, multe feţe priveau cu uimire la micul cerc, care era condus de 
cineva pe care cu câteva săptămâni mai înainte preoţii şi mai marii Îl osândiseră şi-L răstigniseră. 

Ei trecură peste Chedron şi se apropiară de Ghetsimani. Aici Isus se opri puţin, aşa ca 
ucenicii Săi să-şi poată reaminti învăţăturile pe care 502 

EI li le dăduse pe cale spre grădină în noaptea grozavelor Sale chinuri sufleteşti. El privi 
iarăşi la acel butuc de viță, pe care îl folosise mai înainte ca semn, pentru a simboliza 
împărtăşirea bisericii Sale cu Sine Însuşi şi cu Tatăl Său şi reîmprospătă memoria ucenicilor Săi, 
repetându-le acele adevăruri pline de însemnătate, pe care El le expusese pe atunci. Oriîncotro îşi 
îndreptau privirea, din toate direcțiile se ridicau amintiri despre iubirea nerăsplătită a lui Hristos; 
chiar ucenicii care mergeau alături de El şi care erau atât de scumpi inimii Sale, L-au părăsit şi 
tăgăduit în ceasul înjosirii Sale, când avea cea mai mare nevoie de compătimirea şi mângâierea 
lor. 

Hristos a petrecut timp de treizeci şi trei de ani în lume şi a suportat disprețul, insulta şi 
batjocurile lor; El a fost lepădat şi răstignit. Dar acum, când El era în perspectivă să Se urce la 
tronul măririi Sale — când privea lipsa de recunoştinţă a poporului, pentru care El venise să-l 
salveze — nu le va retrage oare şi El acum compătimirea şi iubirea Sa? 

Oare simpatia Sa nu se va concentra către acea lume, unde El era prețuit şi unde îngerii 
neprihăniţi Îi aduc adorare şi stau gata ca să urmeze la cel mai mic semn al Său? Dar nu, 
făgăduinţa Sa către acei pe care El îi lăsa pe pământ, sună: „Şi iată că Eu sunt cu voi în toate 
zilele, până la sfârşitul veacului.” Încă înainte de lupta Sa, El rugase pe Tatăl Său, ca ei să nu fie 
luaţi din lume, ci să fie păziți în lume de cel rău. 

În cele din urmă mica ceată ajunse la muntele Măslinilor. Acest loc fusese sfinţit în mod 
cu totul deosebit prin prezenţa lui Isus, pe vremea când El purta încă asupră-Şi natura omenească. 
Când El intră în Ierusalim, chiar cu câteva zile înainte de osândirea Sa, coastele muntelui 
răsunară de strigătele de bucurie ale mulțimii triumfătoare. Alături de acesta era Betania unde El 
găsise adesea linişte în casa lui Lazăr. La picioarele muntelui se afla grădina Ghetsimani, unde 
suportase singur cele mai grozave chinuri sufleteşti şi udase pământul cu sângele Său. 


Isus îi conduse peste colină până aproape de Betania. Aici El Se opri puţin şi toți se 
adunară în jurul Său. Raze de lumină păreau a porni de pe faţa Sa, când EI privi asupra ucenicilor 
cu cea mai gingaşă iubire. 

El nu le făcu nici o impută pentru greşelile şi slăbiciunile lor; ci cuvinte de nespusă 
gingăşie au fost ultimele pe care ei le auziseră de pe buzele Domnului lor. Cu mâinile întinse 
asupra lor pentru binecuvântare şi pentru a-i asigura în acelaşi timp prin aceasta de purtarea Sa de 
grijă ocrotitoare, El Se ridică încet din mijlocul lor, atras spre cer de o putere care era mai tare 
decât orice putere de atracție pământească. Când El Se urcă spre cer, ucenicii mişcaţi de o sfială 
sfântă priveau după El, până ce dispăru ultima licărire a Domnului lor. Un nor de mărire ÎL ridică 
în cele din urmă dinaintea privirilor lor; şi în acelaşi timp simţurile lor au fost răpite prin muzica 
cea mai dulce şi cea mai înveselitoare a corurilor îngereşti din înălțime, care ajungeau până la 
urechile lor. 

Pe când privirile lor erau îndreptate încă mereu către cer, la urechile lor veniră nişte 
glasuri, care răsunau asemenea muzicii de care erau tocmai răpiți. Când ei se întoarseră văzură 
două ființe în chip omenesc; natura lor cerească a fost recunoscută însă imediat de către ucenici, 
când le vorbiră cu următoarele cuvinte pline de mângâiere: „Bărbaţi Galileeni, de ce staţi şi vă 
uitaţi spre cer? Acest Isus, care S-a înălțat la cer din mijlocul vostru, va veni în acelaşi fel cum L- 
ați văzut mergând la cer.” Fapte 1:11. Aceşti îngeri făceau parte din aceeaşi ceată, care aşteptase 
pe Isus într-un nor luminos, pentru a-L însoți până la tronul Său; şi plin de compătimire şi iubire 
pentru acei, pe care Mântuitorul îi lăsase în urmă, ei veniră ca să îndepărteze orice nesiguranță 
din sufletele lor şi să le dea asigurarea; că El se va întoarce iarăşi înapoi pe pământ. 

Întreg cerul salută ora când Mântuitorul Se urcă la înălțimile cereşti la sfârşitul misiunii 
Sale pământeşti. Ca un cuceritor puternic, El Îşi luă zborul spre cer, urmat de mulţimea de 
captivi, pe care El îi sculase din morți la ieşirea Sa din mormânt. Cu cântări de bucurie şi de 
triumf, cetele cereşti ÎI însoţiră către sferele înalte. La porţile oraşului lui Dumnezeu, venirea Sa 
era aşteptată de o mulțime nenumărată de îngeri. 

Când ei se apropiară de porțile cetăţii, îngerii care însoțeau Maiestatea cerului salutară cu 
glasuri de veselie pe îngerii care aşteptau la porți: „Porţi, ridicați-vă capetele; ridicaţi-vă, porți 
veşnice, ca să intre Împăratul slavei!” 

Îngerii care aşteptau la porţile oraşului întrebară plini de entuziasm: „Cine este acest 
Împărat al slavei?” Îngerii însoțitori răspund cu cântări triumfale şi pline de veselie: „Domnul cel 
tare şi puternic, Domnul cel 504 viteaz în lupte. Porţi, ridicaţi-vă capetele; ridicaţi-vă porți 
veşnice, ca să intre Împăratul slavei!” Îngerii care aşteptau întrebară iarăşi: „Cine este acest 
Împărat al slavei?” Şi îngerii însoțitori răspund în tonuri melodioase: „Domnul oştirilor: El este 
împăratul slavei!” Ps. 24:7-10. 

Atunci porțile cetăţii lui Dumnezeu au fost deschise larg, iar suita triumfală cerească 
păşeşte înăuntru în sunetul muzicii îngereşti. Toate cetele cereşti înconjoară pe Suveranul lor 
maiestuos, când EI Îşi ocupă locul Său pe tronul Tatălui. 

Mântuitorul prezintă pe captivii, pe care El i-a liberat de legăturile morții cu preţul 
propriei Sale vieți. Mâinile Sale pun coroane nepieritoare pe frunțile lor: căci ei sunt reprezentanți 
şi modele ale acelora, care vor fi răscumpăraţi prin sângele lui Hristos, din toate națiunile, limbile 
şi popoarele, care vor învia din morţi, când El va chema din morminte pe cei drepţi la a doua Sa 
venire. Atunci ei vor vedea rănile produse de cuiele crucii de pe Golgota pe corpul strălucit al 
Fiului lui Dumnezeu. Cea mai mare bucurie a lor o vor găsi în prezenţa Aceluia, care stă pe tron; 
iar sfinții răpiți de bucurie vor striga: „Eu sunt a iubitului meu şi iubitul meu este al meu.” „El 
este ales printre multe mii şi în totul plăcut!” 


Cu cea mai adâncă bucurie şi adorație, cetele îngereşti se pleacă înaintea Lui, pe când 
strigătul de veselie răsună prin tot cerul: „Mieluşelul care a fost junghiat, este vrednic să ia 
puterea, bogăţia, înțelepciunea, tăria, onoarea, coroana şi lauda.” Cântări triumfale se amestecă cu 
muzica harfelor îngereşti, până când cerul pare că se revarsă de bucurie şi laudă. Fiul lui 
Dumnezeu triumfă asupra prințului întunericului şi a biruit moartea şi mormântul. Cerul răsună 
de glasuri, care vestesc în acorduri înălțătoare: „A Celui ce stă pe scaunul de domnie şi a Mielului 
să fie lauda, cinstea, slava şi stăpânirea în vecii vecilor!” 


SFÂRŞIT 


